
Vordsvortas „Rob Rojaus kapas“ 


I SKYRIUS 


Kuo nusidėjau aš, kad šitoks smūgis 
Mane ištiko? Netekau sūnaus, 
Vienintelio sūnaus! Tesie prakeiktas 
Tasai, kurs šitaip pakeitė tave! — 
Keliautoju tu nori būti? O ne! 
Keliaut verčiau pasiųsiu savo arklį! 


Monsieur Thomas! 


Jūs prisispyręs prašėte, brangusis mano drauge, kad 
aš dalį to laisvo laiko, kuriuo apvaizda palaimino 'mano 
gyvenimo saulėlydį, paskirčiau aprašyti pavojams ir sun- 
kumams, lydėjusiems mano saulėtekį. Iš tikrųjų, šie nuo- 
tykiai, kaip jūs teikėtės juos pavadinti, mano sieloje pa- 
liko sudėtingą. ir besikaitaltojantį džiaugsmų ir skausmų 
prisiminimą, lydimą, pasakysiu, didelės padėkos žmonių 
likimų lėmėjui,.kuris iš pradžių mane vedė daugybės ne- 
gandų ir netikėtumų keliu, kad toji ramybė, kuria jis pa- 
laimino ilgą mano gyvenimą, viską prisiminus ir palygi- 
nus, atrodytų dar saldesnė. Taip pat man netenka abejo- 
ti, kad tie nuotykiai, patirti- gyvenant tarp žmonių, kurie 
itin primityviai valdomi ir laikosi keistų papročių, turi 
sudominti ir patraukti mėgstančius pasiklausyti seno žmo- 
gaus pasakojimų apie praėjusius laikus. 

' Tačiau jūs turite atsiminti, kad tai, ką vienas draugas 
papasakoja, o kitas išklauso, netenka pusės žavesio, kai 
surašoma popieriuje. Be to, pasakojimai, su atsidėjimu 
klausomi girdint balsą to, kuriam pačiam visa tai nutiko, 
paprastai pasirodo ne tokie jau patrauklūs, kai skaitomi 
užsidarius kambaryje. Tačiau jūs, būdamas jaunesnio 
amžiaus ir tvirto kūno sudėjimo, tikriausiai gyvensite 
ilgiau nei jūsų bičiulis. Todėl įmeskite šiuos lapus į kokį 

! Toma Antuanas-Leonardas (1732—1785) — prancūzį: rašytojas, 

savo pažiūromis artimas švietėjams. 

slaptą rašomojo stalo kampelį, iki mudu perskirs įvykis, 
kuris gali užklupti kiekvieną akimirką ir kuris tūri nu- 
tikti per artimiausius keletą — tikrai, vos keletą — metų. 
Kai mudu išsiskirsime šiame pasaulyje, kad susitiktume, 
viliuosi, geresniame, jūs imsite, be abejo, labiau, negu ta- 
tai verta, branginti pasitraukusio savo bičiulio atminimą, 
ir šie smulkūs išgyvenimai, kuriuos dabar ruošiuosi išklo- 
ti popieriuje, suteiks jums progą liūdnai, bet drauge ir 
maloniai paklaidžioti po praeitį. Kai kas savo širdies drau- 
gams palieka portretus, kuriuose atsispindi išoriniai jų 
bruožai, — o aš jums į rankas įduodu atvirai surašęs savo 
mintis ir jausmus, savo dorybes ir silpnybes, tvirtai tikė- 
damas, kad į mano jaunų dienų kvailiojimus ir karštako- 
šiškumą jūs pažiūrėsite taip pat palankiai ir atlaidžiai, 
kaip kad dažnai vertindavote mano klaidas, kurias dariau 
subrendęs. 

Kreipiantis savo memuaruose (jeigu galiu šiuos lapus 
taip įspūdingai vadinti) į brangų ir artimą draugą, tarp 
daugelio kitų dalykų man praverčia ir tai, kad galiu pra- 
leisti dalį detalių, kurios šiuo atveju nebūtinos, bet kurias 
turėčiau suminėti pašaliniam asmeniui, nutoldamas nuo 
įdomesnių dalykų. Argi aš imsiu jus varginti nuobody- 
bėmis vien tik todėl, kad jūs esate mano galioje, kad aš tu- 
riu rašalo, popieriaus ir laiko lig valiai? Vis dėlto nedrįstu 
„pažadėti, kad nepapiktnaudžiausiu tokia gundančia gali- 
mybe paplepėti apie save ir apie savo rūpesčius, nors ir 
kalbėsiu apie aplinkybes, lygiai gerai žinomas ir man, ir 
jums. Kai mes patys esame herojai tų įvykių, kuriuos 
dėstome kitiems, dažnai taip įsitraukiame į pasakojimą, 
kad nepaisome besiklausančiųjų laiko nei kantrybės, ir 
neretai net patys gabiausi ir išmintingiausi pasiduoda šiai 
pagundai. Man tereikia jums priminti keistą Siuli? me- 
muarų pavyzdį, — tą retą ir savotišką jų leidimą, kurį jūs 
(su naivia bibliofilo tuštybe) atkakliai laikote esant tobu- 
lesnį už.tą, kur jie sutvarkyti įprasta memuarams forma, 
tačiau, man regis, jūsų pamėgtasis leidimas tėra įdomus 
vien tuo, kad iliustruoja, kaip gali pasiduoti išpuikimo 
silpnybei net toks didis žmogus kaip jų autorius. Jei aš ne- 


ŽSiuli, hercogas (1560—1641) — žinomas Prancūzijos valstybės 
veikėjas, pirmasis karaliaus Henriko IV ministras. Jis paliko memuarus, 
vertus šiek tiek istorikų dėmesio, nors ir ne visai autentiškus. 


klystu, tasai garbusis peras ir valstybės veikėjas parinko 
net keturis džentelmenus iš savo valdinių ir jiems pavedė 
surašyti jo gyvenimo įvykius knygoje antrašte: „Atsi- 
minimai apie išmintingus ir karališkus žygius, valstybi- 
nius, šeimyninius, politinius. ir karinius, atliktus Henriko 
IV...“ ir taip toliau. Šie rimti kronikininkai, sudarę savo 
kompiliaciją, pavertė memuarus, kuriuose surašyti žy- 
mieji jų valdovo gyvenimo įvykiai, pasakojimu, dėstomu 
jam pačiam, in propria persona. 

Taigi užuot papasakojęs savo istoriją trečiuoju asme- 
niu, kaip Julijus Cezaris, arba pirmuoju, kaip daugelis tų, 
kurie erdvioje menėje ar kabinete ryžtasi būti savo pačių 
pasakojimo herojais, — Siuli patyrė subtilų, nors ir keistą 
malonumą: pats tapęs klausytoju, pats galėjo skonėtis sa- 
vo gyvenimo įvykiais, pasakojamais savo sekretorių, 
drauge būdamas ir visos tos knygos herojus, o gal net ir 
autorius. Turėjo būti didingas reginys matyti eksministrą, 
tiesų kaip kartis, su standžiu žabo ir siuvinėta liemene, 
sėdintį iškilmingai po baldakimu ir bėsiklausantį savo 
kompiliatorių, kai tuo tarpu šie, pagarbiai stovėdami prie- 
šais, jam pranešinėja: „Hercogas pasakė tą ir tą, herco- 
gas pasielgė taip ir taip; jūsų malonybės nuomonė šiuo 
svarbiu klausimu buvo tokia ir tokia; kitu, dar keblesniu 
atveju jūs slaptai patarėte karaliui tą ir tą“, nors visos šios 
aplinkybės, be abejo, buvo kur kas geriau žinomos pačiam 
klausytojui negu pasakotojams, o ir didesnę dalį įvykių 
jie galėjo patirti tiktai iš jo atsivėrimų. 

Mano padėtis ne tokia jau juokinga kaip to didžiojo 
Siuli, vis dėlto pasirodytų keista, jeigu Frenkas Osbaldis- 
tonas imtų dėstyti Viliui Trešemui formalią ataskaitą apie 
savo gimimą, mokymąsi, savo padėtį visuomenėje. Todėl 
aš kiek galėdamas stengsiuosi nepasiduoti užkrečiamam P. 
P., mūsų parapijos zakristijono, plepumui ir savo pasakoji- 
me mėginsiu apeiti visa, kas jums jau žinoma. Tačiau kai 
kuriuos įvykius turėsiu jums priminti; nors anksčiau juos 
ir puikiai žinojote, ilgainiui galėjote pamiršti, o jie daug 
kuo nusvėrė mano likimą. 

Jūs turite gėrai prisiminti mano tėvą: juk jūsiškis bu- 
vo mūsų prekybos namų dalininkas, todėl manąjį paži- 
note nuo pat vaikystės. Tik vargu ar jums teko jį matyti 
geriausiomis jo dienomis — kol dar metai ir negalios ne- 
buvo palaužę verslininko įkarščio ir sukaustę prekybi- 

ninko veržlumo. Jis, bę abejo, būtų buvęs ne toks turtin- 
gas, bet tikriausiai ne mažiau laimingas, jei tą nesutram- 
domą energiją ir aštrią įžvalgumo galią būtų paskyręs ne 
komercinei veiklai, o mokslui. Tačiau prekybinės sėkmės 
bangavimai, nepriklausomai net nuo vilties gauti pelno, 
traukia nuotykių ieškotoją. Kas leidžiasi plaukioti šiais 
nepatikimais vandenimis, turi būti apsukrus kaip vairi- 
ninkas, ištvermingas kaip jūrininkas, kuris vis dėlto, jei 
nepadvelks palankūs laimės vėjai, gali sudužti ir žūti. Pre- 
kykboje neišvengiama įtampos ir rizikos; nuolat persekioja 
baisus netikrumas, nes nežinai, ar atsargumas įveiks atsi- 
tiktinumų žaismą, ar piktas atsitiktinumas atsargumą, to- 
dėl reikia sutelkti visas tiek proto, tiek ir jausmų galias. 
Taigi prekyba yra kupina azartinio lošimo žavesio, bet 
nežaloja moralės. 

Aštuoniolikto šimtmečio pradžioje, kai man, su Dievo 
padėjimu, sukako maždaug dvidešimt metų, aš buvau stai- 
ga iškviestas iš Bordo svarbiu reikalu pas tėvą. Niekad 
nepamiršiu pirmo mūsų susitikimo. Jūs prisimenate jo 
įprotį trumpai, įsakmiai ir rūstokai primesti aplinkiniams 
savo valią. Man rodos, mintyse aš net ir dabar regiu sta- 
mantrią ir tiesią jo figūrą, spėrią ir ryžtingą eiseną, akis, 
svaidančias skvarbius ir veriamus žvilgsnius, veidą, ku- 
riamė rūpesčiai jau privagojo raukšlių, girdžiu įo šneką, 
santūrią, nežodingą, girdžiu jo balsą, kartais skambantį 
prieš kalbėtojo valią gana šiurkščiai. 

Nušokęs nuo pašto arklio, nuskubėjau į savo tėvo 
kambarį. Tėvas vaikščiojo iš vieno kampo į kitą, nugrimz- 
dęs į ramų, gilų susimąstymą, kurio negalėjo sudrumsti 
net mano atvykimas, nors aš buvau vienturtis jo sūnus, 
nematytas jau ketvertą metų. Prišokęs apkabinau: jį. Jis 
buvo meilus, nors ir nelabai švelnus tėvas, ir tamsiose jo 
akyse sužvilgo ašaros, bet tik akimirką. 

— Diuburas man rašo, kad patenkintas tavim, Frenkai. 

— Man džiugu girdėti, sere... 

— Bet aš džiaugtis turiu mažiau pagrindo, — pertrau- 
kė mane tėvas ir atsisėdo prie rašomojo stalo. 

— Man skaudu, sere.. 

— „Man skaudu', „man džiugu“ — šie žodžiai, Fren- 
T dažniausiai reiškia labai nedaug 'arba nieko. Štai pas- 
kutinis tavo laiškas. 

Jis ištraukė jį iš geroko pluošto kitų laiškų, tvarkin- 

gai sužymėtų, sudėtų ir perrištų raudonu kaspinėliu. Tai 
buvo tas nelaimingasis mano laiškas, parašytas tuo metu 
tokia mano širdžiai artimą tema ir išdėstytas žodžiais, ku- 
rie, man rodės, turėjo jeigu ne įtikinti, tai bent sužadinti 
užuojautą. Taigi tasai laiškas buvo įbruktas tarp įvairių 
raštų, susijusių si prekybos operacijomis, į kurias mano 
tėvą įtraukdavo kasdieniai reikalai. Aš negaliu sulaikyti 
šypsenos, prisimindamas, kaip įsižeidęs ir įskaudintas 
žvelgiau į tą savo protesto notą, kuriai suregzti, drįstu 
jus užtikrinti, man teko padėti nemaža vargo, kol ji buvo 
traukiama iš daugybės paraiškų, pakvitavimų ir visokio 
šlamšto, — tokia man tuomet atrodė visa komercinė ko- 
respondencija. „Be abejo,— pamaniau tada,— toks svar- 
bus laiškas (aš net pats sau nedrįsau pasakyti: „ir taip ge- 
rai parašytas“) buvo vertas atskiros vietos ir didesnio dė- 
mesio negu kasdienė kontorinė rašliava“. 

Bet tėvas nepastebėjo mano nepasitenkinimo, o jei ir 
būtų pastebėjęs, nebūtų paisęs. Jis kalbėjo toliau, laiky- 
damas laišką rankoje: 

— Štai čia, Frenkai, yra tavo laiškas, rašytas praėju- 
sio mėnesio dvidešimt pirmą.dieną. Jame tu man praneši 
(čia jis ėmė balsiai skaityti mano laišką), kad tokiu svar- 
biu reikalu, kaip gyvenimo kelio ir profesijos pasirinki- 
mas, aš, būdamas geraširdis tėvas, be abejo, paliksiu tau 
bent teisę nesutikti: kad nenugalimos... čia ir pa- 
rašyta „nenugalimos; (tarp kitko, aš norėčiau, kad rašytum 
įskaitomiau — aiškiai perbrauktum „t“ ir su kilpele rašy- 
tum „l“) — nenugalimos kliūtys neleidžia tau sutikti su 
imiano pasiūlyta perspektyva. Visa tai dėstai ir aiškini ko- 
ne per keturis puslapius, nors, šiek tiek pasirūpinus aiš- 
kiau ir tiksliau pasisakyti, tau būtų pakakę ir keturių ei- 
lučių. Taigi, Frenkai, galų gale. visa tai reiškia viena: tu 
nenori elgtis taip, kaip aš pageidaučiau. 

— Dabartinėmis aplinkybėmis aš negaliu, sere! Ne- 
sakau, kad nenoriu. 

— Žodžių aš labai mažai tepaisau, jaunuoli, — tarė 
mano tėvas, kurio nepalenkiama valia visada pasireikš- 
davo kuo didžiausiu ramumu ir savitvarda.— „Negaliu“ — 
yra galbūt šiek tiek mandagiau kaip „nenoriu“, bet ten, 
kur nėra moralinio negalimumo, šiedu pasakymai reiškia 
tą pat. Be to, aš nelinkęs veikti skubiai. Apie tai mes pasi- 
šnekėsime papietavę. Ovenai! 

Įėjo Ovenas, tuomet dar be žilų sidabrinių garbanų, 
kuriomis jūs mėgdavote gėrėtis, nes jam tuo metu buvo 
vos penkiasdešimt su trupučiu, bet jis vilkėjo tuo pačiu, 
arba visiškai tokiu pačiu, šviesiai rudu kostiumu, su to- 
kiomis pat šilkinėmis perlinio pilkumo kojinėmis, tokio- 
mis pat kurpėmis su sidabro sagtelėmis ir tokiais pat pli- 
suotais batistiniais rankogaliais, kuriuos svetainėje jis iš- 
traukdavo žemiau riešų, tačiau kontoroje rūpestingai at- 
lenkdavo po rankovėmis, kad nesuteptų rašalu, kurio jis 
kasdien nemažai suvartodavo,— žodžiu, Ovenas, vyriau- 
siasis Osbaldistono ir Trešemo prekybos namų klerkas, 
orus, oficialus, tačiau toks pat geraširdis, koks liko iki pat 
mirties. 

— Ovenai,— krėipėsi tėvas. į gerąjį senuką, kai tas 
karštai paspaudė man ranką,— šiandien jūs turite papie- 
tauti su mumis-ir pasiklausyti naujienų, kurias Frenkas 
mums parvežė iš Bordo nuo mūsų bičiulių. 

Ovenas iš lėto nusilenkė, pagarbiai dėkodamas.. Mat 
tomis dienomis, kai nuotolis tarp aukštesniųjų ir žemes- 
niųjų būdavo pabrėžiamas mūsų laikams svetimu griež- 
tumu, šitoksai kvietimas reiškė ne „taip jau maža žadan- 
čią malonę. 

Ilgai atmintyje man išliks tie pietūs. Būdžuias didžiai 
sunerimęs ir net šiek tiek nepatenkintas, aš negalėjau gy- 
vai dalyvauti pokalbyje,— o tėvas, matyt, iš manęs to 
laukė, — ir gana dažnai nevykusiai atsakinėjau į klausi- 
mus, kuriais jis mane atakavo. Ovenas, balansuodamas 
tarp pagarbos savo šefui ir meilės jaunuoliui, kurį jis vai- 
kystėje supdavo ant kelių, dabar, tarsi bailus, bet atsida- 
vęs valstybės sąjungininkas, kai į ją įsibrauna priešas, 
stengėsi pateisinti kiekvieną mano nesėkmę ir pridengti 
mano atsitraukimą, tačiau šie manevrai tik dar labiau ža- 
dino tėvo apmaudą, ir, užuot mane apgynęs, gerasis mano 
užtarėjas taip pat užsitraukė dalį to apmaudo. Gyven- 
damas Diuburo namuose, aš elgiausi lygiai taip; kaip tasai 
klėrkas, kūris 


Vos nenuvarė tėvo į kapus, 
Eilėraščiais tepliodamas kvitus, 


bet, tiesą pasakiuš, aš lankiau kontorą ne dažniau, kaip 
man tatai atrodė būtina, norint užsitikrinti, kad apie mane 

gerai atsilieptų tasai prancūzas, kuris nuo seno palaikė 
prekybos ryšius su mūsų firma ir kuriam tėvas pavedė 
mane supažindinti su komercijos paslaptimis. Visas ma- 
no dėmesys krypo į literatūrą ir gimnastiką. Mano tėvas 
anaiptol nepeikė mano noro lavinti tiek protą, tiek kūną. 
Blaiviai mąstydamas, jis negalėjo nematyti, kad išlavin- 
tas protas ir kūnas puošia kiekvieną, suprato, kaip šitai 
taurina būdą ir padeda pelnyti gerą vardą, o jis norėjo, 
kad aš to siekčiau. Tačiau. svarbiausia jis troško, kad aš 
paveldėčiau ne tik jo turtą, bet taip pat jo planus ir siekius, 
vildamasis tuo pagausinti ir įamžinti man skirtą turtingą 
palikimą. 

Meilė savo profesijai buvo tas motyvas, kuriuo jam 
atrodė bus patogiausia skatinti mane žengti tuo pačiu ke- 
liu. Bet jis turėjo ir kitų paskatų, kurias aš patyriau tiktai 
vėliau. Ką sumanęs, jis būdavo nesutramdomas, veikdavo 
apsukriai ir drąsiai, kiekviena pavykusi rizika skatinda- 
vo jį naujoms operacijoms, tapdavo veiklos priemone. 
Jis, rodos, negalėjo nustygti, kaip garbėtroška užkariau- 
tojas, žengdamas nuo laimėjimo prie laimėjimo, nesusto- 
damas jų įtvirtinti ir tuo labiau pasimėgauti savo perga- 
lių vaisiais. Nuolat mesdamas visą savo turtą ant atsitik- 
tinumo svarstyklių, jis visada sumaniai rasdavo būdą, kaip 
nusverti savo naudai, ir atrodydavo, kad jo sveikata, ryž- 
tingumas, energija padidėdavo, kai jis pavojaus akivaiz- 
doje rizikuodavo visu savo turtu. Jis buvo panašus į jū- 
rininką, kuris yra pratęs mesti iššūkį ir bangoms, ir prie- 
šams ir kurio pasitikėjimas savimi prieš audrą ar mūšį dar 
sutvirtėja. Tačiau jis negalėjo nesuprasti, kad metai arba 
netikėta liga kada nors palauš stiprų organizmą, ir sten- 
gėsi iš anksto paruošti iš manęs padėjėją, kad perimčiau 
iš jo vairą, kai ranka apsilps, ir vesčiau laivą, klausyda- 
mas seno kapitono patarimų ir pamokymų. Meilė sūnui ir 
noras pratęsti po mirties savo siekius jį versdavo padary- 
ti vis tą patį sprendimą. O jūsų tėvas, nors ir investavęs 
savo kapitalą į prekybos versloves, buvo, kalbant komer- 
santų žargonu,— „miegantis kompanionas"; Ovenas, dorų 
doriausias žmogus, kuo puikiausiai išmanęs sąskaitybą, 
buvo nepamainomas vyriausiasis klerkas, bet jam trūko 
žinių ir gabumų perprasti paslaptis, kad galėtų vadovau- 
ti visoms verslovėms. Jeigu mirtis netikėtai pakirstų ma- 
no tėvą, kas,beliktų iš daugybės įvairių įvairiausių jo pla- 


12 


nų? Išeitis buvo viena: išauginti sūnų kaip komercijos 
AEK pajėgiantį ant savo pečių užsiversti krintančio 
Atlanto naštą. O ką veiktų tasai sūnus, neišmanantis šito- 
kių reikalų, jei būtų priverstas leistis į prekybos operacijų 
labirintą, ir nesuvoktų, kaip išsikapstyti? Štai kokiais su- 
metimais, atvirai išsakytais ir nutylėtais, mano tėvas nu- 
sprendė, kad aš privalau pasirinkti jo profesiją. O ką nors 
nusprendęs, jis būdavo tvirtas kaip niekas kitas. Nepaisant 
to, derėjo pasitarti ir su manimi, nes aš, paveldėjęs jo at- 
kaklumą, buvau apsisprendęs kaip tik priešingai. 

Tai, . kad. pasipriešinau savo tėvo norams,— tikiuosi, 
šiek tiek pateisinama, nes aš ne visai supratau, kuo tie 
norai paremti ir kiek jo laimė priklauso nuo manęs. Aš 
vaizdavausi, kad man užtikrintas didelis palikimas, o kol 
kas dosnus išlaikymas. Man nė į galvą nedingtelėjo, kad, 
norėdamas visą šį turtą išsaugoti, turėsiu pavargti ir su- 
sispausti, o tai neatitiko mano polinkių ir būdo. Tėvo pas- 
tangas padaryti iš manęs pirklį aš supratau tik kaip norą, 
kad prie jo sukaupto turto sukraučiau naują krūvą. Ka- 
dangi maniau pats geriau galįs spręsti, kuris kelias mane 
atves į laimę, aš nesupratau, kam reikia kaupti kapitalą, 
ir taip jau, mano supratimu, ganėtiną, ir net daugiau negu 
ganėtiną, kad jo užtektų visam kam, taip pat patogiai gy- 
venti ir pramogauti. 

Todėl turiu pakartoti, kad Bordo mieste laiką leidau 
visai ne taip, kaip būtų norėjęs mano tėvas. Tą mokymąsi, 
kurį jis laikė pagrindiniu mano tikslu tame mieste, aš už- 
leidau, užsiimdamas kuo kitu, ir, jei būčiau išdrįsęs, visai 
būčiau metęs. Diuburas, turėdamas nemaža pelno ir naudos 
iš bendravimo su mūsų prekybos namais, buvo per gud- 
rus politikas ir firmos vadovui apie vienturtį jo sūnų ne- 
teikė tokių atsiliepimų, kurie būtų sukėlę ir mano, ir tė- 
vo nepasitenkinimą. Galimas daiktas, kaip jūs suprasite 
iš to, ką vėliau papasakosiu, jis siekė sau naudos, patai- 
kaudamas man, kai aš nepaisydavau tų tikslų, dėl kurių 
buvau atiduotas jo globai. Aš neperžengiau padorumo ir 
tvarkingumo ribų, todėl iki šiol jis neturėjo pagrindo 
blogai apie mane atsiliepti, net jeigu būtų sumanęs tai pa- 
daryti. Bet apsukrusis prancūzas veikiausiai būtų buvęs 
toks pat atlaidus, net jei būčiau pasidavęs ir blogesniems 
įpročiams nei nerangumas ir bodėjimasis prekybos rei- 
kalais. O kol kas, kadangi aš nemaža laiko užsiimdavau 

jo širdžiai mielais komercijos mokslais, jis ramiai žiūrė- 
davo, kaip likusias valandas skirdavau kitoms, daugiau 
klasikinėms studijoms, ir nematė nieko blogo, kad aš įni- 
kau skaityti Kornelį ir Bualo, pamėgęs juos labiau už Pos- 
tltveitą (įsivaizduokite — storasis veikalas tuo metu jau 
buvo išleistas ir Diuburas mokėjo tarti šią pavardę), Savari 
arba kurį kitą komercijos veikalų autorių. Jis iš kažkur 
buvo ištraukęs parankią formulę ir kiekvieną laišką apie 
mane baigdavo žodžiais, kad aš esąs „lygiai toksai, kokį 
tėvas norėtų matyti savo sūnų“. 

Mano tėvo niekad neerzindavo kad ir labai dažnai 
kartojama frazė, jeigu tik jinai jam atrodydavo tiksli ir 
aiški. Ir pats Adisonas* nebūtų suradęs tinkamesnio pa- 
sakymo už žodžius: „Jūsų raštas gautas, pridedamas pa- 
kvitavimas įregistruotas 2, 

- Misteris Osbaldistonas puikiausiai žinojo, kokiai pro- 
fesijai mane ruošia, tad, kiekviename laiške skaitydamas 
Diuburo pamėgtąją frazę, jis nė kiek neabejojo, kad aš iš 
tikrųjų esu toksai, kokį norėtų mane matyti. Ir staiga vie- 
ną nelemtą valandą jis gavo mano laišką, kuriame aš iš- 
kalbingai ir smulkiai išdėsčiau, dėl ko atsisakau garbin- 
gos vietos firmoje, pulto ir taburetės tamsaus kambario 
kertėje Gervių gatvėje — taburetės, aukštesnės už Oveno 
bei kitų klerkų taburetes ir žemesnės tiktai už mano tė- 
vo trikojį. Nuo šios akimirkos viskas apvirto aukštyn ko- 
jomis. Diuburo ataskaitos ėmė atrodyti tokios įtartinos, 
tarsi jo vekseliai būtų buvę nepadengti. Aš bematant bu- 
vau atšauktės namo ir priimtas taip, kaip čionai aprašiau. 


3 Adisonas Džozefas (1672—1719) — anglų rašytojas, žurna- 
listas. k 

II SKYRIUS 


Būdamas įžvalgus, aš jau pradedu įtarti jau- 
nuolį atsidavus pasibaisėtinai ydai — Poezijai. 
Jeigu jis iš tikrųjų užsikrėtęs šia tinginių li- 
ga, tai nėra nė mažiausios vilties, kad padarys 
valstybės pareigūno karjerą. Actum est su juo, 
= kaip su naudingu valstybės žmogum, nuo to 
momento, kai jau įniko regzti rimus. 


Ben Džonsonas' „Baltramiejaus mugė“ 


Mano tėvas, apskritai kalbant, mokėjo kuo puikiausiai. 
valdytis, ir jo pyktis retai pratrūkdavo žodžiais, o. šaltu, 
griežtu tonu kalbėdavosi tik su tais, kuriais būdavo ne- 
patenkintas. Jis paprastai niekam negrasindavo ir susier- 
zinęs nešūkaudavo. Mokėdamas tvardytis, mano tėvas vi- 
sada laikydavosi taisyklės: „daryk, kas reikalinga“ ir ne- 
sišvaistydavo žodžiais. Todėl ir šį kartą, kandžiai šypso- 
damasis, jis klausėsi padrikų mano atsakymų apie Pran- 
cūzijos prekybos būklę ir negailestingai leido man vis gi- 
liau ir giliau painiotis į diskonto, tarifų, neto, bruto, huo- 
laidų ir priemokų paslaptis. Kiek prisimenu, nepasaky- 
čiau, kad į mane jis būtų žvelgęs piktai, iki suprato, jog 
negaliu žmoniškai paaiškinti, kaip kredito apyvartai at- 
siliepė auksinio luidoro nuvertinimas. Mano tėvas (šiaip 
ar taip, jam juk teko regėti revoliuciją?) pasakė: „Žymiau- 
sias istorijos įvykis per visą mano gyvenimą, o jis žino 
apie tai ne daugiau kaip žibinto stulpas prie krantinės!“ 

— Misteris Frensis, — bandė man pagelbėti Ovenas 
nedrąsiu ir taikinamu balsu, — veikiausiai nepamiršo, kad 
1700 metų gegužės pirmos dienos moratoriumu Prancūzi- 
jos karalius suteikė pareiškėjui dešimt ROeEuų dienų, 
kurioms praslinkus... 

— Misteris Frensis, — pertraukė jį mano tėvas,— be 
abejo, atsimins tuoj pat viską, ką jūs teiksitės jam pašnibž- 
dėti. Bet; Dieve mano, kaip Diuburas galėjo šitai leisti! 


* Ben Džonsonas (1572—1637) — žinomas anglų poetas įr dra- 
maturgas, Šekspyro amžininkas. 

5 Turimas galvoje 1688 metų. Anglijoje ika valstybės pervers- 
„mas. 

Sakykite, Ovenai, kas per vyrukas yra tasai Klemanas 
Diuburas, tas juodbruvys jaunikaitis, jo sūnėnas, kuris 
dirba mūsų kontoroje? 

— Vienas iš supratingiausių klerkų mūsų prekybos 
namuose, sere! Pagal savo metus jis labai toli Aužengė, 1 
atsakė Ovenas; linksmas jaunojo prancūzo būdas ir ap: 
sukrus mandagumas buvo užkariavęs jo širdį. 

— Taip, taip! Aš manau, kad jis tai jau šį tą išmano 
apie kredito operacijas. Diuburas nusprendė, kad man rei- 
kia turėti prie savęs nors vieną vyruką, kuris išmanytų 
verslo reikalus, bet aš matau, kur jis suka, ir tatai jis pa- 
tirs, vos peržvelgęs mūsų balansą. Ovenai, įsakykite iš- 
mokėti Klemanui algą už visą mėnesį ir tegu sau nešdina- 
si atgal į Bordo savo tėvo laivu, kuris išplaukia šiomis die- 
nomis. 

— Atleisti Rišiuką Diuburą, sere? — drebančiu balsu 
pratarė Ovenas. 

— Taip, serę, atleiskite jį tuoj pat!. Užteks turėti kon- 
toroje vieną kvailą anglą, kuris darys klaidas. Kam dar 
laikyti apsukrų prancūzą, kuris jomis naudotųsi? 

Gana ilgai išgyvenęs Grand Monargue“ valdose, aš ne- 
galėjau visa širdimi nepasipiktinti bet kokia savivale, jei- 
gu pasišlykštėjimas despotiškumu man net nebūtų buvęs 
įskiepytas dar ankstyvoje vaikystėje. Ir aš nesusilaikiau 
nepaprieštaravęs, kad niekuo nekaltas ir pagirtinas jau- 
nuolis nukentėtų už tai, jog įgijo tokį petyniuną; kokio tė- 
vas troško man. 

— Prašau dovanoti, sere,— pradėjau, leidęs misteriui 
Osbaldistonui viską pasakyti, — bet aš manau, kad teisin- 
ga būtų man pačiam prisiimti bausmę už -apsileidimą 
moksle. Aš neturiu jokio pagrindo kaltinti pono Diubu- 
r0,— jis man sudarė visas galimybes lavintis, bet aš pats 
nepakankamai jomis naudojausi. Dėl pono Klemano 
Diuburo... 

— Dėl jo ir tavęs aš imsiuosi priemonių, kokios man 
atrodys reikalingos, — atsakė mano tėvas, — bet tu elgie- 
si garbingai, Frenkai, pats prisiimdamas savo kaltę, labai 
garbingai, šito nepaneigsi. Tačiau aš negaliu pateisinti 


“ Didžiojo monarcho (pranc.) — atseit. Prancūzijos karaliaus Liud- 
viko XIV. 

senio Diuburo,— toliau kalbėjo jis, žiūrėdamas į Oveną, — 
kad jis tiktai sudarė Frenkui salygas įsigyti naudingų ži- 
nių, bet neprižiūrėjo, kad vaikinas pasinaudotų tomis są- 
lygomis, ir nepranešė man, kai visą tą laiką Frenkas tin- 
giniavo. Matote, Ovenai, mano sūnus turi įgimtą teisin- 
gumo jausmą, derantį Britanijos pirkliui. 

— Misteris Frensis,— tarė vyriausiasis klerkas, pa- 
lenkdamas galvą ir kilstelėdamas dešinę ranką, mat prieš 
pradėdamas kalbėti, jis buvo įpratęs užsikišti už ausies 
plunksną.— Misteris Frensis, atrodo, supranta visų mora- 
linių komercijos santykių pagrindinį principą, vieną iš 
trijų etikos taisyklių. Tegu A elgiasi su B taip, kaip jis no- 
rėtų, kad B elgtųsi su juo. Iš čia lengva išvesti formulę, 
Kaip elgtis. = 

Oveno mėginimas auksinę etikos taisyklę įvilkti į ma- 
tematikos formą sukėlė mano tėvo šypseną, tačiau iš tuoj 
pat vėl prašneko: 

— Visa tai nieko nereiškia, Erenkai. Tu lyg vaikėzas 
veltui švaistei laiką, bet ateityje privalai išmokti gyventi 
kaip vyras. Keletą mėnesių aš tave pavesiu Ovenui prižiū- 
rėti, kad pasivytum, ką pratinginiavai. 

Buvau bėatsakąs, bet Ovenas į mane pažvelgė taip mal- 
daujamai ir įspėjamai, kad aš norom nenorom turėjau pa- 
tylėti. 

— Grįžkime, — prabilo Išvaės prie mano laiško, ra- 
šyto praėjusio mėnėsio pirmąją dieną, į kurį tu man at- 
siuntei neapgalvotą ir nepatenkinamą atsakymą. Įsipilk į 
taurę ir paduok butelį Ovenui. 

Man niekad nestigo drąsos arba įžūlumo — kaip jums 
patinka. Aš tvirtai atsakiau: 

— Gaila, kad mano laiškas jums nepatiko, bet neap- 
galvotas jis anaiptol nėra. Geraširdišką jūsų pasiūlymą 
aš bematant atidžiai apsvarsčiau ir su didžia širdgėla įsi- 
tikinau, kad esu priverstas nesutikti. 

Mano tėvas valandėlę įsmeigė į mane įdėmų žvilgs- 
nį, bet tuoj pat nusisuko. Kadangi jis nieko neatsakė, jau- 
čiausi privaląs kalbėti toliau, nors ir ne be svyravimo, — jis 
mane pertardavo tik vienu kitu žodžiu. 

- — Nė vienai veiklos sričiai, sere, aš negalėčiau jausti 
didesnės pagarbos kaip komercijai, net jeigu jūs pats ne- 
būtumėte jos pasirinkęs. 

— Tikrai. 

— Prekyba suartina tautas, mažina nepriteklių ir kelia 
visų žmonių gerovę. Civilizuotam pasauliui prekyba yra 
tas pat, kas privačiame gyvenime kasdieniai žmonių san- 
tykiai, galima sakyti, tas pat, kas oras ir maistas mūsų 
kūnui. 

— Kas gi toliau, sere? 

— Nepaisant to, sere, jaučiu privaląs griežtai atsisa- 
kyti profesijos, nes tam turiu labai mažai duomenų. 

— Aš pasirūpinsiu, kad įgytum reikiamų žinių. Tu jau 
nebe Diuburo svečias ir ne mokinys. 

— Bet, mielasis sere, aš skundžiuosi ne blogu mo- 
kymu, 0 savo nesugebėjimu perimti žinias. 

— Kvailystės! Ar tu rašei dienoraštį, kaip aš buvau 
prašęs? 

— Taip, sere! 

— Malonėk jį atnešti. 

Mano dienoraštis buvo paprastas storas sąsiuvinis, ku- 
riame, tėvo lieptas, turėjau užrašinėti viską, ką buvau iš- 
mokęs. Numatydamas, kad tėvas gali pareikalauti šių už- 
rašų ir peržiūrėti juos, stengiausi žymėtis tik tokius da- 
lykus, kurie, mano supratimu, turėjo jam labiausiai pa- 
tikti. Tačiau gana dažnai mano plunksna nukrypdavo nuo 
šios nuostatos, menkai klausydavo, ką jai sakydavo gal- 
va. Taip pat dažnai pasitaikydavo, kad imdavau ir brūkš- 
telėdavau ką nors tokio, kas neturėjo nieko bendro su prė- 
kyba. Ir štai dabar aš padaviau šį dienoraštį tėvui į ran- 
kas, bailiai vildamasis, kad jis neužtiks to, kas dar labiau 
sustiprintų jo nepasitenkinimą manimi. Oveno vėidas, 
šiek tiek apsiniaukęs tada, kai tėvas pasiteiravo dieno- 
raščio, staiga nusigiedrijo, man greitai atsakius, ir nušvito 
vilties šypsena, kai aš, atnešęs iš savo kambario, prieš tė- 
vą padėjau raštinės tipo knygą, ne tiek ilgą, kiek plačią, su 
variniu užsagu, aptaisytą žaliamine veršiuko oda. Dieno- 
raštis panėšėjo į komercinę knygą ir palankų mano už- 
tarėją gerokai padrąsino. Jis tiesiog nušvito iš džiaugsmo, 
kai tėvas ėmė pasirinktinai balsu skaityti atskirus pusla- 
pius, murmėdamas kritines pastabas. 

— „Degtinė — statinėmis ir statinaitėmis (barils, ba- 
rricants, taip pat tonneaux). Nante — 29, Velles mažomis 
statinaitėmis, Konjake ir La-Rošelėje — 27, Bordo — 32“. 
Labai teisingai, Frenkai. „Tonažo ir muitinės rinkliavos — 
žiūrėk Saksbi lenteles“. O čia tai jau negerai. Rėikėjo vie- 


18 


noj vietoj viską surašyti, taip lengviau įsiminti. „Ekspor- 
tas ir importas.— Javų gavimo pakvitavimai. Muitinės 
sertifikatai. — Audiniai: Izingemo, Gento.— Rūkyta Žu- 
vis — jos rūšys: titlingas, kroplingas ir labfišas“. Vertė- 
jo pažymėti, kad kartais jos visos vadinamos titlingu. Kiek 
colių-ilgumo yra titlingas? 

Ovenas, matydamas, kad nežinau, ką atsakyti, surizi- 
kavo man pašnibždėti, ir aš, laimė, nugirdau: 

— Aštuoniolika colių, sere.. 

— Taip. O labfišas — dvidešimt keturi. Visai teisin- 
gai. Tatai svarbu atsiminti, jei tektų prekiauti su Portu: 
galija. O kas gi čia? „Bordo įkurtas... metais... Trompeto 
pilis... Galieno rūmai“. Nieko, nieko, galima ir apie tai. 
Juk čia savotiškas juodraštis, Ovenai, į kurį surašoma vis- 
kas, ką patyrei per dieną: įspūdingesni dalykai, patvarky- 
mai, išmokos, įplaukos, pavedimai, padengimai, konsul- 
tacijos — viskas iš eilės. 

— Kad vėliau viską reguliariai būtų galima perrašyti 
į žurnalą ir į didžiąją sąskaitų knygą, — nebeiškentė Ove- 
nas.— Džiaugiuosi, kad misteris Frensis toks metodiškas. 

Aš pasijutau beįgyjąs tėvo malonę ir ėmiau nuogąstau- 
ti: jis galėjo užsispirti ir dar atkakliau reikalauti, kad tap- 
čiau pirkliu. Kadangi buvau apsisprendęs visai priešingai, 
tad ėmiau apgailestauti, mano bičiulio Oveno žodžiais 
tariant, buvęs toks metodiškas. Tačiau per anksti ėmiau 
būgštauti: iš knygos ant grindų nukrito rašalu suteptas la- 
pelis; tėvas jį paėmė ir, pertraukęs Oveno pastabą, kad iš- 
plyšusius lapus reikia įklijuoti miltų košele, sušuko: 

— „Eduardui, Juodajam princui, atminti“'. Kas gi čia? 
Eilėraštis! Dievaži, Frenkai, tu dar didesnis avinas, negu 
aš maniau! 

Jūs turite atsiminti, kad mano tėvas, verslo žmogus, 
į eilėraščių rašymą žiūrėjo su panieka ir, būdamas reli- 
gingas, be to, dar disidentas“, šitokius dalykus laikė tuš- 
čiais ir nepadoriais. Prieš pasmerkdamas mano tėvą, jūs 
turite prisiminti, kaip gyveno daugelis poetų septyniolik- 
tojo šimtmečio pabaigoje ir kam jie eikvojo savo talentą. 


"Eduardas, Velso princas (1330—1370), pramintas Juoduoju dėl 
juodos žygio aprangos. 
ŠDisidentas — asmuo, nepritariąs viešpataujančios bažnyčios 
dogmoms. 

Be to, sekta, kuriai priklausė mano tėvas, jautė — o gal 
tiktai skelbė — puritonišką neapykantą lengviesiems gro- 
žinės literatūros žanrams. Taigi buvo daugiau priežasčių, 
kurios ypač nemaloniai nuteikė tėvą, taip ne laiku aptikusį 
šį nelemtą popieriaus lapą su eilėmis. O vargšas Ovenas... 
Jeigu jo peruko plaukai būtų galėję išsigarbanoti ir iš pasi- 
baisėjimo atsistoti piestu, esu tikras, kad visas rytmeti- 
nis kirpėjo triūsas būtų nuėjęs veltui, — taip jį apstulbino 
šis pasibaisėtinas atradimas. Nedegios spintos išplėšimas, 
didžiojoje knygoje pastebėtas ištrynimas, įsiūtame do- 
kumente įrašyta netiksli suma vargu ar būtų jį labiau nus- 
tebinę. Mano tėvas ėmė skaityti eilutes, tarpais apsimes- 
damas negalįs suvokti prasmės, tarpais su perdėtu, pašai- 
piu patosu, bet visą laiką kandžiu ironišku tonu, skau- 
džiai užgaunančiu autoriaus savimeilę: 


Aidėki, mano rage mylimasis, 

Į Fontarabijos uolas aukštąsias, 
Skelbk mirtį karžygio narsaus! 

Skardenki galams pergalę malonią, 

Kad, parblokštas Ispanijos pagonių, 
Jų gretų priešas nebesiaus. 


— ;Fontarabijos uolas“! — pats save pertraukė tė- 
vas.— „Fontarabijos mugė“ čia tiktų kur kas labiau. „Par- 
blokštas Ispanijos pagonių...“ Kas čia per pagonys? Ar ne- 
galėjai tiesiog pasakyti: saracėnų, ir rašyti taisyklingai 
angliškai, jeigu jau būtinai nori kvailioti? 


Liūdnai per jūras, vandenis plačiuosius 
Į Anglijos krantus toliuosius - 
Atskrieja gandas neramus: 
Britanijos viltis, grėsmė prancūzams, 
Ties Puatjė ir Kresi nepalūžęs, 
Bordo žaizdų palaužias- bus! 


„Kresi“, beje, visada Iirėiiojamss galūnėje. Ne- 
šuoranii kam ritmo dėlei darkyti žodžius. 


Plačiau atverkit,— meldė jis, — man langą, 
Išvyst dar sykį noriu šalį brangią, 
O mano skvairai mylimi! 

Dar noriu pamatyti saulės laidą, 
Žėruojančios Garonės plyną veidą 
Nors mirštančiojo akimi! 
— -„Laidą“ ir „veidą“ — prastas rimas. Pasirodo, Fren- 
kai, tu menkai išmanai tą elgetišką amatą, -kurį pasirinkai. 


Kaip aš —tu gęsti, saule nemarioji! 
Rasa praviitkę medžiai ašaroja 
Ir gailis blėstančios dienos, — 
Taip Eduardo Juodojo žuvimą . 
Daugybė Anglijos jaunų merginų 
| Verkte apverks ir apraudos! 
Nors mano.šlovės saulė bus užgesus, 
Tačiau Britanijoj širdžių daug rasis, 
Kurios didžiai gailės manęs, 
Iškils daug mūšiuos didvyrių narsingų, 
Naujų šviesiausių saulių spindulingų 
Per „kraują, debesų liepsnas! 


— „Per kraują, debesų liepsnas!“ Tai bent pasakė! 
Ačiū, mieli ponai, už linksmas mėgdžiones ir linkiu links- 
mų Kalėdų! Tikrai, mūsų miesto šauklys nukala geresnes 
eiles. 

Tr su didžiausiu atkarumu jis pastūmė lapelį, dar sykį 
pakartodamas: į 

— Patikėk manimi, Frenkai, tu dar didesnis avinas, 
negu aš maniau. 

Ką gi aš galėjau atsakyti, brangusis mano Trešemai? 
Stovėjau pasipiktinęs ir įširdęs, o mano tėvas žvelgė į ma- 
ne ramiu, bet rūsčiu paniekos ir pasigailėjimo žvilgsniu. 
O vargšelis Ovenas pakėlė aukštyn rankas ir akis, jo vei- 
de atsispindėjo toks siaubas, tarsi jis laikraštyje būtų 
perskaitęs tarp kitų bankrutavusių ir savo šefo pavardę. 
Pagaliau aš sutelkiau savo drąsą ir prašnekau, iš visų jėgų 
stengdamasis, kad balso tonas neišduotų mano jausmų. 

— Aš labai gerai žinau, sere, kaip mažai tetinku im- 
tis to visuomenėje svarbaus vaidmens, kurį jūs man nu- 
skyrėte. Bet, laimė, nesu garbėtroška ir nesigviešiu turtų, 
kuriuos galėčiau įsigyti. Misteris Ovenas bus kur kas nau- 
dingesnis pagalbininkas. 

. Aš pasakiau tai šiek tiek supykes, nes man pasirodė, 
kad Ovenas per greitai nuo manęs atsimetė. 

— Ovenas? — sušuko mano tėvas.— Vaikis iš tikrųjų 
kvanktelėjo, tiesiog iš proto išėjo. Tačiau, meldžiamasis, 
leiskite paklausti, taip šaltakraujiškai atgręžęs mane į 
Oveną (nors iš ko galėčiau tikėtis daugiau dėmesio nei iš 
sūnaus) — ką gi tokio .išmintingo projektuojate savo atei- 
čiai? 

— Aš norėčiau, sere,— atsakiau, sukaupdamas visą 
savo drąsą, — dvejus trejus metus pakeliauti, jeigu teik- 
tumėtės sutikti. Priešingu atveju, nors ir pavėluotai, su 
malonumu tiek pat laiko praleisčiau Oksiorde arba Kem- 
bridže. 

— Ar turi proto? Kur tai girdėta — sėsti į mokyklos 
suolą drauge su pedantais ir jakobitais?, kai cali prasimuš- 
ti į turtą ir garbę! Jeigu jau šitaip, tai kodėl, vyruti, ne iš- 
kart lįsti į Vestminsterį arba Itoną — Lilio gramatikos“ ir 
sintaksės kalti, kartu paragauti beržinės košės, jei tBip 
nori? 

— Tada, sere, jeigu jūs manote, kad man vėlu mokytis, 
aš mielu noru grįžčiau į kontinentą. 

— Tu ir taip ten prašvilpei gana daug laiko, misteri 
Frensi. 

— Gerai, sere! eiši aš turiu pasirinkti praktinį gy-. 
venimo kelią, tada eisiu į kariuomenę. 

—- Eisi po velnių! — neištvėrė tėvas. Bet paskui susi- 
valdė ir tarė: — Tu, aš matau, mane laikai tokiu pat kvai- 
liu, koks pats esi. Jisai juk Kiokvaciią išvarytų iš. proto, 
Ovenai? 

Vargšas Ovenas palingavo salą ir nudelbė akis. ' 

-— Klausyk, Frenkai,— kalbėjo toliau tėvas, — visą šį 
reikalą aš baigsiu trumpai ir drūtai. Pats buvau tavo me- 
tų, kai tėvas parodė man duris ir visą teisėtą palikimą ati- 
davė jaunesniajam broliui. Apžergęs persenusį kuiną, su 
dešimt ginėjų piniginėje, aš išjojau iš Osbaldistono dvaro. 
Nuo tada nesu peržengės tų namų slenksčio ir niekad ne- 
peržengsiu. Nežinau ir nenoriu žinoti, ar mano brolis te- 
bėra gyvas, ar jau nusisuko sprandą medžiodamas lapes, 


? Jakobitai — 1688 metais išvyto karaliaus Jokūbo II ir jo di- 
nasštijos šalininkai. 

bet jis turi vaikų, Frenkai, ir vienas iš jų taps mano sūnu- 
mi, jei tu ir toliau taip ožiuosies. 

— Savo nuosavybę tvarkykite, kaip jums patinka, — 
atrėžiau aš, ir man rodos, kad balse nuskambėjo daugiau 
niūraus užsispyrimo nei pagarbos. 

— Taip, Frenkai, ką aš turiu, yra iš tikrųjų mano, jeigu 
vargas turtą įgyjant ir rūpesčiai jį kaupiant suteikia nuo- 
savybės teisę. Ir aš neleisiu tranui čiulpti mano korių. Įsi- 
dėmėk, ką pasakiau — gera: apgalvojau, ką nuspren- 
džiau — tikrai įvykdysiu. 

— Gerbiamasis.sere! Brangusis sere! — sušuko Ove- 
nas, ir jam iš akių ištryško ašaros.— Svarbių reikalų jūs 
niekad netvarkydavote šitaip paskubomis. Leiskite mis- 
teriui Frensiui peržvelgti balansą, kol uždarysite sąskaitą. 
Esu tikras, jis myli jus ir, kai įrašys savo, kaip sūnaus, pa- 
klusnumą į sąskaitos per contra!“ „ neabejoju, jog priešta- 
ravimai išnyks. 

— Manote, aš dukart prašysiu, — rūsčiai tarė tėvas, — 
kad jis taptų mano draugu, mano pagalbininku ir mano pa- 
tikėtiniu? Kad jis dalytųsi mano rūpesčiais ir mano turtu? 
Ovenai, aš maniau, kad jūs geriau mane pažįstate! 

+ Jis pažvelgė į mane tarsi ketindamas dar ką nors pri- 
durti, bet staiga apsisuko ir išėjo iš kambario. Prisipažin- 
siu, mane sujaudino įvykio eiga, nes šitas klausimas man 
niekad nebuvo iškilęs; ir jei tėvas būtų pradėjęs šneką 
kaip tik nuo šito, gal nebūtų manim nusivylęs. 

Bet buvo per vėlu. Aš buvau iš prigimties toks pat at- 
kaklus, kai reikėdavo ką spręsti, ir dangus lėmė, kad už 
savo neklusnumą susilaukiau bausmės, nors ir ne tokios 
sunkios, kokios buvau vertas. Kai pasilikome dviese, Ove- 
nas tebežiūrėjo į mane drėgnomis nuo ašarų akimis, tarsi 
būtų stengęsis įžvelgti, iš kurios pusės patogiau atakuoti 
mano užsispyrimą. Pagaliau trūkčiojančiu balsu jis pra- 
dėjo: 

— ODieve! Misteri Frensi!.. Teisingasis dangau, serel.. 
O, dangiškosios žvaigždės, misteri Osbaldistonai!.. Ne- 
jaugi aš sulaukiau šitokios dienos! Ir jūs dar toks jaunas 
džentelmenas, sere! Dėl Dievo meilės, pažvelkitę į abi ba- 
lanso puses! Pagalvokite, ką ruošiatės prarasti — tokį gra- 


W Čia: antroji, priešingoji sąskaitos skiltis. 

žų turtą, sere!:. Mūsų prekybos namai buvo vieni iš pir- 
mųjų Londone, kai firma dar vadinosi Trešemo ir Tren- 
to vardu. O dabar, kai ji vadinasi Osbaldistono ir Trešemo 
vardu... Jūs galėtumėte maudytis aukse, misteri Frensi. 
Žinote, brangusis Frenkai, jeigu kokie firmos prekybos 
reikalai jums būtų labai jau ne prie širdies, aš galėčiau... — 
Čia jo balsas pavirto bėveik šnibždesiu,— sutvarkyti už 
jus Kas mėnesį, kas savaitę, kas dieną, jeigu panorėsite. Ne- 
pamirškite, brangusis mano misteri Frensi, jūs turite gerb- 
ti tėvą, kad jūsų dienos būtų ilgos žemėje. 

— Didžiai jums dėkingas, misteri Ovenai,— atsakiau 
aš, — iš tikrųjų esu nepaprastai dėkingas. Bet mano tėvas 
geriausiai gali nuspręsti, kaip tvarkyti savo pinigus. Jis 
kalba apie vieną mano pusbrolį. Tegu elgiasi su savo tur- 
tais kaip išmano; aš niekados neparduosiu savo laisvės už 
auks 

Ši Už auksą, sere? Jeigu jūs tik pamatytumėte mūsų 
balanso saldą, susidariusį per paskutinį mėnesį! Penkia- 
ženkliai skaičiai — dešimttūkstantinė suma kiekvieno 
kompaniono daliai, misteri Frenkai! Ir viskas atiteks neva- 
lLyvam popiežininkui, kažkokiam Nortumberlendo paikiui, 
maža to, maištininkui... Mano širdis plyš iš skausmo, mis- 
teri Frensi! Juk aš darbavausi ne kaip žmogus — kaip šuo, 
ir vien iš meilės firmai. Pagalvokite, kaip puikiai skambė- 
tų: „Osbaldistonas, Trešemas ir Osbaldistonas“ arba gal- 
būt, — kas gali žinoti? — čia jis vėl prislopino balsą: — 

„Osbaldistonas,. Osbaldistonas ir Trešemas“. Juk misteris 
Osbaldistonas gali nupirkti visų savo kompanionų pajus. 

— Bet, misteri Ovenai, mano pusbrolis irgi Osbal- 
distonas, todėl firmos vardas jūsų ausiai skambės taip pat 
maloniai. 

— Ak, gėdykitės, misteri Frensi! Juk žinote, kaip aš 
jus myliu! Jūsų pusbrolis! Tai jau bent pasakėte! Jis, be 
abejo, toks pat popiežininkas kaip jo tėvas, ir dar mūsų 
karaliaus protestanto priešas, — tai jau visai kita balanso 
skiltis! 

— Yra daug labai gerų žmonių ir katalikų, misteri Ove- 
nai, — paprieštaravau aš. | 

Ovenas buvo kažką Deaiė5aS su sžiueAsia įkarščiu, 
bet į kambarį grįžo tėvas. 

— Jūs sakėte tiesą, Ovenai,— tarė jis, — o aš klydau: 
Išspręsime šį klausimą per ilgesnį laiką. Jaunikaiti, pa- 

siruošk man atsakyti šiuo svarbiu reikalu lygiai po mėne- 
sio. į 
Aš tylomis nusilenkiau, didžiai nudžiugęs, nes įsižiebė 
viltis, kad per tą laiką tėvo nusistatymas susvyruos. | 

Bandomasis laikas slinko iš lėto, be kokių nors įvykių. 
Aš laisvas vaikščiojau sau, leidau dienas, kaip patiko, tė- 
vas manęs nei klausinėjo, nei barė. Aš retai jį matyda- 
vau — tik per pietus, kai jis nuoširdžiai stengdavosi ne- 
priminti dalyko, kurio sprendimo aš pats, kaip jūs supran- 
tate, anaiptol nenorėjau skubinti. Mes šnekėdavomės apie 
paskutines dienos naujienas arba tokiomis bendromis te- 
momis, kaip šnekasi svetimi žmonės. Iš pokalbio tono nie- 
kas nebūtų įspėjęs, kad tarp mūsų yra likęs neišspręstas 
toks svarbus klausimas. Tačiau mane it košmaras perse- 
kiojo sunki abejonė: nejaugi gali būti, kad jis tesės žodį 
ir vienturčiui savo sūnui priklausantį palikimą užrašys sū- 
nėnui, net tikrai nežinodamas, ar tasai sūnėnas iš viso gy- 
vas? Jei viską teisingai būčiau vertinęs ir prisiminęs, kaip 
panašiomis aplinkybėmis pasielgė mano senelis, būčiau 
"turėjęs suprasti, kad negaliu tikėtis nieko gero. Bet aš su- 
sidariau klaidingą nuomonę apie savo tėvo būdą: prisi- 
miniau, kokią vietą buvau užėmęs jo širdyje ir jo namuo- 
se prieš išvykdamas į Prancūziją, nors nežinojau, kad yra 
tėvų, kurie vaikystėje lepina savo vaikus, nes taip daryti 
jiems įdomu ir smagu, o kai tie patys vaikai paūgėję pasip- 
riešina jų lūkesčiams, gali būti gana atšiaurūs. Priešingai, 
aš įtikinėjau save, kad jo meilė man gali atšalti tik laiki- 
nai, kad galiu būti ištremtas kelioms savaitėms į kokį už- 
kampį kaime, o tokia bausmė man atrodė vienas malonu- 
mas, nes galėčiau pabaigti versti „Orlando Furioso“!! po- 
emą, kurią svajojau sueiliuoti angliškai: Mane taip užval- 
dė šis įsitikinimas, kad vieną sykį, išsitraukęs subrauky- 
tą savo sąsiuvinį ir įsigilinęs į pasikartojančius spenseri- 
nės strofos!* rimus, staiga išgirdau kažką negarsiai ir at- 
sargiai beldžiantis į kambario duris. 

— Prašau! — tariau aš ir pamačiau įeinant Oveną. 

Šis pagarbus žmogus taip korektiškai laikėsi visų savo 
įpročių ir elgesio taisyklių, kad veikiausiai dabar tik pir- 

" „Pasiutėlis Rolandas“ — garsi Renesanso epochos italų 
poeto Ariosto (1474—1533) poema. 

? Spenserinė strofa — strofa, susidedanti iš devynių eilė- 
raščio eilučių. Pavadinta anglų poeto Spenserio (1552—1599) vardu. 

mą kartą užkopė į antrąjį savo šefo namų aukštą, nors ir 
dažnai lankydavosi apatiniajame. Aš net iki šiolei negaliu 
suprasti, kaip jis surado mano duris. . 

— Misteri Frensi,— tarė jis, pertraukdamas mano 
nuostabos ir džiaugsmo žodžius jį pamačius, — nežinau, 
ar aš gerai darau, kad atėjau pas jus pasikalbėti, nes ne- 
dera pliaukšti apie kontoros reikalus už jos durų. Niekas 
neturi teisės, kaip sakoma, net sandėlio stulpams šnipštel- 
ti, kiek įrašų padaryta didžiojoje knygoje. Bet jums pasa- 
kysiu: jaunasis Tvainolas daugiau kaip porą savaičių buvo 
išvykęs ir tik dvi dienos, kai grįžo. 2 

— Labai puiku, brangusis mano sere, o mums kas iš 
to? 

— Palaukite, misteri Frensi. Jūsų tėvas buvo jam kaž- 
ką slaptai pavedęs; ir aš esu tikras, kad jis vyko ne į Fal- 
mutą pirkti silkių; ir ne į Ekseterį, nes piniginiai mūsų rei- 
kalai su „Blekveliu ir bendrove“ sutvarkyti; Kornvalio 
kalnakasybos pramonininkai, Trevanjonas ir Tergvilja- 
mas, sumokėjo viską, ko galima buvo tikėtis, ir visi kiti 
verslo: reikalai pirma turėjo pereiti per mano knygas — 
trumpai tariant, aš įsitikinęs, kad Tvainolas buvo išvykęs į 
šiaurę. 

- — Jūs iš tikrųjų taip manote? — paklausiau aš, šiek 
tiek pabūgęs. 

— Nuo to laiko, kai grįžo, sere, jis daugiau nieko ne- 
kalba, tik apie naujus savo batus, riponiškus pentinus!š 
ir apie gaidžių peštynes Jorke — visa tai tikra kaip dau- 
gybos lentelė. Todėl, brangus mano vaikuti, su Dievo pa- 
laima pasistenkite įtikti savo tėčiui — jums laikas tapti 
suaugusiu žmogumi, o drauge ir pirkliu. 

Tą akimirką pajutau stiprų norą nusileisti ir Oveną 
padaryti laimingą, paprašyti, kad praneštų mano tėvui, 
jog nusilenkiu jo valiai. Bet išdidumas, taip dažnai skatinąs 
mus tam, kas gera, ir tam, kas bloga, sulaikė mane. Susi- 
taikymo žodžiai įstrigo gerklėje, ir kol aš stengiausi juos 
atkosėti, mano tėvo balsas pašaukė Oveną. Jisai skubiai 
išėjo iš kambario, ir palanki proga buvo dingusi. 

- Mano tėvas buvo metodiškas višame kame. Tuo pačiu 


5 Riponiški pentinai— ypatingi pentinai, kurių gaminimu 
garsėjo Ripono miestelis Jorkšyre (Šiaurės Anglijoje). 

dienos. metu, tame pačiame kambaryje, tuo pačiu tonu ir 
tais pačiais žodžiais, kaip buvo kalbėjęs lygiai prieš mė- 
nesį, jis pakartojo pasiūlymą priimti mane dalininku į 
firmą ir pavesti man tvarkyti vieną kontoros skyrių, pa- 
kartojo ir pareikalavo galutinio atsakymo. Kažkas per 
daug žiauraus pasigirdo man jo žodžiuose. Aš ir šiandien 
manau, kad tėvas su manim pasielgė neteisingai. Vienas 
malonus žvilgsnis, vienas lipšnus žodis, ir aš tikriausiai 
būčiau nusileidęs. Griežtas tonas, rūstus metodiškumas 
mane paskatino vien atkakliai užsispirti, todėl, kiek galė- 
damas pagarbiau, atmečiau pasiūlymą. Galimas daiktas, — 
kas atspės savo širdies vingius? — man atrodė nevyriška 
nusileisti vos pareikalavus, ir aš tikėjausi būti įkalbinėja- 
mas, kad bent atsirastų dingstis nusistatymui pakeisti. o 
dabar aš labai apsivyliau, nes tėvas šaltai pasisuko į į Oveną 
ir tepasakė: 

— Matote, išėjo taip, kaip sakiau. Gerai, Frenkai,— 
kreipėsi jis į mane, — tu beveik jau pilnametis ir visai sa- 
varankiškai gali spręsti, kas turėtų padaryti tave laimin- 
gą, kaip kad spręsdavai ir anksčiau. Todėl aš nė nesigin- 
čysiu. Kadangi aš taip pat neprivalau atsižvelgti į tavo 
planus, kaip ir tu neprivalai paklusti man, leisk paklaus- 
ti, ar tu tuti kokį Btumakynis, kuriam įvykdyti reikėtų ma- 
no paramos? 

„Gana suglumęs Si ssišian, kad, neišmokytas jokios pro- 
fesijos ir neturėdamas savo lėšų, aš, suprantama, negalėsiu 
verstis be šiokios tokios tėvo paramos, kad mano reika- 
lavimai labai kuklūs ir kad aš tikiuosi, jog mano priešiš- 
kumas profesijai, kuriai jis mane nuskyrė, nepaskatins jo 
visiškai mane palikti be pagalbos ir globos. 

— Kitaip sakant, tu nori remtis į mano ranką ir vis 
dėlto žengti savo keliu? Vargu ar tai įmanoma, Frenkai. 
Tačiau aš manau, tu nusistatęs klausyti manęs, kiek tai 
neprieštaraus tavo užgaidoms? 

Aš buvau beatsakąs, bet jis mane sustabdė: 

— Malonėk patylėti. Sakykime, kad taip! Tokiu atveju 
tu nedelsdamas išvyksi į Šiaurės Angliją, aplankysi savo 
dėdę ir pamatysi, kokia jo šeima. Man rodos, jis turi šešetą 
sūnų. Aš pasirinkau vieną, kuris, manau, yra „verčiausias 
užimti mano kontoroje tau skirtą vietą. Bet vėliau. gali 
prireikti kai ką papildomai patvarkyti, tuo atveju tau teks 
parvykti čionai. Tolesnius nurodymus tu gausi Osbaldisto- 


27 


ne, kur prašau pasilikti, iki atsiųsiu žinią. Ryto), rytą viskas 
bus paruošta pačiam išvykti. 

Tai taręs tėvas išėjo iš kambario. 

— Ką visa tai reiškia, misteri Ovenai? — kreipiausi 
aš į geraširdį savo. bičiulį, kuris stovėjo didžiai nuliūdęs. 

— Jūs pražudėte save, misteri Frenkai, ir viskas. Kai 
jūsų tėvas kalba tokiu ramiu, ryžtingu tonu, vadinasi, nie- 
ko nebepakeisi, viskas galutinai nuspręsta. 

Taip iš tikrųjų ir buvo. Rytojaus dieną penktą Alanas 
ryto aš jau jojau į Jorką ant gana gražaus arklio, turėda- 
mas penkias ginėjas kišenėje, jojau, kaip man atrodė, kad 
padėčiau kitam užimti savo vietą tėvo namuose, pelnyti 
jo palankumą ir, kiek supratau, galų gale pasiglemžti ma- 
no tėvo palikimą. 


III SKYRIUS ||| 


Siautingas vėjas burę drasko, 
Srovė valtelę mėto, blaško,— 
Be irklo ir be vairo likęs, 

Jūreivis pražūties vien tikis. 


Gėjus „Pasakėčios“!“ 


i 

"Kiekvieną šios svarbios savo apysakos skyrių aš pra- 
dedu rimuotomis ir baltomis eilėmis, kad jūsų dėmesį 
nuolat traukčiau stipresniu nei mano poetiniu talentu. Ką 
tik pacituotą eilėraštį parašė vienas nelaimingas plaukio- 
tojas, išdrįsęs atrišti nuo prieplaukos valtį, kurios nepa- 
jėgė suvaldyti, ir buvo priverstas atsiduoti veržliai pla- 
čios upės srovei. Koks nors moksleivis, per savo išdyku- 
mą ir nutrūktgalviškumą pasidavęs panašiai pagundai, 
pradėtas nešti smarkios srovės, nebūtų pasijutęs bejėgiš- 
kesnis negu aš, leidęsis be kompaso į gyxenimo okeaną. 
Tėvas taip netikėtai lengvai sutraukė tą saitą, Kris, kaip 
paprastai manoma, tvirčiausiai sieja visuomenės narius, 


4 Gėjus Džonas (1655—1732) — anglų poetas satyrikas ir kome- 
diografas. 

ir leido man it tremtiniui išvykti iš namų, kad lig šiol tei- 
kęs jėgų pasitikėjimas savo paties pranašumais dabar kaž- 
kaip pašlijo. Pasakose minimas princas Gražutis, iš princo 
tapęs žvejo sūnumi, negalėjo skaudžiau jausti pažemini- 
mo. Būdami savimanos, visa, ką mes turime kaip palan- 
kių aplinkybių išdavą, esame linkę laikyti išskirtiniu, tik 
su mūsų persona susijusiu dalyku, bet kai tos aplinkybės 
pasikeičia ir suvokiame esą niekas, pasijuntame neapsako- 
mai įžeisti. Kai ausyse nutilo Londono gausmas, dar ne 
kartą iš toli atplaukė varpų skambesys, kviečiantis, kaip 
kadaise būsimąjį lordą merą!?, sugrįžti. Kai atsigręžiau 
nuo Haigeito kalvos į dulsvą Londoną, mane apėmė jaus- 
mas, tarsi ten būčiau palikęs patogumus, perteklių, aukš- 
tuomenės žavesį ir vįsus civilizuoto gyvenimo malonumus. 

Bet burtai buvo mesti. Iš tikrųjų maža turėjau vilties, 
kad per vėlai ir prievarta nusilenkdamas tėvo valiai galė- 
čiau susigrąžinti padėtį, kurią praradau. Priešingai, kietai 
ir griežtai vykdydamas savo nusistatymą, jis veikiau bū- 
tų pasipiktinęs, nei atlėgęs, jei aš dabar, po laiko, aplinky- 
bių priverstas, būčiau sugrįžęs ir pasakęs, kad nusileidžiu 
jam ir noriu imtis prekybos. Įgimtas mano atkaklumas čia 
taip pat prisidėjo, o išdidumas man šnibždėjo, kad pasiro- 
dyčiau tikra menkysta, jeigu, nujojęs vos ketvertą mylių 
nuo Londono, atvėsčiau ir atsisakyčiau pasiryžimo, kurį 
per visą mėnesį buvau rimtai apsvarstęs. Be to, viltis, nie- 
kad nepaliekanti jauno ir atkaklaus žmogaus, praskaidri- 
no ateities lūkesčius. Tėvas, aš maniau, vargu ar rimtai 
ketino atimti man įpėdinystės teises, kaip buvo nesvyruo- 
damas pareiškęs. Savo nuosprendžiu jis veikiausiai norėjo 
išbandyti mano pastovumą. Jeigu aš kantriai ir tvirtai iš- 
laikysiu mėginimą, jis apie mane.susidarys geresnę nuo- 
monę ir palankiau išspręs mūsų ginčą. Mintyse net svars- 
čiau, kiek jam nusileisiu ir kokių numatomo mūsų susita- 
rimo punktų tvirtai laikysiuos. Po to, pagal mano apskai- 
čiavimus, aš atgausiu visas sūnystės teises, išpirkdamas 
ankstesnį savo užsispyrimą išoriniais klusnumo ženklais. 

O kol kas buvau pats sau ponas ir mėgavausi tuo sa- 
varankiškumu, kuris jaudina jauną krūtinę ir džiaugs- 


!5 Čia turima galvoje sena anglų legenda apie našlaitį Diką Viting- 
toną, kuris buvo beiškeliaująs iš Londono, bet grįžo atgal, išgirdęs skam- 
bant varpus. Vėliau Dikas Vitingtonas tapo Londono lordu meru. 

mais, ir būgštavimais. Mano piniginė, nors ir ne tokia sun- 
ki, leido man tenkinti visus keliautojo poreikius ir užgai- 
das. Gyvendamas Bordo, aš išmokau išsiversti be tarno; 
mano žirgas buvo mitrus, eiklus ir jaunas. Netrukus žvali 
mano nuotaika išsklaidė liūdnas mintis, slėgusias kelio- 
nės pradžioje. 

Man būtų buvę smagiau joti įdomesniu keliu, teikian- 
čiu peno smalsiam keliautojui, arba patrauklesne vieto- 
ve. Bet šiaurės kelias šiuo atžvilgiu buvo ir, ko gero, te- 
bėra nepaprastai skurdus: vargu ar kur nors kitur Brita- 
nijoje galima nukakti taip toli, pakeliui aptinkant tiek ma- 
žai dėmesio vertų dalykų. Nors aš ir nusikračiau ankstes- 
nės blogos nuotaikos, mano mintys ne visą laiką buvo vie- 
nodai žvalios. Mūza — užgaidinga viliokė, atvedusi mane 
į šį nuošalumą,— irgi, kaip ir kitos moterys, paliko mane 
bėdoje. Ir man būtų tekę gana nemaloniai nuobodžiauti; 
jeigu ne atsitiktiniai pašnekesiai su pakeleiviais. Tačiau 
žmonės, su kuriais aš bendravau, pasirodė esą pilki ir ne- 
įdomūs. Miestelio pastorius, traukiąs namo. iš savo para- 
pijiečių; fermeris ar gyvulių augintojas, grįžtąs iš toli- 
mo turgaus; vienas kitas pirklio klerkas, savo šeimininko 
pasiųstas į provincijos miestus ieškoti skolų; retkarčiais 
koks karininkas, vykstąs verbuoti kareivių, — štai su ko- 
kiais žmonėmis anais laikais tekdavo turėti reikalų už- 
kardų sargams ir smuklininkams. Todėl! mūsų pašnekesiai 
sukosi apie religiją ir dešimtinę, apie galvijus ir grūdus, 
apie įvairiausius birius ir skystus produktus, apie pirklių 
mokumą; tik retkarčiais mano pašnekovai paporindavo, 
matyt, iš kitų girdėtas istorijas apie mūšius ir apgultis Flan- 
drijoje. Šioms kalboms išsekus, nuolat prisimindavome 
neišsemiamą ir rūpimą temą — apie plėšikus. Auksinio 
Fermerio, Skrajojančio Plėšiko, Džeko Nidhemo ir kitų 
„„Elgetų Operos“!? didvyrių vardai mūsų lūpose skambėjo 
tarsi kasdieniškiausi žodžiai. Ir kaip vaikai glaudesniu 
ratu susispaudžia aplink židinį, kai artėja baisiausia pa- 
sakos vieta apie vaiduoklius, taip raiteliai, prabilę šia te- 
ma, stengdavosi laikytis arčiau vienas kito, žvalgydavosi 
į kairę ir dešinę, tikrindavo savo pistoletų titnagą ir pri- 


“S „Elgetų Opera“ — komiška Gėjaus opera, kurioje vaizduoja- 
mas kriminalinis pasaulis. „Elgetų Opera“ buvo drąsi Žabžę prieš vieš- 
pataujančių Anglijos klasių politiką. 

siekdavo nepaliksią vienas kito bėdoje, tačiau šitokie susi- 
tarimai, kaip ir daugelis gynimosi bei puolimo sąjungų, 
dažnai išgaruodavo iš atminties, vos tik kildavo tikras pa- 
vojus. 

Iš visų pakeleivių, kuriuos teko matyti persekioja- 
mus šitokių siaubų, labiausiai mane pralinksmino vienas 
žmogelis, su kuriuo keliavau pusantros dienos. Prie savo 
balno jis turėjo prisirišęs mažutį, bet, matyt, labai svar- 
bų lagaminėlį, kuriuo nepaprastai rūpinosi, nė valandėlės 
nepatikėdamas svetimam žmogui, šiurkščiai atkirsdamas 
paslaugiems tarnams ir arklininkams, pasisiūlantiems įneš- 
ti bagažą į vidų. Taip pat apdairiai jis stengėsi nuslėpti ne 
tik tai, ko ir kur keliauja, bet ir kiekvienos dienos maršru- 
tą. Niekas nekėlė jam tokio nerimo, kaip kieno nors mes- 
tas klausimas, į kurią pusę vykstąs ir kur ketinąs apsisto- 
ti. Nakties poilsiui pasirinktą vietą jis ištyrinėdavo nepa- 
prastai apdairiai, vengdavo likti vienas arba su tuo, kurį 
laikė blogu kaimynu. Granteme, man rodos, jis išsėdėjo 
kiaurą naktį, bijodamas gretimame kambaryje miegančio 
kresno, žvairo žmogėno, kuris nešiojo juodą peruką ir iš- 
blukusią, auksu dygsniuotą liemenę. Nors ir slegiamas įta- 
rumo, mano pakeleivis buvo tokio sūdėjimo, kad pats būtų 
galėjęs nebaudžiamas mesti iššūkį pavojams. Jis buvo tvir- 
tas, augalotas vyras, matyt, tarnavęs kariuomenėje arba 
bent priklausęs kariškių luomui, nes dėvėjo auksu siuvi- 
nėta skrybėle su kokarda. Kad ir grubokos šnekėsenos, jis 
atrodė išmaningas žmogus, ypač kai pavykdavo Valandėlei 
atitraukti dėmesį nuo baisiųjų plėšikų, kurių jis tiesiog 
keistai bijojo. Bet kiekviena smulkmena jam tuojau pat 
juos primindavo. Atvira lyguma ir gūdus miškas vieno- 
dai jį baugindavo, o piemens švilptelėjimas bematant pa- 
virsdavo užpuolikų signalu. Net pakelėje išnirusios kartu- 
vės, bylojančios, kad teisingumas neaplenkė dar vieno 
plėšiko, būtinai jam pakišdavo mintį, kiek daug jų dar li- 
ko nepakartų. . 

Man greitai būtų įgrisusi šito bendrakeleivio draugija, 
jeigu mano mintys būtų buvusios linksmesnės. Tačiau kai 
kurios jo papasakotos istorijos buvo savotiškai įdomios, 
o vienas keistas bruožas ne kartą smagiai prajuokindavo. 
Anot jo, nelaimingieji.keleiviai dažnai patys užsitrauk- 
davo bėdą ir patekdavo vagims į rankas, susibičiuliau- 
dami kelionėje su kokiu gerai apsirengusiu ir maloniu ne- 

pažįstamuoju, vildamiesi, kad drauge bus saugiau ir sma- 
giau. Tasai juos kelionėje linksmindavęs pasakojimais ir 
dainomis, užstodavęs, kai gobšus užeigininkas per daug už- 
siprašydavęs arba pakišdavęs neteisingą sąskaitą, kol galų 
gale, tariamai norėdamas parodyti tiesesnį kelią per negy- 
venamą vietovę, įviliodavęs patiklią auką į kokį niūrų 
tarpeklį, kur, jam staiga sušvilpus, išbėgdavę iš užuolan- 
dų jo bendrininkai. Ir čia jis pasirodydavęs, kas iš tikrųjų 
esąs, — būtent plėšikų gaujos vadas, kuriam neapdairus ke- 
leivis turėdavęs atiduoti piniginę, o kartais ir gyvybę. 
Artėdamas prie pasakojimo atomazgos, mano pašnekovas 
vis labiau įsibaugindavo, ir aš pastebėdavau, kad jis prade- 
da skersakiuoti į mane, lyg bijodamas, jog ir pats susidėjo 
su tokia įtartina asmenybe. Netikrumo kaskart kamuoja- 
mas, tasai sumanus savęs kankintojas pajojėdavo į priešin- 
gą vieškelio pusę, apsidairydavo, patikrindavo savo pisto- 
letus ir, rodos, ketindavo bėgti arba gintis — destis kokios 
bus aplinkybės. 

Jo įtarumas. man atrodydavo tik probėgšmis ir gan pai- 
kas, tad manęs neįžeisdavo. Mano drabužiai ir elgesys nie- 
kuo nekrito į akį, kad būčiau palaikytas plėšiku. Tais lai- 
kais žmogus galėjo atrodyti visai kaip. džentelmenas ir 
būti plėšikas. Kadangi darbo pasidalijimas kiekvienoje 
srityje tada dar nebuvo toks aiškus kaip. vėlesniu metu, 
mandagus ir apsitrynęs avantiūristas, galintis nukniauk- 
ti jūsų pinigus Vaite arba apsukti lošiant Meribone, daž- 
nai menkai kuo skirdavosi nuo vagies, kuris Lapės Dau- 
boje ar Kikilių Giraitėje galėjo sušukti tokiam pat fran- 
tui: „Pinigai ar gyvybė!“ Be to, anų laikų papročiai. buvo 
gerokai šiurkštesni ir žiauresni, tik vėliau pastebimai su- 
švelnėjo. Man rodos, kiek aš prisimenu, nutrūktgalviai, 
kad praturtėtų, tada rizikuodavo kur kas įžūliau. Tiesa, 
jau ir tada buvo praėję laikai, kai Entoni-e-Vudas!" apgai- 
lestavo, kad mirtimi nubausti du jauni vyrukai, tikri šau- 
nuoliai — be išlygų drąsūs ir dori -žmonės,— negailestin- 
gai buvo pakarti Oksforde vien dėl to, kad skurdas juos 
privertęs rinkti duoklę vieškeliuose. Dar labiau nuo mūsų 


" Entoni-e-Vudas — XVIII amžiaus anglų Istorikas; parašęs 
garsiųjų Oksfordo miesto žmonių Miogiačijes, 

buvo nutolę Pasiutėlio Princo ir jo bendrininko Poinso!š 
laikai. Tačiau ir tada plačiose Londono dykvietėse, taip 
pat menkai apgyventose apylinkėse rasdavo prieglobstį 
tie raiti vieškelių plėšikai, — ilgainiui jie galbūt visai iš- 
nyks,— kurie buvo tikri savo amato riteriai. Panašiai kaip 
Gibetas „Dabitos gudrybėje“!? jie girdavosi esą padoriausi 
plėšikai visoje apylinkėje ir savo darbus atlieką kuo man- 
dagiausiai. Todėl jaunikaičiui, atsidūrusiam mano vietoje, 
nederėjo per daug piktintis, jeigu jį kas per klaidą būtų 
palaikęs to garbingo plėšikų luomo atstovu. 

Aš ir nesipiktinau. Priešingai, man buvo smagu pakai- 
tomis čia akinti, čia vėl užliūliuoti bailaus pakeleivio įta- 
rimus. Aš tyčia elgiausi taip, kad dar labiau gluminčiau 
iš prigimties ne tokį jau šviesų ir dar baimės temdomą 
protą. Kai nuo ramaus mano pasakojimo jis atlėgdavo, pa- 
sijusdavo visiškai saugus, užtekdavo lyg tarp kitko pasi- 
teirauti, kur keliauja arba kokiu reikalu, ir bendrakelėi- 
vis vėl sunerimdavo. Štai kaip,. pavyzdžiui, pakrypo mū- 
sų pašnekesys apie tai, katras — mano ar jo — arklys stip- 
resnis ir eiklesnis: 

— Sere,— tarė mano pakeleivis,— šuoliais su jumis 
nelenktyniaučiau. Bet leiskite jums pasakyti, kad jūsų iš- 
daris, nors ir labai gražus — nėra ko sakyti, smulkių kaulų 
ir vargu ar ištvertų ilgai bėgti. Risčia, sere,— jis bakste- 
lėjo savo bucefalą?? pentinais, — smulki risčia — gero ar- 
klio bruožas. Jeigu mes būtume arčiau kokio miesto; už dvi 
pintas klareto smuklėje apsiimčiau aplenkti grakščiakojį 
jūsų žirgą lygiame kelyje. Tik ne šuoliais! 

. — Sutinku, sere,— atsakiau aš. — Kaip tik ir vieta la- 
bai patogi. 

- — Hm, e... hm,— sumikčiojo mano bičiulis.— Aš lai- 
kausi taisyklės — kelionėje niekad nenuvaryti arklio vidu- 
ryje tarpustotės: niekada negali žinoti, ar kartais nepri- 
reiks spausti visu eiklumu. Be to, sere, sakydamas, kad 


B Pasiutėlis Princas — princas Haris, būsimasis karalius 
Henrikas V; Poinsas — Šekspyro istorinės kronikos „Henrikas IV“ 
personažas. 

„Dabitos gudrybė' — anglų dramaturgo Džordžo Farke- 
rio (1678—1707) komedija. 

2 Bucefalas — laukinio, nesutramdomo arklio sinonimas (pagal 
legendinį Aleksandro Makedoniečio žirgą). 

mano žirgas aplenktų jūsiškį, turėjau galvoje ir vienodą 
apkrovimą. Jūs tikriausiai esate kokiais keturiais stou- 
nais“! lengvesnis už mane. 

— Labai gerai! Aš sutinku paimti papildomą krūvį. 
Sakykite, kiek sveria tas jūsų lagaminas? 

— Mano L!-1-lagaminas? — svyruodamas paklausė ji- 
sai.— Visai lengvutis... kaip plunksna... Jame tik marški- 
niai ir kojinės. 

— Iš pažiūros jis atrodo gerokai sunkesnis. Statau dvi 
pintas klareto, kad jis išlygins mūsų svorio skirtumą. 

— Jūs“/apsirinkate, sere. Užtikrinu jus, labai apsirin- 
kate, — užginčijo. -mano bičiulis ir prijojo prie pat kelio 
pakraščio, kaip: visuomet, kai apimdavo nerimas. 

-— „Gerai, aš galiu surizikuoti vyno buteliu, arba, jeigu 
norite, statau dešimt auksinių prieš penkis, kad ir prisi- 
rišęs prie balno jūsų lagaminą aplenksiu jus risčia. 

Šis pasiūlymas mano bendrakeleivio nerimą įaudrino 
iki aukščiausio. laipsnio. Jo nosis, paprastai varinio ats- 
palvio nuo daugelio išgertų baltojo ir raudonojo vyno 
taurių, įgavo balkšvai alavinį atšešėlį, 0 dantys kalėnte 
kaleno, pasibaisėjus tokiu atviru pasiūlymu, kuris, jam 
rodės, atskleidė visą įžūlaus plėšiko nuožmumą. Kol jis 
sumišęs šumojo, ką atsakyti, aš šiek. tiek jį nuraminau: 
paklausiau, kokia ten tolumoje pasirodė varpinė, pareiš- 
kiau,'kad jau nebetoli miestelis ir nesą ko būgštauti ne- 
malonaus susitikimo kelyje: Tai išgirdus, jo veidas nušvi- 
to, bet aš mačiau, kad jis dar ne tuoj užmiršo mano Ei 
lymą, kuris jam pasirodė toks įtartinas. 

Aš varginu jus tokiomis smulkmenomis apie savo pa- 
keleivį ir bendravimą su juo, nes šios smulkmenos, atski- 
rai paėmus, kad ir nėreikšmingos, didelės įtakos turėjo 
tolesniems įvykiams, apie kuriuos teks pasakoti šioje apy- 
sakoje. Tuo metu pakeleivio elgesys kėlė vien panieką 
jam, sustiprino jau susidarytą nuomonę, kad iš visų po- 
linkių, kurie vėrčia žmogų kankinti save, įprotis be rei- 
kalo -baimnintis yra pats bjauriausias; įkyriausias, ' skauš- 
mingiausias ir vertas didžiausio pasigailėjimo. 


* Stounas— 14 anglų svarų: anglį svaras — 455 gramai. 

IV SKYRIUS 


„Nususęs škotas“,-- mėgsta anglas plūstis. 
„Tikra tiesa“, — nedrįsta škotas skųstis. 
Bet kam jie trinasi tarp anglų čia? 

Kad grįžtų kišene nebetuščia. s 


Čerčilis?? 


Tomis dienomis, apie kurias rašau, Anglijos keliuose 
buvo įsigalėjęs paprotys, kuris dabar, man rodos, yra arba 
visai pamirštas, arba išlikęs tik tarp paprastų žmonių. Ka- 
dangi kur nors toliau visuomet būdavo keliaujama raito- 
mis ir, suprantama, su dažnais postoviais, sekmadieniais 
keliautojas paprastai sustodavo kokiame miestelyje, kad 
pats- galėtų nueiti į bažnyčią, o arklys vieną dieną pa- 
ilsėtų, — paprotys, tiek pat humaniškas mums tarnaujančių 
gyvulių atžvilgiu, kiek naudingas ir mums patiems. Be šios 
gražios tradicijos, buvo išlikusi ir sena angliška vaišin- 
gumo taisyklė: svarbiausios miestėlio užeigos savininkas 
sekmadienį liaudavosi buvęs prekiautojas ir kviesdavo 
visus savo pastogėje apsistojusius keleivius prie šeimyni- 
nio stalo — paragauti jautienos kepsnio ir pudingo. Šį 
kvietimą paprastai priimdavo visi, kuriems neatrodydavo, 
kad tuo- žemina aukštą savo.rangą; ir vienintelis atsimokė- 
jimas, kokį būdavo leista pasiūlyti ir priimti, — butelis 
vyno, geriamas po pietų į šeimininko sveikatą. 

Iš prigimties nesu užsisklendęs, todėl dažnai nuklys- 
davau ten, kur galėdavau šį tą. naujo sužinoti apie žŽmo- 
nes; be to, nebuvau linkęs apsiriboti vien aukštuoju luo- 
mu, todėl retai kada atsisakydavau kviečiamas sekmadie- 
niais pasisvečiuoti pas užeigos šeimininką —-su Keliaraiš- 
čio, Liūto ar Lokio iškaba. Pagarbusis užeigininkas, ir šiaip 
visada gana orus, gerokai ūgtelėjęs savo paties akyse vien 
dėl to, kad priima svečius, kuriems paprastai pats patar- 
naudavo, jau savaime būdavo įdomus reginys. Meilingų 
šeimininko spindulių nutviekstos, aplink jį sukdavosi ne 
tokios reikšmingos figūros. Smailialiežuviai ir anekdoti- 
ninkai, miestelio arba sodžiaus žymenybės, vaistininkas, 


? Čerčilis Čarlzas (1731—1764) — anglų poetas satyrikas. 


advokatas, net pats kunigas nesibodėdavo šių sekmadie- 
nio iškilmių. Suplaukę čionai iš skirtingiausių vietų, vi- 
sokių profesijų svečiai savo šnekėsena, manieromis ir 
galvosena būdavo tokie keistai priešingi ir labai įdomūs 
tam, kuris trokšta pažinti žmonių gyvenimo įvairovę. 

Tr štai šitokią dieną ir kaip tik šitokia proga Darling- 
tono mieste/ Durhemo vyskupijoje, man ir baikščiajam 
mano bendrakeleiviui savo atsilankymu teko pagerbti 
tokį raudonikį „Juodojo Lokio" užeigininką, kuris, lyg ir 
teisindamasis, pasakė, kad pietų pakviestas ir vienas džen- 
telmenas škotas. 

-— Džentelmenas? Koks džentelmenas? — skubiai pa- 
siteiravo mano bendrakeleivis, pamanęs veikiausiai apie 
vieškelių džentelmenus, kaip jie tada buvo vadinami. 

-— Koks? Škotas, kaip sakiau, — atkirto užeigininkas.— 
Jie ten visi, reikėtų žinoti, yra džentelmenai, nors kar- 
tais net marškinių neturi apsivilkti. Bet šitasai tikrai ga- 
na padorus šelmis — apsukriausias šiaurės britas, koks tik 
kada yra perėjęs pas mus Berviko tiltu. Man regis, jis 
prekiauja galvijais. 

— Puiku, tegu su mumis pabendrauja,— tarė mano 
bendrakeleivis ir, pasisukęs į-mane, ėmė garsiai.sampro- 
tauti: — Aš gerbiu škotus, sere. Myliu ir vertinu šią tau- 
tą už. moralines jos ypatybes. Dažnai tenka girdėti, kad jie 
esą nevalyvi ir skursnos, bet aš giriu žmogaus sąžiningumą 
net tada, kai tas; vaikščioja apiplyšęs, kaip yra pasakęs 
poetas. Aš žinau iš tikrų šaltinių, sere, iš žmonių, kuriais 
galima pasitikėti, kad Škotijoje niekas nė girdėti nėra gir- 
dėjęs apie plėšikavimą vieškeliuose. s 

— Veikiausiai todėl, kad ten nėra ko plėšti, — įsiter- 
pė užeigos savininkas ir sukikeno patenkintas savo są- 
moju. 

— One, mielasis šeimininke, — sududeno jam už nuga- 
garos stiprus, sodrus balsas, — veikiausiai todėl, kad anglų 
akcizininkai, *? kuriuos jūs pasiuntėte į šiaurę, už Tvido 
upės, patys pasiglemžė plėšikų amatą ir vietiniams nebeli- 
ko ko veikti. 

„ 

* Akcizininkų, revizorių ir mokesčių rinkėjų siuntimas į Škotiją su- 

kėlė didelį vietos gyventojų nepasitenkinimą, nors tai viso labo buvo tik 


karalysčių susijungimo padarinys. '(Autoriaus pastaba. Pagal 1707 m. 
uniją Anglija ir Škotija buvo sujungta.) 

— Nuostabu, misteri Kempbelai! — pritarė užeigos sa- 
vininkas.— Nemaniau, kad tu čia pat. Bet žinai, aš esu tik- 
ras jorkšyrietis. Kas girdėti pietų rinkose? 

— Kaip paprastai,— atsiliepė misteris Kempbelas,— 
protingieji parduoda ir perka, kvailiai perkami ir parduo- 
dami. 

— Bet ir protingieji, ir kvailiai neatsisako papietau- 
ti, — tarė šnekusis užeigos savininkas. — Štai kaip tik mums 
nešamas visų puikiausias jautienos kepsnys, kokį tik iš- 
alkusiam teko ragauti. 

Tai taręs, jis rūpestingai pagalando peilį, užėmė impe- 
ratorišką savo vietą krikštasuolėje ir juokaudamas pradėjo 
krauti porcijas išalkusiems svečiams į lėkštes. 

Tą dieną pirmą kartą gyvenime išgirdau škotų tarmę, 
iš arti susidūriau su tos senos tautybės atstovu, šnekan- 
čiu tuo dialektu. Škotai nuo mažens jaudrino mano vaiz- 
duotę. Mano tėvas, kaip jūs gerai žinote, buvo kilęs iš se- 
nos Nortumberlendo giminės. Dabar aš, sėdėdamas prie 
pietų stalo, nuo tėvonijos buvau tik per keletą mylių. Ta- 
čiau, susivaidijęs su giminaičiais, tėvas beveik niekad ne- 
prisimindavo savo kilmės ir niekingiausiu tuščiagarbiš- 
kumu laikė tą silpnybę, kuri paprastai vadinama didžia- 
vimusi savo gimine. Jis troško būti tiktai Viljamu Osbal- 
distonu, pirmuoju, arba bent vienu iš pi;mųjų, Londono 
pirklių. Tėvo savimeilė vargu ar būtų paglostyta, jei kas 
būtų įrodęs, kad jis yra tiesioginis Vilhelmo Užkariau- 
tojo““ palikuonis. Jam kur kas maloniau girdėti klegesį 
ir ūžesį, kuris paprastai kyla, kai jis pasirodo Biržos gat- 
vėje tarp „jaučių“, „lokių“ ?* ir maklerių. Jis, be abejo, 
norėjo, kad aš nieko nesužinočiau apie savo giminaičius 
ir savo. kilmę, idant šiuo požiūriu mano galvosena kuo 
labiau sutaptų su jo nusistatymu. Tačiau, kaip tai kartais 
atsitinka ir protingiausiems žmonėms, jo ketinimus su- 
žlugdė, — jeigu ne visiškai, tai bent iš dalies, — toji bū- 
tybė, kurią jis per savo išdidumą laikė nieko verta ir ne- 
galinčia turėti man kokios nors įtakos. Auklė, sena nor- 


* Vilhelmas I Užkariautojas (1027—1082) — Norman- 
dijos hercogas, užkariavęs Angliją 1066 metais ir tapęs jos.karaliumi. 

* „Jautis“ — verteiva, lošiąs biržos akcijų kilimu, „lokys“ — 
smukimu. Šie terminai (bull and bear) iki šiol teo ati ojanii komercinia- 
me Anglijos pasaulyje. 

tuiūiberlendietė, auginti 'jį nuo pat vaikystės, buvo tė: 
viškėje vienintelis asmuo, prie kurio jis dar liko šiek tiek 
prisirišęs; ir kai fortūna nusišypsojo, pirmiausia jis pasi- 
rūpino priglobti Meibl Rikets savo namuose. Mirus mano 
motinai, senoji Meibl ėmė rūpintis manimi, o sergantį vai- 
kų ligomis kuo švelniausiai puoselėjo, kaip gali puoselėti 
tik mylinti moters širdis. Kadangi mano tėvas draudė jam 
girdint kalbėti apie įos mylimojo Nortumberlendo alkus; 
klonius ir romuvas, jinai savo ilgesį įšliedavo man, mažam 
vaikui, pasakodama apie tas vietas, kur. prabėgo jos jau- 
nystė, nejučiomis užkliudydama daugybę įvykių, kurie, 
pasak legendų ir padavimų, "tenai buvo nutikę. Jos pasa- 
kojimų klausydavausi daug atidžiau negu .kitų lavintojų, 
kurių pamokymai buvo rimtesni, bet ne tokie patrauklūs. 
Net ir dabar, rodos, regiu senutę Meibl, nuo senatvės tru- 
putį kretančią jos galvą, pridengtą balto it sniegas kyko, 
jos veidą, visą raukšlėtą, bet dar su sveiku raudoniu, įgau- 
tu betriūsiant laukuose, tarsi matau, kaip ji nejaukiai žval- 
gosi čia pro vieną, čia pro kitą langą į mūro sienas ir siau- 
rą gatvę, su. atodūsiu baigusi savo pamėgtąją senovinę 
dainelę, kuri man tada buvo užvis gražiausia ir — ko čia 
slėpti? — šiandien tebėra gražesnė už visas operų arijas, 
kokios tiktai buvo šmėstelėjusios kaprizingose ALŲ ma- 
estro D. smegenyse: 


Uosis, gebenė vešlioji, 
Ąžuolas šaunus — 

Tai gražiai, gražiai lapoja 
Šiaurėje pas mus! 


Meibl į pasakojamas legendas apie škotų tautą įliedavo 
visą neapykantą, kokią tik pajėgdavo. Veikėjai, gyvenan- 
tieji anapus sienos, jos pasakojimuose užpildydavo tas vie- 
tas, kurias paprastoje vaikiškoje pasakoje užima žmo- 
gėdros i: milžinai su septynmyliais batais. Argi galėjo būti 
kitaip? Kas, jei ne Juodasis Duglas, pats savo ranka nudė- 
jo Osbaldistonų giminės įpėdinį, kai tas rytojaus dieną 
ėmė valdyti savo dvarą, — netikėtai užpuolė jį ir jo va- 
salus, keliančius tam įvykiui deramą puotą? Kas, jei ne 
Votas Velnias, išsivarė visas nekirptas avis iš Lantorno 
įkalnės lankų,-- dar visai neseniai, mano prosenelio die- 
nomis? Argi mes patys nepasiglemžėme daugybės trofėjų 

(tačiau įsigytų, anot senosios Meibl, kur kas padoresniu 
būdu), kad įrodytume, jog už skriaudas atkeršyta? O se- 
ras Henris Osbaldistonas, penktasis baronas; kaip pats va- 
dinosi, ar nepasigrobė gražiosios mergelės iš Ferningtono, 
kaip kadaise Achilas Chriseidą ir Briseidą, ir ar nelaikė 
jos savo tvirtovėje, gindamasis nuo išvien su juo kariau- 
jančių jos draugų, kuriems talkindavo patys galingiausi 
karingų Škotijos klanų vadai? Argi mūsų kardai nešvyt- 
ravo pirmose gretose beveik per visus mūšius, kuriuose 
Anglija nugalėdavo savo priešą? Šiaurės karuose mūsų 
šeima pelnė visą šlovę ir patyrė visus negaridus. 
"Įaitrintas. šitokių pasakojimų, aš per višą savo vaikystę 
vaizdavausi škotus kaip padermę, jau vien savo. prigimtim 
priešišką pietinės salos gyventojams, 0 šias pažiūras dar 
labiau sustiprino tėvo šneka apie škotus:. Pirkdamas ąžuolo 
rąstus, jis: sudarinėdavo 'sūtartis su. Aukštutinės. Škotijos 
žemvaldžiais ir sakydavo, kad jie kur kas uoliau pasirašą 
kontraktus ir-stengiąsi gauti avanso neivykdyti įsipareigo- 
jimus.- Škotijos turtingiėji pirkliaj,.be kurių. tarpininkavi- 
mo tokiais atvejais hebūdavo galima. išsiversti, irgi įsigud- 
rino; kaip įtarė -mano-tėvas,. vienaip 'ar: kitaip užsitikrinti 
didešnį pelną, negu jiems priklausė. -Žodžių, Meibl skųs- 
davosi' praeityje 'patirtomis skriaudomis . škotų- Karuose, 
o misteris Osbaldistonas ne mažiau širdo. prieš: nūdienių 
sinonų?? klastas; taigi, visai to nenorėdami, ir vienas, ir 
kitas savo ruožtu skiepijo, jaunam mano protui nuoširdų 
bjaurėjimąsi šiaurės Britanijos, gyventojais, kaip krau- 
geriais kare, klastingais paliaubose, savanaudžiais, egois- 
tais, šykščiais ir suktais žmonių santykiuose taikos me- 
tais, turinčiais labai mažai privalumų, kad verčiau nė 
nekalbėti.. Pateisindamas tuos, kurie laikėsi šitokio prieta- 
ro, turiu pasakyti, kad tais laikais škotai panašiai buvo nu- 
sikaltę ir anglams, kuriuos jie visus išvien vainojo.kaip 
arogantiškus epikūriečius, besigiriančius savo stora pinigi- 
ne. Šitokios nacionalinės abiejų šalių neapykantos sėklos 
buvo išlikusios iš tų laikų, kai Anglija ir Škotija gyvavo 
kaip dvi atskiros konkuruojančios valstybės. Mums nese- 
niai teko matyti, kaip demagogija tam tikrą laiką šias ki- 


* Sinonas — Homero „Mados“ personažas, vyliaus ir klastos 
personifikacija. : AT 

birkštis buvo pavertusi liepsna, kuri, kaip aš nuoširdžiai 
trokštu, dabar jau užgeso savo pačios pelenuose?'. 

Taigi aš gana nepalankiai stebėjau pirmą sutiktą toje 
draugėje škotą. Iš pažiūros daug kas atitiko mano išanks- 
tinį nusistatymą. Griežtų bruožų, atletiško sudėjimo, kas, 
kaip sakoma, būdinga jo tautiečiams, jisai kalbėjo su ško- 
tiška intonacija, iš lėto ir pedantiškai, vengdamas idioma- 
tinių posakių ir tarmiškumų. Kai jis į pokalbį įterpdavo 
Kokią pastabą ar atsakydavo į klausimus, į akis krito jo 
tautiečiams būdingas atsargumas ir įžvalgumas. Kiek ne- 
tikėtas atrodė jo ramus, savarankiškumo ir pranašumo ats- 
palvio turintis tonas, dominuojantis draugėje,. į kurią bu- 
vo atsitiktinai patekęs. Jo. drabužiai nors buvo ir padorūs, 
bet labai nekokie. O tais laikais, kai net kukliausias žmo- 
"gus, norįs būti laikomas džentelmenu, eikvodavo nemažas 
sumas apdarui, tatai atrodė panašu jeigu ne į skurdą, tai 
bent į nepriteklių. Iš jo kalbos aiškėjo, kad jis prekiauja 
galvijais, — verslas ne per garbingiausias. Su visa draugija 
jis buvo šaltai ir atlaidžiai mandagus, o tai reiškia, kad 
žmogus jaučiasi esąs pranašesnis už kitus. Kai jis išsaky- 
davo kokią nors nuomonę, balsas skambėdavo -pasitikin- 
čiai, tarsi būtų kalbėjęs su žmonėmis, menkiau už jį išma- 
nančiais,:žemesnės visuomeninės padėties, tarsi jo mintys 
būtų neabejotinos ir neginčytinos. Šeimininkas ir jo sek- 
madienio svečiai, vieną kitą kartą pamėginę savo orumą 
palaikyti triukšmingais šūkaliojimais ir drąsiais teiginiais, 
pamažu pasidavė misterio Kempbelo autoritetui, ir tasai 
puikiai paėmė į savo rankas pagrindinę pašnekesio giją. 
Aš pats iš smalsumo buvau besusigundąs pasiginčyti su 
juo, pasikliaudamas užsienyje įgytu išprusimu ir pasau- 
lio pažinimu. Šiuo atžvilgiu jis pasirodė esąs silpnas piie- 
šininkas, buvo aišku, kad įgimtų savo gabumų nėra lavi- 
nęs mokydamasis. Bet aš įsitikinau, kad jis kur kas geriau 
už.mane žino, kokia dabar yra padėtis Prancūzijoje, kas 
per žmogus yra hercogas Orleanietis, ? kuris ką tik buvo 
tapęs karalystės regentu, ir kas tokie yra jį supą valsty- 
bės vyrai. Apie užjūrio kaimynus jis kalbėjo kaip artimas 
tos šalies stebėtojas — taikliai, kandžiai ir šiek tiek ironiš- 
kai. 

* Šitai, matyt, parašyta tuoj po Vilkso ir Laisvės dienų. 

* Hercogas Filipas Orleanietis (1674—1723), mirus 
Liudvikui XIV, tapo regentu vietoj mažamečio Liudviko XV. . 

Kai kalba nukrypdavo į vidaus politiką, Kempbelas ty- 
lėdavo arba pasisakydavo santūriai, iš atsargumo. Vigų 
ir torių“? kivirčai sukrėsdavo tuometinę Angliją iki pat 
pamatų, ir galinga partija, atsidavusi jakobitų interesams, 
grėsė Hanoverio dinastijai, ką tik įsitvirtinusiai soste. 
Politikieriai laidė gerkles visose alinėse. Kadangi mūsų 
užeigininkas laikėsi taisyklės neprieštarauti nė vienam ge- 
ram klientui, sekmadienio svečiai dažnai taip nesutaiki- 
namai gindavo savo pažiūras, kad rodės, visa miesto tary- 
ba prie vaišių stalo susirinkus. Parapijos pastorius ir vais- 
tininkas, vienas mažas žmogutis, nesigyręs savo amatu, 
sprendžiant iš rausvų gribšlių pirštų, kaip man pasirodė, 
kirpėjas, tvirtai gyrė Aukštąją bažnyčią“? ir Štiuartus. 
Mokesčių rinkėjas, verčiamas savo tarnybos, ir advoka- 
tas, besidairąs šiltos vietelės priė iždo, 0 su jais ir mano 
pakeleivis, karštai įsitraukęs į ginčą, piestu stojo už kara- 
lių Jurgį ir protestantizmą. Aidėjo. garsūs šūkalojimai, 
rūstūs pasmerkimai. | . 

Abi pusės kreipdavosi į misterį Kempbelą, tarsi rei- 
kalaudamos, kad tasai autoritetingai jiems pritartų. | 

— Sere, jūs esate škotas. Jūsų šalies džentelmenas pri- 
valo kovoti už sutryptas teisėto įpėdinio teises! — šaukė 
vieni. a : 

— Jūs esate presbiterionas,— tvirtino kitas.— Jūs 
negalite remti savavališkos valdžios. 

— Džentelmenai,— tarė orakulas iš Škotijos, šiaip taip 
nutaikęs tylos minutę, — karalius Jurgis, aš nė kiek neabe- 
joju, tikrai vertas, kad draugai karštai užstotų. Ir jeigu 
jis išsiturės neišdribęs iš sosto, kodėl jam nepadarius čia 
„esančio mokesčių rinkėjo revizorium, o mūsų bičiulio 
misterio Kvitamo. kodėl nepakėlus į vyresniojo proku- 
roro rangą. Lygiai taip jis neaplenktų savo malone arba 
apdovanojimu šito padoraus džentelmeno, kuris sėdi štai 
čia ant lagamino, atsisakydamas kėdės. Be abejo, karalius 


Jokūbas*' — irgi taurus žmogus, ir kai jam ims sektis loš- 


2 Vigai ir toriai — Anglijos politinės partijos, susidariusios 
XVII amžiuje, kovojant karaliui su parlamentu. 

9 Aukšto ji bažnyčia — anglikonų bažnyčios kryptis, prak- 
tikavusi prašmatnias apeigas ir ne tokia priešiška katalikybei kaip Žemo- 
ji bažnyčia, kuriai priklausė disidentai. 

*" Karalius Jokūbas — turimas galvoje nuverstojo karaliaus 
Jokūbo II sūnus, Jokūbas Stiuartas — nevykėlis pretendentas į Angli- 
jos sostą. Prancūzijos padedamas, mėgino jį užimti 1708 metais. 

ti, gali, jeigu panorės, padaryti gerbiamą mūsų vikarą Ken- 
tąrberio arkivyskupu, daktarą Miksitą — vyriausiuoju 
savo gydytoju, o karališkąją savo barzdą patikėti mano 
bičiuliui Lateramui. Bet kadangi aš nė per nago juodymą 
netikiu, kad nors vienas iš besirungiančių valdonų pasiū- 
lys Robui Kempbelui taurelę degtinės, kai šis panorės, tai 
savo balsą atiduodu už Džonataną Brauną, mūsų šeiminin- 
ką. Tebūna jis karalius ir pirmasis taurininkas, tik su viena 
sąlyga: tegu atneša mums dar butelį tokio pat gero šskysti- 
mėlio kaip ir tas, kurį ką tik išsiurbėme. 

Šį sąmojį visi triukšmingai pagyrė. Nuoširdžiai tam 
pritarė ir pats šeimininkas. Įsakęs vykdyti nurodytą sąlygą, 
nuo kurios priklausė jo pakėlimas į sostą, jis bematant 
mums pranešė; kad misteris Kėmpbelas, "būdamas taikin: 
giausias džentelmenas, kaip' "ką tik pats: įrodė; pasižymi 
drauge ir liūto narsumu: nhešeniai vienas įveikė septynetą 
plėšikų, kuriė užpuolė ji kelionėje iš Vitson 'Tristo: * 

“ — Tau kas nors primelavo, drauguži Džonatanai,-— 
pertraukė jį Kempbelas.— Jų buvo tik du, i ir TSRS bailiai, 
kad, duok Dieve, tokius Sutikti: kelyje.“ 4 2 

„— Bet ar. jūs iš tikrųjų, . sere,— tarė m 3 ano pakeleivis 
prisitraukdamas kėdę (tikriau' pasakius, lagaminą). -arčiau 
misterio Kėmpbelo,— ar iš tikrųjų, tiesą: sakote, Kad vienas 
įveikėte du „plėšikus? š 2 Ę 

— Taip, sere— atsiliepė Keiapbėlas, — ir; man. rodos, 
tatai ne toks jau didis. žygdarbis, kad. vertėtų, trimituoti. 

— (Garbės: žodis, sere, —-atsakė. mano. pažįstamas, — 
man būtų tikras malonumas keliauti jūsų AraUSele „Aš 
vykstu į šiaurę, sere. 

Kiek prisimenu, mano pakeleivis pirmą kartą prisipa- 
žino, kur vykstąs, bet ši žinia nesukėlė škoto pasitikėji- 
mo. 2 3 | 
— Vargu ar mes galėsime joti drauge, — atsakė jis šal- 
tai. — Jūs, sere, turite, be abejo, gerą arklį, o aš traukiu 
pėsčias arba joju kalniečių poniu, kuris | ne ką paspartina 
kelionę. 

Tai pasakęs, jis paprašė sąskaitos už vyną ir, numėtęs 
ant stalo užmokestį už antrą butelį, kurį pats buvo užsa- 
kęs, atsistojo, tarsi ketindamas atsisveikinti. Mano pake- 
leivis prišoko prie jo ir, sugriebęs už sagos, pasivedėjo į 
šalį,-prie lango. Aš netyčia nugirdau,-kaip jis:kažko mal- 

dav6'škotą, — sprendžiant iš visko, prašė keliauti drauge, 
bet misteris Kempbelas, matyt, atsisakė. 

— Aš atlyginsiu jūsų kelionės išlaidas, sere,— pasakė 
mano pakeleivis tokiu tonu, tarsi būtų laukęs, kad šis ar- 
gumentas palauš visus prieštaravimus. 

— Tatai visiškai neįmanoma, — atsakė Kempbelas tru- 
putį niekinamai, — aš turiu reikalų Rotberyje. 

— Bet aš ne taip jau skubu, galiu šiek tiek pasukti iš 
kelio ir nepagailėsiu dėl gero pakeleivio sugaišti dienelę 
kitą. 

— Sakau jums, sere,— tarė Kempbelas, — aš negaliu 
padaryti jums paslaugos, kurios prašote. Aš vykstu,-—— 
pridūrė jis, išdidžiai atsitiesęs, — asmeniniais reikalais, ir 
jeigu paklausysite mano patarimo, sere, jūs nesusidėsi- 
te kelionėje su svetimu žmogumi ir neplepėsite, kur vyks- 
tate, tam, kuris jūsų visai to neklausia. 

Čia jis gana nemandagiai atitraukė pašnekovo pirštus 
nuo savo sagos iI, priėjęs prie manęs, kai svečiai jau skirs- 
tėsi, tarė: 

— Jūsų bičiulis, sere, per daug šnekus, turint galvoje 
tai, kas jam pavesta. - 

-— Šis džentelmėnas,— atsakiau aš, akimis rodyda- 
mas į keliautoją, — nėra joks mano bičiulis— tik atsitikti- 
nis pakeleivis; ne dšūgiau. Aš nežinau, nei kuo jis vardu, 
nei kuo verčiasi, ir jūs, matyti, pelnėte didesnį jo pasitikė- 
jimą negu aš. 

— Aš tenorėjau pasakyti — paskubomis atsakė mis- 
teris Kempbelas, — kad jis, man rodos, per daug neapgal- 
votai peršasi į pakeleivius tiems, kurie neieško šitokios 
garbės. . 

— Džentelmenas, — atsakiau aš, — geriau žino, ko jam 
reikia, ir man nemalonu reikšti savo nuomonę apie jį. 

Misteris Kempbelas nieko daugiau nepasakė, tik pa- 
linkėjo man laimingos kelionės. Buvo jau vakaras, ir visi 
svečiai išsivaikščiojo. 

Rytojaus dieną aš išsiskyriau su baikščiuoju savo pa- 
keleiviu, nes iš didžiojo šiaurės kelio pasukau į vakarus, 
Osbaldistonų dvaro link, kur gyveno mano. dėdė. Nega- 
liu pasakyti, ar jis džiaugėsi, ar liūdėjo, kad mūsų keliai 
išsiskyrė, juk aš jam atrodžiau gana įtartinas. O manęs jo 
baiminimasis seniai nebelinksmino, ir; pa teieybę; 
Nuositals, džiaugiausi atsikratęs juo. į 

- „V SKYRIUS 


Kaip sąla man širdis, kai aš regiu 
Meilutę nimfą, mūs salos gražuolę, 
Užsėdusią ant greitakojo žirgo, 
Kuris ją eikliai neša per pakalnės 
Ir nesuklumpa slėnio griovose. 


„Medžioklė“ 


Aš artėjau į šiaurę — į gimtąją savo šiaurę, kaip ją 
vadinau mintyse, apimtas to džiaugsmo, kurį gamtos my- 
lėtojui sukelia romantiški ir negyvenami vietovaizdžiai. 
Netrikdomas plepaus bendrakeleivio, 'aš galėjau lyginti, 
kuo-skyrėsi šios vietos nuo tų, kuriomis lig šiol man teko 
keliauti. Upės dabar labiau atitiko savo vardą, nes, užuot 
snaudusios tarp nendrių ir karklų, čionai čiurleno girių vė- 
soje, kartais srauniai sliuogdamos nuožulnumomis, kar- 
tais tingiai plekšendamos, bet vis dėlto srovendamos per 
vienišus klonius, kurie, retkarčiais matomi nuo kelio, 
tarsi kvietė keleivį patyrinėti slėpiningus vingius. Priešais 
stiepėsi rūsčiai didingi Čeviotų kalnai. Jie, tiesa, nekerė- 
jo žvilgsnio didinga uolų ir keterų įvairove, būdinga aukš- 
tesniems masyvams, bet didžiuliai ir apvaliaviršūniai, 
apsisiautę tamsiai rusvomis mantijomis, savo įspūdingumu 
ir gūdumu žadino vaizduotę — negyvenamas ir savitas 
kraštas! 

Mano senelių tėviškė, prie kurios aš nūnai artėjau, glū- 
dėjo raguvoje, arba siaurame klonyje, nuožulniai kylan- 
čiame tarp kalnų. Plačiai išsidriekę dvarai, kadaise pri- 
klausę Osbaldistonų giminei, jau seniai buvo prarasti ar- 
ba prašvilpti mano prosenelių, tik prie senosios pilies bu- 
vo likę pakankamai valdų, kad mano dėdė dar galėtų būti 
vadinamas turtingu žemvaldžiu. Savo turtą (kaip aš paty- 
riau kelionėje) jis leisdavo tuo metu madingoms tarp šiau- 
rės skvairų vaišėms rengti, kurios, jo nuomone, turėjo pa- 
laikyti gerą giminės vardą. 

Nuo vienos kalvos aš jau aiškiai mačiau tolumoje Os- 
baldistono rūmus — didžiulį senovinį pastatą, kyšantį virš 
galingų aukojimo ąžuolų, ir jau buvau bejojąs jo linkui 


44 


tiesiai ir tokia sparta, kokia galima leistis nelygiu ir vin- 
giuotu kėliu, tik staiga mano žirgas, nors ir nuvargęs, ėmė 
karpyti ausimis, išgirdęs visu balsu skalijant šunų pulką 
ir protarpiais linksmai aidint prancūzišką ragą, kuris 
anuomet visada skardėdavo medžioklėse. Aš nė kiek ne- 
abejojau, kad skalikai mano dėdės, ir sulaikiau arklį, kad 
medžiotojai prajotų, manęs -nepastebėję; žinodamas, kad 
medžioklės vietoje man ne itin tinka prisistatyti aistrin- 
gam medžiotojui, nusprendžiau, praleidęs juos, varytis į 
pilies rūmus ir ten palaukti grįžtančio šeimininko. Susto- 
jau ant pakilumos ir, neatsispirdamas pagundai paspoksoti 
į šią provincijos pramogą: (nors tam buvau nenusiteikęs), 
laukiau medžiotojų. 

Pirmučiausia iš atžalyno, kuris gobė dešinę slėnio pusę, 
pasirodė nualsinta ir vos gyva lapė. Vilkdama uodegą, pur- 
vina, nusikamavusi, ji, aiškiai buvo matyti, nebegalėjo 
išvengti pražūties; ir godus stipenos varnas, kuris sklan- 
dė ties vargšu Reinardu“?, jau regėjo vargšę netrukus bū- 
siant savo grobiu. Lapė perplaukė nedidelį upelį, kuris te- 
kėjo kloniu, ir iš paskutiniųjų ėmė ropštis skardžiu į kitą 
nykų krantą, bet tuo tarpu keletas kurtų, palikę visokiais 
balsais užpakaly skalijančią gaują, staiga išniro iš atža- 
lyno, o jiems iš paskos — varovas ir trys ar keturi raite- 
liai. Šunys nesuklysdami vijosi lapę pėdsakais, medžioto- 
jai, nors vietovė buvo labai nelygi ir. nepatogi, galvo- 
trūkčiais nėrė jiems iš paskos. Jie buvo aukšti, stotingi 
jaunuoliai, ant gražių arklių, apsirengę žalios ir raudonos 
spalvos mundurais — medžiotojų draugijos uniforma, 
nustatyta jai vadovaujančio senojo sero Hildėbrando Os- 
baldistono. „Mano pusbroliai!“ — toptelėjo, kai raiteliai 
pradūmė pro šalį. Ir tuoj pat man kilo mintis: „Kaip su- 
tiks šie garbingi Nimrodo“* palikuonys? Ir kaip sunku ti- 
kėtis, kad aš, menkai arba beveik neišmanydamas provin- 
cijos pramogų, pasijusiu patenkintas ir laimingas savo dė- 
dės namuose". Bet šias mintis nutraukė staiga išnirusi bū- 
tybė — jauna ledi, kurios nepaprasti veido bruožai buvo 
dar labiau pagražėję nuo medžioklės įkarščio ir smarkaus 


3 Re einardu anglai pravardžiuoja lapę. 


3 Nimrodaš — graikų mitologijos herojus, garsus medžiotojas. 
Jo vardas tapo bendriniu žodžiu. 

jojimo; jinai šuoliavo ant gražaus žirgo, tikro juodbėrio, 
vietomis apsitaškiusio sniego baltumo putomis, kurios-dri- 
bo nuo kamanų. Jos apdaras, tais laikais gana neįprastas — 
švarkas, liemenė ir skrybėlė, — buvo panašus į vyrų dra- 
bužius, kurie vėliau buvo praminti jojimo kostiumu. Ši 
mada įsigalėjo, kai aš gyvenau Prancūzijoje, tad man buvo 
visiškai neregėta. Ilgi juodi jojikės plaukai sklaistėsi vė- 
jyje, medžioklės įkarštyje atsileidus kaspinui. Nuostabiai 
mitriai įveikdama uolas, ji buvo priversta varyti savo žir- 
gą lėčiau ir priartėti prie manęs labiau, negu prašuoliavo 
kiti raiteliai. Todėl aš galėjau aiškiai matyti tikrai gražų 
jos veidą ir ją pačią. Keistu romantišku apdaru, taip ne- 
tikėtai išnirusi lyg umaras linksmoje scenoje, ji atrodė 
neapsakomai žavi. Vos tik ji prajojo pro mane, jos žirgas 
beskubėdamas kluptelėjo, kaip tik tą akimirką, kai ledi, 
atsidūrusi lygioje vietoje, buvo bepaleidžianti jį visu 
greičiu. Neva norėdamas jai padėti, prijojau arčiau. Ta- 
čiau nerimauti nebuvo ko — žirgas nėsuklupo ir nepas- 
lydo, o jeigu tatai ir būtų atsitikę, gražioji amazonė turė- 
jo ganėtinai savitvardos ir būtų žinojusi, ką daryti. Jinai 
padėkojo man už gerus norus šypsena, ir aš pasijutau pa- 
drąsintas paleisti savo žirgą ta pačia risčia ir per daug rie- 
atsilikti nuo jos. Šūksmai „Hūū! Nebegyva! Negyva!“ ir 
rago garsai greitai mums paskelbė, kad skubėti nebėra ko, 
nes medžioklė baigta. Vienas iš tų jaunuolių, kuriuos bu- 
vau matęs anksčiau, jojo prie mūsų, išdidžiai švytuoda- 
mas lapės uodegą, tarsi priekaištaudamas mano bendrake- 
leivei. 

— Matau, matau,— atsakė ji,— tik nekelk triukšmo. 
Jeigu Febė,— tarė ji, patapšnojusi kaklą puikiam savo 
žirgui, — nebūtų užlėkusi ant uolų, vargu ar turėtum kuo 
didžiuotis. 

-Kol ji taip kalbėjo, jiedu priartėjo vienas prie kito, ir 
aš pastebėjau juodu žvilgčiojant į mane ir pusbalsiu ta- 
riantis; jaunoji ledi, matyt, kažkam įkalbinėjo medžiotoją, 
o tasai kratėsi, drovėdamasis ir žvelgdamas iš padilbų. 
Tada ji bematant apgręžė savo arklį, sakydama: 

— Gerai, gerai, Torni, jeigu nenori, tiek to, aš pati ga- 
liu. Sere! — kreipėsi ji į mane.—- Aš mėginau įtikinti šį 
kultūringą jauną džentelmeną, kad pasiteirautų jus, ar, 
keliaudamas šiuo kraštu, kartais negirdėjote ko nors apie 

mūsų bičiulį, misterį Frensį Osbaldistoną, kuris jau keletas 
dienų yra laukiamas Osbaldistone? 

Man buvo labai džiugu prisipažinti, kad aš kaip tik esu 
Frensis Osbaldistonas, ir pareikšti jaunajai ledi savo pa- 
dėką už malonų dėmesį. 

— Tuomet, sere,— atsakė ji, — kadangi mano gimi- 
naičio mandagumas, atrodo, dar nepakirdo iš miego, leis- 
kite, nors gal man ir nepritiktų, . pristatyti jums jaunąjį 
skvairą Tornklifą Osbaldistoną, jūsų pusbrolį, ir Di Ver- 
non, kuri turi garbę būti HepiiE Samo jūsų pusbrolio 
vargšė giminaitė. 

Iš mis Vernon kalbos tono, tariant šiuos žodžius, ga- 
lėjai justi akibrokštą, pašaipą ir nuoširdumą. Pakankamai 
pažindamas gyvenimą, aš galėjau tuo pačiu tonu padė- 
koti jai už malonų dėmesį ir pareikšti savo džiaugsmą, 
kad pasitaikė juos sutikti. Atvirai kalbant, komplimentą 
išsakiau tokiais žodžiais, kad jaunoji ledi didesnę jo dalį 
lengvai galėjo priskirti sau, nes Tornklifas atrodė tikras 
kaimo liurbis, nerangus, drovus ir net paniurėlis. Jis pas- 
paudė man ranką ir-tuoj pat pareiškė norįs padėti varovui 
ir savo broliams raišioti prie saitų šunis. Tai nuskambė- 
jo daugiau kaip paaiškinimas. mis.Vernon, negu manęs at- 
siprašymas. 

.— Nušuoliavo, — tarė jaunoji ledi, palydėdama jį 
žvilgsniu, kuriame aiškiai atsispindėjo panieka, — tasai 
gaidžių peštynių entuziastas, tasai arklininkų princas. Bet 
nei vienas, nei kitas nėra vertesnis. Beje, ar skaitėte Mark- 
hemą? — pridūrė ji. 

— Ką tokį, panele? Neprisimenu tokio rašytojo. 

— O, nelaimingasis! Iš kur jūs nukritote? — atsakė 
jaunoji ledi.— Vargšas užklydėlis ir neišmanėlis svetim- 
šalis, neregėjęs net alkorano““ tos laukinės genties, tarp 
kurios narių ketina gyventi!. Vadinasi, jūs nieko nesate 
girdėjęs .apie Markhemą, garsiausią. autorių, rašiusį apie 
arklių gydymą? Jeigu taip, tai aš bijau, kad jums vargu 
ar teko kada nors girdėti naujesnius — Gibsono ir Bart- 


leto — vardus? 
= Taip ir yra; mis Vernon. 


.— Ir jums si prisipažinti? — tarė mis V auoas — 


s sa A lkoranas (tas pats: kas koranas) — pagrindinė musonų 
šventoji knyga. ž . 

Man rodos, mums teks įūsų atsižadėti. Ko gero, jūs ne- 
mokate nei sutaisyti arkliui vaistų, nei paduoti akselio, 
nei apipjaustyti kanopų? 

— Prisipažįstu, visus šiuos dalykus aš patikiu arkli- 
ninkui arba savo grumui. 

— Neįtikėtinas nerūpestingumas! Ir jūs nemokate pa- 
kaustyti arklio, pakirpti jam karčių ir uodegos? Nemoka- 
te išvaryti šuniui kirminų, nugnaibyti jam ausų, nukapoti 
pirštų ataugų? Nemokate dūdelė vilioti sakalo, duoti jam 
paleidžiamųjų, sutaisyti lesalo, kai jam užkietėję viduriai? 
Nemokate... 

-— Susumuodamas keliais žodžiais visą savo neišmany- 
mą, — atsiliepiau aš, — prisipažįstu, kad šių kaimo gud- 
rybių visai neišmanau. 

— Bet, Dieve mieliausias, misteri Frensi Osbaldistonai, 
ką gi jūs pagaliau mokate? 

— Šioje srityje labai mažai, mis Vernon. Nors šį tą, 
-manau, moku. Kai mano grumas pabalnoja arklį, aš galiu 
joti ir, kai mano sakalas lauke, aš galiu jį skraidinti. 

— O ar jūs mokate štai šitaip? — paklausė Jaunoji 
ledi ir paleido arklį šuoliais. 

Taką, kuriuo mes jojome, kirto kerėpliška, susipynu- 
siomis šakomis žalitvorė su vartais, padarytais iš neta- 
šytų karčių. Aš buvau bepuoląs jų atkelti, bet mis Vernon 
peršoko kliūtį gražiu šuoliu. Mano garbės reikalas buvo 
pasekti ja, ir aš po akimirkos vėl šuoliavau greta jos. 

'— Jūs vis dėlto teikiate vilčių, — pasakė ji.— Aš bi- 

jojau, kad jūs visai išsigimęs Osbaldistonas. Bet koks kip- 
šas neša jus į Meškėnų Gūžtą,— šitaip kaimynai praminė 
mūsų medžiotojų pilį? Aš manau, jūs čia atvykote ne savo 
noru? 
' Šią akimirką aš pasijutau gana artimai susidraugavęs 
su gražiąja vaiduokle, todėl bičiuliškai, bet tyliai atsakiau: 
„| — Iš tikrųjų, mieloji mis Vernon, galėčiau pamanyti, 
kad atlieku bausmę laikinai apsistodamas Osbaldistone, 
jeigu jo gyventojai būtų tokie, kaip juos vaizduojate. Ta- 
čiau esu įsitikinęs, kad tarp jų yra viena išimtis, kuri man 
atlygins visas netektis. 

-— O, jūs turite galvoje Rešlį? — paklausė mis Vernon. 

— Visai ne. Aš turiu galvoje, atleiskite man, vieną bū- 
tybę, kuri šiuo momentu yra kur kas arčiau manęs. 

„— Man rodos, derėtų jūsų komplimentą praleisti ne- 

girdomis, bet mano būdas ne toks — aš netūptelsiu pa- 
garbiai, nes sėdžiu ant arklio. Tačiau, rimtai kalbant, jūs 
ne be reikalo laikote mane išimtimi, nes pilyje esu vienin- 
telis žmogus, su kuriuo galima pasikalbėti, išskyrus ne- 
bent senąjį kunigą ir Rešlį. - 

— Sakykite, meldžiamoji, kas gi yra tasai Rešlis? 

— Rešlis yra žmogus, kuris nori, kad visi jį mėgtų jo 
paties labui. Jisai — jauniausias sero Hildebrando sūnus, 
maždaug jūsų metų, bet ne toks... žodžiu, jis negražus. Ta- 
čiau iš prigimties jis turi žiupsnelį sveiko proto, o kunigas 
pridėjo ir pusbušelį mokslo žinių,-— jis laikomas dideliu 
galvočium apylinkėje, kur mokytų žmonių labai reta. Jis 
ruoštas į kunigus, bet nesiskubina priimti šventimų. 

— Į katalikų kunigus? 

— Į katalikų! Kieno daugiau? — paklausė jaunoji le- 
di.— Bet aš pamiršau, man teko girdėti, kad jūs eretikas. 
Ar tiesa, misteri Osbaldistonai? 

— Negaliu paneigti jūsų kaltinimo. 

— Bet jūs gyvenote užsienyje ir katalikų kraštuose? 

—-Gyvenau kone ketverius metus. 

— Jums teko lankytis vienuolynuose? 

— Dažnai. Bet mažai mačiau juose tokių dalykų, ku- 
rie bylotų katalikų religijos naudai. 

— Ar ten gyvenantys nėra laimingi? 

— Kai kurie, žinoma, laimingi, ypač tie, kuriuos į vie- 
nuolyną atvedė gilus religingumas arba gyvenime patirti 
persekiojimai ir nelaimės, arba apatiška prigimtis. Tie, 
kurie pasirinko gyvenimą čelėje, pagauti staigaus entu- 
„ziazmo arba netikėtai prislėgti kokio nusivylimo ar smū- 
gio, yra labai nusivylę. Jausmai greit vėl atgyja, ir jie it 
laukiniai žvėrys narvuose kamuojasi uždaryti, o kiti tin- 
giai sau svajoja arba tiesiog tunka ankštose celėse. 

— O kas atsitinka toms aukoms, — klausinėjo mis Ver- 
non,— kurias vienuolynui pasmerkia kitų valia? Su kuo 
jas galima palyginti? Ypač jeigu tie žmonės iš prigimties 
gyvenimo džiaugsmo kupini. 5 

— Jie panašūs į giesmininkus paukščius narvuose, — 
atsakiau aš, — pasmerktus- tūnoti visą gyvenimą nelaisvė- 
je. Nusiraminimo dėlei jie ugdo savo gabumus, kuriais bū- 
tų puošę visuomenę, jeigu būtų gyvenę neuždaryti. 

— O aš būsiu panaši,— atsiliepė mis Vernon, — tai 
yra,— ji pasitaisė — aš būčiau veikiau panaši į laukinį 

sakalą, kuris, negalėdamas laisvai sklandyti padangėje, 
užsikankintų besidaužydamas į narvo virbus. Bet grįžkime 
prie Rešlio,— tarė ji šiek tiek pagyvėjusi,— jis jums pa- 
sirodys maloniausias žmogus, kokį tik sutikote gyvenime, 
misteri Osbaldistonai, bent jau pirmą pažinties savaitę. 
Jeigu jis sutiktų aklą gražuolę, lengvai ją paviliotų; ta- 
čiau akys išsklaido kerus, kurie užburia ausis. Bet mes štai 
jau įjojame į senosios pilies kiemą. Ji atrodo tokia pat 
niauri ir senamadiška kaip ir jos gyventojai. Jūs turite 
žinoti, kad Osbaldistone nedaug dėmesio kreipiama į tu- 
aletą, tačiau aš nusimesiu šiuos drabužius, su jais gana 
karšta, o skrybėlė spaudžia kaktą, — linksmai tarškėjo 
mergaitė ir, nusiėmusi skrybėlę, krestelėjo žemyn ilgas 
tankias juodas garbanas; ir šypsodamasi, ir rausdama, ji 
praskyrė plaukus laibais baltais piršteliais, nusibraukda- 
ma sruogas nuo gražaus veido. ir veriančių rusvų akių. 
J eigu šiuo judesiu ji šiek tiek koketavo, tai gana vykusiai. 
Ir aš nesusilaikiau nepasakęs: 

— Sprendžiant apie šeimą iš tų jos atstovų, kuriuos 
matau prieš save, man žodas; tualetais jiems nebūtina .rū- 
pintis. 

— Jūs labai mandagus, nors man gal derėtų apsimesti, 
kad nesuprantu, ką jūs turite galvoje; — atsakė mis Ver- 
non.— Bet kai susidursite su 'Orsonais“?, su kuriais teks 
gyventi ir kurių nepapuoštų jokie drabužiai, įsitikinsite, 
jog esate teisus. Tačiau, kaip aš jau sakiau, bet kurią aki- 
mirką gali suskambėti, tikriau sakant, suklanksėti senas 
pietų varpas, — jis skilo be niekur nieko tą dieną, kai ka- 
ralius Vilis“? išlipo į krantą, ir mano dėdė iš pagarbos prie- 
tarams niekad neleido jo lopyti. Taigi būkite toks pas- 
laugus riteris ir palaikykite mano kumelaitė iki aš at- 
siųsiu kokį sukalbamesnį skvairą, kad au atleistų nuo 
šios nemalonios pareigos. 

„Jinai numetė man pavadžius, tarsi 1 mes būtume buvę 
pažįstami nuo pat vaikystės, striuoktelėjo nuo balno, pa- 
B As “i . 

5 Orsonas (iškraipytas prancūziškas žodis „ourson“, tai -yra 
„meškiukas“) — XV amžiaus pabaigoje pagarsėjusios anoniminės apysa- 
kos herojus. Dviem broliams kūdikystėje netekus tėvų, vieną — Orso- 
ną — miške išaugino meška, kitas — Valentinas — išaugo karaliaus rū- 
muose. 


** Karalius Vilis— "ValjAiass III, Anglijos karalius 1689— 
1702 metais. 

sišokėdama nubėgo per kiemą ir nėrė pro šalutinės duris. 
Aš buvau pakerėtas jos grožio ir apstulbintas pernelyg 
laisvų jos manierų, tuo labiau kad pagal to meto mandagu- 
mo taisykles, kurias diktavo didžiojo monarcho Liudviko 
XIV rūmai, dailioji lytis turėjo laikytis itin griežto etike- 
to. Gana nejauku man buvo'stypsoti pačiame viduryje se- 
nosios pilies kiemo raitam ir dar laikyti kitą žirgą už pa- 
vadžių. . 

Pastatas maža kuo galėjo patraukti pašalietį, net jei- 
gu būčiau nusiteikęs jį atidžiai apžiūrėti. Keturkampiame 
kieme vyravo skirtinga architektūra. Čia ir grotuoti lan- 
gai, ir akmens apylangės, bokšteliai ir masyvūs architra- 
vai, todėl iš lauko pastatas panėšėjo į vienuolyną arba į 
kokį senesnį ir ne tokį puošnų Oksfordo koledžą. Aš mė- 
ginau prisišaukti arklininką, bet ilgokai niekas nesirodė, 
todėl man buvo ypač apmaudu, kai pamačiau, jog mane 
stebi keletas smalsių tarnų ir tarnaičių, kurie lindo pro 
visus langus; bet tuoj pat atsitraukdavo, lyg triušiai gur- 
belyje, ir aš nespėdavau'nė į vieną kreiptis. Pagaliau grį- 
žo varovai su skalikais ir mane išvadavo iš keblios padė- 
ties, nors ir ne be vargo galų gale man pavyko vienam ne- 
įprašyti, kad nuvestų į sero Hildebrando apartamentus. 
Jis buvo toks malonus ir paslaugus kaip valstietis, pri- 
verstas rodyti kelią priešo kariuomenės patruliui. Mums 
sukiojantis žemaskliaučių koridorių labirintais, vedančiais 
į Akmeninę menę, kaip jie ją pavadino, kur aš turėjau pri- 
sistatyti maloningam savo dėdei, teko būti budriam, kad 
mano vedlys nepabėgtų. - 

Pagaliau mes pasiekėme ilgą skliautuotą, akmenimis 
grįstą menę, kurioje pietums jau buvo padengta eilė ąžuo- 
linių skobnių, per sunkių ir per didelių, kad kada nors ga- 
lėtų būti pajudirnitos. Ši senoviška menė, kuriai teko regėti 
kelių Osbaldistonų giminės kartų puotas, bylojo ir apie 
sėkmingas medžiokles. Didžiuliai elnių ragai, kurie galėjo 
būti šauniosios „Čeviotų medžioklės“*? trofėjais, kabojo 
aplinkui ant sienų, o tarp jų — opšrų, ūdrų, kiaunių ir ki- 
tokių žvėrelių iškamšos. Tarp senų suirusių šarvų, kadaise 


37 „Čeviotų medžioklė“ — taip vadinasi senovinė anglų bei 
škotų baladė. Čia reiškia „galiūnų medžioklė“. 


51 


galbūt dėvėtų mūšiuose su škotais, kabojo čia labai ver- 
tinami medžioklės įnagiai — šaudymo lankai, visokiausi 
šautuvai, tinklai, meškerės, žeberklai, ragotinės, daug ki- 
tokių keistų ir įmantrių prietaisų žvėreliams gaudyti ir 
žudyti. Keli seni paveikslai, pajuodę nuo dūmų ir aptašky- 
ti kovo alumi, vaizdavo riterius ir damas, kurie gyvi; be 
abejo, buvo gerbiami ir godojami; barzdoti riteriai su di- 
džiuliais perukais rūsčiai susiraukę; damos su šypsena 
oriai žvelgė į rožes, atsainiai laikomas rankose. 

Vos spėjau apsižvalgyti, kai į menę, šūkalodami ir kle- 
gėdami, įgriuvo kokia dvylika tarnų su mėlynomis livrė- 
jomis; kiekvienas, regis, labiau stengėsi pamokyti savo 
draugą, negu pats atlikti, kas privalu. Vieni atnešė pliauskų 
ir-pagalių ugniai, kuri ūžė, plaikstėsi ir kilo liepsnos ir 
dūmų kamuoliais tokio didumo židinyje, kad pakuroje bū- 
tų išsitekęs akmens suolas; židinio karnizą puošė heral- 
dinės pabaisos, kurias buvo iškalęs koks nors Nortumbri- 
jos skulptorius. Sunkios architektūros puošmenos šiepė 
dantis ir raitėsi raudoname smiltainyje, kuris per šimt- 
mečius buvo pajuodęs nuo dūmų. Kiti iš šių senamadiškų 
tarnų nešė didžiulius garuojančius dubenis, kuriuose buvo 
prikrauta kalnai patiekalų; dar kiti statė taures, grafinus, 
butelius, tempė statinaites gėrimų. Jie visi trypė, klupčio- 
jo, kliudydami vienas kitą, zujo, stumdėsi, tarsi tyčia steng- 
damiesi kuo daugiau triukšmauti ir kuo mažiau atlikti nau- 
dingo darbo. i 

Pagaliau, kai pietūs po ilgo šurmulio buvo Raliėkėi, 

„Aidis lalesys žmonių ir daugelio šunų“, rimbų pliaukšė- 
jimas pastariesiems įbauginti, garsus klegesys, sunkiakul- 
nių pušnų trinksėjimas, kaip einant Festin de pierre“s 
skelbė, kad atvyksta tie, kuriems visa tai skirta. Artėjant 
kritiškam momentui, tarnų sąmyšis veikiau dar padidėjo, 
o ne sumažėjo, — vieni ragino. paskubėti, kiti šaukė, kad 
reikia palaukti; vieni liepė trauktis iš kelio ir leisti praeiti 
seru Hildebrandui ir jauniesiems skvairams, kiti, prie- 
šingai, rikiuotis grandine aplink stalą ir stovėti ant tako; 
vieni klykavo, kad reikia atidaryti, kiti — kad uždaryti 
dvivėres duris, kurios skyrė menę, kaip paskui patyriau, 
nuo savotiškos galerijos, apkaltos juodais paneliais. Pa- 


3 Dabar „Don Žuanas“. (Autoriaus pastaba.) 

galiau atsivėrė durys, ir į vidų įgriuvo šunys ir žmonės — 
aštuonetas skalikų, pilies kapelionas, kaimo felčeris, šeši 
mano pusbroliai ir mano dėdė. 


„VI SKYRIUS 


Jau eina, eina! Gaudžia menė, 
Balsų balsai skliautus skardena; 
Pietaut medžiokliai renkas gausiai: 
Drabužiai jų — kuo įvairiausi! 
Šalmai, liemenės — prašmatniausi. 


Penrozas“? 


Jeigu seras Hildebrandas Osbaldistonas neskubėjo pa- 
sveikinti savo sūnėno, apie kurį jam, be abejo, buvo seniai 
pranešta, tai pasiteisindamas Jis galėjo nurodyti svarbių 
priežasčių. 

— Būčiau išėjęs anksčiau tavęs, vaikine, pasitikti! — 
sušuko jis, stipriai paspaudęs man ranką ir nuoširdžiai 
pasveikinęs atvykus į Osbaldistoną,— bet pirma rūpėjo 
pažiūrėti, kaip uždaryti skalikai. Sveikas atvykęs į mūsų 
pilį, vaikine! Čia — tavo pusbrolis Persis, šis — tavo pus- 
brolis Tornis, tenai — tavo pusbrolis Džonas, tie — tavo 
pusbroliai Dikas, Vilfredas, ir... palauk, kurgi Rešlis? Aha, 
antai jis! Pasitrauk, ilgši Torni, į šalį ir leisk mums pasižiū- 
rėti į tavo brolį. Prašau — tavo pusbrolis Rešlis. Taigi ta- 
vo tėvas pagaliau prisiminė senąją pilį ir senąjį serą Hil- 
debrandą... Ką gi, geriau vėliau negu niekad... Sveikas at- 
vykęs, vaikine, štai ir viskas! Kur mažoji mano Di? Aha, 
antai ji ateina...Čia — mano dukterėčia Di, mano žmonos 
brolio duktė, žaviausia mergaitė mūsų kloniuose, jokia 
kita jai neprilygs. O dabar prie kepsnių! 

Norėdamas įsivaizduoti šitą žmogų, kuris šitaip pos- 
tringavo, jūs turite įsivaizduoti, mielasis mano Trešemai, 
kokių šešiasdešimt metų senį, su medžiokliniu švarku, ka- 
daise prabangiai siuvinėtu, bet nuo lapkričio ir gruodžio 


* Penrozas — XVIII amžiaus anglų poetas. 

audrų gerokai išblūkusiu. Seras Hildebrandas, nors elgėsi 
gana stačiokiškai, vienu metu buvo karaliaus dvare ir ka- 
raliaus stovykloje; iki revoliucijos jis turėjo postą armijo- 
je, kuri stovėjo Haunslou Hite, ir, būdamas katalikas, ga- 
vo sero titulą iš nelaimingo, netikusių patarėjų apsupto 
Jokūbo II. Tačiau sero Hildebrando svajonės (jeigu jų 
turėjo) iškilti dar aukščiau sužlugo po perversmo, kai jo 
patronas prarado sostą. Nuo tada dėdė gyveno užsidaręs 
gimtajame savo dvare. Nors ir pavirtęs kone kaimiečiu, 
seras Hildebrandas vis dėlto išlaikė daug džentelmeno 
bruožų ir nuo savo sūnų skyrėsi kaip kokia Korinto ko- 
lonos nuolauža — tegu aptrupėjusi ir apkerpėjusi — ski- 
Iiasi nuo šiurkštaus netašyto akmens luito, išlikusio Ston- 
hendžo“" ar kurioje kitoje druidų šventovėje. Sūnūs iš tik- 
rųjų buvo panašūs į sunkius, neapdorotus luitus, kokius tik 
galėjai įsivaizduoti. Aukšti, stuomeningi ir -apveidūs visi 
penki vyresnieji, regis, stokojo tiek Prometėjo proto ki- 
birkšties, tiek išorinio lipšnumo ir grakštumo — išauklė- 
tam Žmogui tai kartais atstoja dvasinį išprusimą. Vertin- 
giausia jų dvasios ypatybė, rodos, buvo geraširdiškumas 
bei pasitenkinimas, atsispindįs šiurkščiuose jų. veido 
bruožuose, o vienintelis dalykas, kuriuo jiė gyveno, — 
siekis būti mikliais medžiotojais. Stipruolis Persivalis, 
stipruolis Tornklifas, stipruoliai Džonas, Ričardas ir Vil- 
fredas Osbaldistonai iš pažiūros ne ką skyrėsi vienas nuo 
kito, kaip poeto aprašytasis stipruolis Gijas nuo stipruolio 
Kloanto“!. . : 
Užtat Ponia Prigimtis, tarsi norėdama išvengti šio vie- 
nodumo, tokio neįprasto savo kūriniams, Rešlį Osbaldis- 
toną suformavo griežtai nepanašų nei išvaizda,.nei manie- 
romis, kaip vėliau patyriau, taip pat būdu ir gabumais ne 
tik į savo brolius, bet ir į daugelį žmonių, kuriuos ligi šiol 
man teko sutikti. Persis, Tornis ir kompanija, kai tėvas 
pristatinėjo juos naujam giminaičiui, iš eilės kinknojo gal- 
va, rodė dantis ir kišo veikiau petį, o ne ranką, tuo tarpu 
Rešlis išėjo į priekį ir pasveikino mane atvykus į Osbaldis- 
toną mandagiai ir manieringai, kaip pasaulio.matęs žmo- 


*“ Stonhendžas — akmens pastatų liekanos Anglijoje iš keltų 
epochos laikų. . 

*" Gijas ir Kloantas— Enėjo bendrakėleiviai,- pasižymėję 
savo jėga (iš Vergilijaus -„Eneidos“). Be Ds 

gus. Iš pažiūros ne itin, simpatingas, nedidukas šalia brolių, 
kurie atrodė lyg Enako*? palikuonys; jie buvo dailaus su-. 
dėjimo, o Rešlis, nors fiziškai stiprus, bet persikreipęs, 
buliaus sprandu. Ankstyvoje jaunystėje buvo susižeidęs, 
todėl dabar eidavo kiek šlubuodamas. Daugelis manė, jog 
kaip tik tatai jam sukliudė tapti kunigų — Romos bažny- 
čia, kaip gerai žinoma, neįsileidžia į dvasininkų luomą 
nė vieno, turinčio kokį kūno trūkumą. Tačiau kiti kalbė- 
jo, kad šis atstumiantis bruožas tik jo nerangios laikyse- 
nos padarinys, tvirtino, kad tai negalėję Jaunajam Osbal- 
distonui sutrukdyti priimti šventimų. | 

Dirstelėję į tokį veidą kaip Rėšlio, mes veltui sterigia-- 
mės ji užmiršti. Jis įstringa atmintin ir žadina.nesuvaldo- 
mą smalsūmą; nors mės juo bodimės žr net“ šlykštimės.' Ši 
stiprų įspūdį'darė; atidžiai įsižiūrėjus,'ne: jo veido: lėkštu-: 
mas. Iš tikrųjų jo bruožai būvo: netaisyklingi; bėt anaiptol. 
ne atstumiantys; 0 žvalios akys ir tankūs-antakiai neleido: 
jo vadinti negražiu./Jo akyse spindėjo klastingumhas i ir gūd- 
rūmas, o.kam nors užkabinus, ir 'apdairus nuožmumas, ku-' 
rio“ "negalėjo nepastebėti paprasčiausias: - fiziohomistas; 
kaip ir barškučio 'ant' nuodingos gyvatės: uodegos: Tarsi 
atpildas -ūž hepatrauklią išvaizdą; - Rešlio Osbaldistono 
balsas buvo labai-švelnus,. tipšnus: ir melodingas -— tokio 
mai niekad neteko girdėti;:jo balsas buvo išraiškingėshis 
už 'patį skambiausią žodį. Vos'Rešlis pasisveikino, mintyse 
aš pritariau mis Vernon, 'jog šis mano. giminaitis iškart 
sužavėtų bet kurią merginą, galinčią apie. jį spręsti“ tik iš 
balso. Jis jau būvo besėdąs prie stalo.šalia manės, bet mis 
Vernon, būdama vienintelė moteris šeimoje ir visus šito- 
kius dalykus-tvarkanti savo nuožiūra, užsiminė, kad aš.sė- 
dėčiau tarp Tornklifo ir jos pačios; ir vargu ar galima abe- 
joti, kad man kūr kas labiau patiko ši maloni kaimynystė. 
— Aš noriu su jumis pasikalbėti, — tarė ji, — todėl ty- 
čia pasodinau dorąjį Tornį tarp jūsų ir Rešlio. Jis bus lyg 

Tos duknos, kurios pilies sienas dengia, 
"Ir sviediniai pramušt jų neįstengia, 


kol aš — pirmoji, su kuria jūs susipažinote šioje protu spin- 
dinčioje šeimoje, — išklausinėsiu jus, kaip. mes jums pa- 
tikome. 


kas * Enakas —— pagal Bibliją legendinės: milžinų .giminės--pradinin- 

— Labai keblus klausimas, mis Vernon, ypač žinant, 
kad aš ką tik atvykau į Osbaldistoną. 

— O, mūsų šeimos filosofija visa kaip ant delno. Tie- 
sa, jos nariai skiriasi mažais niuansais vienas nuo kito, 
bet tam pastebėti reikia įžvalgesnės akies; užtat rūšį, kaip 
gamtininkai sako, galima pažinti ir apibūdinti iš karto. 

— Tuomet drįstu teigti, jog penketas vyresniųjų mano 
pusbrolių yra kone vienodi. 

— Taip, kiekvienas iš jų turi prasilakėlio, medžioklio, 
peštuko ir kvailio bruožų. Bet kaip nerasi ant to paties me- 
džio dviejų visai vienodų lapų, taip ir šių savybių .„kiek- 
vienam individui drėbtelta skirtingai, o tai jau yra malo- 
numas mėgstantiems tyrinėti charakterius. | 

— Būkite maloni, mis Vernon, apibūdinkite man juos 
trumpai. o 

— Bematant palaikai išbaigtą šeimos - portretą, — 
jūsų prašymą taip lengva išpildyti, kad aš neatsisakysiu. 
Persis, vyriausias sūnus ir dvaro paveldėtojas, turi dau- 
giau prasilakėlio negu medžioklio, peštuko, jojiko ar kvai- 
lio bruožų. Mano brangusis Tornis yra daugiau peštukas 
negu prasilakėlis, medžioklis, jojikas ar kvailys. Džonas, 
ištisas savaites nakvojantis kalnuosė, turi daugiausia me- 
džioklio bruožų. Jojiko aistra valdyte užvaldžiusi Diką, 
kuris, nenulipdamas nuo balno, nujoja du šimtus mylių, 
kad spėtų į arklių lenktynes, kur jį apmauna, kas tik nori. 
O Vilfredo kvailumaūs lenkia visus kitus brūožus, tad ji 
galima pavadinti tiesiog molio motiejum. 

— Nieko sau kolekcija, mis Vernon, ir skirtingi jos 
individai priklauso gana įdomiai rūšiai. Bet argi jūsų dro- 
bėje neliko vietos serui Hildebrandui? 

— Aš myliu dėdę, — atsakė ji.— Esu jam šiek tiek sko- 
linga, jis man yra gero padaręs (bent jis taip mano), ir pa- 
lieku jums pačiam nusipiešti jo paveikslą, kai geriau pa- 
žinsite. 

„Na gerai, vis dėlto kartais ji būna atlaidi,.— pama- 
niau.— Kas galėjo tikėtis, kad tokia jaunutė ir nepapras- 
tai daili būtybė moka taip kandžiai ironizuoti“. | 

— Jūs mąstote apie mane,— tarė ji, pakeldama tamsias 
akis, tarsi norėdama kiaurai peržvelgti mano sielą. 

— Taip, apie jus, — atsakiau, šiek tiek sumišęs dėl 
drąsaus ir netikėto klausimo; 0 paskui, stengdamasis savo 
atvirumą paversti komplimentų, pridūriau: — Argi aš 

galėčiau apie ką kitą mąstyti, turėdamas laimę sėdėti ša- 
lia jūsų? 

Mis Vernon taip išdidžiai nusišypsojo, kad tokios veido 
išraiškos niekada nebuvau matęs. 

— Turiu. jums pasakyti, misteri Osbaldistonai, kad 
komplimentai manęs visai neveikia, todėl nešvaistykite 
gražių žodelių. Šauniems džentelmenams, klajojantiems 
po provinciją, jie atstoja blizgučius, karolius ir apyrankes, 
kuriuos jūrų keliautojai vežasi suvilioti laukiniams nau- 
jose žemėse. Neeikvokite savo atsargų. — jums teks Nor- 
tumberlende susidurti su čiabuviais, kuriems įsiteikti la- 
bai padės gražūs dalykėliai, o man skirdamas, veltui juos 
išmesite, nes aš iš patirties žinau tikrąją jų vertę. 

Man beliko tik droviai patylėti. 

— Jūs man primenate šiuo momentu, — tarė jaunoji 
ledi, kaip ir pirma gyvai ir laisvai, — vieną fantastišką. pa- 
saką apie žmogų, kuris, nuėjęs į turgų, pamato, kad visi 
pinigai pavirtę akmenėliais. Viena nelemta pastaba aš nu- 
vertinau ir niekais paverčiau visus jūsų komplimentus. 
Bet nieko, nesielvartaukite! Jeigu aš neklystu, misteri 
Osbaldistonai, jūs mokate kalbėti daug rimtesnėmis te- 
momis negu šie fadeurs“*, kuriuos. kiekvienas džentelme- 
nas įmantriai pašiauštu kuodu mano privaląs deklamuoti 
kokiai nors nelaimingai mergaitei vien dėl to, kad ji apsi- 
taisiusi šilkais ir gazo apdarais, o jis vilki ploniausia auksu 
siuvinėta gelumbe. Jūsų natūrali žinginė, kaip pasakytų 
bet kuris iš mano penkių pusbrolių, yra vertesnė už kom- 
plimentų risčią. Pasistenkite pamiršti, kad esu moteris, 
vadinkite mane Tomu Vernonu,. jeigu jums parankiau, 
bet kalbėkite su manimi kaip su draugu; jūs neįsivaizduo- 
jate, kaip tada man patiksite. 

— Tikrai didelė pagunda, — atsakiau aš. 

— Ir vėl! — sustabdė mane mis Vernon, pakeldama 
pirštą.— Aš juk sakiau, kad nepakęsiu nė užuominos kom- 
plimento. O dabar, kai susidaušitė su mano dėde, kuris 
grasina jums, kaip jis sako, kaupinu bokalu, aš jums pasa- 
kysiu, ką jūs galvojate apie mane. 

Man, kaip gerbiamam sūnėnui, išgėrus bokalą i dėdės 
sveikatą, buvo paskelbti kiti tostai, ir už stalo užvirė šne- 
kos, kurias veikiai nustelbė peilių ir šakučių žvangesys. 


* Fadeurs — banalybės (pranc.).. 

Taigi, kai pusbrolis Tornklifas, mano kaimynas iš dešinės, 
ir pusbrolis Dikas, sėdintis mis Vernon iš kairės, visa sie- 
la įniko į didžiulius mėsos gabalus, kurių kupetas krovėsi 
į lėkštes, mudu, atskirti jų lyg kokių bastionų nuo liku- 
sios draugijos, galėjome ramiai pradėti savo tėte- -ū-tėte. 

— O dabar,— prabilau aš,— leiskite nuoširdžiai pa- 
klausti, mis Vernon, ką, jūsų manymu, aš galvoju apie 
jus? Aš galėčiau jums pasakyti, ką : iš tikrųjų manau, bet 
jūs užgynėte man tai daryti. 

'—- Man nereikia jūsų pagalbos. Aš ne tokia prasta 
burtininkė, kad neatspėčiau jūsų minčių.-Jums nėra reika- 
lo atverti savo širdies, aš ir taip ją regiu kiaurai..Jūs ma- 
ne laikote keista; įžūlia mergiote, šiek tiek kokete ir nu- 
trūktagalve, kuri stengiasi atkreipti į savę; dėmesį laisvo- 
mis manieromis: ir garsia. šneka, :nes ji: hė: mesupranta, ką 

„Žiūrovas'''-vadina: švelniausiu silpnosios lyties žavesiu; 
ir; ko gero, jūs-manote, kad aš tyčia stengiuosi jus stebin- 
ti ir vilioti. Man: būtų skaudu užgauti: jūšų savimylą, bet, 
taip inanydamas, jūs labai apsiriktumėtė.:Tą pasitikėjimą, 
kurį jums parodžiau, taip-pat mielai būčiau parodžiusi ir 
jūsų tėvui, jeigu man būtų kilusi: mintis, jog jis gali: mane 
suprasti.. Šioje laimingoje šeimojė 'esū tiek 'pat-izoHuota 
nuo supratingų. pašnekovų, kaip: Sanča Siera: :Morenoje,. 
ir-:kai-pasitaiko proga, nors mirk, "negaliu: iškęsti nekal- 
bėjusi:: Užtikrinu jus; nebūtumėte išgirdęs šių keistų: Tano 
charakteristikų, jei nors Upalo man Barą EūpĖi (kaip 
jūs tai įveitinsite. -* „S 

+ Labai žiauru, mis Vernon kad, jūs, atskleisdama to- 
kius dalykus; nepaliekūte.man jokios vilties tikėtis jūsų 
palankumo, bet aš džiaugiuosi, kad jūs- vis "dėlto skiriate 
man dėmesio. Tačiau jūs, piešdama šeimos PORTE; pra- 
leidote Rešlį Osbaldistoną. 

Man pasirodė, kad mis Vernon suvirpėjo. nuo šių mano 
žodžių; ji greit atsakė tylesniu balsu: 

— Nė žodžio apie Rešlį! Jo ausys tokios budrios, kai 
pats kuo suinteresuotas, kad garsai pasieks jį net per Tor- 
nklifo kūną, nors tas dabar ir prikimštas jautienos, pudin- 
go ir elnienos pašteto.. 

— Gerai, — atsakiau, — bet prieš paklausdamas jus, aš 


„Žiūrovas“ („The EMS ) — vienas iš garsių ka 
Šias XVIII -amžiaus- pradžioje: 1 o i 

dirstelėjau per mūs skiriančią gyvąją pėrtvarą ir paste“ 
bėjau, kad misterio Rešlio kėdė tuščia — jis jau PasiEBOKE 
nuo stalo. 

— Aš nelinkėčiau jums taip tuo pasikliauti — sisakiė 
mis Vernon.— Štai ką jums,patarčiau: kada panorėsite kal- 
bėti apie Rešlį, užkopkite į Oterskopo kalvą, nuo kurios 
viskas aplinkui matyti per dvidešimt mylių, atsistokite pa- 
čioje viršūnėje ir kalbėkite pašnibždomis, bet ir tuomet 
nebūkite per daug tikras, kad praskrendantis paukštis 
nenuneš Rešliui jūsų žodžių. Rešlis ketverius metus buvo 
mano mokytojas, mudu esame įgrisę vienas kitam ir tikrai 
džiaugiamės, kad netrukus mudviem teks išsiskirti. 

— Argi misteris Rešlis palieka Osbaldistoną? 

— Taip, po keleto dienų. Nejaugi jūs to nežinote? Va- 
dinasi, jūsų tėvas labiau laiko paslaptyje, ką yra nuspren- 
dęs, negu seras Hildebrandas. Kai mano dėdei buvo pra- 
nešta, kad jūs kurį laiką svečiuositės pas mus ir kad jūsų 
tėvas pageidavo vienam iš jo daug žadančių sūnų suteikti 
savo kontoroje pelningą vietą, kuri liko tuščia per jūsų, 
misteri Frensi, užsispyrimą, gerasis mūsų riteris sukvietė 
visos šeimynos cour plėniėre“", įskaitant vyriausiąjį lio- 
kajų, ūkvedę ir medžioklį. Ši garbingoji Osbaldistono perų 
ir rūmininkų taryba nebuvo sušaukta, kaip gali pasirodyti, 
jūsų vietininkui išrinkti, -—- tiktai vienas Rešlis išmano 
aritmetiką daugiau, negu reikia apskaičiuoti, kiek išlošta 
per gaidžių peštynes, todėl tik jisai gali tikti tai vietai. 
Tačiau reikėjo iškilmingo pritarimo tam Rešlio likimo po- 
sūkiui — užuot pusbadžiavus katalikų kunigu, tapti turtin- 
gu bankininku. Ir ne taip jau noriai minėtoji taryba su- 
tiko su šitokiu aristokratą žeminančiu aktu. 

— Puikiai įsivaizduoju, kiek buvo svyruota! Bet kas 
padėjo apsispręsti? 

— Veikiausiai visų bendras noras iškraustyti Rešlį iš 
namų, — atsakė mis Vernon.— Nors ir pats jauniausias 
šeimoje, jis kažkaip įsigudrino būti viršesnis už kitus. 
Dabar kiekvienas bodisi tuo pavaldumu, tačiau negali jo 
nusikratyti. Jeigu kuris Rešliui pasipriešina, tas gali būti 
tikras, kad, nepraslinkus nė metams, pasigailės; jeigu jūs. 
padarysite jam svarbią paslaugą, gailėsitės dar labiau. | 


* Pilnos sudėties pasitarimą (pranc:). 

— Šitokiu atveju, — atsakiau nusišypsodamas,— man 
teks būti apdairiam, nes aš juk buvau, nors ir netiesiogiai, 
toji priežastis, dėl kurios keičiasi jo likimas. 

— Taip! Tačiau nesvarbu, ar jis palankiai, ar nepa- 
lankiai į tai pažiūrės, jums to nedovanos. Beje, atėjo laikas 
tostams į bažnyčios ir karaliaus sveikatą — tai ženklas, 
kad kapelionams ir damoms reikia išnykti; ir aš, vieninte- 
lė moterų luomo atstovė Osbaldistone, pareigos verčiama, 
turiu pasitraukti. 

. Tai tarusi, ji dingo, palikusi mane besistebintį jos kal- 
ba, kuri buvo vienodai įžvalgi, drąsi ir nuoširdi. Aš nemo- 
ku nupasakoti, kad šiek tiek įsivaizduotumėte jos kalbė- 
seną, nors, kiek atsiminiau, tiksliai pakartojau jos žodžius. 
Iš tikrųjų ji buvo natūraliai paprasta, apdairi ir tiesmuka, 
bet visa tai nerėžė akies, priešingai, žaismingas jos veidas 
buvo toks patrauklus, kokio man neteko regėti. Supran- 
tama, tai, kad ji nesivaržydama išsipasakojo, man pasirodė 
keista ir neįprasta, tačiau nereikia manyti, kad dvidešimt 
dvejų metų jaunuolis būtų galėjęs griežtai smerkti gražią 
aštuoniolikmetę mergaitę už tai, kad toji buvo pernelyg 
nesantūri. Priešingai, man buvo džiugu ir miela patirti 
mis Vernon pasitikėjimą, nors jinai ir pareiškė, kad būtų 
tiek pat pasitikėjusi pirmu pasitaikiusiu pašnekovu, ga- 
linčiu ją suprasti. Su būdingu mano amžiui išdidumu, kuris 
anaiptol nesumažėją leidžiant laiką Prancūzijoje, vaizda- 
vausi, kad gražios 'mano manieros ir šauni išvaizda,— 
o aš tuo neabejojau,— turėjo palenkti jauną gražuolę. 
Taigi mano tuščiagarbiškumas bylojo mis Vernon naudai, 
ir aš niekaip negalėjau žiauriai pasmėrkti jos vien už atvi- 
rumą, kurį, man atrodė, tam tikra dalimi pateisino mano 
paties privalumai; o simpatijos jausmą, kurį natūraliai 
kėlė jos grožis ir situacijos nepaprastumas, dar labiau 
stiprino gera mano nuomonė apie jos įžvalgumą ir ap- 
dairumą pasirenkant draugą. 

Kai mis Vernon išėjo iš salės, butelis judėjo arba tie- 
siog skriejo aplink stalą nesustodamas. Mokydamasis už- 
sienyje, aš įpratau šlykštėtis nesaikingumu -—- yda, kuri 
per plačiai buvo ir tebėra paplitusi tarp mano tautiečių. 
Šnekos, kurios lydi tokias orgijas, man ne itin patiko, 0 
tai, kad gėrovai buvo mano giminaičiai, ypač kėlė pasi- 
šlykštėjimą. Todėl man pasirodė geriausia pirma patogia 

proga išslinkti pro šalutinės duris, nors visai nežinojau, 
kur aš pro jas pateksiu; man buvo koktu žiūrėti, kaip tė- 
vas ir sūnūs taip save žemina nesantūrumu, leidžiasi į 
grubias ir nešvankias šnekas. Žinoma, kaip ir tikėjausi, 
manęs šokta ieškoti, norint „prievarta grąžinti kaip dezer- 
tyrą iš Bakcho šventovės. Išgirdęs savo persekiotojų 
šūksnius ir sunkių batų bildėjimą įvijais laiptais, kuriais 
leidausi, aiškiai suvokiau būsiąs užkluptas, įeigu nespėsiu 
ištrūkti lauk. Todėl atidariau laiptinės langą į seną sodą 
ir, kadangi aukštumo buvo ne daugiau kaip šešios pėdos, 
stryktelėjau nedvejodamas ir veikiai išgirdau jau tols- 
tančius sutrikusių vijikų šūksnius: „Ei! Kurgi jis įlindo, 
po velnių!“ Aš nubėgau viena alėja, paskui perėjau kita 
ir, įsitikinęs, kad nebegresia persekiotojų pavojus, sulė- 
tinau žingsnį, paskui, ramiai vaikščiodamas, ėmiau gėrėtis 
gaiviu oru, man dvigubai malonesniu po vyno, kurį buvau 
priverstas išgerti, ir po skubaus bėgimo. 

Šitaip beslankiodamas, užėjau sodininką, įriikusį į va- 
karo darbus, ir sustojęs- pažiūrėti, ką jis veikia, pasisvei- 
kinau: į 

— Labas vakaras, drauguži! 

— Labas vakaras, labas vakaras, tamsta, — atsakė so0- 
dininkas nepažvelgdamas, ir iš jo tarties tuoj pažinau, kad 
jis škotas. 

-— Puikus oras jūsų darbui, drauguži! 

— Labai skųstis nėra ko, — atsakė jis santūriai, taip, 
kaip sodininkai ir žemdirbiai paprastai atsiliepia apie 
patį geriausią orą. Paskui, kilstelėjęs galvą pažiūrėti, 
kas jį užkalbino, jis pagarbiai prisilietė prie škotiškos 
savo kepuraitės ir tarė: 

' — Ponedie šventas! Ką aš rėgiu! Šitokį vėlyvą metą 
mūsų sode auksu siuvinėtą džeistikorą““. 

— Ką tokį siuvinėtą auksu, mielas drauguži? 

— Nagi džeistikorą. Tai toks švarkiukas kaip tamstos. 
Šičia ponai kitaip papratę — jie nemėgsta šitaip susisags- 
tyti, tada nebūtų vietos jautienai ir riebiems paštetams, 
na ir, ką sakyti, vynui; vietoj vakaro maldų čia, šiapus 
sienos, įprasta ryti ir maukti. 

— Jūsų šalyje BIRRSS nesilinksmina, mano drauguži, — 


* Turbūt iš Riakcėzų kalbos žodžio Justaucorps. (Autoriaus pas- 
taba.). 

atsakiau aš, — nėra pas jus pertekliaus, todėl nekyla pa- 
gunda per ilgai užsisėdėti prie stalo. 

— Et, sere, tamsta nepažįstate Škotijos; valgyti ten 
yra ko — kiek nori geriausios žuvies, ir mėsos, ir paukš- 
tienos, o ką ir kalbėti apie svogūnus, ridikėlius, ropes ir 
kitokias daržoves. Bet mės žiūitm tvarkos ir saiko, mokam 
valdyti savo pilvus! O čia ar tarnas, ar koks ponpalaikis — 
tik ir taiko, kur prisipusti, kemša ir kemša nuo ankstaus 
ryto ligi išnaktų. Net ir pasninko dienomis... Jie, sako, 
pasninkaują! Vežimais jiems gabenama jūrų žuvis iš Har- 
tipulio, iš Sanderlendo, o pakeliui dar prikraunama upė- 
takių, vašylų, lašišų ir visų galų — ir jų pasninkas virsta 
apsirijimu. O visos tos šlykščios jų mišios ir rarotos — 
kiek jie per.jas suvedžioja nelaimingų sielų!.. Bet ką aš čia 
šneku, juk ponaitis tikriausiai būsite katalikas, kaip ir visi 
jie čionai. 

— Apsirinkate, drauguži, aš esu išauklėtas presbite- 
rionu, tiksliau pasakius — aš disidentas. 

— Jeigu taip, leiskite ištiesti-ponaičiui ranką kaip bi- 
čiuliui, — iškilmingai tarė sodininkas, ir jo veidas nušvi- 
to džiaugsmu, kokį tik galėjo atspindėti rūstūs bruožai, 
ir tarsi norėdamas parodyti, kad jo prielankumas neapsiri- 
boja žodžiais, išsitraukė iš kišenės didžiulę rago tabo- 
kinę — mulį, kaip ją pats vadino, — ir tikrai bičiuliškai 
nusišypsodamas pasiūlė man žiupsnį. 

Padėkojęs už vaišingumą, pasiteiravau, ar jis jau se- 
niai tarnaująs Osbaldistone. . 

— Jau geri dvidešimt ketveri metai grumiuosi su pik- 
tais Efeso žvėrimis, — ištarė jis, dirstelėdamas pilies link.— 
Tai šventa teisybė, kaip i. tai, kad mano pavardė Endrus 
Ferservis“ 

— Bet, šaunus mano drauguži Endrau Ferservi, jeigu 
religinius jūsų jausmus ir saikingumą taip žeidžia katali- 
kų apeigos ir pietiečių vaišingumo papročiai, man rodos, 
jūs visai be reikalo visus tuos metus buvote save šitaip 
pasmerkęs; juk galėjote susirasti kokią tarnybą, kur ma- 
žiau valgoma ir kur išpažįstama teisingesnė religija. Aš įsi- 
tikinęs, kad jūs išmanote savo darbą ir ne dėl to nesusira- 
dote patogesnės tarnybos. 

-— Man nedera kalbėti apie savo išmanymą,— tarė 


“* Fair service — sąžininga tarnyba (angl). 

Endrus, su aiškiu pasitenkinimu apsidairydamas aplink, — 
bet nesiginčysiu, sodininkauti moku neblogai, nes užau- 
gau Dripdeilio parapijoje, kur po stiklu išauginama briu- 
selinių kopūstų ir jau kovo mėnesį verdama šiltadaržių 
dilgėlių sriuba. Tiesą pasakius, jau dvidešimt ketveri me- 
tai, kai kiekvieno mėnesio pradžioje ketinu išeiti; bet atei- 
na laikas — vėl reikia ką nors sėti, ar pjauti, ar nuimti, vėl 
noriu pats prižiūrėti, kaip bus sėjama, pjaunama, nuima- 
ma; apsidairei — ir nebėra vasaros, taip ir lieku tarnauti 
metai po metų. . Galėčiau pasakyti, kad tikrai išeisiu per 
ateinančias. grabnyčias, bet jau dvidešimt ketveri metai, 
kai šitaip šneku ir vis kapstau čia žemę. Be to, prisipažįs- 
tu iš širdies ponaičiui, niekas vargšeliui Endrui nė nepa- 
siūlė geresnės vietos. Bet aš būčiau labai dėkingas, jeigu 
ponaitis mane įtaisytų, kur. galėčiau pasiklausyti tikrų 
bažnytinių pamaldų ir kur gaučiau trobikę, šieno karvei, 
sklypelį žemės daržui, be to, kad algos būtų kokia dešimt 
svarų, ne mažiau, kur nevažinėtų iš miesto visokiausios 
damos skaičiuoti obuolių iki vieno.. 

— Puiku, Endrau! Matau, kad jūs, ieškodamas užtarėjo,. 
nepamirštate pakelti savo kainos. 

-—.O- kodėl turėčiau“ žiopsoti? — atšovė * Endrus. == 
Galima iki grabo lentos BlSukių kol kiti įvertins tave pa- 
gal nuopelnus. 

— Bet aš matau, Grausid, kšd jūs labai nemėgstate 
damų. 

— Tiesą sakant, nemėgstu. Sodininkai nuo amžių žvai- 
ruoja į-jas. Su jomis mums gyvas vargas: kad ir koks metų 
laikas būtų — ar vasara, ar žiema, — duok joms tik abri- 
kosų, kriaušių, slyvų, obuolių; (bet mes, ačiū Dievui, ne- 
turime nė vieno šonkaulio. viršaus, — nė vieno, išskyrus 
senąją ūkvedę Martą; o jai daug nereikia, —-.-kad tik nevai- 
kyčiau iš avietyno jos sesers vaikiščių, kai šie per šventes 
ateina pas senutę išgerti arbatos, ir dar kai kada papražo 
poros keptų obuolių vakarienei. 

- — Jūs pamiršote paminėti jaunąją šeimininkę. 
„ — Kokią gi šeimininkę aš pamiršau? up Anis 
-— Jaunąją panelę, mis Vernon. 

— Ak, tą merginą Vernon! Man, ponaiti, jinai jokia 
šeimininkė. Aš norėčiau, kad ji pati sau būtų šeimininkė; 
tegu kuo ilgiausiai ji būna niekieno šeimininkė. Jau tokia 
patrakėlė! į 

— Iš tikrųjų? — paklausiau aš, susidomėjęs kur kas 
labiau, negu būčiau norėjęs prisipažinti pats sau arba pa- 
rodyti savo pašnekovui.— Matau, Endrau, jūs žinote vi-. 
sas šeimos paslaptis. 

— Jeigu ir žinau, tai moku jas laikyti, — atsakė En- 
drus,— jos nekliunksi man pžve kaip mielės alaus šulėje, 
būkite tikras. Mis Di yra... Bet kas Man darbo? Man nei šil- 
ta, nei šalta! 

Ir jis apsimestinai uoliai ėmė kasti žemę. 

-— Ką jūs norėjote pasakyti apie mis Vernon, Endrau? 
Aš esu šeimos draugas ir norėčiau žinoti. 

— Bijau, kad kažkas ne taip, kaip turėtų būti, — atsakė 
Endrus ir, primerkęs vieną akį, palingavo galvą, žvelgda- 
mas rimtai ir paslaptingai.— Kažkas įtartina, tamsta su- 
prantate mane? . 

— Prisipažįstu, nelabai,  Endrau,— atsakiau, — „bet 
norėčiau, kad suprantamiau paaiškintumėt. 

Tai sakydamas, aš kyštelėjau kroną į šiurkštų surem- 
bėjusį Endraus delną. Užčiuopęs sidabrą, jis keistai šyp- 
telėjo ir, linktelėjęs galvą, įsidėjo pinigą į kelnių kišenę; 
paskui kaip žmogus, kuris gerai supranta, kad pinigas 
duotas ne veltui, atsitiesė, pasirėmė rankomis ant kastu- 
vo ir nutaisė rimtą, iškilmingą veidą, lyg ketindamas ką 
svarbaus. atskleisti. 

— Galiu pasakyti, jaunasis džentelmene, jeigu tamsiai 
jau taip svarbu žinoti, kad mis Vernon... 

Čia staiga nutilęs, jis taip įtraukė abu įdubusius savo 
skruostus, kad jo žandikauliai ir ilgas smakras pasidarė 
panašūs į -spaustukus riešutams traiškyti, dar kartą mirk- 
telėjo, suraukė kaktą, papurtė galvą ir, atrodo, tuo pasakė 
daugiau nei žodžiais. 

— Pone Dieve! — prašnekau aš.— Tokia jaunutė, tokia 
gražutė ir jau pražuvusi. 

— Tikrai. Jinai,. galima sakyti, žuvusi siela ir kūnu. 
Negana to, ji popiežininkė, man rodos, dar ir... 

Bet šiauriečio atsargumas privertė jį vėl nutilti. 

— Kas dar? — paklausiau griežtai. — Prašau pasakyti 
man viską paprastai ir aiškiai. 

— Aršiausia jakobitė visoje grafystėje. 

— O! Jakobitė? Tiktai tiek? 

Išgirdęs, kaip aš reagavau į atskleistą paslaptį, Endrus 
pažvelgė į mane su nuostaba ir, sumurmėjęs: „Kaip sau 

norite! Blogesnių dalykų apie mergiščią aš nežinau!" — vėl 
stvėrėsi kastuvo, kaip vandalų karalius paskūbiBiaimę 


Marmontelio 16 romane. 


VII SKYRIUS 


Bardolfas. Šerifas su baisia sargyba jau 
prie durų. 


Šekspyras. „Henrikas IV“, pirmoji dalis 


Teko nemaža pavargti, iki susiradau kambarį, skirtą 
man apsigyventi. Užsitikrinęs savo dėdės tarnų palankumą 
bei dėmesį, — tam panaudojau labiausiai jiems supranta- 
mas priemones, — aš užsidariau tame kambaryje ir nu- 
sprendžiau vienas praleisti likusią vakaro dalį, manyda- 
mas, kad naujieji mano giminaičiai vargu ar gali sudary- 
ti tinkamą kompaniją blaiviam žmogui, sprendžiant iš to, 
kokius aš juos palikau, ir iš neaiškiai girdimo tolimo 
triukšmo, .sklindančio iš Akmeninės RSRSS, vadinamos 
puotų salės. 

Ką galėjo turėti galyoje tėvas, siuadaias mane pagy- 
venti šitoje keistoje šeimoje? — toks buvo pirmutinis ir 
visai natūralus mano klausimas. Mano dėdė, matyt, pri- 
ėmė mane kaip žmogų, atvažiavusį kurį laiką paviešėti; 
būdamas atlapaširdiškai vaišingas, jis, kaip ir karalius 
Halis“, visai nesirūpino, kiek žmonių maitinasi prie jo 
stalo. Buvo aišku: ar aš būsiu, ar manęs nebus, jam tatai 
reikš tiek pat, kiek ir bet kurio mėlyna livrėja vilkinčio 
tarno pasirodymas arba išėjimas. Mano pusbroliai buvo 
tikri meškinai, su jais bendraudamas, aš galėjau pamiršti 
išpuoselėtas savo „manieras, eleganciją ir išmokti tiktai 
išvaryti šunims kirmėles, šukuoti arklius ir persekioti 
lapes. Aš galėjau sugalvoti tik vieną priežastį, kuri man at- 
rodė panaši į tiesą. Tėvas žiūrėjo į tą gyvenimo būdą, kuris 
buvo įprastas Osbaldistone, kaip į natūralų ir neišvengiamą 


** Čia kalbama apie istorinį „Belizaro“ romaną, kurio autorius bu- 
vo prancūzų rašytojas Žanas Fransua Marmontelis (1723—1799).. 


* Henriko V pravardė. Žr. Šekspyro „Henrikas IV“ ir „Henrikas V". 

-kiekvienam provincijos bajorui, ir sudarydamas man pro- 
g4 pamatyti savo paties akimis tą gyvenimą, kuris, jo ma- 
nymu, man turėjo sukelti pasišlykštėjimą, norėjo mane 
palenkti, kad sutikčiau aktyviai prisidėti prie jo verslo. 
O kol kas'į mano vietą kontoroje jis priims Rešlį Osbal- 
distoną. Bet juk tėvas, panorėjęs juo atsikratyti, turėtų 
šimtus būdų parūpinti jam gerą vietą. Taigi nors šiek tiek 
ir graužė sąžinė, kad per mane Rešlis, būdamas toks, kokį 
jį man nupiešė mis Vernon, pateks į tėvo verslą — o gal 
įgis ir pasitikėjimą, — guodžiausi, kad mano tėvas yra vi- 
siškas savo padėties šeimininkas, kad jis ne toks žmogus, 
kuris leistųsi prispiriamas arba kieno nors paveikiamas, 
ir kad viskas, ką aš žinojau neigiama apie jaunąjį džen- 
telmeną, man prikalbėta keistos ir paikos merginos; man. 
atrodė, jog ji visa tai išpasakojo, nieko rimtai negalvo- 
dama, todėl visos jos išvados buvo skubotos ir nepagrįs- 
tos: Po to mano mintys nukrypo į pačią mis Vernon. Ne- 
paprastas jos grožis, ypatinga padėtis šioje pilyje, kur ji 
neturi kas ją užtartų ir vadovaujasi bei ginasi vien tik sa- 
vo protu, gyvas, gana prieštaringas charakteris,-- visa tai 
nejučiomis žadino smalsumą ir traukė dėmesį. Tačiau aš 
dar nebuvau visai netekęs galvos ir supratau, kad būda- 
inas šios keistos jaunos ledi kaimynystėje, nuolat ir arti- 
mai bendraudamas su ja, Osbaldistone ne taip nuobodžiau- 
siu, bet užtat patirsiu daugiau pavojų; nors ir labai atsar- 
gus būdamas, aš negalėjau prisiversti per daug skųstis šia 
nauja, man iškilusia grėsme. Šią nemalonią mintį įveikiau, 
kaip jaunuoliai paprastai įveikia daugelį panašių sunkumų: 
būsiu, tariau sau, labai atsargus; visada budrus; su mis Ver- 
non bendrausiu, bet jos nelaikysiu artimu draugu; ir tada 
viskas bus gerai. Su šitokiom mintim aš užmigau. 

Ar aš ją sapnavau, ar ne, negaliu pasakyti, nes buvau 
nuvargęs ir miėgojau kietai. Bet ją pirmiausia prisiminiau 
rytą, kai auštant mane pažadino melodingi medžioklinio 
rago garsai. Aš tuoj pašokau ir įsakiau pabalnoti savo ar- 
klį, opo keleto minučių jau stovėjau pilies kieme, kur žmo- 
nės, šunys ir arkliai buvo pasiruošę medžioklėn. Mano 
dėdė, kuris vargu ar tikėjosi savo sūnėną, augusį užsieny- 
je, būsiant karštą medžiotoją, atrodė, „gana nustebo pama- 
tęs mane, ir aš pajutau, kad su manim jis pasisveikino ne 
taip nuoširdžiai ir svetingai, kaip pirmą sykį I mūms susi- 
tikus. 

— Ir tu čia, vaikine? Gerai, jaunystė nerimsta, bet žiū- 
rėk! Atsimink, vaikine, seną dainą: 


Kas lėkė per juodąją Raguvą šuoliais, 
Tas liko gulėti, nuo žirgo nupuolęs. 


Man atrodo, kiekvienas jaunuolis, jeigu jis tik ne su- 
rambėjęs moralistas, verčiau sutiks būti apkaltintas kuo 
nors pažeidęs dorovės taisykles, negu apšauktas nemokąs 
joti. Man anaiptol netrūko nei mitrumo, nei drąsos, todėl 
įsižeidžiau dėl šios užuominos ir užtikrinau dėdę neatsi- 
liksiąs nuo skalikų. 

— Aš tuo neabejoju, vaikine,— atsakė jis, — tu šaunus 
jojikas, dėl to niekas nesiginčys, tik būk atsargus. Tavo 
tėvas atsiuntė man tave pažaboti; ir verčiau aš pats tave 
laikysiu už apinasrio, kol kas kitas neužmetė tau kilpos 
ant kaklo. 

Šitokia jo kalba man buvo visai nesuprantama, negana 
to, skirta nei mano ausims, nei mano labui, pasakyta lyg 
tarp kitko, tarsi balsiai išreiškiant pagarbiajam dėdei ant 
seilės užėjusią atsitiktinę mintį, todėl aš nusprendžiau, 
kad jis turėjo galvoje arba mano pabėgimą nuo butelio 
vakar vakarą, arba, visą naktį kaušęs, šį rytą sirgo pagi- 
riomis ir buvo nekaip nusiteikęs. Šiaip ar taip, pamaniau: 
jeigu jis ims dėtis nesvetingu šeimininku, tai man mažiau 
Čia teks viešėti, ir paskubėjau pasveikinti mis Vernon, ku- 
ri jau ėjo nuoširdžiai manęs pasitikti. Su pusbroliais irgi 
neva buvau linkęs sveikintis, bet kai išvydau, kad jie šai- 
posi iš mano aprangos, — nuo kepurės ligi balnakilpių,— 
ir šnairuoja į visa, kas atrodė nauja ar užsienietiška, aš 
nusprendžiau nekreipti per daug į juos dėmesio ir, apsi- 
metęs, kad visai nesijaudinu ir tiesiog niekinu visas jų 
pašaipas bei šnibždesius, prisigretinau prie mis, Vernon, 
kaip prie vienintelio žmogaus, su kuriuo čią verta ben- 
drauti. Mes pasileidome greta vienas kito į paskirtą vie- 
tą — jauną traką šalia plačios lankos. Jodamas aš pasakiau 
Dianai, kad niekur nematyti mano. pusbrolio Rešlio; į tai ji 
atsakė: 

.— O, nesukite galvos! Jis S EioAės medžiotojas, bet se- 
ka Nimrodo pėdomis ir medžioja tiktai žmones. 

Šunys, aliojami. medžiotojų, puolė į krūmus — visi su- 
judo, sukruto, suskato. Mano pusbroliai, labai įsitraukę į 

šią rytmečio pramogą, nebekreipė į mane dėmesio; tiktai 
nugirdau, kaip Dikas jojikas šnibžtelėjo kvailajam Vilfre- 
dui: 

— Pamatysi, mūsų prancūzas po pirmo pokštelėjimo 
nusiris nuo arklio, 

Į tai Vilfredas atsakė: 

— Panašu! Panašu! Ne veltui jis prie skrybėlės prisi- 
kabino tą užsienietišką kaspiną. . 

Tačiau jaunasis Tornklifas, kad ir koks netašytas, 
anaiptol neatrodė abejingas savo giminaitės „grožiui ir, 
matyt, buvo nusprendęs laikytis arčiau mūsų negu jo bro- 
liai, — gal kartais norėdamas stebėti, kas dedasi tarp manęs 
ir mis Vernon, 0 gal tikėdamasis pasidžiaugti mano nesėk- 
mėmis medžioklėje. Tačiau jam teko nusivilti. Ilgai, beveik 
visą rytą ieškojus, galų gale lapė buvo užtikta, ir mes po- 
rą valandų ją vijomės. Nors ir su nelemtuoju kaspinu prie 
skrybėlės, aš pasirodžiau neblogas jojikas, tuo nustebin- 
damas savo dėdę ir mis Vernon, kartu apvildamas tuos, 
kurie tylomis laukė mane susikompromituosiant. Misteris 
Reinardas pasirodė gana gudrus ir apmovė jį persekiojan- 
čius šunis. Tuo tarpu aš pastebėjau, kad mis Vernon erzina 
paskui mus sekiojąs Tornklifas Osbaldistonas; ir tikrai, — 
nenuorama jaunoji ledi, kuri nesivaržydama visada steng- 
davosi pasiekti, kas jai tuo momentu šaudavo į galvą, prie- 
kaištingai tarė: 

*— Kurių galų, Torni, visą rytą sekioji paskui ma- 
no arklio uodegą? Juk žinai, kad olos prie Vulvertono 
malūno tebėra neužkištos! 

— Nieko panašaus, mis Di; malūnininkas visais šven- 
taisiais ias užkimšęs ten visas olas dar prieš vi- 
durnaktį. 

— Kaip tau ne gėda, Torni! Ir tu tiki malūnininku? Juk 
šį rudenį mes tris kartus pražiopsojome ten lapę! Tu ant 
savo širmosios gali sula sia) į abi puses per dešimt mi- 
nučių.. a 

— Gerai, mis Di, aš nulėksiu į Vulvertoną, ir jeigu ten 
olos neužkištos, aš tam Dikui malūnininkui visus kaulus 
suskaičiuosiu. 

- — Būk geras, inielas Torni, išvanok tą nenaudėlį kaip 
reikiant. Na, dumk kiek įkerta, o paskui atgal! 

Ir Tornklifas pasileido šuoliais, 

“ — Arba tegu jis tave patį apvanoja, man tatai bus dar 

maloniau, — pridūrė mis Vernon, jau.kreipdamasi į ma- 
ne.— Man tenka juos.mokyti drausmės ir paklusnumo — 
kad klausytų komandos. Žinokite, aš formuoju pulką. Tor- 
nis bus mano seržantas, Dikonas — jojimo instruktorius, o 
Vilfredą, kuris sodriu bosu teprataria ne daugiau kaip tris 
žodžius iš.eilės, priversiu būgną mušti. 

— O Rešlis? 

— Rešliui pavesiu žvalgybą. 

.— O mane ar turėsite kur paskirti, žavusis pulkininkė? 

— Jums tenka pasirinkti — būti arba pulko iždininku, 
arba iždo siaubėju. Bet žiūrėkite, kaip ten šunys blaško- 
si. Na, misteri Frenkai, pėdsakai išgaravo — jie ne taip 
greit ją suras; jokite su manim, aš jums parodysiu gražų 
reginį. 

Tai pasakiusi, ji užšuoliavo ant nuolaidžios kalvelės, 
nuo kurios buvo toli matyti. Apsižvalgiusi aplinkui, ar ko 
nors nėra netoliese, ji pasuko arklį už kelių beržų, kurie 
mus slėpė nuo kitų medžiotojų. 

— Ar jūs matote antai rusvą, viržiais apaugusį kalną 
su smailia viršūnė ir viename šlaitė — balkšvą tašką? 

— Ar tą, kur baigiasi ilga kalvų virtinė su pelkėmis 
protarpiuose? Aiškiai matau. 

— Tas balkšvas taškas — tai uola, vadinasi Vanaga- 
kalniu, o Vanagakalnis jau yra Škotijoje. 

— Iš tikrųjų? Man nė į galvą neatėjo, kad Škotija taip 
arti. 

— Tikrai taip yra, ir jūsų arklys jus ten nuneštų per 
porą valandų. 

— Bet aš neketinu jo varginti. Tiesiai ligi ten, paukščio 
skridimu, būtų kokia aštuoniolika mylių. 

— Sėskite ant mano kumelaitės, jeigu jinai jums at- 
rodo eiklesnė. Sakau jums, po poros valandų būsite Ško- 
tijoje. 

— O-aš jums sakau, kad neturiu jokio noro ten kakti; 
jeigu mano arklio galva būtų jau anapus sienos, aš nė pen- 
tinų nespustelčiau, kad ir jo uodega ten atsidurtų. Ką gi 
aš veikčiau Škotijoje? 

— Išvengtumėte pavojų, jeigu jau man reikia aiškiai 
kalbėti. Dabar suprantate mane, misteri Frenkai? 

— Nė trupučio. Kalbate viš mįslingiau ir mįslingiau. 

— Tada jūs arba iš tikrųjų įžūliai nepasitikite manimi 
ir: mokate apsimesti. labiau net už patį AE8l Osbaldistoną, 

arba nieko nežinote, kuo esate kaltinamas; jei šitaip, tai 
nėra ko stebėtis, kad taip rimtai špoksoje į mane, jog aš 
vos susilaikau nesijuokusi. 

— Garbės žodis, mis Vernon, — tariau aš, nesmagiai 
jausdamasis dėl vaikiško jos linksmumo.— Visai nenutuo- 
kiu apie ką jūs kalbate. Man džiugu, kad jus pralinksmi- 
nau, bet ničnieko nežinau, iš ko jūs juokiatės. 

— Taip, juoktis čia nėra ko, — tarė jaunoji ledi surim- 
tėjusi, — tik jau per daug juokingai atrodo žmogus, kuris 
iš tikrųjų nesusigaudo. Tačiau dalykas čia rimtas. Ar jūs 
pažįstate KA -kOLŲ Morėjų, ar Morisą, ar Žmogų panašia 
pavarde? . 

— Bent šiuo IB neprisimenu. 

— Pagalvokite truputėlį. Ar jums neteko neseniai kė- 
liauti su žmogumi tokia pavarde? 

-— Vienintelis žmogus, su kuriuo aš ilgokai jojau kartu, 
buvo juokingas žmogėnas, kuris taip drebėjo dėl savo la- 
gamino, tarsi jame būtų buvusi jo siela. 

— Vadinasi, jis panėšėjo į licenciatą?? Pedrą Garsiją, 
kurio siela gulėjo drauge su dukatais jo piniginėje. Ta- 
sai Morisąs buvo apiplėštas, ir jus nurodė kaip RuSikSlSjį, 

— Jūs juokaujate, mis Vernon! 

— Visai ne! Užtikrinu jus, — gryniausia tiesa. 

— Ir jūs, — tariau aš pasipiktinęs, nė nemėgindamas 
susivaldyti,— ir jūs tikite, kad toks kaltinimas galėtų būti 
pamatuotas. L 

— Jūs, be abejo, mane  šauktumėte į dvikovą, jei bū- 
Čiau vyras. Bet, jei norite, galite pabandyti. Aš pataikau į 
skrendantį paukštį taip pat lengvai, kaip ir peršoku per 
aukščiausią tvorą. 

— Be to, jūs dar esate raitelių pulko vadas, — atsakiau 
aš, matydamas, kaip tuščia yra pyktis su ja. —- Tik paaiS> 
kinkite, kodėl taip Juokaujate? 

— Jokių juokų čia nėra, — tarė Diana.— Jūs esate kal- 
tinamas apiplėšęs tą Morisą, ir mano dėdė tiki tuo taip pat, 
kaip ir aš buvau bepatikinti. 

— Garbės žodis, aš didžiai dėkingas savo draugams, 
kad jie tokios puikios nuomonės apie mane! 


* Licenciatas — mokslinis laipsnis kai kuriuose užsienio uni- 
versitetuose. Pedras Garsija — prancūzų rašytojo A. R EEAA5 ( 105 
1747) knygos „Žil Blazo“ veikėjas.“ 

:.- —-Dabar,; jei galite,. tai -liaukitės pųrkštavęs; .vartęs 
akis ir uodęs:vėją kaip pabaidytas arklys. Čia nėra-nieko 
įžeidžiamo, kaip jums atrodo. Jūs kaltinamas ne smulkiu 
gribišiavimu ar gėdingu apsivogimu,—.anaiptol: nę. Tasai 
žmogus gabeno iždo: pinigus banknotais ir monetomis, kad 
apmokėtų kariuomenei šiaurėje;. ir dar seigiauma, kad iš jo 
buvę pagrobti labai svarbūs dokumentai,. : 

-— Vadinasi, aš esu kaltinamas ne paprasta vagyste, o 
valstybės išdavimu?: - A A 

— Kaip. tik taip. O tatai, kaip žinote, visais amžiais 
buvo laikoma: su bajoro garbe nesuderinamu nusikaltimų. 
Šioje šalyje jūs sutiksite daugybę tokių žmonių, kurie lai- 
ko nuopelnu, jeigu jiems pavyksta kaip nors pakenkti Han- 
overių valdžiai, — o vienas toks žmogus štai stovi: dabar 
prieš jus. 

— Nei politiniai, nei moraliniai mano įsitikinimai, mis 
Vernon, nėra tokie lankstūs. 

— Iš tikrųjų imu tikėti, kad jūs rimtai atsidavęs pres- 
biterionų bažnyčiai ir Hanoverių AagEsi ai Bet ką jūs ke- 
tinate daryti? 

— Tučtuojau paneigti tą įžūlų šmeižtą. Kam jis pateikė 
šį kėistą skundą? — paklausiau aš. 

— Senajam skvairui Inglvudui, kuris jį išklausė ne- 
labai noriai. Teisėjas, aš manau, pats pasistengė duoti žinią 
mano dėdei, kad šis galėtų jus slapčia išsiųsti į Škotiją, 
kur nebegalios įsakymas suimti. Bet dėdė supranta, kad 
dėl jo religinių įsitikinimų ir senų simpatijų valdžios or- 
ganai ir taip jau jį įtaria; ir jeigu jis dabar pakliūtų su ne- 
švariais darbeliais, valdžia iš jo atimtų ginklus, o gal net 
ir arklius (tai būtų skaudžiausia), paskelbtų jį jakobitų, 
popiežininku, apskritai įtartina asmenybe"!. 

— Keista, kad jis, užuot netekęs savo arklių, linkęs 
verčiau išduoti savo sūnėną. 

+ — Savo sūnėną, dukterėčią, sūnus, dukteris, jei jų tu- 
rėtų,— žodžiu, visą savo giminę, — tarė Diana, — todėl juo 
nepasikliaukite nė valandėlės ir keliaukite sau, kol dar 
nevykdomas įsakymas jus suimti. 

— Taip aš ir padarysiu, bet josiu tiesiai pas skvairą 
Inglvudą. Kur jis gyvena? 

"| XVIII- šimtmečio pradžioje, kilus šalyje kokiems neramumams, 


dažnai būdavo rekvizuojami katalikų arkliai, nes S aaa manė, ac 
katalikai kiekvieną akimirką yra pasirengę sukilti. ; s 

- —-Už.kokių penkių mylių, aDRsIs: už anos giraitės; — 
antai matote pilies bokštą? 

—- Aš ten būsiu po dešimties. minučių — pasakiau ir 
paraginau arklį.. į 

-— Aš josiu su. jumis ir "parodysiu kelią, — tarė Diana, 
irgi paleisdama risčia savo Febę. 

— Nė už ką, mis Vernon, — atsakiau.— Atleiskite man 
už draugišką atvirumą — kažin ar tiktų jums joti su manim 
šitokiu reikalu. 

„— Aš suprantu jus, — tarė mis Vernon, ir išdidus jos 
veidas truputėlį nuraudo,— jūs draugiškai tatai pasakėte... 
ir manau, pasakėte Skariiamas kilnių jausmų, — pridūrė 
ji po valandėlės. 

— Taip, iš tikrųjų, mis Vernon. Nėjaugi jūs manote, 
kad aš nevertinu jūsų susirūpinimo manimi ir nesu jums 
dėkingas? — tariau kur kas jausmingiau, negu būčiau no- 
rėjęs.— Jūs mane atjaučiate iš tikro draugiškumo sunkią 
valandą. Bet aš negaliu, jūsų pačios labui... vengdamas 
apkalbų... aš negaliu leisti, kad jūs paklustumėte kilniam 
savo širdies balsui; šis reikalas gana viešas — beveik tas 
pat, kaip eiti į atvirą teismą. 8 

— Ojeigu ne tas „beveik“, jei iš tiesų tektų eiti į viešą 
teismą, ar manote, aš neičiau, žinodama, kad elgiuosi teisin- 
gai, kad noriu apginti draugą? Nėra kam jūsų užtarti, jūs 
visai svetimas, o čia, karalystės pakraščiuose, vietos 
teisėjai kartais išdarinėja keistus dalykėlius. Mano dėdė 
visai nenori veltis į jūsų bylą; Rešlis išvykęs, o jeigu jis 
ir būtų čia, nežinia kieno pusę palaikytų; visi kiti vienas 
už kitą kvailesni ir nerangesni. Aš josiu su jumis ir nė 
kiek nebijau jums padaryti paslaugą. Aš ne išlepusi dama, 
ir manęs negąsdina stori teisynai, rūstūs žodžiai arba 
didžiuliai perukai. ž 

— Bet, mieloji mis Vernon... 

— Bet, mielasis misteri Frensi, būkite kantrus, nusi- 
raminkitė ir leiskite man joti ten, kur noriu; kai aš su- 
kandu žąslus, jokios kamanos manęs nebenulaikys. 

Žinoma, mano savimeilė buvo ganėtinai paglostyta, 
kad mano likimu taip rūpinasi tokia žavi būtybė, bet aš bi- 
jojau, kad pasirodysiu juokingas, atsivesdamas kaip ad- 
vokatę aštuoniolikmetę mergaitę, ir man kėlė nerimą min- 
tis, kad kilnūs jos norai gali būti klaidingai suprasti. To- 
dėl aš visaip stengiausi palaužti jos pasiryžimą mane. ly- 

dėti pas skvairą Inglvudą: Tačiau įnoringa mergaitė sta- 
čiai man atkirto, kad aš-veltui ją atkalbinėjąs, kad ji-esan- 
ti tikra Vernon, kurios jokie argumentai, net jei ir būtų ne- 
galima draugui padėti, nepriversią palikti jo nelaimėje; 
mano įkalbinėjimai, girdi, gal kartais ir paveiktų dailutę, 
gerai išauklėtą, gero elgesio panelę, besimokančią Lon- 
dono pensione, bet visai netiBių jai, įpratusiai paisyti tik 
savo nuomonės. 

Šitaip jai teisinantis, mes greitai artėjome prie Inglvu- 
do sodybos, ir Diana, tarsi norėdama atitraukti mane nuo 
tolesnių ginčų, ėmė žodžiais piešti karikatūrišką teisėjo ir 
jo sekretoriaus paveikslą. Pasak jos, Inglvudas buvo re- 
abilituotas jakobitas,— tai yra jis, kaip ir daugelis vietos 
dvarininkų, ilgai nesutiko prisiekti naujam valdovui, bet 
galop prisiekė ir užėmė teisėjo vietą. 

—- Jis tatai padarė, — pasakė Diana, — primygtinai pra- 
šomas apylinkės skvairų, bijojusių, kad medžioklės įstaty- 
mai, saugą tą miškų pramogą, atrodė, nustos galioję, kai 
nebus kam prižiūrėti,ar jie vykdomi; mat artimiausias 
teisminės valdžios atstovas buvo tik Niukastlio miesto 
meras, kuris, būdamas labiau linkęs naikinti jau iškeptus 
paukščius ir žvėrelius negu saugoti juos gyvus, visai su- 
prantama, kur kas uoliau gynė brakonierių, o ne medžio- 
tojų interesus. Todėl nusprendę, kad kam nors reikia pa- 
aukoti savo jakobitišką lojalumą visuomenės labui, No- 
rtumbrijos skvairai šią priedermę primetė Inglvudui, kų- 
ris, niekada nepasižymėjęs ypatingu skrupulingumu, galė- 
jo, jų manymu, per daug nesibjaurėdamas, susitaikyti su 
bet kokiu politiniu credo. Tokiu būdu suradę teisėją, ki- 
taip tariant, teisingumo kūną, jie ėmė rūpintis, — pasako- 
jo mis Vernon, — įkvėpti jam ir dvasią. Toji dvasia turė- 
jo būti raštininkas, kuris reguliuotų teisėjo veiksmus. Ir 
štai Niukastlyje jie sutiko apsukrų juristą, pavarde Džob- 
soną, kuris — aš paįvairinsiu metaforą — anaiptol nesi- 
drovi prekiauti teisingumo krautuvėlėje su skvairo Ingl- 
vudo iškaba; kadangi asmeninės jo pajamos priklauso 
nuo to, kiek bylų pereina per jo rankas, jis prigalvoja teis- 
mui kur kas daugiau visokių reikalų, negu to norėtų pats 
dorasis skvairas, todėl dešimt mylių aplink nė viena obuo- 
lių prekiautoja negali atsiskaityti su išnęšiotoju, neatsi- 
dūrusi prieš nepaslankų teisėją ir mitrų jo raštininką mis- 
terį Džozefą -Džobsoną. Tačiau juokingiausios scenos 

vyksta, kai jam reikia spręsti bylą, kuri kvepia politika, — 
panašią į mūsiškę. Misteris Džozefas Džobsonas (turėda- 
mas, be abejo, tam ypatingų, labai svarių priežasčių) yra 
uolus protestantų religijos šalininkas ir dabartinės bažny- 
tinės ir valstybinės santvarkos karštas rėmėjas. O patsai 
teisėjas; instinktyviai“ besilaikantis tų politinių pažiūrų, 
kurias atvirai reikšdavo, kol patriotiniais sumetimais ne- 
buvo jų išsižadėjęs, pasišaudamas vykdyti įstatymus prieš 
neteisėtus kurtinių, tetervinų, kurapkų ir zuikių naikin- 
tojus, atsiduria labai keblioje padėtyje, kai jo padėjėjo 
uolumas įvelia jį į bylas prieš buvusius bendratikius; ir ta- 
da, užuot paakinęs raštininko „stropumą, pats. teisėjas daž- 
nai būna keleriopai atlaidesnis ir nepaslankesnis. Ir šis jo 
neveiklumas aiškintinas anaiptol ne minkštaprotiškumu. 
Priešingai, kaip žmogus, kuriam didžiausias malonumas 
yra pavalgyti. ir išgerti, skvairas Inglvudas yra gyvas, 
linksmas ir žvalus seniukas, užtat apsimestas jo vangumas 
tokiais atvejais tiesiog juokina. Tada Džobsonas darosi 
panašus į nuvarytą ristūną, kuriam tenka tempti su kau- 
pu prikrautą vežimą; jis prunkščia, šnarpščia ir taškosi 
seilėmis, stengdamasis išjudinti teisingumą: tačiau, nors 
ratai girgžda, cypia ir po truputį juda, vežimas nė iš vie- 
tos, iš kailio besineriančio arklėko pastangos atrodo tuš- 
čios, krovinys per. sunkus, kad galėtų leistis lengva ris- 
tele. Maža to, vargšą arklėką, kaip man kažkas pasakojo, 
galima išgirsti skundžiantis, kad ta pati teisingumo karieta, 
kurią kartais jam taip.sunku išjudinti, kai kada gali be 
niekur nieko pasileisti pakalnėn ir nutempti kartu, kad ir 
kiek jis besispirtų— taip atsitinka, kai tenka padaryti 
paslaugą seniems skvairo Inglvudo bičiuliams. Tada mis- 
teris Džobsonas garsiai prabyla, kad apskųstų savo teisė- 
ją valstybės vidaus reikalų sekretoriui, jeigu taip didžiai 
negerbtų, misterio Inglvudo ir jo šeimos, jei nesijaustų 
esąs jų bičiulis. 

. Kai mis Vernon baigė šį sąmojingą asakojiūs, prieš 
mus atsivėrė Inglvudo sodyba su dailiu, nors ir senoviš- 
ku namu, visa savo išore bylojančiu aukštą šeimininko 
kilmę. 


VIII SKYRIUS 


1 

„Nenoriu pataikaut,— juristas tarė.— 
Tačiau didžiuotis šia skriauda jums dera. 
Nekrimskite savęs, — šita byla 
Gražiausiai išaiškės galų gale“. 


Batleris“? 


Kieme sutikome livrėja vilkintį sero Hildebrando tarną, 
kuris priėmė mūsų arklius, ir mes įėjome į vidų. Aš šiek 
tiek nustebau, o gražioji mano bendrakeleivė dar daugiau, 
kai vestibiulyje susidūrėme su Rešliu Osbaldistonu, kuris, 
mus išvydęs, taip pat negalėjo nuslėpti savo nuostabos. 

— Rešli,— tarė mis. Vernon, neleisdama jam. pirma 
kreiptis į mus, — jūs išgirdote apie misterio Frensio Osbal- 
distono bylą ir dėl jos tarėtės su teisėju? i 

Ta Suprantama, — atsakė Rešlis santūriai. — Kaip tik 
dėl to ir atvykau čionai. Aš stengiausi, — pridūrė jis, link- 
teldamas į mano pusę, — kuo galėdamas padėti savo.pus- 
broliui. Apmaudu; kad jį čia sutikau. 

— Kaip draugui ir giminaičiui, misteri Osbaldistonai, 
jums turėtų būti labiau apmaudu, jei mane sutiktumėte 
kur kitur kaip tik tuo metu, kai gėdingai apkaltintas aš pri- 
valėjau kuo greičiausiai atvykti čionai. 

— Be abejonės, bet iš to, ką papasakojo mano tėvas, 
aš maniau, kad jūs trumpam Lei į Škotiją, is ši 
byla patyliukais bus užtrinta.. 

Aš karštai atsakiau K mala reikalo griebtis atsargu- 
mo ir nenorįs nieko užtrinti; priešingai, atvykau čionai iš- 
siaiškinti šį niekšingą šmeižtą ir iki galo jį atskleisti. 

— Misteris Frensis Osbaldistonas yra nekaltas, Rešli — 
tarė mis Vernon, — jis reikalauja ištirti jam mestą kalti- 
nimą, ir aš ketinu jį paremti. 

— Ketinate jį paremti, gražioji mano pussesere? Bet, 
manyčiau, misteriui Frensiui Osbaldistonui aš galėsiu šu- 
teikti ne mažesnę pagalbą kaip jūs, ir delikatėsnę. 

— O, be abejo! Bet jūs žinote — kur du stos, visados 
daugiau padarys. į 


* Batleris Semiuelis (1612—1680) — anglų poetas satyrikas, su- 
kūręs poemą „Seras Hudibrasas“, pašiepiančią puritonus. 

. — Ypač turint galvoje jus, dailioji mano Di,— tarė 
Rešlis ir priėjęs paėmė jai už rankos taip familiariai ir lip- 
šniai, kad tuo pat kartu pasirodė man šimtą kartų. bjau- 
resnis nei buvo iš tikrųjų. Bet mis Vernon pasivedėjo jį 
keletą žingsnių į šalį, ir jiedu ėmė šnibždėtis. Man pasi- 
rodė, kad ji primygtinai kažko prašo, o Rešlis nenori ar 
negali to padaryti. Man niekad nebuvo tekę stebėti tokios 
kontrastiškos veidų išraiškos. Mis Vernon, buvusi rami, 
ėmė pykti. Jos akys ir skruostai vis labiau plieskėsi, ji 
užkaito, sugniaužė mažą kumštelį ir, trepsėdama į grin- 
dis mažutė kojyte, atrodė, pasipiktinusi klausėsi niekin- 
gų Rešlio pasiteisinimų, kuriuos, — kaip aš sprendžiau iš 
švelniai atlaidaus jo tono, iš ramios ir pagarbios jo šyp- 
senos, iš pasvirimo visu kūnu veikiau į šoną nei į priekį 
ir iš kitų regimų ženklų, — pašnekovas klojo jai po ko- 
jų. Pagaliau ji staiga nuo jo atsitraukė, tardama: „Aš taip 
noriu". 

— Tai ne mano galioje, tai visiškai neįmanoma. Jūs tik 
pagalvokite, misteri Osbaldistonai! — tarė jis, .„kreipda- 
masis į mane. : 

— Jūs proto netekote? — Gaikais jinai jį. 

— Jūs tik. pagalvokite, misteri Osbaldistonai! — vėl 
prabilo jis, nekreipdamas dėmesio į jos žodžius.— Mis 
Vernon teigia, kad man ne tik žinoma, jog jūs nekaltas (tuo, 
be abejo, niekas kitas negali būti labiau įsitikinęs kaip aš), 
bet kad aš taip pat aiškiai žinąs tikruosius nusikaltėlius, 
kurie apiplėšė tą subjektą, jeigu iš viso kas nors ką nors 
apiplėšė. Ar tai galima suvokti sveiku protu, misteri 
Osbaldistonai? 

— Aš. jums neleidžiu apeliuoti į misterį Osbaldistoną, 
Rešli, — tarė jaunoji ledi, — nes jis nežino, kaip išsamiai 
ir tiksliai jūs esate informuotas visais klausimais. 

— Pasakysiu kaip džentelmenas, jog man teikiate das 
giau garbės, negu esu vertas. 

— Kuo čia dėta garbė, Rešli? Aš laukiu teisingumo, 
tiktai teisingumo laukiu iš jūsų. 

— Jūs despotė, Diana; — atsakė Rešlis atsidusdamas,— 
kaprizinga despotė, valdanti savo draugus geležine ranka. 
Tebūnie taip, kaip jūs norite. Bet jums nėdera būti šičia, 
jūs žinote, kad nedera, verčiau grįžkite su manim. 

Paskui nusigręžęs nuo- Dianos, kuri stovėjo, tarsi ne- 

galėdama apsispręsti, jis priėjo prie manęs ir kuo drau- 
giškiausiai tarė: 

— Jūs neabejokite, kad aš rūpinuosi jumis, misteri 
Osbaldistonai. O palieku jus kaip tik šiuo momentu vien 
tam, kad veikčiau jūsų naudai. Bet jūs turite įtikinti savo 
pusseserę, kad ji grįžtų. Būdama šičia, ji jums nieko ne- 
padės, o pati sau, be abejo, pakenks. 

— Užtikrinu jus, sere,— atsakiau jam; — tuo aš nė ikieiė 
ne mažiau įsitikinęs už jus. Aš kaip galėdamas įkalbinėjau 
mis Vernon grįžti atgal. 

— Aš viską apgalvojau,— tarė mis Vernon patylė- 
jusi,— ir nepasitrauksiu iš čia, iki pamatysiu jus esant sau- 
gų nuo šitų filistinų““ pinklių. Pusbrolis Rešlis, aš neabe- 
joju, kupinas geriausių norų, bet mudu vienas kitą gerai 
pažįstame. Rešli, aš nejosiu atgal. Aš žinau, — pridūrė ji 
kiek ramesniu tonu,— jei čia pasiliksiu, jūs būsite privers- 
tas suktis guviau. 

— Na tai likite, nutrūktgalve užsispyrėle,— pasakė 
Rešlis. — Jūs gerai žinote, kuo pasikliaujate. ; 

- Jis išskubėjo iš vestibiulio, ir po valandėlės mes išgir- 
dome tankiai nukaukšint jo arklio kanopas. 

— Ačiū Dievui, išsidangino! — tarė Diana.— O dabar 
susiieškokime teisėją. 

— Ar ne geriau būtų šūktelėti tarną? 

— O kam gi! Aš žinau, kaip patekti į jo olą. Mes jį už- 
klupsime staiga, — eime! 

Aš klusniai nusekiau paskui ją. Ji striuoktelėjo tamsiais 
laipteliais, pasileido prieblandos apgaubtu koridoriumi 
ir įėjo į savotišką prieškambarį, nukabinėtą senais žemė- 
lapiais, pastatų brėžiniais ir genealogijos medžiais. Iš čia 
pro porą dvivėrių durų galėjai patekti į misterio Inglvu- 
do kabinetą, iš kurio buvo girdėti senovinės dainelės re- 
frenas; tasai balsas kadaise, be abejo, neblogai traukdavo 
pre butelio linksmus kupletus: 


Virš marių viesulai švilpia. 
Kas žavią mergelę “ 
Pavaro į šalį, 
Lai nerias kaklaraiščio kilpą. 
8 Filistinai—karinga senovės tauta, gyvenusi Palestinoje. 


77 


— Oho! — sušuko mis Vernon.— Linksmasis teisėjas, 
atrodo, jau papietavęs; aš nemaniau, kad toks vėlus metas. 

Misteris Inglvudas iš tikrųjų buvo papietavęs. Kadangi 
tarnybinės pareigos sužadino apetitą, jis nusprendė pasi- 
stiprinti valanda anksčiau ir papietavo dvyliktą, o nė pir- 
mą, kaip tais laikais Anglijoje buvo įprasta. Įvairūs to ry- 
to įvykiai mus sutrukdė, ir mes atvykome į Inglvudo so- 
dybą jau 'išmušus tą valandą, teisėjo manymu, pačią ver- 
tingiausią iš visų dvidešimt keturių, ir jis paskubėjo tą lai- 
ką paskirti savo malonumui. 

— Palaukite šičia,— tarė Diana.—Aš pažįstu šiuos 
namus ir pasišauksiu tarną. Jums staiga pasirodžius, se- 
nasis džentelmenas iš nustebimo gali netekti žado. 

Ir ji dingo, palikusi mane nežinantį, ar eiti toliau, ar 
pasitraukti. Aš ir nenorėdamas girdėjau nuotrupas to, kas 
buvo šnekama valgomajame,— ypač silpną gergždžiantį 
balsą, atsisakinėjantį dainuoti; tasai balsas man Pasirdss 
kažkur girdėtas. 

— Nedainuosite, sere? Panele švenčiausia! Bet jūs pri- 
valote. Ką! Jūs man išmaukėte taurę maderos — pilną ko- 
koso taurę sidabro apsodu, ir sakote, kad negalite dainuo- 
ti! Sere, nuo mano maderos ir katė uždainuotų! Net kalbėti 
imtų! Na, greičiau traukite kokią linksmą dainelę, o jei 
ne, tai kulniuokite pro duris. Gal jūs, vyruti, toks gudrus, 
kad manote turįs teisę gaišinti brangų mano laiką.prakeik- 
tais savo skundais, o paskui pareikšti, kad hegalitę dai- 
nuoti? 

— Jūsų kilnybė. visai teisus, — tarė kitas balsas, kuris, 
sprendžiant iš įžūlaus ir išdidaus tono, galėjo būti sėkre- 
toriaus,— ; ieškovas turi klausyti teismo, kuris skelbia: 

„Canet“? 

J — Na, plėškite gi! — sušuko teisėjas, — arba, prisiekiu 
šventuoju Kristoforu, jūs man išgersite visą taurę vandens 
su druska, kaip šiuo atveju numato ypatingasis įstatymas. 

"Šitaip raginamas ir grasinamas, buvęs mano bendrake- 
leivis, — nes aš neabejojau, kad jis ir buvo tas ieškovas, — 
užtraukė liūdną dainelę, lyg nusikaltėlis ant ešafoto pas- 
kutinę savo giesmę. Štai ką aš išgirdau: 


5* Tedainuoja (Iot:). 

Mielieji, truputį tylos! 
-Pasiklausy kite dainos 

Apie didžios drąsos plėšiką, 
Kurs stabdė tą, ką tik sutiko, 


Bešvilpdams: fudl-du, fa-liudl-liu! 


Taip kartą jis dienos metu 
Su kardu ir pistoletu 

Staiga ant Kensingtono kelio 
Užpuolė šešetą žmogelių, 


.„ Bešvilpdams: fudl-du, fa-liudl-liu! 


Ir niekšas tas žmonėms doriems, 
Po Brentiordo pietų girtiems, 
Suriko narsiai iš pakrūmės: 
„Gyvybė arba auksas, šunys!" 


Bešvilpdams: iudl-du, ia-liudl-liu! 


Vargu ar'tie dorieji žmogeliai, kurių nelaimė taip grau- 
džiai apdainuojama, nustebo labiau, pasirodžius tam įžū- 
liajam plėšikui, negu dainininkas, išvydęs mane; mat man 
nusibodo laukti, iki kas apie mane praneš, ir aš gana keb- 
liai pasijutau klausytojo padėtyje, tad ėmiau ir pats pri- 
sistačiau visai draugijai kaip tik tuo metu, kai mano drau: 
gas misteris Morisas, — man rodos, tokia jo pavardė,— 
jau buvo betraukiąs penktąjį graudžiosios baladės posmą. 
Dainuotojo balsas sudrebėjo ir nutrūko,. neįveikęs aukš- 
tos gaidos, kai išvydo tiesiog priešais save žmogų, kuris 
jam atrodė ne mažiau įtartinas, kaip ir jo PAS he- 
ji būčiau rankoje laikęs Gorgonos“? galvą. | 

Teisėjas, kuriam akis buvo užmerkęs migdantis dainos 
liūliavimas, staiga. subraškėjo krėsle, vos tik ši nutilo, ir 
įsispitrėjo nustebęs į nepažįstamąjį, prisidėjusį prie jų 
draugijos, kol jo regėjimo organai laikinai būvo. išsijun- 
gę. Raštininkas — bent aš taip nustačiau pagal jo išvaiz- 


5 Gorgonos —senovės graikų mitologijoje trys sparnuotos 
pabaisos, kurioms ant galvos vietoj plaukų raitosi angys. 

dą — taip pat sunerimo, mat sėdėjo priešais misterį Mo- 
risą, ir to dorojo žmogelio baimė. užkrėtė ir jį, nors pats ir 
nežinojo, kas atsitiko. 

Savo šneka aš sudrumsčiau tylą, kuri buvo įsiviešpata- 
vusi man pasirodžius. 

— Misteri Inglvudai, aš esu Frensis Osbaldistonas. 
Man teko girdėti, kad kažkoks niekšas pateikė jums skun- 
dą, kaltindamas mane, kad aš esą prisidėjęs prie nuosto- 
lių, kurių jam tekę patirti. 

— Sere,— gana gaižiai atsakė teisėjas, — tokių dalykų 
aš niekad nesiimu po pietų. Viskam savo laikas, ir taikos 
teisėjas privalo pavalgyti, kaip ir kiti žmonės. 

Reikia pasakyti, jog iš glotniai apskrito misterio Ingl- 
vudo veido anaiptol neatrodė, kad jis būtų save kamavęs 
pasninkais, būtų persistengęs tarnyboje ar atlikdamas re- 
ligijos priedermes. 

— Aš labai atsiprašau nelaiku atėjęs, sere! Bet kadan- 
gi paliestas geras mano vardas ir, kaip matyti, jau po pie- 
tų... 

— Dar ne po pietų. — atšovė teisėjas. — Reikia, kad 
žmogus ne tik pavalgytų, bet ir suvirškintų maistą, ir aš 
pareiškiu, kad man nėra jokios naudos iš valgio, jei ne- 
galiu poros valandų ramiai pailsėti, linksmai šnekučiuo- 
damas ir maloniai gurkšnodamas vyną. 

— Gerbiamasis teisėjau, atleiskite man, — tarė misteris 
Džobsonas, spėjęs per tą trumpą valandėlę, kol truko mūsų 
pašnekesys, pasistatyti rašalinę ir paruošti plunksną,-- 
kadangi reikalas liečia vagystę ir džentelmenas, matyt, 
nekantrauja, tai asmuo, apkaltintas veiksmais contra pa- 
cem domini regis““... 

— Po velnių domini regis! — atsakė suirzęs Ieisėjas — 
Tikiuosi, kad šitaip pasakyti" nėra valstybės išdavimas. 
Bet tikfai galima pasiusti, kai šitaip tau kas įkyri! Ar aš 
kada turėsiu laisvą valandėlę nuo-tų visų areštų, įsakų, 
aktų, skundų, nutarčių, paliudijimų? Pareiškiu jums, mis- 
teri Džobsonai, kad vieną gražią dieną pasiųsiu po velnių 
jus ir visą savo teisėjavimą. - 

— Gerbiamasis teisėjau, jūs prisiminsite, kokia garbė 
teikiama jūsų einamoms pareigoms. Juk teisėjas yra vie- 


56 Prieš viešpataujančio valdovo ramybę (lot.). 

nas iš guorum“" bei custos rotulorum““, ir apie teisėją seras 
Edvardas Kokas yra išmintingai pasakęs: „Visas krikščio- 
niškasis pasaulis neturi tokių garbingų pareigų, todėl te- 
būnie jos atliekamos sąžiningai“. 

— Na gerai, — tarė teisėjas, šiek tiek nuramintas pa- 
negirikos savo titului, o likusią nepasitenkinimo dalį pas- 
kandindamas didžiulėje taurėje vyno.— Imkimės pagaliau 
visos šios procedūros ir kuo greičiau baikime. Prašau ar- 
čiau, sere! Sakykite jūs, Morisai... jūs, liūdnojo veido ri- 
teri, ar pripažįstate, kad šis Frensis Osbaldistonas yra tas 
džentelmenas, kurį kaltinate dalyvavus jus apiplėšiant? 

— Ar aš, sere? — atsiliepė Morisas, vis dar neatitokęs 
i Aš nieko nekaltinu, aš nieko negaliu pa- 
sakyti prieš šį džentelmeną. 

— Tada mes atmetame jūsų skundą, sere, ir baigtas 
kriukis. Be jokio vargo. Kilstelėkite butelį. Vaišinkitės, 
misteri Osbaldistonai! 

Tačiau Džobsonas nusprendė, kad Morisas taip pigiai 
neišsipainios. 

— Ką jūs sakote, misteri Morisai? Štai čia jūsų paties 
skundas, rašalas vos spėjo nudžiūti, ir jūs taip gėdingai 
atsiimat jį atgal? 

— Ką aš žinau, kiek daf“už durų yra plėšikų, pasiruo- 
šusių jį paremti? — drebančiu balsu sumurmėjo: kaltin- 
tojas. — Apie tokius dalykus aš esu skaitęs Džonsono kny- 
goje „Galvažudžių gyvenimai“. Ko gero, atsivers durys... 

Durys tikrai atsivėrė, ir įėjo Diana Vernon. 

— Nieko-sau čia pas jus tvarka, teisėjau,— nė vieno 
tarno negalima prisišaukti. 

— A! — sūšuko teisėjas, pašokdamas taip mitriai, kad 
buvo matyti, jog tarnaudamas Temidei ir Komosui““ jis tiek 
dar nesurambėjo, kad būtų pamiršęs, kaip reikia pagerbti 
grožį. — Aha! Di Vernon, gražusis Čeviotų kalnų žiedas, 
šiaurės krašto gėlė, ateina pasižiūrėti, kaip tvarko savo 
namus senasis viengungis? „Sveika atvykus, mergelė, it 
žiedas gegužio!“ 

— Jūsų namai puikūs, atviri ir vaišingi, teisėjau, bet 


5" Tų, kurie... (lot:); čia: aukštosios visuomenės atstovas. 
“8 Įstatymų saugotojas (Iot.). 
9 Temidė — antikinėje mitologijoje teisingumo deivė, Ko- 
mosas-- puotų dievas. 

reikia pasakyti — svečias čia gyvos dvasios neprisišauk- 
tų. į ; . 

— Ak, palaidūnai! Visi išlakstė, užuodę, kad porą va: 
landų aš jų nekušinsiu. Gaila, kad neatvykote anksčiau. 
Jūsų pusbrolis Rešlis pietavo su mumis ir išdūmė it pien- 
burnis po pirmo butelio. Bet juk jūs dar nepietavusi; aš 
tučtuojau parūpinsiu ką nors skanaus, kas tiktų ledi,-— 
saldaus ir delikataus, kaip ir jūs pati. 

- — Prieš išjodama galiu ir sausa plutele pasitenkinti, — 
atsakė mis Vernon.— Aš šiandien nuo pat ankstyvo ry- 
to ant balno. Bet negaliu ilgai pas jus užtrukti, teisėjau. 
Čia atjojau štai su savo pusbroliu Frenku Osbaldistonu, 
ir turiu jam parodyti kelią atgal į pilį, nes Jis gali paklysti 
mūsų kalnuose. 

— Fiū! Štai iš kur vėjas! — švilptelėjo teisėjas: — 


Jinai parodė jam kelelį, 
Jinai parodė jam takelį, 
Ji jam atidavė širdelę. 


Mums, seniokams, vadinasi, nėra ko tikėtis, švelnioji mano 
tyrų Irože? 

— Bent ne šiandien, skvaire Inglvudai. Tačiau jei bū- 
site geras teisėjas, greitai išspręsite Frenko bylą ir pa- 
leisite mus joti namo, tai kitą savaitę aš atsivesiu pas jus 
dėdę pietų, ir mes: tada tikrai pasMinkSmiasie 

— Be abejo, manasis Taino“? perle... Po šimts pypkių, 
mergyte, aš nepavydžiu jauniems mitruoliams, kai jie 
laksto raiti lyg galvos netekę, bet kai pamatau jus, prisi- 
pažįstu, neatsispiriu tam jausmui. Vadinasi, jūs prašote 
ilgai nesulaikyti jūsų? Aš visai patenkintas misterio Fren- 
sio Osbaldistono pasiaiškinimu. Čia kažkokia klaida, kurią 
išsiaiškinsime, turėdami daugiau laisvo laiko. 

„— Atleiskite, sere,— įsiterpiau aš, — bet aš dar ne- 
girdėjau, kuo paremtas kaltinimas. 

.— Taip, sere,— nusitvėrė raštininkas, kuris, pasiro- 
džius mis Vernon, buvo nebetekęs vilties ko nors pasiek- 
ti, bet iškart padrąsėjo ir pasiruošė naujam puolimui, kai 
tik pajuto paramą iš tos pusės, kur jos anaiptol nesiti- 


t 


9 Tainas — upė Šiaurės Anglijoje. 

kėjo.— Taip, sere, prisiminkime Daltono žodžius: „Jeigu 
Žmogus yra įtariamas nusikaltimu, jis negali būti palėis- 
tas kam nors jį užsistojus, bet turi būti pasodintas dabok- 
lėn arba paliktas laisvėje už laidą, kai taikos teisėjo raš- 
tininkui sumokama nustatyta suma laido arba daboklės 
išlaidų“. 

Teisėjas, šitaip priremtas prie. sienos, pagaliau sutiko 
keliais žodžiais man viską paaiškinti. 

Matyt, pokštai, kuriuos krėčiau kelionėje su Morisu, 
padarė jam didelį įspūdį; aš įsitikinėu, kad jis rėmėsi jais, 
kaltindamas mane teisėjui, ir taip viską perdėjo, kaip gali 
perdėti baugšti ir įjaudrinta vaizduotė. Man taip pat pa- 
aiškėjo, kad tą pačią dieną, kai mes išsiskyrėme, atkam- 
pioje vietoje jį sulaikė du ginkluoti raiteliai, prisidengę 
veidus kaukėmis, ir atėmė iš jo mylimąjį kelionės ben- 
drą — lagaminą. 

Vienas užpuolikas, kaip jam pasirodę, išvaizda ir ūgiu 
buvęs gana panašus į mane, ir, kai plėšikai šnibždėjęsi tarp 
savęs, apiplėštasis išgirdęs, kaip antrasis kreipęsis į pir- 
mąjį, pavadindamas jį Osbaldistonu. Toliau pareiškime 
buvo nurodyta, kad, pasiteiravęs apie šitaip besivadinan- 
čios šeimos papročius, jisai, pareiškėjas, sužinojęs, kad tie 
papročiai kuo blogiausi, kad visi šeimos nariai esą popie- 
žininkai arba jakobitai nuo pat Viljamo Užkariautojo lai- 
kų,— visa tai jam papasakojęs.disidentų dvasininkas, ku- 
rio namuose jis apsistojęs po nelemtojo susitikimo. 

Remdamasis visais šiais svariais kaltės įrodymais, jis 
teigė, kad aš dalyvavęs smurto veiksmuose prieš jo asmenį, 
kai jis, ieškovas, vykęs su ypatingais vyriausybės įgalio- 
jimais, gabenęs svarbius dokumentus, taip pat didelę su- 
mą grynais, skirtą išmokėti tam tikriems asmenims Škoti- 
joje, kurie ten esą įtakingi ir turį vyriausybės pasitikė- 
jimą. 

Išgirdęs šį keistą kaltinimą, aš atsakiau, kad motyvai, 
kuriais jis paremtas, anaiptol nesuteiktų teisės jokiam 
teismui ar vykdomosios valdžios organams atimti man 
laisvę. Aš prisipažinau šiek tiek pajuokavęs iš misterio 
Moriso baiminimosi, kai mes jojome kartu, bet pačiu nė- 
kalčiausiu būdu, ir nebūčiau 'sužadinęs jokių būgštavimų 
žmogui, nors truputėlį ne tokiam bailiam ir įtariam kaip 
jis. Bet aš pridėjau, kad jo nemačiau po to, kai mes išsis- 
kyrėme, ir jeigu jį iš tikrųjų ištiko tai, ko jis visą laiką 

bijojo, tai aš tikrai niekuo neprisidėjau prie veiksmo, vi- 
siškai nesiderinančio su geru mano vardu ir visuomenine 
padėtimi. Kad vienas plėšikas neva buvęs Osbaldistonas 
ar kad šita pavardė buvusi ištarta jiems besikalbant, yra 
tokia smulkmena, kad jai negalima teikti jokios reikšmės. 
O dėl nepalankių atsiliepimų apie mane, tai aš galiu įro- 
dyti, patenkindamas teisėją, raštininką ir patį ieškovą, kad 
išpažįstu tą pačią religiją, kaip ir jo bičiulis — disidentų 
pastorius; kad esu išauklėtas revoliucijos principais kaip 
ištikimas karaliaus valdinys ir kaip toks reikalauju asmens 
neliečiamumo, kurį garantuoja įstatymai ir kurį anglui už- 
tikrino tas didysis perversmas. 

Teisėjas subruzdėjo, paėmė žiupsnelį tabako ir atrodė 
labai sumišęs, o didysis teisininkas misteris Džobsonas 
su visu savo profesionaliu įmantrumu ėmė gražbyliškai 
dėstyti Edvardo Trečiojo“! statuto trisdešimt ketvirtą 
straipsnį, kuris taikos teisėjus įgalioja sulaikyti ir patup- 
dyti į kalėjimą kiekvieną, prieš kurį jis turi įrodymų arba 
kurį įtaria. Nenaudėlis nukreipė prieš. mane net mano pa- 
ties prisipažinimus, tvirtindamas: 

— Kadangi jūs pats, pasak jūsų, big dėjotės plėšiku 
ar piktadarių, tai savo valia metėte sau įtarimą, kuriuo 
skundžiatės, ir užsitraukėte įstatymo taikomas priemo- 
nes, apvilkdamas savo elgesį nusikaltimo drabužiais. 

Visus šiuos argumentus, išbertus teisminiu jo žar- 
gonu, aš airEmjai didžiai pasipiktinęs, su panieka ir pri- 
dūriau: 

— Galiu, jeigu reikia, pristatyti savo giminių laidavi- 
mą, kurio teisėjas negali nepriimti, nepažeisdamas įstaty- 
mų. 

2 Atsiprašau, gerasis mano sere, atsiprašau,— tarė 
nepasotinamas raštininkas, — čia mes turime atvejį, kai 
įstatymas nenumato nei laidavimo, nei užstato; nusikal- 
tėlis, sūlaikytas remiantis sunkiais įrodymais, pagal kara- 
liaus Edvardo statuto trečiąjį straipsnį, negali būti paleis- 
tas už laidą, be to, įstatyme yra speciali išlyga, liečianti 
asmenis, kaltinamus plėšimu arba kėsinimusi apiplėšti, 
arba prisidėjimu prie plėšimo. Jūsų malonybei,— pridū- 
rė jis, SUS ROSBIESIE į teisėją, — reikia atsiminti, kad tokie 


“! EdvardosIII (1323-1377) statutai daugiausia skirti Kalštjaės iš- 
davikams. 

asmenys negali būti paleist) nors ir: kas laiduotų žodžiu 
ar raštu. 

Šitoje vietoje pašnekesį S a aGKA tarnas, įėjęs ir pada- 
vęs misteriui Džobsonui laišką. Vos perbėgęs jį akimis, 
raštininkas apsimetė supykęs dėl sutrukdymo, bet supran- 
tąs, kokią atsakomybę jam uždeda visokiausios jo parei- 
gos, ir sušuko: 

— Gerasis Dieve! Taip aš ir neturėsiu laiko rūpintis 
nei visuomenės reikalais, nei pats savimi, — nėra kada nei 
atsikvėpti, nei pailsėti. Iš širdies norėčiau, kad Dievas 
mūsų apylinkėje apgyvendintų dar vieną kokį mūsų. pro- 
fesijos džentelmeną! 

— Saugok Dieve! — atsiliepė maldaujamu balsu tei- 
sėjas.— Kai kam jau ir vieno tokio pakanka. 

— Jei teiksitės leisti, jūsų malonybe, laiškas verčia 
skubėti — reikia spręsti gyvenimo ir mirties klausimą. 

— O Dieve! Vėl nauja byla? — tarė sunerimęs teisė- 
jas. . " 
— O ne, ne, — oriai atsakė misteris Džobsonas.— Se- 
nukas Gaferis Rutledžas Graims Hile ruošiasi kraustytis į 
geresnį pasaulį. „Jis atsiuntė vieną žygūną pakviesti dak- 
taro Kil Dauno“?, kad tas laiduotų už jį, o kitą pas mane, 
kad aš sutvarkyčiau žemiškuosius jo reikalus. 

— Tad negaiškite,— tarė paskubomis misteris Inglvu- 
das. — Šis atvejis gali pasirodyti toks, kai įstatymas nelei- 
džia laiduoti, arba pakryps taip, kad teisėjas Giltinė pri- 
pažins daktaro laidą esant nepakankamą ir nepanorės už- 
leisti jam didžiosios pajamų dalies. 

— Bet kaipgi padaryti? — tarė Džobsonas, grįžtelėjęs 
jau nuo durų.— Juk man čia būtina dalyvauti. Aš tučtuo- 
jau galiu surašyti arešto įsakymą, o konsteblis laukia 
apačioje. Jūs girdėjote, — pridūrė jis tyliau,— misterio 
Rešlio nuomonę... 

Ką jis daugiau pasakė šnibždomis, aš nebeišgirdau. 

Teisėjas garsiai atsakė: 

— Ne, vyruti, ne! Mes palauksime iki tu, vyruti, grį- 
ši. Kelio tik koks ketvertas mylių. Ei, misteri Morisai, pa- 
kelkite butelį. Nenusiminkite, misteri Osbaldistonai. Ir. 
jūs, manoji tyrų rože,— stiklinukė lengvo vyno paskaisš- 
tins ir taip raudonus jūsų skruostelius. 


*2 Kill down — „Nužudyk vietoje“ (angl). 

Diana pakirdo tarsi iš susisvajojimo, į kurį buvo nu- 
grimzdusi, kol mes kalbėjomės. 

— One, teisėjau! Aš bijau, kad vynas neišeis į dišiiia 
mano veidui. Bet aš mielai išgerčiau ką nors vėsaus. 

Ir ji, prisipylusi stiklinę vandens, išgėrė paskubomis. 
Staigūs judesiai rodė, kad. jos linksmumas tėra -apsimes- 
tinis. 

Tačiau man nebuvo kada stebėti, kaip ji elgiasi, nes 
mane erzino atsiradusios naujos kliūtys, kurios trukdė tuoj 
pat išaiškinti man mestą tokį žeminantį ir įžūlų .kaltini- 
mą. Bet teisėjas nė girdėti nenorėjo apie bylos išsprendi- 
mą be raštininko, — jo išvykimu jis, matyt, džiaugėsi kaip 
mokinys atostogomis. Teisėjas stengėsi pralinksminti visą 
draugiją, bet mums ne tas rūpėjo, — mes buvome suneri- 
mę kas savo paties reikalu, kas kito likimu. 

— Neliūdėk, misteri Morisai! Tamsta ne pirmas api- 
plėštasis ir ne paskutinis. Liūdėk neliūdėjęs, vyruti, vis 
tiek, kas buvo — pražuvo. O tamsta, misteri .Osbaldisto- 
nai, irgi ne pirmas padauža, sušukęs padoriam džentel- 
menui „Rankas aukštyn!“ Jaunystėje aš turėjau draugą, 
Džeką Vinterfildą, geriausią bičiulį; ar tau ristūnų lenk- 
tynės, ar gaidžių peštynės — jis, žiūrėk, jau čia; mes su 
Džeku visur kur buvom kaip vienas. Pakelk butelį, misteri 
Morisai, kokia čia šneka, kai burna džiūva. Kiek vyno tau- 
rių išlenkėme mudu su vargšu Džeku, kiek sykių ranko- 
mis kirtom dėl karingų gaidžių. Iš geros šeimos buvo.. 
žodžio užanty neieškojo... viską kiaurai matė, dorų doriau- 
sias vyrukas, gaila tik, kad nekokio galo susilaukė! Išger- 
kime už jo atminimą, džentelmenai! Vargšas Džekas Vin- 
terfildas! Bet kadangi kalba pakrypo apie jį if apie pana- 
šius dalykus, kadangi tas nelabasis mano raštininkas išsi- 
dangino savo Ieikalais ir kadangi mes čia visi patogiai 
jaučiamės, pasakysiu tamstai, misteri Osbaldistonai, iš 
širdiės: paklausykite mano patarimo ir meskite tokius 
darbelius. Įstatymas yra griežtas, labai griežtas: vargše- 
lis Džekas Vinterfildas buvo pakartas Jorke. Nepadėjo gi- 
minystės ryšiai ir visi kiti užtarimai. Ir vien tik už tai, kad 
apšvarino vieną pilvočių — galvijų piiklį iš vakarų ša- 
lies; sumelė vos už du tris jaučius. Matai, dorasis Morisas 
vos nemirė iš baimės... Na ir kas iš to? Užteks, vyruti! Grą- 
žink po velnių tam vargšeliui jo lagaminą, ir baigtas kriu- 
kis.“ 

+ Morisui nuo šių žodžių nušvito akys, ir jis mikčiodamas 
ėmė įtikinėti netrokštąs niekieno.:kraujo, tačiau. aš.atė- 
miau įam bet kokią viltį susitarti geruoju, pareikšdamas: 

— Aš jaučiuosi įžeistas šitokio pasiūlymo ir. matau, 
kad man «iš tikrųjų primetama kaltė, Kuies išaiškinti aš 
kaip tik čia atvykau. . 

Šį nejaukų visiems momentą atsivėrė durys, ir tarnas 
pranešė: 

:—- Pas gerbiamąjį poną teisėją nepažįstamas. džentel- 
menas. 

„Ir tas, apiė kurį buvo šitaip pranešta, be. ilgų ceremo- 
nijų lėjo į kambarį... 


IX SKYRIUS 


Vagis vėl slenka čial Aš užsiglausiu. 
Arti namų jis pult nedrįs tikriausiai, 
O šaukt, kol dar nepuolė, nėra kaip. 


„Našlė“ 


— Nepažįstamas! — atsiliepė teisėjas.— Tikiuosi, ne 
dėl kokios nors bylos, nes aš dabar... ; 

Tačiau atvykėlis prašneko, neleidęs jam baigti. 

— Mano byla gana savotiška ir kebli, — tarė senas 
mano pažįstamas, misteris Kempbelas, nes tai buvo kaip 
tik jis, tas pats škotas, su kuriuo buvau susitikęs Nortaler- 
tone, — ir aš prašau gerbiamąjį teisėją tuoj pat ir atidžiai 
ją išnagrinėti. Manau, misteri Morisai, — pridūrė jis, įrė- 
męs į mano kaltintoją itin griežtą ir kone rūstų žvilgsnį — 
manau, jūs puikiai žinote, kas aš esu; manau jūs nepamir- 
šote, kas įvyko, kai mes paskutinį kartą buvome susiti- 
kę vieškelyje. 

Moriso veidas ištįso, pabalo it drobė, dantys ėmė ka- 
lenti, — iš visko buvo matyti, kad jis nepaprastai išsigando. 
.- — Užteks kvailioti, drauguži, — tarė Kempbelas,— ir 
nebarškinkite dantimis it kastanjetėmis! Jums, man ro- 
dos, nebuvo sunku pasakyti misteriui teisėjui, kad buvo- 
te sutikęs mane anksčiau ir pažįstate kaip turtingą ir gar- 

bingą pilietį. Jūs puikiai žinote, kad jums teks kurį laiką 
pagyventi mano kaimynystėje, kur aš galėsiu turėti ir 8a- 
lios, ir noro atsilyginti jums tuo pačiu. 

— Sere... Sere..: Aš laikau jus garbingu žmogumi ir, 
kaip jūs sakote, turtingu žmogumi. Taip, misteri Inglvu- 
dai, — pridūrė jis kostelėjęs,— aš iš tikrųjų taip manau 
apie šį džentelmeną. 

— O kodėl man turi rūpėti, kas šis džentelmenas, — 
irzliai atsakė teisėjas.— Vienas atsitempia paskui save 
kitą, kaip rimai „Name, kurį pastatė Džekas“"?, o aš netu- 
Tiu kada nei atsikvėpti, nei su draugais pasišnekučiuoti! 

— Netrukus jūs galėsite ir atsikvėpti, ir pasišneku- 
čiuoti, sere, — tarė Kempbelas.— Aš atėjau jūsų išvaduoti 
iš vienos kėblios procedūros, o ne užkrauti jums naujų. 

— Šit kaip! Tai jūs čia laukiamas svečias, nors, reikia 
pasakyti, škotas retai esti mielai sutinkamas Anglijoje. 
Na, drožkite, drauguži! Paklausysime, ką gi jūs mums 
paporinsite. 

— Aš manau, kad šis džentelmenas, — ėmė dėstyti 
škotas, — jums papasakojo, kad jis keliavo drauge su 
žmogumi, kurio pavardė Kempbelas, kai jį ištiko nelaimė, 
ir jis neteko savo lagaminėlio? 

— Jis visai nepaminėjo šitos pavardės, dėstydamas 
savo parodymus, — tarė tėisėjas. 

— Aha! Suprantu, suprantu, — atsakė misteris Kemp- 
belas.— Misteris Morisas buvo toks malonus, kad nepa- 
norėjo įvelti svetimšalio į teismo procesą Anglijos te- 
ritorijoje; bet aš atsisakiau šito atsargumo, sužinojęs, kad 
mano paliudijimas yra reikalingas išteisinti šiam doram 
džentelmenui, Frensiui Osbaldistonui, kuris buvo įtartas 
visai nepagrįstai. Todėl jūs, — pridūrė jis šiurkščiai, įsmei- 
ges į Morisą tą patį ryžtingą žvilgsnį, — būkite malonus 
patvirtinti teisėjui Inglvudui, kad mes iš tikrųjų drauge 
keliaudami nujojome keletą mylių, kad aš tai padariau 
jūsų įkyriai prašomas ir maldaujamas tą vakarą, kai bu- 
vome apsistoję Nortalertone, kad iš pradžių aš atsisakiau, 
bet vėliau, pavijęs jus kelyje netoli Kloberi Alerzo, nu- 
sileidau jūsų įkalbinėjamas ir, pakeitęs savo ketinimą 
vykti toliau Rotberio link, sutikau, — ir tai buvo mano 
nelaimė, — palydėti jus ta kryptimi, kurią pasiūlėte. 


“Anglų liaudies dainelė. 

— Tatai -Hūdna tiesa,— atsiliepė Morisas, panarinęs 
galvą ir tuo klusniai pritardamas visiems Kempbelo išvar- 
dytiems faktams. 

— Aš manau, jūs taip pat galite iškilmingai pareikšti 
jo malonybei, kad jūsų byloje esu geriausias liudytojas, 
nes aš neatsitraukdamas buvau šalia arba netoliese jūsų 
visą kelionės metą? 

— Geriausias liudytojas, be abejo,-—— atsakė Morisas, 
giliai ir sunkiai atsidusdamas. 

— Jeigu taip, tai kodėl, po velnių, jūs nepadėjote 
apsiginti? — paklausė teisėjas.— Juk plėšikų, kaip tvir- 
tina misteris Morisas, tebuvo tik dvejetas. Vadinasi, du 
prieš du, ir jūs abu — petingi vyrai. 

.— Sere, leiskite pasakyti jūsų malonybei,— tarė Kem- 
pbelas,— kad aš visą savo gyvenimą buvau ramus, tai- 
kingas žmogus, niekad nesivėliau į vaidus bei muštynes. 
Šit misteris Morisas, kuris, kaip spėju, priklauso arba 
priklausė jo didenybės armijai, galėjo su didžiu malo- 
numu pasipriešinti plėšikams, juoba kad jis keliavo, kaip 
aš spėju, su krūva pinigų; 0 aš — man nebuvo ko ypatin- 
gai ginti — kaip ramaus verslo žmogus nepanorau be rei- 
kalo rizikuoti. 

Aš dirstelėjau į Kempbelą, kai jis ištarė šiuos žodžius, 
ir nusistebėjau: man pasirodė, jog niekur nebuvau matęs, 
kad šitaip keistai nesiderintų žodžiai su veido išraiška, 
kaip kad dabar, kai jis ryžtinga, rūsčia ir griežta mina 
prašneko apie savo romumą ir taikingumą. Jo lūpų kam- 
pučiuose šmėstelėjo net lengva ironiška šypsena, tarsi 
nejučia atskleidžianti slaptą jo panieką ramaus elgesio 
žmogui, kokiu jam atrodė pravartu šią akimirką apsimesti, 
ir šitoji šypsena man sužadino keistą įtarimą, kad su Mo- 
riso apiplėšimu jis susijęs toli gražu ne kaip kartu nuken- 
tėjęs bendrakeleivis ir net ne kaip žiūrovas. 

Galimas daiktas, panašus įtarimas dingtelėjo ir teisėjui, 
nes jis nesusilaikęs sušuko: 

— Po galų! Kokia keista istorija! 

Škotas, matyt, įspėjo jo mintis, — dalinai atsisakęs ap- 
simesto savo romumo, kuris galėjo sukelti įtarimą, jis 
jau kitokių tonu, daug paprasčiau ir: laisviau, atsakė:. 

— Tiesą pasakius, esu iš tų.. protingų. žmonių, kurie 
nesibaido ir pasipešti, bet reikia, kad būtų dėl ko. O kai 

mus užpyolė tie -nenaudėliai; man, pasirodė, kad nevertą, 
kišti.nagų. Bet kad jūsų malonybė. įsitikintumėte, jog aš 
garbingas-ir „godojamas žmogus, i gipSieiSi) į šį liu. 
dijimą... 

Misteris iuglvūdas: iš jo rankų: paėmė Eakto 4 ir Pusbai 
siu perskaitė;,.. į 


„Šiuė liudijama, kad šito rašto patcikėjas, Robertas 
eini oias iš::. (iš kažkokios vietovės, kurios aš nėmoku 
ištarti, — įterpė teisėjas), . garbingos-kilmės if ramaus .el- 
gesio „žmogus, vyksta į -Angliją asmeniniais savo reika- 
lais::;" — ir taip toliau, it taip toliau. „Šis raštas "išduotas 
su S pačių parašu LB pilyje, Kid vadinasi In- 
ve nvEras ia rara.. 

į Ašgailiai“ 


— Dėl visa ko aš maniau būsiant ne pro šalį gauti šį 
liudijimą iš garbiojo didiko (čia jis pakėlė ranką,. tarsi 
norėdamas paliesti skrybėlės kraštą) Mak Kolumo Moro. 

— Mak Kolumo... kieno, sere? — pasitikrino teisėjas. 

— Iš to, kurį pietiečiai vadina hercogu Argailiu: 

— Aš labai gerai žinau, kad hercogas Argailis yra 
didžiai žymus bei-kilmingas didikas ir karštai myli savo 
tėvynę. Aš buvau vienas iš tų, kurie jį kai tūkstantis 
septyni šimtai keturioliktaisiais metais“, kai jis išmušė 
iš balno hercogą Malborą ir užėmė vyriausiojo vado postą. 
Būtų gera, kad mes daugiau turėtume tokių - kilmingų 
didikų. Tomis dienomis — garbingas toris, ėjęs išvien su 
Ormondu. Ir dabartinei vyriausybei jis stojo tarnauti, 
kaip ir aš, dėl taikos ir ramybės savo šalyje, ir nemanau, 
kad tas didžios dvasios žmogus būtų šitaip pasielgęs, kaip 
tvirtina karštakošiai žmonės, iš baimės netekti savo že- 
mių ir pulko. Jo liudijimas, kaip jūs šį raštą vadinate, 
misteri Kempbelai, visiškai mane užganėdina. Ką gi jūs 
galite papasakoti apie misterio Moriso apiplėšimą? ' 

— Jums leidus, sere, pasakysiu trumpai, kad misteris 
Morisas galėjo. šitaip apkaltinti dar negimusį kūdikį arba 
net mane patį, kaip jis apkaltino šį jauną džentelmeną; 


“* Anachronizmas arba tiesiog neapsižiūrėjimas: Džonas Argailis 
(vienas iš škotų feodalų Kempbelų giminės narių) ėmė vadovauti škotų 
armijai 1712, o ne. 1714 metais. Klaida tuo aiškesnė, Kals šio romano veiks- 
mas vyksta 1714—1715: metais. KES Ti 

misterį Osbaldistoną; aš galiu paliudyti, kad plėšikas, 
kokiu jisai jį palaikė, buvo ne tik mažesnio ūgio ir drū- 
tesnis už jį, bet skyrėsi ir savo bruožais, — aš spėjau pa- 
matyti jo veidą, kai jam į šalį nuslinko kaukė, — ir visiškai 
nepanėšėjo į misterį Osbaldistoną. Ir aš manau,-— pridūrė 
jis natūraliai, tačiau drauge ir griežtai pasisukęs. į misterį 
Morisą,— džentelmenas sutiks, kad aš geriau už jį galėjau 
įsižiūrėti to įvykio dalyvius, nes iš mudviejų, man rodos, 
aš buvau kur kas šaltakraujiškesnis. 

— Sutinku, sere, visiškai su jumis sutinku, — tarė Mo- 
risas, šasteldamas atgal, kai Kempbelas pasitraukė savo 
kėdę jo link, tarsi patvirtindamas savo žodžius.— Ir aš esu 
linkęs, sere,— pridūrė jis, kreipdamasis į misterį Inglvu- 
dą,— atsiimti savo parodymus prieš misterį Osbaldisto- 
ną. Aš prašau, sere, leiskite jam, sere, vykti savo reika- 
lais, o man irgi. Jūsų malonybė, matyt, turite kai ką ap- 
tarti su misteriu Kempbelu, o aš skubu. 

— Jeigu taip, tai visus šiuos parodymus pasiųsime 

ten, kur jiems ir vieta, — tarė teisėjas, įmesdamas juos į 
ugnį.— Jūs, misteri Osbaldistonai, esate laisvas ir jūs, 
misteri Morisai, tikiuosi, visiškai patenkintas? 
.  — Kaipgi jis nebus patenkintas! — tarė Kempbelas, 
nenuleisdamas akių nuo Moriso, kuris sutikdamas gai- 
liai šyptelėjo teisėjui. — Patenkintas kaip varlė po akėčio- 
mis. Tačiau nebūgštaukite, misteri Morisai, mudu išeisime 
iš čia drauge. Noriu jus palydėti iki vieškelio, kad kartais 
jums vėl nenutiktų. kokia bėda, — tikiuosi, jūs neabejojate, 
jog aš tai nuoširdžiai sakau. Tenai mės išsiskirsime; ir jei- 
gu Škotijoje nesusitiksime. kaip geri bičiuliai — dėl to 
būsite kaltas jūs pats. 

Iš lėto dairydamasis, siaubo kupinu žvilgsniu, tarsi 
nusikaltėlis, kuriam ką tik pranešta, jog laikas vykti į eg- 
zekucijos vietą, Morisas kėlėsi nuo kėdės. Tačiau ir atsi- 
stojęs Jis, matyt, nenusikratė savo neryžtingumo. 

— Sakau tau, žmogeli; nebijok nieko,— pakartojo 
Kempbelas, — duotą žodį tesėsių. Nebūk kaip apkvaišusi 
avis! Argi nežinai: reikia paklausyti gero patarimo, kitaip 
mes niekad neužtiksime tavo lagamino pėdsakų. Mūsų 
arkliai pabalnoti. Sakyk teisėjui sudie, drauguži, ir paro- 
dyk, kad esi pietietis. 

Šitaip padrąsintas ir paskatintas, Morisas atsisveikino 
ir išėjo, lydimas Kempbelo. Bet jam dar nepalikus namų, 

jį, matyt, vėl apniko abejonės ir būgštavimai, nes aš iš- 
girdau, kaip Kempbelas ECE NINISJĘ patikinėjo jį ginsiąs 
ir saugosiąs: 

-— Prisiekiu savo sielos išganymu, tu gali būti ramus 
kaip savo tėvo darže. Po šimts! Nors tavo barzda juoda 
kaip anglis, bet širdis kaip kurapkos! Drožiame, vyruti! 
Na drąsiau, nebūk boba! 

Balsas dingo laiptuose, ir iš arklių kanopų tapsėjimo 
supratome, kad Morisas su škotu paliko teisėjo Inglvudo 
rezidenciją. 

Pagarbiojo teisėjo džiaugsmą, kad taip lengvai pavy- 
ko atsikratyti byla, grėsusia įstatymų saugotojui kai ku- 
riais keblumais, drumstė mintis, ką pagalvos apie šitokį 
klaušimo išsprendimą grįžęs jo raštininkas. 

— Užsisės dabar ant manęs Džobsonas dėl tų nelemtų 
raštų... Turbūt nevertėjo vis dėlto jų sudeginti. Bet ne- 
trauks velnias! Sumokėsime jam „teismo išlaidas“, ir jis 
nebesišiauš. O dabar, mis Vernon, nors visus paleidau, 
bet jums tuojau pasirašysime arešto įsakymą ir perduo- 
sime šį vakarą jus saugoti motulei Bleiks, senajai mano 
ūkvedei; ir mes pasiųsime pakviesti mano kaimynės misis 
Masgreiv, ir mis Dokins, ir jūsų pusbrolių, -ir paprašysi-. 
me senąjį smuikininką Kobzą; ir jūs linksminsitės sau kaip 
mergužėlės, o mudu su Frenku Osbaldistonu išgersime 
butelį ir po. puSyvalanažis sudarysim jums deramą kom- 
paniją. 

— Nuoširdžiausiai jums ačiū, — atsakė mis Vernon,— 
bet mes, deja, turime skubėti į Osbaldistoną, kur niekas 
nežino, kas mums atsitiko, ir išsklaidyti mano dėdės neri- 
mą dėl Frenko, kuriuo jis rūpinasi ne mažiau kaip bet ku- 
riuo savo sūnumi. 

— Mielai tikiu,— tarė teisėjas. — Kai vyriausiąjį jo 
sūnų Arčį ištiko liūdnas galas nelemtoje Džono Fenviko“? 
byloje, senasis Hildebrandas dažnai, būdavo, šūkteli jį 
vardu kaip ir kitus šešis sūnus ir paskui skundžiasi amži- 
nai užmirštąs, kuris būtent jo sūnų buvo pakartas. Taigi 
jeigu jau jums reikia joti, — tai skubėkite namo ir išsklai- 
dykite tėvišką jo susirūpinimą. Tačiau palauk, manoji tyrų 
rože,— tarė jis, geraširdiškai BErSpEa80a5; ir prisitraukė 


„6 Seras Džonas Fenvikas 1697 metais buvo pakartas už Aelyžadimią 
sąmoksle' prieš karalių Viljamą III. 

mis Vernon už rankos arčiau savęs, — kitą kartą leisk įs- 
tatymui eiti savo keliu ir nekišk dailaus savo pirščiuko į 
seną, surūgusią jo tešlą, kurioje privelta visokios velnia- 
vos — prancūziškos ir tos šunlotyniškos. Ir tegu jau, gra- 
žioji mano Di, vaikinai vienas kitam parodo kelią per pel- 
kes, nes, ko gero, tu pati išklysi juos belydėdėma, mano 
meilioji Žaltvyksle! 

Šitaip perspėjęs, jis palinkėjo mis Vernon viso geriau- 
sio ir taip pat maloniai atsisveikino su manim. 

— Tu, man atrodo, esi geras, šaunus vaikinas, misteri 
Frenkai. Aš prisimenu tavo tėvą irgi — mes su juo žaisda- 
vome mokykloje. Klausyk, vaikine, neslampinėk vėlyvo- 
mis naktimis ir netaukšk niekų su pasitaikiusiais keleiviais 
karališkame vieškelyje. Atmink, vyruti: ne kiekvienas 
karaliaus valdinys supranta juokus, ir nėra ko krėsti pokš- 
tų su apiplėšimais. O čia dar vargšelė Di Vernon! Ji, ga- 
lima sakyti, vieniša likusi šio pasaulio platybėse — lėk, 
skrisk, kur nori, kur traukia kvailas įnoris. Žiūrėk, nenu- 
skriausk Di, kitaip, garbės žodis, jei reikės, aš galiu vėl 
tapti jaunas ir pats stosiu grumtis su tavim, nors, prisipa- 
žįstu, man nelengva būtų išsijudinti. Na gerai, keliaukite, 
o aš užsirūkysiu pypkę ir pamąstysiu. Dainoje juk sako- 
ma: - 


Indiškas lapas pypkėj susmilksta. 
Jėgos žmogaus išsenka, nusilpsta, — 
Jaunystė išblėsta, sutviskus trumpai, 
Belieka senatvės balti pelenai. 

' Tabaką rūkydamas, to nepamiršk! 


"Mane labai pradžiugino šiuo jausmo ir išminties tvyks- 
telėjimu iš pažiūros aptingęs teisėjas, pripratęs pasiduoti 
visoms savo silpnybėms, ir aš, pažadėjęs nepamiršti jo 
įspėjimų, draugiškai atsisveikinau su doruoju įstatymų 
saugotoju bei su svetingais jo namais. 

„Priimamajame mūsų laukė paruošti valgiai, bet mes tik 
truputį užkandome; o kieme mus pasitiko tas pats sero 
Hildebrando tarnas, kuris, mums atjojus, buvo paėmęs 
mūsų arklius; jam, kaip jisai pasisakė mis Vernon; mis- 
teris Rešlis liepęs palaukti mūsų ir palydėti mus namo. Kurį 
laiką jojome tylėdami, nes, reikia pasakyti, visas mano 
mintis. buvo pernelyg sujaukę šio ryto įvykiai, kad bū- 

čiau galėjęs pirmasis prašnekti. Pagaliau mis Vernon pra- 
bilo, tarsi balsu reikšdama savo-mintis: | 

. — Taip: Rešlis gali sužadinti baimę, nusistebėjimą — 
ką tik. norite, tiktai ne meilę. Jis daro, ko užsigeidžia, vi- 
sus kitus paversdamas savo marionetėmis, aktoriais, galin- 
čiais atlikti bet kokį vaidmenį, kurį tik jiems paves; jis 
išradingas ir apsukrus, todėl moka rasti išeitį net iš keb- 
liausios padėties. 

— Vadinasi, jūs manote, — atsakiau aš, atsiliepdamas 
veikiau į jos mintį, negu į ištartus žodžius, — kad miste- 
ris Kempbelas, kuris pasirodė tokiu patogiu momentu ir 
pasičiupęs nusinešė mano kaltintoją kaip vanagas kurap- 
ką, buvo misterio Rešlio Osbaldistono agentas. 

-— Kaip tik tat aš ir spėju, — atsakė Diana.— Bet to, aš 
pagrįstai įtariu, kad vargu ar jūsų vanagas būtų atskridęs 
laiku, jei Rešlio nebūčiau sutikusi teisėjo vestibiulyje. 

— Jei taip, tai aš esu užvis dėkingiausias jums, gražioji 
mano globėja. 

inoma, kad iani — atšovė Djiana.— Ir prašau jus, 
Kai Zdiokiiė, kad jau atsidėkojote ir aš jūsų padėką pri- 
ėmiau su palankia šypsena, nes nemėgstu klausytis rim- 
tai tariamų žodžių ir, ko gero, galiu nusižiovauti, užuot 
atsakiusi komplimentu. Žodžiu, misteri Frenkai, aš norė- 
jau jums padėti ir, laimė, galėjau tatai padaryti; 0 iš jūsų 
teprašau vienos malonės — nė žodžio daugiau apie tai. 
Bet kas gi čia atjoja? 


šuoliuoja toks sušilęs ir raudonas, . 
„ Baksnodamas pentinais arklio šonus! 


O! man atrodo, čia uolusis Saba tarnas; ne kas kitas, 
kaip misteris Džozefas Džobsonas. 

Taip ir buvo: mūsų pusėn lėkė kiek įkabindamas ir, 
kaip tuojau paaiškėjo, nepaprastai blogai nusiteikęs mis- 
teris Džozefas Džobsonas. Prijojęs prie mūsų, kai mes, 
nežymiai pasisveikinę, norėjome pESsKSSi su juo, jis 
staiga sulaikė arklį. 

— Taip, -sere... taip; mis Vernon... hm, hm... „Matau, 
matau'— laidas buvo priimtas man nedalyvaujant. Bet aš 
norėčiau žinoti, kaš surašė dokumentą, — ir viskas. Jeigu 
jo malonybė nusistatęs ir toliau šitaip spręsti bylas, pa- 

tariu jam susiieškoti kitą raštininką, nes aš, suprantsnja; 
atsisakysiu vietos, — ir viskas: 

— Bet ar nėra kitos išeities, misteri Džobsonai? — ta- 
rė Diana.— Teisėjas gali pasiūlyti dabartiniam savo: raš- 
tininkui nejodinėti darbo metu pašaliais. Tiesa, misteri 
Džobsonai, -kaip fermerio Rutledžo sveikata? Tikiuosi, 
jis galėjo pasirašyti, pridėti antspaudą ir įteikti testamentą 
jums į rankas? 

Šis klausimas, atrodo, dar labiau įsiutino įstatymų tar- 
ną. Jis pažvelgė į mis Vernon su tokiu įniršiu ir pykčiu, 
kad man kilo didelė pagunda rimbo kotu išversti jį iš bal- 
no, ir tik dėl jo menkystės susilaikiau. į 

— Fermeris Rutledžas, panele? — tarė raštininkas, 
kai suvaldęs pyktį vėl atgavo žadą.— Fermeris Rutledžas 
yra toks pat sveikas ir diktas kaip ir jūs; visos: kalbos apie 
jo ligą, panele, gryna apgavystė ir klasta; jeigu jūs to ne- 
žinojote anksčiau, tai dabar žinokite. 

— Nejaugi! — atsiliepė mis Vernon, lyg nepaprastai 
ir nuoširdžiai nustebusi.— Negali būti! Jūs  juokaujate, 
misteri Džobsonai! 

— Anaiptol nejuokauju, panele, — atkirto užsidegęs 
raštininkas.— Ir dar jums pasakysiu, kad tas senas ir nu- 
susęs gvėra mane išvadino kliautininkų — kliautininku, 
panele! — ir pasakė, kad aš atslinkau pašniukštinėti, pa- 
nele! Tačiau aš anaiptol nesu nusipelnęs klausytis apie 
save tokių kalbų, kaip ir kiekvienas kitas-mano profesi- 
jos džentelmenas, ypač kad esu taikos teisėjo raštinin- 
kas ir šioms pareigoms paskirtas sutinkamai su Trigesi- 
mo Septimo Henrici Octavi, taip pat Primo Gulielmi“ — 
pirmuoju karaliaus Viljamo kodekso straipsniu, panele, 
didžiai gerbtino ir atmintino karaliaus. Viljamo, kuris 
pelnydamas nemirtingumą mus išgelbėjo nuo popieži- 
ninkų ir apsišaukėlių, nuo medinių EiusapiŲ i ir ŠilBgilN 
mis o MEraeE 


65 Pagal Henriko VIII statuto trisdešimt septintąjį ir pagal karaliūis 
Viljamo III pirmąjį paragraifą (Iot.)., 


„7 Medinėmis klu m pė m is anglai pajuokdami vadindavo 
airius; ši ld y k] ė — užuomina į protestantų skleistus gandus, kad pre- 
tendentas į sąstą, princas Jokūbas, nebuvo tikras Jokūbo II sūnus, nes 
karaliaus žmona Marija Modenietė esą buvusi bevaikė ir, inscenizavus 
neva gimdymą, kūdikis buvęs įneštas į karalienės miegamąjį šildyklėje. 

— Taip, liūdni dalykai — tos medinės klumpės ir šil- 
dyklės,— atsakė jaunoji ledi, kuriai, regis, buvo smagu 
dar labiau jį dirginti.— Malonu, kad jums šiuo momentu 
nereikia jokios šildyklės, misteri Džobsonai! Bijau, kad 
Gaferis Rutledžas, būdamas toks nemandagus, neapsiri- 
bojo piktais žodžiais: Ar esate tikras, kad JAS jūsų -neap- 
kūlė? 

— Apkūlė, panelė? Ne! — sušuko jis gyvai. — Joks 
žmogus pasaulyje manęs neapkuls, drįstu jus. RžERriSIŲ 
mis! 

— Tai būtų buvę labai pelnyta, sere,— įsiterpiau aš, — 
jūsų kalba su šia jaunute ledi tokia storžieviška, kad jei 
neprabilsite kitu tonu, aš. nepatingėsiu pats savo ranko- 
mis jūsų pamokyti. : a 

— Pamokyti, sere?.. Tr mane, sere? Ar jūs žinote, kam 
jūs tai sakote, sere? 

— Taip,/sere! — atsakiau aš.— Jūs sakote, Kad esate 
čionykščio taikos teismo raštininkas, o Gaferis Rutledžas 
sako, kad jūs — kliautininkas; nei viena, nei kita nesutei- 
kia jums teisės įžūliai kalbėti su kilminga ledi. 

„Mis Vernon, ranka palietusi man petį, sušuko: 

— Gana, misteri Osbaldistonai, aš visai nenoriu, kad 
jūs priluptumėte misterį Džobsoną; nesu jam tokia palanki, 
kad leisčiau jums prisiliesti prie tos personos bent rimbo 
galiuku, — jis tai minėtų mažiausia trejetą mėnesių. Be to, 
jūs-ir taip jau užgavote jo 5 OR pavadinote aki- 

lėša. 

> — Man nesvarbu, ką jis šneka, mis, — tarė raštininkas, 
šiek tiek aprimęs.— Be to, „akiplėša“ — toks žodis, už ku- 
rį vargu ar galima patraukti atsakomybėn. Bet „kliauti- 
ninkas“ — tai pikčiausias šmeižtas, už kurį seniui Rutle- 
džui teks brangiai užsimokėti, kaip ir visiems tiems, kas 
kerštingai jį kartoja, drumsdamas viešąją ramybę ir plES 
damas gerą mano vardą. 

— Nesijaudinkite dėl to, misteri Džobsonai,— tarė 
mis Vernon.— Juk ten, kur nėra įrodymų, anot jūsų paties 
įstatymo, netgi karalius bejėgis; o dėl gero jūsų vardo pa- 
sakysiu tiek, jog iš visos širdies linkiu jums laimės jo ne- 
tekti, ir man gaila bus to vargšelio, kuriam lemta jį ap- 
tikti. 

— Puiku, panele... Linkiu jums labo vakaro, panele... 
Daugiau nebeturiu ko jums pasakyti, nebent tik tai, kad 

prieš popiežininkus yra įstatymų, kurių griežčiau laikytis 
Anglijai būtų tikrai pravartu. Yra Edvardo VI statuto tre- 
čiasis ir ketvirtasis nuostatai dėl katalikų psalmynų, mi- 
šiolų, giesmynų, liturgijų, maldaknygių, dėl šventųjų gy- 
venimų, eucharistijų ir dėl asmenų, kurie laiko pas save 
visokias relikvijas, mis Vernon; yra ir įstatymas, smer- 
Kiąs „katorgai neklusnius katalikus, — nūnai viešpatau- 
jančio jo didenybės karaliaus -pirmasis' statutas, — taip! 
Yra ir numatytos bausmės už mišių klausymą, — žiūrėk 
karalienės Elžbietos dvidešimt trečiąjį statutą ir Jokūbo 
Pirmojo įstatymų trečiojo tomo dvidešimt penktą skyrių. 
Ir daugelis dvarų turėtų būti konfiskuoti, daugelį nota- 
rinių pirkimo aktų bei testamentų reikia peržiūrėti, ir dau- 
gelyje bylų. reikėtų išieškoti dvigubus mokesčius pagal 
nuostatus, numatančius... 

-- Žiūrėk naują įstatymų kodekso leidimą, kruopščiai 
pertvarkytą ir papildytą Džozefo Džobsono, džentelmeno, 
taikos teisėjo raštininko,-— tarė mis Vernon. 

-— O svarbiausia,—-drožė toliau Džobsonas — aš 
kalbu, norėdamas įspėti: -jūs, Diana „Vernon, -netekėjusi 
moteris, nebūdama femme couverte““, bet užtat būdama 
pasmerkta katalikė, atsižadanti priesaikos, privalote grįžti 
į savo būstą ir, žinoma, trumpiausiu keliu, kad nebūtumėte 
apkaltinta valstybės išdavimu; jūs privalote, įveikdama 
vandens telkinį, uoliai ieškoti viešųjų kelių ir neužtrukti 
ant jų ilgiau kaip vieną atoslūgį ir potvynį; o jeigu toje 
vietoje nerastumėte kelio, tai privalote kasdien lipti į van- 
denį ligi kelių ir mėginti perbristi. 

— Tatai, kaip aš suprantu, savotiška protestantų 
bausmė už mano kaip katalikės paklydimus,— nusijuokė 
mis Vernon.— Gėrai. Ačiū, kad mane painformavote, mis- 
teri Džobsonai. Dumsiu namo kiek kojos neša ir ateityje 
pasistengsiu būti gera namų tvarkytoja. Labanakt, bran- 
gusis mano misteri Džobsonai, šviesusis kanceliarijos 
etiketo veidrodi! 

 — Labanakt, mis! Neužmirškite, iš įstatymų nėra 
ko juoktis. 

Ir mes nujojom skirtingais keliais. 

— Nujojo sau galvodamas, kaip čia prie ko nors pri- 


* Kieno. nors globojama moteris,— atseit esanti vyro: arba: tėvo 
globoje (pranc.). 5 

kibus,— tarė mis Vernon, atsigręždama į jį. — Liūdna, kad 
kilmingi, aukštos padėties ir turtingi žmonės turi pakęsti 
niekingo valdininkėlio įžūlumą vien dėl to, kad jie tiki 
taip, kaip tikėjo visas krikščionių pasaulis daugiau kaip 
prieš šimtą metų, o juk, šiaip ar taip, negalima nepripažinti, 
kad katalikų tikėjimas yra bent senesnis. 

“—- Man taip knietėjo kaukštelėti tam nenaudėliui per 
galvą, — atsiliepiau aš. 

..—. Jūs. būtumėte pasielgęs kaip nutrūktgalvis, — tarė 
mis Vernon.— Ir vis dėlio, jeigu mano ranka būtų nors 
viena uncija sunkesnė, aš, be abejo, leisčiau jam pajusti 
jos svorį! Na, tik nemanykite, kad skundžiuosi; bet yra 
trys dalykai, dėl kurių manės reikėtų gerokai pasigailėti, 
jeigu kam iš viso atrodytų -verta manęs gailėtis. 

— Kokie gi tie. trys dalykai, leiskite paklausti, mis 
Vernon? -- 

-— Oarjūs pažadate mane užjausti, jeigu pasakysiu? 

— Žinoma! Argi jūs dar abejojate? —su giliausia 
užuojauta, kurios nė nemėginau slėpti, atsakiau aš ir pa- 
sukau savo arklį arčiau. 

— „Tiek to, trokšte trokštu, kad kas nors užjaustų. Tad 
štai kokios tos trys mano bėdos: pirmiausia, aš esu mer- 
gaitė, o ne jaunuolis, ir kaipmat būčiau uždaryta į beprot- 
namį, jeigu iškrėsčiau nors pusę to, kas man knieti; ta- 
kas patinka, tai visas pasaulis Žalios netektų, megažioda. 
mas mane ir žavėdamasis manimi. 

— Čia tai negaliu jūsų užjausti, — atsiliepiau aš.— 
Šitoji nelaimė yra tokia visuotinė, kad dėl jos kenčia pusė 
žmonių giminės. O kita pusė... 

— Naudojasi kur kas geresne padėtimi savo pranašu- 
mams saugoti, — pertarė mis Vernon.— Aš pamiršau, kad 
jūs suinteresuota pusė. Ne,— pridūrė ji, pamačiusi, kad 
aš ketinu prieštarauti, — švelni jūsų šypsena yra lyg ir 
įžanga prieš labai malonų komplimentą tiems ypatingiems 
pranašumams, kuriais mėgaujasi. Dianos Vernon drau- 
gai ir“ giminaičiai vien dėl to, kad jinai yra gimusi 
helotė“?. Neleiskite vėjais žodžių, gerasis mano drau- 
ge; pažiūrėkime, gal mums pavyks susitarti dėl antrojo 


» Helotai— pavergtieji žemdirbiai senovės - „Spartoje: čia — 
beteisis žmogus. > 

punkto, kuriuo aš, kaip pasakytų mielasis mūsų teismo 
plunksnagraužys, pateikiu skundą prieš savo likimą. Aš 
išpažįstu senąjį tikėjimą, priklausau persekiojamai. sektai 
ir ne tik nesu gerbiama už savo dievobaimingumą, kaip 
bet kuri padori mergaitė, priešingai, gero bičiulio, -teisė- 
jo Inglvudo valia galiu būti pasodinta į pataisos namus 
vien už tai, kad garbinu Dievą taip, kaip jį garbino mano 
protėviai. Negana to, jis gali man Paraki, kaip senasis 
Pembrokas pareiškė Viltono abatei““ Tye din, VeEDiL, 
senoji ragana, nešdinkis verpti “.: 

— Čia ne amžina biosgiS "tariau išiaimvingai < 
Kreipkitės į bet kurį mokytą mūsų teologą arba pasikliau- 
kite sąvo, mis Vernon, šviesiu protu, ir esu tikras, kad mū- 
sų religijos ir tos, kurios dvasia jūs išauklėta... 

"Nė žodžio! — tarė Diana,. pridėdama prie. lūpų smi- 
lių: —- Nė žodžio daugiau! Išsižadėti šauniųjų savo protė- 
vių tikėjimo! Tai būtų panašu į kariškį, kuris išduotų sa- 
viškius mūšyje. Tai reikštų pereiti it lengvabūdžiui sam- 
diniui nugalėjusio priešo pusėn. 

— Aš gerbiu jūsų įsitikinimus, mis Vernon, o dėl pa- 
tiriamų nemalonumų galiu pasakyti tik viena, jog esama 
balzamo žaizdoms, kurios mums padaromos; ginant sąži- 
nės reikalą.. 

— Taip, bet jas peršti ir. S audė, Tačiau aš matau, kad 
tai, jog man-gali tekti minti kanapes arba verpti bjauriai 
storą lininį siūlą, tiek pat jaudina jūsų rambią širdį, kaip 
ir tai, jog aš pasmerkta nešioti šukuoseną ir kyką vietoje 
antveidžio ir kokardos. Verčiau nebesivarginsiu pasako- 
dama jums apie trečią savo bėdą. 

— Ne, brangioji mano mis Vernon, pasitikėkite ma- 
nimi ir toliau; tos nepaprastos jūsų bėdos vertos trigubos 
užuojautos, ir aš pažadu jus trigubai užjausti, jeigu jūs 
užtikrinsite, kad trečioji bėda nėra bendra visai moterų 


"9 Savavališku įsakymu Henrikas VIII ar jo sūnus Edvardas VI pa- 
naikino ir padovanojo „grafui Pembrokui Viltono moterų vienuolyną. 
Kai į sostą atsisėdo Marija Katalikė, grafui atrodė reikalinga sugrąžinti 
vienuolyną abatei ir gražiosioms jos užsidarėlėms. Jis karštai atgailavo, 
atsiklaupęs prieš vestales, nuolankiai kvietė grįžti į vienuolyną ir nau- 
dotis valdomis, iš: kurių jas buvo išvaręs. Kai į sostą įžengė Elžbieta, gra- 
fas vėl persimainė, perėjo į protestantų tikėjimą ir antrą kartą išvijo vie- 
nuoles iš šventosios jų buveinės. Kai abatė, priekaištaudama grafui, pri- 
minė atgailos žodžius, tasai negalėjo kitaip atsikirsti, kaip tik: „Neš- 
dinkis verpti, senoji ragana, nešdinkis verpti“. (Autoriaus pastaba.) 

giminei arba visiems Anglijos katalikams, kurių, Dievui 
garbė, vis dar tebėra daugiau, negu to norėtume mes, pro- 
testantai, būdami atsidavę bažnyčiai ir karūnai. 

— Trečioji mano nelaimė,— tarė Diana pasikeitusiu 
ir tokiu ramiu tonu, kokiu kalbant man dar nebuvo tekę 
jos girdėti — iš tikrųjų verta užuojautos. Iš prigimties 
esu, kaip galėjote lėngvai pastebėti, atvira ir nuoširdi — 
paprasta, nesukta mergaitė, kuri norėtų būti atvira ir do- 
ra viso pasaulio akivaizdoje; o likimas mane įvėlė į tokias 
keblias pinkles, žabangas ir intrigas, kad aš vos drįstu pra- 
tarti žodį, bijodama sunkių padarinių — ne sau, kitiems. 

— Tai jau iš tikrųjų nelaimė, mis Vernon, ir aš jus iš 
širdies užjaučiu, nors vargu ar ką panašaus galėjau įtarti. 

— O, misteri Osbaldistonai, jeigu jūs žinotumėte... 
jeigu kas nors žinotų... kaip sunku kartais man esti šypse- 
na pridengti širdies skausmą, tuomet jūs manęs iš tikrųjų 
pagailėtumėte. Galbūt aš negerai darau, taip daug jums 
kalbėdama apie savo padėtį, bet jūs — protingas ir įžval- 
gus jaunuolis. Jūs bematant manė apibėrtumėte šimtais 
klausimų apie šios dienos įvykius: apie tai, kokį vaidmenį 
atliko Rešlis, ištraukdamas jus iš to mažo nemalonumo, 
apie daugelį kitų dalykų, kurie negalėjo neatkreipti jūsų 
dėmesio, — o aš negalėčiau jums atsakyti nemeluodama 
ir negudraudama. Ir meluočiau aš taip nevykusiai, kad 
prarasčiau gerą nuomonę jūsų akyse. Žinoma, jei nors iš 
dalies man pavyko lig šiol ją pelnyti. Todėl geriausia iš 
karto pasakyti: nieko neklausinėkite, aš negaliu nieko 
pasakyti. 

Mis Vernon ištarė šiuos žodžius tokiu jausmingu tonu, 
kad negalėjo manęs nepaveikti. Aš patikinau, kad jai nėra 
ko baimintis nei įkyrių mano klausimų, nei klaidingų sam- 
protavimų. Ji galinti neatsakyti nė į tuos klausimus, kurie 
atrodytų visai vietoje arba bent dėsningi. 

— Aš per daug jums dėkingas, — pridūriau,— už pa- 
galbą mano byloje, kad imčiau piktnaudžiauti jūsų geru- 
mo man suteiktą galimybe kištis į jūsų reikalus; tačiau 
aš tikiuosi ir prašau: jeigu kada nors mano paslaugos ga- 
lėtų jums būti naudingos, nesivaržydama ir nesvyruodama 
reikalaukite to iš manęs. 

—" Dėkoju, dėkoju, — atsiliepė ji.— Jūsų balsas skam- 
ba rie kaip tuščias gėgutės kukavimas, — taip kalba žmogus, 
kuris žino, kam jis įsipareigoja. Jeigu... — tatai neįtikėti- 


100 


na, bet — jeigu pasitaikys proga, aš jums priminsiu jūsų 
pažadą; ir užtikrinu jus, nesupyksiū, pamačiusi, kad jūs jį 
pamiršote; man užtenka, kad jūsų ketinimai dabar yra 
nuoširdūs; daug kas gali pasikeisti, kol aš kreipsiuosi į 
jus (jeigu iš viso išmuš tokia valanda!), kad padėtumėte 
Dianai Vernon, tarsi būtumėte Dianos brolis. 

— Jeigu aš būčiau Dianos brolis,— tariau,— mano 
troškimas ateiti į pagalbą anaiptol nepadidėtų. O dabar 
vis dėlto turiu BAliausė ar iš tikrųjų Rešlis pats savo no- 
ru šiandien padėjo mane išvaduoti. 

—- Tik ne manęs. Tačiau jūs galite paklausti jo paties, 
ir būkite tikras, jis veikiau pasakys „taip“, negu sutiks, 
kad geras darbas klaidžiotų po pasaulį kaip koks palai- 
das būdvardis blogai sutvarkytame sakinyje,— jis visuo- 
met pasistengs prisegti prie jo kaip daiktavardį savo pa- 
ties vardą. 

— Ir aš negaliu paklausti, ar pats Kempbelas nebuvo 
iš tų, kurie nukniaukė misterio Moriso lagaminą? Ir laiš- 
kas, kurį gavo šaunusis juristas, ar nebuvo tyčia atsiųstas, 
norint jį išvilioti iš namų, kad nesutrukdytų mane sėk- 
mingai išvaduoti? Ir aš negaliu paklausti... 

— Jūs negalite manęs klausinėti nieko,— tarė imis 
Vernon.— Todėl nėra reikalo visko vardyti. Bet įsivaiz- 
duokite, kad aš atsakiau į visus klausimus ir dvidešimt ki- 
tų taip bukliai, kaip būtų atsakęs tik pats Rešlis. Ir įsidė- 
mėkite: kai aš štai šitaip paliesiu sau smakrą, tatai jums bus 
ženklas, kad negaliu kalbėti apie tai, kas jus domina. Tai 
bus mudviejų sutartinis signalas, nes jūs būsite mano pa- 
tikėtinis ir patarėjas, tačiau apie mano reikalus žinoti ne- 
privalote. 

— Nieko protingesnio negali nė būti! — sušukau aš 
nusijuokdamas.— Ir išmaningi mano patarimai — tuo 
būkite tikra — bus tolygūs jūsų man parodytam didžiam 
pasitikėjimui. 

Šitaip šnekučiuodami, patenkinti vienas kitu, mes pri- 
jojome Osbaldistono pilį, kur šeimininkai jau buvo įsisiū- 
bavę prie vakarienės stalo. 

— Atneškite pietus misteriui Osbaldistonui ir man į 
biblioteką, — tarė mis Vernon tarnui.— Aš turių jūsų šiek 
tiek pasigailėti — pridūrė ji, kreipdamasi dl mane,— iI 
pasirūpinti, kad nenumirtumėte badu šitoje apsirijėlių 
pilyje, nors man, ko gero, ir nevertėtų jums rodyti savo 

buveinės. Biblioteka — mano lindynė, vienintelis užkam- 
pis pilyje, kur aš galiu pasislėpti nuo tų orangutangų -— 
savo pusbrolių. Jie niekad nedrįsta ten užsukti, man ro- 
dos, bijodami, kad koks senas foliantas neužkristų ant gal- 
vos ir nepraskeltų pakaušio — kitokio poveikio jų gal- 
voms knygos negali turėti. Tad eime su manim. į 

Aš sekiau paskui ją vestibuliu ir svetaine, skliautuotu 
koridorium ir įvijais laiptais, iki pasiekėme kambarį, kur 
ji buvo įsakiusi patiekti mums užkandžius. 


X SKYRIUS 


Name .dįdžiam, nuo triukšmo nuošaliai, 
Turėjo mielą priebėgą jinai; 
Lentynose gulėjo tomai ištisi — 

M Saldi paguoda sielai liūdesy. 


' : Nėžinomas autorius 


Osbaldistono pilies biblioteka buvo niūrus kambarys, 
kur senoviškos ąžuolinės lentynos linko slegiamos sun- 
kių foliantų, kurie taip -buvo branginami sepiyniolikta- 
me šimtmetyje ir kurių turinį mes, tebus leista taip pasa- 
kyti, perdistiliavome į mūsiškus in guarto, in octavo, o 
mūsų sūnūs, galimas daiktas, mus pralenks savo lengvabū- 
diškumu ir, toliau naudodamiesi distiliavimo mašina, juos 
sumažins iki duodecimo"! ir nedidelių brošiūrėlių. Šičia 
daugiausia buvo klasikų rinkinių, knygų apie senovę ir 
Europos valstybes, žinoma, ir teologijos veikalų. Lenty- 
nose jokios tvarkos. Kunigai, kurie vienas kitą pakeisda- 
mi kapelionavo pilyje, ilgus metus buvo vieninteliai čia 
užeiną asmenys, iki Rešlis, paskatintas skaitymo aistros; 
sudrumstė ramybę pagarbiesiems vorams, apkarsčiusiems 
lentynas savo darbo tinklais. Kadangi Rešlis ruošėsi į ku- 
nigus, jo elgesys tėvui neatrodė keistas, — kas kita, jeigu 
panašia aistra būtų užsikrėtęs kuris kitas sūnus, — todėl 


LA knygų iormatai. Didžiausias formatas — in folio (foliantas) — 
knyga viso lapo dydžio; in guarto, in octavo, duodecimo — knygos 1/4, 
1/8, 1/12 lapo dydžio. “ > 

seras Hildebrandas sutiko pertvarkyti biblioteką, kad joje 
būtų galima it gyventi. Vis dėlto ši erdvi patalpa, vos me- 
to įspūdžio neįstengė pakeisti nė sukaupti čia mokslo lo- 
biai.: Apiplyšę apmušalai, kinivarpų išgraužtos lentynos, 
dideli, gremėzdiški, išklibę stalai, pultai ir krėslai, židinys 
surūdijusiom grotom, retai lepinamas malkomis arba 
akmens anglimis,— visa tai bylojo apie Osbaldistono šei- 
mininkų panieką mokslui ir knygoms, kuriose sukfauti 
jo turtai. 

— Ši vieta jums, ko gero, pasirodys gana gūdit — 
prašneko Diana, kai apžvelgiau apleistą menę.— Bet aš 
čia jaučiuosi lyg mažučiame rojuje, nes jis yra mano, ir 
čia aš nebijau, kad kas pas mane įsiverš. Rešlis irgi ja nau- 
dojosi, kol mes buvome draugai. 

— O dabar jūs nebe draugai? — pateikiau visai natū- 
ralų klausimą. 

Ji bematant priglaudė smilių prie savo smakro duo- 
butės ir vylingai dirstelėjo į mane, tarsi drausdama klausti. 

— Mudu tebesame sąjungininkai, — vėl prabilo ji,-— 
ir mudu, kaip dvi valstybes sąjungininkes, sieja abipusiai 
interesai; bet manau, kad mūsų sąjungos sutartis, kaip tat 
neretai būna, kur kas patvaresnė už tuos draugiškus san- 
tykius, kurie buvo dingstis tai sutarčiai sudaryti. Šiaip ar 
taip, mes dabar mažiau laiko praleidžiame drauge, ir kai 
Rešlis įeina pro šitas duris, aš smunku pro anas. Taigi pas- 
tebėjęs, kad mudviem ankšta šioje menėje, nors ji gana 
erdvi, Rešlis, dažnai turėdamas išvykti iš pilies su reika- 
lais, kilniaširdiškai perleido savo teises man. Todėl dabar 
aš stengiuosi pati viena testi studijas, kurioms anksčiau 
vadovavo jisai. 

— O ką jūs studijuojate, jei galiu paklausti? 

— Žinoma, galite ir visai nebūgštaukite pamatyti 
mano smilių, pakeltą prie smakro. Labiausiai mėgstu gam- 
tos mokslus ir istoriją; taip pat domiuosi poezija ir seno- 
vės klasika. 

— Senovės klasika? Ar jūs skaitote originalus? 

— Be abejo. Rešlis, pats neblogai mokėdamas, išmokė 
ir mane graikų bei lotynų, taip pat ir daugelio dabartinės 
Europos kalbų. Drįstu jus užtikrinti, jog mane mokant pa- 
dėta nemažai vargo, nors aš nesugebu nei išsiuvinėti apy- 
kaklaitės, nei dygsniuoti; nežinau, kaip iškepti pudingą, 

ir nesu išmokyta „jokio naudingo darbo ant šio svieto“, 
kaip teikėsi man pasakyti dručkė klebono žmona. Ką gi, 
jos pastaba tiek pat teisinga, kiek ir vylkusiai mandagi bei 
geraširdiška. 

— Ar šiuos dalykus studijuoti jums parinko Rešlis, 
ar jūs pati, mis Vernon, pasirinkote? — paklausiau aš. 

- — Hm! — pratarė ji, tarsi abejodama, ar atsakyti į 
mano klausimą.— Vis dėlto turbūt neverta dėl kiekvieno 
menkniekio kelti pirštą prie smakro. Iš dalies jis, iš da- 
lies — aš pati. Išmokusi už pilies sienų jodinėti, pažaboti 
ir pabalnoti arklį, o prireikus liuoktelėti per aukštą tvorą, 
šaudyti nė nemirktelėjus iš šautuvo — žodžiu, pasiekusi 
tokį vyriško tobulumo lygį, dėl kurio iš proto kraustosi 
netašytieji mano pusbroliai, aš užsigeidžiau, kaip ir mo- 
kytasis mano pusbrolis Rešlis, pilies viduje skaityti grai- 
kiškai ir lotyniškai, prisikasti, kiek leis mano jėgos, prie 
pažinimo medžio, kurį jūs, mokyti vyrai, norėtumėte visą 
turėti savo rankose,— keršydami, kaip man rodosi, už 
mūsų visų pramotės didžiąją pirmapradę nuodėmę. 

— Ir Rešlis noriai pritarė jūsų nusiteikimui mokytis? 

— Žinoma. Jisai norėjo, kad būčiau jo mokinė, o mo- 
kė jisai mane to, ką pats išmanė. Vargu ar jis galėjo at- 
skleisti man paslaptis, kaip reikia išbalinti nertus ranko- 
galius arba atsiūlėti batistines skepetaites. 

— Įsivaižzduoju, kokia pagunda turėti tokią mokinę, 
ir neabejoju, kad mokytojui tai buvo svarbus akstinas. 

— O, jeigu jūs imsite gilintis į Rėšlio ketinimus, man 
smiliumi vėl teks paliesti smakrą. Aš galiu būti atvira, kai 
esu klausiama apie save. Bet trumpai sakant, jis užleido 
biblioteką man ir niekad neįeina į šią patalpą, nepasipra- 
šęs ir negavęs .mano leidimo; ir aš pagaliau persigabenau 
čionai šį tą iš savo-daiktų ir kilnojamo turto, — apžvelgęs 
kambarį, jūs tuo galite įsitikinti. 

— Atleiskite man,.mis Vernon, bet aš iš tikrųjų nema- 
tau tarp šitų daiktų nė vieno, kurį pagrįstai galėčiau lai- 
kyti jūsų. 

— Taip yra, man regis, todėl, kad jūs nematote pie- 
menėlio arba piemenaitės, išsiūtų šiurkščioje vilnoje ir 
gražiai įdėtų į juodmedžio rėmelius; arba papūgos iškam- 
šos; arba narvelio su kanarėlėmis; arba moteriškos skry- 
nutės su matinio sidabro apdaila; arba tualetinio staliuko 
su ištisu lakuotų stalčiukų lizdu, kampuoto it Kalėdų pyra- 

nematote nei siūlų, nei mezginių, nei siuvinių — jokių 
rankdarbių; ir hei kambarinės kalytės, atsivedusios aklų 
šuniukų.— Išsakiusi visa tai iš karto, ji valandėlę atsikvė- 
pė ir vėl prašneko: — Tokių brangenybių aš neturiu. Bet 
štai matote kardą — tai mano protėvio sero Ričardo Ver- 
nono kardas. Mano protėvis krito mūšyjė ties Šrusberiu 
ir buvo skaudžiai apšmeižtas nedoro žmogėno Vilio Šeks- 
pyro, kurio atsidavimas Lankasterių dinastijai ir mokėji- 
mas šališkas savo pažiūras pavaizduoti tragedijose bei 
kronikose, mano manymu, apvertė istoriją aukštyn kojo- 
mis arba, tikriau pasakius, parodė išvirkščiąją jos pusę"? 
Šalia šio grėsmingo ginklo kabo šarvai, priklausę Ver: 
nonui vyresniajam, Juodojo Princo ginklanešiui, kurio li- 
kimas skyrėsi nuo jo palikuonio. Šį Vernoną išgarbino dai- 
nius, nors talentu ir nepasižymėjo: 


gas; arba ei i su įlenktu viršumi, arba tristygės lyros; 


* Galėjot narsiai kaunantis matyti 
Jūs Vernoną, kurio skyde trimitai. 
It demonas jis mūšy priešus sklaidė, 
O teisę plėšt kaskart kitiems užleido. 


Štai čia mano patobulintas pasaitas, kur kas geresnis už 
Niukastlio hercogo išradimą; 0 štai kepuraitė ir skamba- 
lėliai mano medžioklinio sakalo Čevioto, kurį gervė sna- 
pu pervėrė Arkliabalėje. Vargšelis Čeviotas. Niekas jam 
čia negali prilygti — visi tikri pesliai arba vištvanagiai. 
Štai čia medžioklinis mano pačios šautuvas, labai lengvas, 
patobulintų degtuvu, — dešimtys brangenybių, viena ver- 
tesnė už kitą.- O štai šitas dalykėlis kalba pats už sa- 
ve. į 
Jinai parodė Van Deiko darbo portretą ornamentuo- 
tuose ąžuoliniuose rėmuose, žmogaus ūgio; ant jo gotiš- 
komis raidėmis buvo įrašyti žodžiai: Vernon semper 
viret'?. Aš dirstelėjau į Dianą, laukdamas paaiškinimo. 
+ — Argi jūs nežinote, — tarė ji, šiek tiek nusistebėda- 
ma, — Mūsų devizo — Vernonų devizo: 


"2 Serą Ričardą Vernoną Šekspyras pavaizdavo tragedijoje „Kara- 
lius Henrikas IV“ kaip neryžtingą, svyruojantį žmogų. 

3 „Vernonas visada žydi“. Suskiemenavus — Ver non semper -vi- 
ret — „Pavasaris ne visada žydi“. i 

Kaip Veidmainys'' — šaunus herojus scenoj, 
Sudėjom dvi prasmes į žodį vieną.. 


Nejaugi jūs nepažįstate mūsų emblemos — kovos trimi- 
tų? — pridūrė ji, rodydama į heraldikos ženklus, išpjaus- 
tytus ąžuoliniame skyde su lotynišku įrašu aplinkui. 

— Trimitai? Bet juk jie panašūs į švilpynes už skatiką. 
Tik prašom nepykti, kad aš toks neišmanėlis, — kalbėjau 
toliau, matydamas, kad raudonis nuplieskė jai skruostus.— 
Aš nė neketinau šaipytis iš jūsų herbo,-- juk nežinau net 
savo paties heraldikos. ženklų. : 

— Jūs, Osbaldistonas, drįstate šitai prisipažinti! — 
sušuko ji.— Juk Persis, Tornis, Džonas, Dikas, net pats Vil- 
fredas galėtų jus apšviesti. Jie — tikri nemokšos — ir 
staiga pasirodo esą visa galva aukštesni už jus. 

— Gėdydamasis prisipažįstu, mano brangioji mis Ver- 
non, jog niūrių heraldikos hieroglifų paslaptys man nėra 
šviesesnės už tas, kurias saugo Egipto piramidės. 

— Kaipgi? Nejaugi? Net mano dėdė kartais žiemos va- 
karais paskaitinėja Gvilimą“?. Jūs nepažįstate heraldikos 
ženklų? Kas gi tada buvo jūsų tėvo galvoje? 
Aritmetikos ženklai, — atsakiau. aš.— Smulkiausią 
žyminį ženklą jis kur kas labiau vertina už riterio herbus. 
Tačiau nors esu neapsakomas nemokša šiuo atžvilgiu, man 
užtenka žinių ir skonio gėrėtis šiuo puikiu portretu, ku- 
riame, man rodos, įįžvelgiu giminės panašumą su jumis. 
Kokia didinga, kokia ori laikysena! Kokios.puikios spal- 
vos! Kokie platūs ir gilūs šešėliai! 

— Vadinasi, šis paveikslas iš tikrųjų puikus? 

— Man teko matyti daug garsiojo Van Deiko paveiks- 
lų,— atsakiau aš, — bet šis man labiausiai patinka. 

— Apie tapybą aš nusimanau ne daugiau kaip jūs apie 
heraldiką, — tarė mis Vernon, — bet pranokstu jus, nes 
visą laiką gėrėjausi šiuo paveikslu, nežinodama jo vertės. 

— Nekreipdamas dėmesio į trimitus ir būgnus, į vi- 
sas tas keistas riterių emblemas, vis dėlto žinau, kad jie 
senovėje švysčiojo šlovingų mūšių laukuose. Bet jūs vis 
dėlto šutikiie, kad savo išore jie nėra tokie patrauklūs ne- 


“Veidmain ys — mėgstamas personažas moralizuojančiose vi- 
duramžių komedijose, vadinamosiose moralitė. 
5 Gvilimas — seniausio Anglijos heraldikos žinyno autorius. 

prityrusiai akiai kaip gr<*1>* —*=nytas paveikslas. Kas 
per asmuo čia A alidiotasi 

— Mano senelis. Jis buvo Karolio Pirmojo'* negan- 
dų ir, su skausmu pridursiu, palaido jo sūnaus gyvenimo 
bendrininkas. Jo išlaidumas skaudžiai pakirto mūsų tėvo- 
nijos valdas, o jo palikuonis, nelaimingasis mano tėvas, 
likusią dalį pardavė tiems, kuriems ji priklauso ir šiandien. 
Bet tevaldo jie sau ją ramiausiai — niūsų šeima neteko 
savo turtų, kovodama už teisingumą. 

.— Jūsų tėvas, kaip aš suprantu, nukentėjo per politi- 
nius to laikotarpio vaidus? 

-— Taip. Jis neteko viso turto. Todėl jo duktė gyvena 
kaip priklausoma našlaitė: valgo svetimą duoną, turi ten- 
kinti kitų žmonių užgaidas ir derintis prie kitų skonio. 
Tačiau aš labai didžiuojuosi, kad turėjau tokį tėvą, ir ne- 
norėčiau, kad, elgdamasis apdairiau, bet ne taip teisingai, 
jis būtų palikęs man visus tuos turtus ir baronijas, kurias 
kadaise valdė jo giminė. 

Jai tariant šiuos žodžius, į kambarį įėję tarnai atnešė 
pietus, if mūsų pašnekesys nukrypo į bendresnius daly- 


kus. 
Kai mes skubiai pavalgėme ir buvo paduotas vynas, 


tarnas mums pasakė, kad misteris Rešlis prašęs pranešti, 
kada mūsų stalas būsiąs nukraustytas. 

— Pasakykite jam,— tarė mis Vernon, — kad mes 
džiaugtumės, jeigu jis teiktųsi čionai užeiti. Paduokite dar 
vieną taurę, pristumkite kėdę ir palikite šį kambarį. Jūs 
pasišalinsite drauge su juo, — kreipėsi ji į mane.— Kad 
ir būdama liberalė, negaliu džentelmenui skirti aštuonias 
valandas iš dvidešimt keturių. Aš manau, kad mes išbuvo- 
me drauge kaip tik tiek. 

— Laikas, senas šienpjovys, slinko taip greitai, — at- 
sakiau, — kad aš nespėjau sekti jo žingsnių. 

.— Tsss! — sustabdė mane mis Vernon.— Ateina Rešlis! 

Kadangi aš buvau pristūmęs savo kėdę gana arti josios, 
jinai staiga atitraukė savąją, kad tarp mudviejų būtų di- 
desnis tarpas. | 

: Kuklus beldimasis, mikliai atveriamos durys, išgirdus 
kvietimą įeiti, pabrėžtinai lengva eigastis ir pati laikysena 


"“ Karolis Pirmasis — Anglijos karalius (1625—1649), re5- 
publikonų nubaustas mirtimi per anglų revoliuciją. 

bylojo, kad Rešlis Osbaldistonas Sent Omero koledže bu- 
vo išauklėtas kaip tikras jėzuitas,— taip bent man atro- 
dė. Nėra reikalo pridurti, kad šios mano mintys, kaip ir 
kiekvieno tikro protestanto, buvo toli gražu jam ne pa- 
lankios. - . 

— Kam tas beldimasis,— paklausė mis Vernon,— jei 
žinote, jog aš ne viena? 

Šitai ji ištarė truputį nekantriai, tarsi būtų pajutusi, 
kad po atsargia ir santūria Rešlio laikysena slypi įžūlaus 
įtarumo užuomina. 

— Jūs taip tobulai mane išmokėte, kaip reikia bels- 
tis į šias duris, žavioji mano pussesere, — atsakė Rešlis vis 
tuo pačiu balsu ir nepakeisdamas laikysenos, — kad įprotis 
tapo antrąja prigimtimi. 

— Nuoširdumą aš vertinu labiau už mandagumą, sere, 
ir jūs juk tatai žinote, — pasigirdo mis Vernon atsakas. 

— Mandagumas — galantiškasis riteris, iš pašaukimo 
skirtas karalių rūmams, — atsakė Rešlis,— todėl ledi bu- 
duare jam kaip tik vieta. : 

— Bet nuoširdumas — ištikimas riteris, — atsikirto 
mis Vernon, — todėl aš jį labiau vertinu, pusbroli. Tačiau 
baikime ginčą, ne tokį jau malonų mūsų giminaičiui ir 
svečiui. Sėskite, Rešli, ir sudarykite 'misteriui Osbaldis- 
tonui kompaniją prie stiklo vyno. Per pietus aš pati tei- 
kiausi palaikyti Esbaldistono pilies vaišingumo reputa- 
ciją. 

' Rešlis atsisėdo ir prisipylė savo stiklą, dirsčiodamas 
čia į Dianą, čia į mane pastebimai sumišęs, ir to jis nega- 
lėjo nuslėpti, nors ir kaip stengėsi. Aš pamaniau, kad jis 
nežino, kiek mis Vernon manim pasitiki, todėl pasiskubi- 
nau pakreipti šneką nauja linkme, norėdamas išblaškyti 
jo įtarimą, kad Diana, ko gero, bus išdavusi kokią nors 
juodviejų paslaptį. 2 

— Mis Vernon, — prašnekau aš, — patarė man, misteri 
"Rešli, padėkoti jums už tai, kad taip greitai atsikračiau 
juokingų Moriso kaltinimų; nepagrįstai baimindamasi dėl 
mano dėkingumo, jinai paskatino mane kreiptis į jus pa- 
čiam, kad papasakotumėte arba, tikriau sakant, paaiškin- 
tumėte šios dienos įvykius. 

— Nejaugi? — atsiliepė Rešlis, pažvelgęs į mis Ver- 
non.— O aš maniau, kad pati ledi jums viską paaiškino. 

Jis nukreipė akis nuo jos veido į mane, — tarsi iš mano 

bruožų spėdamas, ar iš tikrųjų Diana papasakojo man tiek 
mažai, kiek aš pasakiau... Inkvizitoriaus žvilgsnį mis Ver- 
non atrėmė su neslepiama panieka. O aš tuo tarpu, nežino- 
damas, ar man dera išsklaidyti, ar su pasipiktinimu atmes- 
ti aiškų jo įtarimą, prašnekau: 

— Jeigu jums malonu, misteri Rešli, kaip ir mis Ver- 
non, mane ignoruoti, aš priverstas nusileisti. Tik neatsi- 
sakykite paaiškinti ta dingstim, kad aš neva viską žinau. 
Kaip garbingas žmogus prisipažįstu — aš tiek pat nutuokiu 
apie šios dienos įvykius, kuriuos man teko matyti, kaip ir 
štai šis paveikslas. Iš mis Vernon žodžių tik supratau, jog 
jūs maloniai mane užtarėte. 

— Mis Vernon perdėjo kuklias mano pastangas, — tarė 
Rešlis,— nors aš prašau neabejoti nuoširdžiausiu mano 
troškimu jums padėti. Turiu pasakyti, kai jojau namo, ke- 
tindamas pasikviesti dar kurį iš mūsų šeimos, kad laiduo- 
tų už jus (o tatai man attodė užvis natūraliausias arba, tik- 
riau pasakius, vienintelis būdas jums padėti, šovęs tada į 
kvailą mano galvą), aš pakeliui sutikau tą patį Komilą... 
Kalvilą... Kempbelą ar kaip jis ten! Iš Moriso pasakojimo 
supratau, kad tasai tipas matė apiplėšimą, ir man pasisekė 
jį prikalbinti, nors ir sunkokai, kad savo paliudijimu pa- 
dėtų jus išteisinti. Dėl to, esu linkęs manyti, jums ir pavy- 
ko išsipainioti iš nemalonios padėties. 

-— Štai kaip? Aš jums didžiai dėkingas, kad taip laiku 
parūpinote liudytoją mano naudai. Bet niekaip nesuprantu, 
kodėl tą Kempbelą, kuris sakėsi nukentėjęs drauge su Mo- 
risu, buvo taip sunku prikalbinti, kad eitų pas teisėją pa- 
liudyti, padėtų nustatyti tikrąjį plėšiką ir išlaisvintų ne- 
kaltą žmogų? 

— Jūs nepažįstate to žmogaus šalies papročių, sere,— 
atsakė Rešlis.— Paslaptingumas, atsargumas ir apdai- 
rumas — štai pagrindiniai škoto bruožai, kuriuos šiek tiek 
paįvairina ribotas, bet karštas patriotizmas, sudarantis lyg 
ir koncentrinį pylimą, už kurio škotas apsikasa, gelbėda- 
masis nuo kilnių filantropo principų atakų. Užkopkite ant 
šio pylimo ir pamatysite už jo dar stipresnę užtvarą — 
meilę savo vietovei, savo kaimui arba, užvis tikriausiai, 
savo klanui. Pralaužę antrąją užtvarą, jūs atsiremsite į tre- 
čiąją — tai atsidavimas savo šeimai: tėvui ir motinai, sū- 
nui ir dukrai, dėdei ir tetai, visiems giminaičiams iki de- 
vintosios kartos. Kaip tik savo gimine ir apsiriboja so- 

cialiniai škoto jausmai, kurie, niekad neprasiverždami išo- 
rėn, pagaliau išsenka, praradę visas galimybes atsiskleisti 
šių užtvarų viduje. Kaip tik tarp šių sienų ir plaka jo šir- 
dis — plaka tuo silpniau ir silpniau, kuo tas uždaras žie- 
das tolsta nuo centro, kol prie pat išorinės ribos plakimą 
vos begalima pajusti. Ir kas užvis blogiausia, — jei jums 
pavyksta pralaužti visus šiuos koncentrinius pylimus, jūs 
atsitrenkiate į vidaus citadelę, su aukštesnėmis sienomis 
ir gilesniu grioviu, pačią atspariausią tvirtovę — škoto 
meilę sau pačiam. 
1 — " Viša tai nepaprastai iškalbinga ir vaizdinga, Rešli,— 
tarė mis Vėrnon, kūri klausėsi, neslėpdama nekantravi- 
mo,— bet aš turiu porą priekaištų: pirmiausia, tatai netei- 
singa, o antra, jei būtų ir teisinga, tai visai ne vietoje. 
-— Ne, tatai teisinga, žavioji mano Diana, — atsiliepė 
Rešlis, — ir kaip tik labai vietoje. Tatai teisinga, nes jūs 
negalite ginčyti, kad aš artimai pažįstu šalį bei žmones 
ir visa tai nupiešiau remdamasis giliais ir atidžiais savo 
SEENS iui Oo vietoje todėl, kad šitaip aš atsakiau į mis- 
atsargus škotas, žinodamas, kad mūsų giminaitis nėra nei 
jo kraštietis, nei koks Kempbelas, nei.koks jo pusbrolis, 
susijęs su juo sunkiai nusakomais giminystės ryšiais, pa- 
gal kuriuos jie atseka savo genealogiją, 0 svarbiausia — 
matydamas, Kad įsikišęs pats sau nieko nepeš, priešingai, 
tik sugaiš be reikalo daug, laiko ir... ' 

— Ir gal patirs kokių kitų, kur kas baisesnių nemalo- 
numų,— pertraukė jį mis Vernon. 

— Jų,žinoma, gali būti nemaža, — kalbėjo toliau Reš- 
lis tuo pačiu tonu.— Žodžiu, mano teorija paaiškina, ko: 
dėl šis žmogus, nesitikėdamas jokios naudos sau ir bijo- 
damas tam tikrų nemalonumų, ne taip jau lengvai leidosi 
įtikinamas duoti parodymus misterio Osbaldistono naudai. 

— Mane stebina dar ir kitas dalykas, — įsiterpiau aš.— 
Misteris Morisas savo pareiškime ar skunde, — nežinau, 
kaip vadinti, — kurį paskubom peržvelgiau, nė neužsimena, 
kad „Kempbelas keliavęs drauge, kai jį užpuolę plėšikai. 

-— Iš Kempbelo pasakojimo supratau, kad Morisas iš- 
kilmingai pažadėjęs neminėti šios aplinkybės, — atsakė 
Rešlis. — Kodėl -škotas reikalavo šito, jūs suprasite pri- 
siminęs, ką jums sakiau anksčiau: jis norėjo grįžti į gim- 
tąjį savo kraštą negaišdamas ir niekieno netrukdomas, 

o čia neišvengiamai būtų. atsidūręs teisme, jeigu, nespėjus 
pereiti Škotijos sienos, būtų paaiškėję, kad jis buvo api- 
plėšimo liudytojas. Bet tik leiskite jam nutolti nuo Forto, 
ir Morisas, užtikrinu jus, išklos visa, ką žino apie jį, ir, ko 
gero, pridės dar kai ką daugiau. Be to, Kempbelas yra tur- 
tingas galvijų supirkėjas, ir jam dažnai tenka dideles kai- 
menes varyti į Nortumberlendą. Užsiimdamas tokiu verslu, 
jis būtų paskutinis kvailys, jei veltųsi į kivirčą su čionykš- 
čiais vagimis, už kuriuos kerštingesnių žmonių nėra vi- 
same pasaulyje. 

„— Galėčiau prisiekti ir aš, — tarė mis Vernon, ir jos 
balse nuskambėjo šis tas daugiau nei paprastas pritarimas 
Rešliui, | 

m Gerai! — tariau aš, grįždamas vėl prie to paties 
klausimo.— Sutinkų — Kempbelas turėjo svarų pagrindą 
pageidauti, kad Morisas nutylėtų, jog jam teko matyti 
apiplėšimą. Bet vis. tiek niekaip nesuprantu, kaip galvijų 
supirkėjas galėjo šitaip paveikti vargšelį Morisą, kad ta- 
sai: nuslėptų savo parodymuose šią aplinkybę — juk jis 
aiškiai rizikavo neįtikinamai apibūdinti nuotykį. 

Rešlis sutiko su manimi, kad visa tai buvo nepapras- 
tai keista, ir, atrodė, apgailestauja, jog neišklausinėjo ško- 
to nuodugniau apie šį nuotykį, kuris, kaip pats prisipažino, 
esąs gana paslaptingas“ 

.— Tačiau, — paklausė jis, vos tatai pripažinęs, — ar 
jūs esate visiškai tikras, jog Moriso parodymuose iš tik- 
rųjų nepaminėta ta aplinkybė, kad su juo drauge keliavo 
Kempbelas. 

— Raštą perskaičiau paskubomis, — tariau aš, — tačiau 
esu tvirtai įsitikinęs, kad šitoji aplinkybė neminima. Ar- 
ba užsiminta probėgšmais, jeigu praslydo pro mano akis. 

— Taip, taip! — Rešlis padarė išvadą iš mano žodžių.— 
Aš, kaip ir jūs, linkęs manyti, jog liudytojas turėjo būti 
paminėtas, bet taip, kad jūs neatkreipėte dėmesio. O dėl 
Kempbelo įtakos Morisui, tai aš linkęs manyti, kad jis pa- 
prasčiausiai.prigąsdino savo bendrakeleivį. Tasai vyrukas, 
bailus it zuikis, vyksta, kiek suprantu, į Škotiją, kur jis 
vyriausybės paskirtas smulkiu valdininkėliu. Kadangi drą- 
sos jis teturėjo ne daugiau kaip supykęs balandis arba.kaip 
užsirūstinusi peliukė, tai veikiausiai pabijojo kivirčytis 
su tokiu perėjūnu kaip tasai Kempbelas, kurio vien išvaiz- 
da galėjo jį taip įbauginti, kad jam kinkos ėmė. drebėti. 

Juk jūs pastebėjote, kaip retsykiais blyksteldavo Kemp- 
belo akys? Kažkas karinga slypi jo balse ir laikysenoje. 
— Tikrai, — atsakiau aš,— kartais man kėlė šiurpą 
žiauri ir kraupi jo veido išraiška, menkai tesiderinanti su 
taikingu jo verslu. Ar jis tarnavęs kariuomenėje? 

-— Taip... Ne... tiksliai kalbant, netarnavo. Bet jis, 
kaip ir daugelis jo tautiečių, be abejo, moka vartoti gin- 
klą: Ten, tarp kalvų, jie nuo vaikystės iki grabo lentos 
vaikščioja ginkluoti. Todėl jei jūs nors šiek tiek pažinote 
buvusį savo bendrakeleivį, galėjote įsitikinti, kad, vyk- 
damas į tokią šalį, jis turėjo visom išgalėm vengti kivirčų 
su bet kokiu škotu. Tačiau jūs, matau, padėjote į šalį tau- 
TĘ VY 3 Šiuo požiūriu aš- toks pat išsigimėlis Osbaldisto- 
nas. Jėigu jūs neatsisakytumėte užeiti į mano kambarį, 
aš suloščiau su jumis piketo partiją. 

Mes pašokome atsisveikinti su mis Vernon, kuri retsy- 
kiais vos įstengė susivaldyti nepertraukus vieno ar kito 
Rešlio žodžio. Pagaliau, kai mes jau buvome beišeiną, jos 
tramdoma liepsna išsiveržė aikštėn. 

: — Misteri Osbaldistonai,— tarė ji, — jūs pats stebėda- 
mas galite patikrinti, teisus ar neteisus Rešlis, vertinda- 
mas tokias asmenybes kaip misteris Kempbelas ir misteris 
Morisas. Bet šmeiždamas Škotiją, jis suniekino visą Salė 
Prašom nepaisyti jo nuomonės. 

— Gal man bus gana sunku paklusti jūsų roda 
mis Vernon, — atsakiau. — Juk turiu prisipažinti, kad mano 
auklėtojai ne taip jau palankiai apibūdindavo mūsų šiau- 
rės kaimynus. - 

— Nepasitikėkite "šiuo atžvilgiu savo auklėtojais, 
sere ;— paprieštaravo ji. — Škotės duktė prašo jus gerbti 
tą šalį, kur gimė jos. motina, iki jūs pats įsitikinsite, kad 
Škotija neverta geros jūsų nuomonės. Patausokite savo 
neapykantą ir panieką apsimetėliams, niekingiems žmo- 
nėms ir veidmainiams, kad ir kur juos sutiktumėte. Jų į 
valias ir pačioje Anglijoje. Sudie, džentelmenai! Linkiu 
jums labos nakties! 

Ir ji mostelėjo į duris, lyg princesė atleisdama palydą. 

Mes nuėjome į Rešlio kambarį, kur tarnas mums atnešė 
kavos if kortas. Aš nusprendžiau nebėklausinėti Rešlio 
apie šios dienos įvykius. Iš jo elgesio supratau, kad esama 
kažkokios paslapties — ir, kaip spėjau, man nepalankios. 
Todėl norėdamas įsitikinti, ar mano spėlionės pagrįstos, 

turėjau priversti jį užsimiršti. Kortos buvo išdalytos, ir 
mes veikiai ne juokais įsitraukėme į lošimą. Aš pastebė- 
jau, kad ši menkutė pramoga (Rešlis pasiūlė lošti iš visai 
mažutės surios) šiek tiek atskleidžia nežabotą ir ambicingą 
jo charakterį. Jis, be abejo; puikiai mokėjo lošti,.bet tarsi 
iš principo rinkosi drąsius bei toli siekiančius ėjimus, 
vengė smulkesnių, nors ir tikresnių kirčių, — jis rizikavo 
viskuo, tikėdamasis stambaus grobio iš piketo ir kapoto"? 
Kai trys ar keturi piketo ratai, panašiai kaip muzikos ant- 
raktai tarp dramos veiksmų, galutinai išsklaidė ankstesnio 
mūsų pokalbio temą, lošimas, matyt, įgriso Rešliui, ir kor- 
tos buvo pamirštos;- mudu įsitraukėme i pašnekesį, kurį 
jis pats užvedė. 

Pasižymėdamas: veikiau. mokytumu negu sprendimų 
gilumu, labiau susipažinęs su proto paslaptimis negu su 
moralės principais, kuriais protas turėtų vadovautis, Reš- 
lis stebino savo iškalbingumu: nedaug žmonių man teko 
sutikti, kurie būtų prilygę jam, ir nė vieno, kuris būtų pra- 
lenkęs jį. Dėl šio talento jo kelbėsena buvo šiek tiek ne- 
natūrali. Bent man pasirodė, kad jis gerokai pasidarbavo 
tobulindamas savo prigimties dovanas — melodingą balsą, 
sklandžių iz išradingų posakių kupiną, taiklią kalbą ir liep- 
sningą vaizduotę. Jis niekad nekalbėjo per garsiai, nestel- 
bė pašnekovo, niekad per daug neaisiduodavo savo paties 
mintims, vengdamas pašnekovui įkyrėti arba būti jo ne- 
suprastas. Jo mintys plaukė viena po kitos neskubėdamos, 
bet nenutrūkstama srove; lyg iš gausaus ir nesibaigian- 
čio šaltinio. O kitiems, kurie stengiasi  gražbyliauti, žo- 
džiai liejasi lyg drumstas sūkurys per malūno užtvanką — 
ir skubėdami, ir bematant išsekdami. - 

Buvo jau vėlyvas vakaras, kai aš atsisveikinau su 
tokiu kerinčiu pašnekovu. Atsidūręs savo kambaryje, 
su dideliu vargu tegalėjau atgaivinti atmintyje tą Rešlio 
vaizdą, kurį jau buvau „susidaręs anksčiau, pERĖ“ mūsų 
tėte- -d-tėte. 

-Kaip lengvai, brangusis Trešemai, sužavėti ir links- 
minti mokantis pašnekovas atbukina mūsų įžvalgumą, ir 
mes nebegalime perprasti jo charakterio! Tatai aš paly“ 


"7" Senovinio kortų lošimo piketo terminai. Piketas — pirmasis 30 
akių kirtis; kapotas — padėtis, kai priešininkas negauna nė vieno 
kirčio. 

ginčiau su tam tikrais vaisiais, kurių skonis aitriai saldus — 
suvalgę jų, mes nebesugebame įvertinti patiekalų, pasiū- 
lytų mums paragauti po to. 


XI SKYRIUS 


Ko tylite, draugai mieli, 
' Prie sklidinos taurės? 
| Ar Belverio aukštoj. pily . 
Daina“ stėnuiditardės? 


"Senovinė škotų baladė 


Rytojaus diena buvo sekmadienis — itin sunki diena 
Osbaldistone, nes atlikus rytmetinių pamaldų ceremonia- 
lą, kuriamė būtinai dalyvaudavo visa šeima, sunku būda- 
vo pasakyti, kurį .pilies gyventoją (išskyrus Rešlį ir mis 
Vernon) nuobodžio demonas apsėsdavo labiau už kitus. 
Pasakodamas apie vakarykščius savo keblumus, aš valan- 
dėlę kitą pralinksminau serą Hildebrandą, kuris mane 
pasveikino išsisukus iš Morpeto ar Hekshemo kalėjimo 
visiškai taip, kaip būtų pasveikinęs sėkmingai nukritus 
nuo arklio šokant per žalitvorę. 

— Laimingai išlindai, vaikine, kitą kartą nekišk gal- 
vos be reikalo. Atmink, (bičiuli! Karaliaus vieškelis lais- 
vas visiems — ir vigams, ir toriams. 

— Duodu žodį, sere, man nė į galvą nebuvo atėję kam 
nors jį pastoti! Ir mane nepaprastai žeidžia tai, kad visi 
mano, jog aš prisidėjau prie nusikaltimo, kuriuo bjau- 
riuosi, nekęsdamas jo visa širdimi, ir už kurį, be to, mano 
šalies įstatymai pelnytai pareikalautų mano gyvybės. 

— Gerai, gerai, vaikine, tiek to! Aš tavęs nė neklau- 
sinėjau. Niekas juk pats savęs nekaltina,— taip jau yra 
įprasta pagal lošimo taisykles, kitaip velniai žino kas būtų. 

„Čia Rešlis atėjo man į pagalbą. Bet aš netyčia pajutau, 
kaip jis gudriai įrodinėja serui Hildebrandui, kad tas dė- 
tųsi sutinkąs su mano pareiškimu, jog esu nekaltas, nė ne- 
sistengdamas išaiškinti, kaip iš tikrųjų yra. 

„-— Savo namuose, brangusis sere, jūs, žinoma, neuž- 
gauliosite tikro sūnėno - jausmų; . parodydamas, kad jūs 

netikite tuo, ką jis taip atkakliai teigia. Jūs, be abejo, esa- 
te vertas visiško jo pasitikėjimo, ir esu tikras, jei jūs būtu- 
mėte kuo nors galėjęs padėti šiuo keistu atveju, jis būtų 
kreipęsis į jūsų gerumą. Bet mano pusbrolis Frenkas pa- 
leistas kaip niekuo nekaltas žmogus, ir niekam neleistina 
įtarti ką bloga jį padarius, Aš tuo nė truputėlio neabejoju. 
Ir man rodos, mūsų šeimos garbės. reikalas žodžiu ir kar- 
du ginti jo nekaltumą visos šalies akivaizdoje. 

— Rešli,— tarė jo. tėvas, atidžiai žvelgdamas į jį — 
tu geras sukčius. Visada buvai pernelyg gudrus su mani- 
mi, tuo labiau su kitais. Tik nebūk gudresnis pats už sa- 
ve — po vienu šalmu dviejų galvų nepavoši. O jeigu jau 
kalba "pakrypo šia linkme — eisiu paskaityti Gvilimo. 

Tatai jis pareiškė visa burna nusižiovaudamas, kaip 
deivė „Dunsiadoje“'“, o.sūnūs milžinai iš eilės pasekė tėvo 
pavyzdžiu plačiausiai išsižiodami, ir visi išsiskirstė po pilį, 
stengdamiesi kiėkvienas praleisti laiką pagal savo palin- 
kimus. Persis nuėjo su tarnu į viralinę papostringauti prie 
ąsočio kovo alaus; Tornklifas išsidangino išsipjauti lazdų 
ragotinėms; Džonas — pritaisyti jaukų prie meškerių; 
Dikas — pats vienas pažaisti su pinigu, kairė ranka prieš 
dešinę; o Vilfredas — niekieno netrukdomas čiulpti piršto 
ir murkti iki užsnūstant, o tada jau iki pat pietų. Mis Ver- 
non nuėjo į biblioteką. ' 

Mudu su Rešliu likome vieni senoje menėje, iš kurios 
tarnai, kaip paprastai nerangiai ir bruzdėdami, galų gale 
šiaip taip išgabeno gausių mūsų pusryčių likučius. Pasi- 
naudojęs proga, ėmiau priekaištauti pusbroliui už pokalbio 
su dėdė toną. Aš jam atvirai išklojau, kad pasijutau didžiai 
užgautas, nes man pasirodė, jog Rešlis stengėsi įtikinti 
serą Hildebrandą nuslėpti savo įtarimus, o ne juos atmesti 
kaip nepagrįstus. 

— Bet ką gi aš galiu padaryti, mielas mano draugu- 
ži? — atšovė Rešlis.— A5 jau senokai patyriau: jei mano 
tėvui įstrigs galvon koks įtarimas (tiesą pasakius, tatai at- 
sitinka ne taip dažnai), tokiais atvejais ginčytis su juo tuš- 
čias darbas, — kur kas geriau nutylėti. Taigi negalėdamas 
išrauti piktžolių su šaknimis, aš jas nukertu po truputį, 
kai tik išlenda iš žemės, kol galų gale jos savaime išnyks- 


„Dunsiada“ (nuo angliško žodžio dunce — PUESDISLS) — 
5 Aleksandro Popo (1688—1744) poema. 


115 


ta. Neprotinga ir tuščia ginčytis su tokios galvosenos žmo- 
gumi kaip seras Hildebrandas: jis užsispyrusiai atmeta 
visus įrodinėjimus ir tiki savo nuomone taip atkakliai, kaip 
geras katalikas — Romos popiežium. | 

— Ką gi, labai skaudu, kad man teks gyventi pas 'Žžmo- 
gų, dar artimą giminę, kuris atkakliai tikės, jog aš apiplė- 
šiau žmogų vieškelyje. 

— Kvailas mano tėvo įsitikinimas (jeigu toks epitetas 
dera sūnaus lūpose) nemeta šešėlio jūsų dorumui. O dėl 
gėdos... Patikėkite, tiek politiniu, tiek moraliniu požiūriu 
serui Hildebrandui tai panašu į kilnų žygdarbį, kai smo- 
giama priešui, pakenkiama amalekitams'?, žodžiu, visa ši 
istorija jus išaukština jo akyse. 

— Aš nesistengiu, misteri Rešli, pelnyti kieno nors 
pagarbą tokia kaina, kuri mane pažemintų mano paties 
akyse. Man rodos, šie užgaulūs įtarimai man bus pakanka- 
ma priežastis palikti Osbaldistoną, ir tai aš padarysiu, kai 
tik susirašysiu dėl to su savo tėvu. 

Tamsiame Rešlio veide, kuris retai kada išduodavo 
jausmus, pasirodė tramdoma šypsena, bet bematant buvo 
užmaskuota atodūsiu. 

— Jūs laimingas žmogus, Frenkai,— einate ir keliau- 
jate, kur užsigeidžiate, jūs laisvas kaip vėjas. Su grakščio- 
mis-savo manieromis, skoniu ir talentais greitai rasite to- 
kių žmonių, kur visa tai bus kur kas labiau vertinama negu 
čia, tarp šių nuobodžių pilies gyventojų. O aš tuo tarpu... 

Jis nutilo, nebaigęs sakinio. 

— Nejaugi tokia liūdna jūsų dalia? Nejaugi kas nors 
gali pavydėti man — tremtiniui, kokiu aš beveik turiu tei- 
sę vadintis, man, netekusiam gimtosios pastogės ir tėvo 
malonės? 

— Taip,— atsakė Rešlis, — bet pagalvokite, kokį džiu- 
gų jausmą teikia savarankiškumas, kurį jūs pasiekiate. 
laikinos aukos kaina, nes aš įsitikinęs, sunkią padėtį jūs 
kęsite neilgai. Pagalvokite — jūs turite laisvę veikti, ką 
tik norite, jūs galite tobulinti savo talentus ta kryptim, į 
kur linksta jūsų širdis ir kur jūs greičiau sugebate pasi- 
žymėti. Jūs pigiai perkate šlovę ir laisvę keletą savaičių 


" Amalekitai — senovės Palestinos pietuose gyvenusi klajok- 
lių tauta, kuri vaidijosi su judėjais. Perkeltine prasme — visokiausi ki- 
tatikiai. 

pabūdamas šiaurėje — nors jūsų tremties vieta ir yra Os: 
baldistono pilis. Jūs, antrasis Ovidijus Trakijoje, neturite 
jokio pagrindo rašyti savųjų „Tristia“““. 

— Nesuprantu, — pratariau aš, visas nurausdamas lyg 
koks jaunas poetas, — iš kur jūs taip puikiai žinote tuščius 
mano bandymus? 

— Pas mus neseniai lankėsi jūsų tėvo siųstas žmogus, 
jaunas frantas, toks Tvainolas. Jis man ir papasakojo apie 
slaptus jūsų atnašavimus mūzoms, pridurdamas, kad kai 
kuriais jūsų eilėraščiais didžiai žavėjosi autoritėtingiausi 
žinovai. | 

Esu įsitikinęs, Trešemai, jūs niekad nesate nusikaltęs, 
mėgindamas rimuoti iškilmingas eilutes. Bet seniau jums, 
be abejo, teko pažinti nemaža Apolono šventovėje besi- 
sukiojančių naujokų ir gizelių, o gal kartais ir tikrų meis- 
trų. Visi jie serga tuštybe — pradedant poetu, apdainavu- 
siu Tviknemo sodų paunksnes“!, ir baigiant pasigailėtinu 
rašeiva, kurį jis išvanojo savo „Dunsiadoje“. Aš taip pat 
pasidaviau visuotinei silpnybei, ir man nė į galvą neatė- 
jo, kad Tvainolas, neturėdamas jokio skonio ir įgudimo, 
galėjo susipažinti su vienu kitu eilėraščiu, kuriuos pro- 
tarpiais man buvo pavykę iki to laiko paskaityti Batono 
kavinėje, arba išgirsti apie juos atsiliepiant kritikus, lan- 
kančius'tą kuklią subtilaus skonio ir sąmojo užuovėją. Ir 
aš bematant:-kibau į man numestą meškerę, kai Rešlis, bū- 
damas įžvalgus, pasiskubino dar labiau sustiprinti savo 
poziciją nedrąsiu, tačiau neva labai primygtinu prašymu 
parodyti rankraščius. 

— Jūs turite ateiti pas mane ir praleisti kurį vakarą 
su manimi,— pasakė jis, užbaigdamas savo mintį.— Juk 
veikiai man teks išmainyti gėrėjimąsi poezija į nuobodžią 
komercijos kasdienybę ir į nuobodžius pasaulietinius rū- 
pesčius. Kartoju: nusileisdamas tėvo norui, aš iš tikrųjų 
savo šeimos labui darau didelę auką, nes buvau ruošia- 
mas ramiai ir taikingai profesijai. 


9 „Tristia“ („Sielvartai“) — taip pavadino savo elegijų knygą žy- 
mus senovės Romos poetas Ovidijus, kurį pirmąjame mūsų eros amžiu- 
je imperatorius Augustas ištrėmė į Tomos tvirtovę Juodosios jūros pa- 
krantėje (dabartinėje Rumunijoje). Ovidijus mirė ištrėmime. | 

*! Turimas galvoje poetas Aleksandras Popas (1688—1744), kuris 
gyveno Tvikneme — gražiame, UC as aios BAY 
Temzės pakrantėje. AS 

/ 

Aš buvau tuščiagarbis, bet nekvailas, ir šitokią stip- 
rią veidmainystės dozę man buvo sunku nuryti. 

—- Juk jūs nemėginsite manęs įtikinėti,— atsakiau, — 
kad jums iš tikrųjų gaila išmainyti niekam nežinomo 
katalikų kunigo gyvenimą, pilną visokių nepriteklių, į 
turtus, padėtį visuomenėje ir pasaulio smagumus? 

Rešlis pamatė, kad perdėjo vaizduodamas savo nesu- 
interesuotumą, ir valandėlę patylėjęs, matyt, stengdama- 
sis apskaičiuoti, kiek nuoširdumo man atseikėjo (šios 
ypatybės jis nemėgo švaistyti be reikalo), atsakė šyp- 
sodarnasis: 

— Mano metų žmogui būti pasmerktam, kaip jūs sako- 
te, turtams ir pasauliui iš tikrųjų nėra taip baisu, kaip 
tatai gal turėtų būti. Bet leiskite pasakyti, kad jūs apsi- 
rikote dėl pirmykščio mano pašaukimo. Būti katalikų 
kunigu? Taip, galiu — tik anaiptol ne niekam nežinomu. 
Ne, sere, Rešlis Osbaldistonas bus kur kas menkiau ži- 
nomas, jeigu pasidarys turtingiausiu Londono pirklių, 
negu tarnaudamas bažnyčiai, kurios kunigai, pasak poe- 
to, : 


„. savo kojos sandalu lengvu | 
Karūnas žarsto nuo didžių galvų. 


Mano šeimai reiškiama didi pagarba vieno ištremto ka- 
rališkojo asmens (ūmuose, O Romoje tam asmeniui pa- 
garba turi būti —ir taip yra iš tikrųjų — skiriama dar 
didesnė. Mano gabumai, rodos, atitinka mano išauklė- 
jimą. Blaiviai mąstant, aš galėjau tikėtis aukštos vietos 
bažnyčios hierarchijoje, o svajoti — ir apie pačią aukš- 
čiausiąją. Kodėl gi ne? — pridūrė jis nusijuokdamas, nes 
aiškiai stengėsi kalbėti lyg ir juokais, lyg ir rimtai.— 
Kodėl gi kardinolas Osbaldistonas, būdamas aukštos kil- 
mės ir turėdamas aukštas pažintis, nebūtų galėjęs lemti 
valstybių likimo. kaip žemakilmis Mazarinis arba kaip 
Alberonis“?, Italijos sodininko sūnus? š 

— Neturiu argumentų, kad galėčiau jums prieštarauti, 


* Italų tautybės kardinolas Mazarinis buvo visagalis Pran- 
cūzijos ministras ir faktiškas jos valdovas Liudviko XIII laikais ir 
Liudviko XIV jaunystės metais. Kardinolas Alberonis ok Par 
vaidmenį vaidino Ispanijos karaliaus Pilypo V laikais. 2 

bet, jumis dėtas, ne taip jau apgailestaučiau, netekdamas 
galimybės šitaip nepatikimai ir nepavydėtinai iškilti. 

— Ir aš neapgailestaučiau,— atsakė jis, — jeigu neabe- 
jočiau dabartinėmis savo perspektyvomis. Bet jos prik- 
lausys nuo aplinkybių, kurios man paaiškės tik ateityje, 
pavyzdžiui, kad ir nuo jūsų tėvo palankumo. . 

— Prisipažinkite atvirai, negudraudamas, Rešli: jūs 
norėtumėte šį tą sužinoti apie jį iš manęs? 

— Jeigu jūs, kaip. ir Diana Vernon, sekate paskui 
vėliavą, kurią neša šaunusis riteris, vardu Nuoširdumas, 
aš atsakysiu: taip, be abejo. 

— Jei taip, gerai! Jūs pamatysite, kad mano tėvas 
yra žmogus, pasirinkęs pelnijimosi kelią ne tiek iš meilės 
auksui, kuriuo jis nubarstytas, kiek iš noro pritaikyti 
savo gabumus. Nerimstąs jo protas būtų džiaugęsis bet 
kokia jo veiklai palankia padėtimi, nors pati toji veikla 
būtų buvusi vienintelis atlygis. Bet jo- turtas pagausėjo 
dėl to, kad jis gyveno taupiai ir saikingai ir neplėtė 
savo išlaidų, vis labiau didėjant pajamoms. Jis nekenčia, 
kai kiti veidmainiauja, ir pats niekad neapsimetinėja. 
Iš kalbos niuansų jis nuostabiai moka atspėti tikruosius 
žmogaus ketinimus. Būdamas tylaus būdo, jis nepakenčia 
didelių plepių — ypač jei aplinkybės neverčia tuščiai graž- 
byliauti. Jis didžiai griežtas religinių pareigų atžvilgiu, 
bet jums nėra kė bijoti, kad brausis į jūsų sąžinę, nes pa- 
kantumą laiko politinės ekonomijos principu. Tačiau jeigu 
jūs jaučiate simpatijų jakobitams, kaip natūralu spėti, 
jums štai ką patarsiu: nedemonstruokite jų mano tėvo 
akivaizdoje ir nereikškite nė mažiausio pritarimo arogan- 
tiškoms kraštutiniųjų torių pažiūroms; mano tėvas baisiai 
nemėgsta nei vienų, nei kitų. Dar pridursiu, kad jis yra 
savo žodžio vergas, ir jo valdiniams tasai žodis turi būti 
įstatymas. Jis visada atlieka, ką kitiems yra įsipareigojęs, 
ir niekuomet neleis, kad kiti netesėtų jam duoto žodžio. 
Norėdamas laimėti jo palankumą, jūs turite vykdyti jo 
įsakymus, o ne pataikauti jo įsitikinimams. Didžiausios 
jo silpnybės susijusios su jo verslu, arba, tikriau pasa- 
kius, čia kaltas jo nepaprastas atsidavimas savo profesi- 
jai, kai visa, kas neturi nors ką bendro su prekyba, nelai- 
koma pagyros ar dėmesio vertu dalyku. | 

— Oho, tai bent meistriškai nutapytas portretas! — 
sušuko Rešlis, kai aš nutilau.— Van Deikas tiktai teplio- 

rius palyginti su jumis, Frenkai. Aš regiu prieš save 
garbųjį jūsų tėtušį su visomis jo pranašybėmis ir silp- 
nybėmis: jis myli ir gerbia karalių, kurį vaizduojasi kaip 
imperijos lordą merą arba kaip prekybos rūmų direktorių; 
jis aukština bendruomenės rūmus už aktus, reguliuojan- 
čius importą bei eksportą, ir gerbia perus dėl to, kad 
lordas kancleris sėdi ant vilnų maišo. 

— Mano portretas turėjo panašumo, o jūs, Rešli, pie- 
šiate karikatūrą. Bet atsilygindamas už carte du pays““, 
kurį jums atskleidžiau, nušvieskite šiek tiek ir man nežino- 
mus krantus... 

— Į kuriuos esate atblokštas, sudužus laivui? — pasi: 
gavo mano žodžius Rešlis.— Neverta. Čia ne Kalipsės““ 
sala, pilna paslaptingų giraičių ir išraizgyta miško takelių 
labirintais. Čia tik plika, nusususi Nortumbrijos pelkė, kur 
niekas nei smalsumo sužadins, nei akies sužavės. Pus- 
valandį pasižiūrėjęs, jūs pažinsite ją iki nuogybės, tarsi 
aš duočiau jums jos brėžinį, padarytą su liniuote ir ŽRliBS: 
tuvu. 

— Bet į kai ką čia verta atidžiau įsižiūrėti. Ką jūs 
pasakysite apie mis Vernon? Argi ji nėra gana įdomus 
vietovaizdžio objektas, kai viskas aplink nyku, kaip Islan- 
dijos pakrantėje? 

Aiškiai pamačiau, kad Rešliui nepatinka kalbos posū- 
kis, bet mano atvirumas suteikė parankią progą ir man 
kai ko pasiteirauti.: Rešlis tatai suprato, ir jam pasidarė 
nepatogu išsisukinėti, kad ir koks sunkus atrodė šis 10- 
šimas. 

— Jau kuris laikas, — tarė jis,— aš vis mažiau bend- 
rauju su mis Vernon, negu buvau pratęs anksčiau. Jau- 
nystėje ji buvo mano mokinė, bet kai iš kūdikio išaugo 
į subrendusią merginą, įvairūs mano užsiėmimai, rimtas 
pašaukimas, kuriam ruošiausi, toji ypatinga jos padėtiš 
pilyje, — žodžiu, mums abiem susiklosčiusios aplinkybės 
glaudžią ir intymią draugystę padarė pavojingą ir. nede- 
tančią. Aš manau, mis Vernon mano santūrumą galėjo 
palaikyti nedraugiškumu, bet ką padarysi — pareiga. Man 
buvo taip pat sunku, kaip, matyt, ir jai, kai turėjau 


53 Vietovės planą (pranc.). į 
* Kalipsė —nimia, kurios saloje See Odisėjas, sudužus 
laivui, kankinosi keletą metų. 

pasielgti išmintingai. Argi ne pavojinga palaikyti intymią 
draugystę su gražia ir greit susižavinčia mergina, kuriai 
teks — žinokite — stoti į vienuolyną arba atiduoti savo 
širdį nuskirtam sužadėtiniui. 

— Stoti į vienuolyną arba ištekėti prieš savo valią? — 
atsiliepiau AE jAUEI mis Vernon nėra kitos išei- 
ties 

— Deja, nėra! —--atsiduso.. Rešlis.— Manau, nereikia 
man įspėti jus, kad jums būtų rizikinga užmegzti per 
daug artimą draugystę su mis Vernon. Jūs esate pasau- 
lietis ir pats žinote, kaip toli galite leistis į bendravimą 
su ja, nepakenkdamas nei savo, nei jos vardui. Bet aš 
jus įspėju: žinodamas karštą Dianos būdą, turite pasi- 
telkti į pagalbą visą savo patirtį, kad apgintumėte ją ir 
pats apsigintumėte, nes vakarykštis pavyzdys rodo, kokia 
lengvąbūdė yra mūsų BUSRESĖLĖ ir kaip ji nepaiso eti- 
keto taisyklių. : 

Visame tame, aš jaučiau, buvo daug tiesos ir sveikos 
išminties, ir, regis, jis visa tai pasakė grynai iš drau- 
giškumo,— aš anaiptol neturėjau pagrindo užsigauti. Ta- 
čiau -visą laiką, kol jis kalbėjo, aš jutau nesuvaldomą 
norą persmeigti Rešlį Osbaldištoną špaga. 

„Velniai rautų, kas per. įžūlumas! — pagalvojau pats 
sau.— Nejaugi jis nori mane įtikinti, kad mis Vernon 
įsimylėjusi persikreipusį jo veidą ir taip žemai puolusi, 
jog prireikė jo dorumo jai išgelbėti nuo neprotingos aist- 
rOSt“ 

„Priversiu jį pasakyti atvirai, ką galvoja, — nuspren- 
džiau aš;— nors man tektų traukti iš jo žodžius kalvio 
replėmis'. 

Todėl kiek galėdamas suėmiau save į rankas ir ra- 
miai tariau: k 
. — Tikrai gaila, kad tokia protinga ir išsimokslinusi 
es kaip mis Vernon, pasižymi šiurkštumu ir stačiokiš- 

umu. 

— Arba bent kraštutinių atvirumu ir nesantūrumu,— 
atsiliepė Rešlis.— Bet patikėkite manimi, ji turi nuostabią 
širdį. Pasakysiu teisybę, jeigu ji ir toliau visą laiką šnai- 
ruos į vienuolyną bei į jai skirtą jaunikį ir jeigu mano 
triūsas Pluto“? kasyklose man suteiks pakankamą sava- 


* Plutas — antikinėje šuisiogijėje turtų dievas. | 

rankiškumą, aš imsiu galvoti, kaip atnaujinti mūsų drau- 
gystę ir savo likimą sujungti su jos likimu. 

„Nepaisant tokio žavingo balso ir iškalbos, — pama- 
niau aš, —šis Rešlis Osbaldistonas yra bjauriausias ir 
arogantiškiausias pasipūtėlis, kokį kada nors man teko 
sutikti“. 

— Bet, antra vertus, — kalbėjo toliau Rešlis, lyg ir 
balsu svarstydamas,— aš nenorėčiau nustumti Tornklifo. 

— Nustumti Tornklifą! Vadinasi, jūsų brolis Tornkli- 
fas,— paklausiau aš didžiai nustebęs, — yra Dianai Vernon 
numatytasis vyras? 

— Nagi taip. Jos tėvo valia ir savotiškas mūsų šeimų 
susitarimas įpareigoja Dianą ištekėti už kurio nors sero 
Hildebrando sūnaus. Iš Romos buvo gautas dispensas 
Dianai Vernon sueiti į moterystės luomą su — vardui do- 
kumente palikta vieta — Osbaldistonu, eskvairu, sūnumi 
sero Hildebrando Osbaldistono iš Osbaldistono, baroneto 
ir taip toliau. Belieka tiktai nužiūrėti tą laimingąjį,. kurio 
vardas turi užpildyti tuščią vietą dispense. Kadangi Persis 
retai būna blaivus, mano tėvas nužiūrėjo Tornklifą, antrą- 
ją šeimos atžalą, todėl labiausiai tinkantį Osbaldistonų 
genealogijai pratęsti. 


— Bet jaunoji ledi, — tariau aš, Ira ie eisdamas kalbėti 
juokaujamu tonu, tačiau tatai man, rodos, baisiai nepavy- 
ko, — galbūt jau įsižiūrėjo jūsų šeimos medyje žemEsNę 
šaką, kuri jai labiau prie širdies. 

— Negalėčiau pasakyti, — atsakė Rešlis.— Mūsų šei- 
moje maža ką galima pasirinkti: Dikas — lošėjas, Džo- 
nas — storžievis, o Vilfredas — asilas. Aš pasakyčiau, ma- 
no tėvas, šiaip ar taip, visai teisingai numatė vyrą varg- 
šelei Di. 

—- Apie esančiuosius, — tariau aš, — juk niekad nekal- 
bama. 

— O! Mane nuskyrus kunigystei, mano kandidatūra 
atkrito savaime. Jeigu ne tai, pasakysiu nesivaržydamas, 
aš, per savo išsilavinimą sugebėdamas būti mis Vernon 
mokytoju ir globėju, galėjau kur kas veikiau tapti tuo iš- 
rinktuoju, negu bet kuris vyresniųjų mano brolių. 

— Ir jaunoji ledi, be abejo, buvo tos pačios nuo- 


monės? 
— Jūs neturite šitaip manyti, — atsakė Rešlis, veid- 


mainiškai paneigdamas, jog aiškiai norėjo, kad aš pa- 


122 


tikėčiau visais šiuo atveju galinčiais kilti įtarimais.—- 
Draugystė, vien tik draugystė tesiejo mus, taip pat švelnus 
atsiskleidžiančio proto prisirišimas prie vienintėlio savo 
mokytojo. Meilė neprisėlino prie mūsų. Aš jau minėjau — 
man laiku atėjo į galvą pasielgti išmintingai. 

Visai nebuvau linkęs tęsti šio. pašnekesio ir, nusik- 
ratęs Rešliu, pasitraukiau į savo kambarį, kur, prisimenu, 
ėmiau žingsniuoti iš kertės į kertę, smarkiai susijaudinęs, 
garsiai kartodamas tuos žodžius, kurie daugiausia mane 
buvo užgavę: „Greit sušižavinti mergina... karštas būdas... 
švelnus prisirišimas... meilė!..“ Diana Vernon, žaviausia 
būtybė, kokią tik pasitaikė man sutikti, įsimylėjusi jį, 
tą šleivakojį, tą kietasprandį, tą šlubą kipšą!.. Tikras 
Ričardas Trečiasis“, tik be kupros!.. Ir vis dėlto Rešlis 
turėjo šitiek progų per tas savo prakeiktas pamokas... 
Ir toji lengva ir sklandi jo gražbylystė! Ir visiška Dianos 
vienatvė — aplirik iš niekur nesulaukusi protingo žodžio. 
Taip, ir ji aiškiai apmaudauja ant jo, drauge žavėdamasi 
jo talentais, — tatai labai panašu į pamintą jausmą... Gerai! 
Bet kas man darbo? Kurių galų aš čia siuntu? Argi Diana 
Vernon bus pirmutinė graži mergina, pamilusi bjaurų 
žmogėną ir ištekėjusi už jo? Ir jeigu nebūtų susisaisčiusi- 
nė sų vienu tų Osbaldistonų — ko man rūpintis? Katalikė, 
jakobitė ir dar tikra pajodžarga... man susivilioti tokia 
mergiščia būtų gryna „beprotystė. 

Šiais svarstymais aš tik apgesinau savo apmaudo laužą, 
kuris mano širdyje vis dar smilko gana skaudžiai, ir nuėjau 
pietų į valgomąjį taip rūškanai nusiteikęs, kad net sunku. 
įsivaizduoti. 


*“ Ričardas III — Anglijos karalius 1483—1485 metais, pikt- 
naudžiautojas ir uzurpatorius, to paties pavadinimo istorinės 5 Sekspyro 
kronikos Aerojus, ; 

XII SKYRIUS 


Įkaušt? Kvailiot? Užkabinėt kitus? 
Savo paties šešėliui pliaukšt niekus? 


„Otelas“ 


Aš jau esu minėjęs, gerasis mano Trešemai,— jums ta- 
tai, galimas daiktas, nepasirodė kokia naujiena, — kad di- 
džiausia mano silpnybė buvo ta, jog nevaldžiau savo 
puikybės ir per ją dažnai prisidarydavau visokių bėdų. 
Aš dar nebuvau nė pats sau sušnibždėjęs, kad myliu 
Dianą Vernon, bet vos išgirdau Rešlį kalbant apie ją 
kaip apie mielą niekutį, besimėtantį po kojų, kurį jis 
panorėjęs galėjo paimti ar palikti ant kelio, — kiekvienas 
vargšės merginos žingsnis, tyros ir atviros jos širdies 
mėginimas surasti manyje draugą, mano akims pasirodė 
kaip didžiai įžeidžiantis koketavimas. 

„Šit kaip! — tariau pats sau.— Jinai, vadinasi, nori pa- 
silaikyti mane atsargai — dėl visa ko, jeigu misteris 
Rešlis Osbaldistonas nemalonės jos pasigailėti! Bet aš jai 
parodysiu, kad mane ne taip lengva sudoroti,— jinai pa- 
matys, kad kiaurai regiu jos gudrybes ir jas niekinu!“ 

Man nė akimirką nedingtelėjo į galvą, kad neturėjau 
nė mažiausio pagrindo pykti, o jeigu jau pykstu, vadi- 
nasi, toli gražu nesu abejingas mis Vernon kerams. Ir aš 
sėdau prie stalo, niršdamas ant jos ir ant visų Ievos duk- 
terų. ' 

Mis Vernon nustebusi išklausė, kaip aš nemandagiai 
atsakiau į vieną kitą žaismingai pašaipią jos pastabą, 
kurias ji svaidė kaip paprastai laisvai šnekėdama. Nenu- 
manydama, kad aš-tyčia noriu ją užgauti, ji gynėsi nuo 
šiurkščių mano replikų panašiai juokaudama, tik jos juo- 
kai, nors ir paaštrinti sąmojo, „buvo švelnesni, nes ji 
buvo gerai nusiteikusi. Pagaliau ji pastebėjo, kad aš iš 
tikrųjų surūgęs ir į vieną StBEIOEISES mano pastabą atšovė 
štai kaip: 

— Sakoma, misteri Frenkai, kad ir iš kvailių galima 
kai ko pasimokyti. Šiomis dienomis aš girdėjau, kaip mūsų 
pusbrolis Vilfredas atsisakė fechtuotis lazdomis su pusbro- 
liu Torniu, nes Tornis supyko ir smogė, rodos, smar- 

kiau, nei galima pagal šio draugiško žaidimo taisykles. 
„Jeigu iš tikrųjų būčiau manęs praskelti tau galvą, — 
pareiškė gerasis mūsų Vilfredas, — nepaisyčiau, ar tu pyks- 
ti, dėl to man būtų tik lengviau. Bet apmaudu, kai man 
kas užtvoja per pakaušį, o aš tik dėl akių mosuoju laz- 
da“. Jums aišku, Frenkai, koks čia moralas?. 

-— Kol kas, gerbiamoji, aš dar niekad nebuvau ver- 
čiamas lesioti sveiko proto trupinius, kuriuos savo pašne- 
kesiuose barsto mielieji mano giminaičiai. 

— „Gerbiamoji“, „verčiamas'! Jūs mane stebinate, 
misteri Osbaldistonai. 

— Labai gaila, jeigu taip. 

— Ar man rimtai žiūrėti į kaprizingą jūsų toną, ar jūs 
šitaip stengiatės pataisyti sau nuotaiką? 

— Šitoje pilyje yra tiek daug jums palankių riterių, 
mis Vernon, kad jums neverta gilintis, kodėl aš taip kvai- 
lai kalbu ir esu blogai nusiteikęs. 

— Ką? — sušuko ji.— Nejaugi aš turiu suprasti, kad 
išdavėte mano vėliavą ir perėjote priešo pusėn? 

Paskui, dirstelėjusi per stalą ir pastebėjusi, kad prie- 
šais sėdintis Rešlis mus seka susidomėjęs, — tai buvo ma- 
tyti iš griežtų jo bruožų,— jinai pridūrė: 


O, kaip baisu! Matau, kad tai tiesa!.. 
Niūridi šypsodamasis žvelgia Rešlis 
Ir tuo parodo, kad jo pusėj tu!.. . 


Bet, ačiū Dievui, niekieno neglobojama, aš išmokau daug 
ką iškęsti nesiskųsdama ir greit neįsižeisdama. Kad man 
netektų norom nenorom susikivirčyti su jumis, aš turiu 
garbę pasitraukti anksčiau negu įprasta. Linkiu jums sėk- 
mingai suvirškinti savo pietus ir netikusią nuotaiką. 

Tai pasakiusi, ji pakilo nuo stalo. 

Mis Vernon išėjus, man pasidarė gėda dėl savo elgesio. 
Aš atstūmiau parodytą draugiškumą, kurio tikrą nuošir- 
dumą ką tik buvo atskleidę neseni įvykiai, ir buvau 
beįžeidžiąs žavią ir, kaip ji pati pabrėžė, niekieno ne- 
globojamą būtybę. Mano elgesys man pačiam atrodė šiurk- 
ščiai galvijiškas. Norėdamas nustelbti ar paskandinti šias 
skaudžias mintis, aš dažniau negu paprastai pyliausi vyno 
iš ąsočio, kuris ėjo aplink stalą. 

"Būdamas susijaudinęs ir nepratęs gerti, bematant pa- 

sijutau apsvaigęs. Prisiekę girtuokliai, man rodos, sugeba 
prisisiurbti gerokai vyno, ir jis tik truputį tesudrumsčia 
jiems protą, kuris ir tada, kai jie blaivūs, nesti jau toks 
skaidrus. Bet tuos žmones, kuriems girtuokliavimo yda yra 
svetima, svaigalai paprastai daug labiau paveikia. Alko- 
holio įkaitintas, aš jau nebesivaldžiau: visą laiką šnekėjau, 
ginčijausi dė! dalykų, kurių visai neišmaniau; pasakojau 
anekdotus, pamiršdamas jų pabaigą, nesivaldydamas. ki- 
kenau iš savo paties užmaršumo. Keletą kartų lažinausi, 
pats nesuprasdamas, kuriems galams. Pagaliau iššaukiau 
milžiną Džoną imtynių, nors jis jau antri mėtai laimė- 
davo Hekshemo rungtynėse, o aš nė karto nebuvau net 
mėginęs. 1 3 ' 

Laimė, kad gerasis mano dėdė įsikišo ir sutrukdė 
man girtam. šitaip išsišokti, antraip, aš manau, viskas 
būtų pasibaigę tuo, kad man būtų buvęs nusuktas spran: 
das. “ AB 
Pikti liežuviai net tvirtino, kad aš, paveiktas vyno, 
traukęs kažkokią dainą. Bet, kadangi nieko panašaus nepri- 
simenu it niekad kaip gyvas nei prieš tai; nei po to 
nesu net bandęs ką nors sudainuoti, esu linkęs manyti, 
kad tas šmeižtas neturi jokio rimto pagrindo. Aš ir..-be 
to elgiausi pakankamai kvailai. Neprarasdamas galūtinai 
nuovokos, bematant netekau savitvardos, ir mano .suža- 
dintos aistros įtraukė į savo sūkurį. Sėsdamas' priė stalo, 
buvau paniuręs ir nepatenkintas, nusiteikęs tylėti, o vynas 
mane padarė šnekų, ieškantį progos ginčytis ir kivirčytis. 
Jei tik kas nors ką pasakydavo, aš būtinai prieštaraudavau 
ir, pamiršęs bet kokią pagarbą vaišingam savo dėdės 
stalui, ėmiau pulti politinius ir religinius jo įsitikinimus. 
Apsimestas Rešlio atlaidumas, į kurį jis mokėjo įlieti 
užgaulumo nuodų, mane erzino labiau negu triukšmin- 
gos ir pagyrūniškos stačiokų brolių kalbos. Reikia pasa- 
kyti, kad mano dėdė stengėsi mus sudrausti, bet jo žo- 
džiai dingo vyno ir aistrų sąmyšyje. Pagaliau įsiutintas 
užgaulios užuominos, tikros ar tariamos, aš neištvėriau ir 
smogiau Rešliui kumščiu. Joks filosofas stoikas, iš aukšto 
žvelgiąs į savo ir į kitų aistras, nebūtų iškentęs įžeidimo 
su didesne panieka. Tačiau jeigu jis pats nusprendė, kad 
orumas neleidžia jam išreikšti pasipiktinimo, už jį tai 
padarė Tornklifas. Mes išsitraukėme špagas ir kelis kartus 
susikirtome, bet kiti broliai pasiskubino mus išskirti! Aš 

niekad nepamiršiu šėtoniškos Rešlio šypsenos, kuri iškrei- 
pė piktus jo bruožus, kai dvejetas tų jaunų titanų suėmę 
mane ištempė iš menės. Jie. nuvilko mane į kambarį ir, 
kad būtų saugiau, užrakino duris, ir aš, be galo niršda- 
mas, girdėjau, kaip jie gardžiai juokėsi lipdami žemyn 
grotuoti langai ir stiprios, geležimis kaustytos durys suž- 
lugdė mano pastangas. Galų gale išsitiesiau lovoje ir už- 
migau, prisiekinėdamas baisiausiai atkeršyti rytojaus .die- 
ną. ; 
š Bet su. ryto vėsa mane apėmė atgaila. Aš kuo aiškiau- 
siai pajutau, koks smurtiškas ir. paikas buvo. mano .el- 
gesys, ir turėjau prisipažinti, kad per vyną ir karščia- 
vimąsi protingumo atžvilgiu buvau atsidūręs žemiau net 
už patį Vilfredą Osbaldistoną, kurį didžiai niekinau. Nejau- 
kią savijautą sunkino mintis, kad man teks atsiprašyti 
taip. netinkamai pasielgus ir kad mis Vernon neišven- 
giamai bus mano nusižeminimo liudytoja. Suprasdamas, 
kaip nevykusiai ir nemandagiai vakarę elgiausi su ja pačia, 
aš dar labiau degiau iš gėdos, nes šito savo nusikaltimo 
negalėjau sušvelninti net tokiu menkaverčiu pasiteisinimu 
kaip svaigalų įtaka. . 

' Prislėgtas gėdos ir pažeminimo, nuslinkau pusryčių 
į valgomąjį, kaip nusikaltėlis išklausyti nuosprendžio. 
Pasitaikė,- kad dėl stiprios šalnos nebuvo galima išvesti 
į medžioklę šunų, ir man teko pakelti dvigubą kančią, 
nes susitikau su visa šeima, išskyrus tiktai Rešlį ir mis 
Vernon. Visi sėdėjo prie stalo ir-valgė šaltą elnienos 
paštetą ir jautienos nugarinę. Kai aš įėjau, buvo didžiai 
įsilinksminę, ir man nereikėjo pastangų įspėti, kad juok- 
tasi kaip tik iš manęs. Reikia pasakyti, kad tai, dėl ko 
man buvo kankinamai gėda, mano dėdei ir didesnei pusb- 
rolių daliai atrodė kaip gražus, nekaltas pokštas. Seras 
Hildebrandas, pajuokavęs iš vakarykščių mano žygdarbių, 
dievažijosi, kad, jo nuomone, jaunam vyrui verčiau tris- 
kart per dieną nusigerti, negu kaip presbiterionui nusė- 
linti į lovą. blaiviam, palikus malonią bičiulių kompaniją 
ir neišgertą klareto- butelį. Paremdamas šiuos paguodos 
žodžius, jis pripylė man didžiulę taurę degtinės ir para- 
gino praryti „man įkandusio šuns plauką“. 

— Tegu sau juokiasi šitie šaipokai, sūnėne! — tarė 
jis. —.Jei būtų išaugę tokie pat tykūnai kaip ir pats, jei 

nebūčiau jų išpenėjęs, kaip kas pak alum ir 
degtine. 

Apskritai mano pusbroliai nebuvo piktaširdžiai. Jie 
Matė, kad aš su skausmu ir gėla prisimenu praėjusį -va- 
karą, ir stengėsi, nors ir nevykusiai, išsklaidyti sunkią 
mano nuotaiką. Tik vienas Tornklifas atrodė paniuręs ir 
neatlaidus. Šis vyrukas iš pat pradžių nusiteikė prieš 
mane. Iš jo aš nepatyriau nė mažiausio palankumo, kurį 
kartais, kad. ir labai nerangiai, parodydavo kiti jo bro- 
liai. Jeigu buvo tiesa (tačiau tuo aš ėmiau abejoti), kad 
šeima į jį žiūri kaip į būsimą Dianos Vernon vyrą, arba 
jis pats save tokiu laiko, — jo širdyje visai natūraliai 
galėjo užsiliepsnoti pavydas dėl aiškaus palankumo, kokiu 
jaunai. mergaitei buvo smagu apdovanoti žmogų, kurį 
Tornklifas galėjo, ko gero, palaikyti pavojingu varžo- 
vu. . . 
Pagaliau įėjo Rešlis —- tamsiu „kaip gedulas veidu, 
įskaudintas — tuo aš neabejojau — nepateisinamos ir gė- 
dingos užgaulės, kurią patyrė iš manęs. Aš jau buvau 
apsisprendęs, kaip turėsiu pasielgti šitokiu atveju, ir save 
įtikinęs, kad garbės reikalas ne teisintis, 0 atsiprašyti 
už įžeidimą, kuriam neturėjau jokio pagrindo. 

Todėl. nuskubėjau pasitikti Rėšlio ir pareiškiau kuo 
giliausiai“ apgailestaująs dėl to smurtiško savo išpuolio 
vakar vakare. 

— Jokios aplinkybės, — pasakiau aš,— neišplėštų iš 
manęs nė vienintelio atsiprašomo žodžio, jeigu pats nesu- 
prasčiau, jog elgiausi nederamai.— Ir pareiškiau viltį, jog 
mano pusbrolis. priims nuoširdų mano apgailestavimą ir 
supras, kad bjauraus mano poelgio priežastis iš dalies 
buvo pernelyg dosnus Osbaldistono pilies vaišingu- 
mas. 2 
— Jis susitaikys su tavim, vaikine! — sušuko, išlieda- 
mas visą savo nuoširdumą, gerasis šeimininkas, — arba, 
po perkūnais, jis man nebe sūnus! Ei, Reši, tu vis: dar 
stypsai it stuobrys? „Didžiai gailiuosi“ — štai ir viskas, 
ką gali pasakyti džentelmenas, jeigu. jam pasitaiko išk- 
rėsti ką nevalyva, ypač prie klareto butelio. Man teko 
tarnauti Haunslou, ir, rodos, šiek tiek išmanau garbės 
reikalus. Kad man daugiau nė žodžio apie šią istoriją! 
Visi dabar į Birkenvudo pakrantę, kur mes PETA 
iš olos Opšrus. 

Rešlio veidas, kaip jau esu minėjęs, nepanėšėjo nė 
į vieną iš tų, kuriuos man kada nors buvo tėkę matyti. 
Keistas jis buvo ne vien bruožais, bet ir tuo, kaip keitėsi 
jo išraiška. Kol kitų veide skausmo išraiška persimaino 
į džiaugsmą arba pykčio į atlaidumą, praeina šiek tiek 
laiko; atsiranda savotiška prietema — kai tamsa jau iš- 
nykus, o saulė dar neužtekėjus, — iki atsileidžia įtempti 
raumenys, praskaidrėja tamsus žvilgsnis, atsipalaiduoja 
ir išsilygina kaktos raukšlės, o visas veidas, netekęs 
griežtų šešėlių, tampa giedras ir ramus. Rešlio gymis 
keisdavosi ne laipsniškai: vienos emocijos išraiška vos 
ne akimirksniu persimainydavo į priešingą. Tatai aš galiu 
palyginti su staigiu dekoracijų keitimu teatre, kai sufle- 
ris švilptelėja, ir išnyksta kalnų urvas, o iškyla girai- 
tė. . 
Šį kartą mane didžiai nustebino toji keistybė. Kai Reš- 
lis įėjo į menę, „stovėjo tamsesnis už pačią naktį!“ Su 
ta pačia nepakitusia veido išraiška išklausė mano atsipra- 
šymo ir savo tėvo įkalbinėjimo; ir tik kai seras Hil- 
debrandas baigė kalbėti, debesys bematant nuslinko nuo 
veido, ir jis lipšniausiais ir mandagiausiais žodžiais pa- 
reiškė esąs visai patenkintas tokiu „galantišku atsipra- 
šymu“. . | 

— -Iš tikrųjų, — pasakė jis,— mano galva darosi tokia 
silpna, kai ją apsunkinu nors lašu virš įprastų trijų taurių, 
kad, kaip ir dorasis Kasijus“, tik labai miglotai tepri- 
simenu vakarykštį nesusipratimą,— lyg šmėkšo daugybė 
visokių smulkmenų, bet nieko aiškaus; žinau, mes susikir- 
tome, bet neprisimenu dėl ko. Taigi, mielasis pusbroli,— 
kalbėjo jis, lipšniai spausdamas man ranką, — jūs pats įsi- 
vaizduosite, su kokiu palengvėjimu aš išgirdau, kad jums, 
o ne man tenka atsiprašyti. Nenoriu nė prisiminti, kas 
nutiko. Būtų didžiai kvaila, jei aš spirčiausi ištirti sąskaitą 
iki smulkmenų, kai balansas, kaip aš maniau, buvęs man 
nepalankus, taip netikėtai pakrypo mano naudai. Jūs mato- 
te, misteri Osbaldistonai, aš jau pratinuosi prie Lombard 
Strito“* kalbos ir ruošiuosi naujajam savo pašauki- 
mui. 


57 Veikėjas Šekspyro tragedijoje „Otelas“. 
Lombard Stritas — Londono gatvė, kur yra birža ir kur 
susispietę daug prekybos kontorų. 


5. Rob Rojus . | 129 


Ketindamas jam atsakyti ir dėl to pakėlęs akis, aš 
staiga išvydau mis Vernon, kuri nepastebimai įėjusi ati- 
džiai klausėsi mūsų pašnekesio. Susigėdęs ir sumišęs nu- 
delbiau žvilgsnį ir nuslinkau prie stalo, kur mano pus- 
broliai godžiai dorojo pusryčius: 

Mano dėdė, norėdamas, kad vakarykštės dienos įvykiai 
neišblėstų mums iš atminties be praktiškos moralinės 
pamokos, pasinaudojo proga, ir man su Rešliu rimtai 
patarė atsikratyti „pienburniškų įpročių“, kaip jis pareiškė, 
ir po truputį pratinti savo galvas pakelti džentelmenui 
deramą svaigalų kiekį, nepradedant peštynių ir nesiskal- 
dant pakaušių. Jis rėkomendavo mudviem iš pradžių kas- 
dien išmesti kvortą“? baltojo vyno, o tatai, pridėjus kovo 
alaus ir degtinės, jau būtų ganėtina dozė naujokui, dar 
žaliam gėrovui. Ir norėdamas mudu padrąsinti sakėsi 
pažinojęs mūsų metų džentelmenų, kurie negalėję vienu 
prisėdimu išgerti nė pintos vyno, bet paskui, įsitraukę 
į padorią kompaniją ir sekdami girtinu pavyzdžiu, pavirto 
tikrais savo laikų šaunuoliais ir galėdavo ramiai, be vargo 
susipilti už diržo šešis butelius, nei triukšmaudami, nei 
pešdamiesi, o rytą atsikeldavo žvalūs ir nesirgdavo pagi- 
riomis. 4 

Nors patarimas buvo išmintingas, atveriąs man palan- 
kias galimybes, bet aš nesiskubinau juo pasinaudoti — 
iš dalies galbūt todėl, kad vos tik pakėlęs nuo stalo akis, 
sutikdavau į mane įsmeigtą mis Vernon žvilgsnį, kuriame, 
man rodės, mačiau gilią užuojautą, sūmišusią su gailesiu 
ir priekaištu. Ėmiau svarstyti, kaip reikėtų nutaikius progą 
pasiaiškinti ir taip pat ją atsiprašyti, bet ji tuo tarpu 
pati pasišovė palengvinti man dalią ir paskyrė pasima- 
tymą. 

— Pusbroli Frensi,— tarė ji, kreipdamasi į mane taip, 
kaip vadino ir visus kitus Osbaldistonus, nors aš, tiesą 
pasakius, neturėjau teisės vadintis jos giminaičiu, — šįryt 
užtikau sunkią vietą Dantės „La divina Commedia", ar ne- 
būtumėte toks malonus su manim nueiti į biblioteką ir 
man padėti? O kai iššifruosite gilią florentiečio mintį, 
mes pasivysime visus prie Birkenvudo pakrantės ir pa- 
žiūrėsime, ar mūsų medžiotojams pavyks aptikti opšrus. 


89 Anglų kvorta — 1,14 litro. | 

Aš, žinoma, pareiškiau sutinkąs jai padėti. Rešlis pasi- 
siūlė mums į pagalbą. 

— Aš esu labiau įgudęs susekti Dantės mintį klaikios 
ir nykios jo poemos metaforose ir elizijose,— pasakė 
jis, — negu vaikyti vargšą niekuo nekaltą atsiskyrėlį iš 
olos. 

— Atleiskite man, Rešli,— atsakė mis Vernon.— Ka- 
dangi jums teks užimti misterio Frensio vietą prekybos 
kontoroje, jūs turite jam užleisti savo mokinės lavinimo 
pareigą Osbaldistone. Jeigu prireiks, mes, be abejo, jus 
pasikviesime,— todėl prašau nežiūrėti taip niauriai. Be 
to, turėtumėte gėdytis, taip menkai išmanydamas medžiok- 
lę. Ką jūs atsakysite, jeigu dėdė iš Gervių SIEoS, pak- 
laus, pagal kokias žymes atsekamas opšrus. 

— Teisingai, Di, teisingai! — tarė atsidusęs seras Hil- 
debrandas.— Aš neabejoju, Rešliui bus striuka, jei paklius 
į egzaminą. O jis galėjo daug ko naudinga išmokti, kaip 
ir jo broliai. Galima sakyti, jis išaugęs tokiomis aplinky- 
bėmis, kurios yra tikra mokykla. Bet šitas juokdariškas 
prancūziškų madų, knyginių gudrybių bei visokių praš- 
matnybių vaikymasis, renegatai ir hanoverinė dinastija 
pasaulį tiesiog aukštyn kojomis apvertė, kad aš nebe- 
pažįstu senosios mielos mūsų Anglijos. Jojame su mumis, 
Rešli; atnešk man ragotinę. Pussesereį tu šiandien nerei- 
kalingas, ir aš neleisiu, kad Dianai įkyrėtum. Tegu niekas 
nepasakys, kad Osbaldistone tebuvo viena moteriškė, bet 
ir toji nusikankino nelaisvėje. 

Rešlis pasiskubino vykdyti tėvo įsakymo, tačiau praei- 
damas spėjo šnibžtelti Dianai: 

— Manau, dėl atsargumo man bus pravartu atsivesti 
duenją Ceremoniją ir pasibelsti, priėjus prie bibliotekos 
durų? 

-— Ne, ne, Rešli — atsakė mis Vėrnon,— liaukitės 
bendravęs su nenuoširdžiu savo sėbru didžiuoju Veid- 
mainiškumu, ir tada jūs tikrai galėsite netrukdomas pri- 
sidėti prie mūsų ir studijuoti klasikus. 

Tai pasakiusi, ji pasuko į biblioteką,. ir aš nusekiau 
paskui — vos nepasakiau — Lao nusikaltėlis, vedamas, į 
egzekucijos vietą; bet, rodos, -aš jau porą ar -daugiau 
kartų esu pavartojęs šį palyginimą: Kalbant visai be jokių 
palyginimų, aš-nusekiau paskui mis Vernon, varžydamasis 
ir jausdamasis sutrikęs, ir nežinau, ką būčiau davęs, kad 

būčiau galėjęs viso to atsikratyti. Ši nejauki savijauta, 
man rodės, žemino mane ir visai netiko džentelmenui 
tokiomis aplinkybėmis, nes aš gana ilgai buvau alsavęs 
kontinento oru ir įsiurbęs į sąve nuovoką, kad jaunikai- 
čiui, kai jam graži ledi pasiūlo pasikalbėti tėtę-d-tėte, de- 
ra būti žvaliam, galantiškam ir daugiau ar mažiau mokan+ 
čiam išlaikyti išauklėto žmogaus pasitikėjimą' savimi. 

Tačiau mano angliška sąžinė nustelbė prancūziškąjį 
auklėjimą ir turbūt aš atrodžiau labai pasigailėtinai, kai 
mis Vernon, didingai atsisėdusi į platų bibliotekos krės- 
lą, lyg teisėjas, pasiruošęs nagrinėti svarbią bylą, gestu 
pakvietė mane užimti priešais stovinčią kėdę (tai aš pa- 
dariau it kaltinamasis, sėdęs į savo. Su6LA) ir karčios iro- 
nijos tonu pradėjo pašnekesį. 

XIII SKYRIUS 


Klastūnas tas, kuris nuodais suvilgė 
Žudyti skirtą ginklą, — dvigubai 
Yra tas klastingesnis, kurs įpylė 
Baisių lašų vaišingojon taurėn 
. Ir ne gyvybę, — mirtį gyslosna įliejo. 
Nežinomas autorius 


— Duodu žodį, misteri Frensi Osbaldistonai,— tarė 
mis Vernon, tarsi jausdama galinti teisėtai kreiptis į ma- 
ne priekaištingos ironijos -tonu, kurio ji mėgdavo grieb- 
tis, — jūsų reputacija šičia kyla. „Aš nemaniau, kad turite 
šitokių gabumų. Vakarykštę dieną dera laikyti jūsų debiu- 
tu, įrodančiu, jog galite būti Osbaldistono giminės garbės 
nariu. Jūs pasirodėte meistriškai. 

— Aš visiškai suprantu neišauklėtai pasielgęs, mis 
Vernon, ir pasiteisindanias tegaliu pasakyti, kad man teko 
kai ką išgirsti, ir tatai mane itin sujaudino. Aš prisipažįstu, 
kad pasielgiau įžūliai ir paikai. 

— Jūs didžiai neteisingas pats sau,— tarė negailestin- 
goji mano auklėtoja.— Iš to, ką aš mačiau ir išgirdau iš 
kitų, jūs per vieną vienintelį vakarą sėkmingai spėjote 

parodyti, kad jumyse puikiausiai derinasi visi tie nepri- 
lygstami privalumai, kuriais pasižymi jūsų pusbroliai: 
romus geravalio Rešlio kilniaširdiškumas, Persio nuosai- 
kumas, Tornklifo šaltakraujiškumas, Džono menas alioti 
šunis, Diko aistra lažintis, — ir visa tai pasireiškė, misteri 
Frensi, vieninteliame jūsų asmenyje. Be to, laiką, vietą ir 
aplinkybes jūs pasirinkote su skoniu ir įžvalgumu, vertu 
paties išmintingojo Vilfredo. 

— Nors truputį pasigailėkite, mis Vernon, — pratariau 
aš, nes, prisipažįstu, priekaištai atrodė man anaiptol ne 
griežtesni, negu buvau nusipelnęs savo poelgiu, ypač atsi 
žvelgiant į tai, kas man priekaištavo, — ir atleiskite man, 
jei aš, mėgindamas pateisinti savo akibrokštą, kuriuo pa- 
prastai nenusikalstu, kaip priežastį nurodysiu šių namų 
ir šio krašto papročius. Aš anaiptol nesižaviu jais, bet, kaip 
sako Šekspyras, geras vynas yra geras lipšnus bičiulis, ir 
kiekvienas gyvas žmogus kartais gali pakliūti jo įtakon. 

-.—- Taip, misteri Frensi, bet Šekspyras šitą panegiriką 
ir apologiją įspraudžia į lūpas didžiausiam sukčiui, kokį 
jis savo plunksna iš viso yra nupiešęs. Tačiau aš nenoriu 
piktam panaudoti citatos ir nepulsiu jūsų neigti, kaip 
vargšelis Kasijus, kuris atsikirto gundytojui Jagui. Aš tik- 
tai noriu, kad jūs žinotumėte, jog pilyje. yra bent vienas 
asmuo, kuriam skaudu matyti gabų ir vilčių teikiantį jau- 
nuolį grimztant į balą, į kurią kas vakarą pasineria šio na- 
mo gyventojai. 

— Aš sušlapau tiktai savo batus, užtikrinu jus, mis 
Vernon, ir liūno tvaikas iškart atėmė man bet kokį norą 
žengti toliau. Ž 

— Šitaip apsispręsdamas, jūs pasielgėte išmintingai, — 
atsakė ji.— Bet tai, ką išgirdau, mane didžiai nuliūdino, 
todėl aš pirma prašnekau ne apie save, o apie jus. Vakar per 
pietus jūs taip keistai elgėtės su manim, lyg jums kas bū- 
tų pripasakojęs dalykų, kurie mane pažemino jūsų akyse. 
Leiskite tad paklausti, ką jūs išgirdote? 

Aš apstulbau. Klausimas buvo stačiai atviras, — taip 
paprastai džentelmenas kreipiasi į džentelmeną, draugiš- 
kai, bet ryžtingai reikalaudamas paaiškinti kurį nors poel- 
gį, ir nė šešėlio užuominų, niuansų, sušvelninimų, apy- 
lankų,-— viso to, ko paprastai griebiamasi besiaiškinant 
dviem skirtingos lyties asmenims aukštuomenės sferose. 

Taigi suglumęs aš nežinojau, ką daryti. Mane įkyriai 

kankino mintis, kad tai, ką Rešlis papasakojo, tegu ir ne- 
perdėdamas, turėjo man sužadinti vien gailestį mis Ver- 
non, bet anaiptol ne smulkmenišką niršulį. Ir tegu aš Reš- 
lio šnekomis būčiau galėjęs kuo puikiausiai pateisinti ne- 
gražų savo elgesį, man būtų buvę labai sunku tai išreikšti 
žodžiais, kurie, žinoma, būtų galėję užgauti mis Vernon 
savigarbą. Matydama, kad aš svyruoju, ji-vėl prašneko 
šiek tiek įsakmiau, bet vis dar santūriai ir mandagiai: 

— Tikiuosi, misteris Osbaldistonas neginčija mano 
teisės prašyti paaiškinimo? Aš neturiu artimo žmogaus, 
kuris galėtų mane užstoti, todėl man turėtų būti leista gin- 
tis pačiai. 

Storžievišką savo elgesį aš mėginau užsikirsdamas pa- 
aiškinti bloga nuotaika ir nemaloniais laiškais iš Londono. 
Mis Vernon, leidusi man išsemti visus pasiteisinimus. ir 
gražių gražiausiai juose susipainioti, visą laiką klausėsi 
šypsodamasi, ir iš tos šypsenos buvo matyti, jog ji manimi 
visai netiki. 

— O dabar, misteri Frensi, kai baigėte savo pasiteisi- 
nimų prologą, tokį pat nevykusį kaip ir visi prologai, bū- 
kite. malonus pakelti uždangą ir parodyti man tai, ką aš 
noriu matyti. Žodžiu, pasakykite man, ką jums Rešlis pri- 
šnekėjo apie mane, nes Osbaldistono pilyje kaip tik jisai 
yra didysis intrigų išradėjas ir rezgėjas. 

„— Bet, mis Vernon, tegu aš ir turėčiau kai ką jums pa- 
sakyti, kaip jūs pažiūrėtumėte į tą žmogų, kuris vieno są- 
jungininko paslaptis išduoda kitam? Rešlis, kaip jūs pati 
pareiškėte, tebėra jūsų sąjungininkas, nors ir nebe draugas. 

— Šiuo reikalu aš nepakenčiu išsisukinėjimo ir ne- 
linkusi juokauti. Rešlis negali, neprivalo ir tenedrįsta 
skleisti apie mane, Dianą Vernon, tokių kalbų, kurių ne- 
galima man pasakyti, kai aš to paprašau. Tikra tiesa, kad 
dėl kai kurių dalykų mus sieja paslaptis ir abipusis pasi: 
tikėjimas, bet tai, ką jis jums pasakė, čia niekuo dėta, kaip 
ir apskritai-niekuo dėta ir aš pati. 

Aš tuo tarpu jau spėjau atitokti iš sumišimo ir greitai 
apsisprendžiau neatskleisti to, ką Rešlis man buvo pati- 
kėjęs. Jaučiau, kad būtų negražu, jei aš atpasakočiau pri- 
vatų mūsų pašnekesį. „Man tatai neišeis į naudą, — mąsčiau 
aš, — o mis Vernon, be abejo, labai įskaudins“. Todėl rim- 
tai atsakiau, kad mudu su misteriu Rešliu Osbaldįstonu pa- 
viršutiniškai pasišnekėjome apie.šeimyninę pilies gyven- 

tojų padėtį, ir pareiškiau, kad apie ją nebuvo pasakyta 
nieko, kas būtų sudarę nepalankų įspūdį. Tačiau pridūriau, 
kad aš, būdamas džentelmenas, negaliu smulkiau atpasa- 
koti privataus pašnekesio. 

Ji staiga atsistojo panaši į Kamilą““, pasiruošusią šok- 
ti į Mūšį. 

— Šitaip neišsisuksite, gerbiamasis. Aš turiu išgirsti 
kitokį jūsų atsaką. 

Jos veidas užsiliepsnojo, skruostai paraudo, akyse 
blykstelėjo kibirkštys, ir ji vėl prašneko: 

— Aš reikalauju tokio paaiškinimo, kokio turi teisę 
reikalauti šlykščiai apšmeižta moteris iš kiekvieno vyriš- 
kio, kuris vadina save džentelmenu; kokio turi teisę mal- 
dauti kiekvieno, kuriam teko laimingesnė dalia; praradusi 
motiną, neturinti draugų, vienut vienutėlė pasaulyje mo- 
teris, likusi be globos ir užtarėjo, — maldauti vardan Die- 
vo, kuris kitus leido į pasaulį džiaugtis, o ją — kentėti. 
Jūs išklausysite mano prašymą, arba, — pridūrė ji, iškil- 
mingai pakeldama akis,— pasigailėsite savo užsispyrimo, 
jeigu iš viso yra atmoka už skriaudas čia, žemėje, ar dan- 
guje. 

Mane didžiai nustebino jos karštumas, bet aš pajutau, 
kad šitaip maldaujamas privalau atidėti į šalį skrupulin- 
gą mandagumą ir trumpai, bet aiškiai atpasakoti jai svar- 
biausius momentus iš viso to, ką man buvo išdėjęs Rešlis. 

Ji atsisėdo į krėslą ir nusiramino, vos tik aš ėmiau pa- 
sakoti; o kai stabtelėdavau, stengdamasis kuo švelniau iš- 
reikšti mintį, ji ne kartą pertraukdavo mane, sušukdama: 

— Tęskite, labai jus prašau! Pirmas žodis, kuris ateis į 
galvą, yra.pats tikriausias, todėl pats geriausias. Nebijo- 
kite užgauti mano jausmų ir kalbėkite taip, lyg viską pa- 
sakotumėte trėčiam nesuinteresuotam asmeniui. 

Šitaip skatinamas ir verčiamas, aš išstenėjau visas 
Rešlio man išklotas šnekas apie ankstesnį jos įsipareigo- 
jimą ištekėti už kurio nors Osbaldistono ir apie dėl to atsi- 
radusius keblumus. Čia buvau benutyląs, bet Diana, būda- 
ma įžvalgi, pajuto, kad aš kažką nutylėjau, ir net maždaug 
įspėjo ką. 

— - Žinoma, negražu bušo Rešliui visa tai pliaukšti 

apie mane. Aš esu lyg ta vargšė pasakos našlaitė, dar lop- 
šyje sužadėta su Juoduoju Norvegijos Lokiu, bet daugiau- 
sia sielvartaujanti dėl to, kad mokykloje klasės draugės 
ją pravardžiuoja Meškino sužadėtine. Tačiau, be viso 
to, Rešlis juk užsiminė kai ką ir apie save? 

— Jis, žinoma, užsiminė, kad jeigu ne baimė skau- 
džiai užgauti brolį, tai dabar, pasikeitus jo likimui, norė- 
tų vietoj Tornklifo vardo tuščioje dispenso vietoje ma- 
tyti įrašytą Rešlio vardą. 

— Šit kaip? Iš tikrųjų? — sušuko ji — Koks jis kil- 
niaširdis! Per daug garbės nuolankiai jo tarnaitei, mis Ver- 
non. O ji, suprantama, turėtų nesitverti džiaugsmu, jeigu 
šitaip vardai iš tikrųjų būtų pakeisti? 

— Tiesą pasakius, jis apie tai užsiminė ir net davė 
suprasti... 

— Ką gi? Aš noriu išgirsti viską! — Karštai sušuko ji. 

— Kad jis nutraukė judviejų ryšius, bijodamas, kad 
įsikeros jausmas, kurio puaselen jam neleido Iuošimasis 
į kunigus. 

— Esu didžiai jam dėkinga už apdairumą,— atsakė mis 
Vernon, ir kiekvienas gražaus jos veido bruožas, rodės, 
stengėsi“ išreikšti didžiausią panieką ir pasibjaurėjimą. 

Valandėlę patylėjusi, ji vėl kaip paprastai ramiai pra- 
4 "Beveik visa tai, ką išgirdau iš jūsų, aš tikėjausi ir 
privalėjau tikėtis:išgirsti, nes, išskyrus vieną aplinkybę, 
tatai tikra tiesa. Tačiau, kaip esti tokių stiprių nuodų, kurių 
vienas kitas lašas gali užteršti visą šaltinį, taip ir Rešlio 
šnekose buvo vienas melas, pakankamai pajėgus apnuodyti 
visą šulinį, kuriame, kaip sakoma, glūdi pati tiesa. Tai įžū- 
lus ir šlykštus melas, kad aš, pažinodama Rešlį taip; kaip, 
deja, buvau priversta jį pažinti, dėl kažkokių aplinkybių 
būčiau galėjusi manyti savo likimą susieti su jo likimu. 
Ne,— kalbėjo ji su kažkokiu vidiniu pasidygėjimu, vei- 
kiausiai nesąmoningu, — bet koks likinias geriau negu ši- 
toksai; tūkstantį kartų verčiau prasilakėlis, lošėjas, mu- 
šeika, jojikas, besmegenis kvailys, tik ne Rešlis. Vienuo- 
lynas, kalėjimas, kapas man būtų mielesnis už juos visus. 

Liūdnos gaidos buvo jaučiamos jos balse, atliepda- 
mos tą keistą ir įdomiai romantišką jos padėtį. Tokia jau- 
nutė, tokia žavi, tokia nepatyrusi, palikta visiškai savo 
pačios.valiai, be jokios moralinės atramos, kurią mergai- 

tė paprastai patiria iš ją užstojančių draugių, netekusi net 
tos menkos galimybės, kurią suteikia elgesio su moterimis 
aukštuomenėje etiketas, — vargu ar bus metaforiška, jei aš 
pasakysiu, kad dėl jos mano širdis pasruvo krauju. Tačiau 
ji taip oriai niekino bet kokį ceremoningumą, taip atvirai 
piktinosi melu, taip ryžtingai ir drąsiai žvelgė į akis ją su- 
pantiems pavojams, kad aš, užuot gailėjęsis jos, ėmiau 
karštai žavėtis ja. Diana atrodė man kaip princesė, apleista 
valdinių ir netekusi valdžios, bet vis tebežiūrinti su panie- 
ka į tas visuomenines normas, kurios privalomos žemesnio 
rango žmonėms, ir prislėgus sunkumams. drąsiai ir su pasi- 
tikėjimu pasikliaujanti dangaus teisingumu ir nepalaužia- 
ma dvasine savo pačios ištverme.. 

Aš buvau bemėginąs išreikšti jai ir užuojautą, ir susi- 
žavėjimą didžia jos drąsa tokiomis sunkiomis aplinkybė- 
mis, bet mis Vernon iškart mane nutildė. 

— Aš jums juokais esu pasakiusi, — tarė ji, — kad ne- 
mėgstu komplimentų, o dabar rimtai sakau, kad neprašau 
užuojautos ir niekinu paguodą. Kas užgriuvo man ant pe- 
čių — aš iškentėjau. Kas- dar užgrius — irgi iškentėsiu, 
kiek jėgos leis. Joks užuojautos žodis nė per plauką nepa- 
lengvina vergui jo naštos. Pasaulyje tėra vienas žmogus, 
kuris galėjo man padėti, bet jis tik dar labiau pasunkino 
mano padėtį, — tai Rešlis Osbaldistonas. Taip! Buvo toks 
laikas, kai aš galėjau jį pamilti. Bet, didysis Dieve! Kokio 
tikslo siekdamas jis galų gale įgijo vienišos būtybės pa- 
sitikėjimą! Ir kaip atkakliai jis ėjo prie šios savo užmačios 
metai po metų, nė vieno vienintelio karto nesiteikdamas 
išgirsti sąžinės ar užuojautos balso! Kokiam tikslui pa- 
siekti jis pats nuodais pavertė tą peną, kurį teikė mano 
protui! Gailestingoji Apvaizda! Kas manęs laukė šiame ir 
aname pasaulyje! Juk būčiau pražuvusi kūnu ir siela, jei- 
gu būčiau įkliuvusi į to užkietėjusio niekšo pinkles! 

. Mane taip pritrenkė klastinga išdavystė, kurią ji man 
atskleidė, kad pašokau nuo kėdės ir, nežinodamas ką da- 
rąs, nusitvėriau špagos rankenos. Aš buvau bepuoląs iš 
kambario ieškoti to, kuriam būčiau galėjęs išlieti teisė- 
tą savo pasipiktinimą. Vos atgaudama kvapą, įsmeigusi 
į mane akis, kuriose vietoj pykčio.ir paniekos blykstelė- 
jo išgąstis,. mis Vernon pašoko ir MžStojo man kambario du- 
ris. 

—— Palaukitel > sušuko ji— Palaukite! Kad ir koks 

teisus įūsų pasipiktinimas, bet jūs nežinote nė pusės šio 
siaubingo kalėjimo paslapčių — Ji neramiai apžvelgė 
kambarį ir prabilo kone pašnibždom: — Jo gyvybę saugo 
kerai, jūs negalite jo užpulti, nesukeldamas pavojaus ki- 
tų gyvybei ir neužtraukdamas daug kitokių blogybių. Ki- 
taip vieną teisingo atpildo momentą jis vargu ar būtų li- 
kęs gyvas kad ir nuo šitos štai silpnos rankos. Aš jums sa- 
kiau,— pridūrė ji, vėl man parodydama sėstis,— kad man 
nereikia guodėjų, o dabar pasakysiu, kad man nereikia nė 
keršytojo. 

Nejučiomis atsisėda į kėdę, mintimis perbėgdamas 
jos žodžius, ir prisiminiau tai, į ką neatkreipiau dėmesio 
plykstelėjus pirmam pykčiui: juk aš neturėjau nė mažiau- 
sios teisės tapti mis Vernon gynėju. Ji patylėjo, iki atvės 
jos pačios ir mano susijaudinimas; paskui kreipėsi į ma- 
ne daug ramesniu balsu: 

— Aš jau kalbėjau apie paslaptį, susijusią su Rešliu, 
pavojingą ir nelemtą paslaptį. Nors jis ir niekšas ir žino, 
kad mano akyse yra pasmerktas, — aš negaliu, nedrįstu 
atvirai nutraukti visko su juo ir pasipriešinti. Jūs taip pat, 
misteri Osbaldistonai, turite jį pakęsti, kovoti su jo klas- 
tomis atsargiai, o ne smurtu. Bet užvis labiausiai turite 
vengti tokių scenų kaip vakar vakare, nes tuo suteiksite 
jam pavojingą pranašumą prieš save. Aš nusprendžiau jus 
perspėti ir kaip tik dėl šito pasikviečiau pasikalbėti, bet at- 
skleidžiau jums -kūr kas daugiau, negu buvau maniusi. 

“ Aš užtikrinau mis Vernon nepanaudosiąs jos atvirumo 
piktam. 

— Tikiuosi, kad taip, — atsakė ji.— Jūsų veidas ir el- 
gesys žadina pasitikėjimą. Likime ir toliau draugai. Jums 
nėra ko bijoti, — pridūrė ji nusijuokdama ir šiek tiek pa- 
rausdama, tačiau tuo pačiu laisvu ir nevaržomu balsų,— 
kad mūsų draugystė tebus, anot mūsų poeto, tik kaukė 
kitam jausmui pridengti. Savo galvosena ir elgesiu aš vei- 
kiau ne moteris, o vyras, tarp kurių buvau auklėjama. Be 
to, mane nuo pat lopšio gobia nelemtas vienuolės šydas. 
Jūs lengvai galite patikėti manimi, kad aš nė karto nepa- 
galvojau apie tą pasibjaurėtiną sąlygą, kuri leistų man iš- 
sivaduoti iš vienuolyno. Man dar neatėjo laikas,— pri- 
dūrė ji, — pareikšti galutinio savo apsisprendimo, ir kol 
dar leista, noriu drauge su visais, kurie mėgsta gamtą, 
laisvai gėrėtis plačiaisiais kloniais ir gūdžiomis kalvomis. 

O dabar, taip puikiai mums išsiaiškinus šitą Dantės vietą, 
prašau jus, sėskite ant žirgo ir jokite pažiūrėti, kaip sekasi 
tiems opšrautojams. Man taip skauda galvą, kad negaliu 
prisidėti. 

Aš išėjau iš bibliotekos, bet nejojau pas medžiotojus. 
Jaučiau, kad būtinai reikia pasivaikščioti vienam ir nusi- 
raminti, iki galėsiu ryžtis iš naujo susitikti su Rešliu, ku- 
rio visas suktas niekšiškumas dabar taip stulbinamai at- 
siskleidė prieš mane. Diuburo šeimoje (jis buvo įsitikinęs 
reformatas) man buvo tekę girdėti daug visko pasakojant 
apie katalikų kunigus, kurie, piktnaudžiaudami draugyste, 
svetingumu ir švenčiausiais visuomeninio gyvenimo sai- 
tais, tenkina tas nuodėmingas aistras, kurioms net men- 
kiausiai pataikauti draudžia jų luomas. Bet šis kruopščiai 
apgalvotas planas — imtis auklėti vienišą aukštos kilmės 
našlaitę, taip artimai susijusią su jo šeima, klastingai sie- 
kiant paskui ją suvedžioti, — planas, kurį man taip smul- 
kiai, taip nuoširdžiai ir tauriai pasipiktinusi atskleidė pati 
numatytoji auka, dabar atrodė kur kas bjauresnis už visa 
tai, ką buvau girdėjęs, gyvendamas Bordo mieste. Pajutau, 
kad man bus labai sunku, sutikus Rešlį, paslėpti tą pasi- 
šlykštėjimą, kurį jis sužadino. O tuo tarpu šitai buvo abso- 
liučiai būtina ne vien dėl to, kad Diana mane taip mįslingai 
įspėjo, bet ir todėl, kad iš tikrųjų neturėjau tiesioginės din- 
gsties susivaidyti su pusbroliu. 

Todėl nusprendžiau: kol mudu su Rešliu gyvensime 
toje pačioje šeimoje, atsilyginti jam už veidmainystę, kiek 
tai bus galima, tuo pačiu. O kai jis išvyks į Londoną, aš nu- 
sprendžiau parašyti Ovenui ir taip jį apibūdinti, kad se- 
nis būtų atsargesnis, saugodamas mano tėvo interesus. 
Tokį žmogų kaip Rešlis godumas ir garbės troškimas trau- 
kia taip .pat, jei ne daugiau, kaip ir neteisėtas smaginima- 
sis. Energingu savo charakterių, mokėjimu pademons- 
truoti tariamus pranašumus jis galėjo lengvai laimėti di- 
delį pasitikėjimą, ir nebuvo vilties tikėtis, kad sąžinin- 
gumas ar dėkingumas jam sutrukdytų panaudoti tą pasiti- 
kėjimą piktam. Uždavinys buvo gana keblus, ypač man, 
nes: mano įspėj imas galėjo būti palaikytas pavydu varžo- 
vui, užėmusiam mano vietą tėvo namuose. Vis dėlto man 
atrodė reikalinga parašyti tokį laišką Ovenui, kuris buvo 
savotiškai atsargus, sumanus ir įžvalgus, kad padarytų tin- 
kamas išvadas iš mano pranešimo apie tikrąjį Rešlio.veidą. 

Todėl brūkštelėjau laišką ir pirma pasitaikiusia proga pa- 
siunčiau į paštą. 

Sutikęs Rešlį, įsitikinau kad jis kaip ir aš pasiryžęs 
laikytis nuo manęs per tam tikrą atstumą, vengdamas bet 
kokios dingsties susikivirčyti. Jis, be abejo, numanė, kad 
mis Vernon apie jį yra atsiliepusi nepalankiai, nors ir ne- 
galėjo žinoti, kad jinai man atskleidė niekšiškas jo užma- 
čias. Todėl mudu abu laikėmės santūriai ir kalbėjomės 
apie nereikšmingus dalykus. Tačiau Osbaldistone jis išgy- 
veno po to tik keletą dienų, ir aš, per šį laiką jį stebėda- 
mas, atkreipiau- dėmesį tik į dvi aplinkybes. Pirmiausia, 
pajėgus ir veiklus jo protas nepaprastai greitai, kone in- 
tuityviai, apčiuopdavo ir perimdavo elementarias žinias, 
reikalingas naujai jo karjerai, kuriai jis uoliai ruošėsi. Pro- 
gai pasitaikius, jis mėgdavo pademonstruoti savo pasie- 
kimus, tarsi norėdamas man parodyti, kokia lengva yra 
jam toji našta, kuria aš bodėjausi ir kurią nusimečiau, ne- 
pajėgdamas pakelti. Kita stebinanti aplinkybė buvo ta, 
kad nors mis Vernon didžiai smerkė Rešlį, vienu du jie ne 
kartą gana ilgai kalbėdavosi, tačiau prie žmonių neatro- 
dė esą vienas kitam nuoširdesni negu paprastai. 

Kai atėjo diena Rešliui išvykti, jo tėvas atsisveikino 
abejingai, o broliai vos nuslėpdami džiaugsmą — it mo- 
kiniai, kurie mato mokytoją išvažiuojant atostogų ir pa- 
tylomis džiaugiasi, nedrįsdami to atvirai parodyti; aš gi 
buvau šaltai mandagus. Kai Rešlis priėjo prie mis Vernon 
atsisveikinti, jinai šastelėjo atgal, su išdidžia panieka at- 
mesdama galvą, bet vis dėlto padavė jam ranką ir tarė: 

— Sudie, Rešli! Teatlygina jums Dievas už gera, ką pa- 
darėte, ir teatleidžia už bloga, ką ketinote padaryti. ' 


šventeivišku tonu, būdingu — pamaniau aš — jėzuitų au- 
klėtiniams.— Laimingas tas, kurio geri norai išaugino 
darbų vaisius ir kurio pikti kėslai sunyko dar nepražydėję: 

Šiais žodžiais jis atsisveikino. 

— Tikras veidmainys,— pratarė mis Vernon man, kai 
paskui jį užsivėrė durys.— Kaip kartais gali tai, ką mes la- 
biausiai niekinam ir nekenčiam, savo išore priartėti prie 
to, ką mes labiausiai gerbiame. 

Be to konfidencialaus laiško, kurį minėjau ir kurį ma- 
niau esant protingiau pasiųsti paštu, per Rešlį įdaviau 
laiškelį tėvui ir taip pat keletą eilučių Ovenui. Būtų buvę 

visai natūralu, jei savo laiškuose tėvui ir bičiuliui būčiau 
atskleidęs, kad esu tokioje padėtyje, kur jokiu būdu ne- 
galiu tobulintis, nebent perprasti medžiojimo su skalikais 
ir sakalais paslaptis, ir kur man gresia pavojus, bendrau- 
jant su' netašytais jojeivomis ir arkliaberniais, pamiršti 
visas naudingas žinias bei elegantiškas manieras, kurias 
buvau įsigijęs anksčiau. Taip pat būtų buvę natūralu, jei 
būčiau papasakojęs, kaip bodžiuosi ir šlykščiuosi bendrau- 
damas su žmonėmis, besirūpinančiais tik medžiokle ir nie- 
kingiausiomis pramogomis, jęi būčiau pasiskundęs, kad 
namuose, kur aš svečiuojuosi, kasdien girtuokliaujama ir 
kad dėdė, seras Hildebrandas, kone įsižeidžia, kai aš atsi- 
prašinėju negalįs gerti. Užsiminimas apie girtuoklystes; 
be abejo, būtų turėjęs sujaudinti mano tėvą,. kuris pasi- 
žymėjo griežtu saikingumu. Palietus man šią stygą, mano 
kalėjimo durys tikriausiai būtų. atsivėrusios, — tėvas būtų 
arba mane atšaukęs iš šios tremties vietos, arba bent būtų 
paskyręs man gyventi kitą kaimo vietovę. 

Taip, mielas mano Trešemai, atsižvelgiant į tai, kaip 
nemalonu ir ilgu turėjo būti Osbaldistone mano metų ir 
mano įpročių jaunuoliui, atrodė, būtų buvę visai natūralu, 
jei aš būčiau nurodęs savo tėvui visas šias blogąsias puses, 
vildamasis, kad jis duos sutikimą man išvykti iš dėdės 
pilies. Vis dėlto savo laiškuose tėvui ir Ovenui aš neuž- 
siminiau apie tai nė žodelio. Jeigu Osbaldistono pilis būtų 
buvusi Atėnai su ankstesniąja mokslo šlove — Atėnai, ku- 
riuose būtų gyvenę vien tik išminčiai, herojai ir poetai, — 
aš nebūčiau galėjęs pareikšti menkesnio noro išvykti. 

Jeigu tavyje išliko nors kibirkštėlė jaunystės, Tre- 
šemai, tau nesunku bus atspėti, kodėl nutylėjau tai, kas, 
atrodo, buvo būtina pasakyti. Nepaprastas Dianos Vernon 
grožis, kurio ji pati, rodės, nė nenuvokė; romantiška ir 
mįslinga mergaitės padėtis; ją supą pavojai ir drąsa, su ku- 
ria jinai žvelgė jiems į akis; jos manieros, daug laisvesnės, 
negu derėjo jos lyčiai, nors šį pernelyg didelį jos laisvu- 
mą buvau linkęs laikyti kylančiu iš beatodairiškos savo 
pačios nekaltumo nuovokos; ir užvis labiau — palankus 
ir skatinąs mergaitės dėmesys, kuriuo ji mane išskyrė iš 
kitų, — visa tai, drauge paėmus, turėjo dominti geriausius 
mano jausmus, dirginti smalsumą, žadinti vaizduotę ir pa- 
taikavti mano tuštybei. Iš tikrųjų aš nedrįsau pats sau pri- 
sipažinti, kaip giliai buvau susidomėjęs mis Vernon ir kaip 

ji buvo: užvaldžiusi mano mintis: Mudu drauge skaityda- 
vome, drauge vaikščiodavome, drauge jodinėdavome, 
sėdėdavome drauge prie stalo. Mokymąsi, kurį buvo nu- 
traukusi, kai susikivirčijo su Rešliu, dabar ji vėl varė to- 
liau, padedama mokytojo, kuris buvo daug nuoširdesnis; 
tačiau toli gražu nebuvo toks išmanantis. 

Prisipažinsiu, aš per menkai buvau išprusęs, kad ga- 
lėčiau padėti jai studijuoti tas giliąsias disciplinas, kurias 
ji buvo pradėjusi su Rešliu ir kurios, man rodos, labiau 
tiko teologui negu gražiai mergaitei. Aš niekaip negalė- 
jau suvokti, kuriems galams jis įtempė Dianą į gūdžius 
kazuistikos labirintus, scholastų vadinamuš filosofija, 
arba į tokių pat painių, nors ir tikslesnių matematikos ir as- 
tronomijos mokslų nežinomybes. Veikiausiai jis siekė sų- 
jaukti jos supratimą apie lyčių skirtumą ir pripratinti prie 
tų gudrių argumentų, kad, atėjus laikui, galėtų melą ap- 
vilkti tiesos drabužiais. Tokiais pat sumetimais (nors šiuo 
atveju pikta užmačia buvo akivaizdesnė) Rešlio pamoky- 
mai skatino Dianą bodėtis išorinėmis mandagumo taisyk- 
lėmis, kurios šių dienų aukštuomenėje apibrėžia moters 
elgesį. Tiesa, mis Vernon buvo visiškai atskirta nuo bet 
kokio bendravimo su moterimis ir negalėjo perimti įpras- 
tų etiketo įgūdžių, nei kuo nors sekdama, nei kieno nors pa- 
mokoma, tačiau įgimtas kuklumas ir neklystanti nuojauta, 
kas yra bloga ir kas gera, vedė ją teisingu keliu ir niekad 
nebūtų leidę išklysti iš jo, kaip kad atsitiko mūsų pažinties 
dieną, jeigu ne tas įkyrus kalimas, kad panieką ceremo- 
ningumui lemia proto pranašumas, taip pat įsitikinimas, 
Kad tai nieko blogo. Klastingas auklėtojas, be abejo, turė- 
jo savo tikslų, griaudamas tuos santūrumo ir atsargumo 
pylimus, kurie supa dorybę. Bet už šiuos ir už kitus juodus 
savo darbus jis jau seniai atsakė aukštesniam teismui. 

Pasižymėdama imliu protu, kuris godžiai įsiurbdavo 
visas pateikas žinias, Diana darė pažangą ne tik gilinda- 
masi į abstrakčius mokslus. Aš aptikau, kad ji taip pat ir 
nemenka lingvistė, puikiai susipažinusi ir su senąja, ir su 
nūdienos literatūra. Jeigu ne ta aplinkybė, kad dideli ta- 
lentai dažniausiai žengia tuo sparčiau, kuo mažiau jiems, 
atrodo, teikiama paramos, mis Vernon mokymosi pažanga 
galėjo pasirodyti neįtikėtina. Dar labiau nustebau, kai tuos 
dvasios lobius, kuriuos ji buvo pasisėmusi iš knygų, aš 
palyginau su jos tikrovės pažinimu. 'Atrodė, tatsi ji būtų 

mačiusi ir žinojusi visa, išskyrus tai, kas dėjosi aplinkinia- 
me pasaulyje, ir aš linkęs manyti, kad šis jos nežinojimas, 
šis naivus samprotavimas apie kasdienius dalykus, toks 
stebinantis kontrastas palyginti su išsamiu bendruoju jos 
išsilavinimu, kaip tik ir lėmė, kad jos šneka buvo neatsi- 
spiriamai žavi, ir visa, ką tik ji sakydavo ar darydavo, pa- 
vergdavo dėmesį: būdavo absoliučiai negalima nuspėti, 
koks bus kitas jos žodis ar veiksmas — subtiliausiai įžval- 
gus ar be galo naivus. Koks pavojus grėsė jautriam mano 
metų jaunuoliui, artimai ir nuolat bendraujant su tokia ža- 
via ir savotiškai įdomia būtybe, gali lengvai suprasti kiek- 
vienas, kuris nepamiršo savo jaunatvės išgyvenimų. 


"XIV SKYRIUS 


Į tamsumą neria šviesos spindulys, 

Pro langą gražuolės sušmėkšo slaptingi 
- šešėliai, 

Tik kam gi pas ją ten tasai žiburys 

Vidurnakčio metą taip vėlų? 


Senovinė balddė 


Gyvenimas Osbaldistone buvo toks vienodas, kad nėra 
ko nė aprašinėti. Mudu su Diana Vernon didesnę laiko dalį 
smagiai praleisdavome drauge studijuodami. Kiti šeimos 
nariai ištisas dienas medžiodavo ar prasimanydavo kokių 
kitų pramogų, destis koks būdavo metų laikas. Šituose 
pasismaginimuose mudu irgi dalyvaudavome. Mano dėdė 
buvo įpročių žmogus ir palengva taip apsiprato su mano 
buvimu pilyje ir mano gyvenimo būdu, kad, galima sakyti, 
net pamilo mane. Veikiausiai būčiau galėjęs laimėti dar 
didesnį jo palankumą, jeigu būčiau griebęsis tų pačių 
gudrybių, kurių pasigaudavo Rešlis, — jisai, pasinaudoda- 
mas tūo, kad tėvas bodėjosi ūkio reikalais, palengva bu- 
vo suėmęs į savo rankas viso jo turto: tvarkymą. Kai ma- 
no dėdė panorėdavo atsakyti į kokį raštą kaimynui ar susi- 
tarti su nuomininku, aš mielai imdavausi plunksnos arba 
padėdavau. kai ką apskaičiuoti, todėl buvau kur kas nau- 

dingesnis asmuo jo šeimoje negu kuris nors jo sūnų, ta- 
čiau aš anaiptol nerodžiau noro visiškai išvaduoti serą 
Hilderbrandą nuo jo paties reikalų tvarkymo. 

— Sūnėnas Frenkas — protingas, apsukrus vyrukas, — 
sakydavo garbusis baronetas, kas kartą vis dėlto pridur- 
damas: — Aš pats nesitikėjau, kad šitaip pasigesiu Rešlio. 

Kadangi itin nemalonu gyvenant svetimoje šeimoje 
su kuo nors nesutarti, aš stengdavausi nugalėti priešišku- 
mą, kurį man jautė mano pusbroliai. Savąją juostele ap- 
siūtą skrybėlę pakeičiau į žokėjo kepuraitę ir tuo gero- 
kai pakėliau savo vertę jų akyse. Aš mitriai prajodžiau 
jauną eržilą ir susilaukiau dar didesnio jų palankumo. Vie- 
ną kitą kartą patogia proga pralaimėjęs lažybas Dikui ir 
pastatęs gerokai vyno į Persio sveikatą, pagaliau gana ar-. 
timai susibičiuliavau su visais jaunaisiais skvairais, iš- 
skyrus Tornklitą. 2 

Aš jau mirfėjau, kaip manęs nemėgo šis jaunuolis, ku- 
ris, tiesa, buvo šiek tiek protingesnis už savo brolius, bet 
užtat sunkesnio būdo. Paniuręs,- irzlus ir užsispyręs, jis 
žiūrėjo į mano viešėjimą Osbaldistone kaip į kokį įsibro- 
vimą ir pavydžiomis bei piktomis akimis stebėjo mano 
draugystę su Diana Vernon, kuri, pagal mano jau.minė- 
tą šeimų susitarimą, buvo laikoma jo nuotaka. Vargu ar 
jis ją mylėjo, jeigu iš viso galima čia taikyti žodį „meilė“, 
bet jis žiūrėjo į ją kaip į savo nuosavybę ir patylomis širdo 
dėl kliūties, kurios, nemokėjo pašalinti. Keletą kartų pa- 
mėginau pagerinti šantykius su Tornklifu, bet veltui: jis 
atmetė mano pastangas lyg atlaidus dogas, kuris piktai 
urzgia, nesileisdamas, kad koks pašalinis jį paglostytų. 
Todėl lioviausi kreipęs į jį dėmesį — teširsta, jeigu jam 
patinka. . į 

Tokie buvo mano santykiai su Osbaldistono šeimy- 
nykščiais. Bet turiu paminėti ir kitą pilies gyventoją, su 
kuriuo kartais pasišnekėdavau. Tai buvo Endrus Ferservis, 
sodininkas, kuris patyręs, kad esu protestantas, retai kada 
leisdavo man praeiti pro šalį, nepasiūlydamas draugiškai 
pasivaišinti iš škotiškos savo tabokinės. Šis mandagumas 
ir jam būdavo šiuo tuo parankus. Pirmiausia, jis nieko 
jam nekainuodavo, nes aš niekad nepaliesdavau jo tabako, 
antra, tatai suteikdavo Endrui, ne taip jau mėgstančiam 
sunkų darbą, puikią dingstį padėti į šalį keletui. minučių 
kastuvą. Bet svarbiausia — šie trumpi pašnekesiai su- 

teikdavo progą išpasakoti susikaupusias naujienas ir pa- 
sišvaistyti pašaipomis, kurias jam įkvėpdavo kandus šiau- 
rietiškas jo humoras. 

— Pasakysiu jums, sere,— tarė jis man vieną vakarą, 
nutaisęs gan paslaptingą veido išraišką. — Aš buvau nu- 
kakęs į Trinlei Nou. 

— Ir smuklėje išgirdote kokių nors naujienų, ar ne, 
Endrau? 

— Ne, sere! Į karčemas aš niekada nevaikščioju,— 
nebent kaimynas pasiūlo man pintą alaus. O gerti už savo 
kaštą — grynas brangaus laiko ir sunkiai uždirbtų pini- 
gėlių švaistymas. Taigi aš nukakau į Trinlei Nou, kaip 
jau sakiau, savo paties reikaliuku — susitarti su Mati 
Simpson. Ji norėjo pirkti vieną kitą saiką kriaušių — pas 
mus jų visada netrūksta. Ir kai mes buvome besusiderą, 
staiga įeina ne kas kitas, o pats Patas Makredis, kromi- 
ninkas. 

— Keliaujantis prekijas, ar ne? 

— Vadinkite jį, gerbiamasis, kaip norite. Bet tai gar- 
bingas verslas ir pelningas, mūsų žmonės nuo seno jį 
mėgsta. Patas — mano 'giminaitis, todėl mudviem buvo 
nemaža džiaugsmo susitikus. 

— Ir nuėję išgėrėte po ąsotį alaus, ar ne taip, Endrau? 
Dievaži, pasakokit trumpiau. 

— Palauk, tamsta, palauk! Jūs, pietiečiai, vis skubate 
lyg be galvų, be to, tatai ir tamstelę liečia, taigi truputėlį 
kantrybės, verta paklausyti. Ąsotį alaus? Kur ten! Patas nė 
lašelio alaus man nepasiūlė. O Mati padavė mums nu- 
griebto pieno ir storą miežinį raguolį, vieną nudviem 
abiem, žalią ir suzmekusį kaip kempinė, — toli gražu ne 
škotiškasis mūsų ragaišis! Susėdome prie stalo ir ėmėme 
abudu dėstyti savo tokeles. * 

— O dabar, būkit malonus, išdėstykite jas man, ir 
kuo trumpiau. Pasakykite tas naujienas, jeigu turite iš vi- 
so ką verta papasakoti. Negi stovėsiu šičia kiaurą vakarą! 

— Jeigu jums įdomu, Londone žmonės lyg kvanktelė- 
ję dėl šitos šunybės, kuri nutiko čia, pas mus, šiaurės pa- 
sienyje.- 

— Kvanktelėję? Kaip tai suprasti? 

— Nagi iš galvos eina, siunta, visai pašėlo. Tokia ko- 
šė užvirusi — pasibalnojo kipšas Džeką Vebsterį. 

— Bet ką gi visa tai reiškia? Ir kas man darbo su tuo 
kipšu ar Džeku Vebsteriu? 

— Hm-m! — pratarė Endrus, apsimesdamas daug ką 
žinąs.— Košė užvirė per tą... per tą šunybę su lagaminėliu. 
— Su kokiu lagaminėliu? Ką jūs norite pasakyti? 

— Ogi atsimenate tą žmogelį, tą Morisą? Juk jis pasa- 
kojosi netekęs lagaminėlio? Bet jeigu čia jūs niekuo dė- 
tas, aš juo labiau, — man visai nesinori gaišti tokio malo- 
naus vakaro. 

Ir tarsi staiga apimtas uolaus darbštumo, Endrus karš- 
tai ėmėsi kastuvo. 

Dabar mano smalsumas, kaip numatė tas gudrus mit- 
ruolis, buvo sužadintas, ir aš, nenorėdamas pasirodyti itin 
susidomėjęs šiuo dalyku, stovėjau lūkuriuodamas, iki 
noras viską išsakyti vėl jį privers grįžti prie pradėto pa- 
sakojimo. Atkakliai kasdamas, Endrus retkarčiais tardavo 
kokį žodį, bet visai ne apie Makredžio naujienas. Aš sto- 
vėjau ir klausiausi, mintyse jį keikdamas, bet drauge ir 
stengdamasis nuspėti, kolgi jo užgaida tylėti stelbs norą 
kalbėti apie dalyką, kuris, be abejo, buvo užvaldęs visas 
jo mintis. 

— Noriu iškapstyti,iš čia šparagus ir pasėti pupelių! 
Prie kiaulienos jiems šparagų nereikia. Daug jie mat nų- 
tuokia apie gerus dalykus! Pamatytumėt, kokias trąšas 
gaunu iš ūkvaizdžio! Pridera, kad šiaudai būtų kvietiniai 
arba tegu jau avižiniai, 0 čia vienos šiukšlės, žirniniai pe- 
lai, nieko dora iš jų — sakytum, žvyrius. Suprantama, me- 
džioklis tvarkosi arklidėse kaip jam patinka — patį ge- 
riausią mėšlą. parduoda į šalį, tą aš jau gerai žinau! Bet 
šiandien šeštadienis, negalima pražiopsoti tokio vakaro, — 
oras dabar toks nepastovus. Jei per savaitė pasitaiko gra- 
ži dieniūkštė, tai būtinai sekmadienį — vadinasi, ji ne 
tavo. O antra, ką gali žinoti; jei Dievas panorės, giedra bus 
dar ir pirmadienį. Kuriems galams man lenkti nugarą iki 
vėlos nakties? Verčiau kulniuosiu namo. Girdi, skambina, 
kaip. čia sakoma, skalambija vakarinėms pamaldoms! 

Sulig tais žodžiais jis paėmė abiem rankom kastuvą, 
įbedė jįį išpurentą žemę ir pažvelgė į mane taip, kaip žiūri 
žniogus, kuris žino svarbią naujieną ir gali arba ją pasa- 
kyti, arba nuslėpti. Paskui nuleido atraitotas marškinių 
rankoves ir lėtais žingsniais priėjo prie savo švarko, kuris 
gražiai sulankstytas gulėjo ant artimiausio suolo sode. 

„Še man ir bausmė, kad pertariau tą įkyrų sukčių, — 
pamaniau pats sau, — ir dar teks nusilenkti misteriui Fer- 
serviui, kad malonėtų iškloti ką žinąs jam patogiomis są- 
lygomis". 

Todėl pakėlęs balsą aš kreipiausi į jį: į 

-— O vis dėlto, Endrau, kokios tos Londono naujienos, 
kurias sužinojote iš savo giminaičio, to prekijo? 

— Kromininko, turbūt tamstelė norite pasakyti? — 
atšovė Endrus.— Tačiau vadinkite jį kaip gerbiamajam 
patinka, jie — didelis palengvinimas nuošaliame krašte, 
kur tėra vos vienas kitas miestelis, kaip, pavyzdžiui, šia- 
me jūsų Nortumberlende. Nepalyginsi Škotijoj! Paimki- 
me kad ir Faifo karalystę: ten nuo Kalroso iki Ist Niuiko, 
sakytum, išvien miestas. Nuo vieno galo ligi kito tik mies- 
teliai ir miesteliai — lyg svogūnų pynė, vis su plačiomis 
gatvėmis, krautuvėmis, turgavietėmis. Namai mūriniai, 
visi tinkuoti; su prieangiais. Arba kad ir tasai pats Ker- 
koldis — visoje Anglijoje nėra labiau į ilgį išsidriekusio 
miesto. 

— Visa tai, žinoma, labai puiku ir labai gražu, bet jūs, 
Endrau, ką tik kalbėjote apie Londono naujienas, ar ne? 

— Taip, taip — atsakė Endrus,— bėt man pasirodė, 
kad tamstelei visai nesinori jų girdėti. Na, bet, — tempė 
jis toliau, piktdžiugiškai šypteldamas,— Patas Makredis 
sako, kad ten, parlamente, visi didžiai sujudo, išgirdę, 
kad apiplėštas misteri Morisas, ar kaip jį ten. 

— Parlamente, Endrau? Kaipgi jie ten ėmė svarstyti 
tokį dalyką? 

— Aha! Tą patį ir aš pasakiau. Jeigu tamstelė nori, pa- 
kartosiu viską, kaip mes šnekėjome,— kuriems galams 
čia meluočiau? „Patai,— pasakiau aš.— ką bendra turi 
Londono lordai su lerdais?!, didžiūnai su tuo ponaičiuku 
ir jo lagaminu? Kai mes Škotijoje turėjomė savo parla- 
mentą, Patai, — pasakiau aš,— (tegu kipšas nujoja visus 
tuos, kurie jį iš mūsų atėmė!), mūsų lordai sėdėdavo iš- 
kilmingai, leisdavo įstatymus visai šaliai, visai karalys- 
tei ir nesikišdavo į reikalus, kuriuos gali išspręsti papras- 
tas taikos teisėjas; o dabar, — pasakiau aš, — man rodos, 
vos tik kokia daržininkė nutrauks kaimynei kyką —.abi 


S: Lerdas — dvarininkas (škot.).-.. 

bematant lėks Londonan į parlamentą. Tokia pat kvailys-. 
tė, — pasakiau aš,— kaip ir pas mus, seno mūsų pakvai- 
šėlio pilyje: surenka savo liurbius sūnelius, ir medžioklius, 
ir skalikus, vaiko arklius, trimituoja ragais, šėlsta kiaurą 
dieną — ir vis dėl to mažo žvėrelio; kai jį sučiumpa, pasi- 
rodo, besveriąs vos šešetą svarų“. 

— Jūs labai išmintingai samprotaujate, Endrau,— įsi- 
terpiau aš, mėgindamas jį paskatinti, kad greičiau išdėtų 
visą esmę.— O ką gi atsakė jums Patas? 

-— „O,— pasakė jis,—ar ko geresnio galima tikėtis 
iš tų angliškų peniukšlių? Tokie jie apsirijėliai!..“ O api- 
plėšimo istorija tokia. Kai tik ėmė rietis vigai su toriais, 
kai pradėjo vieni kitus plūsti kaip paskutiniai galvažu- 
džiai, atsistojęs vienas toks vaikis — liežuvis jo ilgų il- 
giausias — ir kad ims loti, kad ims loti, girdi, Šiaurės An- 
glijoje gyveną vien tik jakobitai (tiesą pasakius, čia jis 
nelabai apsiriko) ir kone atvirai drįstą kariauti; girdi, jie 
sustabdę ir apiplėšę vieškelyje karaliaus žygūną; patys 
žymiausi Nortumberlendo kilmingieji esą prikišę pirštus 
prie šio darbelio; iš jo esą pagrobta daug pinigų ir svarbūs 
dokumentai; ką nors patraukti atsakomybėn — tas pat, ką 
vėją gaudyti, nes kai apiplėštasis nuėjęs pas taikos teisė- 
ją, tai pas jį radęs tuos pačius du nenaudėlius plėšikus; 
besėdį jie sau ramiausiai prie teisėjo stalo ir begurkšnoją 
vyną; vienas plėšikas paliudijęs antrojo naudai, girdi, tasai 
esąs niekuo dėtas, 'ir teisėjas leidęs jam sveikam keliauti; 
maža to — jie trise jį taip įgąsdinę, kad doram žmogeliui, 
kuris netekęs savo pinigėlių, nieko kita nelikę, kaip neš- 
dintis kuo toliau iš to krašto, kolei'dar neatsitikę ko NOIS 
blogesnio. 

— Nejaugi tai tiesa? — pratariau aš. 

— Patas dievažijasi, tatai esanti tokia pat tiesa, kaip 
kad jo matuoklė esanti lygiai vieno jardo,— taip iš tikrųjų 
ir yra: tetrūksta tik vieno colio iki anglų jardo. O kai tas 
vaikis baigė savo oraciją, kilo baisus triukšmas, visi ėmė 
reikalauti, kad jis pasakytų tų žmonių pavardes, ir tasai 
ėmė ir išvardijo juos visus: ir Morisą, ir jūsiškį dėdę, ir 
skvairą Inglvudą, ir dar kai ką (tai sakydamas, jis gud- 
riai dėbtelėjo į mane). Tada atsistojo kitas žaliūkas vaikis 
jau iš kitos pusės ir pareiškė, kad čia. esą kaltinami šau- 
niausi šalies džentelmenai, pasirėmus paskutinio bailio 

melu; esą tasai pats Morisas Flandrijoje *? buvęs išbūgny- 
tas iš pulko už pabėgimą; ir dar jis pasakė, kad dėl visos 
šios istorijos ministras buvęs iš anksto susitaręs su Mori- 
su dar prieš jam išvykstant iš Londono; esą, įsakius pada- 
ryti kratą, pinigai būtų atsiradę, jo manymu, kur nors ne- 
toliese Sent Džeimso rūmų 3. Ir štai jie atsitempė Morisą, 
kaip jie sako, prie barjero, — pasiklausyti, ką jis galįs pa- 
sakyti apie visą tą bylą. Tačiau jo priešininkai taip ėmė 
traukti jį per dantį, klausinėdami apie jo pabėgimą ir apie 
visa, ką bloga jis kur buvo padaręs ar pasakęs per savo gy- 
venimą, kad, — pasakojo Patas, — tas vargšas stovėjęs nei 
gyvas, nei miręs; jie negalėję iš jo išgauti nė vieno žmoniš- 
ko žodžio, — taip jį išgąsdinęs visas tas klyksmas ir šau- 
ksmas. Tikras liurbis tas bernėkas, galva jo išpurtus kaip 
sušalusi ropė. Įdomu, kaip jie savo liežuviais būtų už- 
kimšę gerklę Endrui Ferserviui? Ž 

— Ir kuo gi viskas pasibaigė? Ar jūsų bičiuliui pa- 
vyko sužinoti? , 

— O kaipgi? Patas lyg tyčia ruošėsi į mūsų padangę, 
tai pagaišo dar savaičiukę, nes pirkėjams, šiaip ar taip, 
įdomu išgirsti kokių nors naujienų. Viskas atrodė iškrai- 
pyta, sudarkyta, kaip mėnulio atspindys upėje. Tas tipas, 
kuris išgarsino visą šitą istoriją, dabar triukšmingai trau- 
kėsi; jis mat tikįs, kad tas Morisas buvęs apiplėštas, bet 
manąs, kad tas vyrukas, galimas -daiktas, dėl kai kurių 
smulkmenų apsirikęs. Tada atsistojęs tas antrasis smar- 
kuolis ir pasakęs, girdi, kas jam darbo, ar Morisas buvęs 
apiplėštas, ar. ne, jam svarbu, kad nebūtų teršiama skvairų 
reputacija, ypač tų, kurie gyvena Šiaurės Anglijoje, — 
mat, kaip pareiškęs jis, „aš pats esu iš Šiaurės ir neleisiu 
užgaulioti šiauriečių“. Šitai jie vadina diskusijomis — 
vienas truputėlį nusileidžia, kitas irgi — ir, žiūrėk, abu vėl 
geriausi bičiuliai. Na gerai! Kai žemutiniai rūmai lig va- 
lios išsitriukšmavo, išsiplūdo ir išsikoneveikė dėl Moriso 
ir jo lagamino, lordų rūmai vėl leidosi ginčytis iš naujo. 
Senajam Škotijos parlamente vieni ir kiti sėdėdavo kartu, 
tad ir netekdavo du tris kartus žėbėti tų pačių žarnokų. Ta- 
čiau lordai įsikibo į šią istoriją taip kietai ir godžiai, tarsi 


92 Anglija tuo metu kariavo Flandrijoje prieš Prancūziją. 
* Sent Džeimso rūmai —tais laikais nuolatinė Anglijos 
karalių buveinė. ' ' 

ji būtų buvusi šviežutė šviežutėlė. Beje, jie įsišneko apie 
kažkokį Kempbelą — neva jis mažumėlę prikišęs nagus 
prie to lagamino, nors ir turįs Argailio hercogo liudijimą, 
kad esąs padorus žmogus. Mak Kolum Moras, tai išgirdęs, 
visas užsidegė, suprantama, ne šiaip; jisai atsistojo ir 
kad ėmė drožti, kad ėmė pilti, — žeria jiems tiesiai į akis, 
užkiša jiems gerkles; Kempbelai, girdi, visi iki vieno dori 
žmonės, ir išmintingi, ir karingi, ir savo Įaurumu nė kiek 
ne menkesni už senąjį serą Džoną Gremą““. Bet jeigu tam- 
stelė žinote nesąs nė vienu kraujo lašeliu joks giminė ku- 
riam nors Kempbelui, kaip ir aš pats nesu joks giminietis, — 
tai jums pasakysiu, ką apie juos manau. 
— Galiu jus patikinti, kad nieko bendra neturiu nė su 
vienu džentelmenu, kuris vadintųsi šiuo vardu. 

. — O, tada mudu galime apie juos kalbėtis kuo ramiau- 
siai. Kempbelai, kaip ir kiekviena kita giminė, turi ir gerų, 
ir blogų žmonių. Tačiau Mak Kolum Moras dabar aukštų- 
jų Londono žmonių sluoksniuose daug ką reiškia, nes sun- 
ku tikrai pasakyti, kieno pusę jis laiko, ir nė pats velnias 
nenorėtų su juo pyktis. Taigi jie ten net nutarė pripažinti 
Moriso skundą falsifikuotu šmeižtu, kaip jie jį pavadino, 
ir jei tas Morisas nebūtų laiku išdūmęs, jam būtų tekę už 
melagingą savo skundą pasistaipalioti prie gėdos stulpo. 

Šitaip kalbėdamas, dorasis Endrus rinko savo smaigte- 
lius, kastuvus, kaplius ir metė juos į karutį, bet tatai darė 
neskubėdamas, palikdamas man laiko dar kai ko paklaus- 
ti, kas pasimaišys ant liežuvio galo, kol jis dar nenustūmė 
karučio į padarginę, kur tie jo įrankiai turėjo ilsėtis visą 
rytojaus dieną. Man pasirodė geriausia būsiant prašnekti 
tuoj pat, kol šis įžvalgusis gudruolis nepamanė, jog nu- 
tilau dėl svarbesnių priežasčių, negu buvo iš tikrųjų. 

— Labai norėčiau susitikti su jūsų kraštiečiu, Endrau, 
ir iš jo paties viską išgirsti. Jums, be abejo, teko girdėti, 
kadaš turėjau šiek tiek nemalonumų dėl to įkyraus ir kvai- 
lo Moriso? (Endraus veide pasirodė didžiai reikšminga 
šypsena.) Aš norėčiau pats pasikalbėti su tuo jūsų pre- 
Kiaujančiu giminaičiu ir išsiteirauti iš jo visas smulkme- 


* Gremas — Džonas Grehemas (1643-1689); Pažalinis Jokūbą II 
nuo sosto, jis iš jo šalininkų surinko kariuomenę ir kalnuotoje Škotijo- 
je organizavo sukilimą, kuriame-ir huvo nukautas. 

nas, kurių prisiklausė Londone,— jeigu tatai galima pada- 
ryti be ypatingo vargo. , 

— Lengvų lengviausia,— pasakė Endrus,— tereikia 
tik užsiminti, kad aš noriu pirkti vieną kitą porą kojinių, 
ir jis atskus pas mane lyg pakaustytas. 

— O, puiku! Pasakykite jam, kad aš esu pirkėjas. Ka- 
dangi naktis, kaip jūs sakote, graži ir patikima, pavaikš- 
čiosiu po sodą, iki jis ateis. Greitai ir mėnulis patekės iš 
anapus kalvų. Jūs galite atsivesti prekiją prie užpakalinių 
vartelių, 0 aš tuo tarpu pasigėrėsiu krūmais ir plačiašakiais 
medžiais, kurie mėnesienoje atrodo lyg šerkšnoti. 

— Gerai! Gerai! Aš irgi dažnai sakau: griežčiai arba, 
sakysim, kalafiorai mėnesienoje atrodo taip grakščiai, lyg 
kokia ledi apsikarsčiusi briliantais. 

Sulig tais žodžiais Endrus Ferservis nuskubėjo visas 
pralinksmėjęs. Jam reikėjo suvaikščioti apie dvejetą 
mylių, bet jis mielai leidosi į šį kelią, kad tik savo giminai- 
čiui sudarytų progą paprekiauti kokiu mažmožėliu,— 
nors, galimas daiktas, būtų pagailėjęs už šešiapensį pas- 
tatyti jam elio kvortą. 

„Anglas savo geraširdiškumą būtų parodęs kaip tik 
priešingai negu Endrus“,— pamaniau aš, vaikščiodamas 
lygiais aksominiais takeliais. Su kukmedžio ir bugienio 
žalitvorėmis iš kraštų jie įvairiomis kryptimis buvo išrai- 
žę seną Osbaldistono sodą. 

Kai nuėjęs iki galo vienu takeliu, apsisukau žengti at- 
gal, mano žvilgsnis visai natūraliai užkliuvo už mažų bib- 
liotekos langų — keletas jų buvo išsirikiavę antrajame 
aukšte iš tos pusės, kuri buvo man prieš akis. Pro langus 
matėsi šviesa. Tatai manęs nenustebino, nes žinojau, kad 
mis, Vernon dažnai užsisėdi vakarais, bet aš delikatumo 
sumetimais tvirtai sau uždraudžiau ir niekad nemėginau 
užeiti pas ją tokiu laiku, kai visi kiti šeimos nariai įsitrau- 
kę į vakarines savo pramogas ir mūsų pasimatymas norom 
nenorom būtų virtęs tėte-d-tėte. Rytais mes paprastai skai- 
tydavome drauge su ja toje menėje; bet tada nuolat užei- 
davo vienas ar kitas mūsų pusbrolis: paieškoti kokio nors 
pergamentinio duodecimo, kūrį, nors paauksuotą ir su 
vinjetėmis, būtų galima paversti meškerės plūde; arba pa- 
pasakoti mums kokį medžioklės nuotykį, arba tiesiog iš 
neturėjimo ką veikti. Žodžiu, rytais biblioteka buvo tokia 
vieta, kur vyriškis ir moteris galėjo susitikti, taip sakant, 

neutralioje zonoje. O vakarais viskas virsdavo priešingai, 
ir man, išauklėtam šalyje, kur daug dėmesio skiriama (ar- 
ba veikiau buvo skiriama tais laikais) vadinamajam bien- 
sėance“", atrodė reikalinga laikytis etiketo tais atvejais, 
kai Diana Vernon per savo neprityrimą juo nesirūpino 
pati. Todėl aš, kiek galėdamas delikačiau, daviau jai šu- 
prasti, kad vakare mūsų pamokose dėl padorumo turėtų 
dalyvauti koks trečias asmuo. . 

Mis Vernon iš pradžių nusijuokė, paskui paraudo ir 
buvo besupykstanti, bet susivaldė ir tarė: 

— Aš manau, kad jūs sakote tikrą tiesą. Pajutusi norą 
būti itin. uoli mokinė, aš papirksiu arbatos puoduku senąją 
Martą, kad ji pasėdėtų šalia manęs ir pabūtų man širma. 

Marta, senoji akmistrinė, savo skoniu nesiskyrė nuo 
pilies ponų. Vyno taurė su gera.užkanda jai būtų buvusi 
mielesnė už geriausią kinišką arbatą. Bet kadangi tais lai- 
kais šis gėrimas buvo įprastas vartoti tik aukštesnių žmo- 
nių, tai Marta jausdavosi didžiai pamaloninta, jei kas ją 
pakviesdavo išgerti puodelio arbatos. O kadangi prie ar- 
batos būdavo lig valiai cukraus, ir saldžių it cukrus šnekų, 
ir svieste pakepintų skrebučių, akmistrinė kartais teikda- 
vosi mus pagerbti savo apsilankymu. Šiaip beveik visi tar- 
nai iš kvailo prietaringumo vengdavo užsukti į biblioteką 
po saulės laidos. Jie tikėdavo, kad toje pilies dalyje rodąsi 
vaiduokliai. Visiems. namams sumigus, tenai šmėkščioją 
šešėliai atrodydavę siaubingesni ir sklindą garsai — keis- 
tesni. Sutemus net patys jaunieji skvairai labai nenoromis, 
tik jau būtinai prireikus, teužeidavo į šią kraupią buveinę. 

Tai, kad kitados bibliotekoje mėgdavo sėdėti Rešlis, 
tai, kad iš jos. buvo slaptos durys į galinį ir atskirą kam- 
barį, kurį jis-pasirinko, anaiptol ne išsklaidė, priešingai, 
dar labiau padidino visų tarnų siaubą, kurį jiems keldavo 
klaiki Osbaldistono pilies biblioteka. Rešlis buvo išsamiai 
informuotas apie viską, kas dėjosi pasaulyje, daug ką iš- 
manė visose mokslo srityse, kartais darė fizikos eksperi- 
mentūs namuose, kur viešpatavo nemokšiškumas ir fanatiz- 
mas, — visa tai teikė pakankamą pagrindą manyti, kad jau- 
niausias sero Hildebrando sūnus turįs galią valdyti dvasių 
pasaulį. Jis mokėjo graikų, lotynų ir hebrajų kalbas, todėl, 
kaip suprasdavo (ir sakydavo) jo brolis Vilfredas, galėjo 

nebijoti „nei dvasių ar šmėklų, nei velnio ar jo kipšų“. 
Maža to, tarnai tvirtindavo, esą jie savo ausimis girdėję, 
kaip jis kalbėjęsis su kažkuo bibliotekoje, kai namuose 
visi ligi vieno miegoję, ir kad jis kiaurą naktį sergėjęs 
vaiduoklius, o rytą kietai miegojęs savo lovoje, kai jam, 
kaip tikram Osbaldistonui, derėję vesti į MEOžIokiS skali- 
kus. 

Visi šie absurdiški gandai buvo perpasakojami ir man, 
kažką neaiškiai užsimenant, kažką nutylint. Iš to viso man 
pačiam teko daryti išvadas, ir aš, jūs lengvai galite tatai 
suprasti, tiktai juokiausi iš tokių šnekų. Tačiau visiškas 
nuošalumas, kuriam kas vakaras šiuos kambarius pa- 
smerkdavo blogas jų vardas, man buvo dar viena priežas- 
tis netrukdyti mis Vernon, kai jai norėdavosi pasėdėti 
vakare vienai bibliotekoje. 

Taigi viską krūvon sudėjus, aš visai nenustebau pama- 
tęs bibliotekos languose šmėkšant šviesą. Tik man šiek 
tiek pasidarė keista, kai aiškiai išvydau, kaip pro pirmuti- 
nį langą praslinko dviejų žmonių šešėliai, užstodami Ži- 
burį ir užtemdydami stiklus. „Tai tikriausiai senoji Mar- 
ta,— pamaniau aš, — kurią Diana bus pasikvietusi drauge 
praleisti vakaro. Arba aš stačiai apsirikau ir Dianos šešėlį 
palaikiau antru asmeniu“. Ne, dievaži! Štai jie pasirodė 
antrame lange, — aiškiai matyti dviejų žmonių figūros. 
Aure jie vėl dingo. Dabar jie matyti trečiame lange, ket- 
virtame,— tamsūs dviejų žmonių siluetai aiškiai pasirodo 
kiekviename lange, kai jie eina per kambarį tarp žvakių 
ir langų. Su kuo gi Diana leidžia vakarą? Antai šešėliai 
praslinko tarp langų ir žvakių antrą kartą, lyg norėdami 
patvirtinti, kad žiūrėdamas -aš neapsirikau. Po to šviesa 
užgeso, ir šešėliai, suprantama, susiliejo su tamsa. 

Ši maža smulkmena betgi ilgam užvaldė mano mintis. 
Aš neleidau sau nė pagalvoti, kad mano draugystė su mis 
Vernon turėtų kokį egoistinį tikslą, bet man buvo nejįti- 
kėtinai skaudu sutikti su mintim, kad jinai nepasidrovėjo 
paskirti kažkam slapta pasimatymą tokiu laiku ir tokioje 
vietoje, kur man pačiam atrodė būsiant nepatogu susiti- 
kinėti su ja, — ir tik jos pačios labui prisiėmiau nemalonią 
pareigą tatai jai išaiškinti. 

— Paika, išdykusi ir nepataisoma,.mergiotė! — tariau 
pats sau.— Beprasmiška jai ką gera patarinėti ir nėra rei- 
kalo būti su ja delikačiam! Mane apgavo naivus jos elge- 


. 

sys, kurio, man rodos, ji yra išmokusi kaip mados daly- 
ko, ir juo grožiuojasi lyg kokia šiaudine skrybėlaite. Ta- 
čiau aš įsitikinęs, kad, nors jos protas ir įstabus, jai kur kas 
mielesnė būtų keleto pliuškių draugija, kuri ją linksmin- 
tų savo tauškalais, negu pats Ariostas, jeigu jis dabar ga- 
lėtų prisikelti iš mirusiųjų. 

Šios mintys juo atkakliau slėgė mane dar ir todėl, kad 
dieną, įsidrąsinęs parodyti Dianai pirmųjų Ariosto kny- 
gų savo vertimą, aš paprašiau, kad vakarui ji pakviestų į 
biblioteką išgerti arbatos senąją Martą. Mis Vernon atsi- 
sakė, griebdamasi tokių pasiteisinimų, kurie man dabar 
pasirodė beprasmiški. Tačiau man neteko kaip reikiant 
apsvarstyti šios nemalonios staigmenos,, nes ūmai atsida- 
rė užpakaliniai sodo varteliai, ir mėnesienos nušviestoje 
alėjoje pasirodė dvi figūros — Endrus su savo kraštiečiu, 
sulinkusiu nuo nešulio, ir mano dėmesys nukrypo kitur. 

Misteris Makredis, kaip ir tikėjausi, pasirodė esąs at- 
kaklus, įžvalgus ir atsargus škotas, renkąs naujienas, ku- 
rios susijusios su jo verslu ir kurios jį šiaip domina. Jis 
mokėjo man aiškiai atpasakoti viską, kas buvo įvykę ben- 
druomenių rūmuose ir lordų rūmuose, kur abi partijos, 
matyt, pasinaudojo Moriso byla kaip bandomuoju ak- 
meniu parlamento nuotaikoms patikrinti. Ministerija, kaip 
man, jau buvo tekę girdėti iš Endraus, matyt, pasirodė per 
daug silpna ir negalėjo palaikyti kaltinimo dėl aukštų bei 
įtakingų žmonių reputacijos, nes rėmėsi vien parodymais 
tokio Moriso, — labai abejotino asmens, kuris, be to, nu- 
pasakodamas visą įvykį, painiojosi ir pats sau prieštaravo. 
Makredis davė man net spausdinto žurnalo „News“ nu- 
merį,— retai tepasiekiantį labiau nuo sostinės nutolusias 
sritis, — Kuriame trumpai buvo atpasakotos diskusijos, ir 
egzempliorių hercogo Argailio kalbos, išspausdintos at- 
skirame lape. Škotas prisipirkęs jų pas išnešiotojus, nes šį- 
tokios prekės -turinčios gerą paklausą į šiaurę nuo Tvido“? 
Žurnale radau šykščią informaciją, su praleidimais ir 
daugtaškiais, ji maža ką tepapildė tai, ką išgirdau iš mis- 
terio Makredžio, o hercogo kalba, nors jausminga ir graž- 
byliška, buvo daugiausia panegirika savo kraštui, savo šei- 
mai, savo klanui, be to, dar keletas pagyrimų, galbūt -to- 
kių pat nuoširdžių, nors ir ne tiek liepsningų, pačiam sau: 


- 8 Tvidas — Škotijos upė, tekanti palei pietinę još sieną: 

Aš negalėjau-išsiaiškinti, ar buvo tiesiogiai-taikyta į ma- 
no reputaciją, nors neliko jokios abejonės, kad geras 
mano dėdės ir jo šeimos vardas smarkiai apjuodintas, kad 
kažkoks Kempbelas — pasak Moriso, aršiausias iš dviejų 
jį užpuolusių plėšikų — pats asmeniškai, to paties Moriso 
tvirtinimu, stojęs Hudyti kažkokio misterio Osbaldistono 
naudai ir per teisėjo nuolaidžiavimą išrūpinęs jam laisvę. 
Čia Moriso versija sutapo su mano paties įtarimais, kurie 
man kilo dėl Kempbelo nuo pat to momento, kai jį pama- 
čiau pas teisėją Inglvudą. Viso to suerzintas, taip pat pri- 
slėgtas šios keistos istorijos, aš atleidau abu škotus, šį bei 
tą nusipirkęs iš Makredžio ir trumpai padėkojęs Ferser- 
viui. Po to grįžau į savo kambarį apsvarstyti, ką man rei- 
kėtų daryti šitaip viešai sudergtai savo reputacijai apginti. 


XV SKYRIUS 


Iš kurgi tu — ir kas esi? 
Miltonas 


' Visą naktį negalėjau užmigti, svarstydamas, ką buvau 
išgirdęs, ir iš pradžių buvau bepasiduodąs minčiai, kad 
man reikia kaip galima greičiau grįžti į Londoną ir pačiam 
paneigti paskleistą apie mane šmeižtą. 

Bet nesiryžau šitaip pasielgti, prisimindamas, koks 
griežtas esti mano tėvas spręsdamas dalykus, vienaip ar 
kitaip susijusius su paties šeima, O jis, be abejo, turėda- 
mas didelę gyvenimo patirtį, būtų galėjęs greičiau už ką 
kitą patarti, ką man daryti, ir, pasižindamas su žymiais ir 
įtakingais vigais, būtų lengviau išsirūpinęs, kad mane dėl 
visos tos bylos išklausytų tam tikri asmenys. Todėl galų 
gale viską apsvarstęs, nusprendžiau, kad užvis patikimiau- 
sia — visą istoriją. aprašyti nuo piadžios ligi galo ir pasiųs- 
ti tėvui; o kadangi proga nuvykti iš pilies į pašto kontorą 
pasitaikydavo nedažnai, nusprendžiau pats nujoti į arti- 
miausią miestelį už: dešimties mylių ir savo zanEomis 
įteikti pašte laišką. 

Iš tikrųjų man dabar atrodė keista, kad nuo mano iš- 

vykimo iš riamų praslinko jau keletas savaičių, o aš vis dar 
nebuvau gavęs jokio laiško — nei tėvo, nei Oveno, nors 
Rešlis jau spėjo parašyti serui Hildebrandui, kad laimingai 
atvykęs į Londoną ir jį maloniai priėmęs dėdė. Tegu ir bu- 
vo už ką ant manęs rūstauti, bet, man rodėsi, nebuvau nu- 
sipelnęs, kad tėvas mane taip visiškai pamirštų. Man taip 
pat dingtelėjo mintis, kad, pats nujojęs į paštą, galimas 
daiktas, greičiau gausiu į rankas jo rašytą laišką, kuris 
šiaip gal ilgai manęs nepasiektų. Baigdamas laišką apie 
Moriso bylą, aš vis dėlto nepamiršau pareikšti karštą 
norą ir tvirtą viltį, kad tėvas pagerbs pagaliau mane nors 
keliomis eilutėmis — bent jau patardamas ir pamoky- 
damas painiame reikale; mano gyvenimo patyrimas per 
menkas, rašiau aš, kad galėčiau pasirinkti tinkamą spren- 
dimą. + į 

Man trūko jėgų prisiversti prašyti tėvą, kad leistų 
man visam laikui grįžti į Londoną. Bet nenorą palikti dė- 
dės pilį aš pridengiau pabrėžtinu nusilenkimu tėvo valiai; 
o kadangi pats save lengvai įtikinau, kad šitai ir buvo toji 
priežastis, dėl kurios nesispyriau, kad man būtų galutinai 
leista atsisveikinti su Osbaldistonu, tai aš neabejojau, 
jog ir tėvui ji pasirodys visai pakankama. Aš tepra- 
šiau leidimo nuvykti į Londoną trumpam laikui, kad galė- 
Čiau paneigti gėdingas paskalas, kurios taip plačiai visur 
skleidžiamos apie mane. Užantspaudavęs laišką, kuriame 
nuoširdus noras apginti gerą savo vardą taip keistai buvo 
sumišęs su fenoru palikti dabartinę savo buveinę, aš nujo- 
jau į miestelį ir atidaviau laišką pašto kontoroje. Tenai 
pat gavau laišką iš savo bičiulio, misterio Oveno, šiek tiek 
anksčiau, negu jis būtų šiaip pasiekęs mane: 


„Brangus misteri Frensi, 

pranešu, kad jūsų laiškas, kurį siuntėte per misterį 
R. Osbaldistoną, gautas. Misteriui R..O. padarysiu visas 
paslaugas, kokios tik bus mano galioje. Jau aprodžiau jam 
banką ir muitinę. Jis atrodo ėsąs sumanus, pusiausviras 
jaunas džentelmenas, kuris uoliai imasi darbo, ir, matyt, 
firma turės-iš jo naudos. Norėčiau, kad kas kitas būtų do- 
mėjęsis šiltais dalykais. Bet tebūnie Dievo valia. Kadangi, 
galimas daiktas, jums ten trūksta pinigų, atleiskite, jei aš 
pridedu prie laiško šimto svarų vekselį, kuris išrašytas 
p. p. Hoperio ir Gerderio Niukastlyje vardu, šešių dienų 

terminu, ir aš neabejoju, kad pinigai jums bus tiksliai iš- 

mokėti. . | 
"Lieku, kaip ir pridera, brangusis misteri Frenkai, jus 
godojantis ir klusnus jūsų tarnas 3 
' Džozefas Ovenas 


Postscriptum. Tikiuosi, jūs pranešite man, kad esate 
gavęs šį laišką. Labai gaila, kad mes taip retai tegauname 
iš jūsų laiškų. Jūsų tėvas tikina jaučiąsis kaip ir visada, 
bet atrodo nekaip“. į 


Aš gerokai nustebau, kad šitame senojo klerko laiške, 
parašytame formaliu raštinės stiliumi, nebuvo nė užsimin- 
ta apie tą mano konfidencialų laišką, kurį jam pasiunčiau, 
norėdamas atskleisti tikrąjį Rešlio būdą,— nors, spren- 
džiant iš to, kiek laiko eina paštas, jis, be abejo, turėjo 
jau seniai jį gauti. Tą laišką buvau pasiuntęs iš pilies pa- 
prastu būdų, ir man nebuvo jokio pagrindo abejoti, kad 
jis galėjo kur užsimesti pakeliui. Kadangi jo turinys bu- 
vo didžiai svarbus ir man, ir mano tėvui, aš čia pašte sėdęs 
"iš naujo parašiau Ovenui, pakartodamas maždaug viską, 
ką buvau rašęs aname laiške, ir primygtinai prašydamas, 
kad jis artimiausiu paštu praneštų man, kai tik gaus šį laiš- 
ką. Taip pat paminėjau gavęs siųstą vekselį ir pažadėjau 
pasinaudoti juo, jeigu tik man prireiksią pinigų. Iš tikrųjų 
aš gerokai nustebau, kad tėvas aprūpinti mane būtinais 
dalykais palieka savo klerkui; bet nusprendžiau, kad dėl 
to jie veikiausiai buvo susitarę. O jeigu ir ne — Ovenas 
buvo viengungis, palyginti turtingas ir karštai prisirišęs 
prie manęs, todėl aš nesvyruodamas priėmiau tą nedidelę 
sumą, kurią nusprendžiau laikyti paskola ir grąžinti ją 
pirma proga,— jeigu, žinoma, tėvas iš anksto jos neap- 
mokėjo. Šitaip ir parašiau Ovenui. Miestelio krautuvinin- 
kas, į kurį mane nukreipė paštininkas, mielai apmokėjo 
auksu mano pateiktą vekselį p. p. Hoperio ir Gerderio 
vardu, ir aš grįžau į Osbaldistono pilį kur kas turtinges- 
nis, negu buvau išjojęs. Savo finansų papildymui nebu- 
vau visai abejingas, nes pilyje man norom nenorom tek- 
davo turėti šiokių tokių išlaidų. Aš jau seniai su apmaudu 
ir nerimu stebėjau, kaip nejučiom senka suma, likusi man 
po kelionės. Dabar ši nerimo priežastis laikinai buvo. pa- 
šalinta. į 

Grįžęs į pilį, aš patyriau, kad seras Hildebrandas su vi- 

sais savo sūnumis išsidanginęs į nedidelį sodžių, vadina- 
mą Trinlei Nou — „paveizėti“, pasak. Endraus Ferservio,— 

— Tikrai, Endrau, tatai žiauri pramoga. Pas jus, Ško- 
tijoje, gaidžių peštynių turbūt niekas nerengia? 

— Žinoma, ne,— daug negalvodamas, atsakė Endrus, 
bet tuoj pat sušvelnino griežtą savo neigimą.— Nebent 
per užgavėnes... ar kitų švenčių dienomis. Bet, po šimts 
pypkių, kuriems galams gailėtis tos prakeiktos vištų veis- 
lės;-per jas darže nuolat tiek eibių, kad neatginsi nuo jų 
nei pupų, nei žirnių. Bet kas gi čia per stebuklas? Kodėl 
tos bokšto durys atviros? Juk misteris Rešlis Londone! 
Jisai juk negalėjo jų atidaryti! 

Bokšto durys, apie kurias kalbėjo Endrus, buvo į sodą. 
Jomis baigėsi įviji laiptai į misterio Rešlio kambarį, kuris, 
kaip jau esu minėjęs, glaudėsi galinėje pilies dalyje ir at- 
skiru įėjimu susisiekė su biblioteka, o kitu — skliautuo- 
tais, klaidžiais ir tamsiais koridoriais — 5u likusiais na- 
mais. Ilgas siauras takelis, išklotas velėna ir abipus ap- 
sodintas aukštais bugieniais, ėjo nuo bokšto durų prie 
mažų vartelių mūrinėje sodo sienoje. Rešlis, kuris gyve- 
no laisvai ir nepriklausomai nuo kitų šeimos narių, šiuo 
taku galėdavo dingti iš pilies ir grįžti į ją, kada tik užsi- 
geisdavo, nesužadindamas pašalinių žmonių smalsumo. 
Tačiau jam išvykus, įvijais laiptais ir bokšto durimis nie- 
kas nesinaudojo, todėl sodininko pastaba man sukėlė ne- 
rimą. 

-— O jūs nepastebėjote, ar dažnai šios durys esti ati- 
darytos? — paklausiau aš. 

— Ne taip jau dažnai, bet porą Kan vis dėlto esu ma- 
tęs. Tikriausiai užeina kunigas, tėvas Voganas, kaip jie jį 
vadina. Iš tarnų jūs nieko nepriviliotumėt prie šių laiptų, 
tie vargšai įbauginti pagonys. bijo vaiduoklių, šmėklų ir 
visokių ano pasaulio pamėklių. Tik tėvas Voganas save 
laiko privilegijuota persona, „manęs, girdi, nė pats kipšas 
neįveiktų!“ O aš galiu kirsti lažybų, jog paskutinis vika- 
ras anapus Tvido kur kas -greičiau išvarytų vaiduoklius 
negu tėvas Voganas su švęstu savo vandenėliu ir su višo- 
kiais stabmeldiškais burblenimais. Man rodos, kad ir loty- 
niškai: kaip. reikiant jisai nėmoka,—-bent jau manęs ne- 
supranta; kai aš jai xaraijų, IOKSM8EUS Augalų, Porai 
nimus. : 

Apie tėvą Voganą, kuris savo laiką ir dvasišką rūpini- 
mąsi turėjo skirti Osbaldistonui ir penkioms ar šešioms 
kaimyninėms katalikų skvairų pilims, aš dar nė karto ne- 
buvau užsiminęs, nes gana retai man pasitaikydavo jį su- 
tikti. Jis buvo kokių šešiasdešimt metų, kilęs iš šiaurės, iš 
geros šeimos, kaip kad man buvo duota suprasti. Atrodė 
labai įspūdingai, laikėsi oriai, ir Nortumberlendo kata- 
likai jį gerbė kaip kilnų ir tiesų žmogų. Vis dėlto tėvui 
Voganui anaiptol nestigo tų ypatybių, kuriomis pasižy- 
mi dvasininkų luomas. Jį gaubė paslaptingumas, kurį pro- 
testantai tapatino su jėzuitų intrigom. Osbaldistono čiabu- 
viai (šitaip juos galime visai pagrįstai vadinti) ne tiek jį 
mylėjo, kiek jo pribijojo ar bent rodė jam pagarbą. Jis 
aiškiai smerkė lėbavimus,— jie darydavosi saikingesni, 
kol kunigas būdavo pilyje. Net pats seras Hildebrandas 
tada tvardydavosi, todėl galimas daiktas, kad tėvo Voga- 
no lankymasis pirmiausia užkrėsdavo pilies gyventojus 
nuoboduliu. Jis elgėsi mandagiai, įsiteikiamai, beveik 
meilikaujamai, kaip paprastai elgiasi katalikų dvasininkai, 
ypač Anglijoje, kur pasaulietis katalikas, suvaržytas 
griežtų priesakų, religijos ir kunigo uždedamų drau- 
dimų, protestantų draugijoje yra atsargus, kone bailus, 
o katalikų kunigas, kuris turi teisę maišytis tarp įvairaus 
tikėjimo žmonių, bendraudamas su jais, laikosi laisvai ir 
žvaliai, kalbėdamasis atvirai pareiškia vieną kitą libera- 
lesnę nuomonę; jis trokšta būti populiarus ir gana apsuk- 
riai moka to siekti. 

Tėvas Voganas artimai bičiuliavosi su Rešliu, kitaip 
vargu ar jam būtų pavykę išsilaikyti Osbaldistone. Dėl to 
aš visai nenorėjau artimiau su juo susibičiuliauti, jis irgi 
nemėgino suartėti su manim, ir atsitiktiniai mūsų pašne- 
kesiai apsiribodavo paprastu komplimentų pasikeitimu. 
Aš nusprendžiau, kad apsilankęs pilyje, galimas daiktas, 
jis apsigyvena Rešlio kambaryje ir, kaip kunigas, reikia 
manyti, kartais naudojasi ir biblioteka. Labai įtikėtina, 
dingtelėjo man į galvą, kad būtent jo žvakė ir patraukė 
mano dėmesį praėjusį vakarą. Bet šitoji mintis tuoj pat ne- 
jučiomis man priminė, kad mis Vernon ir kunigo santy- 
kiai buvo tokie pat paslaptingi, kaip.ir jos bendravimas 
su Rešliu. Man nė karto neteko girdėti, kad ji kada nors 
būtų ištarusi Vogano pavardę arba bent nežymiai-užsimi- 
nusi apie jį, išskyrus pirmą mūsų susitikimą, kai ji pasakė, 

jog pilyje, be jos pačios, tėra tik pora žmonių, su kuriais 
galima pasišnekėti,— būtent Rešlis ir senasis kunigas Vo- 
ganas. Nors mis Vernon niėkad neprasitardavo apie tėvą 
Voganą, tačiau jam apsilankius, ji susirūpindavo bei kaž- 
ko būgštaudavo ir nusiramindavo tik tada, kai jie persi- 
mesdavo vienu kitu reikšmingu žvilgsniu. 

Kad ir kokia būtų paslaptis, gaubianti šios gražios ir 
įdomios mergaitės likimą, buvo aiškų, jog čia įsipynęs 
tėvas Voganas. Siūlyte siūlėsi spėjimas, kad jam pavesta 
paruošti Dianą į vienuolyną, jeigu ji atsisakytų ištekėti 
už kurio nors mano pusbrolio, — to visiškai pakaktų pa- 
aiškinti, kodėl mergaitė taip neslepiamai jaudinasi jam 
atsilankius. O šiaip neatrodė, kad jie ilgai būtų kartu ar- 
ba stengtųsi artimai bendrauti. Jeigu juos ir siejo kokia 
sąjunga, tai ji buvo nebyli, rėmėsi abipusiu supratimu ir 
pasireikšdavo veiksmais, o ne žodžiais. Bet pagalvojęs 
prisiminiau, kad kartą kitą man pasitaikė pastebėti juodu 
pasikeičiant ženklais, kurie man tada pasirodė lyg primi- 
nimas Dianai atlikti kokią nors religinę apeigą, nes žinojau, 
kaip sumaniai katalikų dvasininkai visur ir visada pa- 
laiko savo įtaką tikintiesiems. O dabar aš buvau linkęs ši- 
tam keistam bendravimui priskirti gilesnę ir paslaptin- 
gesnę prasmę. Ar kartais tas kunigas nesusitikinėja su mis 
Vernon slaptai bibliotekoje? — štai tas klausimas, kuris 
užvaldė mano mintis. O jeigu taip, tai kokiu tikslu? Ir ko- 
dėl Diana taip artimai pasitiki klastingojo Rešlio bendru? 

Šie sunkūs klausimai mane prislėgė ir jaudino tuo la- 
biau, kad aš negalėjau rasti į juos atsako. Jau ėmiau įta- 
rinėti, kad mano draugystė su Diana Vernon nebuvo tokia 
indiferentiška, nors taip būtų buvę kur kas išmintingiau. 
Pasijutau pavyduliaująs tam storžieviui Tornklifui, paste- 
bėjau, kad į kvailus mėginimus mane paerzinti reaguoju 
stipriau, nei atsargumo ir savo paties orumo sumetimais 
turėjau reaguoti. Aš akylai ir įdėmiai tyrinėjau mis Ver- 
non elgesį, veltui stengdamasis išsiaiškinti, iš kur kyla 
šis tuščias mano smalsumas. Visa tai, kaip ir Benedikto“" 
elgesys, kai jis nuo pat ryto imdavo valyti skrybėlę, rodė, 
kad švelnią jaunystę aplankė meilė. O mano protas, vis 
dar atsisakinėjąs pripažinti, kad esu kaltas dėl tokios ne- 


*" Šekspyro komedijos „Daug triukšmo dėl nieko“ personažas. 


160 


protingos aistros, pasidarė panašus į tą neišmanėlį vado- 
vą, kūris nuveda keleivį bala žino kur, o paskui atkakliai 
tvirtina, kad jokiu būdu negalėjęs išklysti iš kelio. 


XVI SKYRIUS. 


Buvo maždaug vidudienis, kai vieną kartą, ei- 
damas prie savo valties, aš didžiai nustebau 
išvydęs ant kranto basos žmogaus kojos pėd- 
saką, aiškiai įsispaudusį smėlyje. 


„Robinzonas Kruzas“ 
Ša O 


Skatinamas smalsumo ir pavydo, kuriuos kurstė nepa- 
prasta mis Vernon padėtis, ėmiau stebėti įos veidą ir elge- 
sį taip primygtinai, kad, nors ir labai stengiausi tatai nu- 
slėpti, man nepavyko apgauti jos apdairumo. Jausdama, 
kad aš ją seku, arba, tiksliau pasakius, varstau žvilgsniais, 
jinai aiškiai varžėsi, kankinosi ir apmaudavo. Kartais at- 
rodydavo, kad jinai ieško patogios progos.man su 
už tokį elgesį, kurio „Jinai negalėjo nelaikyti įžeidžiamu,— 
tik prisiminkime, kaip atvirai ji mane įspėjo apie ją su- 
pančius pavojus. O kartais, rodos, būdavo bepratrūkstan- 
ti priekaištais. Tačiau jai stigo narsumo,. o. gal kitas jaus- 
mas kliudė pareikalauti tiesaus ėclaircissement““. Jos ne- 
pasitenkinimas išsisklaidydavo, išsiliedamas sąmojingu 
pokštu, ir priekaištai likdavo jos lūpose. Keisti susiklostė 
mūsų santykiai, būdami tų pačių polinkių, mes dides- 
nę laiko dalį praleisdavome glaudžiai bendraudami, ta- 
čiau slėpdavome savo jausmus, ir vieno poelgiai sukel- 
davo kitam pavydą bei nuoskaudą. Mes suartėjome, bet 
nepasitikėjome vienas kitu: iš vienos pusės — meilė be 
vilties bei tikslo ir smalsumas be jokio išmintingo pagrin- 
do; iš antros pusės — varžymasis ir abejojimas, o kartais 
ir apmaudas. Bet man rodos, kad šių jausmų keliamas ne- 
rimas — tūkstančiu smulkmenų, erzinančių ir jaudinamų, 
nuolat skatindamas mane ir mis Vernon galvoti apie vie- 

nas kitą, — vis dėlto (tokia jau žmogaus širdies prigimtis!) 
stiprino ir tvirtino abipusį mūsų prieraišumą. Nors būda- 
mas tuščiagarbis, aš veikiai suvokiau, kad mano gyvenimas 
pilyje stiprina Dianos priešiškumą vienuolynui, vis dėlto 
niekaip negalėjau patikėti šita meile, matyt, perdėm pri- 
klausančia nuo keisto ir paslaptingo jos likimo. Mis Ver- 
non buvo per daug tvirto ir ryžtingo būdo, kad leistų savo 
meilei man nuūustėlbti protą ir pareigos supratimą. Tatai 
jinai įrodė per vieną pašnekesį, kartą mudviem susitikus. 

Mes sėdėjome dviese bibliotekoje. Mis Vernon vartė 
man priklausantį „Orlando Furioso“ egzempliorių, ir iš 
knygos iškrito prirašytas lapelis. Aš pasilenkiau jo pa- 
imti, bet ji pasirodė miklėsnė. 

— Eilėraštis, — tarė jinai, dirstelėjusi į lapelį, ir at- 
lanksčiusi pakėlė į mane akis, tarsi laukdama atsako.— 
Juk leisite perskaityti?.. Ne, ne, jeigu jūs raustate ir mik- 
čiojate, aš turiu peržengti jūsų kuklumą ir suprasti, jog 
leidimas suteiktas. | 

— Eilės nevertos jūsų dėmesio — čia tik vertimo juod- 
raštis. Brangioji mano mis Vernon, nuosprendis bus per 
daug rūstus, jeigu jūs, taip puikiai pažįstanti originalą, 
tapsite teisėja. 

— Mielas drauguži, — atsiliepė Diana,— leiskite jums 
patarti: nekabinkite ant meškerės kabliuko per didelės 
savęs menkinimo dozės. Dešimt prieš vieną, kad su tokiu 
jauku jūs nesužvėjosite nė vieno komplimento. Jūs žinote, 
aš esu iš nepopuliarios tiesą sakančių žmonių giminės ir 
pačiam Apolonui neimčiau pataikaudama girti jo lyros. 

Ir jinai ėmė skaityti pirmą strofą, skambančią maždaug 
šitaip: 


Dainuoju meilę, ginklo šlovę, laurus, 
Dėl damų atliktus karių žygius 

Ir tuos laikus, kada į karą maurus 
Per jūrą į Prancūzijos krantus 
Atsivedė karalius jų rūstus, 

Jaunasis Agramantas: siaubą sėjo, 
Prieš Karlą vesdamas pulkų pulkus, — 
Atkeršyt už Trojano mirtį ėjo, ; 
Krikščionių tūkstančius išklot žadėjo.. 
Aš apdainuosiu ir Rolandą drąsų, 
Žygius jo, pridengtus dar užmarštim; 


162 


Tą vyrą narsų, kilniadvasį, 
Kaip jis, pasižymėjęs išmintim, 
Staiga iš meilės puolė neviltin... 


— Čia tiek daug prirašyta, — tarė ji, akimis perbėgusi 
visą lapelį ir pertraukusi saldžiausius garsus, kokiais tik 
gali mėgautis mirtingojo ausis, — jauno poeto eilių gar- 
sus, tariamus pačių brangiausių jam lūpų. 

- — Taip, per daug, Kad patrauktų jūsų dėmesį, mis Ver- 
non, — atsakiau aš įsižeidęs ir paėmiau lapelį, kurį jinai 
lengvai išleido iš rankų. 

— Vis dėlto, — toliau kalbėjau aš, — išsiųstas į šio to- 
limo krašto vienatvę, aš kartais jausdavau, kad geriausia 
pramoga man bus — vien tik savo paties smagumui, kaip 
jūs, žinoma, suprantate,— ir toliau versti žavingąjį poetą; 
aš tai pradėjau prieš keletą menesių, dar gyvendamas Ga- 
ronės pakrantėje. 

— Aš tepaklausiu vieno daliko = tarė rimtai Diana.— 
Ar negalėjote jūs naudingiau leisti laiko? 

— Jūs turite galvoje originalią. kūrybą? — pratariau 
aš, didžiai patėnkintas.— Tiesą pasakius, mano talentas 
yra linkęs veikiau rinkti žodžius ir rimus, o ne ką nors 
nauja sumanyti, todėl aš su džiaugsmu savinuosi mintis, 
kurias man jau užbaigtas žialo Ariostas. Tačiau jūs, mis 
Vernon, skatinate mane.. 

— Atleiskite, Frenkai, aš jūsų neskatinu, jūs pats save 
skatinate. Aš turėjau galvoje ne originalią kūrybą ir ne 
vertimus, nes manau, kad jūs galėjote laisvalaikį praleisti 
kur kas naudingiau. Jūs įsižeidėte,— kalbėjo ji.— Man 
gaila, kad aš jus įskaudinau. | 

— Nejįsižeidžiau, nė kiek neįsižeidžiau,— atsakiau aš, 
stengdamasis kalbėti kuo lipšnesniu balsu, nors tatai man 
nekaip sekėsi, — aš didžiai dėkingas, kad jūs manimi taip 
domitės. . . 

— Ne, ne,— pasipriešino negailestingoji Diana, — 
įtemptame jūsų tone skamba įsižeidimas ir net piktumo 
gaidelė. Tačiau nerūstaukite, jeigu aš pamėginsiu išaiš- 
kinti jūsų jausmus iki galo, — galbūt tai, ką jums pasaky- 
siu, jus dar labiau įžeis. 

Aš supratau, kaip vaikiškai elgiuosi. ir kiek pranašesnė 
savo vyriškumu mis Vernon, todėl ją patikinau, jog jai nė- 

ra ko būkštauti, — aš nesudrebėjęs išklausysiu nuospreridį, 
padiktuotą, esu įsitikinęs, kilnių ketinimų. 

— Nuoširdi mintis ir nuoširdūs žodžiai, — atsakė Dia- 
na.— Aš neabejoju, kad autorinės jūsų ambicijos kip- 
šiukas pasistengs pasprukti, pirma įspėjęs kostelėjimu. 
Bet dabar rimtai. Ar jūs gavote paskutiniuoju metu kokią 
žinią.iš savo tėvo? 

— Nė žodelio,— atsakiau aš.— Tėvas nesiteikė man 
parašyti nė vienos eilutės per visus mėnesius, kol čia gy- 
venu. 

— Keista. Jūs, drąsieji Osbaldistonai, nuostabi gimi- 
nė! Vadinasi, jūs nežinote, kad jis išvyko į Olandiją kaž- 
kokiais neatidėliotinais reikalais, kurių niekas kitas ne- 
gali sutvarkyti? 

— Pirmą kartą girdžiu. į 

— Toliau, jums veikiausiai pasirodys naujiena — ir 
vargu ar maloni, — kad jisai pavedė Rešliui beveik sava- 
rankiškai tvarkyti firmos reikalus, kol pats sugrįš? 

Aš pašokau, negalėdamas nuslėgti nustebimo ir nerimo. 

— Jūs turite pakankamai pagrindo nerimauti, — tarė 
mis Vernon labai rimtai — ir aš, jumis dėta, pasistengčiau 
užbėgti už akių ir pašalinti pavojų, kuris gali kilti dėl klai- 
dingo jūsų tėvo žingsnio. 

— Bet kaip tatai galima padaryti? 

— Viską gali tas, kuris drąsus ir ryžtingas, — tarė ji, 
žvelgdama į mane lyg riterių gadynės herojė, kurios pas- 
katinimas sunkią valandą įkvėpdavo karžygiui dvigubą 
narsumą.—- Tačiau kuris būgštauja ir svyruoja, tasai nieko 
nepasieks, nės viskas jam atrodo neįmanoma. 

— Ką gi jūs man patarsite, mis Vernon? — atsiliepiau 
aš, norėdamas ir bijodamas išgirsti jos atsaką. 

Ji patylėjo valandėlę, paskui tvirtai atsakė: 

 Tučtuojau keliaukite iš Osbaldistono ir grįžkite į 
Londoną. Jūs, galimas daiktas, ir taip, — kalbėjo ji sušvel- 
nindama balsą, — išbuvote čia per ilgai — dėl to jūs nekal- 
tas. O dabar kiekviena valanda, kurią jūs sugaišite šičia, 
bus nusikaltimas, — taip, nusikaltimas. Sakau jums stačiai: 
jeigu Rešlis ilgai tvarkys firmos reikalus, galite neabejo- 
ti, kad jūsų tėvas tikrai subankrutuos. 

— Kaip tatai galima? " 

— Nieko neklausinėkite,— tarė Diana, — bet patikė- 
kite manim. Rešlio kėslai siekia toliau, negu jūs manotė: 

jis nepasitenkins kapitalo įsigijimu ir jo kaupimu. Mis- 
terio Osbaldistono pajamas ir turtą jis nori panaudoti kaip 
priemonę savo paties tuščiagarbiškiems ir platiems kės- 
lams įvykdyti. Kol jūsų tėvas buvo Anglijoje, tatai nega- 
lėjo atsitikti, bet kai jo nėra, Rešliui pasitaikys daug pĖ: 
togių progų, ir jis netruks jomis pasinaudoti. 

— Bet kaip aš galiu — dabar, būdamas tėvo nemalo- 
nėje ir nušalintas nuo jo reikalų, — vien savo pasirodymu 
Londone sutrukdyti gresiantį pavojų? 

— Jau vien tai, kad ten būsite, daug reikš. Jūs, kaip 
sūnus, turite neginčijamą teisę kištis į tėvo reikalus. Ir, 
be abejo, jus parems vyriausiasis jūsų tėvo klerkas, ar- 
timi jo bičiuliai ir dalininkai. Bet svarbiausia — Rešlio 
planai tokie, kad...— Ji staiga nutilo, tarsi bijodama per 
daug pasakyti. Paskui vėl prabilo: — Žodžiu, jo planai to- 
kie egoistiniai ir nedori kaip ir visų kėslautojų, kurie vos 
tik patiria esą sekami, savo užmačių atsisako. Todėl, kal- 
bant jūsų mylimo poeto žodžiais: 

Balnan, ant žirgo! Lai bailiai dvejoja!“" 
Sukilęs nenugalimas jausmas padiktavo man atsaką: 
. — Ak Diana! Jūs, jūs patariate man palikti Osbaldis- 
toną? Jeigu taip, tai aš iš tikrųjų per ilgai čia svečiuojuosi! 

Mis Vernon nuraudo, bet prašneko nė kiek nesvyruo- 
dama: 

— Taip, aš išties patariu jums ne tik palikti Osbaldis- 
toną, bet ir niekad nebegrįžti. Čia jūsų pasigailės tik vie- 
nas draugas, — kalbėjo ji, stengdamasi nusišypsoti, — bet 
jis seniai įprato aukoti savo simpatijas ir draugystę kitų 
labui. Pasaulyje jūs sutiksite šimtus draugų, kurių bičiu- 
lystė bus tokia pat altruistiška, bet kur kas jums paran- 
kesnė, mažiau apsunkinta keblių aplinkybių, mažiau pri- 
klausanti nuo piktų liežuvių ir piktų kalbų. 

— „Niekados! — sušukau. aš.— Niekados! Pasaulis 
jokiomis dovanomis negalės atlyginti man to, ką turiu 
šičia palikti. 

Tai sakydamas, aš pačmiau jos ranką ir prispaudžiau 
prie lūpų. 


* Šiek tiek Pakeista eilutė iš Šekspyro . „Ričardo III“ (V veiksmas, 
IV scena). 

— Tai beprotybė! — sušuko jinai. — Tai kvailystė! 

Ji stengėsi ištraukti ranką, bet ne taip jau stkskliai, 
ir aš išlaikiau ją kone visą minutę. 

— Paklausykite manęs, mielas sere,— vėl išbalė mis 
Vernon, — ir suvaldykite šį vyriškiui netinkantį sentimen- 
talumą. Aš pagal nesulaužomą sutartį tapsiu Kristaus su- 
žadėtine, jeigu nesutiksiu būti ištekinta už niekšiškumo, 
kurį įkūnija Rešlis Osbaldistonas, arba už storžieviškumo, 
kurį įkūnija jo brolis. Todėl esu Viešpaties nuotaka, nuo 
pat lopšio pažadėta vienuolynui. Taigi šis jūsų entuziaz- 
mas mano atžvilgiu yra beprasmiškas, jis tiktai įrodo, kad 
jums dar labiau reikia išvykti — ir nedelsiant. | 

Tai tarusi, ji staiga nutilo, ir kai vėl I jos bal- 
sas skambėjo slopiai: 

— Palikite mane tuoj pat. Mes šičia dar susitiksime, 
bet tai turės būti paskutinis kartas. 

Jai bešnekant, mano akys nusekė jos žvilgsnio kryp- 
timi, ir man pasirodė, lyg būtų sujudėjęs kilimas, dengiąs 
slapto išėjimo duris, pro kurias-iš bibliotekos buvo gali- 
ma patekti į Rešlio kambarį. Aš nusprendžiau, kad esame 
sekami, ir klausiamai sužiurau į mis Vernon. 

— Ten nieko nėra, — tarė ji vos girdimai,— už gobe- 
leno žiurkė sukrebždėjo. 

„Statau dukatą,— jau nebegyva!“'" galėjau atsakyti, 
jeigu būčiau išdrįsęs duoti valią jausmams, kurie užvirė 
manyje, pagalvojus, kad tuo momentu manęs klausomasi. 
Protingumas ir būtinas reikalas sutvardyti savo pyktį ir 
paklusti Dianos patarimui: „Palikite mane, palikite ma- 
ne!“ — laiku - mane sustabdė nuo neapgalvoto žingsnio. 
Aš išėjau iš bibliotekos klaikiai sutrikęs ir apdujęs ir vel- 
tui mėginau nurimti, grįžęs į savo kambarį. 

Iškart mane užgriuvo ištisas minčių chaosas: jos si riės 
te skriejo man galvoje, pertraukdamos ir temdydamos 
viena kitą, lyg tas rūkas, kuris kalnuotoje vietovėje nusi- 
leidžia tirštais sluoksniais ir iškraipo ar visai užtemdo 
įprastus ženklus, pagal kuriuos keleivis skinasi kelią per 
dykvietę. Tamsus ir neaiškus nujautimas, kad mano tėvui 
gresia pavojus dėl tokio Žmogaus kaip Rešlis Obaldisto- 
nas kėslų; beveik Lė mis Vernon, jog ją my- 


00 Iš Sekspyro „Hamleto“ III veiksmo, IV scenos, kurioje Hamle- 
tas nuduria Polonijų, pasislėpusį už kilimo. 

liu; jos užsiminimas apie sunkią savo padėtį, verčiančią 
pagal seniai sudarytą sutartį pasišvęsti vienuolynui arba 
nusilenkti prievartinėms vedyboms, — visa tai vienu me- 
tu iškilo man atmintyje ir trukdė mano protui ramiai ap- 
galvoti kiekvieną aplinkybę ir apžvelgti ją reikiamoje 
šviesoje. Bet labiausiai — kur kas ryškiau už visa kita — 
mane trikdė tai, kaip mis Vernon sutiko švelnių mano jaus- 
mų pasireiškimą; kaip jinai, svyruodama tarp palankumo 
ir tvirtumo, rodos, leido suprasti, kad aš brangus jos šir- 
džiai, bet neturėjo ganėtinai jėgų įveikti kliūtis, trukdan- 
čias prisipažinti, jog ir ji mane myli. Baimė, o ne nuosta- 
ba, šmėkštelėjusi jos žvilgsnyje, kol ji stebėjo sujudėjusį 
kilimą virš slaptų durų, reiškė, kad mergaitė įtaria kaž- 
kokį pavojų, — ir ne be pagrindo, kaip aš ir galėjau numa- 
nyti; nes Diana Vernon nėbuvo tokia nervinga kaip kitos 
moterys, be reikalo nepasiduodavo' baimei. Kokios pas- 
laptys supo ją lyg kokio burtininko užbrėžtas ratas, kas ir 
kaip nuolatos veikė jos mintis-ir poelgius. Ties šiuo klau- 
simu galų gale ir susispietė visos mano mintys, tarsi džiau- 
gdamosi galėdamos nesigilinti į paties elgesį — kiek pa- 
dorus jis ir protingas — ir susidomėti tuo, kas siejosi su 
mis Vernon. „Aš išvyksiu iš pilies, — nusprendžiau pa- 
galiau,— tik tada, kai išsiaiškinsiu, kaip turiu žiūrėti į šią 
žavingą būtybę, kurios gyvenimą, atrodo, valdo ir atviru- 
mas, ir paslaptingumas; pirmasis įkvepia mergaitės žodžius 
ir jausmus, antrasis mįslingai veikia visus jos veiksmus“. 
* Smalsumo ir neramios aistros sukeltą jaudulį stiprino 
gilus, nors paties nesuvoktas ir neįtariamas pavydas. Šis 
jausmas, kerojąs drauge su meile taip pat natūraliai kaip 
ir svidrės tarp kviečių, sukilo manyje, kai supratau, kokią 
didžiulę įtaką turi Dianai tos nematomos būtybės, kurios 
kausto jos elgesį. Juo daugiau apie ją mąsčiau, juo labiau 
nejučia įsitikinau, kad ji visa savo prigimtimi tūri priešin- 
tis bet kokiam suvaržymui, išskyrus jos pačios polinkius; 
o mane slėgė stiprus, kartus ir maudžiąs įtarimas, kad kaip 
tik šitokio pobūdžio ir buvo ją varžanti įtaka. 
Kankinamas šių abejonių, vis labiau ir. labiau troškau 
perprasti paslaptingą mis Vernon elgesį ir ta dingstim nu- 
sprendžiau, ką man reikia daryti. Apie tai, jei jums ne- 
įgriso visos šios šiaulkaiEbos, papasakosiu kitame .sky- 
riuje.. 

XVII SKYRIUS 


Girdžiu aš balsą, kurs man sako: 
„Greičiau skubėk, nelauk!“ 
„Regiu aš ranką rodant taką 
Ir mojant — iškeliauk! 


£ Tikelis!?! 


Aš jau minėjau jums, Trešemai,— jeigu teiksitės pri- 
siminti,— kad nedažnai leisdavau sau vakarais užeiti į 
biblioteką ir ne kitaip, kaip iš anksto dėl to susitaręs ir 
užsitikrinęs garbiosios Martos sutikimą būti tuo metu kar- 
tu. Tačiau ši taisyklė palengva be žodžių nusistovėjo vien 
tik mano iniciatyva. O paskutiniuoju metu, kai mudviejų 
padėtis pasidarė dar keblesnė, aš'su mis Vernon niekad 
vakarais nebesusitikdavau. Todėl ji neturėjo pagrindo 
manyti, kad aš pamėginsiu atnaujinti tuos susitikimus, tuo 
labiau nesusitaręs iš anksto, kad Marta kaip visada budėtų 
sargyboje; tačiau, antra vertus, šis atsargumas buvo takto, 
o ne susitarimo dalykas. Į biblioteką aš turėjau teisę už- 
eiti taip pat kaip ir kiti šeimos nariai bet kurią dienos ir 
nakties valandą, todėl negalėjau būti apkaltintas įsibro- 
vimu, kad ir kaip staigiai ar netikėtai būčiau ten pasiro- 
dęs. Buvau tvirtai įsitikinęs, kad šioje menėje mis Vernon 
kartais priimdavo Voganą ar kurį kitą asmenį, pagal kurio 
požiūrį ji buvo įpratusi derinti savo elgesį, — ir priimda- 
vo, žinoma, tokiu metu, kai užvis mažiausiai galėjo tikė- 
tis būti sutrukdyta. Žiburio spingsėjimas bibliotekoje ne- 
įprastomis valandomis, už langų švysčioją šešėliai — aš 
pats juos stebėjau, — pėdsakai, kurie, kai pasitaikydavo 
užtikti, būdavo matyti ryto rasoje nuo bokšto durelių so- 
do vartukų link, keisti balsai ir vaiduokliai, neduodą ra- 
mybės kai kuriems tarnams, ypač Endrui Ferserviui, ir 
jų saviškai aiškinami, — visa tai rodyte rodė, kad šią vietą 
lanko ne nuolatinis pilies gyventojas. Ir kadangi šis atsi- 
lankantysis tikriausiai turėjo būti susijęs su paslaptingu 
Dianos Vernon likimu, aš nesvyruodamas paruošiau planą, 
kuris-man galėjo atskleisti, kas jis per vienas, kokių pa- 
darinių, gerų ar.blogų, reikia laukti iš jo Uakos tai, Itiria 

jis laikė savo rankose; tačiau pirmiausia — nors ir sten- 
giausi pats save įtikinti, kad šis mano motyvas antraeilis, — 
aš troškau sužinoti, kokiomis priemonėmis tas asmuo pa- 
siekė ir palaiko savo įtaką Dianai ir kas verčia mergaitę 
jo klausyti, — baimė ar švelnus prisizišimas. Pavydus 
smalsumas manyje nustelbė visa kita, — ne veltui mano 
vaizduotė visada aiškindavo mis Vernon poelgius kažko- 
kio asmens įtaka, nors, kiek supratau, patarėjų jinai galėjo 
turėti visą legioną. Aš vis kartojau.pats sau šį argumentą, 
bet kas kartą įsitikindavau, kad Dianos Vernon elgesį le- 
mia vienui vienintelis žmogus — vyriškis, veikiausiai 
jaunas ir gražus! Ir šit, apimtas degančio geismo sužino- 
ti (geriau pasakius, susekti) šitokį konkurentą, aš ėjau į 
sodą ir laukiau, kada bibliotekos languoe sušvis žiburiai. 

Ir taip karštai nekantravau, kad vieną liepos vakarą 
ėmiau lūkuriuoti to reiškinio, kuris galėjo pasirodyti tiktai 
sutemus, dar visą valandą prieš nusileidžiant saulei. Buvo 
sekmadienis, aplink tyla, ir sodo takeliuose nesimatė nė 
gyvos dvasios. Kurį laiką vaikštinėjau alėjomis, gėrė- 
damasis gaivia vasaros vakaro vėsa ir apmąstydamas ga- 
limus savo žygio padarinius: Gaivinantis ir aromatingas 
sodo oras, dvelkiąs įvairiausiais kvapais, kaip paprastai 
ramino įaudrintą ir įkaitintą mano kraują; tuo pat metu 
dvasinis mano sutrikimas ėmė po truputį lėgti, ir man 
kilo klausimas: ar turiu teisę skverbtis į mis Vernon arba 
į mano dėdės šeimos paslaptis? Kas man darbo, jeigu dė- 
dei šovė į galvą ką nors paslėpti savo namuose, kur aš te- 
buvau vien tik toleruojamas svečias? Kuo galiu pateisinti 
savo kišimąsi į mis Vernon reikalus, apgaubtus, kaip ji pa- 
ti prisipažino, paslaptimi, kurios ji nenorėjo atskleisti? 

Aistra ir noras veikti savavališkai bematant pašnibž- 
dėjo atsakus į šiuos klausimus. Susekdamas šią paslaptį, 
aš tikriausiai galėsiu pasitarnauti serui Hildebrandui, ku- 
ris, galimas daiktas, nė nežino apie intrigas, rezgamas jo 
namuose; ir kur kas svarbiau, kad pasitarnausiu mis Ver- 
non, kuri dėl nuoširdaus ir atviro savo būdo daug rizikuo- 
ja, palaikydama slaptus ryšius galbūt su abejotinu ir pa- 
vojingu asmeniu. Kai kas, žinoma, galėtų pamanyti, kad 
pažeidžiu jos pasitikėjimą, bet juk tai daroma kilniu ir 
nesavanaudišku tikslu (taip, aš net įsidrąsinau tą savo ke- 
tinimą pavadinti nesavanaudišku!). Patarti jai, apginti ją 
ir apsaugoti nuo žabangų ir piktų kėslų, o svarbiausia — 

nuo paslaptingo patarėjo, kurį jinai yra pasirinkusi savo 
patikėtiniu. Tokie buvo argumentai, kuriuos mano valia 
drąsiai pateikė sąžinei kaip tikrą pinigą, o sąžinė it niurz- 
gus krautuvininkas sutiko priimti, nenorėdama atvirai su- 
sivaidyti su pirkėju, nors ir gerokai įtarė, kad pPipigai pa- 
dirbti. ; 

Žingsniuodamas žaliomis alėjomis ir svarstydamas vi- 
sus pro ir contra!'?, aš netikėtai užėjau Endrų Ferservį, 
kiūtintį tarsi statula šalia visos eilės bičių avilių ir, regis, 
giliai susimąsčiusį; tačiau viena akimi jis sekė, kaip zuja 
tie mažyčiai irzlūs piliečiai, grįžtą nakčiai į šiaudais deng- 
tus rūmus, o kita akifni žvelgė įsigilinęs į dievobaimingo 
turinio knygą, kurios kampai nuo ilgo sklaidymo buvo tiek 
nusitrynę, kad ji atrodė suapvalėjusi; dėl to ir dar dėl 
smulkaus šrifto bei sučiurusių puslapių tasai tomas dvelkė 
pagarbiausia senove. 

— Mėginu skaityti garbingojo pamokslininko Džono 
Kvaklebeno veikalą „Saldžiakvapis kvietkas, išaugęs šio 
svieto mėšlyne“ „— tarė Endrus, užversdamas man pasi- 
rodžius knygą ir įdėdamas į ją raginius savo akinius skai- 
tytai vietai pažymėti. 

— O bitės, aš mačiau, atitraukia jūsų dėmesį, Endrau, 
nuo mokytojo teologo? 

— Tokia jau neklaužadiška jų "padermė! — atsakė so- 
dininkas. — Spiesti: jos turi šešias dienas per savaitę, ta- 
čiau jau seniai pastebėjau, kad spiečius leidžia būtinai 
Viešpaties dieną ir neduoda žmogui ramiai pasiklausyti 
Dievo žodžio. Bet šiandien Greningeno koplyčioje nėra 
vakarinio pamokslo — lyg tyčia mano laimei. - 

— Jūs galėjote nueiti į parapijos bažnyčią, kaip pada- 
riau aš, Endrau, ir ten išklausyti puikaus pamokslo. 

— Ataušūsios košės pagrandai, ataušusios košės pa- 
grandai! — atšovė Endrus, su panieka nusišypsodamas.— 
Šunims neblogas daiktas, atsiprašau tamstą už žodį. Taip, 
taip! Aš, žinoma, galėjau pasiklausyti, kaip pastorius su 
balta kamža mala liežuviu ir kaip muzikantai pučia savo 
dūdas,— nė pamokslas, o ubago vestuvės! Be to, aš galėjau 
dar nueiti į vakarines pamaldas pasiklausyti, kaip tėvukas 
Dokartis bamba savo mišias. Ir ten, ir čia — tas pats galas! 


19* Motyvus už ir prieš (Iot.). 

— Dokartis? — pasitik:'nau z* nes šitoks buvo vardas 
seno kunigo, rodos, airio; kuris kartais laikydavo pamal- 
das Osbaldistone.— O aš maniau, kad šiuo metu pilyje vieši 
tėvas Voganas. Jisai vakar čia buvo. 

— Buvo,— atsakė Endrus,— bet vakare iškeliavo į 
Greistoką ar dar į kokią pilaitę vakaruose. Dabar ten pas 
juos košė užvirė. Ten jie nerimsta kaip ir mano bitės — 
teapsaugo juos Dievas, ir tebus man atleista, kad palygi- 
nau jas, vargšeles, su popiežeivom! Štai, matote, jau an- 
tras spiečius, o kartais jos dieną išspiečia. Pirmas spiečius 
išlėkė šiandien anksti rytą. Bet, manding, jos jau apsi- 
ramino nakčiai savo kamarėlėse. Vadinasi, palinkėsiu 
tamstelei labos naktiės'ir dangaus palaimos. 

Tai pasakęs, Endrus nuėjo, tačiau keletą kartų dar at- 
sigręžė į tas kamarėles, kaip jis vadino avilius. 

Taigi aš netikėtai patyriau svarbią žinią — kad tėvas 
Voganas išvykęs. Vadinasi, jeigu „bibliotekos languose 
pasirodys šviesa, tai teks manyti, kad jis su ja nieko bendra 
neturi arba slepia savo buvimą, — o tai būtų gana įtartina. 
Nekantraudamas laukiau saulės laidos, kada pradės temti. 
Kai tik ėmė telktis sambrėška, bibliotekos languose plyks- 
lydžio atšvaituose. Tačiau aš iš karto pastebėjau pirmą 
žvakės mirksėjimą, kaip kad nakties užkluptas jūreivis 
įžvelgia prieblandos tyloje spingsintį švyturį, kuris rodo 
jam kryptį. Mano abejones ir padorumo -jausmą lig šiol 
varžė smalsumas ir pavydas. Bet vos tik pasitaikė proga 
patenkinti smalsumą, abejonės išnyko.. Aš grįžau į pilį 
ir, apdairiai vengdamas labiau lankomų kambarių, kaip 
paprastai elgiasi tas, kuris nori išlaikyti savo ketinimus 
paslaptyje; priėjau prie bibliotekos durų, sustojau nesi- 
ryždamas, ir jau įsikibęs ranka skląsčio, išgirdau kam- 
baryje tylius žingsnius. Atvėriau duris — ir išvydau mis 
Vernon vieną. 

Diana aiškiai sumišo — ar dėl to, kad taip netikėtai 
pasirodžiau, ar dėl kitko, — negalėjau įspėti, bet ją apėmė 
kažkoks virpulys, kokio ją krečiant niekad anksčiau ne- 
buvau pastebėjęs ir.kurį, kaip žinojau, tegalėjo sukelti 
tiktai neįprastas susijaudinimas. Tačiau ji bematant susi- 
valdė. Ir tokia yra sąžinės jėga, kad aš,-ketinęs užklupti 
mergaitę netikėtai, pats pasijutau tarsi užkluptas ir stovė- 
jau prieš ją sumišęs. 

— Ar kas atsitiko? — paklausė mis Vernon.— Ar kas 
atvyko į pilį? 

— Kiek žinau — niekas, — atsakiau aš, šiek tiek sutri- 
kęs.— Aš atėjau Rolando. 

— Aure jis guli, — tarė mis Vernon, rodydama į stalą. 

Kilnodamas knygas ir ieškodamas tos, kuri neva man 
buvo reikalinga, aš mintyse svarsčiau, kaip gražiai atsisa- 
kyti detektyvinių savo ketinimų, nes pajutau, kad šiam 
dalykui man trūksta drąsos, — tik staiga pastebėjau ant 
stalo gulint vyrišką pirštinę. Mano žvilgsnis susidūrė su 
mis Vernon akimis, ir jinai visa nuraudo. 

— Tai — viena iš mano relikvijų — tarė ji svyruo- 
dama ir atsakydama ne į mano žodžius, o į žvilgsnį.— Ši 
pirštinė yra mano senelio, to paties, kurio portretas, nu- 
tapytas neprilygstamojo Van Deiko, taip žavi jus. 

Ir tarsi manydama, kad žodžiu užtikrinti nepakanka, 
jinai ištraukė ąžuolinio stalo stalčių, išėmė iš jo antrąją 
pirštinę ir numetė ją man. Kai atviraširdiškos prigimties 
žmogus ima gudrauti ir apsimetinėti, neramios jo paštan- 
gos vykdant neįprastą uždavinį dažnai sukelia klausytojui 
abejonę, ar nuoširdūs yra ištarti žodžiai. Aš probėgšmais 
dirstelėjau į abi pirštines ir iš lėto tariau: 

— Pirštinės, be abejo, panašios savo forma ir išsiuvi- 
nėjimais, bet jos nėra pora — abi dešiniosios rankos. 

Jinai pyktelėjusi prikando lūpą ir vėl. visa nuraudo. 

— Jūs teisingai darote, mane demaskuodamas,— tarė 
ji su kartėliu.— Kitas kuris draugas, jumis dėtas, būtų vien 
iš mano žodžių nusprendęs, kad aš nenoriu smulkmeniškai 
aiškinti aplinkybių, kurių neprivalau aiškinti — bent jau 
svetimam žmogui. Jūs nusprendėte geriau ir leidote man 
pajusti ne tik dviveidiškumo žemumą, bet ir mano nesu- 
gebėjimą apsimesti. Dabar jums aiškiai pasakysiu, kad ši- 
toji pirštinė, kaip jūs pats akylai įžiūrėjote, ne pora tai, 
kurią aš ką tik ištraukiau. Ji priklauso draugui, kuris man 
yra dar brangesnis ir už Van Deiko portreto originalą, 
draugui, kurio patarimų aš klausiau ir klausysiu, kurį aš 
gerbiu, kurį... 

Jinai nutilo. 

Mane suerzino jos tonas, ir aš, Užbalgoanas jos mintį 
pridūriau: 

-— Kurį aš myliu, norėtų pasakyti mis Vernon. 

— O jeigu ir taip — atsakė ji iš aukšto, — kas galėtų 
pareikalauti mano jausmų ataskaitos? 

— Tiktai jau ne aš, mis Vernon. Prašau nekaltinti ma- 
nęs tokiu arogantiškumu. Bet,— kalbėjau toliau, pabrėž- 
damas kiekvieną žodį, nes irgi pasijutau užgautas, — ti- 
kiuosi, mis Vernon atleis draugui, iš kurio jinai linkusi 
atimti šį vardą, jeigu jis patartų... 

— Patarkite sau tik- viena, sere,— piktokai pertrau- 
kė Diana.— Aš nenoriu; kad man kas įkyrėtų įtarinėjimais 
ir klausinėjimais. Niekam pasaulyje aš nesiduosiu kvo- 
„čiama ar teisiama; ir jeigu, pasirinkęs tokią neįprastą va- 
landą, jūs .ateinate pas mane šnipinėti asmeninių mano rei- 
kalų, draugystė ir užuojauta, kaip teikėtės pareikšti, 
menkai pateisina nemandagų jūsų smalsumą. 

— Aš neapsunkinsiu jūsų čia pasilikdamas,— tariau 
taip pat išdidžiai kaip ir ji, nes mano prigimčiai buvo sve- 
timas nuolankumas net ir tada, kai mano jausmai būda- 
vo giliai užgaunami.— Aš neapsunkinsiu jūsų čia pasilik- 
damas. Aš nubudau iš malonaus, bet pernelyg apgaulingo 
sapno, ir man... Tačiau mes suprantame vienas kitą. 

. Aš jau buvau prie durų, bet mis Vernon, kurios judesiai 
kartais būdavo tokie greiti, kad atrodydavo instinktyvūs, 
pasivijo mane ir paėmusi už alkūnės sustabdė labai įsak- 
miai ir valdingai, tatai ji mokėdavo padaryti taip aikštin- 
gai, kad tasai valdingumas šalia jos naivaus ir atviro bū- 
do sukeldavo nepaprastą įspūdį: 

— Palaukite, misteri Frerkai.— tarė ji. — Jūs šitaip 
neišsiskirsite su manim. Ne tiek jau daug aš turiu draugų, 
kad galėčiau švaistytis net pačiais nedėkingiausiais ir sa- 
vanaudžiais. Paklausykite, ką jums pasakysiu, misteri 
Frenkai Osbaldistonai. Jūs nieko nesužinosite apie šią 
paslaptingą pirštinę (ir jinai paėmė ją nuo stalo), — nieko, 
nė žodelio daugiau, negu jau žinote! Ir vis dėlto aš neleisiu, 
kad ši pirštinė taptų kovos ir priešiškumo tarp mūsų žen- 
klu. Aš niebeilgai, — pridūrė jinai, sušvelnindama balsą, — 
nebeilgai galėsiu čia pasilikti. Jūs — dar trumpiau. Mums 
teks netrukus išsiskirti ir niekad daugiau nebesusitikti; 
todėl nesivaidykime ir dėl kažkokių nelemtų mįslių ne- 
nuodykime to keleto valandų, kurias mums liko drauge 
praleisti šioje amžinybės pusėje. 

Nežinau, Trešemai, kokiais kerais ši žavi būtybė taip 
užvaldė“ karštą mano būdą, kurį aš ir B ne visada galė- 

davau sutramdyti. Aš ėjau į biblioteką, nusprendęs galu- 
tinai išsiaiškinti viską su mis Vernon. O jinai pasipiktinusi 
atsisakė pasitikėti manimi ir atvirai prisipažino labiau 
vertinanti kažkokį mano konkurentą, — kaip kitaip aš ga- 
lėjau suprasti jos žodžius apie pirmenybę, kurią ji teikia 
paslaptingam savo patikėtiniui? Ir vis dėlto, kai jau bu- 
vau beperžengiąs slenkstį ir visiems laikams nutraukiąs 
su ja santykius, jai tereikėjo vien pakeisti žvilgsnį ir bal- 
są, mesti tikrą bei išdidų pasipiktinimą ir tapti maloniai 
bei žaismingai despotiška, protarpiais leisti prasiveržti 
liūdesiui ir giliam jausmui, — ir aš vėl tapau klusniu jos 
valdiniu, sutinkančiu su visomis žiauriomis jos sąlygomis. 
— Ką tatai padės? — tariau aš, sėsdamasis į kėdę.— 
Ką tatai padės, mis Vernon? Kuriems galams man ir toliau 
regėti jūsų nerimavimus, jeigu negaliu jų palengvinti, 
arba klausytis paslapčių, jeigu jus užgauna net mano mė- 
ginimas jas įspėti? Kad ir kokia nepatyrusi jūs esate, ta- 
čiau turite suprasti, kad graži jauna moteris tegali turėti 
tik vieną draugą vyriškį. Net dėl draugo vyriškio aš pa- 
vyduliaučiau, jeigu jis savo patikėtiniu išsirinktų kažką 
trečią, man nepažįstamą, ir tai slėptų nuo manęs; 0 su ju- 
mis, mis Vernon... į 
— Šit kaip? Jūs dėl manęs pavyduliaujate? Su viso- 
mis šios mielos aistros keistybėmis ir užgaidomis? Tačiau, 
gerasis mano drauge, iki šiol aš negirdėjau iš jūsų nieko, 
o tik banalias nesąmones, kokias naivuoliai rankiojasi iš 
tragedijų bei romanų ir kartoja, iki tos deklamacijos 
smarkiai paveikia jų protus. Berniukai ir mergaitės įsišne- 
ka meilę, o kai jiems pasirodo, kad jų meilė beužsnūstanti, 
jie įsišneka vienas kitam pavydą. Tačiau mudu, Frenkai,— 
išmintingos būtybės ir ne tokie paikiai ir nepraktiški, kad 
įsikalbėtume, jog mūsų santykiai kažkokie kitokie, o ne 
paprastai, dorai, nesavanaudiškai draugiški. Koks nors ki- 
toks bendravimas mums nepasiekiamas, lygiai kaip tada, 
jei aš būčiau vyras arba jūs — moteris. Reikia pasakyti 
tiesą, — pridūrė ji, valandėlę pasvyravusi,— nors aš ir 
pasirengusi paklusti etiketo reikalavimams ir kaip pri- 
dera merginai droviai nurausti dėl savo atvirumo... mes 
negalėtume susituokti, jeigu ir norėtume; ir neturėtume 
to daryti, jeigu ir galėtume. 
* Ir iš tikrųjų, Trešemai, ji užsiplieskė angelišku nuo- 
raudžiu, ištarusi šiuos žiaurius žodžius. Aš buvau beata- 

kuojąs abi jos pozicijas, visai pamiršęs savo įtarimus, 
pasitvirtinusius šią vėlyvą valandą; tačiau Diana šaltai, 
beveik atšiauriai kalbėjo toliau: 

— Tatai, ką jums sakau,— blaivi neginčijama tiesa, 
ir aš nenoriu girdėti klausimų ir aiškinimų. Vadinasi, mes 
esame draugai, misteri Osbaldistonai, taip? 

„ Jinai paėmė mane už rankos ir pridūrė: 

— Ir tarp mūsų dabar ir ateityje nieko daugiau — 
tiktai draugystė. 

Jinai paleido mano ranką. Ši nukaro, o su ja nusviro 
ir mano galva — aš buvau visiškai pritrenktas, kaip būtų 
pasakęs Spenseris, savo mylimosios gerumo ir atšiaurumo. 
Diana pasiskubino pradėti kalbą apie kitus dalykus. 

—- Štai laiškas, — tarė ji, — adresuotas jums, misteri 
Osbaldistonai, gana tiksliai ir aiškiai; bėt nors asmuo, ku- 
ris jį rašė ir siuntė, buvo labai atsargus, šis laiškas galbūt 
niekados nebūtų patekęs jums į rankas, jeigu nebūtų 
pakliuvęs vienam Pakoletui!“?, stebuklingajam mano 
nykštukui, kurį aš, kaip kiekviena mergelė — riterių ro- 
mano herojė, pakliuvusi į keblią padžtų, laikau slaptai sa- 
vo tarnybai. 

Aš atplėšiau laišką ir greitai perbėgau jį akimis; iš- 
skleistas popieriaus lapas iškrito man iš rankų, o iš lūpų 
išsiveržė šūksmas: 

— Maloningasis Dieve! Per savo. kvailumą ir nepa- 
klusnumą aš pražudžiau tėvą! 

Mis Vernon atsistojo, ir jos akyse-buvo matyti tikras 
ir užuojautos kupinas nerimas: 

— Jūs išbalote! Jums bloga? Gal paduoti jums stik- 
linę vandens? Būkite vyras, misteri Osbaldistonai, ir tvir- 
tas vyras. Jūsų tėvas... jo jau nebėra? 

“ — Jis gyvas, — pasakiau aš, — gyvas, ačiū Dievui! Bet 
kokie sunkumai, kokie negandai jo laukia... 

— Jeigu tik tiek, nepulkite į neviltį. Ar galiu perskai- 
tyti laišką? — pridūrė ji, imdama jį nuo grindų. 

Aš sutikau, vos tesuvokdamas, ką sakau. Jinai perskaitė 
jį atsisėdusi. 

—- Kas yra tasai Trešemas, pasirašęs šį laišką? 

„— Mano tėvo dalininkas (gerasis jūsų tėvukas, Vili), 


WPakoletas— sieiiakojis Dyketukės viduramžių riterių TO- 
manų personažas. . 

bet jis pats beveik neprisideda prie mūsų DIEŽY ROS firmos 
reikalų. 

— Jis rašo, — tarė mis Vernon,-— išsnioias jums anks- 
čiau įvairių laiškų. 

— "Aš nė vieno nesu gavęs,— atsakiau. | 

— Jeigu teisingai suprantu, — kalbėjo ji, — Rešlis, su- 
telkęs į savo rankas visus firmos reikalus, kol jūsų tėvas 
yra Olandijoje, prieš kurį laiką patraukė iš Londono Ško- 
tijon, pasiėmęs daug pinigų ir vertybinių popierių apmo- 
kėti vekseliams, kuriuos jūsų tėvas yra išdavęs įvairiems 
tos šalies asmenims, ir nuo to laiko apie jį negauta jokių 
žinių? 

— Taip, labai teisingai. į 

— Toliau, — vėl prabilo ji, dirstelėjusi į laišką, — vy- 
riausiasis firmos klerkas ar kuris kitas asmuo, vardu... 
Ovensonas.... Ovenas... būvo pasiųstas į Glazgą surasti, 
jeigu galima, Rešlį, ir jūs esate prašomas keliauti tenai ir 
padėti ieškoti? 

— Taip. Kaip tik taip, ir vykti aš turiu nedelsdamas. 

— Palaukite valandėlę, — tarė mis Vernon.— Man ro- 
dos, blogiausiu atveju tai gresia netekti tam tikros pinigų 
sumos; nejaugi dėl tokio nuostolio jūs galit ašaroti? Gė: 
dykitės, misteri Osbaldistonai! 

— Jūs neteisi, mis Vernon,— atsakiau 35 Manė 
gąsdina ne nuostolis, o kaip visa tai, aš žinau, paveiks dva- 
sinę mano tėvo būklę ir sveikatą; komersantų pasitikėji- 
mas jam yra garbės reikalas, ir jeigu jis bus paskelbtas ne- 
išsimokančiu skolininku — sielvartas, sąžinės graužimas, 
neviltis jį prislėgs ir nuvarys į kapą, kaip kareivį — ap- 
kaltinimas bailumu, kaip garbės žmogų — gero vardo ir 
padėties visuomenėje netekimas, Viso to galima buvo iš- 
vengti, jeigu būčiau atsižadėjęs kvailos savo puikybės ir 
atsikratęs tingumo, ir būčiau talkinęs savo triūsu jo gar- 
bingoje ir naudingoje veikloje. Gerasis Dieve! Kaip aš iš- 
pirksiu savo kaltės padarinius? 

— Tuoj pat vykite į Glazgą, kaip to maldauja jūsų das 
gas, parašęs jums šį laišką. 

— Bet jeigu Rešlis iš tikrųjų sumanė niekšiškai ir ne- 
dorai apiplėšti savo geradarį,— tariau aš, — kokia man 
belieka viltis, kad rasiu būdą paversti niekais nuodug- 
niai apgalvotą užmačią? 

— Viltis — atsiliepė mis Vefnon,— iš ikrai abejo- 

tina; tačiau, antra vertus, pasilikdamas čia, jūs neturite nė 
mažiausios galimybės padaryti kokią nors paslaugą savo 
tėvui. Nepamirškite: jei būtumėt likęs skirtame. postė, ši- 
toji nelaimė nebūtų nutikusi; tad skubėkite vykdyti tai, 
kas jums dabar nurodoma, ir galbūt jums pavyks tai ne- 
laimei užbėgti už akių. Beje, palaukite = RE SEičite iš 
kambario, iki aš grįšiu. 

Jinai paliko mane sumišusį ir nustebusį; tačiau ir šią 
akimirką aš negalėjau nesižavėti tvirtumu, ramumu ir šal- 
takraujiškumu, kurių ji neprarasdavo. net užklupus neti- 
kėčiausioms nelaimėms, 

Po valandėlės jinai grįžo su popieriaus lapu, sulenktu 
ir užantspauduotu kaip laiškas, tačiau be adreso. 

— Įteikiu jums, — pasakė jinai, — šį savo draugystės 
įrodymo laidą, nes visiškai pasitikiu jūsų, garbingumu. 
Jeigu aš teisingai supratau, kokia nelaimė jus užgriuvo, 
tos pinigų sumos, kurias savo rankose turi Rešlis, privalo 
būti atgautos iki tam tikros dienos — rugsėjo dvylikto- 
sios, ar ne taip? — kad jos galėtų būti panaudotos apmo- 
kėti vekseliams, kurie minimi laiškė; vadinasi, jeigu pa- 
vyktų gauti prieš sueinant terminui tolygias pinigines lė- 
šas, pasitikėjimas jūsų tėvu nė kiek nesmuktų.: 

— Žinoma. Ir aš taip supratau misterį Trešemą. 

Aš dar kartą, Vili, perskaičiau jūsų tėvo laišką ir pri- 
dūriau: 

— Nėra abejonės, kaip tik taip ir yra. » 

.— „Gerai, — tarė Diana.— Tokiu atveju mažasis mano 
Pakoletas galbūt padarys jums paslaugą. Gal teko girdėti 
apie laiškus su slaptažodžiu? Paimkite šį laišką. Nesulau- 
žykite antspaudo, iki įsitikinsite, kad visos kitos įprastos 
priemonės nepadeda; jeigu jūsų pastangos bus vaisingos, 
pasikliaudama jūsų garbingumu, prašyčiau sunaikinti šį 
laišką, neatplėšus jo įr nedavus kam kitam atplėšti. Prie- 
šingu atveju, sulaužykite antspaudą dešimt dienų prieš 
lemtingą dieną, ir jūs perskaitysite patarimą, kuris galėtų 
jums padėti. Sudie, Frenkai! Mes niekados nebesusitiksi- 
me, bet retkarčiais prisiminkite savo draugę Di Vernon. 

Jinai atkišo man ranką, bet aš priglaudžiau mergaitę 
prie krūtinės. Jinai atsiduso, išsilaisvino iš mano glėbio, 
nors per daug ir nesipriešindama, paskui šoko savo kam- 
bario link ir dingo man iš akių. 

XVIII SKYRIUS 


Šuoliuoja viesulu arklys 
Skubiai, skubiai, skubiai! 
O raitelis — numirėlis: 
„Manęs ar nebijai?“. 


Biurgeris!““ 


Kai žmogų prispaudžia iš karto daugybė nelaimių, kurių 
ir priežastys, ir pobūdis yra skirtingi, gerai nors tiek, kad 
jos nukreipia mintis į įvairias puses, neleisdamos nelai- 
mingajam palūžti nuo vieno kurio smūgio. Mane didžiai 
liūdino išsiskyrimas su mis Vernon, bet dvigubai sunkiau 
būčiau išgyvenęs sielvartą, jei ne atkakliai besismelkiantis 
nerimas dėl to, kad gali žlugti tėvas; misterio Trešemo 
atsiųsta žinia didžiai mane prislėgė, bet ne tiek, kad būtų 
užvaldžiusi visas mano mintis. Aš nebuvau nei bejausmis 
sūnus, nei neištikimas mylimasis. Tačiau žmogus tik ribo- 
tą slegiančių jausmų dalį tegali skirti jį jaudinančioms 
priežastims; ir jeigu išsyk veikia dvi priežastys — mūsų 
jausmą, kaip susibankrutavusio žmogaus nuosavybę, ga- 
lima tik padalyti tarp jų. Šitokios buvo -mano mintys, kai 
grįžau į savo kambarį; o tai reiškė, kad man šiek tiek rū- 
pėjo prekybos reikalai. 

Aš mėginau įsigilinti į jūsų tėvo laišką. Jis buvo sura- 
šytas nelabai aiškiai, dėl daugybės smulkmenų buvo siū- 
loma kreiptis į Oveną, su kuriuo man reikėjo susitikti kuo 
greičiau Škotijoje, Glazgo mieste. Toliau buvo pranešama, 
kad aš galiu susiieškoti senąjį savo draugą per „Mak Vitis, 
Mak Finas ir bendrovė“ prekybos firmą, tame pat mieste, 
Gelaugeito gatvėje. Jūsų tėvas minėjo keletą laiškų (aš 
nusprendžiau, .kad jie užsimetė persiunčiant arba buvo 
kieno nors perimti) ir skundėsi dėl atkaklaus mano tylė- 
jimo tokiais žodžiais, Kokie būtų buvę visai neteisingi, 
jeigu mano išsiųstieji laiškai būtų pasiekę adresatą. Aš 
skaičiau ir stebėjausi. Nė valandėlės neabejojau, kad Reš- 
lio dvasia slankioja aplinkui ir rezga visus nesusipratimus 


'* Biurgeris Gotfridas Augustas 141788) — vokiekių po-- 
etas, fantastinių baladžių autorius. 

ir sunkumus, kurie mane apniko; bet baisu buvo pagal- 
voti, kiek reikėjo piktadariškumo ir suktumo tiems nusi- 
kaltėliškiems jo kėslams įgyvendinti. Leiskite man prisi- 
pažinti vieną dalyką: sielvartas, kilęs dėl išsiskyrimo su 
mis Vernon ir galėjęs man pasirodyti gana skaudus kitu 
metu, darėsi nebe toks reikšmingas, kai galvojau apie grės- 
mę, pakibusią virš mano tėvo galvos. Aš pats turtų per 
daug nevertinau ir šiuo atžvilgiu buvau toks pat paikšas 
kaip ir daugelis gyvą. vaizduotę turinčių jaunuolių, kurie 
įtikinėja save ir kitus, kad geriau apsieiti visai be pinigų, 
negu savo laisvalaikį ir savo gabumus paaukoti triūsui, 
reikalingam jų įsigyti. Tačiau aš žinojau, kad tėvo akyse 
bankrotas buvo baisiausia ir neatitaisoma gėda, nelaimė, 
nuo kurios vienintelis ir greičiausias išsigelbėjimas = 


mirtis. 
Todėl mano protas taip atkakliai ieškojo priemonių 


katastrofai išvengti, kaip kad nebūtų ieškojęs, jeigu bū- 
čiau paisęs savo naudos ir rūpinęsis savo paties turtu. Blai- 
viai viską apsvarstęs, tvirtai nusprendžiau išvykti iš Os- 
baldistono rytojaus dieną, kad negaišdamas laiko pasiek- 
čiau Glazgą ir ten pasimatyčiau su Ovenu. Man atrodė ne- 
reikalinga pasakoti dėdei, kad išvykstu, ir nusprendžiau 
raštu pareikšti jam padėką už vaišingumą ir patikinti jį, 
kad tiktai svarbus ir netikėtas reikalas man sutrukdė pa- 
dėkoti jam asmeniškai. Aš žinojau, kad senasis baronetas, 
nemėgdamas ceremonijų, mielai man atleis; buvau taip 
įsitikinęs Rešlio apsukrumu plačiai ir apdairiai išstatyti 
žabangus, jog man nedavė ramybės būgštavimas, kad jis, 
ko gero, jau yra parengęs, kaip sutrukdyti mano kelionę, 
kurios griebiausi, norėdamas išardyti jo .pinkles, jei tik 
apie mano išvykimą būtų paskelbta Osbaldistone. 

Taigi aš nusprendžiau rytojaus dieną apyaušriu leis- 
tis į kelionę ir pasiekti kaimyninę Škotijos karalystę, kol 
pilyje dar niekas nebus įtaręs mane išvykus; tik viena 
svarbi kliūtis man trukdė greitai įvykdyti savo planą. (o 
greitumas ir sudarė visą jo esmę): aš nežinojau nei atti- 
miausio, nei, tiesą pasakius, jokio kelio į Glazgą; ir kadan- 
gi susiklosčiusiomis aplinkybėmis spartumas buvo užvis 
svarbiausia, nusprendžiau pasitarti su Endrum Ferserviu — 
artimiausiu ir patikimiausiu man pasiekiamu autoritetu. 
Nors buvo vėlyvas metas, tuoj pat ėmiau spręsti šį svar- 
bų klausimą ir po keleto minučių priėjau prie sodininko 
būsto. 

Endraus būstas buvo netoli išorinės sodo tvoros — 
jaukus, patogus nortumbriškas namukas, sumūrytas iš ak- 
menų, vos ne vos aptašytų meistro kaltu; langus ir duris 
puošė dideli ir sunkūs tašyto akmens architravai, arba 
staktos, kaip čia vadinama; stogas buvo dengtas ne ska- 
lūnu, šiaudais ar čerpėmis, o plačiomis pilko kalkakmenio 
plokštėmis. Ties viena kotedžo kerte — ankstyvoji kriau- 
šė; priešais langus — upelis ir didelis gėlynas, užimąs maž- 
daug ketvirtį akro; mažutis daržas kitapus; pievelė kar- 
vei ganyti ir nedidelis laukas, apsėtas javais, veikiau sau 
suvartoti, 0 ne parduoti,— visa tai bylojo apie šiltus ir 
nuoširdžius džiaugsmus, kokiais senoji Anglija, net pa- 
čiame šiauriniame pakraštyje, apdovanoja vargingiausius 
savo gyventojus. | 

Vos prisiartinęs prie išmintingojo Endraus buveinės, 
išgirdau nepaptastai iškilmingus, šniaukrojančius, prati- 
sus garsus ir pamaniau, kad Endrus, sekdamas doru ir pa- 
girtinu savo kraštiečių papročiu, bus susikvietęs kaimynus 
„šeimyninėms pratyboms“, kaip jis vadino vakarines pa- 
maldas. Beje, Endrus neturėjo. nei žmonos, nei vaikų, na- 
muose nebuvo nė vienos moters. „Pirmasis pasaulio so- 
dininkas,— postringaudavo jis,— iki valios prisikentėjo 
nuo tos neraliuotosios". Bet jam vis dėlto pavykdavo kar- 
tais iš kaimynų pasirinkti klausytojų, tiek popiežininkų, 
tiek ir anglikonų bažnyčios šalininkų, — „Iš ugnies iš- 
traukti nuodėguliai“, vadindavo jis juos, — ir jiems dalyti 
dvasios dovanas, metant iššūkį tėvui Voganui, pateriui 
Dokarčiui, Rešliui ir visam katalikiškajam apylinkės pa- 
sauliui, kuris šiais atvejais jo kišimąsi laikydavo eretiška 
kontrabanda./ Todėl man pasirodė visai įtikima, kad pa- 
lankiai jam nusiteikę kaimynai galėjo susiburti pas sodi- 
ninką į tokio pobūdžio pamaldas. Bet atidžiau pasiklausęs, 
supratau, kad visi garsai sklido iš vienos gerklės — iš pa- 
ties Endraus koserės; ir kai aš, įėjęs į vidų, jį pertraukiau, 
mano akys išvydo Ferservį besant vieną: vargais negalais, 
šiaip taip tardamas ilgus žodžius ir sunkius vardus, jis gar- 
siai, savo paties dvasiai stiprinti, deklamuodamas skaitė 
kažkokį teologinių disputų tomą. 

*— Štai skaitau doringojo daktaro Laitfuto kūrinį, — 
man pasirodžius tarė jis, atidėdamas į šalį sunkų foliantą. 

— Laitfuto? — paklausiau aš, su nuostaba dirsčioda- 

mas į svarų tomą. — Iš tikrųjų jūsiškis rašytojas gavo ne- 
vykusį vardą.!? 

— Taip, sere, tai — Laitfutas, didis teologas, nepaly- 
ginsi su dabartiniais... Bet prašau atleisti, kad jus priver- 
čiau ilgai išstovėti prie durų. Mat vakar mane taip apsė- 
do (apsaugok mus, Viešpatie!) nelaboji dvasia, kad bijo- 
jau atidaryti duris nebaigęs kaip pridera vakaro maldų; 
o dabar aš kaip tiktai baigiau penktąjį Nejemijo skirsnį — 
o jeigu ir šitai neprivers nelabojo laikytis nuošaliai, tai jau 
nežinau, kieno aš apsėstas! 

— Apsėstas nelabojo! — sušukau aš.— Ką jūs norite 
pasakyti, Endrau? 

— Aš pasakiau, kad mane „apsėdo nelabasis“,— pa- 
kartojo Endrus.— Tai tas pat, kaip pasakyti: „Velnias nu- 
stvėrė mano kailį“. Apsaugok mus, Viešpatie, dar kartą 
sakau. 

— Velnias nunėrė kailį, Endrau? Kaip tai suprasti? 

— Aš nesakiau „nunėrė'“,— atšovė Endrus.— Aš pa- 
sakiau: „nustvėrė“, tai yra mane jis taip apsėdo, kad bu- 
vau beiššokąs iš savo kailio, nors niekas nemėgino jo nu- 
nerti nuo Manęs, kaip nuneriama, pavyzdžiui, medžio žievė. 

— Gana baimintis, Endrau. Aš atėjau paklausti tams- 
tą, ar negalėtumėte man parodyti artimiausio kelio į vieną 
jūsiškės Škotijos miestelį, vadinamą Glazgu. 

— Miestelį, vadinamą Glazgu! — pasipiktino Endrus 
Ferservis.— Glazgas — didžiulis miestas, žmogau! Ir jūs 
klausiate, ar aš žinau kelią į Glazgą? Kas gi kitas jį gali ži- 
noti, jeigu ne aš! Iš Glazgo geras sprindis iki mano gim- 
tojo kaimo Dripdeilio parapijoje — jinai tik trupučiuką 
į vakarus. Bet kam gi tamstos gerbiamybei prireikė vyk- 
ti į Glazgą? 

— Turiu ten reikalų, — atsakiau aš. 

— Norite pasakyti: „Neklausinėk, kad man netektų 
meluoti". Į Glazgą? — Jis patylėjo valandėlę.— Aš ma- 
nau, kad būtų. geriausia, jei jus kas palydėtų. 

— Žinoma, jei man pasitaikytų sutikti žmogų, vykstan- 
tį šiuo keliu. 

— Bet tamstos gerbiamybės, be abejo, atlygins jam už 
vargą ir sugaištą laiką? 


"5 Žodis „laitfut“ angliškai (light foot) reiškia. „lengvakojis“. 

— Žinoma, man skubu, ir jeigu jūs rasite man vado- 
vą, aš jam gerai sumokėsiu. 


kad derėtų kalbėti apie 
žemiškus dalykus, — tarė Endrus, pakeldamas akis į dan- 
gų.— Jeigu ne sekmadienio vakaras, aš pasidomėčiau, 
kiek jūs sutiktumėte duoti žmogui, kuris jums sudarytų 
malonią kompaniją kelionėje, išvardytų visų ponų ir di- 
dikų dvarus ir pilis, išskaičiuotų visus jų gimines? 

— Sakau jums: aš tenoriu žinoti, kuriuo keliu vykti, 
daugiau nieko. Palydovas mano užmokesniu bus patenkin- 
tas — aš jam duosiu nesvarbu kiek, žinoma, tik protingai 
paprašius. 

— Pasakyti nesvarbu kiek, — atsiliepė Endrus,— vadi- 
nasi, nieko nepasakyti; o tas vyrukas, kurį aš turiu galvo- 
je, žino visus trumpiausius takus takelius, visas apylankas 
kalnuose ir.. 

— Man nėra kada plepėti, Endrau; parūpinkite man, 
ką pažįstate, o atlyginimas .tebus jūsų nuožiūra. 

— Aha! Čia jau kita kalba, — atsakė Endrus.— Jeigu 
taip, tai, manau, aš pats būsiu tas vyrukas, kuris jums rei- 
kalingas. 

— Jūs, Endrau? Bet kaipgi jūs paliksite tarnybą? 

— Aš jau esu sakęs tamstos gerbiamybei, kad seniai 
taikausi suplasnoti, vos ne nuo pat pirmų metų, kai atsi- 
krausčiu į Osbaldistoną; o dabar visai rimtai nusprendžiau 
išsinešdinti — juo anksčiau, juo geriau; verčiau piršto ne- 
tekti, negu duoti akį išlupti. 

— Vadinasi, paliekate tarnybą? Bet jūs juk negausite 
algos? 

— Be abejo, šiokių tokių nuostolių bus, tačiau turiu 
pono pinigų, kuriuos gavau pardavęs senojo sodo obuo- 
lius,— ir reikia pasakyti, nekokia prekė padoriems žmo- 
nėms, kurie juos pirko: žali buvo ir rūgštūs; tačiau seras 
Hildebrandas už juos reikalauja tokio pinigo, — tikriau 
pasakius, vyresnysis. liokajus spaudžia, — lyg jie būtų 
auksiniai ranetai. Be to, turiu pinigų sėkloms pirkti — 
atrodo, visa tai prilygs gana padoriai mano algai. Bet ger- 
biamasis, be abejo, atlyginsite man už viską, ko galiu ne- 
tekti vykdamas su tamsta į Glazgą. Ar greitai manote ke- 
liauti?. 

— Rytoj brėkštant,— atsakiau aš. 

-— Baisiai greitai — kurgi aš rasiu kuiną? Palaukit — 
žinau! Saunus arkliukas, puikiausiai tiks. 

— Vadinasi, penkiomis rytą, Endrau, jūs. SNS lauk- 
site.didžiosios alėjos pradžioje. 

— Tegriebia mane velnias (ir vėl aš miniu nelabąjį!), 
jeigu sulaužysiu žodį, — atsiliepė mitriai Endrus.— O jei- 
gu tamsta: paklausytumėt mano patarimo, tai mes: iške- 
liautume pora valandų anksčiau. .Su manim jūs nepakly+ 
site nei dieną, nei naktį, — aš rasiu kelią patamsyje ne blo- 
giau už akląjį Ralfą Raunaldsoną, kuris kėliavo. po:-visas 
savo .giminės pelkes, nors ir negalėjo pasakyti, kokios 
spalvos yra šilojai. 

Aš mielai pritariau Endrui, ir mes nusprendėme susi- 
tikti minėtoje vietoje trečią valandą ryto..Tik staiga būsi- 
majam mano palydovui šovė į galvą nauja.mintis: 

— O nelabasis! Nelabasis! Kas bus, jeigu jis mus. už- 
klups? Nenorėčiau dukart per parą susitikti su nelabuoju. 

— Fiū! — švilptelėjau aš, kai buvau benueinąs - nuo 
jo.— Nebijokite ano pasaulio vaiduoklių — žemėje ne- 
maža. gyvų nenaudėlių, kurie puikiai išsiverstų be kieno 
nors pagalbos, net jeigu visi drauge su Liuciferiu į praga- 
Ią nutremtieji angelai galėtų sugrįžti ir stoti jiems tal- 
kinti. 

Taręs šiuos žodžius ir galvodamas apie savo reikalus, 
aš palikau Ferservio buveinę ir sugrįžau į pilį. 

Greitosiomis susirinkau viską, kas man buvo reika- 
linga žygiui, patikrinau ir užtaisiau pistoletus, 0 paskui 
išsitiesiau lovoje, norėdamas, jei pavyks, nors šiek tiek 
numigti prieš pavojingą ir tolimą kelionę. Nesitikėjau 
užmigsiąs, bet nuovargis, patirtas po šios dienos rūpesčių, 
apėmė mane, ir aš veikiai nugrimzdau į gilų ir kietą mie- 
gą, iš kurio beregint pabudau, kai laikrodis senajame 
bokšte, stūksančiame greta mano miegamojo, išmušė antrą 
valandą. Aš bematant atsikėliau, uždegiau žvakę, parašiau 
laišką, kurį buvau numatęs palikti dėdei, ir atsižadėda- 
mas tų drabužių, kurie būtų mane sunkinė kelyje, susi- 
kroviau likusius į valizą, nusėlinau laiptais ir nekliudo- 
mas pasiekiau Sakilass, Nors ir nebuvau toks apsukrus 
jojikas kaip mano pusbroliai, vis dėlto Osbaldistone spė- 
jau-išmokti pažaboti ir pasibalnoti žirgą; po keleto mi- 
nučių jau sėdėjau balne ir buvau pasiruošęs leistis į žygį. 

Jodamas žingine senąja sodo alėja, kurią delčia tvieskė 

blyškia balzgana šviesa, aš, sunkiai ir giliai atsidusęs, 
dirstelėjau atgal į sienas, kurios globė Dianą Vernon, ir 
mane prislėgė beviltiška mintis, kad mes galbūt išsisky- 
rėme amžinai. Ilgose ir netvarkingose gotiškų langų ei- 
lėse— o mėnesienoje jie atrodė vaiduokliškai balti,— 
negalima buvo atskirti lango to kambario, kur gyveno ji- 
nai. „Jinai jau dingusi man, — galvojau aš, žvilgsniu kly- 
dinėdamas keistomis ir gremėzdiškomis architektūros for- 
momis, kurias mėnesiena teikė Osbaldistonų piliai, — din- 
gusi, dar man nepalikus tos vietos, kur jinai gyvena! Ko- 
kia gi man lieka viltis, kad galėsiu bendrauti su ja, kai 
daugelis mylių nusities tarp mūsų?“ 
Aš sustojau niūriai susimąstęs, bet tučtuojau 


„„liežuvis laiko geležinis 
Paskelbė „tris“ nakties mieguistai ausiai '09— 


iT priminė man, kad jau laikas judintis į pasimatymą su 
asmeniu ne tokio įdomaus veido ir išvaizos, — su Endrum 
Ferserviu. 

Prie vartelių alėjos gale išvydau raitelį sienos šešėlyje; 
bet tik man dukart sukosėjus ir šūktelėjus jam: „En- 
drau!“ — sodininkas malonėjo atsiliepti: 

— Nesijaudinkit, čia Endrus, Endrus, ne kas kišas 

— Tad jokite | pirmyn, — tariau aš, — ir rodykite kelią, 
taip pat, jei galite, 'patylėkite, kol mes prajosime kaimelį 
slėnyje. 

' Endrus paragino savo arklį ir kur kas eikliau, negu 
nan atrodė patogu, pasileido į priekį; be to, jis taip klus- 
niai vykdė mano įsakymą „patylėti“, kad aš negalėjau iš 
jo išgirsti jokio atsakymo į pakartotinius savo klausimus, 
kodėl jis taip be reikalo skuba. Išsivingiavę sodininkui 
žinomais trumpiausiais šunkeliais iš begalybės akmenuotų 
kelių kelelių, išsiraizgiusių pilies apylinkėse, mudu išjo- 
jome į atvirą lauką ir greitai palikę jį užpakalyje atsidū- 
rėme tarp plikų kalvų, kurios skiria Angliją-nuo Škotijos 
ir yra vadinamos Midl Marčais — tarpiniu pasienio ruožu. 
Kelias — arba veikiau siauras, kartais visai dingstąs ta- 
kas — buvo mums maloniai įvairus, vesdamas mus čia 
per pelkes, čia per akmenis. Tačiau Endrus nė kiek nesulė- 


9 Iš Šekspyro „Makbeto“. 

tino žingsnio ir narsiai risnojo pirmyn devynių ar dešim- 
ties mylių per valandą greitumu. Mane erzino ir pykdė 
atkaklus mano vadovo savavališkumas; mes leisdavomės 
stačia galva į pakalnes.ir kildavome pavojingiausiomis 
vietomis; slinkdavome pačiu skardžių kraštu, kur dėl vie- 
no neatsargaus arklio žingsnio raitelio laukė neišven- 
giama mirtis. Mėnulis. Hiejo tiktai apgaulingą ir menką 
šviesą, o vietomis kalnų pakriūtės, pakibusios virš mūsų, 
nugramzdindavo mus į visišką tamsą, ir tada aš galėdavau 
sekti paskui Endrų tik pagal jo arklio pasagų kaukšėjimą 
ir. kibirkštis, skeliamas iš titnaginių akmenų. Iš pradžių 
šis greitas jojimas ir būtinumas atidžiai stebėti, kur žengia 
arklys, norint išlikti gyvam, man pravertė, nes norom ne- 
norom turėjau nukreipti mintis nuo kankinamų svars- 
tymų, kurie kitaip neišvengiamai būtų mane apnikę. Ta- 
čiau galų gale, gerokai prisišūkalojęs, kad Endrus jotų 
lėčiau, ir kas kartą susidūręs su atkakliu ir begėdišku jo 
nenoru manęs paklausyti arba nors atsiliepti, aš ne juo- 
kais supykau. Tačiau mano pyktis buvo bejėgis. Kartą ki- 
tą pamėginau pasivyti savo neklaužadą vadovą ir išversti 
jį iš balno rimbo kotu, bet Endraus arklys buvo eikles- 
nis už manąjį, ir, niatyt, ar jo ristūno eiklumas, ar, tik- 
riau pasakius, gerų mano ketinimų nujautimas paskatin- 
davo sodininką joti sparčiau, vos tik mėgindavau priar- 
tėti. Savo ruožtu aš turėjau nuolat baksnoti savo žirgą pen- 
tinais, bijodamas atsilikti nuo vadovo, nes puikiai supra- 
tau, kad be jo nieku gyvu nerasiu kelio šioje gūdžioje 
dykvietėje, kuria mes jojome neapsakomai greitai. Paga- 
liau taip supykau, kad pagrasinau pasiųsiąs įkandin pasiu- 
tusiam jojikui iš pistoleto kulką, kuri sustabdysianti 
ugniasparnį jo bėgimą, jeigu pats Endrus neprilaikysiąs 
žirgo. Matyt, grasinimas padarė šiokį tokį įspūdį jo ausų 
būgneliams, kurie buvo kurti visiems švelniems mano 
kreipimamsi, nes tai išgirdęs, škotas PUIE Mio savo bėgūno 
žingsnį ir leidęs man prijoti tarė: 
a Mums po galų ir nereikėjo šitaip lyg akis išdegus 
ė 

— Tad kam gi jūs iš viso sumanėte tokias bėgtynes, 
suktas neklaužada? — atsakiau aš, visas virpėdamas iš 
pykčio, kurio niekas negalėjo labiau sukurstyti, kaip ma- 
no ką tik pergyventa baimė, — panašiai keli vandens lašai, 
nukritę į liepsnojantį laužą, labiau SukUIĖtS, ugnį, jeigu 
nepajėgia jos užgesinti. | 

— O. ko gi jūs norite, gerbiamasis? — tarė Endrus, 
išlikdamas nesudrumsčiamai ramus. 

— Koašnoriu,sukčiau? Kiaurą valandą plėšausi, šauk- 
damas, kad jotumėt lėčiau, o jūs nesiteikėte nė atsakyti! 
Girtas jūs.ar pakvaišęs, kad šitaip elgiatės? 

— Nerūstaukite, gerbiamasis, mano ausys šiek tiek 
neprigirdi. Nesiginšiu, aš, žinoma, išmečiau taurelę prieš 
palikdamas senąją buveinę, kur taip ilgai gyvenau; kom- 
panijos nebuvo, taigi, suprantama, teko susidoroti vie- 
nam — kitaip, nori nenori, palik pusę butelio degtinės 
popiežeivoms,— o jau tai, kaip tamstos malonybė SOS: 
būtų nedovanotina nuodėmė. . 

Pasiaiškinimas atrodė gana įtikimas, O aplinkybės man 
neleido ginčytis su vadovu, todėl apsiribojau reikalavi- 
mu, kad ateityje atsiklaustų, kokiu greičiu leisti arklius. 

Padrąsintas švelnaus mano atsakymo, Endrus tuoj pat 
pakėlė balsą ir sušneko tuo pedantišku, pasitenkinimo 
kupinu tonu, kuriuo dažnai buvo pratęs kalbėti: 

— Gerbiamasis manęs neįtikinsite, ir niekas manęs 
neįtikins, kad protinga arba naudinga sveikatai vėsią nak- 
tį leistis į tokią kelionę per čionykštes pelkes, nepasistip- 
rinus prieš tai gyazdikėlių antpilo stiklinuke arba brendi 
taurele, arba degtine, arba kuo nors panašiu. Aš šimtą kar- 
tų esu kabarojęsis per Oterskopo kalnagūbrį dieną bei 
nakčia ir niekad negalėdavau rasti kelio, jeigu prieš tai 
neišmesdavau savo; porcijos, —o jeigu išmetu, tai prajoju 
kuo puikiausiai net prisirišęs po dvi statinaites degtinės 
iš abiejų balno pusių. | 

— Kitaip sakant, Endrau,— tariau aš,— tamsta ga- 
bendavote kontrabandą. Kaipgi jūs, griežčiausių principų 
žmogus, leisdavote sau apvaginėti iždą? 

— Tai tik klaidatikių egiptiečių apgaudinėjimas, — 
atsakė: Endrus.— Vargšė senoji Škotija gana prisikentėjo 
nuo tų niekšų akcizininkų ir revizorių, kurie ją apniko 
kaip skėriai po liūdno ir apgailėtino Karalysčių sujungi- 
mo; kiekvienas geras sūnus privalo nugabenti savo tėvy- 
nei nors gurkšnį ko nors stipresnio — sušildyti senai jos 
širdžiai ir, pasitaikius progai, ką nors iškrėsti prakeiktiems 
vagims., 

į Išsiteiravęs smulkiau, sužinojau, . kad Endrus daug 
kartų buvo jodinėjęs šiais kalnų takais, gabendamas kon- 
trabandą, ir anksčiau, ir jau apsigyvenęs Osbaldistone,— 

ši aplinkybė man buvo gana svarbi, nes įrodė, jog sodi- 
ninkas tinka vadovo vaidmeniui, nepaisant tos kvailos jo 
išdaigos mūsų kelionės pradžioje. Net dabar, kai mes pa- 
leidome savo žirgus lėčiau bėgti, gvazdikėlių antpilas — 
ar kuo kita jis buvo pasistiprinęs kelionei — vis dar veikė 
Endrų. Jis dažnai grįžčiojo atgal, dairėsi į šalis neramiu 
išgąstingu žvilgsniu ir vos tik kelias atrodydavo kiek ly- 
gesnis, tarsi norėdavo vėl paleisti arklį kiek kojos įkerta, 
lyg bijodamas, kad kas nesivytų. Šis aiškus nerimas pama- 
žu blėso, kai mes artėjome prie aukšto nykaus kalnagūb- 
rio, kuris driekėsi beveik ištisai iš vakarų į rytus maždaug 
visą mylią, iškilęs iš abiejų pusių labai staigiais šlaitais. 
Blanki aušros šviesa dabar jau ėmė brėkšti horizonte; End- 
rus, baugiai grįžtelėjęs atgal ir neišvydęs už mūsų liku- 
sioje pelkėje jokio gyvos būtybės ženklo, nušvito, ir rūs- 
tūs jo bruožai palengva sušvelnėjo, jis ėmė iš pradžių švil- 
pauti, o paskui uždainavo gana karštai, tačiau ne taip jau 
meniškai vienos jo tėvynėje mėgstamos dainelės pasku- 
tinį posmą: 


Dženi mylima, jau švinta, — 
Taką aš žinau pramintą; 

Iš manęs tave atimti 

Visas klanas nemėgintių. 


Dainuodamas jis tapšnojo per karčius arkliui, kuris 
taip šauniai nešė savo raitelį; šis jo veiksmas patraukė 
mano dėmesį, ir aš iš karto atpažinau mylimą Tornklifo 
Osbaldistono kumelaitę. 

— Kas gi čia dabar, sere? — paklausiau aš griežtai. — 
Juk tai misterio Tornklifo kumelaitė! 

— Kam man ginčytis! Buvo laikas, kai jinai gal ir pri- 
Elausė gerbiamajam skvairui Tornklifui, o dabar ji — 
mano. 

— Tu pavogei ją, niekše! 

— Na ne, sere, niekas dar manęs nepačiupo vagiant. 
Paklausykite, kaip viskas susiklostė: skvairas Tornklifas 
pasiskolino iš manęs dešimt svarų joti į Jorko lenktynes, — 
ir, dievaži, jisai, prisiekiu, nė karto nė nepagalvojo man 
jų grąžinti! Vos tik užsimenu apie savo pinigėlius, jis ir 
pagrasina man „suskaičiuosiąs visus kauliukus“ RAID jis 
sako. O dabar, manau, turės atsiskaityti geruoju. O jei 

ne — jo kumelpalaikė pasiliks anapus Škotijos sienos; kol 
jis man grąžins viską iki paskutinio fartingo, tiek jis ir 
tematys nors vieną jos uodegos ašutą. Lofmebene aš turiu 
vieną apsukrų raštininkėlį — jis man padės susišnekėti 
su skvairu. Pavogei kumelę? Na ne! Argi gali Endrus Fer- 
servis susitepti vagystės nuodėme? Aš tiktai ją pasilaikiau 
kaip laidą pagal įstatymus — jurisdikšones fendendi 
kozė!??. Šie trys įstatymų žodžiai visai panašūs į sodininkų 
ir kitokių mokytų žmonių kalbą; gaila tik, kad jie brango- 
kai atsieina: Endrus tiek ir tepešė — tik šiuos tris žode- 
lius už keturias statinaites pačios gėriausios degtinės, ko- 
kią kada nors teko doram žmogui užsipilti už apykaklės. 
Taigi, sere! Brangiai atsieina tie įstatymai. 

— Jūs pamatysite, kad jie atsieina kur kas brangiau, 
negu manėte, Endrau, jeigu ir ateity mėginsite pats išieš- 
koti skolas, aplenkdamas įstatymų valdžią. 

— Te-te-te! Mes dabar, ačiū tau, Viešpatie, esame Ško- 
tijoje, šičia aš galiu ne blogiau už bet kurį Osbaldistoną 
susirasti ir draugų, ir advokatų, ir net teisėjų: Mano mo- 
tinos bobutės trečios eilės sūnėnas yra pusbrolis Dam- 
trizo miesto viršaičiui, ir tasai jokiu būdu neleis, kad jo 
kraujo atžalai tektų nukentėti. Anaiptol. Šičia įstatymai 
visiems bešališki, kiekvienam žmogui vienodi, — visai 
kitaip negu pas jus, Nortumberlende, kur žmogus nespė- 
ja nė apsidairyti, o žiūrėk jau ir suriestas kokio nors kler- 
ko Džobsono įsakymu. O kas bus dar palūkėjus! Jie vei- 
kiai ir visai spjaus į įstatymus. Todėl aš ir nusprendžiau 
pasakyti jiems „su ponu Dievu, džentelmenai“. 

Aš didžiai pasipiktinau Ferservio „žygdarbiu“ ir prie- 
kaištavau žiauriam likimui, kuris antrą kartą mane suve- 
dė su tokių pašlijusių principų žmogumi. Tačiau nuspren- 
džiau, vos tik mes pasieksime mūsų kelionės tikslą, nus 
pirkti iš savo vadovo kumelaitę ir pasiųsti ją pusbroliui į 
Osbaldistoną; apie kilnų savo sumanymą ketinau pranešti 
dėdei iš pirmo miestelio, kur bus pašto: kontora. „O kol 
kas, — pamaniau, — neverta ginčytis su Endrum, kuris pa- 
sielgė ne taip jau nenatūraliai, būdamas tokioje padėty- 
je“. Todėl aš sutramdžiau savo pasipiktinimą ir paklausiau, 


7 Ehdraus iškraipyta lotyniška juridinė formulė: jurisdictiones 
fundandi causa — „ieškinio paremties dėlei“. 2 

ką jis turėjo galvoje sakydamas, kad Nortumberlende „jie 
veikiai ir visai spjaus į įstatymus“. 

—- Įstatymus! — pakartoio ' Endrus.— Aha! Pamaty- 
site! Teliks „tiktai vėzdo įstatymas. Nortumberlende da- 
bar knibždėte knibžda kunigų, airių karininkų, visokiau- 
sių galvijų popiežininkų, kurie bastėsi svetur, nes tėvy- 
nėje neturėjo kur dingti; o varnai veltui juk nesulekia į 
krūvą, vadinasi, pakvipo dvėsena. Ir būkite ramus, seraš 
Hildebrandas tikrai nepražiopsos progos iki kaklo įklimpti 
toje makalynėje; ten jie nieko daugiau neveikia, tik renka 
šautūvus ir pistoletus, kardus ir peilius, — vadinasi, tik ir 
lauk — kibs peštis; jaunieji skvairai Osbaldistonai,— at- 
leiskite, gerbiamasis, — kvaili per visą pilvą ir nežino, 
kas yra baimė. 

"Šitoji šneka man priminė jau anksčiau kilusius įtari- 
mus, kad jakobitai ruošiasi žūtbūtiniam žygiui. Tačiau 
manydamas, kad man nedera šnipinėti, ką dėdė šneka ir 
veikia, aš stengdavausi nieko nematyti net ir tada, kai atsi- 
tiktinai turėdavau galimybę stebėti epochos įvykius. Ta- 
čiau Endrui Ferserviui nereikėjo varžytis, ir jis išklojo 
gryniausią tiesą, sakydamas, kad šalyje ruošiamas miaiš- 
tas ir kad kaip tik todėl jisai nusprendęs greičiau išsineš- 
dinti iš pilies. 

-— Dvariškiai —pasakė jis — su kumečiais ir visais 
kitais nenaudėliais įtraukti, taip sakant, į ypatingus sąra- 
šus ir muštruojami pagal visas taisykles. Mane jie irgi 
ragino paimti ginklą. Bet aš tai jau neisiu į maištininkų 
gaujas; jie nepažįsta Endraus, jeigu jį kviečia tokiam da- 
lykui. Aš eisiu muštis, kai pats to panorėsiu, tik jau nie- 
ku būdu ne už babilonišką kekšę ir'ne už kokią nors an- 
glišką šliundrą!!“? 


"8 Tai yra ne už Romos katalikų ir ne už anglikonų bažnyčią. 

„XIX SKYRIUS 


Kur bokšto špilis, rods, tuoj kris 
= į Išklibintas siautingų vėjų, 

Ten viską gobia nūn naktis — 

Poetą, karį ir šokėją. 


Langhornas!?? 


"Pirmajame Škotijos miestelyje, kurį mes pasiekėme, 
mano vadovas leidosi ieškoti savo bičiulio ir patarėjo, 
norėdamas su juo apsvarstyti, kokiu būdu „gerąjį arkliu- 
ką“ patikimiausiai būtų galima paversti teisėta savo nuo- 
savybe, nes kol kas jis tebuvo savavališkai pasičiuptas iš 
šalies, kaip tatai dar kartais pasitaikydavo šiame krašte, 
kur neseniai viešpatavo visiškas beteisiškumas. Endrui 
grįžus, mane šiek tiek pralinksmino rūškana jo fizionomi- 
ja: jis, matyt, per daug įsišneko su artimu savo draugu 
juristu, ir jam didžiai nenusisekė: vietoje atsako į nuošir- 
dų savo paties atvirumą išgirdo, kad misteris Tauthopas 
nuo to laiko, kai jiedu paskutinį kartą buvo susitikę, pa- 
skirtas vietinio taikos teisėjo raštininku ir privalo pra- 
nešinėti valdžiai apie visus tokius darbelius, panašius į 
misterio Endraus Ferservio žygdarbį. Atsivestą arklį, pa- 
reiškė guvus teisminės valdžios atstovas, reikią būtinai 
sulaikyti ir pastatyti teisėjo Trembulo arklidėje, kur ji- 
sai bus šeriamas, sumokant po dvylika škotiškų šilingų 
per diem!'?, iki teismas, išnagrinėjęs bylą, nustatys, rem- 
damasis įstatymais, kas yra jo savininkas. Jis net davė su- 
prasti, kad griežtai ir bešališkai eidamas savo pareigas 
privalėtų sulaikyti ir patį dorąjį Endrų; tačiau mano va- 
dovui ėmus graudžiai maldauti pasigailėjimo, tas teisingu- 
mo vykdytojas ne tiktai atsižadėjo šio savo ketinimo, bet 
dar bičiuliui padovanojo nujodinėtą kuinpalaikį išputusiu 
pilvu ir ligotom kojom, kad galėtų keliauti toliau. Tiesa, 
jis pats sumenkino savo kilniaširdiškumą, pareikalauda- 
mas iš heturtingojo Endraus visiškai atsižadėti visų teisių 


W Langhornas Džonas (1735—1779) — anglų poetas, pagaršė- 
jęs Plutarcho „Palyginamųjų biografijų“ vertimu.- 
* 10 Per parą (Iot.). 

ir pretenzijų į eikliąją Tornklifo Osbaldistono kumelai- 
tę,— šią nuolaidą misteris Tauthopas palaikė labai maža- 
reikšme, nes, kaip juokais tarstelėjo įstatymų vykdyto- 
fas, nelaimingasis jo bičiulis užsidirbtų už arklį tiktai api- 
nasrį, tiksliau pasakius — kilpą ant kaklo. 

Endrus buvo didžiai nuliūdęs ir sutrikęs, kai aš traukte 
ištraukiau iš jo šias smulkmenas; šiaurietiškas jo išdidu- 
mas žiauriai kentėjo, nes jis buvo priverstas pripažinti, 
kad įstatymų vykdytojas lieka įstatymų vykdytoju abipus 
Tvido ir kad teismo sekretorius Tauthopas nėra nė fartin- 
gu vertesnis už teismo sekretorių Džobsoną. 

Jis nė perpus tiek nebūtų širdęs, kad iš jo paveržiamas 
grobis, pasiimtas, galima sakyti, rizikuojant savo galva, 
jeigu tai būtų atsitikę tarp anglų. 

— Bet kurgi tai matyta, — apmaudavo Endrus;— kad 
vanagas vanagui akį kirstų? Kad geras škotas grobtų iš ki- 
to škoto? 

Beje, suprantama, daug kas pasikeitė jo tėvynėje nuo 
liūdno ir apgailėtino karalysčių sujungimo laikų, — šiam 
įvykiui Endrus priskyrė visus sugedimo ir išsigimimo žen- 
klus, jo pastebėtus tarp kraštiečių, ypač išpūstas užeiginin- 
kų sąskaitas, alaus pintų tūrio sumažinimą ir kitas sukty- 
bes, kurias jis. man suminėjo mūsų kelionės metu. 

Šitaip susiklosčius reikalams, aš lioviausi rūpinęsis 
kumelaite ir serui Hildebrandui parašiau, kokiomis aplin- 
kybėmis jinai atsidūrė Škotijoje, laiško pabaigoje pra- 
nešdamas, kad ji dabar yra patekusi į rankas teisingumui 
ir garbingiems jo atstovams — teisėjui Trembului bei jo 
sekretoriui Tauthopui, į kuriuos ir nukreipiau savo dėdę 
teirautis tolesnių smulkmenų. Ar jinai buvo grąžinta Nor- 
tumberlendo medžiotojo nuosavybėn, ar ir toliau ja jo- 
dinėjo Škotijos įstatymų žinovas — čia nėra ko aiškinti. 

Dabar mes tęsėme kelionę į šiaurės vakarus daug lė- 
Čiau, negu buvome ją pradėję nakčia bėgdami iš Angli- 
jos. Plikų ir vienodų kalvų grandinės kilo viena po kitos, 
iki prieš mus atsivėrė derlingesnis Klaido klonis; ir netru- 
kus su įmanomu mums greitumu pasiekėme Glazgo mies- 
tą — Škotijos sostinę, kaip jį atkakliai titulavo mano va- 
dovas. Paskutiniaisiais metais, aš žinau, Glazgas visiškai 
nusipelnė šito pavadinimo, kurį Endrus Ferservis tada jam 
davė iš tam tikro politinio savo įžvalgumo. Plati ir nuo- 
lat besiplečianti prekyba su Vest Indija ir Amerikos ko- 

lonijomis, jeigu mano žinios nėra klaidingos, padėjo šiam 
miestui praturtėti bei suklestėti, ir jeigu ji bus ir toliau 
rūpestingai stiprinama bei plečiama, po kiek laiko gal taps 
visos šalies komercinio suklestėjimo pamatu; bet tais se- 
naisiais laikais, apie kuriuos aš pasakoju, šios šlovės auš- 
ra dar nė nebrėško. Karalysčių sujungimas iš tikrųjų at- 
vėrė Škotijai prekybos duris į Anglijos kolonijas; tačiau 
dėl. kapitalo stokos ir nacionalinio anglų pavydo didžio- 
ji Škotijos pirklių dalis negalėjo naudotis privilegijomis, 
kurias jiems suteikė toji atmintina sūtartis. Būdamas va- 
karinėje salos pakrantėje, Glazgas negalėjo prekiauti su 
rytinėmis grafystėmis arba kontinentu, o šiais ryšiais ir 
tesilaikė tuo metu Škotijos prekyba. Ir vis dėlto, nors tais 
laikais nė kalbos nebuvo, kad jis gali įgyti didelę reikš- 
mę prekybai, kiek žinau, dabar yra realios perspektyvos 
to susilaukti vieną gražią dieną, Glazgas jau ir tada, kaip 
svarbiausias Vakarinės Škotijos miestas, buvo žymus ir 
svarbus centras. Platus ir vandeningas Klaidas, tekėdamas 
netoli jo sienų, leido šusisiekti su šalies vidaus sritimis, ku- 
rios buvo toliau nuo jūros. Ne tiktai derlinga lyguma čia 
pat kaimynystėje, bet ir Airo bei Damirizo apygardos žiū- 
rėjo į Glazgą kaip į sostinę, kur jų gyventojai gabeno sa- 
vo gaminius, gaudami mainais tų buities ir prabangos da- 
lykų, kurių jiems reikėjo. 

Vakarinėje Aukštutinės Škotijos dalyje stūksą nykūs 
kalnai dažnai sįųsdavo primityvius savo gyventojus pa- 
sižvalgyti po turgavietes aukštinamame šventojo Mungo 
mieste. Laukinių, gauruotų, nykštukinių galvijų ir arkliu- 
kų kaimenės, genamos kalniečių — tokių pat laukinių, 
tokių pat gauruotų, o kartais tokių pat nykštukinių, kaip 
ir jų galvijai ir arkliukai, — neretai praslinkdavo Glazgo 
gatvėmis. Atvykėliai iš toliau stebėdamiesi žiūrėdavo į 
senovinius ir keistus jų drabužius, klausydavosi negirdėtų 
ir šiurkščių jų kalbos garsų, o kalnų gyventojai, net tai- 
kiais verslo reikalais atkeliavę ginkluoti muškietomis, 
pistoletais, kardais, durklais ir skydais, su nuostaba 
spoksodavo į prabangos dalykus, kurių nebuvo regėję, 
ir su grėsliu godumu į tuos, kuriuos žinojo kaip vartoti. 
Kalnietis visada nenoromis palieka savo tyrlaukius, ir tais 
senais laikais jį persodinti į kitą dirvą reiškė tą pat, kaip 
nuplėšti pušį nuo jos gimtosios uolos. Tačiau jau ir tada 
kalnų kloniai DR4O tirštai. gyvenami, nors kartais gyven- 

tojus praretindavo badas arba kardas ir daugelis jų leis- 
davosi į Glazgą. Čia jie apgyvendavo ištisus kvartalus, 
čia jie ieškodavo ir susirasdavo kuo verstis; nors ir ne tuo, 
Ko būdavo išmokę gimtuosiuose savo kalnuose. Šie nuolat 
atplūstą ištvermingi ir darbštūs gyventojai nemaža padėjo 
miestui praturtėti, teikė darbo jėgą kelioms manufaktū- 
roms, kuriomis jau ir tuomet galėjo pasigirti Glazgas, ir 
padėjo pagrindą jam vėliau suklestėti. 


Miestas iš pažiūros atitiko daug žadančias jo pėrspekty- 
vas. Pagrindinė gatvė buvo plati ir graži, papuošta visuo- 
meniniais veikiau įmantrios, negu stilingos architektūros 
pastatais, ir iš abiejų jos pusių driekėsi eilės aukštų ak- 
mens mūro namų, kurių vienas kitas fasadas buvo turtingai 
išpuoštas, — dėl to gatvė atrodė įspūdinga ir didinga; šito 
kaip tik trūksta daugumai Anglijos miestų, nes jie pastatyti 
iš. prastų, greit trupančių ir negražiai atrodančių plytų. 

Mūdu su vadovu atvykome į Vakarinės Škotijos sosti- 
nę šeštadienio vakarą, gana vėlyvą metą, kai nebuvo ga- 
lima nė galvoti apie kokius nors reikalus. Nusėdome nuo 
arklių prie Endraus parinkto viešbučio — tikrų tikriausios 
čoseriškos 'smuklės!'!'— kur mus mandagiai priėmė ap- 
veidi šeimininkė. | 12 : : 

Rytą visuose bokštuose -<suskambo varpai, skelbdami 
šventą dieną. Nors aš ir buvau girdėjęs, kaip griežtai Ško- 
tijoje sekmadienis laikomas Viešpaties “diena, vis dėlto 
pirmutinė mintis šovė — leistis ieškoti Oveno; bet pasitei- 
ravęs sužinojau, kad iki baigsis bažnyčioje pamaldos, vi- 
sos Mano pastangos bus veltui. Viešbučio šeimininkė ir 
mano vadovas abu išvien prisispyrę mane tikino, kad aš 
ne tik nerasiąs nė gyvos dvasios nei „Mak Vitis, Mak Finas 
ir bendrovė“ kontoroje, nei namuose, kur siūlė kreiptis 
Ovenas laiške; — bet net neųžtiksiąs tenai jokio firmos da- 
lininko: jie esą rimti žmonės ir tokiu metu būsią ten, kur 
dera būti visiems doriems krikščionims, — Baronijos paž: 
nyčioje. 

Laimė, Endrus Ferservis savo pasipiktinimo išvyniės 
juristais nenukreipė prieš kitus gimtosios šalies moky- 


"! Užuomina į garsiuosius „Kenterberio apsakymus“, kurių auto“ 
rius yra anglų Renesanso poetas Čoseris ( 1340—1400). Šie pasakojimai 
prasideda prologu, kur aprašoma, kaip užeigoje susirinkę maldininkai 
seka vienas kitam įdomias istorijas. 

tuosius luomus ir dabar girte gyrė pamokslininką, ku- 
ris turėjo tą dieną laikyti pamaldas, o mūsų šeimininkė 
pritarė jo liaupsinimams garsiais „amen!“ Jų prisiklausęs 
aš nusprendžiau nueiti į tą pagarsėjusią šventovę, ne tiek 
tikėdamasis išgirsti pamokymų, kiek norėdamas sužinoti, 
jeigu pasiseks, ar. atvykęs Ovenas į Glazgą. Mano viltis 
sužadino patikinimai, girdi, jei misteris Efraimas Mak Vi- 
tis (pagarbiausias žmogus!) neguli mirties patale, jis bū- 
tinai tą dieną teiksis savo atsilankymu pagerbti Baronijos 
„bažnyčią; ir jeigu jo pastogėje bus radęs prieglobstį koks 
atvykėlis, šeimininkas, be abejo, jį atsivesiąs į pamaldas. 
Šitoji galimybė man padėjo apsispręsti, ir aš, ištikimojo 
Endraus lydimas, išsiruošiau Baronijos bažnyčion. 
Tačiau šį kartą man beveik nereikėjo vadovo, nes žmo- 
nių srovė, kuri plaukte plaukė staigiai kylančia ir pras- 
tai grįsta gatve pasiklausyti paties garsiausio pamoksli- 
ninko Vakarinėje Škotijoje, būtų savaime nusinešusi ir 
mane. Pasiekę kalvos viršūnę, mes pasukome į kairę ir pro 
plačias dvivėres duris drauge su kitais patekome į atvirą 
ir erdvų Glazgo katedros šventorių. Bažnyčia buvo dau- 
giau niūri ir masyvi nei išvaizdi, tačiau gotiško stiliaus 
ypatybės buvo taip griežtai išlaikytos ir taip puikiai deri- 
nosi su aplinka, kad iš pirmo žvilgsnio ji atrodė iškilmingai 
didinga. Aš iš tikrųjų buvau didžiai apstulbintas, kad va- 
landėlę spyriausi Endraus pastangoms mane nusitempti į 
pastato vidų; labai susidomėjęs -apžiūrinėjau jį iš lauko. 
„Pastatyta dideliame ir gausiai apgyventame mieste, ši- 
toji senovinė ir masyvi katedra atrodė visiškai vieniša. 
Iš vienos pusės nuo miesto ją skiria aukštos sienos, iš ki- 
tos — supa aukštas skardis, kurio apačioje akiai nemato- 
mas čiurlena vingiuotas upelis, švelniu teškenimu stiprin- 
damas didingą šio reginio iškilmingumą. Anapus skardžio 
stiepiasi stati atšlaitė, apaugusi tankiu eglynu, kurio tam- 
sūs šešėliai; krisdami ant kapų, teikia šiai vietai derančią 
gūdumą. Pats švėntorius savotiškas; būdamas iš tikrųjų 
erdvus, jis yra gana mažas, palyginti su ta. daugybe garbių 
jo piliečių; kurie guli palaidoti po žemėmis ir kurių kapai 
beveik .visi yra su antkapiais. Todėl čia nėra vietos vešėti 
tankiai ir. aukštai žolei, kuri paprastai beveik ištisine danga 
apkloja.tas atilsio vietas; „kur piktaširdis liaujas drumstęs, 
kur pavargusysis saldžiai miega". Platūs antkapių akmenys 
yra sukloti:taip.arti- vienas kito;.kad kapinės atrodo tarsi 

jais grįstos, ir nors stogą čia atstoja tik dangus, jos pana- 
šios į kurios nors senos Anglijos bažnyčios grindis, kur 
plokštėse iškalti antkapiniai įrašai. Šių liūdnų mirties me- 
traščių turinys, beviltiškas jų graudesys, juose slypintis 
rūstus pamokymas apie žmonijos menkystę,. šis erdvus 
plotas, kurį jie taip tankiai nukloję, vienoda ir sielvartin- 
ga jų prasmė priminė man vieno pranašo pergamentinį ri- 
tinėlį, kuris buvo „išrašytas iš vidaus ir iš oro, ir išrašyti 
jame buvo skundai, ir sopuliai, ir sielvartai“. 

Katedra įspūdingu didingumu derinasi su šia aplinka. 
Ji atrodo sunki, tačiau mes jaučiame, kad jos daromas 
įspūdis dingtų, jeigu ji būtų lengvesnė ar turėtų daugiau 
įmantrių puošmenų. Ji vienintelė vyskupijos bažnyčia 
Škotijoje, išskyrus, kaip aš girdėjau, Kerkvolo katedrą Or- 
knėjų salose, kuri liko nepaliesta reformacijos laikais. 

Endrus Ferservis, didžiuodamasis tuo įspūdžiu, kurį ji- 
nai man padarė, jautėsi turįs mane dar labiau pavėikti šito- 
kia šneka: 
-  — Aha, puiki bažnytukė! Nėra čia tų jūsiškių išraity- 


mų ir išrangymų, visokių iškraigaliojimų,— tvirtas, dar- 
niai sumūrytas pastatas,.prastovės iki pasaulio pabaigos, 
tiktai laikykite tolėliau nuo jo rankas ir paraką. Kitados, 
reformacijos metais, jie vos nesugriovė jos, kai buvo nu- 
šluotos šventojo Andriaus ir Petro bažnyčios ir visos kitos, 
norint apvalyti šalį nuo popiežiškos bjaurybės, nuo stab- 
meldystės, nuo paveikslų garbinimo, nuo kamžų bei visų 
kitokių skarmalų tos didžiosios pasileidėlės, kuri sėdi ant 
septynių kalvų,— lyg ir vienos neužtektų senam, dram- 
blotam jos užpakaliui. Iš aplinkinių parapijų, iš Renfu, 
Baronijos, Gorbalso, vieną gražų rytą Glazgas prigužėjo 
pilrias žmonių: sumanė savo rankomis apvalyti katedrą 
nuo popiežiško. šlamšto. Tačiau miestiečiai išsigando, kad 
senai jų bažnyčiai nenutrūktų visi pasaitai nuo tokio ne- 
mandagaus elgesio, jie ėmė skambinti varpais, surinko, 
mušdami būgnus, ginklą vartoti apmokytus vyrus, — lai- 
mė, kad tais metais gildijos dekanu buvo garbusis Džem- 
sas Rabatas (jis pats buvo puikus mūrininkas, todėl jam ir 
derėjo ginti seną pastatą)— visi cechai vieningai sukilo 
ir pareiškė, kad narsiai kausis, bet neleis sugriauti bažny- 
čios, kaip tai buvo daroma visur aplinkui. Ne iš meilės 
popiežeivoms, žinoma,— niekas nedrįstų šito pasakyti 
„apie Glazgo miesto cechus. Taigi jie susitarė išnešti iš nišų 

stabmeldiškas šventųjų statulas (pasigailėkime jų!),-— iš- 
nešė, sudaužė tuos akmeninius stabus į smulkius gaba- 
lus, kaip parašyta Šventame Rašte, sumetė tuos gabalus į 
vandenį, į Molendinaro upę; 0 senoji bažnyčia pasiliko 
sveikutėlė — stovėjo sau linksma tarsi katinas, kuriam 
iššukuotos blusos; ir visi buvo patenkinti. Aš girdėjau 
iš protingų žmonių, kad tą patį padarius visoms Škotijos 
bažnyčioms, reformatų tikėjimas būtų išlikęs toks pat gry- 
nas kaip ir dabar, tik mes turėtume kur kas daugiau pado- 
riai atrodančių krikščioniškų bažnyčių. Aš gana ilgai gy- 
venau Anglijoje, ir jūs neišdulkinsite man iš galvos tos 
minties, kad šuns būda Osbaldistone yra geresnė už dau- 
gelį Dievo namų Škotijoje. į 

Šitaip kalbėdamas, Endrus įsivedė mane į katedros 
vidų. | 


XX SKYRIUS 


„„„Slaptingas šiurpas 
Ir siaubas žvilgsnį stingdo. Šie kapai 
Ir monumentiški mirties urvai 
„ Atrodo kraupiai, ir nupurtąs šaltis 
. Sukausto virpančią iš baimės širdį. 


- „Gedinti nuotaka"!!? 


Kad ir kaip mane ragino nekantrus mano vadovas, aš 
vis dėlto užtrukau keletą minučių, iš lauko gėrėdamasis 
katedra, kuri man pasirodė dar didingesnė dabar uždara 
savo erdve, kai iki šiolei atviros jos durys užsivėrė, pra- 
rydamos visą minią, neseniai susitelkusią šventoriuje. 
Bažnyčioje prasidėjo iškilmingos pamaldos, apie kurias 
sprendėme iš stiprėjančio gaudesio. Galingas balsų cho- 
ras liejosi į vieningą harmoniją ir nustojęs kimių, klausą 
erzinančių disonansų, kai jie girdimi iš arti, dabar, sumišęs 
su upelio čiurlenimu ir vėjo ošimu eglių šakose, žadino 


U2 „Gedinti nuotaka" (The Mourning Bride) — Viljamo Kongrivo 
(1670—1729) tragedija. 4 

man iškilnų džiaugsmą. Visa gamta, kaip psalmių auto- 
rius, kurio posmus giedojo besimeldžiantieji, tarsi susi- 
jungė, siųsdama iškilmingą garbinimo giesmę, kurioje 
derinosi baimės virpesys su džiūgavimu, kreipiantis į Kū- 
rėją. Man buvo tekę klausytis iškilmingų mišių Prancūzi- 
joje, laikomų su visu ėclat!““, kokį tik gali suteikti pamal- 
doms rafinuočiausia muzika, prabangiausi drabužiai, praš- 
matniausios liturginės apeigos; tačiau savo įspūdžio stip- 
rumu tos mišios būdavo menkesnės už presbiterionų pa- 
maldas, gražias savo paprastumu. Malda, kurioje dalyvau- 
ja kiekvienas, kur kas stipriau veikia sielą negu toji, kurią 
atlieka muzikantai kaip atmintinai iškaltą pamoką; ško- 
tiškos pamaldos, palyginti su prancūziškomis, pasižymėjo 
visais tikro gyvenimo pranašumais prieš aktorių vaidybą. 

Kadangi aš vis dar delsiau, iš toli klausydamasis iš- 
kilmingo choro, Endrus nekantraudamas truktelėjo mane 
už rankovės. 

— Eime, eime, sere; netinka mums vėluotis ir truk- 
dyti pamaldų; jeigu čia užtruksime, sargai mus pamatys ir 
nutemps į daboklę, kad čia šlaistomės, nieko neveikdami 
pamaldų metu. 

Šitaip įspėtas aš nusekiau paskui savo AS tačiau 
ne į pačią katedros tirštumą, kaip tikėjausi. 

— Kur jūs, sere, ne pro tas duris! — suriko jis ir nu- 
sitempė mane į šalį, kai buvau besukąs į vidūrines duris.— 
Ten jūs išgirsite tik šaltą tuščiažodžiavimą — apie kūnišką 
moralę, sausą ir niekam tikusią, kaip rūtos lapai per Ka- 
lėdas. Tikrąją tikėjimo saldybę jūs pajusite tiktai šičia. 

Taip jam kalbant, mes įėjome pro žemaskliaučius var- 
tus su durelėmis, kurių vos neužtrenkė prieš mus orus švei- 
corius, ir nusileidome kelias pakopas tarsi į laidojimo rūsį 
po bažnyčia. Kaip tik taip ir buvo: šioje rūsio patalpoje, 
nežinia kodėl parinktoje tokiam tikslui, buvo įrengta labai 
keista maldykla. 

Įsivaizduokite, Trešemai, ilgą eilę niūrių, tamsių arba 
apytamsių skliautuotų požemių, kokie kitose šalyse ski- 
riami laidojimui ir nuo senų senovės tam pačiam tikslui 
naudojami mūsų šalyje; tik šičia kai kurie jų buvo prista- 
tyti klauptų ir paversti bažnyčia. Šie skliautuoti požemiai, 
nors juose ir galėjo sutilpti keletas šimtų dievobaimingų 


13 Prašmatnumu, spindesiu (pranc.). 

parapijiečių, vis dėlto atrodė gana maži, palyginti su tam- 
sesniais ir erdvesniais urvais, kurie žiojėjo aplink šitąjį, 
taip sakant, gyvenamą plotą. Tenai, nykiojė užmaršties 
karalijoje, nublukusios vėliavos ir pusiau nusitrynę herbai 
žymėjo kapus tų, kurie, be abejo, kitados buvo „kunigaikš- 
čiai Izraelyje“. Epitafijos, kurias būtų galėjęs įskaityti 
nebent tik kruopštus antikvaras ir kurių kalba būvo 
tokia .pat atgyvenusi, kaip ir tas dievobaimingas gai- 
lestingumas, kurio jos meldė, kvietė praeivį pasimelsti 
už sielas tų, kurių kūnai ilsisi po akmenimis. Tarp šių rū- 
sių, kuriuose ilsėjosi paskutiniai žemiškojo gyvenimo pa- 
laikai, aš išvydau daugybę dievobaimingai besimeldžian- 
čių parapijiečių. Škotai meldžiasi bažnyčioje ne atsiklaupę, 
o stovėdami, matyt, dėl to, kad kuo mažiausiai savo apei- 
gomis panešėtų į Romos katalikus; vaxgu ar jie tai daro dėl 
kokios nors rimtesnės priežasties, nes man teko stebėti, 
kaip melsdamiesi pavieniui arba savo šeimose ir betarpiš- 
kai kreipdamiesi į Dievą, jie mėgsta tą pozą, kurią visi kiti 
krikščionys pripažįsta labiausiai tam tinkamą — nuolan- 
kiausią ir pagarbiausią. Taigi keletas šimtų abiejų lyčių 
ir visokio amžiaus žmonių stovėdami (vyriškiai — be ke- 
purių) su didžiu pagarbumu ir dėmeėsiu klausėsi improvi- 
zuojamos, arba bent jau nepasirašytos, mieste labai popu- 
liaraus seno pastoriaus!!* maldos. Iš mažens turėdamas 
įskiepytus tuos pačius religinius įsitikinimus, aš nuošir- 
džiai įsitraukiau į maldą, ir tik tada, kai parapijiečiai su- 
sėdo klauptuose, vėl ėmiau, atidžiai dairydamasis, stebėti 
aplinką. 

Pasibaigus maldai, daugelis vyrų užsidėjo skrybėles ir 
kepures, ir visi, kuriems laimingai pavyko iš anksto už- 
imti vietas, susėdo į klauptus. Mudu su Endrum nepateko- 
me į tų laimingųjų skaičių, nes atėjome per vėlai, kai baž- 


"* Man niekaip nepavyko sužinoti, kuo vardu buvo šitas džentel- 
menas ir kuriuo metu jis paštoriavo. Tačiau aš neprarandu vilties, kad 
šios aplinkybės, greta kitų galbūt praslydusių pro mano įžvalgumą, bus 
patenkinamai nušviestos viename ar kitame periodiniame leidinyje, ku- 
rie paskirdavo savo puslapius paaiškinamiems ankstesnių mano knygų 
komentarams ir kuriems esu itin dėkingas už tai, kad kruopščiai ir suma- 
niai tyrinėdami jie sugebėjo atskleisti, kokios asmenybės susijusios su 
kai kurių mano herojų vardais, ir paaiškinti daugelį mano apysakose mi- 
nimų aplinkybių, — tai, ko aš pats niekados net nesvajojau. (Autoriaus 
pastaba.) 

nyčioje patogios vietos buvo jau užimtos.: Mės stovėjome 
drauge su kitais pavėlavusiaisiais, sudarydami: tarsi ratą 
aplink tuos, kurie.sėdėjo. Užpakaly ir-aplink .mus. glūdėjo 
jau mano aprašyti skliautuoti požemiai; prieš mus — pa- 
maldūs parapijiečiai, blyškiai apšviesti sambrėškas, kuri 
vos balkšvino jų veidus, skverbdamasi pro du tris siaurus 
gotiškus langelius, panašius į tuos, pro kuriuos patenka 
oras ir-šviesa-į rūsius. Šitoji sambrėška leido įžiūrėti vi- 
sus tuos įvairius veidus, kurie paprastai tokiais atvejais 
esti nukreipti į škotą pastorių, — beveik visi atidžiai ir 
ramiai klausėsi; tik retkarčiais šen ten motina ar tėvas 
timptelėdavo į šalis besidairantį nenuoramą vaiką arba 
sudrumsdavo. kokio nors sutingėlio snaudulį. Škotiški 
veidai, su išsikišusiais skruostikauliais ir kampuoti, savo 
bruožais dažnai atspindį protą ir klastingumą, kur Kas pa- 
trauklesni atrodo maldos metu ar mūšyje karių gretose ne- 
gu lengvesnio ir linksmesnio pobūdžio susibūrime. 
„ Pamokslininkas kalbėjo kaip tik taip, kad galėjo suža- 
dinti besiklausantiems įvairiausius jausmus ir palinkimus. 
Metai ir negalavimai buvo susilpninę jo balsą, iš prigim- 
ties stiprų ir skambų. Pasirinktą tekstą jis perskaitė ne- 
aiškiai; bet kai užskleidė Bibliją ir pradėjo pamokslą, jo 
balsas palengva sustiprėjo, ir pamokymai suskambo 
karštai ir įtikinamai. Jis kalbėjo daugiausia. apie abstrak- 
čius krikščionių tikėjimo klausimus — svarbius gilius da- 
lykus, kurių vien protu nesuvoksi, bet pamokslininkas iš- 
radingai ir sėkmingai surasdavo jiems raktą — daug cita- 
tų iš Šventojo. Rašto. Man buvo sunku įsigilinti į visą jo 
argumentaciją, ir nesu tikras, kad visada teisingai su- 
pratau jo teiginius. Bet nieko negalėjo būti labiau įspū- 
dinga už tą karštą bei entuziastingą to gero senuko bylo- 
jimą ir nieko labiau sumaninga už jo argumentavimą. Ško- 
tai, kaip žinoma, pasižymi labiau išlavinta intelekto galia 
negu jausmo subtilumu, todėl logika juos labiau įtikina 
negu retorika: juos labiau sužavi aštrus ir pagrįstas pro- 
tavimas abstrakčia tema ir mažiau paveikia entuziastin- 
gi kreipimaisi į širdį bei aistras, kuriais populiarūs. pamoks- 
lininkai kitose šalyse laimi savo klausytojų palankumą. 
Susikaupusioje minioje, manė supančiųjų tizionomijose 
aš galėjau matyti atsispindint tuos pačius įvairius jausmus, 
kurie trykšta iš.besiklausančiųjų veidų garsiojoje.Rafaelio 
freskoje, vaizduojančioje šventąjį Povilą, sakantį pa- 

mokslą Atėnuose. Štai čia sėdi uolus ir protingas kalvinis- 
tas: jo antakiai suraukti lygiai tiek, kiek reikia išreikšti 
giliam dėmesiui; lūpos truputį suspaustos; akys įsmeigtos 
į pastorių, Dievo tarną, ir jose spindi kuklus pasididžiavi- 
mas — tarsi parapijietis drauge su pamokslininku džiaug- 
tųsi pergalinga jo argumentacija; dešiniosios jo rankos 
smilius. paeiliui liečia kairiosios pirštus, kalbėtojui nuo 
argumento prie argumento artėjant į išvadą. Kitas parapi- 
jietis, žvelgiąs rūsčiau, kone piktai, savo veidu rodo pa- 
nieką visiems, kurie nepritaria jo ganytojo tikėjimui, ir 
drauge džiaugsmą dėl pelnytos bausmės, paskelbtos už- 
kietėjusiems nusidėjėliams. Trečiasis, veikiausiai priklau- 
sąs kitokios krypties ganytiniams ir čia užklydes tik atsi- 
tiktinai ar iš smalsumo, žvelgia su tokia išraiška, tarsi 
mintyse neigtų vieną ar kitą ilgos įrodinėjimų virtinės gra- 
ndį, ir iš lengvo jo galvos kraipymo jūs nesunkiai įspėjate, 
kad jis abejoja pamokslininko argumentų tikrumu. Didžio- 
ji dalis klausėsi ramiais patenkintais veidais, tarsi jie patys 
būtų laikę sau garbe ir nuopelnu, .kad štai atėjo šičia if 
klausosi tokios išmintingos bylosenos, nors ji galbūt ne vi- 
siškai jiems suprantama. Moterys, apskritai kalbant, pri- 
klausė kaip tik šiai paskutiniajai klausytojų grupei; tik- 
tai senutės, matyt, daug niūriau susitelkusios, stengėsi uo- 
liau įsigilinti į joms dėstomas abstrakčias doktrinas; ta- 
čiau jaunesniosios leido sau droviai apžvelgti aplink esan- 
čiuosius; ir kai kurios jų, mielasis Trešemai (jeigu savi- 
meilė manęs žiauriai neapgavo), buvo tokios, kad kartkar- 
tėmis išskyrė iš minios jūsų draugą ir nuolankųjį tarną — 
jauną gražų svetimšalį, dar anglą. O visi kiti besimeldžian- 
tieji... ką gi apie juos pasakyti? Neapdovanoti protu, jie 
vartė akis, žiovavo ar snaudė, iki juos pažadindavo uoles- 
nis kaimynas, stuktelėjęs užkulniu į blauzdą; linkę į tin- 
gumą apreikšdavo savo neatidumą aplink klajojančiu 
žvilgsniu, tačiau nedrįso parodyti ryžtingesnių nuobodžia- 
vimo žymių. Tarp švarkų ir apsiaustų — įprastų Žemumos 
gyventojų drabužių — aš pastebėjau vienur kitur lan- 
guotą kalniečio pledą, kurio nešiotojas, pasirėmęs kardu, 
žvalgėsi į aplinkinius su Aeslepiamu prastuolio smalsumu 
ir veikių veikiausiai neatidžiai klausėsi pamokslo dėl la- 
bai atleistinos priežasties: jis nesuprato kalbos, kuria by- 
lojo pastorius. Tačiau rūsti ir karinga šių atklydėlių išvaiz: 
da teikė tam tikro savotiškumo auditorijai, kuri be jų būtų 

šito stokojusi. Jų buvo daugiau negu paprastai, paaiškino 
man vėliau Endrus, nes netoli miesto vyko raguočių mugė. 

Tokie buvo tie veidai, eilėmis kylą vieni už kitų ir atsi- 
skleidžią kritiškam mano žvilgsniui silpnoje saulės švie- 
soje, kuri šiaip taip skverbėsi pro tankiai išpintus gotiš- 
kus Žemosios Glazgo bažnyčios langus ir nubalkšvinusi 
atidžiai susitelkusius parapijiečius nyko laidojamųjų rū- 
sių gelmėje, pripildydama artimiausią jų labirinto dalį 
blyškios sambrėškos, o tolesniąją palikdama visiškoje tam- 
soje, ir dėl to atrodė, kad tie rūsiai niekur nesibaigia. 

Aš jau sakiau, kad draugė su kitais stovėjau išorinia- 
me rate, atsigręžęs veidu į pamokslininką, o nugara į tuos 
rūsius, kuriuos taip dažnai čia miniu. Šitoji mano padėtis 
leido man itin pagauliai justi kiekvieną dėmesio išblašky- 
mą, sukeliamą lengviausio šiugždesio šių skliautų amfila- 
doje, kur kiekvienas garsas atsiliepdavo šimtabalsiu ai- 
du. Lietaus lašai, kurie prasiskverbę pro kažkokį plyšį 
prakiurusiame stoge krito vienas po kito ir skambiai tiško 
į plokštes, ne kartą.privertė mane grįžtelti galvą į tą pusę, 
iš kur, regis, tas plekšenimas girdėjosi; ir kai mano akys 
nukrypdavo ta linkme, jas būdavo sunku grąžinti atgal — 
taip saldu esti mūsų vaizduotei gėrėtis mėginimu kiek ga- 
lint toliau skverbtis į raizgų ir menkai apšviestą labirin- 
tą, siūlantį žvilgsniui dalykus, kurie žadina smalsumą vien 
todėl, kad būdami neaiškūs ir neapibrėžti mums atrodo 
paslaptingi. Mano akys apsiprato su prieblanda, į kurią 
jas- buvau nukreipęs, ir tai, ką aš stebėjau, ėmė palengva 
traukti mano dėmesį labiau negu metafizinės subtily- 
bės, kurias nagrinėjo pamokslininkas. 

+ Mano tėvas dažnai mane bardavo už tokį išsiblaškymą 
ir minčių išdrikumą, kylantį galbūt iš didelio jam sve- 
timo mano vaizduotės jautrumo; ir šiuo metu pasijutęs 
vėl veikiamas pagundos nesiklausyti, aš prisiminiau tą 
metą, kai tėvas vesdavosi mane už rankos į misterio Šau- 
erio koplyčią ir rimtai nurodinėdavo man išpirkti nuo- 
dėmes, nes atėję blogi laikai. Tačiau dabar mano minčių 
sukelti vaizdai nesutelkė dėmesio į pamokslą, — priešin- 
gai, aš Visiškai jį pamiršau, prisiminęs gresiančius mano 
tėvui pavojus. Pamėginau kuo tyliausiu šnibždesiu, kokiu 
tik galėjau,. prašyti Endrų apsižvalgyti, ar kartais kurio 
nors „Mak Vičio ir bendrovės“ džentelmenų nėra tarp 
besimeldžiančiųjų. Tačiau Endrus, visu dėmesiu atsidąvęs 

pamokslui, atsakė į mano klausimą alkūnės. kumštelėjimu 
į pašonę, tuo manę paragindamas nutilti. Tada aš vėl įtem- 
piau žvilgsnį ir taip pat nesėkmingai ėmiau dairytis į žmo- 
nes, nukreipusiūs akis į sakyklą, tarsi į vieną bendrą cen- 
trą, — aš ieškojau veidų jūroje blaivios ir pirkliui deran-' 
čios. Oveno fizionomijos. Bet nei tarp plačiakraščių beb- 
rinių Glazgo piliečių skrybėlių, nei tarp dar platesniais 
kraštais Lenarkšyro valstiečių vaurų negalėjau aptikti 
nieko panašaus į prakilnų peruką, sustandytus manke- 
tus ir vis tą pačią šviesiai rusvą eilutę, kurią vilkėdavo 
vyresnysis Osbaldistono ir Trešėmo prekybos firmos klėr- 
kas. Mane vėl apėmė toks stiprus nerimas, kad nustelbė ne 
tiktai domėjimąsi nauja aplinka, kuri laikinai buvo ati- 
traukusi mano mintis nuo rūpesčių, bet net nuslopino 
mandagumo jausmą. Aš smarkiai timptelėjau Endrų. už 
rankovės ir pareiškiau jam norįs išeiti iš bažnyčios ir kaip 
išmanydamas ieškoti man reikiamo žmogaus. Endrus, toks 
pat-užsispyręs Žemojoje Glazgo bažnyčioje kaip ir Čevi- 
otų kalnuose, kurį laiką nesiteikė atsakyti ir tik įsitiki- 
nęs, kad manęs kitaip neprivers laikytis tylos, teikėsi man 
pranešti, kad jeigu pakliuvome į bažnyčią, tai iš jos nega- 
lėsime išeiti iki pamaldų pabaigos, nes vos tik prasideda 
apeigos, durys tuoj pat užrakinamos. Šnipštelėjęs trumpai 
ir gaižiai, Endrus vėl savo veidui suteikė išraišką, rodančią, 
jog jis supranta ir Kritiškai klausosi pamoksliniūko by- 
losenos. [ 

Kol aš stengiausi būtinumą paversti dorybė ir susi- 
kaupęs klausyti pamokslo, mano dėmesys vėl buvo neti- 
kėtai išblaškytas: kažkieno balsas iš užpakalio sušnibždėj jo 
man aiškiai į ausį: „Šiame mieste jums gresia pavojus“. Aš- 
grįžtelėjau tarsi netyčiomis. 

Šalia ir užpakaly manęs stovėjo trys ar keturi amati- 
ninkai, išsičiustiję ir niekuo neišsiskirią,— užklydę ši- 
čia kaip ir mes pavėluotai. Bėt vos žvilgtelėjęs į jų veidus, 
įsitikinau, — vargu ar galėčiau pasakyti kodėl, — kad nė 
vienas jų-nebuvo manęs užkalbinęs. Iš fizionomijų atrodė, 
jie susitelkę klausosi pamokslo, ir. nė vienas nežvilgtelė- 
jo suprantančiu žvilgsniu, kai aš nustebęs ir smalsiai dirs- 
telėjau į juos. Kaip tik už mūsų stovėjo masyvi apskrita 
kolona, ir būtent už jos galėjo pasislėpti mane taip pas- 
laptingai įspėjęs žmogus ir iš ten kalbėti; bet kodėl jis tai 
padarė tokioje vietoje, į kokį pavojų jis atkreipė mano 

dėmesį ir kas buvo tas įspėjėjas, — aš negalėjau suvokti, 
ir mano vaizduotė tuščiai spėliojo. Tačiau nusprendžiau, 
kad įspėjimas gali būti pakartotas, todėl toliau stovėjau 
atsigręžęs veidu į pastorių, kad šnibždėtojas susigun- 
dytų dar sykį man pranešti savo žinią, manydamas, kad 
pirmą kartą jo neišgirdau. 

Mano planas pavyko. Aš nespėjau nė penkias minutes 
apsimesti atidžiai klausąsis pamokslo, ir tas pats balsas 
sušnibždėjo: 4 

— Klausykite manęs, bet neatsigręžkite. 

Aš stovėjau nejudėdamas veidu į sakyklą. 

— Šičia jums gresia pavojus, — kalbėjo balsas, — man 
irgi. Susitiksime šiąnakt ant tilto lygiai dvyliktą; sėdė- 
kite namie iki sutemstant; stenkitės neatkreipti į save dė- 
mesio. 

Balsas nutilo, ir aš staiga grįžtelėjau galvą. Bet kalbės 
jusysis dar mikliau šastelėjo už stulpo ir dingo man iš akių. 
Aš nusprendžiau, jei pasiseks, nors probėgšmais dirstelė- 
ti į jį, ir, prasiskverbęs pro besiklausančiuosius, taip pat 
užėjau už stulpo. Tenai nieko nebuvo; man tepavyko pa- 
stebėti figūrą, susisupusią — negalėjau atskirti: ar ško- 
tišku apsiaustu, ar kalniečių pledu, ir ' dingusią tarsi vai- 
duoklis mano ką tik aprašytoje klaikioje rūsių tamsoje. 

Nejučia pamėginau sekti paskui paslaptingą žmogystą, 
kuri išslinko ir dingo požeminių kapinių skliautuose tarsi 
vierio iš daugybės šičia palaidotųjų šmėkla. Man buvo ma- 
ža vilties sustabdyti žmogų, aiškiai nusprendusį su manim 
nesikalbėti, bet ir šis mažas galimumas dingo, kai vos spė- 
jęs nutolti kokius tris žingsnius nuo kolonos aš suklupau 
ir parkritau..Patamsis, dėl kurio man taip nepasisekė, pas- 
lėpė mano gėdą, — didžiai mano laimei, kaip aš tuoj pat tai 
įvertinau, nes pamokslininkas įsakmiai ir griežtai, — kaip 
visi škotų pastoriai, reikalaujantys, kad parapijiečiai lai- 
kytųsi tvarkos, — pertraukė pamokslą ir liepė „tvarkos 
saugotojui“ suimti tą nenaudėlį, sudrumstusį šventą bažny- 
čios rimtį. Bet kadangi triukšmas nebepasikartojo, za- 
kristijonui — ar kaip kitaip jis ten vadinosi — neatrodė 
reikalinga itin uoliai ieškoti prasižengėlio, todėl aš, ne- 
atkreipdamas niekieno žvilgsnių, galėjau atsistoti į anks- 
tesnę savo vietą šalia Endraus. Pamaldos vyko toliau ir 
pasibaigė be kokių nors vertų paminėti nuotykių. 

Kai parapijiečiai išėjo iš bažnyčios ir ėmė skirstytis, 
"mano bičiulis Endrus sušuko: 

— Žiūrėkite! Aure eina S aiiikis misteris Mak 
Vitis ir misis Mak Viti, ir mis Alison Mak Viti, ir misteris 
Tomas Mak Finas, kūris ketina vesti mis Alison, jeigu 
žmonės nemeluoja, — jinai, suprantama, ne kažin kokia 
gražuolė, užtat pinigėlių turi pilną maišą. 

Aš dirstelėjau jo nurodyta kryptimi. Misteris Mak Vi- 
tis buvo pagyvenęs žmogus, aukštas, laibas, griežtų bruo- 
žų, tamsiais' žilstelėjusiais antakiais, po kuriais matėsi 
šviesios akys. Tačiau jo veide man pasirodė kažkas atgra- 
saus, kažkas atstumiančio. Prisiminiau įspėjimą, kurį bu- 
vau girdėjęs bažnyčioje, ir delsiau kreiptis į šį asmenį, nors 
ir neturėjau rimtos priežasties priešiškumui ar įtarimui. 

Aš vis dar nesiryžau, bet Endrūs, palaikęs mano svy- 
ravimą baiminimusi, ėmė mane drąsinti: 

— Nagi pakalbėkite su juo, pakalbėkite, misteri Fren- 
si; jis dar juk neišrinktas miesto meru, nors žmonės šne- 
ka, kad kitais metais tikrai bus miesto galva. Nagi pasi- 
šnekėkite su juo; tegu jis ir turtuolis, vis dėlto jums atsa- 
kys padoriai, jeigu tik neimsite prašyti iš jo pinigų, — są- 
ko, jis kietai užveržęs laiko savo kapšį. 

Man tuoj pat dingtelėjo į galvą, kad jeigu šis Šia 
iš tikrųjų yra godus ir šykštus, kaip tikina Endrus, tai man 
būtų neatsargu iškart taip be niekur nieko jam .išsipasa- 
koti viską apie save, kol nežinau, kokios jo sąskaitos su 
mano tėvu. Šis sumetimas derinosi su mano gautu paslap- 
tingu nurodymu ir su tuo pasibjaurėjimu, kurį man sukėlė 
pirklio fizionomija. Užuot kreipęsis į jį patsai, kaip buvau 
ketinęs, aš pasitenkinau paprašęs Endrų pasiteirauti Mak 
Vičio namuose, kur galėtų būti apsistojęs misteris Ove- 
nas, anglas džentelmenas; aš jam liepiau neužsiminti, kas 
jam tai pavedęs, o atsakymą atnešti man į kuklų viešbutį, 
kur mudu buvome apsigyvenę. Endrus prižadėjo viską 
taip ir padaryti. Prieš eidamas, jis ėmė kalbėti, Kad man 
derėtų užsukti dar ir į vakarines pamaldas, betgi su būdin- 
gu jam Kandumu pridūrė, kad „jeigu žmogus neįstengia 
ramiai nustovėti vietoje ir būtinai turi parsidrėbti. ant iš- 
sikišusios akmeninės kapo plokštės, tartum jam knietėtų 
bildesiu pažadinti visą galybę numirėlių, tai, kaip Dievą 
mylių, jau geriau jam visai nekišti nosies į bažnyčią, — 
verčiau jis tesėdi namie ant pečiaus ir tešyla . 

XXI SKYRIUS 


Aš, dvyliktą išmušus, po Rialto!!* 


Kas naktį svarstymuos paskendęs vaikštau: 
Ten mudu susitiksime. 


"Išgelbėtoji Venecija" !* 


 Apimtas tamsaus nujautimo, kurio net pats sau nega- 
lėjau pakankamai paaiškinti, užsidariau savo kambaryje 
ir xvaigaiš negalais atsikratęs įkyrių Endraus kvietimų 
eiti su juo į šventojo Enocho bažnyčią!!', kur, kaip jis 
pareiškė, turėjo sakyti pamokslą kažkoks „sielų ieškąs“ 
dvasininkas, ėmiau rimtai svarstyti, kaip man geriau pa- 
sielgti. Aš niėkad nebuvau tikra žodžio prasme prietarin- 
gas; bet, man rodos, sunkią valandą, kai apima abejonės 
ir visos proto pastangos pasirodo tuščios, mes visi nusi- 
vylę linkstame duoti valią vaizduotei ir leistis vadovau- 
jami ar vien tik atsitiktinumo, ar tų aikštingų įspūdžių, 
kurie staiga apvaldo protą ir kuriems atsiduodame tarsi 
nesąmoningai. Griežtuose to škoto pirklio bruožuose buvo 
kažkas taip didžiai atstumiančio, kad aš negalėjau ryžtis 
stačiai prieiti ir atsiduoti į jo rankas. Tatai būtų reiškę 
pamiršti bet kokį atsargumą, kurį mums rekomenduoja 
tizionomikos taisyklės; be to, balsas, sušnibždėjęs man 
įspėjimą, žmogus, pasislėpęs tarsi šmėkla skliautuotuose 
požemiuose, kurie galėjo būti pavadinti „mirties šešėlių 


kloniu“,— visa tai kažkaip žavėjo vaizduotę jaunuoliui, 
kuris (prašau ir toliau neužmiršti!), šiaip ar taip, buvo jau- 
nas poetas. į 


Jeigu, kaip apreiškė paslaptingasis balsas, manęs ty- 
koja pavojus, — tai niekaip kitaip aš negalėjau sužinoti 
kuo jis man gresia, ir niekaip negalėjau rasti priemonės 
jam išvengti, kaip tik pasimatydamas su savo nepažįsta- 
mu įspėjėju, kurio neturėjau priežasčių įtarti padarius 


"5 Rialto — nedidelė sala Venecijoje, prekybinio gyvenimo 
centras. 
"e Išge 1b ėtoji Venecija“ — Tomo Otvėjaus (1651—1685) 
drama. 
.*7 Anachronizmas, nes šventojo Enocho bažnyčia nebuvo pastatyta 


tais laikais, apie kuriuos čia pasakojama. (Autoriaus pastaba.) 

tai kuriais nors kitais, o ne geravališkais ketinimais. Ne 
kartą man atėjo į galvą mintis apie Rešlį ir tamsias jo ma- 
chinacijas; tačiau aš taip netikėtai čia atsiradau, kad sun- 
ku buvo įtarti mano pusbrolį jau žinant, jog atvykau į 
Glazgą; ir dar mažiau man atrodė įtikėtina, kad jis jau bū- 
tų spėjęs šičia paruošti man žabangus. Iš prigimties bu- 
vau drąsus ir pasitikįs savimi, stiprus ir energingas ir pa- 
lyginti neblogai valdžiau ginklą, nes Prancūzijoje tuo 
metu šito buvo, išmokytas visas jaunimas, todėl susitiki- 
mas su vienu priešininku — kad ir kas jis būtų buvęs — 
negalėjo manęs išgąsdinti; žmogžudystės iš pasalų tuo 
metu šioje šalyje buvo retas-dalykas; pasimatymui skirta 
vieta atrodė gana judri ir neleido įtarti, kad čia būtų su- 
manytas koks nors pasikėsinimas. Trumpai sakant, nu- 
sprendžiau susitikti su paslaptingu savo patarėju ant tilto, 
kaip jis pasiūlė, o kas bus tenai — pažiūrėsime! 
Neslėpsiu nuo jūsų, Trešemai, to, ką stengiausi tuo 
momentu nuslėpti pats nuo savęs: aš vijau šalin, bet slap- 
čia ir puoselėjau viltį, kad Diana Vernon, galimas daik- 
tas, — nežinojau, kokiu laimingu atsitiktinumu, ir nega- 
lėjau numanyti, kokiu būdu, — turėjo kažką bendra su šiuo 
keistu ir mįslingu įspėjimu, padarytu tokiu keistu laiku, 
tokioje keistoje vietoje ir tokiu keistu būdu. Tik ji vie- 
na — šnibždėjo man vylinga mintis, — tik ji viena žinojo 
apie mano kelionę; ji pati pasipasakojo turinti draugų Ško- 
tijoje ir galinti juos paveikti; jinai juk įdavė man talis- 
maną, kurio pagalbos aš turėjau šauktis, kai visos kitos 
priemonės pasirodys bejėgės. Kas kitas, jeigu ne Diana 
Vernon, turėjo ir priemonių, ir reikiamų žinių, ir noro nu- 
kreipti tuos pavojus, kurie, atrodė, visur persekioja ma- 
no žingsnius? Aš vis iš naujo svarsčiau neįprastas aplinky- 
bes, pasiduodamas šiai viliojamai minčiai. Jinai skverbėsi 
į mano protą — iš pradžių, dar prieš pietus, gana bailiai; 
paskui, man kukliai besistiprinant už stalo, ėmė drąsiau 
mane gundyti; galiausiai per paskutinį pusvalandį ji tapo 
tokia įžūli ir įkyri (taip atsitiko galbūt dėl keleto išgertų 
puikaus klareto taurių), kad..aš, beviltiškai pamėginęs 
nusikratyti ta apgaulinga ir pavojinga pagunda, atstūmiau 
nuo savęs taurę, nukėliau tolyn lėkštę, pasigriebiau skry- 
bėlę ir išbėgau į gatvę, į gryną orą, jausdamasis lyg žmo- 
gus, kuris nori pabėgti nuo savo minčių.. Tačiau, galimas 
daiktas, aš tiktai pasidaviau tiems patiems jausmams, nuo 

kurių, atrodė, norėjau pabėgti, nes kojos pačios savaime 
mane nunešė ant tilto per Klaidą, į vietą, kur man buvo 
paskyręs rendez-vous paslaptingasis mano įspėjėjas. 
Nors aš ir nesėdau pietauti, iki praslinko vakarinių 
pamaldų metas (tuo, reikia pasakyti, nusileidau religingai 
savo šeimininkės sąžinei, nes ji nesiryžo- pateikti apsisto- 
jusiam svečiui karštų pietų tarp dviejų sekmadienio pa- 
mokslų, taip pat paklausiau nepažįstamojo savo bičiulio 
persergėjimo — sėdėti iki sutemstant savo kambaryje) — 
vis dėlto į paskirtą susitikimo vietą atėjau dar likus ke- 
lioms valandoms iki sutarto laiko. Laukti, kaip jūs len- 
gvai suprasite, buvo gana sunku; ir man nelengva jums 
paaiškinti, kaip aš praleidau tą laiką. įvairiausi žmonės, 
seni ir jauni, visi persiėmę šventiška sekmadienio nuotai- 
ka, plaukė grupėmis į plačią atvirą lanką, kuri plyti šiau- 
rinėje Klaido pakrantėje ir kuri čionykščiams gyvento- 
jams yra kartu vieta ir drobėms balinti, ir pasivaikščioti, 
arba iš lėto žingsniavo per ilgą tiltą, jungiantį miestą su 
pietine grafystės puse. Žiūrint į juos, man teįstrigo į at- 
mintį visų bendra, tačiau anaiptol nenuobodi pamaldumo 
išraiška, jaučiama kiekviename žmonių būrelyje; kai 
kurių ši dievobaiminga nuotaika galbūt apsimesta, bet 
daugelio nuoširdi, varžė valiūkišką jaunimo linksmumą ir 
skatino jį į ramesnius, bet turiningesnius -pašnekesius, o 
pagyvenusio amžiaus žmonės stabdė nuo smarkesnių dis- 
kusijų ir nesibaigiančių ginčų. Kad ir daug ėjo pro šalį 
žmonių, visai nebuvo girdėti garsaus balsų gaudesio; maža 
kas tepasukdavo atgal trumpai pasivaikščioti, nors tam, 
rodos, kvietė šis šventiškas vakaras ir aplinkinio vieto- 
vaizdžio žavesys; visi skubėjo namo arba į poilsio vietą. 
Tam, kas pratęs leisti sekmadienį taip, kaip tatai įprasta 
užsienyje, tegu, sakykim, ir. Prancūzijoje tarp kalvinų, 
šitoksai uolus Viešpaties dienos šventumo laikymasis atro- 
dė kažkoks judėjiškas, bet drauge stebino ir jaudino. Juste 
jutau, kad šitaip slankiodamas pakrante. ir susidurdamas 
vis su naujais žmonėmis, kurie negaišdami traukė kiek- 
vienas sau į namus, aš neišvengiamai sužadinsiu kai kie- 
no smalsumą, o gal ir pasmerkimą; todėl pasukęs iš jud- 
raus tako susiradau. savo protui nesudėtingą užsiėmimą, 
priversdamas jį ieškoti tokių maršrutų, kuriais vaikščio- 
damas aplinkui kuo mažiausiai rizikuočiau atkreipti į sa- 
ve: pašalinių dėrnesį.. Alėjos, išraizgiusios -šią plačią Jan- 

ką ir apsodintos medžiais kaip ir Sent Džeimso parke Lon- 
done, padėjo man lengvai atlikti šiuos vaikiškus manev- 
rus. B V . 
Ir štai, eidamas alėja, išgirdau, didžiai dėl to nustebęs, 
šaižiai ir savimyliškai šnekant Endrų Ferservį, kuris, tuš- 
čiai pūsdamasis, kalbėjo garsiau, kaip tą iškilmingą dieną 
leido sau kiti. Aš pasiskubinau pasislėpti ųž medžių, nors 
tatai vargu ar derinosi su džentelmeno orumu; tačiau ne- 
buvo paprastesnio būdo dingti sodininkui iš akių, o gal- 
būt išvengti ir įkyraus jo paslaugumo ir dar įžūlesnio smal- 
sumo. Jam einant pro šalį, girdėjau, kaip jis dėstė orios iš- 
vaizdos vyriškiui, vilkinčiam juodu švarku, dėvinčiam 
skrybėlę atlėpusiais kraštais, apsigaubusiam ženevišku 
apsiaustu: štai tokia padrika charakteristika, kurios aš, 
nors ji ir buvo labai karikatūriška, negalėjau nepripažinti 
panašia. ž 

— Taip, misteri Hamorgai, taip ir yra, kaip aš jums 
sakau. Jis ne toks jau pusprotis, ne, kartais tarytum sping- 
teli sveiko proto prošvaistės,— tai yra, žinote, blyksteli 
kibirkštis ir užgęsta; jo makaulėje vėjai švilpia, galva 
pramušta eilėraščiais; pamatys kokį nors apkerpėjusį išsi- 
žergusį ąžuolą, na ir užsižiūrės į jį sakytum į kriaušę, nu- 
kabinėtą sultingom dūlėm;.o plika uola ir šalia koks nors 
upeliūkštis jam mielesnis už daržą su žydinčiais grikiais 
ir dailutėlytėmis daržovėmis; paskui jis verčiau mals lie- 
žuviu su besmegenę: 'mergiščia Diana Vernon (manding, 
ji galėjo vadintis Diana Efesiete, nes jinai tokia pat stab- 
meldė, net blogiau negu stabmeldė — katalikė, tikra ka- 
talikė!),— taigi jis verčiau mals liežuviu su ja arba su kuria 
kita paikša, negu klausysis naudingų pamokymų, kuriuos 
jam sako blaivus ir atgodus žmogus, toks kaip mudu, mis- 
teri Hamorgai. Sveiko proto — štai ko jis, sere, tie- 
siog pakęšti negali, vaikosi tik niekybės ir tuščiažodžiavi- 
mo, o kartą jis man net pasakė (nelaimingas apakintas pa- 
daras!), kad Dovydo psalmės — nuostabiausia poezija, 
tarytum šventasis psalmininkas: būtų galvojęs apie ausį 
rėžiančius rimus ir visą kitą šlamštą, panašų į kvailūs jo 
paties tauzijimus, kuriuos jis vadina eilėraščiais. "Tesaugo 
jį Viešpats Dievas! Dvi Deivio Lindsėjaus!! * eilutės nusvers 
visa, ką pritepliojo tas eiliakalys. 


V Lindsėjus . Deividas (1490—1555) — škotų poetas. 

"Jūs nenustebsite, kad klausydamasis taip iškraipytai 
charakterizuojant savo būdą ,;ir mėgstamą užsiėmimą aš 
galvojau, kaip man pirma patogia proga nustebinti misterį 
Ferservį malonia staigmena — pavyzdžiui, kaukštelti jam 
per makaulę. Jo bičiulis savo dėmesį tereiškė tik trum- 
pais: „Tik pamanykite!“ ir „Ajajai! Iš tikrųjų?" bei pana- 
šiais žodeliais, jais užpildydamas natūralias misterio Fer- 
servio gražbyliavimo pauzes, iki pagaliau įterpė ilgesnę 
pastabą, kurios prasmę galėjau suvokti tiktai į ją atsakinė- 
jant dorajam mano vedliui. | 

— Pasakyti jam viską atvirai, ką apie jį manau, pata- 
riate? O kas po to liks kvailys, jeigu ne tas pats Endrus? 
Jis gi, vyruti, patrakęs velnias! Tikras, o tikras senasis 
Džailzo Hizertapo kuilys,— tik užsimok prieš.jį vėzdu, jis 
puls tave ir pamaus ant ilčių. Sakote, paprašyti algos!.. 
Iš tikrųjų, pats nežinau, „kodėl aš nepaprašau iš j o pinigų. 
ti reikalingas rūpestingas žmogus. Tik jo rankos niekam 
negraibščios. Ir pinigai jam teka pro tarpupirščius -kaip 
vanduo, todėl jau ne taip bloga stovėti arčiau jo, kai jis 
turi pinigų kapšiuką, kuris retai kada teištuštėja. Ir pas- 
kui jis iš gęro kelmo, giminė jo kilminga... Limpa mano 
širdis prie šio išdrikėlio vėjavaikio, misteri Hamorgai, o 
ir pinigėliai, šiaip ar taip... 

Tėliau savo pamokymus.misteris Ferservis dėstė šiek 
tiek tyliau, kaip ir derėjo šnekant viešoje vietoje sekma- 
dienio vakarą, ir veikiai aš jau nebegalėjau girdėti jų po- 
kalbio. Manyje suliepsnojęs pyktis bematant atlyžo, kai 
aš pats sau priminiau, kad, kaip tikriausiai tokiu atveju 
pasakytų tas pats Endrus: „Nelaikyk ausies prie plyšio -— 
išgirsi apie save nemalonią šneką',— ir kad kiekvienam, 
kuriam šauna į galvą pasiklausyti, kas apie jį kalbama 
tarnų kambaryje, teks susidurti su lancetu tokio pat anato- 
mo kaip misteris Ferservis. 

Šis prietykis buvo naudingas tuo, kad ir jis pats, ir jo 
sužadinti jausmai užėmė dalį laisvo laiko, kuris taip ma- 
ne slėgė. 

Vakaras virto eiEiais ir pakilęs ūkas. apdengė plačią 
ramią vandėningos upės plynumą iš pradžių tamsiu ir vie- 
nodu apklotu, paskui niūriu ir. blausiu, vietomis nušviečia- 
mu blyškios mėnulio delčios atšvaitų. Masyvus ir senas 

ir panėšėjo į tą tiltą per Bagdado, klonį, kurį aprašo Mir- 
za neprilygstamoje savo vizijoje!'*. Žemos arkos, matomos 
taip pat neaiškiai kaip ir jų pridengta srovė, atrodė veikiau 
kaip urvai, į kuriuos plūdo juodi upės vandenys, negu juos 
praleidžią vartai. Artėjant nakčiai, viskas aplinkui vis la- 
biau tilė. Kartais virš upės nusliuogdavo mirgantis žiburė- 
lis, lydįs namo nedidelį būrelį miestiečių, grįžtančių vei- 
kiausiai iš kokių nors vaišių, — vienintelės sekmadienio 
pramogos, kuriai griežti presbiterionai po santūrios dienos 
ir religinių maldų leisdavo suteikti šventišką įspūdį. Kar- 
tais sukaukšėdavo arklio kanopos: koks nors kaimo gy- 
ventojas, praleidęs sekmadienį Glazge, škubėdavo namo 
į savo sodžių. Tačiau tyla vis rečiau.buvo drumsčiama, 
praeiviai visai praretėjo. Pagaliau gatvės liko tuščios it 
iššluotos, ir aš galėjau gėrėtis, vienas sau bevaikščioda- 
mas Klaido pakrantės iškilmingoje tyloje, kurią pertrauk- 
davo tik kartkartėmis bažnyčių varpinėse mušamos va- 
landos. 

Artėjo vidurnaktis, ir mano nekantravimas, atsidū- 
rus tokioje netikrybėje, kas akimirką vis stiprėjo ir pa- 
galiau virto nebepakenčiamu. Aš ėmiau save klausinėti, 
ar Manęs neapgavo pajuokavęs kvailys, kliedintis bepro- 
tis ar kėslaująs nenaudėlis, ir žengiau mažute krantine ar- 
ba pylimu, kuriuo užkopiama ant tilto, neapsakomai neri- 
maudamas ir kankindamasis. Pagaliau dvylika dūžių nuai- 
dėjo virš miesto, atsklidę iš vyskupinės šventojo Mungo 
katedros varpinės, ir tuoj pat.į jų skambesį atsiliepė kiti 
varpai tarsi uolūs parapijiečiai. Vos tik spėjo nutilti pas- 
kutinio dūžio aidas, ant tilto pasirodė, slinkdama nuo pie- 
tinio upės kranto, žmogaus figūra — pirmutinė, kurią pa- 
mačiau per šias dvi valandas. Aš pasileidau jos pasitikti 
su. tokiu jausmu, tarsi nuo to, kaip pasibaigs šis pasima- 
tymas, būtų priklausęs mano likimas, — taip „sustiprino 
mano nerimą užtrukęs laukimas. Kol mes artėjome vie- 
nas į kitą, aš, spėjau įžiūrėti, kad ateinantysis buvo vei- 
kiau žemesnis nei vidutinio ūgio, bet, matyt, stiprus, kres- 
nas ir raumeningas; jis vilkėjo raitelio drabužiais..Aš su- 
lėtinau žingsnį ir, kai /<mes susitikome, beveik sustojau 


US. „Mirzos vizija" — Adisono apysaka, išspausdinta viename. „Spec- 


tator" žutnalo numeryje. Joje alegoriška forma aprašomas Egera "gy- 
venimo tiltas, nutiestas per amžinybės okeaną., i" 17 

laukdamas, kad jis mane užkalbins. Tačiau turėjau neap- 
sakomai nusivilti, kai jis praėjo pro šalį neprašnekęs, o 
aš neturėjau pagrindo pirmasis užkalbinti žmogų, kuris, 
nors ir pasirodė tiksliai paskirtą valandą, vis dėlto galė- 
jo būti visai pašalinis. Aš sustingau vietoje, kai jis pra- 
ėjo pro mane, ir žvelgiau jam iš paskos, nežinodamas, ar 
man sekti įkandin, ar ne. Nepažįstamasis pasiekė beveik 
šiaurinį tilto galą, paskui sustojo, atsigręžė ir, pasukęs at- 
gal, vėl ėmė eiti į mane. Aš pasiryžau šį kartą neleisti jam 
praslinkti tylomis, kaip daro vaiduokliai, kurie, žmonėse 
paplitusiu įsitikinimu, negali patys prašnekti, iki jų kas 


neužkalbina. 
— Vėlokai vaikščiojate, sere,— tariau aš, kai mes su- 


sitikome antrą kartą. 
„ — Man paskirtas čia pasimatymas, — sasigias atsa- 
kas.— Ir jums, rodos, irgi, misteri Osbaldistonai? | 

— Vadinasi, jūs esate tas asmuo, kuris pasiūlė man 
susitikti šičia tokią neįprastą valandą? 

— Taip, — atsakė  nepažįstamasis.—Eikite paskui 
mane ir sužinosite, kodėl aš tai padariau. 

— Prieš eidamas paskui jus, aš turiu žinoti jūsų pa- 
vardę ir ketinimus, — atšoviau aš. 

— Aš esu žmogus, — pasigirdo atsakas;— o mano „ke- 
tinimai jums draugiški. 

— Žmogus! — pakartojau aš.— Tai labai trumpas api- 
brėžimas. 

— Jis pakankamas tam, kuris negali pasivadinti kuo 
nors kitu, — atsakė nepažįstamasis. — Kas neturi pavardės, 
neturi draugų, nei pinigų, nei tėvynės — tam vis dėlto 
lieka teisė pasivadinti žmogumi; o tas, kuris visa tai turi, 
irgi yra tik Žmogus. 

— Vis dėlto tatai pernelyg bendras apibrėžimas; bent 
jau nepakanka jo, BeLim įteigti pasiukėjimą tam, kuris 
jūsų nepažįsta. 

— Juo labiau aš neketinu daugiau ką apiė save pasa- 
kyti; jūsų valia sekti paskui mane arba atsisakyti paliit) 
tai, ką galite iš manęs sužinoti. 

— Ar jūs negalite čionai pasakyti, ko norėjote? — pa- 
klausiau aš. 

— Jūs išgirsite tai ne iš manęs, o pamatysite viską 
savo akimis. Jūs turite sekti paskui mane arba likti nesu- 
žinojęs to, ką aš jums galiu pranešti. 

Šio žmogaus elgsena buvo kažkokia griežta, ryžtinga, 
net rūsti ir anaiptol neatrodė neabėjotinai patikima. 

— Ko jūs baiminatės? — tarė jis nekantriai. — Gal jūs 
manote, kad jūsų gyvybė kam nors taip reikalinga, jog 
verta būtų ją atimti? 

— Aš nieko nebijau, — atkirtau tvirtai, nors ir šiek 
tiek skubotai.— Veskite, aš seksiu paskui jus. 

Mes pasukome,— priešingai, negu aš tikėjausi, — atgal 
į miestą ir lyg nebylios šmėklos petys į petį slinkome tuš- 
čiomis ir 'nutilusiomis gatvėmis. Aukšti ir niūrūs mūrinių 
namų fasadai su įmantriais papuošimais, langų frontonais 
atrodė dar aukštesni bei juodesni višką iškraipančioje mė- 
nulio šviesoje. Keletą minučių mes ėjome nepratardami 
nė žodžio. Pagaliau mano vedlys prašneko: 

— Jums nėbaisu? 

— Aš atsikirsiu jūsų paties žodžiais, — atsakiau aš: — 
Kodėl turėčiau bijoti? 

— Todėl, kad einate su nepažįstamu žmogumi, galbūt 
su nedraugu, ten, kur nėra bičiulių ir kur daug priešų. 

— Aš nebijau nei jūsų, nei jų — esu jaunas, vikrus ir 
ginkluotas. 

.— Aš beginklis, — atsiliepė mano > vedlys, — bet tatai 
neturi reikšmės; ranka panorėjusi visada ras ginklą. Jūs 
pasakėte nieko nebijąs; bet jeigu žinotumėte, kas eina ša- 
lia jūsų, jus. tikriausiai apimtų šiurpas. 

— Kodėl? — paklausiau aš.— Kartoju dar syki; Jog 
nieko nebijau, ką jūs galėtumėte padaryti: 

— Nieko, ką aš galėčiau padaryti? Tegu ir taip. Bet 
nejaugi jūsų negąsdina galimi padariniai, jeigu kas užtik- 
tų jus su žmogumi, kurio vienas tik vardas, pašnibždomis 
ištartas šioje tuščioje gatvėje, priverstų akmenis pakilti 
ir surikti: „Laikykite jį, laikykite!'; už kurio galvą paskir- 
tas didelis atlyginimas, ir pusė Glazgo gyventojų "galėtų 
praturtėti, tarsi radę užkastą lobį, j jeigu jiems pasitaikytų 
laimė sučiupti tos galvos nešiotoją už apykaklės; kurį su- 
ėmus imtų džiūgauti visas Edinburgas, tarsi- išgirdus žinią 
apie didžiausią pergalę Flandrijos laukuose? 

— Kas gi jūs toks esate, kad jūsų vardas turėtų sukel- 
ti tokį baisų siaubą? — paklausiau aš. 

— Jums riesu priešas, jeigu jus vedu į tokią vietą, nors 
jeigu kas mane pažintų, tuoj gaučiau. kalades ant kojų ir 
kanapinį kaklaraištį ant kaklo. 

Aš sustojau ant grindinio ir pasitraukiau kokį žings- 
nį atatupstas, kad geriau galėčiau įsižiūrėti į savo bendra- 
keleivį nakties šviesoje ir kad turėčiau šENESNĘ padėtį 
gintis, jei jis staiga manė užpultų. . 

— Jūs. man pasakėte,— tariau aš, — arba per daug, 
arba per mažai: per daug, kad įteigtumėte man pasitikė- 
jimą jumis, nepažįstamuoju, kuris pats pasisako, kad jam 
gresia mirties bausmė pagal įstatymus tos šalies, kur mes 
dabar esame; ir per mažai, jeigu neįrodysite, kad griež- 
tas įstatymas persekioja jus neteisingai. 

. „ Leidęs man viską pasakyti iki galo, jis žengtelėjo į ma- 
ne. Aš instinktyviai šastelėjau atgal ir suėmiau kardo ran- 
ken 

Ž Ką, — pratarė jis, — prieš beginklį? Prieš draugą? 

— Dar nežinau, ar jūs man draugas ir ar iš tikrųjų be- 
ginklis, — atšoviau aš.— Ir, tiesą pasakius, jūsų bylosena 
bei elgesys duoda man teisę suabejoti ir vienu, ir kitu. 

— Jūs Kalbatė kaip tikras vyras, — atsakė mano ved- 
lys,—ir aš gerbiu tą, kieno ranka gali ginti galvą. Pasa- 
kysiu jums tiesiai ir atvirai: aš jus vedu į kalėjimą. 

— Į kalėjimą! — sušukau aš.— Kokia teise ir už kokį 
nusikaltimą? Jūs veikiau atimsite man gyvybę negu lais- 
vę. Aš jūsų nebijau ir nebeseksiu tokiau nė žingsnio. 

— Aš vedu jus į kalėjimą, — tarė jis, — ne kaip suim- 
tąjį. Aš ne šerifas, — pridūrė jis išdidžiai ir visas atsities- 
damas, — ir ne šerifo siųstinis. Aš vedu jus pasimatyti su 
vienu kaliniu, iš kurio jūs išgirsite, kas gresia jums šiuo 
metu. Šis vizitas nepavojingas jūsų laisvei; mano — kūr 
kas daugiau; bet aš mielai rizikuoju dėl jūsų, nes rizika 
manęs negąsdina, ir man yra mielas laisvę mylįs jau- 
nas kraujas, kuris nežiho kito apgynėjo, tik ištrauktą 
kardą. 

Kol jis šitaip kalbėjo, mes pasiekėme centrinę gatvę 
ir sustojome ties dideliu tašytų akmenų pastatu, pagražin- 
tu, kaip aš, rodos, galėjau įžvelgti, geležiniais virbais 
languose. 

— Aha, daug oi daug,— pratarė nepažįstamasis, leis- 
damasis į familiaraus pašnekesio toną jau nebe taisyklinga 
anglų kalba, o škotiška tarme, — daug oi daug duotų čio- 
nykštis miesto provostas'““ ir teisėjai, kad galėtų patup- 


-20 Provostas — meras (škot.). 
ka 


213 


dyti į savo cypę ir apjuosti geležinėmis petnešomis vy- 
ruką, kuris dabar stovi ties jos vartais laisvas kaip briedis. 
Bet maža ką jie iš to peštų; tegu net pasodintų jie ten ma- 
ne su akmeniniais pasvarais prie kiekvienos kojos, ryto- 
jaus dieną vis tiek rastų tuščią kamerą. Betgi eime, ko jūs 
sustojote? 

Tai taręs, jis pasibeldė į žemas dureles, ir užkimęs bal- 
sas — tarsi žmogus būtų pabudęs iš IiEgo ar susimąsty- 
mo — atsiliepė: ! 

— Kas ten? Kas ten dar? Kurių velnių jums prireikė 
nakties metą? Kaip tyčia prieš taisykles, grynai prieš tai- 
sykles. 

Pratisas tonas, kuriuo buvo ištarti šie žodžiai, rodė, 
kad pakirdusysis vėl ruošiasi miegoti. Bet mano vadovas 
prakalbo garsiu šnibždesiu: . 

— Dugalai, drauguži! Pamiršai? Ha nun Gregarach! 

—— Tenujoja mane kipšas, jeigu aš pamiršau! — sus- 
kambo greitas ir linksmas atsakas, ir aš išgirdau, kaip ka- 
lėjimo sargas gyvai sukruto už durų. Mano vedlys pašne- 
kėjo su juo keletą žodžių visai man nepažįstama kalba. 
Buvo atšautos velkės, bet atsargiai, tarsi kalėjimo sargas 
būtų bijojęs triukšmauti, ir mes įžengėme į Glazgo kalėji- 
mo sargybinę — nedidelį, bet storomis sienomis kambarį, 
iš kurio kilo aukštyn siauri. laiptai, o dvejos ar trejos že- 
mos durys ėjo į patalpą tame pačiame lygyje su vartais, 
rūpestingai apsaugotais klausymosi langeliais, velkėmis 
ir skląsčiais. Sienos, šiaip plikos, buvo, kaip derėjo šitai 
viėtai, papuoštos grandinėmis ir kitais siaubingais prie- 
taisais, naudojamais, galimas daiktas, dar nežmoniškes- 
niems tikslams; o pramaišiui kabėjo alebardos,. šautuvai, 
senamadiški pistoletai ir kitokie ginklai, "taką gintis ir 
pulti. 

Patekęs taip netikėtai, taip nenumatytai — ir slapčia — 
į šią škotiško teisingumo tvirtovę, aš prisiminiau savo 
nuotykį Nortumberlende ir savaime pajutau apmaudą ka- 
prizingam likimui, kuris vėl; man nepadarius jokio nusi- 
kaltimo, grasina mane įvelti į pavojingą ir nemalonų su- 
sidūrimą su įstatymais šalyje, į kurią atvykau kaip sve- 
timšalis svečias. 


;12i 


121 Čia Gregoras (gėliškai). 

XXII SKYRIUS ||| 


Apžvelk, Astolfai mielas,. šita vietą: 
Tai čia badauti turčiai mėta žmones, 
Kurių visa kaltė — jų liūdnas skurdas. 

“(Nuo šios ligos, sakau, — ne šie vaistai!) 
Čia žiburys vilties užtroškęs gęsta 
Nuo smarvės ir drėgmės, iki galop, 
Prie dar rusenančios dagties prikišus 
Dervinį 'savo pragarišką deglą, į 
Juo tyčiojas bjauri ranka sauvalės, 
Apšviesdama kaltes, kurių belaisvis, 
Net gresiant mirčiai, būtų nepadaręs, 
Iki jo sielos pančiai nepasmaugė. 


-„Kalėjimas“, I veiksmas, III scena 


Vos peržengęs slenkstį, aš smalsiai dirstelėjau į savo 
vedlį; tačiau žiburys patalpoje degė per silpnai, ir aš ne- 
galėjau aiškiai įžiūrėti jo bruožų. Kalėjimo sargas laikė 
rankoje žibintą, bet šviesa krito daugiau į jo paties veidą, 
ne mažiau mane dominantį. Jis buvo panašus į laukinį žvė- 
rį su gauruotais rūdais karčiais ir-ruda barzda, kurioje be- 
veik visai buvo dingę jo veido bruožai, mane nustebinę 
vienu dalyku — tuo audringu džiaugsmu, kuriuo jie užsi- 
plieskė pasirodžius mano vedliui. Gyvenime man nebuvo 
pasitaikę sutikti nieko, kas taip visiškai būtų atitikę ma- 
no susidarytą vaizdą, koks turi būti tamsus, laukinis, pir- 
mykštis žmogus, garbinąs savo genties stabą. Jis šiepė 
dantis, jis krūpčiojo, jis juokėsi, jis buvo bepravirkstąs, — 
jeigu tik iš. tikrųjų neverkė. Jo veidas tarsi prašyte pra- 
šėsi: „Kur man eiti? Ką man jūsų labui padaryti?“ Visiš- 
kaš paklusnumas, uolus noras įsiteikti ir atsidavimas... 
Sunku aprašyti šio veido išraišką. Bijau, kad šie žodžiai 
tik nevykęs mėginimas. O šio žmogaus balsas... Jis tarsi 
springo džiūgaudamas ir teįstengė tarti vien ištiktukus, 
kaip: „Och, och! Taip, taip! Jinai jūsų seniai nemačius!“ — 
ar kitus sušukimus, tokius pat trumpus, ta pačia nepažįs- 
tama kalba, kuria jis šnekėjosi su mano vedliu, kai mes 
stovėjome anapus kalėjimo durų. Mano vedlys klausėsi 
šių audringų džiūgavimo ir garbinimo protrūkių tarsi val- 
dovas, iš mažens pratęs, kad jį garbintų visi aplinkiniai, 
kurie grynai iš įpratimo pasirengę atsakyti įprastu manda- 

gumu monarchui. Paslaptingasis mano globėjas maloniai 
padavė sargui ranką ir lipšniai paklausė: 

— Kaip laikaisi, Dugalai? 

— Och; och! — sušuko Dugalas, šiek tiek prislopinęs 
balsą ir budriai bei neramiai apsidairydamas aplink.— 
Och! Matyti jus šičionai... šičionai! Och, kas bus, jeigu 
užuos vyresnybė, storapilviai sukčiai oldermenai! 

Mano vedlys prisidėjo pirštą prie lūpų ir tarė: 

— Nebijok, Dugalai; tavo rankos niekad neuždarys 
manęs į kamerą. 

— Neuždarys, niekad neuždarys; jos... jinai... aš grei- 
čiau sutikčiau, kad jos būtų nukirstos iki alkūnės. Bet 
kada jūs vėl keliausite tenai? Jūs nepamiršite manęs 
įspėti... Juk aš jums vargšas giminaitis, Dievas mato, tik 
septintos eilės giminaitis. . 

— Aš duosiu tau žinią, Dugalai, kai'tik pradėsiu vyk- 
dyti, ką sumaniau. 

* — Savo siela prisiekiu, kai tik duosite man žinią, kad 
ir sekmadienio vakarą, aš trenksiu raktus kalėjimo vir- 
šininkui į galvą arba iškrėsiu kokį kitą akibrokštą, 0 pir- 
Jnadienio rytą — tiek jis mane ir tematys! 

Paslaptingas mano nepažįstamasis sustabdė entuzias- 
tingus Dugalo patikinimus, vėl kreipdamasis į jį tą pačia: 
man nepažįstama. kalba (gėliška, kaip vėliau patyriau), 
matyt, aiškindamas, kokia paslauga jam dabar reikalinga. 
Atsakas: „Visa širdimi, visa siela“, —ir dar daugybė žo- 
džių, ištartų neaiškiai, bet tuo pačiu tonu, parodė, kad rak- 
tininkas pasirengęs įvykdyti, ko buvo prašytas. Jis patai- 
sė vos peUžec5NElĄ savo lempą ir davė man ženklą sekti 
iš paskos. 

— Ar jūs neisite su mumis? > PaklSŲE BŲ aš, žvelg- 
damas į savo vedlį. 

— Tai nebūtina, — atsakė tasai, — aš galėčiau jus tik 
varžyti; verčiau pasiliksiu šičia, kad saugiau galėtume pa- 
sitraukti, . 
— Tikiu, kad jūs manęs Lopalikššike pavojuje, — pasa- 
kiau aš. 

— Bet koks pavojus lygiai gresia šičia ir man, ir jums, 
tik man jis dvigubai didesnis,— atsakė nepažįstamasis 
drąsinamai, ir nebuvo galima juo nepatikėti. 

Aš nusekiau paskui raktininką, kuris, palikęs vidines 
duris atdaras, nusivedė mane įvijais laiptais, paskui ilga 

siaura galerija; galop, atidaręs vienas iš keleto durų į 
koridorių, stumtelėjo mane į nedidelę kamarėlę, pastatė 
žibintą ant eglinių lentų stalo ir, parodęs akimis į menku- 
tę lovą kampe, prašneko pusbalsiu: 

.— Jinai miega. 

Jinai? Kas „jinai'ė Niaišugi šitoje AUD 2IE buveinė- 
ję Diana Vernon? 

Aš dirstelėjau į lovą ir veikiau nusivyliau negu apsi- 
džiaugiau, supratės, kad taip spėdamas apsigavau. Išvydau 
nejauną ir negražią galvą su žila, dvi dienas neskusta barz- 
da, pridengtą raudona naktine kepuraite. Iš pirmo žvilgs- 
nio tuoj pat nusiraminau dėl Dianos Vernon likimo; antrą 
kartą žvilgtelėjęs — kai miegantysis pabudo iš gilaus 
miego, nusižiovavo ir prasitrynė akis — įžiūrėjau iš tik- 
rųjų visai kitus bruožus ir pažinau — vargšą savo bičiulį 
Oveną. Aš valandėlę pasitraukiau iš apšviesto rato, norė- 
damas leisti senukui atitokti; laimė, kad prisiminiau, jog į 
šią liūdesio celę buvau įsiveržęs slapta, ir net mažiausias 
triukšmas būtų sukėlęs pragaištingų padarinių. 

Tuo tarpu nelaimingasis pedantas, pasirėmęs viena 
ranka, o kita kasydamasis pakaušį, kilstelėjo lovoje ir 
balsu, kuriame stipriausias įniršis grūmėsi su ASCLEIĖ 
mu, sušuko: 

— Parėiškiu jums, misteri Dugalai, arba kaip ten jūs 
vadinatės, — jeigu teisėtas mano poilsis bus drumsčiamas 
šitokiu būdu, tai, viską susumavus, išeis, kad aš galų 
gale būsiu priverstas skųstis lordui ŽErai J 

— Su ja nori kalbėti vienas šentelmenas!'??,— atsilie- 
pė Dugalas, staiga iš laukinio kalniečio, kuris ką tik au- 
dringai džiūgaudamas, sveikino paslaptingą mano vedlį, 
vėl virtęs niūriu bei nesukalbamu kalėjimo sargu, ir „Pa- 
sisukęs ant kulnų išėjo iš: kameros. 

Ne taip jau greitai išaiškinau mieguistam kaliniui, kas 
aš toks esu; tačiau kai jisai mane pažino; beribė neviltis 
apniko geraširdį žmogelį, nes jis, žiAoma, T kad 

:— O misteri Frenkai, kokią bėdą užtraukėte jūs ir sau, 
ir firmai! Apie save aš negalvoju, aš tik eilinis skaitmuo, 
taip sakant; bet jūs — jūs buvote savo tėvui viso ko ga- 

Dugalas kalba gėliškai, vietoj „jisai“ sako „ jinai“ ir pan. 

lutinis rezultatas, jo omnium!“*, jūs galėjote tapti pirmuoju 
žmogumi pirmojo miesto pasaulyje pirmuosiuose prėky- 
bos namūose,— ir šit jūs uždarytas į bjaurų Škotijos ka- 
lėjimą, kur net šepečio NERESPSYSI purvui nuo drabu- 
žių nusivalyti. 

Niurzgėdamas jis ėmė trinti kadaise švarų ai 
rusvą švarką, prie kurio dabar buvo prilipę nešvarumai 
nuo kalėjimo kameros grindų. Įpratęs būti nepaprastai 
valyvas ir tvarkingas, jis dėl to kentė dar didesnį pasipik- 
tinimą. 

«< — O dangau, pasigailėki mūsų! — kalbėjo jis.— Ko- 
kia naujiena sukrės biržą Nieko panašaus nėra atsitikę 
nuo Almansos mūšio laikų"**, kai anglų aukos siekė penkis 
tūkstančius žmonių — nukautų ir sužeistų, nekalbant apie 
kitus nuostolius, neįtrauktus į balansą; bet tatai atrodo tik 
menkniekis prieš žinią, kad Osbaldistonas ir Trešemas ne- 
beišsimoka! 

Pertraukęs jo Šišlvartavimis, aš pasisakiau šičia pate- 
kęs ne kaip kalinys, nors vargu ai galėsiąs paaiškinti, kaip 
atsidūręs šioje vietoje tokiu neįprastu metu. Jo klausi- 
nėjamas aš nieko neatsakiau ir atkakliai teiravausi, neri- 
i(mnaudamas dėl jo paties padėties, iki pagaliau iškvočiau 
iš jo viską, ką jis man galėjo pranešti. Ataskaita išėjo ga- 
na niūri: Ovenas kuo puikiausiai mokėjo susiorientuoti 
komercinių reikalų labirintuose, užtat viso to, kas buvo 
už šitos sferos, jis,: Kaip žinote, neįstengė taip IEBgYa) su- 
prasti. 

Jo pasakojimas man atskleidė maždaug štai ką: iš 
dviejų mano tėvo prekybos firmos korespondentų Glaz- 
go mieste, kur jis turėjo daug reikalų ryšium su škotiš- 
komis savo parangomis, kurias aš jau minėjau anksčiau, 
ir mano tėvas, ir Ovenas pasirinko pareigingą ir sukalba- 
mą Mak Vitį. „Mak Vitis, Mak Finas ir bendrovė“, pre- 
kiaudami su garsiąja Anglijos firma, visuomet skaityda- 
vosi su ja ir būdavo nuolaidūs; graibstydamiesi pelnų ir 
komisinių pajamų, jie, kaip romūs šakalai, nuolankiai ten- 
kindavosi tuo, ką malonės palikti liūtas. Kad ir kokia maža 


23 Viskas (Iot.). į 

!* Almansos (miestas Ispanijoje) m ūšis įvyko 1707 metais 
per karą dėl Ispanijos paveldėjimo. ns R nės Saga ir jų sąjun: 
gininkai buvo nugalėti. 

jiems tekdavo pelno dalis, jinai. visada būdavo, kaip jie 
sakydavo, „pakankama kukliai jų kontorai“, ir kad ir kiek 
rūpesčių to siekiant jiems tekdavo patirti, jie visada „su- 
prasdavo, kad jokiomis paslaugomis neatsilygins savo di- 
džiai gerbiamiems Londono bičiuliams už nuolatinį pasiti- 
kėjimą. ir globą“. 

Mano tėvo nurodymai Mak Vičiui ir Mak Finui būda- 
vo lyg tie persų ar medų įsakymai, kurių negalima nei 
keisti, nei ginčyti, nei svarstyti, ir Oveno pedantiškumas, 
kurį jis mėgdavo tvarkydamas reikalus, — 0 jis juk buvo 
formalumų šalininkas, ypač kai pats galėdavo diktuoti juos 
ex cathedra'“*,— taip pat, regis, atrodė jiems ne mažiau 
šventas. Šis paslaugus ir pataikaujamas tonas labai glostė 
Oveną; tačiau mano tėvas geriau mokėjo perprasti žmo- 
nių širdis; ir gal todėl, kad šis pernelyg didelis nuolaidu- 
mas jam atrodė įtartinas, o gal todėl, kad jis mėgo pre- 
kybos reikaluose paprastumą ir trumpumą, o šie ponai įky- 
rėjo jam, be paliovos reikšdami savo atsidavimą,— jisai 
kas kartą atsisakydavo padaryti juos vieninteliais savo 
atstovais Škotijoje. Priešingai, daug sandėrių jis užmezgė 
per visai kito tipo korespondentą — žmogų, kurio gera 
nuomonė apie save patį virto arogancija ir kuris taip pat 
nemėgo anglų, kaip mano tėvas škotų. Turėti su jais rei- 
kalų šis žmogus sutikdavo ne kitaip, kaip visiškos lygybės 
pagrindu; jis buvo nepasitikįs, kartais priekabus, 0 pedan- 
tizmu rnienusileisdavo pačiam Ovenui ir laikėsi savo nu- 
sistatymo formos klausimais; čia jis būdavo nepalen- 
kiamas, nors visos Lombardo gatvės autoritetas būtų prie- 
štaravęs vienui Vienai jo paties nuomonei. 

Šios charakterio ypatybės kliudė tvarkyti reikalus su 
misteriu Nikolu Džarviu, dėl to dažnai kildavo ginčų, 
atšaldavo santykiai tarp angliškosios firmos ir jos kores- 
pondento; tik abipusis šalių suinteresuotumas neleisdavo 
galutinai jų nutraukti. Be to, Oveno savimeilė kartais nu- 
kentėdavo susikirtus su atkakliuoju škotu, todėl — jūs, 
Trešemai, turbūt nenustėbsite,— senasis mūsų bičiulis 
savo įtaka visada paremdavo mandagius, kuklius, sukal- 
bamus Mak Vitį ir Mak Finą, o apie Džarvį atsiliepdavo 
kaip apie Sroganiėsą, ks škotišką prekeivą, su kū- 


125 Pažodžiui: iš katedros (lot.) — tai yra autoritetingai, tokiu tonu, 
kuris neleidžia prieštarauti ar abejoti. 

riuo negalima dėl nieko susitarti. 

Todėl nenuostabu, kad prisiminęs šias aplinkybes, 
kurių smulkmenas teks sužinoti šiek tiek vėliau, Ovenas 
tą sunkią valandą, kai tėvui išvykus pabėgo Rešlis, vos at- 
kakęs į Škotiją (dviem dienom anksčiau už mane) kreipė- 
si pagalbos į gerus bičiulius — į tuos korespondentus, kurie 
visada pareikšdavo esą dėkingi, daug kuo skolingi ir trokš- 
tą kuo nors pasitarnauti. P.P.. Mak Vičio ir Mak Fino kon- 
toroje Gelaugeitė jis buvo priimtas su tokiu nuolankiu 
pagarbumu, kokį tiktai katalikas parodo šventajam savo 
patronui.. Tačiau deja! Saulę greitai apniaukė debesys; 
kai švelniai priimtas senukas, kupinas gražiausių. vilčių, 
ėmė pasakoti apie sunkią firmos būklę ir paprašė patarimo 
bei paramos, Mak Vitis tarsi suakmenėjo; o Mak Finas, 
dar nebaigus Ovenui išsipasakoti, palinko jau ties didžiąja 
buhalterijos knyga ir leidosi į neišbrendamus sudėtingus 
skaičiavimus, liečiančius jų firmos reikalus su Osbaldisto- 
no ir Trešemo prekybos namais, norėdamas nustatyti, kie- 
no pusėn linko saldo tą dieną. Deja! Skaičiai klojosi ne 
angliškųjų prekybos namų naudai; ir Mak Vičio bei Mak 
Fino veidai, iki šiol blankūs ir šalti, tapo grėsmingi, rūstūs 
ir pasalūs. 

Į misterio Oveno prašymą suteikti pagalbą bei paramą 
škotai atsakė pareikalaudami tučtuojau pristatyti garan- 
tijas gresiantiems stambiems nuostoliams firmos kracho 
atveju atsverti; galų gale jie, paprastai kalbant, pareikala- 
vo, kad grynasis fi'mos aktyvas, skirtas kitiems tikslams, 
būtų perduotas į jų rankas kaip tik šiam tikslui. Ovenas 
pasipiktinęs atmetė šitokį reikalavimą, pareiškęs, kad šis 
yra žeminantis jo klientams, neteisingas kitų Osbaldis- 
tono ir Trešemo kreditorių atžvilgiu ir parodo šį reika- 
lavimą pateikusių asmenų didį nedėkingumą. 

Prasidėjus ginčui, škotai gavo galimybę bei dingstį (o 
tai visada labai patogu tam, kuris neteisus) įsikarščiuoti 
ir neva jiems mesto įžeidimo pretekstu. griebtis priemonių, 
nuo kurių kitu atveju juos būtų sudraudusi jeigu ne. sąži- 
nė, tai bent padorumas. 

Ovenas, kaip, manau, yra įprasta, turėjo nedidelį pajų 
firmoje, kur tarnavo vyriausiuoju klerku, todėl buvo as- 
meniškai atsakingas už visus jos įsipareigojimus. Tatai 
žinojo ponai Mak Vitis ir Mak Finas; ir štai, nusprendę 
įrodyti nelaimingajam senukui savo galybę arba veikiau 

priversti jį šitokiu kraštutinumu sutikti su tomis jiems 
naudingomis priemonėmis, kurias jis taip pasipiktinęs at- 
metė, jie pasinaudojo savo teise suimti skolininką, paso- 
dinti jį į kalėjimą, kaip tai, matyt, leidžia Škotijos įstaty- 
mai (be abejo, tuo skatindami dažnai jais piktnaudžiauti) 
tais atvejais, kai kreditorius, nepaisydamas sąžinės, pii- 
siekia, kad skolininkas nėva ketinąs išvykti už šalies ribų. 
Tad šituo remiantis vargšas Ovenas jau antra diena sėdė- 
jo kalėjime, kai aš taip keistai buvau atvestas pas jį. 

Taigi nesužinojau nieko, kas mane paguostų. „Ką da- 
ryti?“ — klausiau pats save ir neradau atsako. Aš puikiai 
suvokiau, kokia grėsmė užgulė mus, tačiau sunkiau buvo 
rasti priemonę jai įveikti. Mano jau gautas įspėjimas, ma- 
tyt, turėjo nurodyti, kad ir man gresia pavojus netekti 
laisvės, jeigu atvirai stosiu ginti Oveno. Ovenas pritarė 
mano būgštavimui ir perdėtai pasiduodamas baimei ėmė 
mane įtikinėti, kad. joks škotas nesutiksiąs atsižadėti dėl 
anglo nė vieno fartingo; jis bematant rasiąs reikiamą 
straipsnį ir suimsiąs jį -patį, jo žmoną, vaikus, visus tar- 
nus bei tarnaites ir net kiekvieną pašalinį žmogų, atsitik- 
tinai atsidūrusį skolininko naguose. Skolų įstatymai dau- 
gelyje valstybių tokie beširdiškai nuožmūs, kad aš negalė- 
jau visiškai paneigti jo tvirtinimo; o esamomis aplinky- 
bėmis mano suėmimas būtų smogęs tėvo reikalams coup 
de grūce““. Viską apgalvojęs, aš paklausiau Oveną, ar 
nedingtelėjo jam į galvą kreiptis į kitą mūsų firmos ko- 
respondentą Glazge, į misterį Nikolą Džarvį..- 

Ovenas atsakė, kad. pasiuntęs rytą jam laišką, bet jei- 
gu sukalbami ir tokie lipšnūs Gelaugeito džentelmenai 
pasielgę su juo taip griežtai, tai ko gi laukti iš užsispyrė- 
lio storžievio, gyvenančio Druskos Turgavietėje? 

'ūs greičiau įtikinsite maklerį atsisakyti komisinių, 
negu S aniaukaije iš tokio žmogaus kokios nors paslaugos 
be per contra!*",— pasakė man Ovenas.— Jisai net neatsa- 
kė į mano laišką, kuris jam buvo įteiktas tiesiog į rankas 
anksti rytą, kai ėjo į bažnyčią. . 

Čia vargšas skaitmenų tarnas nusivylęs įsikniaubė į 
skurdžią savo lovikę, raudodamas: 


126 Pažodžiui: malonės smūgis (pranc.) — - paskutinis smūgis, kuriuo 
pribaigiamas nugalėtas priešas. 
Be kompensacijos, be atlyginimo (Iot.). 


221 


— Mano brangusis, mano nelaimingasis ponaiti! Ne- 
laimingasis mano ponaiti! O misteri Frenkai, misteri Fren- 
kai, dėl viso to kaltas jūsų užsispyrimas! Ak ne, kam aš 
tai sakau jums, kai jūs ir taip prislėgtas nelaimės! Teat- 
leidžia man Viešpats. Tokia jau Dievo valia, ir žmogus turi 
jai nusilenkti. 

Filosofiškas mano nusiteikimas nesutrukdė man, Tre- 
šemai, drauge su doruoju senuku išgyventi jo liūdesį, ir 
mes abu apsipylėme ašaromis. Manosios buvo dvigubai 
skaudesnės, nes atkaklus priešinimasis tėvo.valiai, nors 
gerasis Ovenas ir nedrįso man priekaištauti, įsmigo dabar 
į mano sąžinę kaip užgriuvusios nelaimės priežastis. 

Kai šitaip mudu vienas kitam liejome savo sielvartą, 
staiga mus pertraukė ir nustebino garsus beldimas į išo- 
rines kalėjimo duris. Aš išbėgau pasiklausyti į laiptų aikš- 
telę, tačiau tesigirdėjo vien raktininko balsas, čia garsiai 
atsakinėjąs kažkam. už durų, čia šnibždomis kažką sakąs 
žmogui, atvedusiam :mane čionai. 

— Einu! Tuojau einu,— kalbėjo jis garsiai; ir po to 
žemu registru: — O hon-a-ri! O hon-a-ri! Ką dabar daryti? 
Bėkite aukštyn ir slėpkitės už sasenacho' šentelmeno 
lovos. Einu, tuoj pat einu!.. Ahelanai! Ten milordas older- 
menas!?* ir ponas -viršininkas, ir sargyba! — Och, ir ką- 
pitonas eina šičion! Saugok mus, Viešpatie! Skubėkite į vir- 
šų, nes jie tiesiog ant mūsų užlips... Einu, tuojau einu! Spy- 
na baisiai užrūdijusis 

Kol Dugalas nenoromis ir kuo ilgiau delsdamas krapš- 
tėsi su velkėm ir kaiščiais, ruošdamasis įleisti už durų laus 
kiančius lankytojus, kurie jau ėmė triukšmauti netekę 
kantrybės, mano vedlys užbėgo įvijais laiptais ir įšoko 
į Oveno kambarį, o jam iš paskos ir aš. Jis paskubomis ap- 
žvelgė viską aplinkui, taris ieškodamas vietos, kur gali- 
ma būtų pasislėpti, paskui tarė man: 2 

-— Paskolinkite man kol kas savo pistoletus... Bet ne- 
verta, apsieisiu ir be jų. Kad ir ką jūs bepamatytumėte, 
nekreipkite dėmesio ir nekiškite nagų i svetimas pešty- 
nes. Šis reikalas yra tik mano vieno, ir aš pats turiu su juo 
susidoroti kaip mokėdamas; man ir anksčiau ne kartą 


122 s asenachas —gėliškai saksas, tai yra anglas. 
129 Oldermenas — vyresnysis miesto tarybos narys. 

tekdavo įsivelti į tokią raizgalynę, o kartais — net į blo- 
gesnę. 

Tai taręs, nepažįstamasis nusimetė: švarką; per ankštą 
jo figūrai, atsistojo tiesiai priešais duris, į kurias įrėmė 
aštrų bei ryžtingą žvilgsnį, ir iš lėto šiek tiek atsilošė, tarsi 
sutelkdamas visas jėgas, kaip išdresiruotas arklys,: prieš 
šokdamas per kliūtį. Aš nė valandėlės neabejojau, kad 
mano vedlys pasiruošęs išsipainioti iš keblumo, vikriai 
puldamas tą, kuris pirmas pasirodys ant slenksčio, atsi- 
vėrus durims, ir veržlumu prasiskinti kelią į gatvę per vi- 
sas kliūtis. Ir tokia jėga bei miklumas tryško iš viso jo 
kūno, toks ryžtingumas iš žvilgsnio ir laikysenos, kad nė 
akimirkos neabejojau, jog jis prasiverš per priešų minią, 
jeigu tie jam sustabdyti nesigriebs kraštutinių priemonių. 

Kankinamai ir įtemptai slinko laikas nuo to momento, 
kai buvo atidarytos išorinės durys ir tuoj turėjo atsiver- 
ti durys-į Oveno kamerą; pagaliau jos prasivėrė, ir ant 
slenksčio pasirodė ne sargyba su užmautais ant šautuvų 
durtuvais, ne naktinis patrulis su vėzdais, alebardomis ar 
ietimis, o apveidi jauna moteriškė milelio sijonu, pasikai- 
šytu saugantis gatvės purvo, ir rankoje belaikanti žibintą. 
Paskui. moteriškę žingsniavo oresnė persona — neaukšto 
ūgio vyriškis, pečiūkas, šiek tiek stambokas ir, kaip vei- 
kiai paaiškėjo,.su oldermeno titulu: jis purtė trumpo pe- 
ruko garbanas, šnopštė ir duso iš niurzglaus nekantravimo. 
Mano vedlys, jam pasirodžius, šastelėjo atgal, tarsi norė- 
damas likti nepastebėtas, bet jam nebuvo kur pasislėpti 
nuo veriančio primerktų akių žvilgsnio, kuriuo įstatymų 
saugotojas apmetė visą patalpą. į 

— Nieko sau, gražu ir gana padoru, kad aš laukiu pusę 
valandos už durų, kapitone Stenčelzai,— tarė jis, kreip- 
damasis į kalėjimo prievaizdą, kuris pasirodė dabar tarp- 
dury, tarsi pasiruošęs sudaryti palydą didžiajam pareigū- 
nui.— Norint patekti į šitą kalėjimą, man teko laužtis su 
tokia jėga, kaip laužtųsi kiti, stengdamiesi pabėgti iš čia — 
vargšai, išklydėliai iš doros kelio!.. O kas gi čia? Kas gi 
čia?! Kalėjime pašaliniai — nakties metu, kai uždarytos 
lauko durys, ir. dar sekmadienį!.. Šito aš neleisiu, Stenčel- 
zai, taip ir žinokite... Užrakinkite duris, aš tuoj pat pasi- 
kalbėsiu su džentelmenais. Tik iš pradžių pasišnekėsiu 
štai su šiuo senu savo i aiejas, Na, misteri Ovenai, kaip 
laikotės, drauguži? 

— Nieko, ačiū, misteri Džarvi, — suvapėjo Ovenas, — 
kūnu aš, atrodo, sveikas, bet siela — - škaudžiai prislėgtas 
ligonis. N 

— „Suprantu, suprantu — ką ir besakyti! Baisus smūgis, 
ypač tam, kuris visada per daug aukštai laikė galvą, — to- 
kia jau žmogaus prigimtis, tokia prigimtis. Taip, kiekvie“ 
nas mūsų gali paslysti... Misteris Osbaldistonas — geras 
ir doras džentelmenas; bet jisai, pasakyčiau, yra iš tų žmo- 
nių, kurie nori arba pasidaryti kręzais, arba nusilaužti ra- 
gus, kaip sakydavo mano tėvas, garbingas dekanas!?“. Ma- 
no tėvas, dekanas, būdavo, sako man: „Nikai, jaunasis 
Nikai! (Jis, kaip ir aš, buvo vardu Nikolas; žmonės taip 
juokais ir vadindavo mus: jaunasis Nikas ir senasis Nikas.) 
Nikai,— sakydavo jis man,— niekad neatkišk rankos taip 
toli, kad paskui nebegalėtum jos. lengvai atitraukti atgal". 
Tą patį ir aš kartodavau misteriui Osbaldistonui, bet jis, 
rodos, ne taip jau-mielai klausydavosi mano pamokymų. 
O aš patardavau, tik gero telinkėdamas, tik gero telinkė- 


damas... 
Girdint taip plepiai ir su didžiu pasitenkinimu prime- 


namus jo paties patarimus ir pranašavimus, mažą tebuvo 
vilties susilaukti iš mišsterio Džarvio pagalbos. Tačiau 
netrukus paaiškėjo, kad-toks jo tonas buvo daugiau dėl 
netaktiškumo negu dėl geros valios stokos. Iš tikrųjų, kai 
Ovenas pasisakė šiek tiek užsigavęs, kad jam tokie dalykai 
primenami dabartinėje „padetyje; škotas paėmė jį už ran- 
kos ir tarė: į 

— Linksmiau, linksmiau, mano drauguži, anksti nukar- 
ti nosį! Nejaugi, jūs manote, aš atėjau šičia vidurnaktį ir 
vos nepažeisdamas sekmadienio vien tam, kad galėčiau pa- 
priekaištauti paslydusiam dėl jo klaidų? O, ne! Oldermenas 
Džarvis nepratęs šitaip daryti, kaip nebuvo pratęs ir 
jo tėvas, garbusis dekanas. Ką jūs, mano drauguži, ką jūs! 
Pirmutinė mano taisyklė — niekad sekmadienį negalyoti 
apie žemiškus reikalus; tačiau nors iš visų jėgų stengiausi 
išmesti iš galvos jūsų laiškutį, kurį gavau rytą, vis tiek 
kiaurą dieną daugiau galvojau apie jį negu apie pamokslą. 
Aš laikausi taisyklės: lygiai dešimtą gulu į lovą su gelto- 
nomis užuolaidomis, jeigu tik neužsuku pas kaimyną para- 
gauti keptos menkės'ar kaimynas pas mane. Štai paklaus- 


"0 Deka nas —čia reiškia: bažnyčios bendruomenės iždininkas: 

kite šią mergužėlę, jinai jums pasakys, ar tiesa, kad mano 
namuose įvesta tokia tvarka; 0 nūnai, suprantate, aš pra- 
sėdėjau kiaurą vakarą, skaičiau geras knygas ir žiovavau 
taip, tarsi būčiau norėjęs praryti šventojo Enocho bažny- 
čią, iki pagaliau išmušė dvylikta, leista valanda, kai galima 
atversti didžiąją buhalterijos knygą ir pažiūrėti, kokios yra 
mūsų sąskaitos su jumis; paskui, kadangi laikas ir jūros 
potvynis nelaukia, aš liepiau savo mergaitei paimti ži- 
mes negalėtume ko nors padaryti. Oldermenas Džarvis turi 
teisę įeiti į kalėjimą bet kuriuo dienos ar nakties metu; 
šita pačia teise naudojosi kadaise ir mano tėvas, dekanas, 
padoriausias žmogus, — amžiną jam atilsį! 

Nors, paminėjus didžiąją buhalterijos knygą, Ovenas 
ir suvaitojo, priversdamas mane liūdnai ir baimingai įtar- 
ti/kad ir čia saldo ne mūsų naudai, ir nors garbingojo 0!- 
dermeno kalboje aidėjo nemažą dozė puikavimosi ir pik- 
tas džiūgavimas savo paties gudriu 'įžvalgumu,— tačiau 
jo žodžiai skambėjo kažkaip nuoširdžiai, kažkaip gera- 
vališkai, ir tai nejučiomis sužadino man šiokių tokių vil- 
čių. Jis pareiškė norįs dirstelti į kažkokius jo paminėtus 
dokumentus, paskubomis juos ištraukė Ovenui iš rankų 
ir prisėdo ant lovos — „pailsinti savo kinkų“, kaip tei- 
kėsi pareikšti, susiviliojęs tokiu patogumu. Tarnaitė laikė 
žibintą, o misteris Džarvis, šnopuodamas, prunkšdamas 
ir niurzgėdamas tarpais dėl silpnos šviesos, tarpais dėl do- 
kumentų turinio, atidžiai juos skaitė. 

Matydamas, kad jis įsigilino į skaitymą, nepažįstama- 
sis, kuris buvo mane šičia atvedęs, nusprendė be jokių ce- 
remonijų pasišalinti. Jis davė man ženklą tylėti ir pakeis- 
damas pozą parodė norįs praslinkti pro duris taip atsar- 
giai, kad jo niekas nepastebėtų. Tačiau žvalusis įstatymų 
saugotojas (anaiptol nepanašus į senąjį mano bičiulį mis- 
terį Inglvudą) beregint pastebėjo š šį ketinimą ir užbėgo jam 
už akių: 

:— Ko spoksote, Stenčelzai? Priverkite duris, užrakin- 
kite spyną — ir saugokite iš lauko. 

Nepažįstamasis suraukė antakius ir, atrodė, jau gal- 
vojo, ai kartais neprasiskinti kelio jėga; bet nespėjus jam 
apsispręsti durys užsitrenkė, ir subildėjo sunkios velkės. 
Jis. kažką sumurmėjo gėlų kalba, ėmė žingsniuoti po kam- 
barį, paskui, tarsi atkaklus užsispyrėlis, nusprendęs žiū- 

rėti spektaklį iki pabaigos, atsisėdo ant ąžuolinio stalo ir 
ėmė švilpauti Škotijos kalniečių liaudies šokį stratspėjų. 

Misteris Džarvis, kuris, matyt, lengvai ir atgodžiai 
orientavosi komercijos reikaluose, bematant ir šičia išsi- 
aiškino visas smulkmenas ir kreipėsi į misterį Oveną maž- 
daug šitokiu tonu: 

— Taip, misteri Ovenai, taip. Jūsų firma iš tikrųjų 
tam tikrą sumą skolinga Mak Vičiui ir Mak Finui. (Begė- 
džiai, kiaulės snukiai! Juk ją dešimteriopai viršija pelnas, 
kurį jie iš jūsų išlupo supirkinėdami Glenkailzikato ąžuo- 
lynus, — juos jie man tiesiog iš dantų ištraukė. Ir jūs dar 
tada, misteri.Ovenai, primenu jums, užtarėte už juos Žo- 
delį; bet tatai dabar nebeturi reikšmės). Taigi, sere, jūsų 
firma skolinga jiems tam.tikrą sumą; todėl — ir kitiems sa- 
vo kontraktams su jumis užtikrinti — jie pasodino jus 
belangėn pas gerąjį misterį Stenčelzą. Taip, sere, jūs 
jiems skolingi ir galbūt skolingi dar kam nors šiek tiek — 
galbūt jūs šiek tiek skolingi man pačiam, Nikolui Džar- 
viui, oldermenui. 

— Neimsiu neigti, sere, kad šiandien saldo gali pasi- 
rodyti besąs ne mūsų naudai, — tarė Ovenas — bet prašau 
jus atsižvelgti... ) 

— Dabar, misteri Ovenai, man nėra kada atsižvelgti. 
Dabar, kai vos tik pasibaigė sekmadienis ir kai aš sėdžiu 
vidurnaktį drėgname ore, per penketą mylių nuo šiltos 
savo lovos, — dabar ne metas atsižvelgti. Tačiau, sere, 
kaip jums jau pasakiau, jūs skolingi man pinigų — gin- 
čyti netenka: daug ar mažai, bet jūs' man skolingi, tatai 
aš primygtinai tvirtinu. O jeigu taip, misteri Ovenai, aš 
nesuprantu, kokiu būdu jūs, energingas ir akuratus verslo 
žmogus, išpainiosite tą visą: reikalą, dėl kurio šičia atvy- 
kote, ir su visais mumis atsiskaitysite (o to aš tvirtai vi- 
liuosi), jeigu tupėsite šitoje cypėje, šitame Glazgo kalė- 
jime. Taigi štai ką, sere: jeigu jūs pristatysite garantiją 
judicio sisti — tai yra kad jūs nepaspruksite iš Škotijos 
ir pareikalavus tuoj pat prisistatysite teismui, neapvil- 
damas savo laiduotojo,— jus dar šiandien rytą bus galima 
išleisti į laisvę. 

— Misteri -Džarvi;— pratarė Ovenas,— jeigu atsiras 
toks bičiulis, kuris laiduos už mane, mano išlaisvinimas, 
be abejo, bus didžiai naudingas mūsų firmai ir visiems, 
kurie su ja susiję. 

— Gerai, sere,— kalbėjo toliau Džarvis,— toksai bi- 
čiulis, be abejo, gali laukti, kad jūs prisistatysite iškvies- 
tas ir jį išvaduosite nuo jo prisiimto įsipareigojimo. 

— Iškviestas tučtuojau prisistatysiu, jeigu tik nesu- 
sirgsiu ar nenumirsiu. Tatai tikra, kaip dukart du — keturi. 

— Gerai, misteri Ovenai,— baigė Glazgo miesto pi- 
lietis, — aš jumis pasitikiu ir tatai įrodysiu, sere, įrodysiu. 
Aš esu žmogus, kaip žinoma, tvarkingas ir darbštus, — tai 
gali paliudyti visas mūsų miestas; ir aš galiu pelnyti savo 
kronas, ir saugoti savo kronas, ir suvedinėti savo kronų 
sąskaitas su kuo man patinka — ar Druskos Turgavietėje, 
ar Gelaugeite. Ir aš žmogus atsargus, koks buvo kitados 
ir. mano tėvas, garbusis dekanas; tačiau leisti, kad doras 
sąžiningas džentelmenas, išmanąs komercijos reikalus ir 
galįs teisingai pasielgti su kiekvienu, — leisti, kad toksai 
džentelmenas kiūtotų šičia cypėje ir negalėtų nieko pa- 
daryti nei sau, nei.kitiems,— ne, pasakysiu iš širdies, aš 
verčiau pats laiduosiu už jus. Bet prašau neužmiršti: aš 
duodu laidą, kaip sako mūsų miesto sekretorius, judicio 
sisti, '0 ne judicatum solvi““', prašau neužmiršti; tatai 
didelis skirtumas.- 

Misteris Ovenas užtikrino jį, kad susidėjus aplinky- 
bėms jis nė nedrįstąs tikėtis laidavimo už faktišką skolos 
sumokėjimą, bet jo laiduotojui nesą ko būgštauti: ofi- 
Cialiai pareikalavus, jisai, Ovenas, nedelsdamas prisista- 
tysiąs teismui. 

— Tikiu jumis, tikiu. Užteks žodžių, užteks, Rytoj 
jūs pusryčiausite laisvėje. O dabar pasiklausykime, ką 
pasakys sau pateisinti jūsiškiai kameros draugai: kokiu 
būdu, aplenkę įstatymus, jie pateko čia nakties metu? 


3! Tai yra laiduotojas garantuoja tiktai laiduojamojo skolininko 
atvykimą į teismą, bet ne pačios skolos grąžinimą. 

XXIII SKYRIUS 


Sugrįžo vyras į namus, 
Sugrįžo „vakare, Š 
Namie — vaikinas gan dailus, 
Kur jam ką veikt nėra. 


„Sakyk, niekaip nesuprantu, ' 
Paaiškinki, žmona, 

Kaip rados jis tokiu metu? 
Paaiškink, ir gana. 


Senovinė dainelė 


Garbusis oldermenas paėmė iš tarnaitės rankų lempą 
ir ėmėsi apžiūrinėti, tarsi senovės Diogenas su žibintu 
rankoje Atėnų gatvėse; ir galbūt misteris Džarvis ne dau- 
giau už didįjį ciniką tikėjosi beieškodamas užtikti kokį 
nors didelį lobį. Visų pirma, jis priėjo prie paslaptingojo 
mano vedlio, kuris sėdėjo, kaip aš jau anksčiau aprašiau, 
ant stalo, įsmeigęs į sieną 'sustingusį žvilgsnį..Jo veido 
bruožai reiškė didžiausią atkaklumą, rankas jis laikė su- 
kryžiuotas ant krūtinės tarsi įžūliai; tarsi atsainiai ir, 
užkulniu belsdamas į stalo koją savo švilpiamos melo- 
dijės taktą, išlaikė tiriamą misterio Džarvio žvilgsnį su 
tokia nesudrumsčiama ramybe ir pasitikėjimu savimi, kad 
akimirką sušlubavo akylojo tardytojo orientacija ir at- 
mintis. į 

— Aha, ėhė, oho! — šūkčiojo garbusis oldermenas.— 
Garbės žodis!.. Negali būti... Ir vis dėlto... Ne! Garbės 
žodis, negali būti!.. O vis dėlto... Tetrenkia mane per- 
kūnas, bet aš turiu pasakyti... Plėšike tu, galvažudy, tikras 
šėtone, gimęs daryti vien bloga ir nieko gera, — nejaugi 
čia iš tikrųjų tu? 

— Kaip matote, oldermene,— pasigirdo lakoniškas 
atsakymas. : 

— Dievaži, ar čia iš tikrųjų tų, ar čia tik pikti raganų 
kerai!.. Tu, užkietėjęs maištininke, tu drįsai lįsti šičia, į 
Glazgo kalėjimą? Kaip tu manai, kiek verta tavo galva? 

— Hm! Pasvėrus kaip reikia, olandiškomis svarstyk- 
lėmis, jinai svertų, ko gero, daugiau negu visa jų krūva, 
„kurią sudarytų vieno provosto, keturių teisėjų, miesto 
sekretoriaus, šešeto -oldermenų ir keleto tarėjų galvos... 

— Ak tu, užkietėjęs nenaudėli! — pertarė jį misteris 
Džarvis.— Atgailauk verčiau dėl savo nuodėmių ir pasi- 
ruošk, nes tereikia man tik tarti žodelytį... : 

— Iš tikrųjų, teisėjau! — atsiliepė tasai, kuriam buvo 
skirta šitoji pastaba, ir, apsimesdamas, jog nieko nepaiso, 
susidėjo už nugaros rankas. — Bet jūs niekad nepasakysite 
šito žodelyčio. 

— "Kodėl gi aš jo nepasakysiu, sere? — sušuko įsta: 
tymų saugotojas.— Kodėl nepasakysiu? Atsakyk — kodėl? 

— Dėl trijų svarių priežasčių, oldermene Džarvi. Pir- 
ma, dėl senos mūsų pažinties; antra, dėl senutės, kuri da- 
bar šildosi prie židinio Stukavralachane,— dėl tos, kuri 
sieja mus kraujo giminystės ryšiais, — didžiai mano gėdai, 
pasakysiu! Ar lengva man prisipažinti, kad mano gimi- 
naitis terliojasi su buhalterijos knygomis, su verpalais, 
su audimo staklėmis, su šaudyklėmis ir verpštėmis, it 
koks nususęs amatininkėlis! O. trečia, oldermene, dar 
ir todėl, kad jeigu aš tik pastebėsiu, jog jūs nors per sprin- 
dį pajudėsite, norėdamas išduoti mane, aš ištinkuosiu šią. 
sieną jūsų smegenimis, ir. nė vieno žmogaus ranka nespės 
jūsų išgelbėti. 

— Jūs, sere, nepataisomas ir niekšingas akiplėša,— 
atsakė garbusis oldermenas, nė kiek. neišsigandęs,— ir 
jūs žinote, kad aš šitai suprantu ir nepabūgsiu nė akimir- 
kai gresiančio pavojaus. 

— Aš puikiai žinau, — atsakė. tasai, — kad jūsų gyslo- 
mis teka kilmingas kraujas, ir aš neturiu jokio noro kelti 
ranką prieš giminietį. Tačiau iš čia išeisiu toks pat lais- 
vas, kaip ir įėjau, arba Glazgo kalėjimo sienos dešimtį 
metų pasakos, kaip prasiskyniau kelią. 

— Gerai, gerai, — tarė misteris Džarvis, 
tirštesnis už vandenį, o bičiuliams ir giminiečiams nedera 
ieškoti krislo vienas kito akyje, kai svetima akis jo ne- 
pastebi. Senutei Stukavralachane būtų skaudu išgirsti, 
kad jūs, baisi kalnų gėda, suskaldėte man galvą arba kad 
aš padėjau užnerti kilpą jums ant kaklo. Bet prisipažink, 
užsispyręs kipše, kad jeigu nebūtum tasai, kas esi, tai 
aš dabar pačiupčiau vingriausią Ealvažuai Škotijos kal- 
nuose. 

— Jūs pasistengtumėt, giminieti, — atsakė mano ved- 
lys,— nesiginčijų; bet vargu, man regis, jūsų pastangos 
būtų sėkmingos, nes mes, kalnų perėjūnai, ne iš kel- 

mo spirti, ypač kai su mumis imama šnekėti apie gran- 
dines. Mes nepakenčiame ankštų drabužių — nei akme- 
ninių kelnių, nei geležinių petnešų!*?. 

— Vis dėlto, mielasis, jūs prišikapstysite iki akmeninių 
kelnių, iki geležinių petnešų ir iki kanapinio kaklaraiš- 
čio, — atsakė garbusis oldermenas.— Civilizuotoje šalyje 
niekas dar nekrėtė tokių išdaigų kaip jūs, — plėšikaujatė 
vos ne savo pačių kišenėje; bet tai jums neišeis į naudą, 
garbės žodis, įspėju jus! 

— Ir ką gi, giminieti, mane palaidojęs, užsivilksite 
gedulo drabužius? 

— Joks kipšas negedės jūsų, Robinai,— nebent tik 
varnos ir kovai, galiu lažintis iš ko tik norite. Bet pasa- 
kykite, mielasis, kur tūkstantis tų gerųjų škotiškų svarų, 
kuriuos jums paskolinau, ir kada galėsiu juos vėl pama- 
5 

— Kur jie? — atsakė mano vedlys, neva stengdamasis 
Srisiaikati: — Tiksliai pasakyti negaliu. Veikiausiai ten 
pat, kur ir pernykštis sniegas. 

— Vadinasi, Skehaliono viršūnėje, ar ne, gudrusis 
kalnų šunie? — pasakė misteris Džarvis.— O aš tikiuosi, 
kad jūs man sumokėsite juos šičia, vietoje. Ž , 

— Šitaip! — atsakė kalnietis. — Bet aš kišenėje netu- 
riu nei sniego, nei talerių. O kada jūs juos atgausite? 
Hm!.. „Kada karalius atsigriebs!“ — kaip koa senoje 
dainelėje. 

— Tai užvis blogiausia, Robinai! — atsakė Glazgo 
miesto pilietis. — Tu begėdiškas išdavikas, ir tai užvis 
blogiausia! Nejaugi jūs norite pas mus vėl grąžinti kata- 
likybę, savavaliautojų valdžią, norite pasodinti mums ant 
„sprando apsišaukėlį iš tos. šildyklės ir rują. vienuolių bei 
abatų? Jūs pasiilgote kvailiausių apeigų, kamžų bei smil- 
kyklių-ir visokių kitokių nešvankybių? Geriau verskitės 
kaip ir pirma senuoju savo amatu: plėšikaukite, žudykite, 
rinkite juodąją duoklę; geriau ką nors apvaginčt, EEEU 
stumti į pražūtį visą šalį. 

— Užteks, mielasis, liaukitės pliauškęs“ visokias vigų 
nesąmones, — atsiliepė kalnietis, — mudu pažįstame vienas. 
kitą jau nebe pirma diena. Aš paseksiu, kad jūsų kontora 


82 Tai yra — kalėjimo sienų ir. grandinių. 

liktų neapšvarinta, kai sijonuoti vyrukai'“* ateis aptvar- 


kyti Glazgo krautuvių ir išgabenti iš jų senų prekių. O 
jums, Nikolai, kol to nereikalauja tiesioginė jūsų parei- 
ga, nėra ko matytis su manimi dažniau, negu aš panorėsiu 
ats. | 
Ė — Tu esi akiplėša, niekšas, Robai,— pasakė garbusis 
oldermenas,—ir kada nors būsi pakartas visos šalies 
džiaugsmui. Bet aš nesiruošiu kaip blogas paukštis teršti 
savo lizdo, jeigu manęs šitai daryti. neprivers didžiausias 
būtinumas arba pareigos balsas, kurio niekas negali ne- 
paklausyti. O kas čia per velnias? — paklausė jis, pasisuk- 
damas į mane.— Koks nors plėšikas, užverbuotas į jūsų 
gaują, ar. ne? Sprendžiant iš pažiūros, jo širdis įžūli ir 
smelkiasi plėšikauti, o-kaklas ilgaš ir nekantrauja kilpos. 

— Ak, gerasis misteri Džarvi— tarė Ovenas, kuris 
kaip ir aš nustebęs tylėjo per visą šį keistą susitikimą 
ir.ne mažiau. keistą pašnekesį tarp šių dviejų nepaprastų 
giminiečių.— Gerasis misteri Džarvi, šis jaunuolis yra 
misteris Frenkas Osbaldistonas, vienintelis mūsų firmos 
šefo sūnus; jis turėjo įsijungti į firmos reikalų tvarkymą, 
kai Rešliui Osbaldistonui, jo pusbroliui, pasisekė laimin- 
gai užimti jo vietą (tai sakydamas, Ovenas nesusivaldė 
nesuvaitojęs). Tačiau šiaip ar taip... 

— O, aš girdėjau apie šitą šalaputrį, — pertarė jį škotas 
pirklys. — Tai iš jo. jūsų viršininkas, lyg senas užsispyręs 
kvailys, užsigeidė žūt būt padaryti pirklį, ar jis pats to 
norės,.ar ne; o bernaitis, nemėgdamas darbo, iš kurio pri- 
valo -gyventi kiekvienas doras žmogus, tapo klajojančių 
komediantu? Puiku, sere! Kaip "jums patinka jūsų paties 
darbeliai? Kaip, jūsų manymu, ar gali“ Danijos princas 
Hamletas arba karaliaus Hamlėto šmėkla garantuoti už 
misterį Oveną, sere? 

— Jūsų patyčių nesu nusipelnęs, bėt gerbiu gerus 
jūsų ketinimus. ir didžiai esu dėkingas už paramą, kurią 
sutėikėte misteriui Ovenui,' todėl nesijaučiu įžeistas. Ši- 
čia mane atvedė viltis, kad aš kuo nors, — galbūt labai 
maža kuo,— padėsiu .misteriui Ovenui sutvarkyti savo 
tėvo reikalus. O apie savo polinkį „prekybai tik 2 aš „Vienas 
galiu, geriausiai spręsti. 


"98 Tai yra — Škotijos kalniečiai. k > 

— Prisipažinsiu,— prabilo kalnietis, — aš šiek tiek 
jaučiau pagarbos šitam bernaičiui, dar nežinodamas, kas 
jis per vienas; o dabar aš jį gerbiu už jo panieką audė- 
jams, verpėjams ir kitiems amatininkėliams bei pačiam jų 
verslui. | 

— Tu pasiutai, -Robai,— tarė oldermenas,— pasiutai 
kaip zuikis kovo mėnesį, nors aš niekaip nesumetu, kodėl 
zuikis kovo mėnesį turi dūkti labiau negu švento Martyno 
dieną!?*| Audėjai!.. Gal šėtonas nutrauks tau nuo pečių 
drabužį, kurį išaudė sumanūs audėjai. Verpėjai!.. Nagi 
tu pats veji ir suki sau garantuotą virvę! O šitas pienburnis, 
kurį tu varai trumpiausiu keliu į kartuves ir į pragarą, — 
sakyk, ar padės čia jam' tie eilėraštpalaikiai ir komedijos 
ką nors daugiau kaip nežmoniškas tavo burnojimas ir 
ištrauktas L nelemtasis šventvagy? Galbūt „Tityre 
tu patule“!š* ,— rodos, šitaip ten parašyta? — pasakys jam, 
kur pasislėpė Rešlis Osbaldistonas? O gal Makbetas su 
savo plėšikais ir galvažudžiais, pasiėmęs dar tavuosius, 
sukrapštys jam penkis tūkstančius svarų apmokėti vekse- 
liams, kuriems lygiai po dešimties dienų sueina terminas? 
Nagi pamėgink, Robai, patalkininkauti jam per Naka 
su tais visais jų kardais, su iešmais, su andreaferaromis'* 
su odiniais skydais bei brogais'“", su jų kapšais. 

— Po dešimties dienų? — pakartojau aš ir instinktyviai 
išsiėmiau Dianos Vernon laišką; kadangi buvo praėjęs 
laikas, iki kolei privalėjau saugoti antspaudą nepaliestą, 
dabar aš jį paskubomis sulaužiau. Iš neadresuoto „voko 
iškrito užklijuotas raštelis — taip drebėjo mano pirštai, 
kai aš jį ėmiau. Į vidų pro išmuštą lango stiklą papūtęs 
vėjas švystelėjo raštelį prie kojų misteriui Džarviui, kuris 
pakėlė jį, nesivaržydamas smalsiai peržvelgė adresą ir, 
man didžiai stebintis, padavė jį savo giminiečiui, saky- 
damas: 

— Vėjas athešė laišką, kam ir derėjo, nors buvo dešimt 


= 


4 Lapkričio vienuoliktoji. 
5 „Ak geraširdi Titirai“ (Iot.); Vitiras — sentimentalus pieme- 
nukas, pirmosios Vergilijaus Bukolikų eklogos personažas. 
" Andrea fe1 rara— platus ir trumpas Škotijos kalniečių 
kardas. 
37 Brogai— ypatinga odinė Škotijos kalniečių avalynė. 

tūkstančių šansų, kad jis galėjo nepatekti adresatui į 
rankas. 

Kalnietis, perskaitęs adresą, be ceremonijų atplėšė 
raštelį. Aš pamėginau jį sustabdyti. > 

— Leiskite „man pirma įsitikinti, sere,— tariau aš,— 
kad laiškas adresuotas jumis; kitaip aš neleisiu jums jo 
skaityti! 

— Nesijaudinkite, misteri Gsbajaišionai = nesu- 
drumsčiamai ramiai atsakė kalnietis. — Prisiminkite teisėją 
Inglvudą, raštininką Džobsoną, misterį Morisą, o švar- 
biausia — prisiminkite nuolankųjį jūsų tarną Robertą 
Komilį'*š ir žaviąją Dianą Vernon. Prisiminkite visa tai, 
ir jums neliks abejonės, kad laiškas skirtas man. 

Aš nusistebėjau iš savo paties neatgodumo. Kiaurą 
naktį „hepažįstamojo balsas ir net bruožai, tegu ir neaiš- 
kiai įžiūrimi, kažką man priminė, nors aš ir negalėjau jų 
susieti su konkrečiu žmogumi arba vieta: Bet dabar mane 
lyg aušra nuplieskė: prieš mane buvo ne kas kitas kaip 
Kempbelas! Dabar išsyk prisiminiau šį stiprų, skardų balsą, 
šiuos griežtus, rūsčius, bet drauge ir taisyklingus veido 
bruožus; ir šį škotišką dialektą su vaizdingais žodelyčiais 
bei priežodžiais, kurie (nors jisai galėjo kalbėti be jų, 
kai pasistengdavo) vis dėlto prasiverždavo jam susijau- 
dinus, suteikdami jo pajuokai kandumo ir priekaištams 
aštrumo. Ūgiu jis atrodė veikiau žemesnis už vidutinį, 
bet jo kūnas buvo toks tvirtas, kad galėjo puikiai derėti 
su vikremu: nepaprastas jo judesių lengvumas ir laisvu- 
mas neginčijamai bylojo, kad šita ypatybė išvystyta kaip 
tik begalima tobulai. Tik dvi savybės trikdė harmoniškai 
taisyklingą jo figūrą: pečiai buvo ne pagal ūgį platūs, 
todėl, nors būdamas šiek tiek sausokos povyzos, atrodė 
gana kresnas; antra, jo rankos, nors ir apvalios, raume- 
ningos bei stiprios, buvo beveik nenormaliai ilgos. Vėliau 
man teko girdėti, kad ilgomis savo rankomis jis mėgdavo 
didžiuotis: esą galėdavo, dėvėdamas tautiškus kalniečių 
drabužius, nesulenkęs nugaros surišti kelnių keliaraiščius; 
be to, jos teikdavo jam nemažą pranašumą, kai tekdavo 
darbuotis kardu, kurį valdyti jis mokėjo tiesiog meistriš- 
kai. Tačiau, suprantama, šitoks neproporcingumas jam 


3 Taip šiaurėje tariama Kempbelo pavardė. 

atėmė teisę garsėti kaip gražuoliui, Kuriuo būti, jeigu ne 
tai, jisai, be abejo, galėjo turėti pretenzijų; šis defektas 
darė jo išvaizdą kažkokią laukinę, netaisyklingą; žvelg- 
damas į jį, aš nejučiomis prisiminiau senutės Meibl pasa- 
kojimus apie senovės piktus, kurie žiloje senovėje siaub- 
davo savo antpuoliais Nortumberlendą ir buvo, pasak 
jos, pusiau Žmonės, pusiau demonai; kaip ir šis žmogus, 
jie pasižymėjo drąsa, gudrumu, nuožmumu, buvo ilgaran- 
kiai ir plačiapečiai. 

Tačiau prisiminęs, kokiomis aplinkybėmis mes buvome 
susitikę anksčiau, aš negalėjau abejoti, kad laiškas iš tik- 
rųjų adresuotas jam. Jisai užėmė svarbią vietą tarp tų 
mįslingų asmenybių, kurios; iš visa ko. sprendžiant, darė 
įtakos Dianai ir kurioms jinai, savo ruožtu, irgi turėjo 
įtakos. Skaudu buvo pagalvoti, kad tokios meilios būty- 
bės likimas yra susipynęs su šio beviltiško žmogaus lem- 
timi; bet abejoti tuo aš negalėjau. Tačiau kokią pagalbą 
jis galėjo suteikti man, tvarkant tėvo reikalus? Į galvą 
toptelėjo tik vienas atsakas: kartą Rešlis Osbaldistonas, 
mis Vernon prispirtas, rado būdą -suieškoti misterį Kemp- 
belą, kai jo prireikė, kad būčiau išteisintas nuo Moriso 
iškelto apkaltinimo; ar kartais negalėjo jos įtaka lygiai 
taip priversti Kempbelą suieškoti Rešlį? Padaręs šitokią 
išvadą, įsidrąsinau paklausti, kur besąs pavojingasis mano 
giminaitis ir kada misteris Kempbelas kalcis su. La 
Tačiau: tiesioginio atsako nesulaukiau. : 

— Sunkų jinai man davė uždavinį, bet teisingą, tad 
pasistengsiu neapvilti. Misteri Osbaldistonai, aš gyvenu 
netoliese nuo čia, mano giminietis gali jums parodyti 
kelią. Paveskite misteriui Ovenui atlikti Glazge viską, ką 
jis galės, o pats vykite su manim į kalnus, — labai galimas 
daiktas, kad aš jus pradžiuginsiu ir padėsiu jūsų tėvui 
bėdoje. Aš beturtis žmogus; bet gera galva ant pečių 
geriau už bet kokius turtus. O jūs, giminieti — pridūrė 
jis, pasisukęs į misterį Džarvį, — jeigu neatsisakytumėt su 
manimi paragauti gero škotiško kolopso!“ ir elnio kūm- 
pio, atkeliaukite drauge su šiuo anglu tiesiai į Draimėną 
arba į Buklivį, 0. gal geriausia į Abėrfoilo klachaną!“", 
ten aš: paliksiu kokį ŽINOBŲi kuris jus palydės. Aki, Vaciės, 


88 Kolopsaš— mėsiško tarko kebinyė Si ka ; 0 
4 Klachanas— kaimelis Škotijos kalnuose. MS 

kur aš būsiu tuo metu. Ką pasakysite, giminieti? Šit jums 
mano delnas: švarių švariausiai,.be apgaulės. 

— Ne, ne, Robinai,— tarė atsargusis miestietis, — aš 
retai teišvykstu iš Gorbalso; man nėra kada klaidžioti 
po laukinius jūsų kalnus, Robinai, su tavaisiais atlapakel- 
niais, ir, šiaip ar taip, man netinka, užimant šitokią vietą. 

— Tetraukia tave velniai su visa tavo vieta! — atsi- 
liepė Kempbelas.— Už „vienintelį kilmingo kraujo lašą, 
patekusį į tavo gyslas, tu privalai būti dėkingas antros 
eilės mano proseneliui, kurį išteisino Dumbartono teismas, 
o tu čia putiesi ir sakai, kad pažeisi savo orumą, atvykda- 
mas pas mane į svečius! Klausyk, mielas drauguži. Aš bu- 
vau pasiskolinęs sumelę; ją tau sumokėsiu, tą tavo tūks- 
tantį škotiškų svarų su kaupu, visus iki paskutinio varioko, 
jeigu tu nors kartą gyvenime pasirodysi besąs pado- 
rus žmogus ir atkulniuosi pas mane drauge su šiuo sase- 
nachu. 

— Tau irgi nėra ko riesti nosies dėl savo kilmingu- 
mo,— atsakė garbusis oldermenas: — nagi pamėgink nu- 
nešti į turgavietę kilmingąjį savo kraują, — pažiūrėsimė, ar 
daug tu už jį pelnysi. Bet jeigu aš iš tikrųjų nukeliaučiau 
pas jus, tai ar'tu nemeluoji, kad grąžintum man pinigus? 

— Prisiekiu —atsakė  kalnietis,— šventaisiais pa- 
laikais, kurie ilsisi po pilkuoju Inch Keilicho'“! akmeniu. 

'— Užteks, Robinai, užteks; mes pažiūrėsime, ką bus 
galima padaryti. Tačiau nelauk: Aukštutinės Škotijos sie- 
nos aš neperžengsiu, nieku gyvu neperžengsiu! "Tu priva- 
lai mane pasitikti kur nors ties Bukliviu ar Aberfoilo kla- 
chane. Taigi nepamiršk! Vadinasi, sutarta! 

— Nebijokite, nebijokite, — atsakė Kempbelas. — Aš 
būsiu ištikimas kaip plieno durklas, niekad neišdavęs sa- 
vo nešiotojo. Bet man jau laikas pasišalinti, giminieti, nes 
Glazgo cypės oras nelabai naudingas kalniečio sveikatai. 

— Tikra tiesa, — pritarė pirklys.—-Jeigu tik aš atlik- 
čiau savo pareigą, tu ne taip jau veikiai pakeistum atmosfe- 
rą, kaip mėgsta sakyti mūsų kalėjimo pastorius. Och .och 


4 Inch Keilichas — sala Loch Lomonde, kur Mak Gregorų 
klanas paprastai laidodavo savo numirėlius ir. kur dar ir šiandien galima 
pamatyti jų antkapius. Anksčiau. saloje buvo moterų vienuolynas, — iš 
čia ir jo pavadinimas — Inch Keilichas, tai yra „Senučių sala“. (Autoriaus 
pastaba. ) 

och, prisigyvenau iki to, kad štai pats padedu nusikaltėliui 
pasislėpti nuo teisingumo! Tatai liks amžina gėda ir negar- 
bė man, mano namams ir mano tėvo atminimui. 

— Ta ta ta! Būta dėl ko sielvartauti! Atsitūpė musė 
ant sienos — na ir“ tetupi sau,— atsakė jo giminietis.— 
Išdžiūvęs purvas lengvai "nusitrina. Jūsų tėvas, mielas 
žmogau, ne blogiau už ką nors kitą mokėjo žiūrėti pro pir- 
štus į tūlo savo bičiulio nuodėmes. 

— Gal ir tavo tiesa, Robinai,— prabilo valandėlė pa- 
mąstęs garbusis oldermenas,— jis buvo atgodus žmogus, 
amžiną atilsį, dekanas. Jisai suprato, kad mes visi turime 
silpnybių, o savo bičiulius jisai mylėjo. Taigi tu jo nepa- 
miršti, Robinai? 

Šito jis paklausė kažkaip graudžiai, kartu juokingai ir 
jaudinamai. 

— Pamiršti, amžiną atilsį, dekaną! — atsiliepė jo gi- 
minietis.— Na kaipgi aš galiu jį pamiršti? Jis buvo nagin- 
gas audėjas, ir pirmąsias savo kelnes aš nešiojau jo išaus- 
tas. Tačiau pasiskubinkime, mielas giminieti. 


" Pripilkit bokalą, pripilkit midaus, 
= Pašaukite tarną, pašaukit tuojaus: 
Lai žirgą.balnoja, lai kelia vartus, — 
Palikt mielą Dundį jau metas man bus. 


— Tyliau, sere,— įsakmiai tarė garbusis oldermenas.— 
Ar galima taip garsiai šūkauti, kai dar nepasibaigė sek- 
madienis? Šitos sienos turėtų išgirsti jus traukiant visai 
kitokią dainelę. Mums dar teks atsakyti už šitą pabėgimą. 
Stenčelzai, atidarykite duris. 

Kalėjimo prievaiždas įvykdė įsakas, ir mes visi kartu 
išėjome. Stenčelzas nustebęs žiūrėjo į du nepažįstamuo- 
sius, matyt, nesuvokdamas, kaip jie pateko šičia be jo ži- 
nios; bet misteris Džarvis trumpai pasakė: „Tai — mano bi- 
čiuliai, Stenčelzai, mano bičiuliai“, — ir tam dingo bet koks 
noras klausinėti. Mes nusileidome apačion į sargybinę ir 
keletą kartų šūktelėjome Dugalą, bet į šūksmą niekas neat- 
siliepė; galų gale Kempbelas -pratarė ironiškai nusišypso- 
jęs: - 
— Jeigu Dugalas pasiliko toks pat šaunuolis, kokį aš 
pažinojau jį buvus anksčiau, vargu ar jis laukia, kol jam 
kas pareikš padėką už nakties išdaigą, dabar jis greičiau- 

siai dumteę dumia kiek kojos įkerta Balamaho perėjos link. 

— Ir paliko mus... o svarbiausia — mane, mane patį, — 
uždarytus visai nakčiai kalėjime! — suriko teisėjas, įnir- 
šęs ir sutrikęs.— Duokite šen greičiau plaktuką, atsuktu- 
vą, reples ir kaltą; pasiųskite seniūno Jetlino, kalvio, ir 
pasakykite jam, kad teisėją Džarvį uždarė kalėjime plėši- 
kas kalnietis, kurį jisai pakars taip aukštai, kaip nekabojo 
ir Amanas... 

— Kai sugaus jį, — rimtai pridūrė Kempbelas.— Bet 
palaukite,-durys veikiausiai neuždarytos. 

Iš tikrųjų, pamėginę mes įsitikinome, kad durys ne tik 
paliktos neužrakintos, bet kad Dugalas pasitraukdamas 
pasičiupo ir raktus, šitaip pasirūpinęs, kad niekas ne- 
pasiskubintų užimti jo paliktų raktininko pareigų. 

— Tasai palaidūnas Dugalas pasirodė turįs sveiko pro- 
to prošvaisčių — tarė Kempbelas.— Jis susigaudė, kad 
atidarytos durys gali man praversti sunkią akimirką. 

„Mes buvome jau gatvėje: 

— Sakau jums, Robinai,— tarė įstatymų saugotojas, — 
vadovaudamasis menku savo protu, sakau jums, jeigu 
norite 'ir toliau šitaip laisvai gyventi, jums reikia bėdos 
atvejui laikyti po vieną savo vyruką raktininku kiekvie- 
name Škotijos kalėjime. 

— Man pakanka turėti po vieną giminietį oldermeną 
kiekviename mieste, pusbroli Nikolai. Linkiu jums labos 
nakties, tikriau pasakius — labo ryto! Ir nepamirškite 
Abertoilo klachano. 

Nelaukdamas atsakant, jis šastelėjo į kitą pusę gatvės 
ir dingo patamsyje. Ir tuoj pat išgirdome, kaip jis tyliai 
ir keistai sušvilpė ir kaip jam akimirksniu kažkas atsakė. 

-— Girdite? Švilpia kalnų velniai, — tarė misteris Džar- 
vis, — įsivaizduoja, kad jie jau;savo kalnuose, Ben Lo- 
mondo pakraščiuose, kur jie gali klykauti ir švilpauti ne- 
paisydami, ar šeštadienis, ar sekmadienis. 

Bet čia jo šneką staiga pertraukė kažkoks sunkiai 
žvangtelėjęs daiktas, nukritęs prieš mus ant grindinio: 

— Saugok mus Viešpatie! Kas gi dar čia nutiko? Mati, 
pakelk aukščiau žibintą... Raktai, garbės žodis, raktai! Ką 
gi, tatai neblogai — jie, šiaip ar taip, miestui kainuoja pi- 


4 Amanas — pagal Biblijos padavimą, Persijos valdovo Ar- 
takserkso favoritas; jis pateko į nemalonę ir buvo pakartas. 

nigus, jiems dingus, kiltų dar visokių šnekų! Och, jeigu 
pasieks gandas apie šios dienos darbelius oldermeną Gre- 
hemą, mano galva pražils, kol išsikapstysiu iš rūpesčių. 

Kadangi mes kol kas buvome spėję nutolti nuo kalėji- 
mo vartų vos keletą žingsnių, tai nunešėme raktus atgal 
ir įteikėme juos vyresniajam kalėjimo sargui, kuris užuot 
pagal savo įprotį užrakinės duris ir nuėjęs ilsėtis saugo- 
jo sargybinę, iki ateis tas ar kitas jo padėjėjas, kurį jis 
iškvietė pavaduoti pabėgusio kelto Dugalo. 

Atlikę šią pareigą miestui, leidomės toliau, ix kadan- 
gi man buvo pakeliui su garbiuoju oldermenu, aš pasinau- 
dojau jo žibinto šviesa, o jis atsirėmė į mano ranką; taip 
mes traukėme per gatves, kurios, nežinau kaip dabar, o 
tais laikais buvo tamsios, nelygios ir blogai grįstos. Pagy- 
venusiam žmogui labai malonu, kai jam rodo pagarbą jau- 
nuolis. Garbusis oldermenas pareiškė didžiai mane užjau- 
čiąs ir baigdamas pasakė: kadangi aš „nei aktorius ir nei 
teatralas“, kurių nemaža tarp nūdienės kartos jaunuolių 
ir kurių jisai neapkenčiąs visa siela, tai jis, oldermenas, 
labai džiaugsiąsis, jei aš sutiksiąs rytą paragauti pas jį 
keptos menkės arba šviežios silkės,-— juo labiau kad per 
pusryčius būsiąs ir mano bičiulis, misteris Ovenas, kurį 
jis iki to laiko spėsiąs išvaduoti iš kalėjimo. 

— Brangusis sere, — tariau aš, su padėka priimdamas 
kvietimą, — kaip jūs galėjote pagalvoti, kad aš komedi- 
antas? 

— Aš nė nepagalvojau, — atsakė misteris Džarvis, — 
tai vis tas ilgaliežuvis, vardu Ferservis, kuris vakar buvo 
atėjęs pas mane orderio, kad aš rytą pasiųsčiau šauklį ieš- 
koti jūsų po miestą. Jis man papasakojo, kas jūs per vie- 
nas ir kaip tėvas išdanginęs jus iš namų, nes jūs nenorė- 
jęs tapti pirkliu, ir kaip jūsiškiai būgštaują, kad jūs kar- 
tais nepadarytumėte gėdos visai giminei ėmęs vaidinti 
scenoje. Mūsų choro dirigentas, toks Hamorgas, atsitempė 
Ferservį pas mane ir pasakė, kad jisai esąs senas jo pažįs- 
tamas; bet aš juos išprašiau lauk, kaip reikiant išvanojęs 
už tai, kad jie ateina pas mane tokiu reikalu šventą vakarą. 
Tačiau dabar matau, kad jis yra tikras molio motiejus ir 
pasakodamas apie jus baisiai klydo. Jūs man patinkate, 
jaunuoli, — kalbėjo jis.— Man malonu, kai žmogus ateina 
į pagalbą savo draugams sunkią valandą,— aš ir pats taip 
elgiuosi, ir taip pat elgėsi mano tėvas dekanas, tesiūunčia 

amžinąjį atilsį Viešpats jo sielai! Bet jūs laikykitės tolėliau 
nuo kalniečių draugystės ir visos tos gaujos. Tik prisiliesk 
prie dervos, žiūrėk, ir išsibjaurinsi,-—— jūs šito nepamirški- 
te. Žinoma; net protingiausias ir geriausias žmogus gali 
suklysti. Šit ir aš — kartą, ir antrą, ir trečią suklum- 
pu, o šiąnakt padariau tris prasikaltimus,— mano tė- 
vas nepatikėtų savo akimis, jeigu galėtų jas atmerkti 
ir pamatyti, ką daro jo sūnus. 

"Šitaip kalbėdamas, misteris Džarvis priėjo savo namų 
duris. Tačiau jis sustojo prie slenksčio ir iškilmingu gilios 
atgailos tonu pridūrė: 

— Pirmiausia aš galvojau šventą dieną apie asmeni- 
nius savo reikalus; antra, aš laidavau už anglą; galop, tre- 
čia, — negaliu nė pamanyti! — aš leidau teisės pažeidėjui 
pabėgti iš kalėjimo. Bet Gileade yra balzamas!“?, misteri 
Osbaldistonai. Mati, aš įeisiu į namus vienas; palydėk mis- 
terį Osbaldistoną iki Luki Flaiter — žinai, iki kampinio 
namo.— Tr jis pridūrė šnibždomis: — Misteri Osbaldis- 
tonai, jūs, žinoma, nedrįsite su Mati būti nemandagus,— 
jinai dorų "tėvų duktė ir artima lerdo S BErAS gimi- 
naitė. 


XXIV SKYRIUS 


Ar teiksis jūsų malonybė priimti kuklias ma- 
no paslaugas? Meldžiu, leiskite man valgyti 
jūsų duoną, nors ji būtų ir juodžiausia, ir ger- 
ti jūsų vyną, nors jis būtų ir menkiausias; už 
keturiasdešimt šilingų aš tarnausiu jūsų ma- 
lonybei taip pat uoliai, kaip kitas tarnautų už 
tris svarus. 


Grinas, „Tu guogue!“* 


Aš prisiminiau, ką buvo primokęs atsisveikindamas 
garbusis oldermenas, tačiau man neatrodė nemandagu pri- 


43 Gileado balzamas — aromatinis balzamas, minimas Bib- 
lijoje. Šičia šis žodis vartojamas paguodos prasmes 
* „Tu guogue“ („Tu irgi“) — Roberto Grino (1558—1592) pjesė. 

dėti bučinį prie puskronio, kuriuo atsilyginau Mati už pa- 
lydėjimą; ir jos: „Kaip jums negėda, sere!“ nuskambėjo 
ne su tokia jau mirtina nuoskauda. Ilgai-belsdamasis į misis 
Flaiter vartus, aš, kaip ir dera, iš pradžių prikėliau iš mie- 
go du tris benamius šunis, .kurie įniko kiek tik įstengia 
loti; paskui iš gretimo namo langų išlindo trys keturios 
galvos su naktinėmis kepuraitėmis išplūsti manęs; kad 
taip vėlai triukšmaudamas sudrumsčiau iškilmingą 'sek- 
madienio „nakties ramybę. Kolei aš drebėdamas laukiau, 
kad jų tūžmas nepasipiltų ant mano galvos tikra liūtimi, 
kaip kadaise Ksantipos'““ įniršis — pakirdo pati misis 
Flaiter ir tonu, kuris visai būtų tikęs išmintingajai Sokra- 
to žmonikei, ėmė plūsti nenaudėlius tarnus virtųvėje, kad 
nepasiskubino prie vartų į tokį mano sukeltą triukšmą. 

Šie taurūs žmonės iš tikrųjų buvo beveik kalti dėl są- 
myšio, nes jis kilo dėl jų nerangumo; 0 tai buvo ne kokie 
kiti, tik ištikimasis misteris Ferservis, jo bičiulis misteris 
Hamorgas ir dar vienas. žmogus — kaip vėliau suži- 
nojau — miesto šauklys; jie sėdėjo trise prie elio ąsočio 
(mano vaišinami — kaip vėliau paaiškėjo iš man pateik- 
tos sąskaitos) ir prakaitavo visi išvien kurpdami atsišau- 
kimą, kurį buvo numatyta paskelbti rytojaus dieną mies- 
to gatvėse, kad „nelaimingas jaunas džentelmenas“; kaip 
jie įžūliai mane pavadino, nedelsiant būtų grąžintas į jo 
draugų ratą. Aš, suprantama, nebuvau linkęs slėpti savo 
nepasitenkinimo šiuo begėdišku kišimusi į mano reika- 
lus; tačiau Endrus ėmė tiesiog lyg patrakęs džiūgauti, kad 
aš sugrįžau, ir mano priekaištai visiškai paskendo jo šūk- 
čiojimuose. Galimas daiktas, jo džiaugsmas buvo iš dalies 
apsimestas, o liejamas iš laimės ašaras, be abejo, žadino 
kilnusis visų emocijų šaltinis — elio ąsotis. Nuoširdus ar 
apsimestas S ao džiaugsmas dėl mano sugrįžimo vis 
dėlto išsaugojo sveiką jo makaulę, kurią aš ketinau sumal- 
ti dėl dviejų priežasčių: pirma, už jo šnekas su -choro di- 
rigentu-apie mano reikalus; antra, už bjaurią istoriją, ku- 
rią jis apie mane išgalvojęs išpasakojo misteriui Džarviui. 
Tačiau apsiribojau tuo, kad užtrenkiau jam panosėje savo 
miegamojo duris, Kai jis tipeno paskui mane, liaupsinda- 
mas dangų už laimingą sugrįžimą ir tarpais džiaugsmo šū- 


“> Ksantipa-— graikų filosofo Sokrato žmona, kuri, pasak pada- 
vimo, buvusi labai arši ir "valdlikė, 


240 | 


kalojimus paįvairindamas raginimais, kad elgčiausi atsar- 
giau, jeigu ir ateityje panorėsiu žengti šiuo keliu. Aš atsi- 
guliau į lovą, nusprendęs, kad rytą pirmasis mano rūpestis 
bus atleisti šį įkyrų, varginantį ir pasipūtusį akiplėšą, ku- 
ris laikė save, matyt, ne tarnu, o auklėtoju. 

Ryto metą aš prisiminiau savo pasiryžimą ir pasišaukęs 
į kambarį Endrų paklausiau, kiek jam priklauso iš manęs 
už paslaugas ir už atvedimą iki Glazgo. Misteris Ferser- 
vis išblyško, išgirdęs šį mano klausimą, matyt, teisingai 
įžvęlgęs, kad ketinu jį atleisti. | 

— Tamstos gerbiamybė...— pradėjo jis patylėjęs, — 
nepagalvos... nepagalvos... 

— Sakyk atvirai, sukčiau, arba aš suskaldysiu tau 
mMakaulę,— tariau aš, kai Endrųs nutilo, kankinamas abe- 
jonių agonijos; mat jis bijojo ir hustoti visko, užsipra- 
šydamas per daug, ir netekti dalies, pareikalaudamas ma- 
žiau, negu aš galbūt pats buvau pasiruošęs mokėti. 

Ir štai, kaip kartais smarkus smūgis į nugarą išmeta 
įstrigusį kąsnį, taip, mano grasinimui paveikus, iš Endraus 
gerklės išlėkė kimūs žodžiai: 

— Aštuoniolika pensų per diem, tai yra per dieną, ma- 
nau, tamstos gerbiamybei neatrodys nežmoniška. 

— Tatai dvigubai daugiau, negu paprastai mokama, 
ir trigubai daugiau, negu nusipelnėte, Endrau; štai jums 
ginėja, ir drožkite sau sveikas. 

— Teatleidžia jums Viešpats! Bet ar gerbiamasis ne- 
išėjote iš proto! — sušuko Endrus. . 

— Ne, bet jūs, matyt, nusprendėte iš tikrųjų privaryti 
mane iki išprotėjimo: aš jums duodu trigubai daugiau, ne- 
gu užsiprašėte, o jūs stovite ir spoksote, tarsi atrodytų, 
jog aš jus apgaudinėju. Imkite pinigus ir nešdinkitės 
sveikas. 

— Gailestingiausias Dieve! — vėl užgiedojo Endrus.- — 
Kuo gi užgavau tamstos gerbiamybę? Žinoma, mūsų nuo- 
dėmingas kūnas yra „it gėlės lauke“; bet jeigu ramunėlių 
lysvė šio to verta medicinai, tai išties Endraus Ferservio 
nauda tamstos. gerbiamybei ne mažiau akivaizdesnė,— 
jums atsiskirti su manimi reiškia tą patį, kaip imti ir gulti 
į kapą. 

— Garbės žodis, — tsiiiegiau aš, — sunku iš karto pa- 
sakyti, ar jūs daugiau sukčius, ar kvailys?-Vadinasi, jūs 

norite pasilikti prie manęs vis tiek, ar man tai patinka, ar 
než 

— Iš tikrųjų, kaip tik šitaip, — dasaiatikiki tonu atsa- 
kė Endrus.— Galbūt tamstos gerbiamybė nemoka atskirti 
gero tarno, bet aš tai iškart matau gerą poną, ir tegu vel- 
nias nudaužo man kojas, jeigu pasitrauksiu nuo jūsų, — 
štai ir Viskas, ką aš jums pasakysiu. Be to, aš nebuvau rei- 
kiamai įspėtas, kad man atsakoma tarnyba. 

— Tarnyba, sere? — tariau aš. — Atleiskite, jūs anaip- 
tol ne samdytas mano tarnas, aš jus pasiėmiau į vedlius ir 
iš tikrųjų keliaudamas turėjau naudos iš jūsų, nes jūs pa- 
žįstate vietovę. 

— Kas tiesa, tai tiesa, sere, aš ne paprastas tarnas; — 
nesiliovė misteris Ferservis,— bet tamstos gerbiamybė 
žino, kad aš, nė valandėlės nesvyruodamas, mečiau gerą 
tarnybą ir paklausiau tamstos gerbiamybės prašymo. So- 
dininkas /Osbaldistone, galbūt nenusidėdamas sąžinei, visai 
dorai gali uždirbti dvidešimt svarų per annum"“", grynu 
gryniausiu sidabru, — tai argi pames žmogus šitokią tar- 
nybą už ginėją? Aš ketinau pasilikti prie tamstos gerbia- 
mybės mažų mažiausiai iki metų galo ir vyliausi gausiąs 
algą, maistą, arbatpinigius ir šventpinigius bent jau visus 
šiuos metus. 

— Na, na, sere! —-tariau aš.— Begėdiškos jūsų pre- 
tenzijos nieko jums nepadės; ir jeigu aš dar išgirsiu iš jūsų 
nors vieną panašų žodelį, jūs įsitikinsite, kad Osbaldisto- 
nų šeimoje ne vien tik skvairas Tornklifas moka švaisty- 
tis kumščiu. 

Dar nespėjus pasakyti šių žodžių, visas pašnekesys ir 
tasai rimtumas, su kuriuo Endrus motyvavo absurdišką 
savo pretenziją, man pasirodė staiga toks juokingas, kad 
aš, nors ir buvau ne juokais supykęs, vos susilaikiau nenu- 
sikvatojęs. Gudrus žaltys, įspėjęs iš mano veido, kokį jis 
padarė įspūdį, dar atkakliau užsispyrė. Tačiau jis nuspren- 
dė esant saugiau maža gaidele nuleisti toną, bijodamas per- 
žengti savo reiklumo ir mano kantrybės ribą.“ 

Misteris Ferservis paaiškino man sutinkąs, kad aš galįs 
neįspėjęs nei šiokioje, nei tokioje vietoje imti ir pavaryti 
atsidavusį tarną, kuris aukojo savo paslaugas man ir ma- 


46 Per metus (Iot.). 

no giminaičiams dieną naktį per dvidešimt metų, — tačiau 
jis tvirtai esąs įsitikinęs, kad aš — tikras džentelmenas 
ir kad širdis neleisianti: man pamesti skaudžiame skurde 
nelaimingo žmogaus, kuris pasuko iš savo kelio keturias- 
dešimt, penkiasdešimt, net šimtą mylių vien tenorėdamas 
sudaryti kompaniją mano gerbiamybei ir kuris neturįs jo- 
kių kitokių išteklių, tik menkutę algelę. 

„Rodos, jūs, Vili, esate man kartą pasakęs, kad aš, nors 
būdamas ir užsispyręs, kai kuriais atvejais pasirodau be- 
sąs didžiausias lengvatikis ir lanksčiausias iš visų mirtin- 
gųjų. Mat aš užsispiriu tik tada, kai man prieštaraujama; 
o kai nejaučiu iššūkio ginčytis, aš visuomet esu linkęs nu- 
sileisti, vengdamas bereikalingų nemalonumų. Aš žinojau, 
kad Endrus — savanaudis, įkyrus ir įžūlus akiplėša, amži- 
nai kišąsis ne į savo reikalus; tačiau man buvo reikalingas 
koks nors vedlys ir, tarnas, o su Endraus išdaigomis aš taip 
apsipratau, kad kartais jos mane net linksmindavo. Neryž- 
tingai peržvelgdamas šiuos visus samprotavimus, aš pa- 
klausiau Ferservį, ar jisai žinąs kelius, miestelius ir visa 
kita Šiaurinėje Škotijoje, kur aš, galimas daiktas, galėjau 
atsidurti dėl plačių tėvo prekybos ryšių su kalnuotojo 
krašto miškų savininkais. Jei būčiau paklausęs, ar jis ži- 
no kelią į žemės rojų, Endrus tikriausiai beregint būtų ap- 
siėmęs ten mane nuvesti; todėl vėliau aš galėjau visai pa- 
grįstai laikyti ypatinga laime, kad jis iš tikrųjų labai gerai 
pažinojo kelius ir ne taip jau smarkiai persigyrė. Aš pa- 
skyriau jam tvirtą algą ir pasilikau teisę atleisti jį, kada 
panorėsiu, sumokėdamas už savaitę priekin. Atsisveikin- 
damas griežtai išbariau jį už vakar dieną, ir jis, širdyje 
džiaugdamasis, nors iš veido ir paniuręs, nubėgo papa- 
sakoti savo draugužiui, choro dirigentui, kuris jau gurkš- 
nojo virtuvėje rytinę elio porciją, kaip mikliai , „apvynio- 
jęs aplink pirštą apykvailį anglą“. - 

Po to, prisiminęs susitarimą, aš išsiruošiau pas older- 
meną Nikolą Džarvį, ten manęs laukė malonūs pusryčiai 
kambaryje, kuris garbiajam džentelmenui buvo ir darbo 
kabinetas, ir maloni poilsio vieta. Rūpestingas ir gerašir+ 
dis įstatymų saugotojas sąžiningai tesėjo žodį: aš išvydau 
savo bičiulį Oveną jau laisvą. Užkandęs, vonios ir šepečio 
dėka vėl atgijęs ir apsišvarinęs, jis dabar anaiptol nebu- 
vo panašus į nevalyvą, sielvarto palaužtą ir vilties nete- 
kusį kalinį. Tačiau galvodamas apie piniginius sunkumus, 

gulančius iš visų pusių, širdyje vis dėlto jautėsi prislėg- 
tas ir apkabindamas mane kone su tėvišku švelnumu ge- 
rasis senukas negalėjo sulaikyti gilaus ir liūdno atodūsio. 
Ir kai jis atsisėdo, nerimas, atsispindėjęs jo akyse, ir visa 
laikysena, tokia nepanaši į. tą, kai jis būdavo kupinas ra- 
maus pasitenkinimo, bylojo, kad jis yra sutelkęs matema- 
tinius savo gabumus ir mintimis skaičiuoja dienas, valan- 
das, minutes, likusias iki vekselių užprotestavimo ir iki di- 
džiosios Osbaldistono ir Trešemo prekybos firmos žlugimo. 
Todėl man teko už du pagerbti mūsų šeimininko vaišes, 
paragaujant puikios kiniškos arbatos, kurią jis gavęs do- 
vanų iš vieno stambaus laivų savininko Vapinge;.kavos 
iš jo paties nedidelės plantacijos Jamaikos saloje, vadi- 
namos, kaip jis mirktelėjęs man pasakė, „Druskos Turga- 
vietės Giraite“; angliškų jo džiūvėsių ir elio, škotiškos 
džiovintos jo.lašišos, lochfainiškų jo silkių ir net pasigėrėti 
raštuota jo staltiese, „išausta, jūs suprantate, ne kieno ki- 
to rankos“, o.jo velionio tėvo, didžiai gerbiamo dekano 
Džarvio. 

Maloniai nuteikęs geraširdį mūsų“ šeimininką mažais 
dėmesio pareiškimais, kurie taip patinka daugeliui žmonių, 
aš savo ruožtu pasistengiau gauti iš jo šiokių tokių žinių, 
kurios galėjo padėti man susiorientuoti, taip pat patenkin- 
ti ir mano smalsumą. Iki šiolei mes abu nė žodeliu nėbu- 
vome užsiminę apie praėjusios nakties įvykius, todėl mano 
klausimas turėjo nuskambėti šiek tiek nelauktai, kai aš, 
pasinaudojęs atokvVėpiu, baigus šeimininkui pasakoti stal- 
tiesės istoriją ir ruošiantis pradėti apie servetėles, stačiai 
paklausiau: 

— Beje, misteri Džarvi, kas per vienas tasai Robertas 
Kempbelas, su kuriuo mes susitikome praėjusią naktį? 

Šis klausimas, — atleiskite man drąsoką metaforą, — 
tarsi botagu būtų nuvirinęs garbųjį oldermeną; LžuoL at- 
sakęs, jis tik pakartojo klausimą: 

— Kas per vienas misteris Robertas Kempbelas? Hmi 
Aha! Taip, taip! Jūs klausiate, kas per vienas misteris Ro- 
bertas Kempbelas? 

— Taip, — tariau aš, — norėčiau žinoti, kad jis toks ir 
kuo jis verčiasi. 

— Jis... Kaip čia pasakius? Hm!.. Aha! Taip, taip!.. 
Kur jūs susipažinote su tuo misteriu Robertu Kempbelu, 
kurį taip vadinate? . 

“ — Aš susitikau su juo atsitiktinai prieš keletą mėnesių 
Anglijos šiaurėje. 

— Tai ką gi, misteri Osbaldistonai — pasakė nepa- 
siduodamas garbusis oldermenas,— jūs ABO apie jį ly- 
giai tiek, kiek ir aš. 

— Nemanau, misteri Džarvi, — pasipriešinau aš.— - Jūs 
su juo, kaip matyti, giminaičiai ir bičiuliai. 

— Taip, žinoma, mus šieja šiokia tokia tolima gimi: 
nystė, — išsisukinėdamas atsakė teisėjas, — bet mes retai 
tesusitinkame nuo to meto, kai Robas liovėsi prekiavęs 
galvijais, vargšas! Su juo griežtai pasielgė žmonės, kurie 
galėjo būti geresni jam,— ir jie iš to nepelnė nė pusšilin- 
gio. Daugelis dabar gailisi, kad kitados išstūmė Robiną iš 
Glazgo turgavietės; daugelis labai. norėtų, kad jis ir dabar 
vaikščiotų paskui trišimtinę galvijų kaimenę, o ne vado- 
vautų trisdešimčiai dvikojų galvijų. 

— Visa tai nieko man nesako, misteri Džarvi, nei apie 
misterio Kempbelo kilmę, nei apie tai, kaip jis gyvena ir 
kuo.verčiasi. 

— Apie kilmę? — pakartojo (misteris Džarvis.— Jis, 
aišku, Škotijos bajoras — geresnės kilmės nėra ko ir lin-- 
kėti: O kaip gyvena? Savo.namuosše, kalnūose, aš manau, 
jis vilki kalnietiškais drabužiais, nors, atvykęs į Glazgą, 
užsimauna kelnes. O kuo verčiasi — kas mums darbo, iš 
ko jis gyvena, jeigu iš mudviejų nieko neprašo? Bet da- 
bar man nėra kada apie jį postringauti — mums reikia 
greičiau susigaudyti jūsų tėvo reikaluose. | 

Sulig tais žodžiais jis užsidėjo ant nosies akinius ir įsi- 
gilinęs ėmė žiūrinėti misterio Oveno dokumentus, su ku- 
riais tasai laikė esant išmintingiausia jį supažindinti nieko 
neslėpdamas. Aš pakankamai išmaniau šį reikalą, todėl ga- 
lėjau įvertinti tą ypatingą akylą įžvalgumą, su kuriuo mis- 
teris Džarvis perprasdavo reikalus, pasiūlytus jam išnagri- 
nėti; reikia pasakyti tiesą, jisai pasižymėjo retu taurumu 
ir net pažiūrų platumu. Teisybė, jis ne -kartą kasėsi pa- 
kaušį, pamatęs, kiek jam pačiam lieka skolinga Osbaldis- 
tono ir Trešemo firma. 

-— Gali būti. didokų nuostolių, — tarė jis.— Ir garbės 
žodis, nors ir ką sakytų jūsiškės Lombardo gatvės piniguo- 
čiai, mažučiam žmogeliui Glazgo Druskos Turgavietėje ta- 
tai sunkus smūgis per kišenę. Kvepia dideliu deficitu — 
teks iškrapštyti pinigėlius iš taupyklės! Bet kas čia tokio? 

Tikiuosi, vis dėlto jūsų firma dėl visų šitų papurtymų ga- 
lutinai nesužlugs. O jeigu ir neapsieis be kracho, aš nie- 
kad nesigriebsiu tokios niekšybės kaip tie Gelaugeito 
juodvarniai. Tegu ir turėsiu nuostolių — negaliu gi aš neig- 
ti, kad kitados jūs davėte man uždirbti ne vieną svarą ster- 
lingų. Blogiausių atveju aš tik, kaip sakoma, „pridėsiu 
kiaulės galvą prie paršo uodegos“. 

- Aš ne visai supratau, ką reiškia tasai Prišžodjs, kuriuo 
save paguodė misteris Džarvis, bet mačiau, Kad į mano tė- 
vo reikalų sutvarkymą jis žiūri palankiai ir su bičiuliška 
užuojauta; jis pasiūlė keletą veikimo būdų, pritarė kai 
kuriems Oveno planams ir savo patarimais. bei parama 
gerokai praskaidrino nuliūdusį Osbaldistono ir Trešemo 
firmos atstovą. 

Kadangi aš per šį pasitarimą tebuvau tik nieko nevei- 
kiąs žiūrovas, o galbūt ir todėl, kad nė kartą.vėl parodžiau 
nofą grįžti prie draudžiamos ir aiškiai nemalonios temos 
apie misterį Kempbelą, oldermenas Džarvis be ypatingų 
ceremonijų išprašė mane, patardamas pasivaikščioti iki 
koledžo, kur aš galįs susitikti studentų, mokančių kalbė- 
ti graikiškai ir lotyniškai, — o jeigu jie nemoką, tai, vel- 
niai žino, kuriems galams tada jiems eikvojama devynios 
galybės pinigų! —ir kur aš turėsiąs progą ' pasiskaityti 
Šventojo Rašto, kurį išvertęs garbingasis misteris Zacharis 
Boidas; geresnės poezijos nė būti negali, — taip įtikinėję jį 
žmonės, išmaną, arba turintys išmanyti, panašius dalykus. 
Tačiau jis čia pat sušvelnino savo nemandagumą nuošir- 
džiu pakvietimu grįžti pas jį lygiai pirmą valandą papie- 
tauti jo namų aplinkoje; būsianti avies kulšis, o gal dar ir 
ėriuko galva — dabar juk sezonas, bet labiausiai jis pabrė- 
žė, kad ateičiau lygiai pirmą valandą, — mat ir jis, ir jo tė- 
vas, dekanas, visada pietaudavę tuo pačiu metu; nei joks 
žmogus ir nei joks įvykis niekados neprivertęs jų nusi- 

Taip Trakijos piemuo vidur miškų, 
Pajutęs lokį, šnopščiantį taku, 
Suspaudžia ietį, seka jo žingsnius. 
Ir taria sau: „Štai priešas atkaklus. 
Tuoj puls! Mane jis sudraskys! 

O ne! Ne aš krisiu kovoj, o jis!“ 


„Palamonas ir Arsitas“!*" 


Aš pasileidau keliu koledžo link, kaip. man buvo pa- 
taręs Džarvis, ne tiek manydamas rasti kokių įdomybių 
ar linksmybių, kiek sutelkti mintis ir pasvarstyti, kaip to- 
liau elgtis. Iš pradžių klaidžiojau po senoviškų koledžo 
pastatų kiemus, paskui pasukau į- parką — pasivaikščio- 
jimų vietą — ir ten, apšidžiaugęs, kad esu visai vienas, 
nes studentai sėdėjo auditorijose, apsukau kelėtą ratų, gi- 
liai susimąstęs apie nuotykingą savo likimą: 

Aplinkybės, kuriomis pirmą kartą. susipažinau su 
Kempbelu, neleido man abejoti, kad jis turi ryšio su paslap- 
tingomis ir tamsiomis intrigomis, o misteris Džarvis taip 
nenoromis kalbėjo apie jį, apie jo darbus, be to, ir-apie. 
viską, kas nutiko praėjusią naktį, kad tatai vien sustiprino 
mano įtarimus. .-Ir vis. dėlto Diana Vernon nėsuabejojo 
pasiųsti manęs pas šitą žmogų pagalbos; be to, ir garbusis 
oldermenas elgėsi su juo taip, kad jo-veiksmuose palan- 
kumas ir net pagarba keistai pynėsi su smerkimu ir gai- 
lesčiu. Kažkoks nepaprastas turėjo būti,pats Kempbelas 
ir-jo padėtis; bet dar keisčiau atrodė tai, kad jo: likimui 
tarsi buvo lemta veikti manąjį ir būti su juo kažkaip -susi- 
jusiam. Aš nusprendžiau pirma patogia proga atvirai iš- 
sišnekėti su misteriu Džarviu ir sužinoti iš jo kiek galima 
daugiau apie šią paslaptingą asmenybę, o paskui. apsvar-. 
styti, ar aš nerizikuoju pakenkti geram savo vardui, jeigu 
ir ateityje su juo palaikysiu glaudžius santykius, kaip jis 
man siūlė. 

Besvarstant šitokius klausimus, mano dėmesį atkreipė 
trys asmenys, pasirodę kitame gale alėjos, po 2 vaikš- 


147 Palamonasir Arsitas— Draideno (1631—1700) to paties 

tinėjau. Jie, matyt, buvo įsitraukę į labai svarbų pašne- 
kesį. Tas instinktyvus jausmas, kuris įspėja mus prisiarti- 
nant itin mūsų mylimą ar nekenčiamą žmogų, dar nė iš to- 
lo-abejingai mūsų akiai jo nepažinus, nutvilkė mane giliu 
įsitikinimu, kad šių trijų vidurinysis buvo Rešlis Osbaldis- 
tonas. Pirmiausia man kilo mintis prieiti ir jį užkalbinti; 
paskui — pasekti jį, iki jis liks vienas, arba bent įsižiū- 
rėti į jo bendrus, prieš susiduriant su juo akis į akį. Būre- 
lis buvo dar gana toli ir taip karštai kalbėjosi, kad aš tu- 
rėjau laiko nepastebėtas užsiglausti kitapus mažos žali- 
tvorės, menkai teslepiančios alėją, po kurią vaikščiojau. 

Tais laikais buvo mada jauniems dabitoms, einant ry- 
tą pasivaikščioti, užsimesti virš kitų drabužių raudoną 
skraistę, kartais papuoštą siuvinėjimais bei raštais, ir buvo 
laikoma itin prašmatnu suklostyti jos raukšles taip, kad 
jos uždengtų dalį veido. Mėgdžiodamas šią madą ir iš da- 
lies pasinaudojęs priedanga, kurią teikė man žalitvorė, 
aš galėjau prisiartinti prie savo pusbrolio, būdamas tikras, 
kad nei jis, nei kiti du manęs nepastebės arba palaikys 
atsitiktiniu praeiviu. Aš gana nustebau pažinęs, kad vie- 
nas jo bendras buvo tas pats Morisas, per kurio malonę 
man teko turėti reikalų su teisėju Inglvudu, o kitas — 
misteris Mak Vitis, pirklys, kurio manieringa ir niauria 
išvaizda pasibjaurėjau vakar. 

Vargu ar net ir tyčia buvo galima sudaryti sąjungą, 
grėsmingesnę ir man pačiam, ir mano tėvo komercijai. Aš 
prisiminiau melagingą Moriso kaltinimą, kurį jis taip pat 
lengvai galėjo atnaujinti, kaip anksčiau iš baimės bema- 
tant jo atsisakė; prisiminiau, kiek daug žalos padarė Mak 
Vitis mano tėvo finansiniams reikalams, pasodindamas 
Oveną į kalėjimą; ir štai išvydau juos abu draugė su tre- 
čiuoju — tuo pačiu, Kuris savo sugebėjimu sėti negandus 
maža kuo neprilygo, man regis, didžiausiam visokio blo- 
gio skleidėjui ir kuris kėlė pasibjaurėjimą, virstantį kone 
siaubu. . .. 

Kai jie, prasilenkę su manimi, paėjo dar keletą žings- 
nių, aš apsigręžiau ir nepastebėtas nuslinkau jiems iš pas- 
kos. Alėjos gale jie išsiskyrė: Morisas ir Mak Vitis išėjo 
iš parko, o Rešlis pasuko atgal ir vienas grįžo alėja. Da- 
bar nusprendžiau jį sustabdyti ir pareikalauti atsiteisti už 
visą tą blogį, kurį jis pridarė mano tėvui, — nors nė pats 
nežinojau, kokia forma galėjo būti išreikštas šis atsiteisi- 

mas. Aš tik pasitikėjau sėkmingu atsitiktinuntu ir atskleis- 
damas skraistę, kuria buvau susisupęs, išlindau iš anapus 
žalitvorės ir pastojau kelią Rešliui, kuris giliai susimąs- 
tęs žengė alėja. ' 

Rešlis buvo ne iš tų, kurie nustemba ar sutrinka, už- 
klupus kokiam nors netikėtumui. Bet vis dėlto, išvydęs 
mane taip arti ir, be abejo, mano veide pamatęs atsispin- 
dint tą įniršį, kuris liepsnojo mano krūtinėje, jisai krūp- 
telėjo, tarsi SųniĖSs staigiai pasirodžiusią grėsmingą 
šmėklą. , 

— Sėkmingai susitinkame, 'sere,— įžkaibiniau jį. — Aš 
jau ketinau leistis į įlgą rizikingą kelionę jūsų ieškoti. 

— Menkai tepažįstate tą, kurio ieškote, — atšovė Reš- 
lis su jam įprastu nesudrumsčiamu ramumu.— Mane visada 
lengvai randa mano draugai —ir dar lengviau priešai; 
jūsų tonas verčia mane paklausti, kuriai grupei aš turų 
priskirti misterį Frensį Osbaldistonąė 

— Priešų grupei, sere,— atsakiau aš,— mirtinų prie- 
šų — jeigu jūs čia pat neatlyginsite kaltės savo geradariui, 

mano tėvui, ir neduosite ataskaitos, kaip pasielgėte su jo 
nuosavybe. 
| — Ir kam gi, misteri Osbaldistonai,— atsakė Rešlis, — 
aš, jūsų tėvo prekybos firmos atstovas ir dalininkas, pri- 
valau, jūsų manymu, duoti ataskaitą dėl savo veiksmų, 
siekiančių tų pačių tikslų, kurie visokeriopai sutampa. su 
asmeniniais mano interesais? Jau tik ne jaunam džentel- 
menui, kuriam, turint tokį rafinuotą skonį grožinei lite- 
ratūrai, šitoks pokalbis pasirodytų nuobodus ir neper- 
prantamas. 

— Kandi jūsų patyčia, sere, man ne sisakyimas aš ne- 
atsitrauksiu nuo jūsų, kol jūs iki galo nepaaiškinsite visų 
bėgėdiškų savo kėslų; jūs eisite su manim į teismą. 

— Tebūnie taip, — tarė Rešlis ir žengė porą trejetą 
žingsnių, tarsi lydėdamas mane, bet sustojo ir pridūrė: — 
Jeigu aš nusileisčiau jūsų norui, jūs veikiai pajustumė- 
te, katras mudviejų tūri daugiau. priežasčių bijoti teismo. 
Bet aš nenoriu pagreitinti jūsų pražūties. Eikite sau, jau- 
nuoli! Ieškokite smagumų poetinių fantazijų pasaulyje ir 
palikite gyvenimo reikalus tiems, kurie išmano ir moka 
juos tvarkyti. 

Jis, aš manau, tyčia stengėsi mane išrzinti ar jam 
tai pasisekė. 

— Misteri Osbaldistonai,— tariau aš, — šiuo ramaus 
įžūlumo tonu jūs nieko nelaimėsite. Jūs turite žinoti, kad 
pavardė, kuria mes abu vadinamės, niekad nepakęsdavo 
įžeidimų, ir aš niekad neleisiu jos pažeminti. 

— Jūs man primenate,— tarė Rešlis, sviedęs į mane 
niūriausią žvilgsnį, — kad aš esu leidęs ją pažeminti, ir 
primenate taip.pat, kam esu leidęs! Jūs manote, kad aš pa- 
miršau tą vakarą Osbaldistone, kai jūs pigiai ir nebaudžia- 
mai tyčiojotės iš manęs? .Už įžeidimą, kurį vien kraujas 
tegali nuplauti, už tai, kad jūs ne kartą stojote man sker- 
sai kelio, kiekvieną sykį pakenkdamas man, už tai, kad jūs 
beprotiškai atkakliai stengiatės suardyti mano planus, ku- 
rių svarbos neišmanote ir nepajėgiate įvertinti, — už visa 
tai, sere, jūs privalote su manim atsiskaityti, ir netrukus 
ateis to atsiskaitymo valanda. 

— Teateinie nors dabar, —.-atšoviau aš.— Mielai ir pa- 
sirengęs ją sutiksiu. Bet jūs, rodos, pamiršote patį sunkiau- 
sią kaltinimą: aš turėjau malonumą pagelbėti. mis Ver- 
non, — padedamas jos pačios sveiko proto ir įgimto doro- 
vingumo,— išsipainioti iš niekšingų jūsų pinklių. 

Atsimenu, tamsios Rešlio akys užsiliepsnojo - tikra 
ugnim nuo šio kandaus įgėlimo; ir vis dėlto jo balsas iš- 
laikė tą patį ramų išraiškingą toną, kuriuo mano prieši- 
ninkas visą laiką iki šiol kalbėjo. .. 

— Mano ketinimai jūsų atžvilgiu,. jaunuoli,-atsakė 
jis, — iš pradžių buvo i ne tokie pavojirigi jums ir labiau ati- 
tiko dabartinę „mano padėtį bei mano gautą išauklėjimą. 
Bet jūs, regiu, trūks. plyš norite užsitraukti bausmę, ko- 
kios vertas vaikėziškas jūsų akiplėšiškumas. Sekite pas- 
kui mane į nuošalesnę- a kur mums gal niekas nesu- 
trukdys. 

Taigi aš.nusekiau paskui jį, akylai stebėdamas kiekvie“ 
ną jo judesį, būdamas įsitikinęs, kad jis gali pasielgti kuo 
klastingiausiai.. Mudu nuėjome į atvirą nuošalią veją par- 
ke; išplanuotame pagal: olandišką skonį, — su: pakirptais 
žalitvorių krūmais. ir viena kita statula.. Aš-laikiausi bud- 
riai — ir gerai padariau, nes Rešlis išsitraukė .špagą ir nų- 
kreipė:ją man į krūtinę, dar nespėjus man nusimesti skrais- 
tės ir išsitraukti iš. makšties „ginklo; tik vikriai atšokęs. 
porą: žingsnių, išlikau - gyvas. Rešlis „turėjo pranašesnį 
ginklą: .jo.špaga, kiek: prisimenu, buvo ilgesnė už manąją, 
ir jos ašmenys buvo tribriauniai; kaip dabar. madinga; 0. 

aš teturėjau vadinamąją saksišką rapyrą — siaurą, pa- 
plokščią, dviašmenę ir ne tokią klusnią kaip priešo ginklas. 
Visų kuo kitu mes buvome, ko gero, lygūs; aš pranokau 
Rešlį miklumu, o jis buvo stipresnis ir šaltakraujiškesnis. 
Iš tikrųjų jis kovėsi kaip velnias, o ne kaip žmogus, — vi- 
sas niršdamas pykčiu ir trokšdamas kraujo, teprilaikomas 
tiktai to šalto apskaičiavimo, dėl kurio patys bjaurieji jo 
poelgiai atrodė dar bjauresni, virtę apgalvotu veiksmu. 
Atvirai siekdamas pikto tikslo, jis nė akimirką nesiliovė 
būti atsargus, naudojosi apgaulingu puolimu ir visomis 
gudrybėmis, kokias tik yra išradęs gynimosi menas; tuo 
pat metu jis planavo lemiamą antpuolį, norėdamas užbaigti 
šį mūsų susirėmimą kruvina katastrofa. 

O aš koviausi iš pradžių gana ramiai. Mano būdas bu- 
vo karštas ir greit užsidegąs, tačiau nepasiduodąs įniršiui; 
dviejų trijų minučių, kol mudu ėjome čionai, man užteko 
pagalvoti, kad Rešlis yra mano tėvo sūnėnas, taip pat sūnus 
dėdės, kuris man buvo savotiškai geras, ir kad jo mirtis 
nuo mano rankos bus didelis sielvartas visai mūsų šeimai. 
Todėl iš pradžių mėginau tiktai nuginkluoti priešininką; 
pasikliaudamas savo, kaip fechtuotojo, pranašumu, aš 
maniau, kad tai: padarysiu be ypatingo vargo. Tačiau man 
teko įsitikinti, kad mūsų jėgos. lygios; du trys forteliai, 
kurių pražūtingų pasekmių aš vos teišvengiau, privertė 
mane kautis kur kas atsargiau. Pamažu aiškus Rešlio kėsi- 
nimasis į mano gyvybę mane įaudrino, ir dabar aš atsaki- 
nėjau į jo smūgius beveik taip pat karštai, kaip kovėsi ir 
jis. Taigi dvikova, kaip galima buvo numanyti, turėjo 
baigtis tragiškai, ir pats vos netapau jos auka. Kirsdamas 
smarkų smūgį, aš paslydau ir, nespėjęs atgauti pusiaus- 
vyros, neatmušiau kaip reikiant kirčio, kuriuo man atsakė 
priešininkas. Vis dėlto smūgis nepasiekė tikslo: Rešlio 
špaga pervėrė iš priešakio mano liemenę, vos tepalietė 
šonkaulius ir išlindo užpakalyje, pradūrusi švarką. Tačiau 
rankena smarkiai užgavo man krūtinę. Aš pajutau aitrų 
skausmą ir vieną akimirką buvau įsitikinęs, kad esu mirti- 
nai sužeistas. Užsidegęs kerštu, puoliau priešą ir pačiupęs 
kaire ranka jo špagą ties kotu užsimojau savo ginklu, 
pasiruošęs taikliai juo persmeigti priešininką. Žūtbūtines 
mūsų grumtynes sustabdė pašalinis žmogus. Jis šoko į 
mūsų tarpą ir; atstūmęs mus į "Priešingas puses, sušuko 
garsiai ir įsakmiai: 

— Ką! Viena krūtimi išmaitintų tėvų sūnūs lieja vienas 
kito kraują, lyg būtų svetimi? Prisiekiu savo tėvo ranka, 
aš persmeigsiu pirmąjį iš jūsų; kuris. Sumabys smogti 
antrajam! 

Aš spoksojau nustebęs. Kalbėjo ne kas kitas, kaip 
Kempbelas. Jis išsitraukė kardą su rankena, panašia į.tau- 
rę, ir kalbėdamas smarkiai mosavo juo virš galvos, tarsi 
tuo paremdanias savo žodžius. Rešlis ir aš tylėdami žiūrė- 
jome į nelauktą pašalietį, kuris vainojo mudu iš eilės. 

— Nejaugi, misteri Frensi, jūs ketinate gelbėti savo 
tėvo finansinę padėtį, perskrosdamas gerklę pusbroliui 
arba leidęsis nuduriamas Glazgo koledžo parke? O jūs, 
misteri Rešli, kaip jūs manote, ar žmonės patikės savo gy- 
vybę ir turtą vadui, kuris tokiu metu, kai jam pavestas 
didelis: politinis žygis, įsivelia į peštynes lyg koks nusi- 
lakęs bernas? Nėra ko jums, mielas vaikine, dėbčioti į 
mane; jeigu jumyse verda pyktis, sutramdykite jį savyje. 

— Jūs per daug sau leidžiate, naudodamasis dabartine 
mano padėtimi, — atsakė Rešlis,— kitaip. jūs nebūtumėte 
drįsęs kištis į ginčą, kur paliesta mano garbė! 

— Tata ta! Aš per daug sau leidžiu? Kam gi man „per 
daug sau leisti'? Jūs galbūt. turtingesnis už mane, misteri 
Osbaldistonai,— mielai su tuo sutinku; ir, galimas daiktas, 
iš mudviejų jūs mokytesnis, — nesiginčysiu; bet, man Te- 
gis, jūs nesate padoresnis už mane įr ne aukštesnės kilmės; 
ir man bus didelė naujiena, jeigu kas pasakys, kad šiuo 
atžvilgiu jūs si manim lygus. Aš „nebūčiau drįsęs“? Drąsos 
čia ir nereikėjo. Man rodos, savo gyvenime aš dalyvavau 
kur kas karštesniuose susirėmimuose negu kuris nors jūsų 
ir rytą ką nors padaręs per pietus to nebeprisimindavau. 
Jei aš stovėčiau "kalnuose, o ne ant gatvės grindinio, 
arba — tai šiek tiek geriau, — ne ant žvirgždu nupilto 
takelio, tada apie mano „drąsą“ -nė kalbos nebūtų, ir jūs 
pats drebėdamas klausytumėte mano atsako. 

Rešlis tuo tarpu visiškai susivaldė. 

. — Mano pusbrolis,— tarė jis, — manau, neneigs, kad 
jis pats pradėjo šį kivirčą. Aš nė nemaniau kautis. Džiau- 
giuosi, kad buvau sustabdytas, kol dar nespėjau rūsčiai 
nubausti jo už akiplėšiškumą. . 

— Jūs sužeistas, bernaiti? — paklausė Kempbelas, 
aiškiai užjausdamas mane. 

— Lengvas įEškimas; — atsakiau aš,— kuriuo, jeigu 

ne jūsų aikišimias, mano pusbroliui neilgai bulių tekę 
didžiuotis. . 

— Kas šiėša, tai tiesa, misteri Rešli — tarė Kempbe- 
las, — šaltas plienas jau buvo bepajuntąs jūsų širdies 
„kraują, kai aš pačiupau dešiniąją misterio Frenko ranką. 
Nekriuksėkite apie savo pergalę it kiaulė, grojanti dūda iš 
pamėgimo; eime su manim. Aš turiu jums naujienų; ir jūs 
atitoksite ir ataušite kaip Mak Gibono sriuba, kai ji pa- 
dedama ant prielangio. 

— Atleiskite, sere,— tariau aš, — man ne kartą pasi- 
taikė proga įsitikinti jūsų palankumu man; bet aš nepri- 
valau ir negaliu paleisti iš akių šito padaro, iki jis sugrą- 
žins man pinigus, kurie buvo skirti apmokėti mano tėvo 
vekseliams ir kuriuos jis išdavikiškai užgrobė. 

„— Jūs proto netekote, jaunuoli, — atsakė Kempbelas. — 
Nieko jūs nepešite, jeigu dabar neisite paskui mus; neuž- 
teko jums vieno a S norite susiremti su 
dviem? 

— Nors ir su dvidešimčia, jeigu reikės. 

Aš pačiupau už pakarpos Rešlį, kuris nėsipriešino, 
tiktai su paniekos šypsena prašvokštė: 

— Matote, Mak Gregorai, jis pats skubina savo likimą! 
Ar mano bus kaltė, jeigu jis išsipildys? Įsakymas suimti 
dabar jau pasirašytas, viskas paruošta. 

Škotas aiškiai sumišo. Jis apsižvalgė aplinkui, į vieną, 
paskui kitą pusę, ir prašneko: 

— Aš nieku gyvu nesutiksiu, kad jaunuolis turėtų 
atsiskaityti už mėginimą padėti savo tikram tėvui. Ir te- 
krinta ir mano, ir Dievo prakeikimas ant visų valdininkų, 
teisėjų, oldermenų, šerifų, konsteblių, ant visos juodos 
jų šunaujos, kuri štai jau šimtas metų smaugia kaip maras 
gerą senąją Škotiją. Linksma buvo gyventi, kai kiekvienas 
rūpinosi gerbti kito teises, ir šalis neturėjo vargo nei su 
areštais, nei su konfiskavimais, nei su bylomis, nei su viso- 
kiomis priekabėmis. Dar sykį kartoju: mano sąžinė nelei- 
džia man ramiai žiūrėti, kaip norima apmauti šį vargšą: 
neprityrėlį, ir dar kokiu būdu! Jau verčiau tęškite, kaip 
buvote pradėję, ir išspręskite ginčą geležimi, kaip padorūs 
žmonės. |, 

— Jūsų sąžinė, Mak Gregorai? — tarė Rešlis.— Jūs 
pamiršote, kaip seniai mes su jumis pažįstami. 

— Taip, mano sąžinė! — pakartojo Kempbelas, arba 

Mak Gregoras, arba kaip dar jis vadinasi iš tikrųjų.— 
Aš ją išsaugojau, misteri Osbaldistonai, ir tuo, galimas 
daiktas, esu už jus pranašesnis. O mūsų pažintis... Jeigu 
jūs žinote, kas aš per vienas, tai jums taip pat ne paslaptis, 
kas mane padarė tokį, koks esu; kad ir kaip jūs į tai žiūrė- 
tumėte, aš savo padėties nemainyčiau nors ir su pačiu di- 
džiausiu iš engėjų, privertusiu mane pripažinti, kad mano 
namai — viržiais apaugusios uolos. Bet kas jūs toks, mis- 
teri Rešli, ir kuo jūs galite pasiteisinti, jeigu tapote tuo, 
kas esate, — tatai jūsų širdies ir paskutiniojo teismo die- 
nos paslaptis. O dabar, misteri Frensi, .paleiskite ranką, 
nes jis pasakė jums tiesą: teisėjai jums pavojingesni negu 
jam; ir jeigu net jūsų byla būtų tiesutėlė kaip strėlė, jis 
rastų būdų jus apjuodinti. Todėl paleiskite gniaužtą ir pa- 
likite ramybėje jo sprandą, kaip aš jau sakiau. 

Savo žodžius jis palydėjo tokiu netikėtu ir vikriu jude- 
siu, kad iškart išvadavo Rešlį iš mano rankų ir, kad būtų 
saugiau, apkabinęs mane į herkulišką savo glėbį, nes aš vis 
dar priešinausi, sušuko: 

— Naudokitės proga, misteri Rešli. Parodykite, kad 
pora kojų yra verta dviejų porų rankų, juk nebe pirmas 
kartas. 

— Dėkokite šiam džentelmenui; mielas mano gimi- 
naiti, — tarė Rešlis, — kad aš jums neatiteisiau visos sko- 
los; ir jeigu dabar nuo jūsų pasitrauksiu, tai vien teturėda- 
mas viltį, kad veikiai mudu vėl susitiksime, bet jau tokio- 
mis aplinkybėmis, kur mums niekas nebesutrukdys. 

Jis pakėlė savo špagą, ) nušluostė ją, įstūmė į makštis ir 
dingo už krūmų. 

Škotas, iš dalies jėga, iš dalies įtikinėjimais, man su- 
trukdė šokti jm iš paskos; ir iš tikrųjų aš ėmiau suprasti, 
kad tuo vis tiek nieko nebūčiau pasiekęs. 

— Tegu aš niekad duonos nevalgysiu, jeigu tai ne 
tiesa! — pasakė Kempbelas, kai po šiokio tokio galynėji- 
mosi, kuriame įrodė esąs neprilygstamai stipresnis, įsiti- 
kino, kad aš jau stovėsiu ramiai.— Kaip gyvas nesu matęs 
tokio naršaus vaikigalio! Išplakčiau rykštėmis pirmutinį 
žmogų šalyje, jeigu jis mane priverstų tiek terliotis kiek 
jūs. Kurgi plėšiatės? Norite paskui vilką lįsti į jo urvą. 
Žinokite, jaunuoli, jis jums paspendė senus žabangus — 
papirko muitinės žiurkę Morisą, norėdamas išvilkti aikš-. 
tėn tą pačią seną istoriją, — o Glazge aš nebegalėsiu liudyti 

jūsų naudai kaip pas Inglvudą, nelaukite! Mano sveikatai 
kenksminga lankyti vigamorų'“* padermės teisėjus. Drož- 
kite namo, būkite geras vaikis, pasinerkite kur giliau ir pa- 
laukite, kol persiris banga. Stenkitės nesimaišyti į akis nei 
Rešliui, nei Morisui, nei tam rupūžei Mak Vičiui. Atsimin- 
kite Aberfoilo klachaną, kaip susitarėme, — ir, duodu jums 
džentelmeno žodį, aš neleisiu, kad jus kas skriaustų. O 
ligi susitiksime, laikykitės tylėliau. Aš turiu išvilioti Rešlį 
iš miesto, kol jis ko nors neiškrėtė,— kur tik jis parodo 
nosį, ten visada lauk kokios.šunybės. Prisiminkite: Aber- 
foilo klachanas! 

Jis apsisuko ir nuėjo, palikęs mane vieną apsvarstyti 
keistų savo prietykių. Pirmiausia -turėjau susitvarkyti 
drabužius ir vėl užsimesti skraistę, suklostydamas ją taip, 
kad ji paslėptų kraują, sruvenantį iš dešiniojo šono. Vos 
spėjau tai padaryti, į parką pasipylė studentų būreliai, — 
matyt, baigėsi paskaitos. Aš, suprantama, pasiskubinau 
pasišalinti ir grįždamas pas misterį Džarvį (iki pietų be- 
liko maža laiko) stabtelėjau prie mažutės, nekaip atrodan- 
čios krautuvėlės, kūrios iškaba skelbė, kad joje reziduojąs 
Kristoferis Nilsonas, chirurgas ir vaistininkas. Aš papra- 
šiau mažą berniuką, kuris grūstuvėje trynė kažkokius 
vaistus, kad man išrūpintų mokslingojo farmakologo au- 
dienciją. Berniukas atvėrė duris į- galinę patalpą — joje 
išvydau linksmą senuką, kuris su nepasitikėjimu pakraipė 
galvą, kai aš jam padrikai papasakojau greitosiomis išgal- 
votą istoriją, kaip neva mokęsis fechtuotis ir buvęs netyčia 
sužeistas, nes mano priešininkui nuo rapyros viršūnės 
nušokęs rutuliukas. Pridėjęs prie mano menkutės žaizdos 
korpijos ir dar kažko, kas jam atrodė reikalinga, vaisti- 
ninkas tarė: 

— Ant rapyros, padariusios šitą žaizdą, niekuomet nė 
nebuvo rutuliuko. Ech, jaunas. kraujas! Jaunas kraujas! 
Bėt mes, chirurgai, mokame laikyti liežuvį už dantų. Jei 
pasaulyje nebūtų karšto kraujo, ir dar ligonių kraujo, 
ką gi veiktų du mokytieji luomai — vaistininkai ir chi- 
rurgai? = 

Pasakęs šią pamokomą sentenciją, jis atleido mane; 
po to žaizda man beveik neskaudėjo ir neperšėjo. 


Ww Vigamorai (Wkigamore) — taip niekinamai pravardžiuo- 
jami vigai. Š š 

„XXVI SKYRIUS 


- Kalnuos gyvena geležiniai žmonės, 
Dažnai siaubu gresią ramiesiems kloniams 
Drąsia akim apžvelgia jie uolynus, 
Kur klesti skurdas, laisvę vien pažinęs, - 
Iš kur maištautojai būriais išdrįsta 
Į visko pilnas žemumas nuklysti. 


Grėjus!“ 


— Kodėl jūs taip ilgai užtrukote? — paklausė mane 
misteris Džarvis, kai įėjau į šio „padoraus džentelmeno 
svetainę.— Pirmą valandą jau seniai išmušė, dabar jau 
gerokas penketas minučių antros. Mati du kartus jau buvo 
priėjusi prie durų su dubeniu ant: padėklo, ir jūsų laimė, 
kad šiandien pietų patiekalas ėriūko galva, — dėl užgaiši- 
mo jinai nesuges. Avies galva, jeigu nors truputėlį per- 
verda, — gryniausi nuodai, kaip, prisimenu, sakydavo 
garbingasis mano tėvas! Jis užvis labiausiai EEeaTo 
ausis — išmaningas buvo žmogus! į 2, 

Aš reikiamai pasįteisinau: dėl savo nepunktualumo, ir 
veikiai buvau pasodintas už stalo,. kur misteris Džarvis 
su didžiu lipšnumu ir svetingumu vaišino mus, versdamas 
ir mane, ir Oveną rodyti škotiškiems skanėstams, nuo kurių 
lūžo jo stalas, daugiau pagarbos, negu tatai buvo malonu 
pietietiškiems mūsų gomuriams. Aš. sukausi gana sėkmin- 
gai, naudodamasis tais aukštosios visuomenės papročiais, 
kurie padeda žmogui išsigelbėti nuo šitokio geravališko 
persekiojimo. Tačiau į Oveną buvo juokinga ir gaila žiūrė- 
ti: laikydamasis griežtesnių bei formalesnių mandagumo 
taisyklių ir norėdamas visomis teisėtomis priemonėmis pa- 
gerbti ir pagodoti savo firmos bičiulį, jis apgailėtinai 
nuolankiai rijo svilintą vilną kąsnis po kąsnio ir gyrė šį 
patiekalą tokiu balsu, kuriame pasibjaurėjimas kone stelbė 
mandagumą. ž 

Nuėmus staltiesę, misteris Džarvis pats savo ranka 


** Grėjus Tomas (1716—1771) — anglų poetas, romantikų pirm- 
takas, sukūręs garsiąją , SSIJĄ, parašytą kaimo kapinėse“. 
> . i 

sumaišė nedidelį bokalą brendi punšo — tokio man dar 
nebuvo tekę ragauti. 

Citrinos, — paaiškino jis mums, — buvusios iš mažos jo 
paties užjūrio fermos (Vest Indijoje, kaip davė jis mums 
suprasti, reikšmingai kilstelėdamas petį), o gėrimo receptą 
jis sužinojęs iš seno kapitono Kofinkio, kuris pats išmokęs 
šito meno, kaip daugelis žmonių mano, — šnibždomis pri- 
dūrė garbusis oldermenas,— iš Vest Indijos piratų. 

— Bet gėrimas kuo puikiausias, — tarė jis, vaišindamas 
mus. — Juk dažnai gera prekė perkama blogame turguje. 
Tr reikia pasakyti, kapitonas Kofinkis, kai aš pasižinojau 
su juo, buvo visai garbingas žmogus, tik jau keikdavosi 
tiesiog pragariškai. Jis mirė, vargšelis, ir davė aukščiau- 
siajam savo darbų apskaitą, ir aš tikiuosi, kad jo apskaita 
priimta, tikiuosi, kad priimta. 

Punšas pasirodė mums labai skanus ir padėjo užsi- 
megzti ilgam Oveno ir mūsų šeimininko pašnekesiui apie 
karalysčių sujungimo teigiamybes, suteikusias Glazgui 
dėkingą galimybę pradėti prekybą su Britanijos koloni- 
jomis Amerikoje bei Vest Indijoje ir per šias naujas rinkas 
išplėsti savo eksportą. Tačiau Ovenui pareiškus, kad Ško- 
tijai sunku būtų patenkinti Amerikos paklausą, nesiper- 
kant prekių Anglijoje, misteris Džarvis ėmė prieštarauti 
karštai ir gražbyliškai: 

— O ne, sere, mes tvirtai stovime ant savo kojų ir 
apčiupinėjame visus savo piniginės užkaborius. Stirlinge 
mes turime ševioto, Muselburge moteriškos gelumbės, 
Aberdine kojinių, Edinburgas mums teikia švelnią vilną ir 
visokias vilnonių verpalų rūšis; ir mes turime drobės 
visokiausių rūšių, geresnės ir pigesnės negu pas jus Lon- 
done; o jūsiškės Šiaurinės Anglijos prekes — Mančesterio 
manufaktūrą, Šefildo plieną, Niukaslio molinius indus — 
mes.perkame ne brangiau kaip jūs savajame Liverpulyje. 
Na, o su medvilniniais audiniais ir muslinais mes darome 
tiesiog stebuklųs. Taigi taip, sere! Leiskite kiekvienai 
silkei kabėti ant savo pačios galvos, kiekvienai aviai ant 
savo pačios kulšies, ir jūs pamatysite, sere, kad mes, glaz- 
giečiai, ne taip jau labai nuo jūsų atsilikę, — kad tik netektų 
jums dar mūsų vytis. Jums nuobodu klausytis mūsų paš- 
nekesio, misteri Osbaldistonai, — pridūrė jis, pastebėjęs, 
kad aš seniai tyliu, — tačiau jūs juk žinote seną patarlę: 
prekijas visada kalba apie savo prekes. 

Aš pasiteisinau ir paaiškinau, kad mano dėmesį išblaš- 
kė liūdnos aplinkybės ir neįprastas nuotykis, įvykęs man šį 
rytą. Tokiu būdu pasiekiau to, ko troškau,— patogios pro- 
gos aiškiai ir netrukdomas papasakoti savo istoriją. Aš 
nutylėjau tik apie žaizdą, manydamas, kad jos neverta 
minėti. Misteris Džarvis klausėsi gana atsidėjęs ir aiškiai 
susidomėjęs, mirkčiodamas pilkomis  akūtėmis, dažnai 
pašniaukšdamas iš tabokinės ir mane pertardamas tiktai 
trumpais šūksniais. Kai aš bepasakodamas paminėjau dvi- 
kovą ir Ovenas, susidėjęs rankas, pakėlė akis į dangų — 
tada jis atrodė it gyvas skausmingo nustebimo paveiks- 
las, — misteris Džarvis pertraukė mano pasakojimą sa- 
kydamas: | 

— Negerai, labai negerai! Ir Dievo priesakai, ir žmonių 
įstatymai draudžia pakelti kardą prieš giminaitį; pakelti 
kardą karališkojo miesto gatvėje yra nusikaltimas, kuris 
baudžiamas pinigine bauda ir kalėjimu; koledžų kiemai 
šiuo atžvilgiu neturi jokių privilegijų — tokiose vietose, 
man regis, dera išlaikyti ramybę ir tylą. Koledžas gauna 
gerą šešetą šimtų svarų per metus iš vyskupo pajamų 
(didžiai visos vyskupo govėdos nuoskaudai!) bei subsidiją 
iš paties Glazgo arkivyskupo anaiptol ne tam, kad visokie 
dykaduoniai sau peštųsi jo kieme arba kad išdykę vai- 
kiščiai mėtytųsi ten sniego gniutulais, kaip jie neretai ir 
daro; kai mudu su Mati einame pro ten, tenka nuolat tūp- 
čioti ir linkčioti arba eiti rizikuojant, kad mums jie sukne- 
žins galvas, — čia reikėtų imtis kokių nors priemonių.! 
Tačiau pasakokite toliau; kas paskui nutiko? 

- Vos aš paminėjau misterio Kempbelo pasirodymą, 
Džarvis atsistojo didžiai nustebęs ir ėmė žingsniuoti po 
kambarį šūkalodamas: Ė | 

“ —-.Ir vėl Robinas!.. Robertas iš proto išsikraustė, sta- 
čiai patrako, pamišo! Robas' susilauks, kad.bus pakartas, 
ir gėda kris visai jo giminei. Visi tada paleis liežuvius! 
Mano tėvas, garbusis dekanas, jam išaudė pirmąsias kel- 
nes,:0 -dabar; po velnių, dekanas Triplis, virvių vijikas, 


!5V Škotijos vaikėzai ankstesniais laikais, iškritus drėgnam sniegui, 
suruošdavo kažką panašaus į saturnalijas, apmėtydami praeivius sniego 
gniūžtėmis. Tačiau tie, kuriems grėsdavo nemalonumas būti apšaudy- 
tiems, galėdavo nuo to atsipirkti lėngva pabauda: moterys — rėveransu, 
vyriškiai — nusilenkdami. Į aa PSkuea To tiktai Aiemangag us užsi- 
spyrėlis. (Autoriaus pastaba.) - AL gas a 

susuks jam paskutinį kaklaraištį! Taip! Vargšas Robinas 
tiesiu keliu žengia į kartuves... Bet pasakokite, pasako- 
kite, — pasiklausysime, kuo viskas baigėsi. 

Aš stengiausi viską išdėstyti kuo smulkiau; tačiau mis- 
teriui Džarviui vis tiek čia viena, čia kita pasidarydavo 
neaišku, ir aš vėl.turėdavau grįžti atgal ir papasakoti, 
kad ir labai nenoromis, visą istoriją apie Morisą ir susi- 
tikimą su Kempbelu teisėjo Inglvudo namuose. Misteris 
Džarvis rimtai išklausė viską iki galo ir man baigus pa- 
sakoti gana ilgai nepratarė nė žodžio. 

“— Dabar, misteri Džarvi, aš noriu dėl viso šito papra- 
šyti jūsų patarimo, kuris, esu tikras, man parodys teisingą 
kelią, kaip pataisyti finansinę savo tėvo padėtį ir apsaugoti 
savo paties garbę. 

— Jūs tiesą sakote, jaunuoli, tiesą sakote, — tarė gar- 
busis oldermenas, — visada kreipkitės patarimo į tą, kuris 
vyresnis už jus ir protingesnis; nesekite bedieviu Robo- 
amu, kuris tarėsi su gauja pienburnių jauniklių, aplenk- 
damas senuosius patarėjus, sėdėjusius prie jo: tėvo Salia- 
mono'*! kojų ir, be abejo, gavusius nors dalį jo išminties, 
kaip teisingai yra pasakęs misteris Meikldžonas savo 
pamoksle, skirtame tekstui iš atitinkamo skyriaus. Bet aš 
nieko nenoriu girdėti apie garbę — mes šičia žinome tiktai 
komercinį kreditą. Garbė — tai galvažudys ir kraugerys, 
ieškąs peštynių gatvėse; o kreditas — garbingas, doras 
miestietis, kuris sėdi namie prie židinio ir žiūri į savo 
katiliuką. 

— Tikrai taip, misteri Džarvi,— tarė mano bičiulis 
Ovenas, — kreditas — tai galutinis balanso rezultatas; 
jeigu mes tiktai galėtume ištaisyti padėtį, nesvarbu, kokia 
kaina... 

— Jūsų tiesa, misteri Ovenai, jūsų tiesa; jūs kalbate 
gerai ir išmintingai; ir aš tikiuosi, mūsų kamuoliai eis kaip 
reikiant, nors dabar jie šiek tiek ir riečia į šalį '**. O dėl 
Robino, esu tos nuomonės, kad jis, jeigu tai nuo jo pareis, 
padės jaunuoliui. Gera širdis to vargšelio Robino; ir nors 
pagal ankstesnį jo įsipareigojimą aš praradau du šimtus 
svarų sterlingų ir ne taip jau labai tikiuosi atgauti net ir 


5! Saliamonas ir jo sūnus Roboamas— Biblijos perso- 
nažai. S 
5? Posakis paimtas iš kriketo žaidimo. 

tą tūkstantį škotiškų svarų, kuriuos jis man dabar žada, — 
vis dėlto visada sakysiu, kad Robinas su kiekvienu pasielgs 
pagal teisybę. 

— Vadinasi, galiu, — paklausiau aš, — laikyti jį sąži- 
ningu žmogumi? | 

— Hml!..— atsiliepė Džarvis, atsargiai atsikosėda- 
mas.— Taip, jis kalnietiškai sąžiningas, sąžiningas, kaip 
sakoma, savotiškai. Mano tėvas, dekanas, visada juokda- 
vosi, man aiškindamas, kaip atsirado šis posakis. Kažkoks 
kapitonas Kostelas amžinai kalbėdavo apie savo atsida- 
vimą karaliui Karoliui, ir klerkas Petigrus (jūs išgirsite 
apie jį dar nemaža įdomių istorijų) paklausė kapitoną: 
kokiu gi būtent būdu tarnavo jis karaliui, kaudamasis prieš 
jį prie Vusterio '** Kromvelio armijoje? Tačiau kapitonas 
Kostelas turėjo aštrų liežuvį; štai jis ir atsakė, kad tarnavęs 
karaliui „savotiškai“. Iš čia ir pasklido priežodis. 

— Ir: jūs manote,— pasakiau aš, — kad Kempbelas 
galės pasitarnauti man „savotiškai“ ir kad aš drąsiai galiu 
vykti į jo paskirtą pasimatymą? 

— Mano „manymu, atvirai sakant, verta pamėginti. Pa- 
tys matote, čia jums likti pavojinga. Perėjūnas Morisas 
gavo vietą Grinoko muitinėjė — uosto miestelyje“ prie 
Forto, netoli nuo čia; ir nors visi pakampiai žino, kad jis 
dvikojis padaras su žąsies galva ir viščiuko širdimi, vaikš- 
tąs po prieplauką ir kimbąs prie gerų žmonių dėl visokių 
leidimų, štampų: plombų ir kitų įkyrių niekniekių — vis 
tiek, jeigu jis paduos skundą, kiekvienas teisėjas jį parems, 
ir jūs galite atsidurti cypėje, o tai kažin ar praverstų tvar- 
kant jūsų tėvo komercinę padėtį. 

— Tikrai, — pritariau aš,— bet vargu ar pataisysiu 
tą padėtį išvykdamas dabar iš Glazgo, kur, kaip reikia 
manyti, Rešlis raizgys savo pinklęs, pasitikėdamas abejo- 
tina parama žmogaus, apie kurį težinau, kad jis bijo teisin- 
gumo ir, be abejo, turi tam svarbių priežasčių, parama 
žmogaus, kuris paslaptingų ir veikiausiai pavojingų tikslų 
vedamas yra glaudžiai susijęs su galimu mūsų bankruta- 


vimo kaltininku. 
— Ir griežtai gi jūs smerkiate Robą4,— pasakė garbusis 


53 Mūšyje prie Vusterio 1651 metais Anglijos respublikonų armija, 
vadovaujama Oliverio Kromvelio, sumušė karaliaus Karolio 2l kariuo- 
menę. š . A 

oldermenas,-- griežtai smerkiate, bernužėli. Visa paslaptis 
yra ta, kad jūs nė kiek nepažįstate Aukštutinės Škotijos — 
Kalnų Šalies, kaip mes ją vadiname. Kalniečiai visai kitaip 
tvarkosi negu mes čionai; jie neturi nei taikos teismo, 
nei rinktinių teisėjų, nei miesto viršaičių, kurie uždraustų 
be reikalo ištraukti kardą ir laikytųsi įstatymų, kaip jų 
laikėsi mano tėvas, garbingasis dekanas, — tesiunčia jam 
Viešpats amžiną atilsį! —ir, drįstu pasakyti, kaip laikausi 
aš pats šiuo metu drauge su kitais mūsų miesto tarybos 
nariais. O tarp kalniečių — kaip lerdas įsakė, taip turi ir 
būti; jie nepripažįsta kitokio įstatymo, o tik savo kardo 
ašmenis. Durklas jiems ieškovas, o skydas atsakovas; 
kam išliko galva ant pečių, to ir tiesa, — kitokios tiesos 
Kalnų Šalyje nerasite. 

Ovenas giliai atsiduso; ir, prisipažįstu, šitokia cha- 
rakteristika ne per daug sužadino man norą vykti į tokią 
chaotišką šalį, kokia, anot garbingojo oldermeno, esanti 
kalnuotoji Škotija. 

— Mes, sere, — pridūrė Džarvis, — mažai kalbame apie 
šiuos dalykus, nes jie mums ir taip gerai žinomi; o kokia 
nauda koneveikti tėvynę ir juodinti tėvynainius pietie- 
čiams ir svetimšaliams girdint? Tik blogas paukštis teršia 
savo lizdą. 

— Gerai, sere, bet kadangi mane skatina teirautis ne 
įžūlus smalsumas, o tikras būtinumas, — aš tikiuosi, jūsų 
neužgaus mano noras išgirsti iš jūsų dar šiokių tokių duo- 
menų. Man teks tvarkyti reikalus tėvo vardu sų kai kuriais 
džentelmenais, šios laukinės šalies gyventojais, ir aš pri- 
valau kreiptis į aiškų jūsų protą ir patirtį — taip sakant, 
paprašyti iš jūsų žiburio, kad man netektų klaidžioti 
patamsiuose. 

Kukli pataikavimo dozė nenuėjo veltui. į 
Taip, aš, be 
abejo, esu nemaža patyręs ir padariau šiokius tokius 
apskaičiavimus, be to, tarp mūsų kalbant, net šį tą sužino- 
jau per Endrų Vailį, senąjį savo klerką; dabar jis tarnauja 
„Mak Vitis ir Bendrovė“ firmoje, bet šeštadieniais po tar- 
nybos kai kada išmeta stikliuką su ankstesniu savo virši- 
ninku. Ir jeigu jūs sakotės pasiryžęs sekti Glazgo audėjo 
patarimu, tai aš ne toks žmogus, kad atsisakyčiau patarti 
sūnui prekybininko, su kuriuo nuo seno turiu reikalų, 
ir amžiną atilsį mano tėvas, dekanas, taip pat buvo ne toks 

žmogus. Man ne kartą knietėjo savo žiburiu, kaip jūs 
sakote, pašviesti hercogui Argailiui arba jo broliui, lerdui 
Ailėjui (kam gi slėpti žiburį po puodu?), bet didieji žmonės 
nebūtų ėmę klausyti žmogaus, tokio kaip aš, kažkokio 
pasigailėtino gelumbininko,— jiems svarbu, kas kalba, 
o ne kas kalbama. Tuo blogiau, tuo blogiau! Tačiau aš 
nieko blogo nenoriu pasakyti apie Mak Kolum Morą: „Ne- 
kėik turtingojo ir: savo miegamajame,— sako Siracho 
sūnus, — nes dangaus paukštis gali išnešioti tavo žodžius, 
o ąsočio ilgos ausys". 

Nuogąstaudamas, kad po tokio iškilmingo prologo 
neprasidėtų ilga prakalba, aš pertariau misterį Džarvį, 
sakydamas, kad mes su Ovenu laikysime griežtoje paslap- 
tyje viską, kas mums bus konfidencialiai pranešta. 

— Čia visai kas kita, — atsakė garbusis oldermenas,— 
aš nieko nebijau. Ko man bijoti? Mano žodžiai nė kiek 
nėra šventvagiški. Tačiau kalniečių rankos ilgos, o aš 
kartais užsuku į kalnų slėnius aplankyti vieno kito gimi- 
naičio, ir man nesinorėtų kivirčytis nė su vienu klanu. 
Taip, ties kuo gi mes apsistojome? Aš, jūs suprantate, 
grindžiu savo pastabas skaičiais, o skaičiai, kaip gerai 
žino ir misteris Ovenas, yra vienintelė tikra ir apčiuopia- 
ma žmogiškojo mokslo šaknis. 

Ovenas mielai pritarė išreikštai nuomonei, kuri taip 
derinosi su jo paties pažiūromis, .ir mūsų oratorius tęsė 
savo pakalbą: 

— Kalnų Šalis, kaip mes vadiname savo "kraštą, bran- 
gieji džentelmenai, yra visai y, ypatingas, laukinis pasaulis: 
raguvos, miškai, uolos, lochai! , upės ir tokie aukšti kal- 
nai, kad pats velnias neužlėktų į jų viršūnes vienu skry- 
džiu. Šitoje šalyje ir salose, kurios tik truputėlį geresnės, 
o atvirai pasakius, net blogesnės už žemyną *", yra apie 
du.šimtai trisdešimt parapijų, įskaitant Orknėjus, kur aš 
ir pats nežinau, kaip šnekama: gėliškai ar kuria kita kalba, 
bet jų gyventojai visai necivilizuoti žmonės. Taigi, sere, 
aš skiriu kiekvienai parapijai, kuo saikingiausiai skaičiuo- 
damas, po aštuonis šimtus Žmonių, neskaitant vaikų iki 
devynerių metų amžiaus, — o dar primeskime vieną penk- 


*“ Lochai— kalnų ežerai Škotijoje. 
155 Žodis „žemynas“ (Mainland) čia reiškia šiaurinę Didžiosios Bri- 
tanijos salos dalį. 

tadalį devynerių metų ir jaunesniems vaikiūkščiams. Iš 
viso turime. gyventojų, apvaliai skaičiuojant... aštuonis 
šimtus padalyti iš keturių penktųjų, tatai bus mūsų SaUE5 
namasis, du šimtai trisdešimt — daugiklis... 

— Šandauga,— pasufleravo misteris Ovenas, su. pasi- 
gėrėjimu sekęs misterio Džarvio statistiką — sudarys du 
šimtus trisdešimt tūkstančių. 

—-.Teisingai, sere, visiškai teisingai. O kariniai būriai 
mūsų Kalnų Šalyje, kur šaukiamas kiekvienas vyriškis, 
galįs vartoti ginklą, nuo aštuoniolikos iki penkiasdešimt 
metų amžiaus, turi sudaryti bemaž penkiasdešimt septy- 
nis tūkstančius penkis šimtus žmonių. Taigi, .sere, liūdna 
ir baisi tiesa: pusė šių nelaimingųjų vaikšto be darbo, be 
jokio darbo,— kitaip sakant, žemdirbystė, gyvulininkystė, 
žvejyba'ir visos kitos doro verslo rūšys šalyje negali apim- 
ti nė pusės gyventojų, duoti žmonėms galimybę dirbti bent 
taip tingiai, kaip jie patys panorėtų, — o. paprastai jie 
dirba taip, tarsi plūgas ar kastuvas jiems rankas degintų. 
26182 set! Vadinasi, nedirbančioji gyventojų dalis aUBA 
iki: 
= "Iki šimto penkiolikos tūkstančių žmonių,— pasakė 
Ovenas, — sudarydama mūsų rastos sandaugos pusę. 

— Teisingai, misteri Ovenai, teisingai... Iš kurių turime 
dvidešimt aštuonis tūkstančius septynis šimtus žaliūkų, 
galinčių vartoti ginklą — ir jie jį vartoja ir net nė piršto 
neprideda užsidirbti pragyvenimui kokiu nors doru verslu, 
jeigu net jie. ir turėtų jį; dabar Jie neturi j9, ir: nėžinia, ar 
kada turės. 

— „Bet argi galimas daiktas, misteri Džarvil. — įsiter- 
piau aš.— Nejaugi šitaip atrodo tokia didelė Pudžiasios 
Britanijos salos dalis? 

„. — Sere, jums tatai tučtuojau: Tasiradys paprasta. ir A 
vaizdu kajp Piterio Paslio lazda. Sakykime, kad kiekvie- 
noje parapijoje tinka darbui vidutiniškai penkiasdešimt 
plūgų,— tatai visai mažai, prisiminus, kokioję .menkoje 
dirvoje tenka dirbti tiems varguoliąams,— ir kad :joje už- 
tenka ganyklų atitinkamam ašvienių.bei jaučių skaičiui.ir 
keturiasdešimčiai ar penkiasdešimčiai karvių; taigi tarki- 
me, kad šiems plūgams ir gyvuliams aptarnauti reikia 
septyniasdešimt penkių šeimų, .po šešis .asmenis kiekvie- 
noje, prie to pridėkime dėl apvalaus skaičiaus.dar.penkias- 
dešimt: iš viso gausime parapijai penkis šimtus žmonių -— 

lygiai pusę gyventojų! — užsiimančių darbu ir galinčių. 
šiaip taip prasimaitinti duonos plutele ir raugintu pienu. 
Bet aš norėčiau žinoti, ką turi veikti likusieji penki šimtai? 

"— Gailestingasis Viešpatie! — sušukau aš.— Bet ką gi 
jie vis dėlto veikia, misteri Džarvi? Mane šiurpas krečia, 
pagalvojus, kokia jų būklė. 

— Sere,— atsakė garbusis oldermenas, — jus dar ne 
taip šiurpas krėstų, jeigu pagyventumėte šalia jų. Saky- 
kime net, kad pusė jų gali dorai šį tą užsidirbti Žemutinėje 
Škotijoje, parsisamdydami už piemenis, padėdami pjauti 
šieną ir javus bei šiaip prie įvairių verslų, — vis tiek lieka 
dar daug šimtų ir tūkstančių ilgakojų kalniečių, kurie ne- 
randa darbo ir slankioja elgetaudami!*“ per savo pažįsta- 
mus arba gyvena vykdydami lerdo įsakymus, teisingus ir 
neteisingus. Be to, daugelis šimtų kalniečių nusileidžia prie 
Žemutinės Škotijos sienos, kur yra ką pasičiupti, ir gyve- 
na vaginėdami, grobdami gyvulius, visaip plėšikaudami,— 
gana liūdnas reiškinys krikščioniškai šaliai. Ir kas užvis 
blogiausia: jie tuo didžiuojasi! Jų akimis, nusivaryti sve; 
timos. kaimenės galvijus yra kilnus žygis, kuris labiau 
dera „padoriam žmogui“, kaip vadina save tie plėšikai, 
negu sąžiningas kasdienis darbas dėl duonos kąsnio. O 
lerdai nė kiek ne geresni už tuos driskius; jie, tiesa, nelie- 
pia vogti ir plėšikauti, bet ir nedraudžia. Kuriems vel- 
niams jie draus! Po kiekvieno nešvaraus darbelio jie 
slepia juos arba Heidžia jiems kurį laiką lindėti savo 
miškuose, kalnuose ir pilyse. Kiekvienas lerdas laiko 
prie savęs tiek tą pačią kaip jo pavardę turinčių 
nenaudėlių, arba, kaip mes vadiname, klaniečių, kiek gali 
jų užverbuoti ir išmaitinti, — arba, o tai visai tas pat, visus, 
kurie gali, nesvarbu kokiu būdu, doru ar nedoru, patys 
pramisti. Ir štai jie slampinėja su šautuvu ir pistoletu, su 
peiliu ir durlachu"“", pasirengę, vos lerdui tarus žodį, su- 
drumsti šalyje taiką; čia ir slypi visa nelaimė Kalnų Šaliai, 
kuri ir dabar, kaip prieš tūkstantį metų, visada yra gūžia, 


'86. Tatai buvo savotiška kilnaus elgetavimo rūšis, tiksliau pasa- 
kius —- kažkas tarp elgetavimo ir plėšikavimo, kai beturtis škotas prie- 
varta pasiglemždavo gyvulių arba kitokių lėšų plagyyEamu) iš tų, kurie 
turėdavo ką duoti. (AMoriaus, pastaba.) 

57 Durlachas — ypatingas odinis krepšys, 5 visada nešioda- 
vosi Škotijos kalniečiai. 

kurioje knibžda labiausiai užkietėję, bedieviški galvažu- 
džiai, nuolat drumsčią ramybę romiems, dievobaimin- 
giems kaimyninių klonių gyventojams, tokiems. kaip mūsų 
kaimynai vakaruose. 

— O šis jūsų giminaitis ir mano bičiulis — ar jis irgi 
toks stambus žemvaldys, laikąs prie savęs nedidelę kariuo- 
menę? — paklausiau. 

— One,— atsakė oldermenas Džarvis, — jis nepriklau- 
so prie didžiūnijos vadų, kaip mes juos vadiname, anaiptol. 
Bet vis dėlto jis yra aukštos kilmės, tiesioginis senojo 
Glenstrėjaus palikuonis, — aš, aišku, žinau jo genealogiją; 
jis artimas mano giminietis ir, šiaip ar taip, kilnios škotiš- 
kos šaknies atžala, kaip jau minėjau, nors, drįstu jus pati- 
kinti, neteikiu reikšmės šiai nesąmonei — tatai lygiai tas 
pat, kaip mėnulio atšvaitas vandenyje; vieni, kaip mes sa- 
kome, kedalai arba pakulos. Bet aš galiu jums. parodyti 
jo tėvo, Glenstrėjaus trečios eilės palikuonio, laiškus mano 
tėvui, dekanui Džarviui (tesiilsi jisai ramybėjė), kurie 
visi prasideda žodžiais: „Brangusis mūsų dekane“, ir pasi- 
rašyti: „Jus mylįs ir pasiruošęs jums patarnauti giminai- 
tis“. Beveik visuose šiuose laiškuose užsimenama apie 
pasiskolintus pinigus, todėl amžiną atilsį dekanas juos 
saugojo kaip dokumentus ir įrodymus; jis buvo apeBirųS 
žmogus. 

— Bet jeigu jūsų siminietis ir nėra iš tų vadų ar pat- 
riarchalinių valdonų, apie kuriuos man nemaža pasakojo 
mano tėvas, — grįžau aš prie savo temos, — vis dėlto Kalnų 
Šalyje jis labai įtakingas, ar ne taip? 

— Kas tiesa, tai tiesa, nuo Lenokso iki Bredolbeno 
nėra garsesnio vardo. Kitados Robinas buvo gana turtingas, 
darbštus kaimenių laikytojas, koks pasitaiko tik vienas 
iš dešimt tūkstančių. Miela malonu būdavo žiūrėti, kai 
jis, persijuosęs rudinę ir apsiavęs brogais, su apvaliu skydu 
už nugaros, su kardu ir durklu prie diržo sekdavo paskui 
šimtus kalnų veršių ir dvylika piemenų, tokių pat gauruotų 
ir laukinių kaip jo genama kaimenė. Prekiaudamas jis visa- 
da būdavo teisingas ir mandagus; ir jeigu jam atrodydavo, 
kad smulkus perprekis, ėmęs iš jo galvijus pardavimui, 
menkai teuždirbo, jis pridėdavo jam iš savo paties pajamų. 
Aš žinau atsitikimų, kai jis šitaip atiduodavo -po. penkis 
šilingus iš svaro. 

— Dvidešimt penkis pžocdtis: S P Ovenas. — 
Didelis nuošimtis! 

— Ir vis dėlto, sere, sakau jums, jis stiduodavė mie- 
lai — ypač, jeigu galvodavo, kad perprekis yra neturtirigas 
žmogus ir nuostolis jį sužlugdys. Bet atėjo sunkūs laikai, 
o Robas mėgdavo surizikuoti. Mano kaltės čia visai nebu- 
vo, jis gali man nepriekaištauti; aš visuomet stengdavausi 
ji įspėti. Kreditoriai, ypač kai kurie stambūs žemvaldžiai; 
jo kaimynai, pridėjo ranką prie visos jo kaimenės ir žemės; 
ir, sakoma, jo žmona buvusi išvyta iš namų — tiesiog 
išmesta per slenkstį, be to, dar buvo pasityčiota iš jos. 
Gėda! Sarmata! Aš esu taikingas žmogus ir miesto valdybos 
narys; bet jeigu kas pasielgtų su mano tarnaite Mati taip, 
kaip ten, matyt, buvo pasielgta su Robo žmona, aš galbūt 
ištraukčiau iš makščių kardą, Kūriuo kovėsi mano tėvas, 
dekanas, mūšyje prie Botvelio!?*: Grįžo namo Robas ir rado 
visišką dykyrię — sergėk mus, Viešpatie! — ten, kur buvo 
palikęs viso ko pilna; jis dirstelėjo į rytus ir į vakarus, į 
pietus ir į šiaurę, ir mato: pagalbos nėra iš kur laukti — 
niekur nėra'nei pastogės, nei užuoglaudos; užsismaukė jis 
skrybėlę ant kaktos, užsispraudė už diržo dviašmenį kala- 
viją ir pasileido į kalnus, ėmė gyventi , „savo įstatymu“. 

Geraširdžiui miestiečiui užsikirto“ balsas nuo jame 
kunkuliuojančių prieštaringų jausmų. Ir nors jisai pasakė 
nekreipiąs dėmesio į savo giminaičio kalniečio genealo- 
giją, bet, matyt, slapčia didžiavosi šia giminyste ir su gilia 
ir aiškia simpatija pasakojo. apie. laimingą savo bičiulio 
gyvenimo metą, ir su užuojauta — — apie jį ištikusias ne- 
laimes. 

— Ir po tokių skaudžių negandų, — pratariau aš, maty- 
damas, kad misteris Džarvis neketina tęsti savo pasako- 
jimo, — jūsų giminaitis iš nevilties veikiausiai virto vienu 
iš tų plėšikautojų, apie kuriuos jūs mums pasakojote? | 

. — Ne, ne taip jau žemai puolė, — atsakė garbusis ol- 
dermenas,— iki tokios kraštutinybės jis vis dėlto nėnusi- 
leido; tačiau ėmė rinkti juodąją duoklę taip plačiai, kaip 
jinai niekad dar. nebuvo imama mūsų dienomis, — po visą 
Lenoksą ir 22 iki pat Surngo pilies. vartų. į 


128 Mūšyje prie: Botvelio tilto, 1679 metais A sukilėlius visiš- 
kai sutriuškino vyriausybinė Anglijos kariuomenė. Apie, šį. įvykį Valtę- 
ris Skotas pasakoja romane „Puritonai“. 

— Juodąją duoklę? Aš ne visai suprantu... — pasakiau. 

— Matote, Robas veikiai apie save subūrė „mėlyn- 
kepurių“ gaują, nes jis yra paveldėjęs šiurpų vardą, sukę- 
liantį baimę visiems, kas tik jį išgirsta... tikrąjį savo vardą! 
Jis yra kilęs iš tos giminės, kuri ilgus metus atsiimdavo 
tai, ko buvo nusipelniusi, kuri ėjo prieš karalių ir prieš 
parlamentą, net, kiek žinau, prieš bažnyčią, — kilęs iš 
senos ir garbingos giminės, kad ir kaip žiauriai ji dabar 
engiama, ujama ir persekiojama. Mano motina buvo iš 
Mak Gregorų, man nėra ko šito slėpti. Taigi Robas veikiai 
surinko gaują narsuolių; ir kadangi jam (sakydavo jis) 
būdavo skaudu žiūrėti į tokį savavaliavimą, plėšikavimą 
ir grobimą, alinantį šalį į pietus nuo Kalnų Šalies sienos, 
Robas ir pasiūlė: jeigu koks nors lerdas arba fermeris 
sutinka mokėti jam keturis škotiškus svarus nuo kiekvieno 
šimto svarų savo pajamų, paverčiant juos pinigais (tatai 
sudaro, žinoma, gana kuklų procentą), tai jis, Robas, įsi- 
pareigoja garantuoti savininkui jo nuosavybės. neliečia- 
mumą. Jeigu tik vagys išves jam nors vieną avį, Robas 
apsiima ją grąžinti arba sumokėti jos vertę. Ir jis visada 
tesėdavo žodį. Negaliu neigti, visada tesėdavo žodį, — 
kiekvienas pasakys, kad Robas tesi savo žodį. 

— Labai keista draudimo sutartis — pasakė misteris 
Ovenas. 

— Žinoma, ką besakyti, tatai prieštarauja mūsų ko- 
deksams,— tarė Džarvis,— griežtai prieštarauja; juodosios 
duoklės ėmimas ir mokėjimas baudžiamas įstatymu. Bet 
jeigu įstatymas negali apsaugoti nuo plėšikų mano tvarto 
ir klėties, kodėl nesudaryti man sutarties su Kalnų Šalies 
džentelmenų, kuris gali tatai padaryti? Atsakykite, kodėl? 

— Bet atleiskite, misteri Džarvi,— tariau aš,-—— ar ler- 
das arba fermeris, mokąs draudimo išlaidas, visai laisvu 
noru sudaro tą juodosios duoklės sutartį, kaip jūs ją vadi- 
nate? Kas ištinka tuos, Kurie atsisako mokėti duoklę? 

— Aha, bernaiti, — atsakė garbusis oldermenas ir juok- 
damasis pridėjo pirštą prie nosies, — manote, jūs mane 
prirėmėte? Tiesa, visiems savo draugams aš patarčiau 
susitarti su Robu; jeigu ne — tai, kad ir kaip žiūrėtų, kad 
ir ką darytų, jie vis tiek neišvengiamai bus apiplėšti prasi- 
dėjus ilgoms naktims. Kai kurie lerdai, priklausą Grehemo 
ir Kohuno klanams, atsisakė mokėti draudimą; ir kas gi? 
Pačią pirmąją žiemą neteko visų savo atsargų; taigi dau- 

gumas dabar įsitikinę, kad verčiau su Robu gyventi geruo- 
ju. Jis geras visiems, kurie geri jam; bet jeigu su juo susi- 
kivirčijai... tai verčiau kivirčykis su velniu! 

— Ir, kaip aš suprantu, dėl savo žygių vykdant šias 
funkcijas, — įterpiau aš,— jis dabar piktuoju su šalies 
įstatymais? 

— Piktuoju? Taip, galima sakyti, piktuoju. Jo kaklas 
patirs, kiek sveria jo kumpiai, jeigu tik paklius tiems 
įstatymams į rankas. Bet Robas turi gerų bičiulių tarp šio 
pasaulio galingųjų; galiu jums paminėti vieną gana įta- 
kingą šeimą, kuri jį visaip remia — kiek leidžia padoru- 
mas — kitos šeimos apmaudui. O antra vertus, mūsų laikais 
iš pramuštgalvių, besiverčiančių plėšikavimu, dar nebuvo 
tokio gudraus ir apsukraus žalčio kaip Robas; daug gudrių 
šunybių jis iškrėtė — ne vieną knygą galima būtų prirašy- 
ti! Kai kurie jo darbeliai buvo Jabai savotiški, panašūs į 
Robino Hudo ir Viljamo Voleso!? " išdaigas — tokie akiplė- 
šiškos drąsos žygiai, pabėgimai iš kalėjimų, kad žmonės 
"pasakoja apie juos prie židinio nykiais žiemos vakarais. 
Keistas dalykas, džentelmenai; štai aš pats, rodos, ramus 
žmogus ir ramaus žmogaus sūnus, nes mano tėvas, dekanas, 
"niekad su niekuo nesikivirčijo už miesto tarybos sienų, — 
taigi, sakau, keistas dalykas: man regis, senas kalniečio 
kraujas suliepsnoja mano gyslose, kai klausausi pasakojant 
apie tuos stebinančius nuotykius, ir kartais man tie pasa- 
kojimai mielesni negu žinios apie gautą pelną, teatleidžia 
man Viešpats! Tačiau jie — tuštybių tuštybė, nuodėminga 
tuštybė, be to, priešinga valstybės įstatymams, priešinga 
įstatymams ir Evangelijai. 

Palengva toliau kvosdamas, aš paklausiau, kokiu būdu 
gali misteris Robertas Kempbelas turėti įtakos mano ir 
mano tėvo reikalams. . 

— Jūs turite žinoti, — pasakė misteris Džarvis, visai 
prislopinęs balsą, — aš kalbu tarp draugų ir konfidencia- 
liai, — jūs turite žinoti, kad nuo aštuoniasdešimt devintųjų 
metų, tai yra po Kilikrankio!“", pas mus kalnuose buvo 


"Robinas Hu da as — legendinis Anglijos liaudies baladžių 
herojus, populiarus vėlyvųjų viduramžių epochoje. 
Viljamas Volesas— XIII amž. škotų kovotojas. už laisvę. 


60 1689 metais Kilikrankio mūšyje sukilusių klanų vadas Dundis, 
Jokūbo II šalininkas, sumušė karaliaus Viljamo III kariuomenę. 

ramu. Bet kuo gi, jūsų manymu, buvo palaikoma ši ramybė? 
Pinigais, misteri Ovenai, pinigais, misteri Osbaldistonai. 
Karaliaus Viljamo įsakymu, Bredolbenas išdalijo kalnie- 
čiams geroką dvidešimtį tūkstančių svarų sterlingų, ir, 
sakoma, didesnę jų dalį senasis grafas pasilikęs savo paties 
kišenėje. Paskui karalienė Ana, velionė, suteikė šiokias 
tokias pašalpas vadams, kad jie turėtų iš ko laikyti savo 
nutrūktgalvius narsuolius, kurie dirbti nedirba, kaip'aš jau 
sakiau; štai jie ir sėdėjo palyginti tykiai, nebent tik pagal 
seną paprotį suruošdavo antpuolį į Žemumą ir išsivarydavo 
galvijus arba sugalvodavo tarpusavio pjautynes, apie ku- 
rias civilizuotas žmogus niekad nesužinos, ir žinoti nepa- 
norės. Puiku. Bet dabar, nuo karaliaus Jurgio laikų (vis 
dėlto pasakysiu, telaimina jį Dievas!), prasidėjo kita tvar- 
ka: kalnuose nebekvepia nei pinigų dalijimu, nei pašal- 
pomis; vadai neturi iš ko išlaikyti klanų, kurie juos 
apvalgo, kaip jūs galėjote suprasti iš to, ką jums jau sa- 
kiau; kredito Žemutinėje Škotijoje jie nebeteko; žmogus, 
kuriam pakanka švilptelėti —ir tūkstantis nutrūktga!- 
vių, ko gero, ir pusantro tūkstančio, šoks vykdyti jo va- 
lios,— toks žmogus vargu ar gautų dabar Glazge penkias- 
dešimt svarų savo gaujai išmaitinti. Ilgai taip trukti ne- 
gali: bus sukilimas Stiuartams atstatyti, būtinai bus sukili- 
mas. Kalniečiai ūžtelės į Žemutinę Škotiją, kaip atsitiko 
liūdnaisiais Montrozo laikais'“'— nepraslinks nė metai, 
ir mums teks tatai regėti. m 

— Vis dėlto, — tariau aš, — man nesuprantama, kuriuo 
atžvilgiu tatai susiję su misteriu Kempbelu, o juo labiau 
su mano tėvo reikalais. | 

— Robas gali surinkti penkis šimtus žmonių, sere, to- 
dėl jis susijęs su karu taip pat glaudžiai, kaip ir daugelis 
kitų, — atsakė garbusis oldermenas,— jo amatas toli gražu 
ne toks pelningas taikos metu. Paskui, tiesą pasakius, aš 
įtariu, kad jis yra pagrindinis tarpininkas tarp kai kurių 
Kalnų Šalies vadų. ir Šiaurinės Anglijos žemvaldžių. Mums 
visiems teko girdėti, kaip Robui ir vienam iš jaunųjų Os- 


*“ Montrozas Džeimsas, markizas (1612—1650) — stambus 
Škotijos feodalas. Anglų revoliucijos metu jis buvo karaliaus pusėje. 
1650 metais mėgino sukurstyti Škotijoje sukilimą Stiuartų dinastijai at- 
statyti. V. Skotas atvaizdavo šį sukilimą romane „Legenda apie Montro- 
24". 

pinigus kažkur S kalnuose; reikia Au buvo 
net kalbama, kad apiplėšiant prisidėjote kaip tik. jūs, mis- 
teri Frensi,— ir man buvo labai skaudu, kad jūsų tėvo sū- 
nus įsivėlė į tokius darbelius. Na, na, jūs galite nieko ne- 
sakyti — matau, kad netiesa; tačiau aktoryste man buvo 
lengva patikėti, nes juk tada aš laikiau jus-aktoriumi. Bet 
dabar nebeabejoju, kad tatai, būta Rešlio arba kito kurio 
jūsiškio pusbrolio,— visi jie iš vieno kelmo spirti: aršūs 
jakobitai popiežininkai, ir valstybės pinigus, ir valstybės 
dokumentus laiko teisėtu savo grobiu. O tas padaras Mo- 
risas — niekingas bailys; jis lig. šiol nedrįsta pareikšti, 
kad lagaminą iš jo atėmė ne kas kitas, kaip Robas. Beje, 
gal jis ir gerai daro, nes muitininkų bei akcizininkų nie- 
kas nemėgsta, ir Robas gali susidoroti su- juo patylomis, 
jo departamentui (taip, rodos, jis vadinamas?) nė nespė- 
jus ateiti į pagalbą. 

— Šitai jau seniai įtariau, misteri Džarvi,— įsiterpiau 
aš, —ir visai su jumis sutinku, bet mano tėvo padėtis... 

— Jūs „įtarėte“? Tatai tikras faktas! Aš pažįstu žmo- 
nes, kurie savo akimis matė iš Moriso atimtus dokumen- 
tus, — neklausime kur. O apie jūsų tėvo padėtį pasakysiu 
jums štai ką: per paskutiniuosius dvidešimt metų kai ku- 
rie Kalnų Šalies vadai ir lerdai išmoko suprasti, kas jiems 
naudinga ir kas ne. Jūsų tėvas, kaip ir kiti verslininkai, 
supirkinėdavo miško medžiagą Glen Diserize, Glen Ki- 
soche, Tobernakipoche ir kitose vietose, ir jūsų prekybos 
firma už ją mokėdavo stambių sumų vekseliais; o kadangi 
Osbaldistono ir Trešemo firmos kreditas buvo tvirtas (aš 
pasakysiu misteriui Ovenui į akis, kaip pasakyčiau ir už 
jo nugaros, kad iki paskutiniųjų Dievo siųstų nelaimių 
komercijos pasaulyje nebuvo labiau gerbiamo vardo), 
Kalnų Šalies žemvaldžiai, turėjusieji vekselių, visada gau- 
davo kredito Glazge bei Edinburge (aš galėčiau pasakyti -- 
tiesiog Glazge, nes pasipūtėliai edinburgiečiai mažai teda- 
lyvauja rimtuose sandėriuose) visai arba beveik visai 
vekselyje pažymėtaį sumai. Taigi... Na, dabar ar supratote? 

' Aš prisipažinau ne visai sugavęs mintį. 

— Nagi,— pasakė jis, — jeigu šie vekseliai nebūtų ap- 
mokėti, Glazgo pirklys nusitrenktų į kalnus pas lerdus, 
pas kuriuos pinigų nė su žiburiu nesurasi, ir imtų trauky- 
ti iš jų gyslas, iki tie iš nevilties netektų kantrybės; penki 

„šimtai žmonių iš tų, kurie galėtų ramiai sėdėti namie, su- 
kiltų visi kaip vienas — ir nė vėlnias tada jų nesutramdytų! 
„Todėl jūsų tėvo prekybos firmai subankrutavus, pas mus 
greičiau įvyktų pribrendęs sprogimas. 

— Vadinasi, jūs manote,— pasakiau aš, nustebintas 
tokios keistos pažiūros į šį dalyką, — Rešlis Osbaldistonas 
paruošė smūgį mano „tėvui, tenorėdamas pridaryti nema- 
lonumų. žemvaldžiams, kuriems anksčiau buvo išduoti 
vekseliai, ir tuo paspartinti sukilimą Kalnų Šalyje? 

— Be abejo, be abejo, tai ir buvo pagrindinis jo tiks- 
las, misteri Osbaldistonai. Suprantama, jį taip pat gundė 
ir gryni pinigai, kuriuos jis pasigrobė. Tačiau jūsų tėvui 
jie padarė palyginti nedidelių nuostolių, nors, galimas 
daiktas, Rešliui tatai ir buvo didesnioji tiesiogiai gauto 
grobio dalis. Asmeniškai jam iš pasiglemžtų vertybinių 
popierių naudos maža — jais jis tegali užsikurti pypkę. 
Jisai pamėgino, ar kartais jų neapmokės jam „Mak Vitis 
ir bendrovė“ — aš tai patyriau per Endrų Vailį — bet anie 
ir patys seni žvirbliai, pelais nesusigundys. Jie juos atme- 
tė, atsikalbinėdami gražiais žodžiais. Rešlis Osbaldistonas 
puikiai žinomas Glazge ir neturi pasitikėj imo, nes septyni 
talikų bei jakobitų reikalais ir liko kai kam skolingas. Ne, 
šičia jis už vertybinius popierius nieko negaus — visi įtars 
ir ims teirautis, kaip jie patekę jam į rankas. Jisai juos vi- 
sus:paslėps kokioje nors plėšikų gūžtoje: kalnuose, ir, man 
regis, mano Elningiųs Robas galės juos žaut, jeigu pano- 
rės. | 

— Bet ar jis bus linkęs suteikti mums pagalbą nelai- 
mėje, misteri Džarvi? — paklausiau aš.— Jūs nupasakojote 
jį esant jakobitų agentą, giliai įsivėlusį į jų. intrigas; tai 
ar panorės jis — mano labui arba, jei patinka, teisybės la- 
bui — grąžinti, ką pagrobęs, savininkui (sakysime, kad tai 
padaryti bus jo galioje) ir tuo pačiu, sutinkamai su. jūsų 
pažiūra į tą reikalą, padaryti nemaža žalos savo partijos 
planams? 

— Tiksliai jums nepasakysiu; tik žinau, kad vadeivos 
ne visai pasitiki Robu, o ir.Robas ne taip jau labai pasiti: 
ki jais; be to, jis visada bičiuliavosi su .Argailio šeima, o 
hercogas palaiko dabartinės vyriausybės pusę. Išsivada- 
vęs nuo visų skolų, taip pat susitaikęs su įstatymais, jis pri- 
sidėtų veikiau prie Argailio negu prie Bredolbeno, nes tarp 

Bredolbeno ir jo paties giminės tebesitęsia sena nesan- 
taika. Reikia pasakyti tiesą, Robas yra už patį save, kaip 
Henris Vindas'“*,— jis laikysis tos pusės, kuri jam bus 
naudingesnė. Jeigu velnias būtų lerdas, Robas eitų pas jį 
kumečiauti, — ir dabartinėmis aplinkybėmis negalima jo, 
vargšelio, už tai kaltinti! Bet viena jums neparanku — 
Robo arklidėje stovi širma kumelė. 

= Širma kumelė? — pakartojau aš.— Kuo gi ji Čia dė- 
ta“ į 
— Jo žmona, brangusis mano, žmona! Siaubinga mo- 
teris jo žmona. Jinai negali nė pažiūrėti į padorų žinogų iš 
Žemutinės Škotijos, nekalbant jau apie anglus, ir jai prie 
širdies visa, kas gali grąžinti sostą karaliui Jokūbui ir nu- 
versti karalių Jurgį. 

— Kaip keista, — tariau aš, — kad prekybiniai Londo- 
no pirklių ryšiai veikia revoliucinių sukilimų eigą. 

— Nė kiek nekeista, brangusis, nė kiek nekeista,— 
atkirto mišteris Džarvis.— Tai vis kvaili jūsų prietarai. 
Ilgais žiemos vakarais aš mėgstu kartais paskaityti. Ir 
štai užtikau Bekerio „Kronikoje“, kad Londono pirkliai 
paspaudė Genujos banką ir tasai sulaužė savo pažadą pas- 
kolinti Ispanijos karaliui didoką sumą pinigų; o tatai vie- 
neriems metams sulaikė Didžiosios ispanų armados!“ iš- 
plaukimą į jūrą. Ką jūs į tai pasakysite, sere? . 

— Kad pirkliai padarė savo šaliai neįkainojamą pas- 
laugą, kurią istorija turi prisiminti su pagarba. 

— Tr aš taip manau; ir jie gerai pasielgs, didelę pas- 
laugą padarys ir valstybei, ir žmonijai, jeigu neleis, kad 
keletas dorų Kalnų Šalies lerdų stačia galva pultų į pra- 
žūtį su visais savo vargšais, niekuo nekaltais šalininkais 
tik todėl, kad negali grąžinti pinigų, kuriuos seniai išlei- 


162 1392 metais arba maždaug apie tą laiką šiauriniame Perto miesto 
pakraštyje du dideli klanai sprendė kivirčą mūšiu; kiekvienoje pusėje 
kovėsi po trisdešimt karių, ir mūšį stebėjo karalius; vienoje pusėje stigo 
kareivio, ir jo vietą užėmė kresnas, klišakojis Perto miestietis. Šis žmo- 
gelis, Henris Vindas,— arba, kaip jį vadino kalniečiai, Gou Chromas, o 
tai reiškia „klišakojis kalvis“, — narsiai kovėsi ir iš dalies nulėmė mūšio 
baigtį, nors pats ir nežinojo, kieno pusėje kovėsi; iš čia ir kilo priežodis: 
kautis už patį save kaip Henris-Vindas. (Autoriaus pastaba). i 

8 Didžioji armada-— Ispanijos laivynas,. kurį Pilypas II 
1588 metais pasiuntė prie Anglijos krantų Ispanijos kariuomenei išlai- 
pinti. Armadą jūrų kautynėse sumušė Anglijos laivynas. 

do, teisėtai laikydami juos savais; ir jeigu, be to, pirkliai 
išgelbės jūsų tėvo kreditą, o su juo ir mielus mano pini- 
gėlius, kurie man priklauso iš Osbaldistono ir Trešemo!.. 
Taip, sakau, jeigu kas nors gali visa tai sutvarkyti, jis tu- 
ri tatai būtinai padaryti, kad ir kas jis būtų, nors ir kuklus 
audėjas,— kiekvienas pasakys, kad karalius su džiaugs- 
mu išaukštintų jį ir apdovanotų. 

— Nedrįstu sakyti, kaip toli sieks tautos. dėkingu- 
mas, — atsakiau aš, — bet mūsų padėka, misteri Džarvi, bū- 
tų tolygi jūsų padarytai paslaugai. 

— Kurią, — pridūrė misteris Ovenas,— mes įtrauk- 
tume į balansą ir pasiskubintume apmokėti, kai tik miste- 
ris Osbaldistonas grįš iš Olandijos. 

— Neabejoju, neabejoju, jis visai garbingas žmogus, 
visai garbingas ir sekdamas mano patarimais galėtų Ško- 
tijai padaryti daug gero. Taigi, sere, jeigu pasiseks išplėšti 
iš filistinų tuos vekselius, jie bus brangūs dokumentai; de- 
ramose rankose jie tikra vertybė, o deramos rankos — 
tai jūsų rankos, misteri Ovenai. Ir nors jūs esate apie mus 
nekokios nuomonės, misteri Oyenai, aš parinksiu jums 
Glazge tris žmones — kad ir Sandį Stivensoną iš Prekyvie- 
tės aikštės, Džoną Pivį iš Kandlrigzo, o trečio mes kol kas 
neminėsime,— ir jie paskolins už šiuos popierius pakan- 
kamas sumas jūsų kreditui pelais; nereikalaudami kitų 
garantijų. 

Ovenui užsiplieskė akys, iš iaus šią išganingą pers- 
pektyvą; bet tuoj pat jo veidas apsiniaukė, vos jis prisi- 
minė, kaip maža atrodė įtikėtina, kad pavyktų sėkmingai 
atrasti pagrobtuosius dokumentus. 

— Nenusiminkite, sere, nenusiminkite,— pasakė mis- 
teris Džarvis.— Aš jau tiek rūpinausi šiuo jūsų reikalu, 
kad mesti jo niekaip nebegalima; į balą puolęs, sausas ne- 
kelsi. Aš, kaip ir mano tėvas, amžiną atilsį dekanas (tebū- 
nie šviesus jo atminimas!): jeigu imuosi bičiulio reikalo, 
jisai visad pasidaro mano paties reikalas. Taigi rytoj aš 
apsiausiu pušnis ir leisiuosi su misteriu Frenku į Draimen 
Murą; if jeigu nepajėgsiu peršnekėti Robo ir jo žmonos, 
nežinau, kas tada pajėgs. Iki šiolei- buvau jiems visada 
geras bičiulis, jau nekalbant apie tai, kas nutiko praėjusią 
naktį, kai man tereikėjo jį pavadinti vardu — ir jis būtų 
neišnešęs sveikos galvos. Man, galimas daiktas, dėl to dar 
teks susiremti taryboje su oldermenu Grehemu, su Mak 

Vičiu ir dar su kai kuo. Jie ir taip ne kartą užsipuolė dėl 
Robo, prikaišiojo man šią giminystę; o aš jiems atsakiau, 
kad teisinti kaltų nesirengiu, bet. vis dėlto manau, kad 
Robas yra doresnis už bet kurį tipą iš jų gaujos, nors ir yra 
nusižengęs šalies įstatymams — rinko Lenokse grobikišką 
duoklę, ir pasitaikė keletas nelaimingų atvejų, kai pasiun- 
tė žmogų į aną pasaulį. Kuriems galams man klausytis jų 
plepalų? Jeigu Robas — plėšikas, tegu jie patys jam tatai 
pasako, — dabar nėra įstatymo, kad žmogus atsakytų už 
nusikaltimus tų, su kuriais yra turėjęs ryšių, kaip buvo ne- 
lemtaisiais paskutiniųjų Stiuartų laikais. Man regis, aš 
burnoje turiu liežuvį Kaip ir kiekvienas škotas: jeigu jie 
šneka, aš atsakau jiems. 

Didžiai gėrėdamasis stebėjau, kaip garbusis olderme- 
nas palengvėle įveikia atsargumo užtvarą, skatinamas pi- 
lietinės pareigos jausmo, nuoširdžios užuojautos mūsų pa- 
dėčiai, taip pat natūralaus noro išvengti nuostolių bei šį 
tą pelnyti ir pagaliau gerokai viliojamas nekalto tuščia- 
garbiškumo. Visa tai galų gale paskatino jį drąsiai apsi- 
spręsti ir pačiam leistis į kovos lauką, kad galėtų padėti 
man atgauti pagrobtas tėvo vertybes. Išklausęs visus 0l- 
dermeno išpasakotus dalykus; ėmiau tikėti, kad, ko gero, 
pavyks įtikinti tą Kalnų Šalies avantiūristą grąžinti mūsų 
dokumentus, jeigu tik jis juos turės, nes jie jam — pa- 
prasti popieriai ir vargu ar kuo nors naudingi; ir aš.su- 
pratau, kad giminaičio įtaka čia gali šiek tiek padėti iš- 
spręsti reikalą. Todėl su džiaugsmu priėmiau misterio 
Džarvio pasiūlymą anksti rytą leistis drauge su juo į ke- 
lionę. + 

Iš tikrųjų, kiek šis oarbinijas džentelmenas buvo lėtas 
ir atsargus apsispręsdamas, tiek dabar gyvai.ir energingai 
ėmėsi vykdyti, ką buvo nusprendęs. Jis šūktelėjo Mati 
ir Hepė jai išvėdinti kelioninį jo apsiaustą, ištepti rieba- 
lais pušnis, palaikyti jas visą naktį virtuvėje prieš ugnį 
ir prižiūrėti, kad arklys gautų.avižų ir kad balnas ir jojimo 
kostiumas būtų kaip dera. Sutarę susitikti rytojaus rytą, 
penktą valandą, ir sulygę, kad Ovenas, — jam leistų į šią 
kelionę, atrodė, nebuvo reikalo, — lauks Glazge mūsų su- 
grįžtant, mes širdingai atsisveikinome su nauju entuzias- 
tingu-mūsų bičiuliu. Aš apnakvinau Oveną savo viešbu- 
tyje, gretimame kambaryje, ir, įsakęs Endrui Ferserviui 
skirtą valandą pasiruošti kelionei; nuėjau ilsėtis su tokio- 

mis šviesiomis viltimis, kokiomis seniai nelepino manęs 
likimas. 


XXVII SKYRIUS 


Kiek tik akis aprėps, medelio jokio; 

Čia rasti veją žalią negalvoki; 

Nei paukščių nėr, — tik skrendantys pro šalį; 
Nezvimbia bitės, negirdėt karvelių; 

It gintaras vaiskaus, šnekaus šaltinio 


„Bado pranašystė“ 


Rudens rytas dvelkė gaivia vėsa, kai mudu su Ferserviu 
susitikome, kaip buvome susitarę, prie misterio Džarvio 
namų, visai netoli misis Flaiter viešbučio. Endrus atvedė 
mūsų arklius, ir aš tučtuojau atkreipiau dėmesį į jo paties 
„tistūną“: nors ir koks menkas buvo arklėkas, kurį mai- 
nais į Tornklifo kumelę misteriui Ferserviui padovanojo 
kilniaširdiškas jo juriskonsultas, klerkas Tauthopas,— 
mano tarnas įsigudrino juo nusikratyti,ir jo vietoje įsigi- 
jo kitą arklį, taip nuostabiai ir visiškai raišą, kad jisai, 
rodos, žengė tik trimis kojomis, o ketvirtoji tabalavo ore 
tarsi diriguodama. 

— Iš kur jums, sere, šovė į galvą atsivesti šitą gaišeną? 
Kur tas arklėkas, kuriuo atjojote į Glazgą? — paklausiau 
aš, visai natūraliai susierzinęs. 

— Aš jį pardaviau, sere. Kuinas buvo niekam tikęs; 
šeriamas pas Luki Flaiter, jis būtų surijęs daugiau negu 
pats vertas. Aš, tamstos gerbiamybe, nusipirkau jūsų są- 
skaiton kitą. Pigumėlis — po svarą nuo kojos; iš viso ke- 
turi svarai. O šlubumas jam praeis, nujojus mylią kitą; 
garsus bėgūnas — pramintas Eikliuoju Tomiu. 

— Prisiekiu sielos išganymu, sere! — tariau aš.— Ma- 
tau, kad nenusiraminsite, iki jūsų nugara neparagaus 
šmaikštaus mano rimbo. Tučtuojau dumkite ir susiraski- 
te kitą arklį, kitaip jūs brangiai užmokėsite už gudrius 
savo darbelius. 

Tačiau Endrus, mano grasinamas, nepasidavė ir tvir- 

tino, kad atsimetus jam teksią sumokėti ginėją žmogui, 
kuris nupirko iš jo arklėką, kitaip jo neatgausiąs. Jaučiau, 
kad sukčius mane apgaudinėja, bet, kaip tikras anglas, jau 
buvau besumokąs, kiek jis reikalavo, kad tik netektų gaišti 
laiko, bet tuo metu pasirodė misteris Džarvis — apsivilkęs 
apsiaustu su vaura, apsiavęs puštimis, su pledu, lyg būtų 
pasirengęs Sibiro žiemai, o du jo.tarnautojai, nurodinėjami 
pačios Mati, vedė pažabotą solidų eidininką, kuris retkar- 
čiais turėdavo garbę nešti ant savo nugaros Glazgo older- 
meno asmenybę. Tačiau prieš „užsirioglindamas ant bal- 
no“ — šis posakis labiau pritinka misteriui Džarviui negu 
keliaujantiems riteriams, kuriems: jį taiko Spenseris, — jis 
pasiteiravo, dėl ko aš susiginčijęs su savo tarnu. Sužinojęs, 
kur suka dorasis Endrus, jis tuoj pat padarė galą ginčams, 
pareikšdamas, kad jeigu Ferservis tučtuojau negrąžinsiąs 
tikrojo gaišenos jo savininkui ir neparsivesiąs pado- 
resnio arklio keturiomis kojomis, kuriuo atsikratė, tai 
jis, oldermenas, patupdysiąs jį kalėjiman ir išieškosiąs 
iš jo pusę algos. 

— Misteris Osbaldistonas,— pasakė jis, — pasisamdė 

tarnauti abu: ir arklį, ir tave — du galvijus iškart, suktas 
begėdi! Žiūrėk, kelionėje aš mokėsiu tave prižiūrėti. 
“ — Skirti man pabaudą nėra naudos, — įžūliai atsakė 
Endrus,— baudai mokėti aš neturiu nė sulūžusio fartin- 
go, — tai tas pat, kaip numauti sijoBuoEm) kalniečiui kel- 
nes. 

— Jeigu negali atsakyti kapšeliu, atsakysi kailiu, — 
tarė garbusis oldermenas: — Aš jau pasirūpinsiu, kad tu, 
šiaip ar taip, gautum atpildą, kokio esi vertas. 

Misterio Džarvio įsakymui Endrus PUrEjO paklusti. 
Jis teiškošė pro dantis: 

* -— Per daug jau ponų, per daug jau ponų, kaip pasakė 
suartas laukas akEčioms, kai visi akėtvirbaliai ėmė smigti 
jam į kūną. : 

Matyt, jis be jokio vargo atsikratė Eikliuoju Tomiu ir 
atgavo nuosavybės teises anksčiau turėtajam savo buce- 
falui'**, nes po kelių minučių grįžo sėkmingai baigęs mai- 
nus. ir "paskui nė karto man nepasiskundė sumokėjęs. iš 
savo kišenės netesybas už sandėrio nutraukimą. 


„14 Bucefalas— legendinis laukinis ž žirgas, kurį sutramdė Alek- 


sandras Makedonietis. 

Mes leidomės kelionėn; bet nespėję perjoti gatvės, ku- 
rioje gyveno misteris Džarvis, išgirdome už savęs garsiai 
šūkčiojant ir uždusus rėkiant: „Stokite, stokite!“ Susto- 
jome, ir mus prisivijo du misterio Džarvio vyrukai, ne- 
šini dviem įrodymais, kaip Mati labai rūpinasi savo šei- 
mininku. Pirmas buvo plati šilko skara, milžiniška, pana- 
ši į burę nuo jo škunos, plaukiojančios po Vest Indijos van- 
denis,-- misis Mati primygtinai prašė teisėją apsivynioti 
šia skara kaklą, kuris jau buvo apmuturiuotas kitais ap- 
raišalais; patenkindamas jos prašymus, šisai taip ir .pada- 
rė. Kitas jaunuolis perteikė tik žodinį namų šeimininkės 
įspėjimą, ir man pasirodė, šelmis, jį sakydamas, vos tvardė 
juoką: Mati priminė savo ponui pasisaugoti vandens. 

— Na, na! Kvaila mergiščia! — atsakė misteris Džar- 
vis, bet kreipdamasis į mane pridūrė: — Tai vis dėlto pa- 
rodo, kokia gera jos širdis. Tokia jaunutė mergina ir tokios 
geros širdies! Mati rūpestinga mergaitė. 

Tai sakydamas, jis paragino pentinais arklį, ir mes iš- 
jojome iš miesto, niekieno nesutrukdyti. 

Mums iš lėto besistumiant tolyn keliu, kuris ėjo į šiau- 
rės rytus nuo Glazgo, aš turėjau progos pastebėti ir įver- 
tinti gerąsias naujojo savo bičiulio ypatybes. Kaip ir ma- 
no tėvas, jis manė, kad prekybos santykiai yra svarbiausia 
žmogaus gyvenimo dalis, bet susižavėjęs komercija vis 
dėlto neniekino bendresnių mokslo žinių. Priešingai, keis- 
tokai ir prastuoliškai elgdamasis, pasižymėdamas puikuo- 
liškumu, kuris atrodė dar juokingesnis, nuolat dangstomas 
lengvu kuklumo šydu, neturėdamas to pranašumo, kurį 
suteikta išsimokslinimas,— misteris Džarvis, mums. šne- 
kūčiuojant, pasirodydavo beturįs aštrų, pastabų, liberalų 
ir saviškai išmiklintą, nors ir ribotą protą. Be to, aš pas- 
tebėjau, kad jo esama gero vietinių senybių žinovo,— 
kelionėje jis mane domino pasakojimais apie nuostabius 
įvykius, kurie kažkada buvo nutikę tose vietose, per ku- 
rias mes jojome. Gerai pažindamas savo krašto istoriją, 
įžvalgia apsišvietusio patrioto akimi jis regėjo besimez- 
gančius tuos ateities pranašumų pumpurus, kurie. pražydo 
ir prinokino vaisius tik dabar, per paskutiniuosius keletą 
metų. Be to, su dideliu pasitenkinimu aš pastebėjau, kad, 
nors ir atkaklus škotas, pavydžiai ginąs savo šalies garbę, 
jis vis dėlto pakentė ir seserišką karalystę. Kai vieną kartą 
Endrus Ferservis (kurio, ne pro šalį priminti, garbusis ol- 

dermenas negalėjo pakęsti), jo arkliui pametus pasagą, 
pamėgino šį atsitikimą primesti pragaištingai karalysčių 
sujungimo įtakai, misteris Džarvis rūsčiai jį išbarė:. 

— Verčiau patylėkite, sere, verčiau užsičiaupkite! 
Tiktai tokie ilgi liežuviai kaip jūsiškis sėja nesantaiką 
tarp kaimynų ir tarp visų žmonių. Taip jau, matyt, yra pa- 
saulyje: kad ir kaip būtų gera, mes vis nepatenkinti, vis 
norime geriau. Tą patį galima pasakyti ir apie karalysčių 
uniją. Niekur žmonės taip jai nesipriešino, kaip pas mus, 
Glazgo mieste: niurnėjo, bruzdėjo, šaukė sueigas. Tačiau 
blogas tas vėjas, kuris niekam neatneša gero. Kiekvienas 
tegu sprendžia apie brastą, kai pats ją išmėgina. O aš sa- 
kau: „Teklesti Glazgas!“ Ne veltui šie žodžiai taip išmin- 
tingai ir gražiai įrašyti mūsų miesto herbe. Nuo to laiko, 
kai šventasis. Mungas gaudė silkes Klaide,— kas kada nors 
taip padėjo mums suklestėti kaip prekyba cukrum ir ta- 
baku? Tegu man kas atsako į šitai, o paskui šmeižia sutar- 
tį, kuri mums atidarė kelią į tolimus Vakarus. 

Šitie logiški argumentai anaiptol nenuramino Endraus 
Ferservio, ir jis prieštaraudamas dar ilgai murmėjo: keis- 
ta, girdi, naujovė, kad Škotijos įstatymai ruošiami Anglijo- 
je; jis pats už visas silkių statines Glazgo mieste, primetus 
dar visas dėžes tabako, neatsižadėtų Škotijos parlamen- 
to ir nesiųstų mūsiškės karūnos, mūsiškio kardo ir skėptro 
bei Monso Megos!“? į Londono Tauerį rajūnų anglų glo- 

65 Monso Mė ga — didžiulė senovinė patranka, kurią itin ger- 
bė Škotijos liaudis; pabūklas buvo nulietas Monso mieste, Flandrijoje, 
Jokūbo IV ar V Škotiškio laikais. Šis pabūklas dažnai minimas to meto fi- 
nansinėse apyskaitose: mes nuolat jose susiduriame su asignavimais, 
skirtais taukams senosios Megos kiaurymei ištepti (kiekvienas mokinys 
žino, jog šitai buvo daroma, kad garsiau nuskambėtų salvė), kaspinui — 
jos lafetui papuošti bei trimitams, kurie turėdavo būti pučiami ją išve- 
žant iš pilies ir siunčiant lydėti Škotijos armijoms toliman žygin. Sujun- 
gus karalystes, žmonės labai būgštavo, kad Škotijos karališkosios regali- 
jos ir antrasis jos paladiumas, Monso Mega, bus nusiųsti į Angliją ir tuo 
bus galutinai gėdingai ptarasta nacionalinė nepriklausomybė. Regalijas 
paslėpus nuo gyventojų akių, susidarė bendra nuomonė, kad jos iš tik- 
rųjų buvo išvežtos šiuo tikslu. Bet Monso Mega pasiliko Edinburgo pi- 
lyję, ko! artilerijos valdybos įsakymu ji iš tiesų buvo išvežta į Vulvičą 
maždaug 1757 metais. Regalijos ypatingu jo didenybės dekretu buvo iš- 
trauktos iš slėptuvės 1818 metais ir išstatytos viešoje vietoje, kad į jas 
žiūrintiems žmonėms jos žadintų jaudinamus atsiminimus; o '1828—29 
metų žiemą Monso Mega buvo vėl grąžinta į tėvynę, kur tatai, kas bet ku- 
rioje kitoje vietoje būtų buvę laikoma tik surūdijusio ketaus luitu, vėl 
virsta įdomiu senovės paminklu. (Autoriaus pastaba.) 

bon. Ką pasakytų seras L Molės ar. senasis Dei- 
mums jį primetė? 
„ Kelias, kuriuo mes jojome, įsileidę į panašius pašne- 
kesius, ištuštėjo ir ėmė driektis lyguma, vos mes.nutolome 
nuo Glazgo mylią kitą; ir kuo toliau, tuo darėsi nykesnis. 
Plačios tyrumos plytėjo priešais mus, už mūsų ir ap- 
linkui mus beviltišku savo nuogumu, čia lėkštos, paįvai- 
rintos klampynėmis, vienur klastingai žaliuojančiomis, 
kitur juoduojančiomis durpynais, čia besikūprinančios 
staigiais sunkiais iškilimais, kurie dėl savo formos ir dy- 
džio negalėjo būti pavadinti kalvomis, bet, būdami statūs, 
sunkino kelionę dar daugiau negu paprasti kalneliai. Ne- 
buvo nei medžių, nei krūmų, į kuriuos pažvelgusi akis bū- 
tų galėjusi pailsėti: nuo rudo šios bevaisės dykynės ap- 
dangalo. Netgi. tyrumos žolė čia augo tokia. nugeibusi ir 
skurdi, kad beveik neturėjo žiedų ir sudarė grubiausią ir 
menkiausią rūbą, kokiu: (kiek leidžia spręsti mano patirtis) 
kada nors gobėsi motina.žemė. Jokio gyvo padaro mes ne- 
matėme: tiktai retkarčiais nedidelėmis kaimenėmis praei- 
davo.besibastančios avys pačių keisčiausių spalvų — juo- 
dos, melsvos, oranžinės; tačiau jų 'snukiai ir.kojos:buvo 
daugiausia juodos spalvos. Net paukščiai; atrodo, vengė 
šitų tyrumų,— ir nenuostabu: juk jie turėjo visų lengviau- 
sią priemonę iš.čia pabėgti; aš tegirdėjau, kaip monoto:“ 
niškai ir gailiai rikteli pempė arba žiurlys, kuriuos mano 
bendrakeleiviai šiaurietiškai vadino knyve ir tilviku. 

Tačiau per pietus, kuriuos apie pusiaudienį gavomė 
vienoje. skurdžioje: smuklėje, mums teko. laimė įsitikinti, 
kad tie liūdni čypliai nebuvo vieninteliai pelkių gyvento- 
jai. Šeimininkė mums pasakė, kad jos , „gaspadorius perė- 
jęs .pakalne“,—- ir tai išėjo. mums į naudą, . nes. galėjome 
pasimėgauti jo medžioklės trofėjais,— kažkokia pelkių 
paukštiena, — š šis patiekalas mums buvo gana. geras prie- 
das prie avies sūrio, džiovintos lašišos ir avižinės duonos; 
šie namai daugiau nieko nėgalėjo pasiūlyti. Nepavydėti- 
nas elis po du -pensus už bokalą ir stiklas puikios. ,degti- 
nės apvainikavo mūsų. puotą, 0 kadangi mūsų arkliai tuo 
tarpu užkando avižų, „po valandėlės leidomės: 1 Po 
naujomis jėgomis. * 

Žvalumas, atsiradęs po neblogų kiečių padėjo, man nu: 
sikratyti liūdesio, kuris 2-2 smelkėsi į. širdį;:be- 

žiūrint į niūrią vietovę ir begalvojant apie abejotinus mū- 
sų kelionės rezultatus. Kelias pasidarė dar tuštesnis ir ny- 
kesnis negu mums jojant pirmąją dienos pusę. Vienišas 
skurdžias lūšneles — menką ženklą, kad šios vietos yra 
gyvenamos, — dabar užtikdavome vis rečiau ir rečiau, 
iki pagaliau, mums ėmus kilti begaliniu šilojais apaugusiu 
šlaitu, jos visai dingo. Dabar mano vaizduotė gaudavo pro- 
gos kuo nors pasidomėti tik tuomet, kai koks nors ypa- 
tingas kelio posūkis atskleisdavo mums kairėje pusėje tam- 
siai mėlynų kalnų vaizdą: jų virtinė driekėsi šiaurės bei 
šiaurės vakarų link ir viliojo žadėdama anapus būsiant:šalį 
gal tokią pat laukinę, tačiau, be abejo, nepalyginamai įdo- 
mesnę už tą, per kurią dabar ėjo mūsų kelias. Kalnų viršū- 
nės atrodė tiek įmantrios ir nepanašios viena į kitą, kiek 
kalvos, stūksančios dešinėje pusėje, buvo nuobodžios ir 
monotoniškos; ir kai aš be perstogės žiūrėjau į šias tolu- 
mas, kurios priminė Alpes, mane apėmė noras ištirti jų už- 
uoglaudas, nors šitai ir buvo susiję su vargais bei pavo- 
jais. Taip jūreivis trokšta, kad nepakenčiamą per ilgai 
trukusio bevėjo oro vienodybę pakeistų mūšių ar audrų 
siausmas ir pavojai. Aš vis klausinėjau savo draugą, mis- 
terį Džarvį, kaip vadinasi tie puikūs kalnai ir kokiose vie- 
tovėse jie stiebiasi, bet jo žinios buvo ribotos (arba jis ne- 
norėjo jų pasakoti). 

— Tai tiesiog Škotijos kalnai, Škotijos kalnai. Jūs iki 
valiai jų atsižiūrėsite, iki valiai apie juos prisiklausysite, 
kol vėl pamatysite Glazgo prekyvietę. Negaliu į juos žiū- 
rėti. Vos tik pažvelgiu — taip ir nueina per nugarą šiur- 
puliai. Ne iš baimės, visai ne iš baimės, o iš širdgėlos dėl 
vargšų žmonių, apakintų, pusalkanių, kurie ten gyvena. 
Bet gana apie tai; neverta kalbėti apie kalniečius taip arti 
sienos. Daug garbingų mano pažįstamų nebūtų ryžęsi taip 
toli leistis į šį kraštą, iš anksto nesurašę testamento. Mati 
labai nenoriai ruošė mane kelionėn, net ėmė raudoti, kvai- 
šelė. Bet juk moteriai verkti taip natūralu, kaip žąsiai 
vaikščioti basai. 

Po to aš pamėginau pradėti kalbą apie asmenį, pas kurį 
vykome į svečius, išklausinėti, kas jis toks ir kokia jo pra- 
eitis, bet misteris Džarvis atkakliai sužlugdydavo mano 
mėginimus — gal dėl čia pat esančio Endraus Ferservio, 
kuriam patiko visą laiką būti taip arti mūsų, kad jo ausys 
galėjo išgirsti kiekvieną pasakytą žodį, ir kurio liežuvis 

visą laiką nepraleido nė vienos progos įžūliai neįsiterpęs 
į mūsų pokalbį. Dėl to ir misteris Džarvis, vis nepraleisda- 
vo progos jį išbarti. 

— Jokite iš paskos ir tolėliau, sere, kaip jums ir dera, — 
tarė garbusis oldermenas, kai Endrus smelkėsi į priekį, 
norėdamas geriau išgirsti, ką jis atsakė į mano klausimą 
apie Kempbelą.— Jūs taip kišate priekin savo nosį, kad 
įmanytut atsisėsti arkliui ant sprando. Tr niekaip nenori 
žmogus žinoti savo vietos! O dėl jūsų klausimų, misteri 
Osbaldistonai, tai dabar, kai tas akiplėša nebegalės mūsų 
girdėti, pasakysiu, kad jūsų valia klausinėti, o mano va- 
lia atsakyti ar ne. Mažai ką gero galiu paporinti apie Ro- 
biną — et, vargšas Robas! — o blogai apie jį kalbėti ne- 
noriu, nes jis mano giminaitis, o antra, mes dabar artėjame 
į jo šalį, ir už kiekvieno krūmo, kiek man žinoma, gali tū- 
noti koks jo nutrūktgalvis. Paklausykite mano patarimo 
ir atsiminkite: kuo mažiau kalbėsime apie Robą ir apie tai, 
kur vykstame ir ko, tuo būsime tikresni, kad šį žygį baig- 
sime sėkmingai. Labai galimas daiktas, kad susidursime 
su vienu kitu jo priešu — jų čia visoje apylinkėje netgi 
labai daug; ir nors jis kol.kas turi ant ko kepurę užsidėti, 
aš vis dėlto neabejoju, kad galų gale jie įveiks Robą; anks- 
čiau ar vėliau lapės kailis vis. tiek teks odlupio peiliui. 

— Aš, be abejo, elgsiuos taip, — atsakiau, — kaip pa- 
taria patyręs žmogus. 

— Puiku, misteri Osbaldistonai, puiku; bet aš dar turiu 
saviškai pasišnekėti su šiuo mėgstančiu pliaukšti nenau- 
dėliu, nes vaikai ir kvailiai išplepa viską, ką yra išgirdę 
namie prie židinio. Klausykite jūs, Endrau!.. Kaip jūs va- 
dinatės?.. Feršservi! 

Endrus, po paskutinio įspėjimo gerokai nuo mūsų atsi- 
likęs, nesiteikė išgirsti šaukimo. 

— Endrau, nenaudėli nelemtas! — pakartojo misteris 
Džarvis.— Nešk savo galvą čionai, sere, čionai! 

„Čionai, čionai!“ — taip šaukiami šunys, — tarė En- 
dra, prijojęs paniurusiu veidu. 

— Aš tave pamokysiu kaip šunį, nenaudėli, jeigu ne- 
Klaisysų ką aš tau sakau. Mes įjojame į Kalnų Šalį... 

— Šitą aš ir pats sumoju, — tarė Endrus. 

— Tylėk tu, sukčiau, ir klausyk, ką noriu tau pasakyti. 
Mes įjojame dabar į Kalnų Šalį... 

— Šitai jūs man jau AS BUS nepalSiSS; 
mas Endrus. 

— Aš sumalsiu tau makaulę,— tarė isiūiės olderme- 
nas, pasikeldamas. balne,— jeigu neprikąsi liežuvio! 

— Jeigu liežuvį prikąsčiau,— atsakė Endrus—-iš 
burnos imtų tekėti seilės. ŽD 

* Matydamas, jog metas man įsikišti, aš: valdingai įsa- 
kiau Endrui nutilti, kad jo paties snukis nenukentėtų. 

— Tyliu,— tarė- Endrus.-— Aš visuomet įvykdysiu 
kiekvieną teisėtą jūsų įsakymą, nė žodeliu neprieštarau- 
siu. NSEEES mano motina kartais sakydavo: 


„Ponų yra gerų, yra blogų, 
"Tarnauki tam, kurs turi pinigų. 


Taigi galite kalbėti nors iki pat nakties — Endrui vis tiek. 

Misteris Džarvis, pasinaudojęs proga, kai sodininkas, 
pasakęs „patarlę, R pERSLIAU: išdrožė Aaa bumą 
pamokymą: | 

— Taigi, sere, jeigu pavojus Ereštą tik jūsų Eris — 
žinoma, jos kaina nedidelė, saujelė sidabrinių: pinigėlių; 
bet čia mes visi trys galime prikišti savo galvas, jeigu ne- 
įsidėmėsite. to, ką aš jums pasakysiu. Tuose ųžeigos. na- 
muose, kur mes dabar užjosime ir kur, gąli .atsitikti, ap- 
sinakvosime,. užsuka įvairiausio plauko žmonių, visokiau- 
sių klanų kalniečių bei Žemutinės Škotijos gyventojų, ten, 
kai ima veikti viskis, greičiau pamatysi rankose ištrauktą 
iš makščių durklą negu atverstą Bibliją. Tad žiūrėkite, ne- 
sileiskite į ginčus ir nieko neužkabinėkite ilgu savo lie- 
žuviu; sėdėkite ramiai,-tegu. kiekvienas. gaidys, pats vie- 
nas už save pešasi. į 

— Baisiai „čia man to reikia! — tarė niekinamai , „Ėn- 


mokės geriau už mane susitarti šų Donaldu'** Aš su jūo 
prekiavau, valgiau, ir gėriau... | 

— O pešėtės šu juo kada "nors? — paklausė: misteris 
Džarvis. j 

— O nė,— atsakė Endrus,— šito aš vėngiai; Argi graži 


-166 Šiaurės Škotijoje paplitęs vardas, tapęs beveik bėfdriniu. 

būtų, kad aš, savojo amato menininkas, beveik mokslinin- 
kas, būčiau leidęsis į muštynes su lopiniuotais driskiais, 
kurie nė vienos žolelės, nė vienos gėlelės nemoka pa- 
vadinti ne tik lotyniškai, bet ir paprasčiausia škotų 
kalba! 

— Jeigu jūs norite išsaugoti savo liežuvį burnoje, — 
tarė misteris Džarvis,— ir ausis ant galvos (o jūs greitai 
galite jų netekti, nes jos itin įžūlios), aš jums patariu be 
reikalo niekam klachane neprasitarti nė vieno žodžio, tiek 
blogo, tiek gero. Ir ypač įsidėmėkite, kad neprivalote mi- 
nėti vardų — nei mano, nei savo ponaičio; nedera trimi- 
tuoti ir šūkauti, kad šis, girdi, yra oldermenas, misteris 
Nikolas Džarvis iš Druskos Turgavietės, garbingo dekano 
Nikolo Džarvio sūnus, žinomas visame mieste; o šitas — 
misteris Frenkas Osbaldistonas, Londono prekybos namų 
„Osbaldistonas ir Trešemas“ svarbiausio kompaniono ir 
principalo sūnus. 

— Gana, gana,— atsakė Endrus,— nėra ko čia dar 
šnekėti! Tik pamanykit, baisiai čia man reikia sakyti, kuo 
jūs vardu! Lyg aš nerasčiau pašnekesiui svarbesnių daly- 
kų! 

— Svarbesnių? Aš visų labiausiai bijau, kad tik tu 
nepaliestum svarbių dalykų, plepus žąsine; tu neprivalai 
prasitarti nė žodžio, — nei blogo, nei gero, kai tik bus nors 
mažiausia galimybė to išvengti. 

— Jeigu jūs manote, kad aš nemoku kalbėtis kaip bet 
kuris kitas žmogus, — įsižeidė Endrus,— sumokėkite man 
algą bei maistpinigius, ir aš joju atgal į Glazgą. Išsiskirsi- 
me bė gailesio, kaip pasakė sena kumelšė sulūžušioms ve- 
žėčioms. | 

Matydamas, kad Endraus Ferservio užsispyrimas vėl 
pasiekė paskutinę ribą ir ėmė grėsti man nemalonumais, 
aš nusprendžiau paaiškinti savo tarnui, kad jis galįs grįžti, 
jeigu jam pasirodysią esant taip geriau, tačiau tokiu atveju 
aš nesumokėsiu jam nė pusės fartingo už ištarnautą laiką. 
Argumentas ad crumenam!“', kaip jis juokais vadinamas 
retorių kalboje, veikia daugumą žmonių, ir Endrus šituo 
nė kiek nesiskyrė nuo kitų. Jis tučtuojau, kaip pasakė mis- 
teris Džarvis, „įtraukė savo nagus“ ir, atsisakęs visokių 


'*7 Pažodžiui — į piniginę (Iot.). 

maištingų ketinimų, pareiškė pasiruošęs klausyti bet ku- 
rių mano įsakymų. 

Šitaip vėl laimingai buvo sugrąžinta santarvė į mūsų 
mažąją draugiją, ir mes keliavome toliau. Kelias, kuris 
šešias ar septynias angliškas mylias vis kilo į kalną, da- 
bar ėmė leistis pakalnėn vėl tiek pat mylių tokiomis vie- 
tomis, kurios nei savo derlingumu, nei vaizdais, nei jo- 
kiais kitais pranašumais negalėjo pasigirti prieš tas vieto- 
ves, kurias mes buvome prajoję; tiktai retkarčiais kokia 
gremėzdiška ir grasi Škotijos kalnų viršūnė, išstypusi ho- 
rizonte, paįvairindavo nuobodžią kelionę. Tačiau mes jo- 
jome nesustodami vis toliau; ir net kai užslinko naktis ir 
ūkas uždengė nykią lygumą, mums, kaip aš patyriau iš 
misterio Džarvio, ligi vietos, kur turėjome apsinakvoti, 
buvo likę dar trejetas mylių su trupučiu. 


> 


XXVIII SKYRIUS 


Barone Buklivi! 
Lai kipšas sprandą tau nusuks 
Ir springti pragaran įgrūs, 
„ Kadtokią užeigą pastatėt, tamstos gerbiamybe, 
Kur arklį kuo pašert nėra, 
Kur žmogui prapultis tikra, 
Kur nei užkąsti, nei PriaEžt nėr, tamstos 
malonybe! 


Škotų liaudies eilės apie blogą užeigą 


Naktis buvo maloni, ir mėnuo švietė mums kelią. Jo 
spindulių nutvieksta vietovė, kuria mes jojome, atrodė 
patrauklesnė negu dienos šviesoje, išryškinančioje visą 
dykynės nuogumą. Šviesa ir šešėliai kaitaliodamiesi tei- 
kė jai žavesio, kurio ji neturėjo, ir kaip vualis, dengiąs 
negražią moterį, žadino mūsų smalsumą Eaikams, iš tik- 
rųjų nė kiek neįdomiems. 

Mes vis jojome pakalnėn, kelias pasisukdavo, vingiuo- 
davo ir nutoldamas nuo erdvių, šilojais užžėlusių dyky- 

nių leidosi stačiomis pašlaitėmis į lomas, kurios tartum 
žadėjo mus greitai atvesti į upelio ar upės pakrantę — ir 
pagaliau įvykdė savo pažadą. Mes pasijutome prie sraunios 
vandens juostos, kuri veikiau buvo panaši į mano gimtą- 
sias Anglijos upes negu į tas, kurias buvau iki šiol matęs 
Škotijoje. Ji buvo siaurutė, gili, rami ir tyli; priblėsusi 
šviesa, mirgėdama viršum tylių jos vandenų, rodė, kad 
mės dabar buvome tarp aukštų kalnų, sudarančių jai 
lopšį. 

— Štai prieš jus "Fortas, — tarė garbusis oldermenas 
su ta pagarba, kurią škotai, kaip aš pastebėjau, paprastai 
reiškia žymiosioms savo upėms. 

Klaido, Tvido, Forto, Spėjaus vardus tų upių pakrančių 
gyventojai taria visuomet su pagarba ir pasididžiavimu, 
ir man teko girdėti, kad buvo įvykę net dvikovų dėl ne- 
pagarbaus atsiliepimo apie šias upes. Bet aš, reikia pasa- 
kyti, niekuomet neprieštaravau tokiam nežalingam patri- 
otizmui. Savo bičiulio pareiškimą išklausiau visu rimtumu, 
koks, jo įsitikinimu, derėjo šiam atvejui. Tiesą sakant, 
man ir pačiam buvo džiugu po ilgo ir nuobodaus kelio pa- 
siekti patrauklią vietovę. Ištikimasis mano ginklanešys 
Endrus, matyt, buvo kiek kitokios nuomonės, nes išgir- 
dęs iškilmingą pranešimą: „Štai prieš jus Fortas“ — jis 
atsiliepė: 

— Hm! Jeigu mums kas būtų pasakęs: „Štai prieš jus 
užeigos namai“, daugiau būtų naudos. 

Tačiau Fortas, kiek man leido spręsti blausi mėnulio 
šviesa, tikrai buvo vertas, kad juo žavėtųsi nesuskaitomi jo 
gerbėjai. Graži taisyklingiausios apvalios formos kalva, 
apaugusi lazdynais, šermukšniais ir mažais ąžuoliukais su- 
mišai su didingais senais medžiais, kurie stūksojo šen bei 
ten virš krūmynų, tiesdami į sidabrinę mėnulio šviesą pli- 
kas išsikerojusias šakas, rodos, sergėjo šaltinius, iš kurių 
tekėjo upė. Tikint visu -tuo, ką mano palydovas pasakojo, 
prilaikydamas alsavimą ir lyg su baimės atšešėliu balse, 
nors ir pridurdamas kas žodis, kad netikįs panašiais pra- 
simanymais, — ši kalva, tokios taisyklingos formos, tokia 
žalia, taip gražiai apvainikuota senais medžiais ir jaunu 
atžalynu, vietinių gyventojų tikinimu, nematomuose savo 
urvuose slepianti elfų rūmus. Elfai — tai nematomų bū- 
tybių padermė, sudaranti tarpinę kategoriją tarp žmonių ir 
demonų; ir nors jie tiesiogiai nėra priešiški žmogui, vis 

dėlto jų reikia vengti, nes jie aikštingi, pagiežūs bei irz- 
lūs ““. 

— Jie vadinami, — šnibždomis pratarė misteris Džar- 
vis, — Dun Ši, o tai reiškia, kiek man žinoma, „Taikieji 
žmogučiai“; tuo norima jiems įsiteikti. Misteri Osbaldisto- 
nai, mes taip pat galime juos vadinti šiuo vardu; žinote, 
neverta blogai kalbėti apie lerdą, kai esi jo valdose. 

Bet pamatęs priekyje mirgančius žiburius, jis pridū- 
rė: 

— Visi jie galų gale tiesiog velnio sėkla, ir aš nebi- 
jau šito pasakyti tiesiai, nes dabar nebetoli krikščioniška 
gyvenvietė; jau matyti Aberfoilo klachano žiburiai. 

Prisipažinsiu, misterio Džarvio nurodyta aplinkybė 
mane pradžiugino — ne tiek dėl to, kad tai, jo nuomone, 
atpalaidavo jam liežuvį ir leido ramiai išsakyti tikrąją sa- 
vo pažiūrą į Dun Ši, arba elfus, kiek dėl to, kad tai reiškė, 
jog galėsime keletą valandų pailsėti; nujoję penkiasdešimt 
mylių, be to, įkalnėn, tiek mes, tiek mūsų arkliai poilsio 
gerokai buvome reikalingi. 

Mes perjojome per patį Forto aukštupį senovišku ak- 


“8 Ežeruose ir nykiuose kalnuose, iš kurių išteka Avon Du, arba For- 
to upė, pasak legendos, gyvenanti elfų padermė — keisčiausios ir pa- 
traukliausios būtybės, kokias yra sukūrusi prietaringų keltų fantazija. 
Paprastai jie šias būtybes įsivaizduoja taip pat, kaip ir airiai, kurių joms 
suteiktą pavidalą įdomiai aprašo misteris Kroftonas Krokeris. .Nepap- 
rastai graži nedidelė kūgio pavidalo kalva rytiniame Aberfoilo klonio 
pakraštyje laikoma viėna iš mėgstamiausių jų buveinių, ir ne veltui jų 
galybės verčia Endrų Ferservį būgštauti. Pažymėtina, kad du pastoriai, 
ganytojavę vienas po kito Aberfoilo parapijoje, abu plačiai rašė apie el- 
fus. Pirmasis jų buvo Robertas Kirkas, didelių gabumų žmogus — jis ver- 
tė psalmes gėliškomis eilėmis. Iš pradžių jis tarnavo gretimoje Balk- 
viderio parapijoje, o mirė Aberfoile 1688 metais, dar palyginti jaunas, 
keturiasdešimt dvejų metų. 

Jis parašė knygą „Slaptoji Viešpatija“, kuri buvo išleista po jo mir- 
ties 1691 metais (šio leidinio man niekad neteko matyti) ir pakartotinai 
išspausdinta Edinburge 1815 metais. Šiame kūrinyje aprašoma, kas per 
būtybės yra tie elfai, kuriuos esant misteris Kirkas, matyt, tvirtai tikėjo, 
Savo aprašymuose jis priskiria jiems tą galią ir ypatybes, kokias pana- 
šioms būtybėms paprastai teikia gėlų liaudies religija. 

Bet štai kas gana keista: ganytojas Robertas Kirkas, anksčiau mi- 
nėto traktato autorius, žmonių įsitikinimu, buvęs pats elfų pagrobtas — 
gal iš keršto už tai, kad per daug nušvietęs jų viešpatijos paslaptis. Apie 
šią katastrofą mes sužinome iš jo įpėdinio, velionio daktaro Patriko Gre- 
hemo, malonaus ir išsilavinusio žmogaus, kuris taip pat ganytojavo Aber- 
foile ir savosiose „Pertšyro apybraižose“ neužmiršo mums papasakoti 
apie Dun Ši, arba apie „taikiuosius žmogučius“. 

meniniu tiltų, labai aukštu ir labai siauru. Tačiau mano 
vedlys pareiškė, kad šiaip kelias iš Kalnų Šalies į pietus 
eina per vadinamąją Fru brastą, kur galima prasigauti per 
šią gilią, vandeningą upę ir aplenkti visus išsišakojusius 
jos intakus; perbristi ten visuomet būdavę sunku, o daž- 
niausiai ir visai neįmanoma. Žemiau Fru brastos nebuvo 
jokios perėjos ligi pat Stirlingo tilto, taigi Fortas sudarė 
lyg ir apsauginę liniją tarp Aukštutinės ir Žemutinės Ško- 
tijos — nuo savo ištakų beveik iki pat. Frito, siauros įlan- 
kos, kur upė įteka į vandenyną. Vėlesni įvykiai, kuriuos 
mums teko regėti, priminė man oldermeno Džarvio pa- 
sakytą priežodį: „Fortas — tai kamanos laukiniams kal- 
niečiams'. 

Už tilto nujoję dar kokią pusę mylios, mes sustojome 
prie vienos užeigos vartų, kur ketinome praleisti vakarą. 
Tai buvo troba, nė kiek ne geresnė ar net blogesnė už tą, 
kurioje pietavome; bet mažučiuose jos langeliuose sping- 
sėjo šviesa, iš vidaus sklido balsai, ir visa tai žadėją va- 
karienę bei nakvynę — o mes tam toli gražu nebuvome 
abejingi. Endrus pirmasis pastebėjo, kad ant pravirų durų 
slenksčio guli karklo šaka su nulupta žieve. Jis atšlijo ir 
mums patarė neiti į vidų. 

— Jau tikriausiai, — tarė Endrus,— koks nors jų vadas 


Ganytojas Robertas Kirkas, rodos, vaikštinėjęs po nedidelę kalvą į 
vakarus nuo dabartinių pastoriaus namų, — po tą kalvą, kuri ir nūdien 
yra laikoma Dun Ši, tai yra, „elfų kalnu“, ir staiga jis parkritęs; apimtas 
kažkokio, kaip pasirodė žmonėms, priepuolio, o paskui buvo manoma, 
kad jis numiręs. Bet iš tikrųjų jį ištiko kitoks likimas. 

„Misteris Kirkas buvo artimas giminaitis Grehemui Duchrėjui, da- 
bartinio generolo Grehemo Stirlingo proseneliui. Netrukus po jo laido- 
tuvių jis pasirodęs su tais pačiais drabužiais, su kuriais buvo parkritęs, 
vienam medikui, jo ir Duchrėjaus giminaičiui. „Eik,— tarė jis jam,—. pas 
mano giminaitį Duchrėjų ir pasakyk jam, kad aš nenumiriau: aš parkri- 
tau apalpęs ir buvau nuneštas į elių šalį, kur ir. dabar tebesu. Pasakyk, jog 
jam ir mano bičiuliams susirinkus į mano kūdikio krikštynas (jis buvo pa- 
likęs savo žmoną nėščią), aš pasirodysiu kambaryje, ir jeigu jis svies per 
mano galvą peilį, kurį laikys rankoje, aš būsiu išlaisvintas ir grįšiu gy- 
venti tarp žmonių". Medikas, rodos, nesiskubino pranešti šios žinios. Mis- 
teris Kirkas jam pasirodė antrą kartą, grasindamas ji persekioti dieną 
naktį, kol jis įvykdys tai, kas jam, pavesta, ir pagaliau tasai paklausė. 
Atėjo krikštynų metas. Visi sėdėjo už stalo; įslinko misterio Kirko pa- 
mėklė, tačiau lerdas Duchrėjus dėl kažkokio lemtingo atsitiktinumo ne- 
įvykdė įsakytos. ceremonijos. Misteris Kirkas. išėjo pro kitas duris, ir 
daugiau jo niekas nebematė. Žmonės tvirtai tiki, kad jis ir iki šiol tebe- 
gyvėnąs ėlių šalyje“. (, Sketches of Perthshire“, 254 p.) Is pas- 
taba.) 

arba žymus lerdas su saviškiais maukia čia juskebą!““ ir 


nenori, kad kas trukdytų; jeigu mes įvirsime kaip nepra- 
šyti svečiai, jie mums sutriuškins makaules, kad išmok- 
tume mandagumo, arba mums suvarys į pilvą durklą, tas 
taip pat labai galimas daiktas. 

Aš pažvelgiau į misterį Džarvį, ir tasai šnibždomis pa- 
tvirtino, kad „kartą per metus ir gegutė ne tuščiai užku- 
kuoja“. 

Tuo tarpu, išgirdę arklių kanopų tapsėjimą, iš smuklės 
ir iš gretimų trobikių pasipylė pusnuogiai vaikigaliai ir 
įsispitrėjo į mus išvertę akis. Mums nulipus nuo balnų, 
niekas su mumis nepasisveikino, niekas nepasisiūlė pa- 
imti mūsų arklių, ir į visus savo klausimus tegalėjome iš- 
girsti vien beviltišką atsakymą: „Ha niel sasenach“!"". 

Tačiau garbusis oldermenas, būdamas patyręs žmogus, 
surado būdą priversti juos kalbėti angliškai. 

— O jeigu aš tau duosiu bobį'7'— tarė jis kokių de- 
šimties metų pampliui, besisiaustančiam sudėvėto pledo 
skarmalais,— ar suprasi tuomet angliškai? 

— Taip, taip, tada suprasiu — atsakė vaikiūkštis la- 
bai gražia anglų kalba. 

— Tai nueik, vyruti, ir pasakyk savo mamytei, kad 
atjojo du sasenachai džentelmenai ir nori su ja pasikalbėti. 

Tuo metu pasirodė ir šeimininkė su degančia egline 
skala rankoje. Būdami apsčiai sakingi, tokios rūšies deg- 
lai (paprastai jie imami. iš durpynų) liepsnoja žaižaruo- 
dami ryškia ugnim, ir kalniečiai dažnai juos naudoja vie- 
toj žvakių. Balana apšvietė šiurpų ir susirūpinusį moters 
veidą; ji buvo išbalusi, liesa ir gana aukšta, apsivilkusi 
nešvaria ir suplyšusia lyg kokia suknia, kuri net kartu su 
pledu arba languota skara vargiai galėjo patenkinti pa- 
dorumo reikalavimus ir jau jokiu būdu nešildė. Juodi mo- 
ters plaukai, lendą iš po kyko nešukuotomis sruogomis, 
ir keistas, sutrikęs žvilgsnis, kurį ji įsmeigė į mus, — vi- 
sa tai mums priminė raganą, sutrukdytą atlikinėjant de- 
moniškas apeigas. Ji griežtai atsisakė įsileisti mus į vidų. 
Mes susijaudinę ginčijomės, sakėme, kaip toli esame ke- 
liavę, kaip nuvargę mūsų arkliai, pateikėme tą neginčija- 


“9 Juskebas— namuose varyta škotiška degtinė. 

10 Angliškai nesuprantu (gel.). 

Vi Bobis — senovinė škotų varinė moneta, maždaug šešių pensų 
vertės. š 


288 


mą faktą, kad nerasime nakvynės arčiau kaip Kalandere, 
o iki jo, pasak oldermeno,. dar septynios škotiškos my- 
lios. (Kiek tai. sudaro matuojant angliškai, aš niekuo- 
met negalėjau tikrai sužinoti; bet manau, kad reikia skai- 
čiuoti maždaug dvigubai). Atkakli šeimininkė su panieka 
atmetė mūsų reikalavimus. „Verčiau toliau pajojėti, ne-. 
gu blogai apsinakvoti“,— tarė jinai mums Žemutinės Ško- 
tijos tarme, nes buvo kilusi iš Lenokso; jos Aamus užėmę 
svečiai, kuriems nepatiksią, jeigu juos trukdysią pašali- 
niai. Ji ir pati nežinanti, kas jie per žmonės ir ko jie laukią 
atvykstant, — lyg ir raudonšvarkiai iš įgulos (paskutiniuo- 
sius žodžius ji ištarė pašnibždomis ir labai reikšmingai). 

— Oras puikiausias, — kalbėjo toliau ji, — nakvynė 
atvirame ore atvėsins jūsų kraują; jūs galite gulti nenu- 
sirengę, kaip kad miega daugelis džentelmenų kelionės 
metu; krūmuose, išsirinkus gerą vietelę, visai ne taip jau 
drėgna, o arklius galima išginii į kalną, niekas jums dėl to 
nė pusės žodžio nesakys. 

— Klausykite, geroji moteriške,— tariau aš, kai tuo 
tarpu garbusis oldermenas dūsavo, nežinodamas, kam ryž- 
tis,-— kai valgėme pietus, praėjo jau šešios valandos, ir 
nuo to laiko neturėjome burnoje nė kąsnelio. Aš tikrai 
mirštu iš bado, ir man visai ne prie širdies nakvoti neva- 
karieniavus čionykščiuosė jūsų kalnuose. Aš būtinai turiu 
įeiti į jūsų užeigą. Atsiprašykite, kaip tik galite, savo 
svečius ir pasakykiteakad prie jų prisidės dar du trys ke- 
leiviai. Endrau, nuvesk arklius į tvartą. 

Hekatė!'Ž pažiūrėjo į mane sumišusi ir pratarė: 

— Kai žmogus užsispyręs, ką jam padarysi? Jeigu jis 
nori lįsti velniui ant ragų, telenda! Ir kokie ėdrūnai 
tie anglai: jis suvalgė šiandien visus pietus ir veikiau 
rizikuotų nėtekti gyvybės ir laisvės, negu likti be karš- 
tos vakarienės! Padėkite kepsnį ir pudingą anapus To- 
feto!"3 duobės, ir anglas šoks per ją jų pasiimti. Aš nusip- 
launu rankas. Eikite paskui mane, meldžiamasis,— kreipėsi 
jinai į Endrų,— aš jums parodysiu, kur pastatyti arklius. 

Prisipažinsiu, kiek sumišau, išgirdęs tokias šeimininkės 
kalbas, aiškiai įspėjančias dėl artėjančio pavojaus. Tačiau 


"2 Hekatė — vienas iš vardų, kuriais vadinosi Mėnulio deivė 
Diana, burtininkių. globėja. . 
V3 Vieta netoli Jeruzalės, kur buvo suvežamos viso miesto atmatos. 

pareiškęs savo nutarimą, nenorėjau jo atsisakyti ir drąsiai 
įėjauį vidų. Vos nenusilaužęs kojų į pintinę durpių ir kažko 
užraugtą statinę, kurių viena ir kita stovėjo abipus siauro 
tako, aš atvėriau išklypusias, beveik išgriuvusias duris, 
padarytas ne iš lentų, o supintas iš virbų, ir, lydimas '01- 
dermeno, įžengiau į didžiausią šio škotiškojo vilkstinių 
kiemo salę. 

Pietiečio akiai ji atrodė gana nepaprasta. Viduryje, 
kurstoma durpėmis ir sausais žagarais, linksmai pleveno 
ugnis. Bet dūmai, nerasdami kur kitur išeiti, tik pro skylę 
stoge, vinguriavo ties gegnėmis ir juodais kamuoliais 
tvyrojo palubėje per penkias pėdas nuo aslos. Apatinę 
patalpos dalį gana gerai vėdino daugybė oro srovių, ku- 
rios skverbėsi ugnies link pro suirusius pintinius rėmus, 
atstojančius duris, ir pro dvi ketvirtainės angas, matyt, 
turinčias vadintis langais, kurių „viena buvo uždengta 
skara, o kita — sudriskusiu sijonu, bet daugiausia pro vi- 
sokius vos pastebimus tarpelius lūšnos sienose: sukrautos 
iš akmenų bei durpių ir sutvirtintos moliu, šios sienos leido 
orą pro daugybę plyšių plyšelių. 

Prie seno ąžuolinio stalo, stovinčio netoli ugnies, sė- 
dėjo trys vyrai, matyt, nakvotojai, kuriais negalima buvo 
nesusidomėti. Du .buvo apsirengę kalniečių drabužiais; 
vienas jų mažas, tamsaus gymio žmogutis su gyva, besi- 
keičiančia ir irzlia veido išraiška, vilkėjo truzais — siau- 
romis kelnėmis iš ypatingos languotos megztos medžiagos. 
Oldermenas šnibžtelėjo, kad jis, matyt, esanti svarbi per- 
sona, nes truzus čia mūvį tiktai dunjevasalai!"* „lr esą 
nelengva juos išausti pagal kalniečių skonį. 

Kitas kalnietis buvo labai aukštas, tvirtas vyras, ruda- 
plaukis, strazdanotas, atsikišusiais skruostikauliais, ilgu 
smakru — tipiško škoto karikatūra. Jo pledas skyrėsi 
nuo to, kuriuo gaubėsi jo bendras, jame buvo daug 
raudonos spalvos, o ano pledo langeliuose vyravo juoda 
ir tamsiai žalia spalva. Trečiasis, sėdįs prie to paties stalo 
ir apsirengęs miestiškai, buvo drąsus, iš pažiūros stiprus 
žmogus; jo žvilgsnis smigo tiesiai, ir laikėsi jis kariškai; 
jo liemenę puošė turtingi ir prašmatnūs siuvinėjimai, 
o trikampė skrybėlė buvo sjaubingai plati; špaga ir pora 

"4 Taip buvo vadinami Aukštutinės Škotijos džentelmenai, pap- 
rastai jauniausi kilmingų šeimų sūnūs; jie gaudavo valdyti žemes, tačiau 
vis dėlto klausydavo savo vado valios. (Autoriaus pastaba.). 

pistoletų gulėjo priešais jį ant stalo. Abu kalniečiai buvo 
įsmeigę priešais save į stalo lentą durklus — ženklas, kaip 
man vėliau buvo paaiškinta (keistas ženklas!), kad jų pasi- 
tarimo neturi nutraukti joks ginčas. Alavinis ąsotis, kuria- 
me tilpo maždaug angliška kvorta juskebo — beveik degti- 
nės stiprumo gėrimo, kurį kalniečiai varo iš salyklo ir ne- 
atskiedę geria gerokais kiekiais, — puikavosi viduryje sta- 
lo prieš garbiuosius vyrus. Stiklinė šukė su medine kojele 
visiems trims atstojo taurę, kuri ėjo iš rankų į rankas 
beveik neįsivaizduojamu greitumu, ypač žinant, koks stip- 
rus buvo gėrimas. Šie žmonės šnekėjosi garsiai ir karštai, 
kartais gėliškai, kartais angliškai. Dar vienas kalnietis, 
susisupęs pledu, gulėjo asloje, padėjęs galvą ant akmens, 
pridengto tik šiaudų kuokštu, ir miegojo arba dėjosi 
miegąs, abejingas viskam, kas vyko aplinkui. Jis irgi 
tikriausiai buvo atsitiktinis pakeleivis, nes gulėjo apsi- 
rengęs, st kardu ir skydu — įprastais jo tautiečių ginklais 
kelionėje. Įvairaus dydžio gultai stovėjo pasieniais — 
vieni iš lentgalių, kiti — iš gluosnio vyčių arba perpintų 
šakelių; juose miegojo namiškių šeima — vyrai, moterys, 
vaikai; jų poilsio vietą tedengė dūmai, besklandą kamuo- 
liais viršuje, apačioje ir visur aplinkui. 

Mes įėjome taip tyliai, o mano aprašytieji išgėrovai 
buvo taip karštai įsitraukę į pašnekesį, kad kurį laiką mes 
likome nepastebėti. Bet aš pamačiau, kaip kalnietis, gulįs 
prie ugnies, mums peržengus slenkstį, kilstelėjo ant alkū- 
nės ir, prisidengęs pledu apatinę veido dalį, dvi tris sekun- 
des atidžiai žvelgė į mus, paskui vėl išsitiesė ir, rodos, iš 
naujo nugrimzdo į miegą, kugį buvo pertraukęs mūsų pa- 
sirodymas. 

Mes priėjome prie ugnies (po ilgos kelionės ir po ru- 
dens vakaro vėsos kalnuose malonu buvo į ją žiūrėti) ir, 
šūktelėję šeimininkę, pirmą kartą atkreipėme anksčiau už 
mus atvykusių svečių dėmesį. Šeimininkė priėjo, bailiai ir 
išgąstingai žvilgčiodama čia į mus, čia į kitą draugiją, 
ir neryžtingai atsakė, mums pApIašnS paduoti ko nors 
valgyti. 

— Jinai nežino, — tarė šeimininkė,— vargu jinai 
namuose ką nors rastų.— Ir čia pat savo atsaką sušvel- 
nino patikslindama: — Tai yra ką nors tinkamo tokiems 
svečiams. 

"Aš ją patikinau, kad vakarienės kokybė mums nesvar- 

bu, paieškojau akimis, kur prisiglausti, ir, neradęs nieko 
geresnio, pastačiau seną vištų narvą vietoj kėdės misteriui 
Džarviui, o-pats, apvertęs suklypusį kubiliuką, įsitaisiau 
ant jo. Vos mums susėdus, įėjo Endrus Ferservis ir atsis- 
tojo už mūsų. Čiabuviai, kaip aš galiu juos pavadinti, te- 
bespoksojo į mus, -nenukreipdami akių, tartum sutrikę 
dėl savavališko mūsų įsibrovimo, o mes, arba bent aš, 
dėdamiesi abejingi, stengėmės neparodyti nors trupu- 
tį slapčia nerimaują, nežinodami, kaip būsime priimti 
tų, kurių pirmenybės teisę taip beatodairiškai pažeidėme. 

Pagaliau tasai kalnietis, kuris buvo žemesnio ūgio, 
kreipdamasis į mane, puikiausia anglų kalba ir be galo 
išdidžiu tonu tarė: 

— Jūs, kaip matau, tvarkotės čia lyg namie, sere? 

— Kaip visuomet,— atsakiau aš,— kai užeinu į vieš- 
butį. 

— Ir tamstos nematėte,— tarė aukštasis kalnietis — 
nematėte baltos šakos ant slenksčio, rodančios, kad namas 
užimtas šentelmenų? 

— Aš nesakau pažįstąs šios šalies papročius; bet tegu 
man kas paaiškina, — atkirtau, — kokiu būdu trys asmenys 
turi teisę palikti visus kitus keleivius be vienintelio prie- 
globsčio per daugelį mylių aplinkui, kur būtų galima pasis- 
tiprinti ir rasti nakvynę? 

— Jūs neturite jokios teisės — tarė oldermenas.— 
Mes nieko nenorime užgauti, bet nėra tokio įstatymo ir 
teisės! Verčiau tegu kvorta geros baltakės išspręstų ginčą, 
mes esame taikūs žmonės ir galime... 

—- Velniop jūsų baltakę, sere! — tarė tretysis ir nirtu- 
lingai pasitaisė ant galvos trikampę.— Mums nereikia nei 
jūsų degtinės, nei jūsų draugystės. 

Jis pasikėlė nuo suolo. Jo bičiuliai irgi atsistojo, pus- 
balsiu šnekėdamiesi, taisydamiesi pledus, šnirpštaudami ir 
pūsdami šnerves, kaip kad paprastai daro jų tautiečiai, 
norėdami patys save įniršinti. 

— Aš jus įspėjau, džentelmenai, kad gero nelauktu- 
mėte,— tarė šeimininkė, — o jūs neklausėte. Nešdinkitės 
lauk iš mano namų; nekelkit man čia maišaties! Šito tai 
jau nebus, kad Džini Mak Alpin namuose kas nors patrik- 
dytų džentelmeną ir kad jinai supykus tylėtų. Nenaudėliai 
veltėdžiai anglai bastosi naktį keliais ir kliudo doriems 
džentelmenams,.kai jie ramiai sau gurkšnoja prie židinio! 

Kitu metu aš būčiau prisiminęs lotynišką patarlę: 
Dat veniam corvis, vexat censura columbas.!'* 

Bet neturėjau laiko klasikinėms citatoms, nes, kaip iš 
visko aiškėjo, susirėmimas buvo neišvengiamas, ir aš taip 
įtūžau dėl nesvetingo ir įžūlaus sutikimo, kad nieko ne- 
būčiau paisęs, jeigu manęs nebūtų trikdęs rūpestis dėl 
misterio Džarvio, kuris nei tarnybinėmis savo pareigomis, 
nei kūno sudėjimu netiko panašiems nuotykiams. Tačiau 
pamatęs anuos atsistojant, aš irgi pašokau ir, numetęs nuo 
pečių savo apsiaustą, pasiruošiau gintis. 

Mūsų trys prieš tris, — tarė žemaūgis kalnietis, nu- 
žvelgdamas mūsų draugiją, — jeigu jūs esate padorūs žmo- 
nės, įrodykite! 

Ir išsitraukęs iš makščių platų kardą jis žingtelėjo 
link manęs. Aš atsistojau į gynimosi poziciją ir, supras- 
damas savo ginklo — rapyros — pranašumą, nė. kiek ne- 
būgštavau dėl kovos pasekmių. Garbusis oldėermenas neti- 
kėtai užsiplieskė. Išvydęs priešais save milžiną kalnietį, 
ištraukusį iš makščių ginklą, jis čiupo už savo kalavijo 
(kaip jis jį vadino) rankenos ir truktelėjo kartą kitą, bet 
įsitikinęs, kad kalavijas nelinkęs skirtis su makštimis, 
kuriose tvirtai laikėsi dėl rūdžių ir ilgo nenaudojimo, jis 
griebė vietoje ginklo raudonai įkaitusį žagrės rėmą, kuris 
buvo vartojamas vietoj žarsteklio ugniai maišyti, ir ėmė 
darbuotis juo taip sėkmingai, kad jau po pirmo antpuolio 
padegė kalnhiečiui pledą, priversdamas priešą atsitraukti 
iki pagarbaus nuotolio ir užsigesinti ant savęs ugnį. O End- 
rus, kuriam teko kovoti su Žemutinės Škotijos kariaunin- 
ku, dingo — liūdna ir sakyti — pačioje kautynių pradžioje. 
Bet jo priešininkas, šūktelėjęs: „Kovojam garbingai!“ — 
matyt, nusprėndė tauriai nedalyvauti peštynėse. Tuo būdu 
abi pusės, pradėdamos kovą, kiekybiškai buvo lygios. 
Aš stengiausi tik nuginkluoti priešininką, tačiau vengiau 
prie jo prieiti labai arti, bijodamas durklo, kurį jis laikė 
kairėje rankoje, nukreipdamas juo mano rapyros smūgius; 
tuo tarpu garbiajam oldermenui, nepaisant pirmojo puo- 
limo sėkmės, buvo riesta: jo ginklo svoris, jo paties ap- 
kūnumas ir įsikarščiavimas sparčiai jam sekino jėgas; 
jis pūkštė visas uždusęs, ir jo gyvybė beveik jau priklausė 


"5 Varnai atlaidžiai sutinkami, prie balandžių kimbama (Iot.). 

nuo nugalėtojo 'malonės, tik tuo tarpu miegąs kalnietis 
pašoko nuo aslos, kur gulėjo laikydamas ištrauktą kardą 
vienoje rankoje bei skydą kitoje, ir puolė tarp visiškai 
išsekusio oldermeno ir jo priešininko, tardamas: 

— Pati valgiau Glasko miesto duoną ir, garbės žodis, 
žūtbūt kovosiu už oldermeną Šarvį Aberfoilo klachane! 

Ir paremdamas savo žodžius darbais, netikėtas pagal- 
bininkas ėmė švilpauti savo kalavijo smūgiais apie. ausis 
savo gentainiui, kuris, nė kiek nesumišęs, su kaupu atkirs- 
dinėjo kiekvieną mojį. Bet abu vikriai atmušinėdami smū- 
gius apvaliais mediniais skydais, aptrauktais oda ir apkal- 
tais vario skiautelėmis, kovotojai savo ginklais kėlė kur 
kas didesnį žvangesį ir skambesį, negu grėsė vienas kitam 
kūno sužalojimu. Iš tikrųjų pasirodė, kad visa tai buvo 
greičiau triukšmingo narsumo parodymas, negu rimtas 
mėginimas pakenkti; Žemutinės Škotijos džentelmenas, 
kuris, kaip minėjau, susirėmimo pradžioje, neturėdamas 
priešininko, pasitraukė į šalį, dabar teikėsi prisiimti ar- 
bitro ir taikintojo vaidmenį. 

— Šalin rankas! Šalin rankas, gana! Kova ne žūtbūtinė! 
Ateiviai pasirodė garbingi vyrai ir davė prideramą satis- 
fakciją. Nėra pasaulyje žmogaus, kuris taip rūpintųsi savo 
garbe kaip aš, tačiau bereikalingo kraujo praliejimo ne- 
mėgstu. 

Aš, žinoma, neturėjau ypatingo noro tęsti kovą; mano 
priešininkas taip pat, matyt, buvo linkęs įkišti savo kardą 
į makštis; garbųjį oldermeną, kuris vis dar negalėjo atsi- 
pūsti, galima buvo laikyti hors de combat"“;: o du mūsų 
gladiatoriai nutraukė savo rungtynes taip pat noriai, kaip 
ir buvo jas pradėję. 

— O dabar,—tarė garbusis džentelmenas, atlikęs 
tarpininko vaidmenį,— išgerkime ir pasišnekėkime kaip 
dori žmonės; troboje užteks vietos visiems. Tegu šis šau- 
nus kresnas džentelmenas, kuris, rodos, vos kvapą beat- 
gauna po to, kas čia įvyko, aš pasakyčiau, menko apsipešio- 
jimo, užsako ąsotį baltakės, aš pastatysiu kitą kaip arči- 
Iou!??, ir mes gersime broliškai, sudėtinai. 


9) Išėjusiu iš rikiuotės (pranc.). 
"7 Archilowe — nežinomos kilmės žodis, reiškia „susitaikini- 
mo auka“. (Autoriaus pastaba.) 

san kasssumokės UŽ Naują, ge54, ano „pledai. 77 tarė, 
aukštasis kalniatis. 37, Jame, įšdegė tokią skylė, kad galigia 
pradasiškištiį kapūsio galvas; Kyrgi palyti kad; garbingas, 
džentelmenas.kauiųsį: žarštekliuėų 1 Liritisijo sieja 
„ia Teilsitės Resisūpintė dėl tagseikės. argi t tarė 
garbusis! /oidėnmienas, ; K UžžS „iausatsipūtą, Izipatenkintas; 
kad.gana:ngjsiai pakaygijo;gaipto) nebuvo; Rakos spręsti 
nariją ginčą jug; Račių sųnkių ir „abejotinu, būdų. 7 Jeigu, 
S-LKukštels jaiė, kam; EI: galyą.r7, Aps Mr į duosių, XT, 
trauklapi ; Jūs. ggysite naują, pleda..(geriays) a son alt 
savg klano apalyų į paskos, Kur, cadjo dė alsiusti, 
iš: bijo AS aig aaių ; 2 :ė 


d aaielanas gano: i, BAA į 2 f 
parduoti kiaušinius, užeis: jo; pas: jus; :peniįšygntą: Martyną 
ar kada nors maždaug tuo laikų. jū8s;tik; nurodykite, kur 
ERA Est, A ab geras mano, džentelmene, kai 

rtą stoslt kautynes, j „Pagarbos, priešininkųj. 
4 ate; tė Žagrės, 


emu: tėk! 0 laukinis.int mali 

— *Dūodaniai garbės“ “žodį, pa ė gar 
sis: Alėernenas: kiekviens 3 
į a S na. Š „NV sa D 


a Išsaukija, 
VMS daiktą," galintį ; 

ienos man jau pr aėjo,, bet“ Vis. dėlto aš 1 3 
As įžeidimo. Tačiau. (kurgi tas skai Šai kūriš 
| gei aširdiškai mane užstojo? Aš išgersiu,, sū Juo stik į 


"Bet karfauninko, kurio teisėja ieškojo“ akimiš, jau se: 
niai nebebuvo. Jis išėjo, nepastebėtas mistėrio Džarvio; 
vos tik baigėsi peštynės, bet vis tiek aš suspėjau jį pažin- 


"8 Tai yra iš Stiuartų klano. 

ti: toks laukinis“veidas, gauruoti rudi plaukai buvo, žino- 
ma, ne kieno kito, o. senojo mūsų pažįstamo Dugalo, pa- 
bėgusio Glazgo kalėjimo raktininko. Aš šnibždomis pasa- 
kiau teisėjui, ką buvau pastebėjęs, ir tasai, taip pat pri- 
slopinęs balsą, atsakė: 

— Gerai, gerai. Matau jums pažįstamas žmogus labai 
teisingai pasakė, jog nenaudėliui Dugalui kartais blyksteli 
sveiko proto kibirkštėlė; pažiūrėsiu, pagalvosiu, ar ne- 
galima ko nors jo labui padaryti. 

Sulig tais žodžiais jis atsisėdo prie stalo ir, kartą kitą 
giliai atsidusęs, lyg atsipūsdamas, pašaukė šeimininkę: 

— Dabar, mamyte, kai įsitikinau, kad mano pilvas ne- 
liko skylėtas, — o dėl šito visai pagrįstai galėjau nuogąs- 
tauti, sprendžiant iš tų dalykų, kurie dedasi jūsų namuo- 
se,— manau, kad man būtų geriausia kuo nors jį pripil- 
dyti. | 
Šeimininkė, tapusi įsikūnijusiu paslaugumu, vos tik 
audra praslinko pro šalį, tučtuojau ėmė taisyti mums va- 
karienę. Ir iš tiesų, niekas manęs taip nestebino per visą 
šį nuotykį, kaip nepaprastas ramumas, su kuriuo šeimi- 
ninkė ir visi jos šeimynykščiai stebėjo įsismarkavusį sa- 
vo namuose karo mūšį: Šita mieloji moteris tiktai riktė- 
lėjo kažkuriam savo tarnui: 

— Laikykite duris — duris laikykite! Nors užmušk, 
neišleisiu nieko, kol bus sumokėta už nakvynę. 

O vaikai ir ndmiškiai, miegantieji ant šeimynai skirtų 
gultų pasieniais, tiktai kilstelėjo kiekvienas savo guoly- 
je kaip buvo, be marškinių, pažiūrėjo į peštynes, įvairiais 
balsais ištarė: „Oi, oi!“, destis kokio buvo amžiaus ir ly- 
ties, ir vėl giliai įmigo,— man rodos, dar prieš mums įsi- 
dedant kardus į makštis. 

Tačiau dabar smuklininkė plušėte plušėjo, norėdama 
mums pataisyti ką nors užkąsti, man pesistebint, labai 
greitai ėmė spirginti keptuvėje skanų patiekalą iš smulkiai 
pjaustytos elnienos ir pagamino taip gerai, kad jis visiškai 
galėjo patenkinti jei ne epikurietį, tai bent išalkusį keliau- 
toją. Tuo tarpu ant stalo atsirado degtinės, kurią gerdami 
kalniečiai, nors ir labai mėgstą svaiginamąjį savo gėri- 
mą — juskėbą, anaiptol neparodė pasišlykštėjimo — 
greičiau net priešingai, o džentelmenas iš Žemutinės Ško- 
tijos, taurei apėjus vieną ratą, pareiškė norą sužinoti, kas 
mes tokie ir kur keliaujame. 

— Mes esame Glazgo miesto gyventojai, jeigu patinka 
jūsų gerbiamybei,— tarė garbusis oldermenas, dėdamasis 
nusižeminęs,— ir vykstame į Stirlingą surinkti šiokių to- 
kių pinigėlių, kuriuos mums ten kai kas yra skolingi. 

Per savo kvailumą aš buvau nepatenkintas, kad jis su- 
manė taip kukliai mus apibūdinti; bet prisiminęs duotą 
pažadą tylėti, leidau savo bendrakeleiviui tęsti pašneke- 
sį, kaip atrodė geriau. Ir tikrai, Vili, kai aš prisiminiau, 
kad ne tik įtraukiau garbingą žmogų į tolimą kelionę, kuri 
jau savaime jam buvo gana sunki (jis buvo, nepamirškite, 
labai nepaslankus, tiesiog neišjudinamas); bet dar per 
mane jis atsidūrė mirtiname pavojuje,— kaip aš galėjau 
nebūti jam atlaidus? Priešingos pusės oratorius, patrau- 
Kęs nosimi, niekinamai nusitvėrė jo žodžių: 

— Niekas daugiau jums, „Glazgo pirkliams, ir nerūpi, 
nieks jums daugiau ir nerūpi — tik bastytis iš vieno Ško- 
tijos galo į kitą ir begėdiškai kamuoti dorus žmones, kurie 
galbūt tokie kaip aš, tik atsitiktinai S DoKEME 
terminą. 

— Jeigu mūsų skolininkai būtų visi tokie garbingi 
džentelmenai, kokiu laikau jus, Garschatachinai,— pertarė 
jį teisėjas, — iš širdies pasakysiu, mes nesivargintume, nes 
jie patys atvyktų mūsų aplankyti. 

— Ė... kas? kaip? — šūktelėjo tasai, kurį jis ss GdaIGS 
vardu.— Šitai tikra, kaip tai, kad aš gyvenu duona (taip 
pat nereikia užmiršti, jautiena ir degtine), — juk tai senas 
mano draugas, „Nikolas Džarvis, geriausias žmogus, kaž- 
kada skolinęs pinigus pagal pakvitavimą jų stokojančiam 
džentelmenui. Ar tik ne į mūsų kraštą keliaujate? Ar nesi- 
ruošėte užsukti į Endriką pas Garschatachiną? 

— Ne, garbės žodis, ne, misteri Galbreitai, — atsakė 
garbusis oldermenas.— Turiu kitų rūpesčių. O aš maniau, 
kad jūs paklausite, ar tik neatvykau patirti, kaip mūsų rei- 
kalai išmokant kasmetinę nuomą už vieną žemės sklypelį, 
kurį aš paveldėjau. 

— Bala jos nematė, tos nuomos! — tarė lerdas nuošir- 
džiausiai nusiteikusio žmogaus tonu.— Velniai mane rautų, 
jeigu aš leisiu jums kalbėti apie reikalus, kai susitikome 
šičia, taip arti mano gimtinės. Bet matykite, kaip pa- 

pr SL Ie už > orda provostą Ni. ' pir Mr 
2 Kurie" įmūd“ teigti; "kad" "Glažė 6 nilė i galį ha“ Tastį 
šioms“ "pareigomis" tinkamesnį "žmogų, tiemis'aš, | hikarias, 
Galbžeitas iš“ "'Garschatačiinų klano; 'patariti“ "nėprastžiėti, 
apie: tai man Birdint" tai ii iškas! (KISS a Ž 

"Šulig"tais žodžidis/Dėmkana Galbišitas'Kari si 
tvėrė ranka: skrybėlės dr“ įžūliai ma 
Degtinė, "matyt; "pasirodė" Kainikčiamš 'periausiai į 
nanti šiuos giriamuosius tostus, ir jie abu išmidiikė: ia 
sveikatą“, visai nesigilindami į prasmę. Paskui jie įsišne- 
ko su misteriu Galbreitu gėlų kalba, kurią tasai kuo 
geriausiai mokėjo; kaip aš vėliau. „sužinojau, jis gyveno 
Kalnų Šalies kaimynystėje; ;* Asė4 

— Aš puikiausiai pažinau Šelmį iš pat pradžių, — pa- 
šnibždėjo man garbusis, oldermenas.— Bet kai virė krau- 
jas ir: buvogštraukti į iš makščių kardai, kas galėjo pasakyti, 
ar jam. kartais nebūtų š šovęį galvą, kaip kitaip atsiteisti man 
skolą?“ Nė'tūip jau greitai jis šiaip ją sumokės. Bet jis do- 
ras vaikinas ir jo gera širdis; jis nedažnai pasirodo Glazgo 
rinkoje, bet siunčia mums nemaža elnienos ir kurtinių. 
Dėl savo pinigėlių nesielvartauju. Mano "tėvas; dekanas, 
labai 'gerbė“ Gaischatachinų šeimą: oo as 

"Kadangi vakarienė dabat buvo jau bešičik“ pagaminta; 
ėmiau ieškoti akimis Endraus PErESBdiS, bet nuo tos va- 


"9 Džozefas — seno kirpimo švarkas, skirtas jojimui, su sago- 
mis nuo viršaus iki apačios. . 

landėlės, kai prasidėjo grumtynės, ištikimojo mano gin- 
klanešio niekur nebuvo matyti. Tačiau šeimininkė pareiš- 
kė spėjanti, kad mūsų tarnas nuėjęs į arklidę, ir pasisiūlė 
mane ten nuvesti su žiburiu. Jos vaikai, pasakojo jinai, 
kad ir kaip besistengę, vis tiek neprikalbėję jo atsiliepti, 
ir iš tiesų ji nenorėtų taip vėlai eiti į tvartą viena. Ji esan- 
ti vieniša moteris, ir visiems žinoma, kaip Braunis'“" Beni- 

gaske suvedžiojęs Ardnagovano smuklininkę; . „mes seniai 
žinome, kad Braunis buvo įjunkęs į mūsų arklidę, dėl to 
ir neapsibūna pas mus nė vienas arklininkas“. 

“| Vis dėlto ji palydėjo mane į menką daržinėlę, kur buvo 
pastatyti nelaimingieji mūsų arkliai ir jų vaišėms paduo- 
ta šieno, kurio kiekvienas šapelis buvo storas kaip žąsies 
plunksnos spaiglys; ir šičia aš tučtuojau įsitikinau, kad ji 
visai ne dėl to išvedė mane nuo svečių, jog bijojo pikto- 
sios dvasios. 

— Perskaitykite,— tarė ji, mums priėjus prie arklidės 
durų, ir įbruko man į ranką popieriaus skiautelę.— Ir dė- 
kui Dievui, kad aš šituo nusikračiau! Čia tau ir karaliaus 
kareiviai, ir anglai, ir kateranai'*', ir arkliavagiai, plėši- 
mai ir galvažudystės — ne, dorai moteriai ramiau būtų 
gyventi pragare negu Kalnų Šalies pasienyje. 

Sulig tais žodžiais 5 atidavė man sakingą Palana J! ir grį- 
žo į vidų. 


XXIX SKYRIUS 


Kalnuos girdėt trimitai, o ne lyros, 
Mak Gregoras ragu sušaukia vyrus. 


Džono Kuperio atsakas Alanui Ramsėjui 


Aš sustojau prie arklidės durų, jeigu taip galima buvo 
pavadinti tą vietą, kur arkliai glaudėsi kartu su ožkomis, 
paukščiais, kiaulėmis ir karvėmis, — po vienu stogu su tro- 

“0 Braunis (Rudasis) — piktoji dvasia. 

"| Kateranai— Aukštutinės Škotijos nereguliarių būrių ka- 


reiviai; žmonės. taip vadino ir plėšikus bei piratus. 

ba; betgi tatai buvo ir savotiška prašmatnybė, nežinoma ki- 
tiems kaimo gyventojams ir priskiriama, kaip aš vėliau su- 
žinojau, be galo didelei Džini Mak Alpin, mūsų šeiminin- 
kės, puikybei; šitoji patalpa turėjo atskiras duris, ir dvi- 
kojai jos svečiai naudojosi kitomis. Pasišviesdamas ba- 
lana, aš įskaičiau drėgnoje suglamžytoje bei nešvarioje 
popieriaus skiautelėje tokias eilutes, adresuotas: „Miste- 
riui F. O., jaunajam džentelmenui, saksui, į pagarbias jo 
rankas“. Laiškas skambėjo taip: 


„Sere, 

Vanagai išskrido medžioklėn, taigi aš negaliu skirti 
pasimatymo jums ir gerbiamam savo giminiečiui, N. D., 
Aberfoilo klachane, kaip buvau numatęs. Prašau jus, kiek 
bus galima, be reikalo nebendrauti su tais, kuriuos jūs ten 
rasite; tai gali sudaryti nemalonumų. Asmeniu, kuris per- 
duos jums šį laišką, galima pasitikėti; jis palydės jus į tą 
vietą, kur aš, Dievo padedamas, galėsiu saugiai pasimatyti 
su jumis, — jeigu jūs ir mano giminietis panorėsite aplan- 
kyti vargingus mano namus, kur .aš, priešų pykčiui, dar 
galiu priimti draugus taip vaišingai, kaip priima škotas, 
ir kur mes iškilmingai išgersime į jums pažįstamos D. V. 
sveikatą bei pašnekėsime apie jums žinomus dalykus, ku- 
riuos įvykdyti, aš tikiuosi, galėsiu jums padėti. Baigda- 
mas lieku, kaip sako džentelmenai, pasiruošęs jums pa- 
tarnauti į : 

R. M. K.“ 


Laiško turinys mane labai. nuliūdino; jame, aišku, bu- 
vo nukeliama toliau vietos ir laiko atžvilgiu toji pagal- 
ba, kurią tikėjausi gauti iš Kempbelo. Bet vis tiek buvo 
malonu patirti, kad jis, kaip ir anksčiau, yra pasiruošęs man 
padėti, o be jo aš nesitikėjau atgauti tėvo dokumentų. To- 
dėl nusprendžiau klausyti jo nurodymų ir laikydamasis 
visiško atsargumo su atvykėliais, pirmai progai pasitai- 
kius, išsiteirauti iš šeimininkės, kaip pasimatyti su šia pas- 
laptinga asmenybe. . 

Visų pirma man reikėjo susiieškoti. Endrų Ferservį. 
Keletą kartų šūktelėjau jį vardu, apžiūrėjau visus tvar- 
to kampus, rizikuodamas padegti tą daržinėlę,— ir būčiau 
padegęs, jeigu du trys šieno ir šiaudų gniutulai nebūtų 
skendėję šlapių pakratų ir mėšlo gausybėje. Pagaliau į 
mano vis kartojamus šūksnius: „Endrau Ferservi! Endrau! 

Žioply! Asile! Kur tu?“ — atsiliepė vos girdimas „šičia 
ir toks graudus, tartum iš tikrųjų būtų dejavęs pats Brau- 
nis. Aš žingtelėjau balso link ir prasigavau į tvarto kampą, 
kur užlindęs už statinės, pilnos plunksnų, nupeštų nuo visų 
paukščių, kuriems teko žūti apsistojėlių labui per šį mė- 
nesį, sėdėjo narsusis Endrus. Ir jėga, ir įsakinėdamas bei 
įkalbinėdamas, aš priverčiau jį išlįsti į gryną orą. Pirmieji 
jo žodžiai buvo: 

— „Aš doras žmogus, sere. | 

— Kas, po velnių, klausia apie tavo dorumą? — tariau 
aš.— Ir kuriems galams tas dorumas mums dabar reikalin- 
gas? Aš prašau, kad eitum ir patarnautum mums per vaka- 
rienę. 

— Taip.— pakartojo Endrus, vargu ar suprasdamas, 
ką jam pasakiau, — aš doras žmogus, nors ir kaip olderme- 
nas mane juodintų. Teisybė, aš, kaip ir daugelis nuodė- 
mingųjų, pernelyg prisirišęs prie pasaulio, prie jo gėrybių, 
bet vis tiek aš doras žmogus; nors ir šnekėjau, kad palik- 
siu jus pelkėse, bet iš tikrųjų, Dievas mato, visai neketinau 
jūsų pamesti ir sakiau tik šiaip sau — kaip žmonės besi- 
derėdami tauškia visokius niekus, kad tik daugiau iš- 
šnekėtų savo naudai. Aš labai myliu tamstos gerbiamybę, 
nors ir esate toks jaunas, ir nebūčiau taip lengvai su ju- 
mis persiskyręs. 

— Kur tu suki, po velnių! — pertariau aš.— Juk, ro- 
dos, viskas kiekvieną kartą susiklodavo taip, kaip tu norė- 
davai. Argi ne? Nejaugi tu kas valandą nei iš šio, nei iš to 
vis grasini mane paliksiąs? 

— Taip, bet ligi šiol apie atleidimą aš kalbėjau tiktai 
dėl fasono,— atsakė Endrus,— o dabar jau rimtai. Už jo- 
kias pasaulio gėrybes aš nejosiu toliau nė žingsnio su 
tamstos gerbiamybe; o jei paklausytumėt kvailo mano pa- 
tarimo, tai ir patys tartumėt, kad geriau sulaužyti savo 
žodį, negu toliau keliauti. Iš širdies jus gerbiu ir esu įsi- 
tikinęs, kad jus ir draugai pagirtų, jeigu mestumėt patra- 
kėliškus sumanymus ir imtumėt gyventi ramiai bei išmin- 
tingai. Jokiu būdu negaliu jūsų toliau lydėti, jeigu net ži- 
nočiau, kad be palydovo ir patarėjo jūs paklysite ir žūsite 
kelionėje. Vykti į Rob Rojaus šalį — tai tiesiog gundyti 
apvaizdą. 

„— Rob Rojaus? — pakartojau aš nustebęs.— Tokio aš 
nepažįstu. Kas čia vėl per gudrybės, Endrau? 

— Sunku, — tarė Endrus,— labai sunku, kai netikima 
žmogumi, sakančiu šventą teisybę, — ir tik dėl to, kad vieną 
kitą sykį jis per daug pasakė ir truputėlį pamelavo reika- 
lui ištikus. Jums nėra ko klausti, kas toks Rob Rojus — 
nuožmus plėšikas ir galvažudys (atleisk, Viešpatie! Mūsų, 
tikiuos, niekas negirdi),— jeigu jūs turite kišenėje jo 
laišką. Aš girdėjau, kaip vienas jo bendras prašė šitą vel- 
nio raganą, mūsų šeimininkę, perduoti jums raštelį. Jie 
manė, kad aš nesuprantu pakaruokliško.jų murmėjimo; 
iš tiesų jų šnekta kalbėti nelabai temoku, bet kai kiti.man 
girdint šneka, galiu susigaudyti apie ką. Aš nemaniau ši- 
tai jums išsakyti, bet iš baimės kitą kartą iškloji daug da- 
lykų, kuriuos geriau būtų nutylėti. O misteri Frenkai, 
visos jūsų dėdės kvailystės ir visi jo sūnų savavaliavi- 
mai — vieni niekai, palyginus su šituo! Gerkite iki išgriu- 
vimo kaip seras Hildebrandas; kas mielą rytelį pradėkite 
taurele degtinės Kaip skvairas Persis; velkitės į peštynes 
kaip-skvairas Tornklifas; ištvirkaukite su mergpalaikėmis 
kaip skvairas Džonas; loškite kaip Ričardas; verbuokite 
sielas popiežiui ir velniui kaip Rešlis; paleistuvaukite, siau- 
tėkite, nesilaikykite Viešpaties dienos ir tarnaukite po- 
piežiui, kaip jie visi kartu, bet — Dieve maloningas! -—— 
pasigailėkitė jaunos savo gyvybės, nesidanginkite pas 
Rob Rojų! 

Endrus buvo labai -jau nuoširdžiai susirūpinęs, todėl aš 
negalėjau jo įtarti veidmainiaujant. Tačiau jam. tepasa- 
žiūrėtų arklius. Ir dar griežčiausiai jam įsakiau niekam 
neprasitarti, dėl ko taip nerimauja; patsai jis galįs pasi- 
kliauti, kad aš nesileisiu į pavojų, nesiėmęs reikiamų at- 
sargumo priemonių. Prislėgtas jis nukiūtino paskui mane į 
trobą, pro dantis murmėdamas: 

— Reikėtų pirma žmonėmis pasirūpinti, paskui jau ar- 
kliais; aš visą dieną burnoje nieko neturėjau, tik kietą se- 
nos putpelės šlaunikę. 

Kol manęs nebuvo, darni viduje sėdinčiųjų santarvė, 
matyt, spėjo pašlyti, nes radau misterį Galbreitą ir mano 
bičiulį oldermeną karštai besiginčijančius. 

— Nenoriu tokių kalbų klausyti. — sakė misteris 
Džarvis, man įėjus, — nei apie hercogą Argailį, nei apie 
Kempbelus. Hercogas yra garbingas žmogus ir išmintingas 

valstybės vyras; įis — savo šalies pasididžiavimas, Glazgo 
prekybos bičiulis ir globėjas. Ę 

—. Aš nieko negaliu pasakyti prieš Mak Kolumą Morą 
ir Sliochnan Diarmidą,— tarė šypsodamasis žemaūugis kal- 
nietis, — aš gyvenu anapus Glenkro, taigi man netenka vai- 
dytis su Invereriu. 

— Mūsų lochas niekuomet nematė Komilų fimfa- 
dos!*?— tarė aukštasis kalnietis. — Galiu kalbėti, ką gal- 
voju, ir nieko nebijau; Komilų aš nė kiek daugiau neverti- 
nu kaip Kovanų,— ir galite pranešti Mak Kolumui Mo- 
rui, kad šitai pasakė Alanas Iverachas. Iš čia į Lochou — 
nors šauk, nieko neprisišauksi'*“ 

Misteris Galbreitas, kurį jau buvo paveikę išgerti daug- 
kartiniai tostai, smarkiai trenkė delnu į stalą ir rūsčiai tarė: 

— Šitoji šeima turi kruviną skolą, ir kada nors jinai ją 
atmokės. Ištikimojo ir. riteriškojo Grehemo kaulai seniai 
iš karsto šaukia keršto Apgaulės'** hercogams ir jų paka- 
likams. Jeigu Škotijoje pasitaikydavo išdavysčių, jose vi- 
suomet būdavo įpintas kuris nors iš Komilų; ir dabar, kai 
nugalėjo neteisingoji pusė, kas, jei ne Komilai, kovoja 
dėl visiško teisingosios pusės pažeminimo? Bet šitokia 
tvarka neilgai teišsilaikys, ir ateis metas išgaląsti gele- 
žinę mergelę!“ kad galima būtų kapoti galvas, kam rei- 
kės. Aš tikiuosi pamatyti, kaip sena surūdijusi gražuolė 
vėl imsis kruvinos pjūties. 

— Gėda jums; Garschatachinai! — šūktelėjo garbusis 
oldermenas.— Gėda, sere! Kam kalbėti tokius- "dalykus įs- 
tatymų saugotojo akivaizdoje, pačiam veržtis į nemalo- 
numus? Kaip jūs manote išlaikyti šeimą ir išsimokėti kre- 
ditoriams (man ir kitiems), jeigu jūs ir toliau gyvensite 
taip neprotingai, būtinai užsitraukdamas įstatymų bausmę 
ir padarydamas didelės žalos visiems, kurie turi su jumis 
ką nors bendra? 


82 Limfada vadinama galera, kurią Argailiai ir kitos Kempbelų 

(Komijų) klano gentys turėjo savo herbuose. (Autoriaus pastaba.) 
Lochou ir gretimos apylinkės nuo amžių buvo Kempbelų že- 

mės. Posakis „Į Lochou — nors šauk, nieko neprisišauksi" tapo priežo- 
džiu. (Autoriaus pastaba.) 

94 Atseit, Argailiams; čia žodžių žaismas: guile (tariama — „gail') 
angliškai reiškia apgaulę. 

'85 Primityvi giljotina, kuri kadaise buvo naudojama Škotijoje. (Au- 
toriaus pastaba.) | 

— -Velniai tegriebia mano kreditorius, — atsikirto ri- 
teriškasis Galbreitas,— ir jus kartu, jeigu jūs iš tos pa- 
čios veislės! Sakau jums, greitai bus kita tvarka, ir Ko- 
milai nebevaikščios pas mus, iškėlę taip aukštai galvas, 
ir nebesiuntinės šunų ten, kur patys nedrįsta lįsti; nebe- 
slėps vagių bei galvažudžių ir engėjų, skatindami juos plė- 
šti ir niokoti daug tauresnius žmones ir daug garbingesnius 
klanus, kaip kad jų pačių. 

Mistėris Džarvis buvo linkęs tęsti ginčą, bet. skaniai 
kvepianti troškinta elniena, kurią šeimininkė tuo momentu 
pastatė priešais jį, pasirodė esanti toks galingas taikinto- 
jas, kad garbusis oldermenas su nepaprastu uolumu pa- 
silenkė prie savo lėkštės, palikęs naujuosius savo pažįs- 
tamus ginčytis tarpusavy. 

— Tikra teisybė, — tarė aukštasis kalnietis, kuris, kaip 
sužinojau, buvo vadinamas Stiuartų, — mums nebūtų rei- 
kėję kamuotis ir plušėti, dienų dienas svarstyti, kaip čia 
pribaigti Rob Rojų, jeigu jo nebūtų slėpę Komilai. Kartą 
aš išėjau prieš jį su trisdešimt mūsų klano žmonių — Glen- 
finlasų ir kai kuriais vyrais iš Apinų. Mes vaikėmės Mak 
Gregorą; kaip vaikomasi elnią, kol pasiekėme Glenfalocho 
žemę; o ten Komilai pasipriešino ir neleido mums jo toliau 
persekioti, taigi ir visas mūsų vargas nuėjo niekais, — o 
aš daug duočiau, kad galėčiau dar kartą atsidurti taip ar- 
ti Rob Rojaus kaip aną dieną. 

Lyg tyčia, apie ką beimdavo kalbėti karingieji džen- 
telmenai, mano „draugas oldermenas vis rasdavo dėl ko 
įsižeisti. 

— Atleiskite, jei aš tiesiai pasakysiu savo nuomonę, 
sere, bet jūs turbūt nusivilktumėt paskutinius marškinius, 
kad galėtumėt būti nuo Robo taip toli, kaip dabar esate. 
Garbės žodis, mano įkaitintas žagrės rėmas vienas niekis, 
palyginus jį su plačiuoju jo kardu. 

— Jau verčiau jūs neminėtumėt savo žagrėpalaikės, 
arba, dievaži, aš priversiu jus praryti savo žodžius ir duo- 
siu paragauti dar šalto plieno, kad jis amžiams įstrigtų jūsų 
gerklėje! — Ir iš aukšto nužvelgęs garbųjį oldermeną 
grėsmingu žvilgsniu, kalnietis padėjo ranką ant durklo. 

— Nesileiskime į vaidus, Alanai,— tarė žemauūgis jo 
draugas.— Jeigu Glazgo džentelmenas jaučia pagarbą Rob 
Rojui, mes gal dar šiąnakt jam parodysime jo herojų, ap- 
kaustytą grandinėmis, o paryčiui jis pamatys jį šokinėjantį 

kartuvėse; per daug ilgai jis kamavo mūsų šalį, ir jo dainelė 
jau sudainuota. Metas mums, Alanai, eiti pas savo vyrus. 

— Luktelkite, Inverašalochai,— pasakė Galbreitas.— 
Atsimenate seną priežodį: „Puiki mėnesiena“, — taiė Be- 
nigaskas. „Dar po pintą“,— atsakė Leslis. Ne pro šalį ir 
mums būtų išmesti dar po burnikę. 

' — Gana jau mes išmetėme burnikių,— atkirto Invera- 
šalochas.— Su padoriu žmogumi aš visada pasirengęs iš- 
gerti“ ketvirtį * juskebo arba degtinės, bet tėrauna mane 
vėlniai; jeigu išgersiu nors lašą „daugiau, kai paryčiu ma- 
nęs laukia žygis. Ir menku mano išmanymu, Garschaia- 
chinai, jums metas būtų pagalvoti apie savo raitelius ir 
atvesti juos čionai į klachaną dar prieš švintant, kad nepa- 
darytume sau gėdos. 

— Kokių velnių jūs taip skubate? — tarė Garschatachi- 
nas.— Mėsa ir mišios dar niekuomet netrukdė jokiam rei- 
kalui. Jeigu man būtų pavesta viską tvarkyti, aš nieku 
gyvu jūsų nešaukčiau iš tų jūsiškių kalnų landynių mums 
į pagalbą. Įgulos kariai ir mūsų pačių raiteliai be vargo 
sučiuptų Rob Rojų. Štai šitoji dešinė, — tarė jis, iškėlęs sa- 
vo ranką, — parmestų jį žemėn ir reprašytų kalniečio pa- 
galbos. 

— Ką gi, jūs salėjotė mūsų ir netrukdyti, — tarė In- 
verašalochas.— Nekviestas nebūčiau jojęs čionai, už še- 
šiasdešimt mylių. Bet jeigu jūs paklausytumėt manęs, aš 
patarčiau jums prilaikyti liežuvį, kitaip jūsų laukia nesėk- 
mė. Kam gresia pavojai, tas, sako, ilgai gyvena; ši taisyk- 
lė galioja ir tam, kurio mums su jumis neverta minėti var- 
du. Paukščio nepagausi, mesdamas į jį kepurę. Ir taip jau 
šie džentelmenai daug ką sužinojo, ko jiems netekę būtų 
išgirsti, degtinei neapkvailinus jūsų galvos, majore Gal- 
breitai. Nėra ko čia jums kreipti ant ausies kepurės ir pui- 
kuotis prieš mane, mielasis, nes šito aš nepakęsiu. 

— Aš jau sakiau, — ištarė Galbreitas su iškilmingu 
girto pasipūtimu,— aš jau sakiau, kad šią naktį nebesi- 
ginčysiu nei su puikiu durtiniu, nei su šiurkščiu pledu. Kai 
atliksiu tarnybinę -priedermę, tada mielai pasipešiu ir su 
jumis, ir su bet kuriuo kalniečiu ar miestiečių; bet kol pa- 
reiga neįvykdyta — nieku gyvu! Tačiau metas būtų čia 
pasirodyti raudonšvarkiams. Jeigu reikėtų pridaryti kiau- 
lysčių karaliui Jokūbui, mums netektų jų ilgai laikti, 

bet kai reikia saugoti šalies žgMDE, jie, kaip geri kaimy- 
nai, nesijaudina. 

Jam dar nebaigus kalbėti, mes išgirdome į koją žen- 
giant pėstininkų būrį, ir į kambarį įėjo karininkas, o pas- 
kui jį įslinko dvi ar trys.kareivių gretos. Karininkas praš- 
neko gryna anglų kalba, kuri maloniai paglamonėjo mano 
klausą; gana ilgą laiką tegirdėjusią įvairiausiais Aukštuti- 
nės ir Žemutinės Škotijos šnektas. . 

— Jūs turbūt esate. majoras Galbreitas, Lenokso mi- 
licijos eskadrono vadas, o šie du kalniečiai — tie Kalni- 
jos džentelmenai, su kuriais aš turiu šičia susitikti? | 

Jie patvirtino esą tie patys ir pasiūlė karininkui užkąs- 
ti ir išgerti, bet šis atsisakė. 

—- Aš ir taip pavėlavau, džentelmenai, ir noriu išly- 
ginti sugaištą laiką. Man duotas įsakymas surasti ir suimti 
du asmenis, kurie nusikalto išdavikiška veikla. 

— Čia mes nusiplaunam rankas, — tarė Inverašalo- 
chas.— Aš ir mano žmonės atvykome čionai kovoti su ru- 
duoju Mak Gregoru, kuris nužudė mano A eilės 
pusbrolį Dunkaną Mak Lareną iš Invernenčio!*“, bet aš ne- 
noriu liesti garbingų džentelmenų, keliaujančių asmeni- 
niais reikalais. 

— Ir aš nenoriu, — tarė Iverachas. 

Majoras Galbreitas į klausimą pažiūrėjo iškilmingiau; 
prieš pradėdamas savo kalbą, jis žagtelėjo ir sušneko 
taip: 

— Ašnieko Liebikai prieš karalių Jurgį, kapitone, nes 
dalykai susiklojo taip, kad esu įgaliotas veikti jo vardu. 
Bet jeigu viena tarnyba gera, tai nereiškia, sere, kad kita 
bloga; ir daugeliui Jokūbo vardas skamba ne blogiau kaip 
Jurgio vardas. Vienas — karalius, sėdįs soste; kitas — ka- 
ralius, kuris pagal teisę galėtų sėdėti soste; aš manau, ka- 
pitone, kad doras žmogus gali ir privalo būti ištikimas 
jiem abiem. Bet kol kas aš piitariu lerdo vietininko nuo- 
monei, kaip ir tinka milicijos karininkui bei patikėtiniui; 
o kalbėti apie išdavimą, vadinasi, be reikalo gaišti laiką; 
mažiau kalbėsi — greičiau darbą nuveiksi. 

— Skaudu matyti, kaip jūs leidote laiką, sere,— atsakė 


65 Tai anachronizmas. Mak Tarenas, Apinų vado šalininkas, Mak 
Gregorų buvo nužudytas 1736 metais, vadinasi, jau mirus Rob Rojui. 
(Autoriaus pastaba.) 

anglas (ir iš tikrųjų garbingojo džentelmeno šnekoje jau- 
tėsi stiprus išgertų svaigalų prieskonis), — o norėtųsi, sere, 
kad tokiomis rimtomis aplinkybėmis naudotumėt laiką 
kitaip. Aš patarčiau jums numigti valandėlę. Ar šitie džen- 
telmenai iš jūsų draugijos? — pridūrė jis, žiūrėdamas į 
garbųjį oldermeną ir į mane. Atsidėję dorodami vakarie- 
nę, mes net nežvilgtelėjome į karininką, kai jis įėjo. 

— Keliauninkai, sere,— tarė  Galbreitas,— taikūs 
žmonės, ramiai keliaują jūromis ir sausuma, kaip parašy- 
ta maldaknygėje. 

— Pagal instrukciją, — tarė kapitonas, paėmęs žibintą, 
norėdamas geriau mus įžiūrėti, — aš turiu suimti vieną pa- 
gyvenusį ir vieną jauną asmenį, ir, man rodos, šitie džen- 
telmenai atitinka tas žymes. 

— Atsargiau, sere,— pasakė misteris Džarvis,— Nei 
raudonasis jūsų durtinys, nei galionuota skrybėlė neap- 
saugos jūsų, jeigu mane įžeisite. Aš jus patrauksiu dvi- 
gubon atsakomybėn: už šmeižtą ir už neteisingą suėmimą. 
Aš laisvas pilietis ir Glazgo miesto valdybos narys; va- 
dinuosi Nikolas Džarvis, kaip ir iki manęs vadinosi ma- 
no tėvas. Aš oldermenas ir didžiuojuos: šituo vardu, 0 ma- 
no tėvas buvo dekanas. 

— Jis buvo puritonų šuo, — tarė majoras Galbreitas,— 
ir kovojo prieš karalių prie Botvelio tilto. 

„.— Jis darė tai, ką jam liepė pareiga, misterį Galbrei- 
tai, — atsakė oldermenas,— ir garbingumu prangks tą as- 
menybę, kurią nešioja jūsų kinkos. 

— Man nėra kada klausytis šitų šnekų,— tarė karinin- 
kas, — aš būtinai turėsiu jus šulaikyti, džentelmenai, jeigu 
jūs nepateiksite įrodymų, kad esate ištikimi karaliaus val- 
diniai. 

— Aš reikalauju mane palydėti pas kurį nors civili- 
nės valdžios atstovą, — pasakė garbusis oldermenas,— pas 
šerifą ar pas taikos teisėją. Aš neprivalau atsakinėti kiek- 
vienam raudonam žiponui, kuris sumanys kvaršinti man 
galvą klausimais. 

— Gerai, sere, aš žinosiu, kaip su jumis pasielgti, jei- 
gu jūs nepanorėsite kalbėti. O jūs, sere? — kreipėsi jis į 
mane. — Kuo jūs vardu? 

2 Frensis Osbaldistonas, sere. 

— Kaip? Sero Hilderbrando Osbaldistono iš Nortum- 

berlendo sūnus? 


- 

— Ne, sere,— pertarė jį garbusis oldermanas: — jis 
yra garsiojo Viljamo Osbaldistono sūnus. Jo tėvas valdo 
prekybos firmą „Osbaldistonas ir Trešemas“, esančią 
Londone, Gervių gatvėje. " 

— Bijau, sere,— tarė kapitonas, — kad jūsų vardas tik 
padidina įtarimus prieš jus. Aš priverstas pareikalauti, 
kad atiduotumėte man visus turimus savo dokumentus. 

Aš pastebėjau, kad kalniečiai neramiai susižvalgė, iš- 
girdę man padarytą pasiūlymą. 

— Aš nieko neturiu atiduoti, — pasakiau aš. N 

Karininkas įsakė nuginkluoti ir iškratyti mane. Priešin- 
tis būtų buvę beprasmiška. Aš atidaviau ginklą ir leidausi 
iškratomas, ir šitai buvo daroma taip mandagiai, kaip tik- 
tai begalima, atliekant tokią procedūrą. Pas mane jie nie- 
ko nerado, tik raštelį, kurį tą vakarą buvau gavęs per šei- 
mininkę. 

— Čia visai ne tai, ko aš tikėjausi, — tarė karininkas, — 
bet šitai duoda man rimtą pagrindą jus sulaikyti. Aš matau, 
kad jūs palaikote raštiškus ryšius su įstatymų persekio- 
jamu plėšiku Robertu Mak Gregoru Kempbelu, kuris taip 
ilgai it maras siaubė čionykštes vietas. Kaip jūs tai pa- 
aiškinsite? 

— Robo šnipai! — sušuko Inverašolochas.—  Pakar- 
kime juos ant artimiausio medžio! To jie visiškai nusi- 

elnė. 
Ę — Mes vykstame savo skolos reikalais, džentelme- 
nai, — tarė garbusis oldermenas,— ieškoti savo nuosavy- 
bės, kuri atsitiktinai pateko jam į rankas; tikiuosi, nėra 
tokio įstatymo, kad žmogui būtų draudžiama saugoti sa- 
vo nuosavybę. 

— Kaip pateko pas jus šitas laiškas? — kreipėsi į ma- 
ne karininkas. 

Aš nenorėjau išduoti vargšės moteriškės, kuri man bu- 
vo įteikusi laiškelį, ir nutylėjau. 

— Ar tamsta ką nors žinote apie laiškelį? — kreipėsi 
karininkas, žiūrėdamas į Endrų, kuris, kalniečiui ištarus 
grasinimą, kaleno dantimis kaip kastanjetėmis. 

— O taip, aš žinau viską... Čia sukinėjosi vienas nusu- 
sęs kalnietis; tai jis ir perdavė laišką ilgaliežuvei raganai, 
čionykštei šeimininkei; aš galiu prisiekti, kad mano „po- 
nas nieko apie tai nežinojo. Bet jis pasirengęs vykti į kal- 
nus pasimatyti su Robu. O sere, jūs parodysite tikrą gai- 

lestingumą, jeigu pasiųsite keletą savo kareivių palydėti 
jį atgal į Glazgą, norės jis to ar nenorės. O misterį Džarvį 
galite kiek užlaikyti, jis įstengs sumokėti bet kurią baudą, 
kokią tik jūs jam uždėsite, — taip pat, beje, pajėgs ir mano 
ponas. O aš tesu tik vargšas sodininkas, jums su manimi 
neverta nė prasidėti. į 

— Aš manau,— tarė karininkas, — geriausia bus pa- 
siuntus juos su apsauga į įgulą. Jie, matyt, palaiko glau- 
džius santykius su priešu, ir aš anaiptol nenoriu atsakyti 
paleidęs juos. Džentelmenai, jūs turite laikyti save mano 
belaisviais. Praaušus aš nusiųsiu jus į patikimą vietą. Jei- 
gu esate tie, kaip sakotės, šitai tuojau paaiškės, ir ypa- 
tingų rūpesčių jums nebus, — jūs tik pasėdėsite dieną kitą 
daboklėje. Jokių prieštaravimų negaliu klausyti,-- pri- 
dūrė jis, nusisukęs nuo misterio Džarvio, kuris buvo be- 
prasižiojąs kažką jam sakyti — mano tarnyba neleidžia 
man gaišti laiką tuščiai ginčijantis. 

— Puiku, sere, puiku, — tarė garbusis oldermenas,— 
birbinkit savo dūdelę! Bet kad tik neprireiktų šokti pa- 
gal manąją, dar nebaigus jumis groti. 

Karininkas ir kalniečiai ėmė susirūpinę tartis, bet jie 
kalbėjo taip tyliai, kad nieko nebuvo galima nugirsti. Su- 
sitarę visi keturi išėjo iš trobos. Kai užsitrenkė paskui juos 
durys, garbusis oldermenas pasisakė tokia prasme: 

— -Šitie kalniečiai yra iš vakarinių klanų ir tokie pat 
nutrūktagalviai kaip ir jų kaimynai, jeigu galima tikėti, 
kas pasakojama; ir vis dėlto, kaip matote, jie atvesti nuo 
Argailšyro sienos kariauti su vargšu Robu — suvesti sąs- 
kaitų dėl senų kivirčų ir su juo pačiu, ir su jo gentimi. Su 
jais eina Grehemai, Bjukenenai, Lenokso lerdai — visi 
raiti ir visi puikiai ginkluoti. Jų skriauda visiems žinoma, 
ir kaltinti jų aš negaliu — niekas nenorėtų prarasti savo 
karvių; o kareiviai irgi nelaisvi žmonės — kur siunčia, 
ten ir eik. Kai saulė pakils virš kalvų, vargšui Robui dar- 
bo bus iki kaklo. Žinoma, miesto tarybos nariui nedera 
linkėti ką nors neteisėta, — bet terauna mane velniai, jei- 
gu aš neapsidžiaugsiu iš visos širdies, išgirdęs, kad Robas 
jiems visiems privirė košės. 


„XXX SKYRIUS 


Generole! 
Pažvelkite į moteriškės veidą, — 
Į veidą man! Gal matote jame 
r Jūs baimę, siaubą? Gal išbalęs jis? 
Išbalęs — taip, bet vien tik iš piktumo, 
Kad aš atsidaviau malonei jūsų. 


„Bonduka“!*" 


Likusią dalį nakties mums buvo leista pamiegoti su 
visais patogumais, kokie tik yra įmanomi vargingai apsta- 
tytoje smuklėje. Garbusis oldermenas, nuvargintas kelio- 
nės bei po to sekusių įvykių ir mažiau už mane susirūpinęs 
mūsų areštu, kuris jam pačiam tegrėsė tik laikinais nepa- 
togumais, o gal ir būdamas mažiau reiklus patalpos šva- 
rai ir padorumui, parvirto ant vienų gultų, kuriuos aš jau 
minėjau, ir netrukus ėmė garsiai šnarpšti. Mano poilsis 
tebuvo vien neramus miegas, kuris apimdavo mane, kai 
nuleisdavau ant stalo galvą. Slenkant nakčiai, pastebėjau, 
jog kareivių judesiai pasidarė kažkokie neryžtingi. Jie 
buvo siuntinėjami lyg ir žvalgybon ir grįždavo, matyt, ne- 
gavę reikiamų žinių. Vadas buvo aiškiai susirūpinęs ir 
nekantraudamas vėl skyrė žvalgybon po du, po tris vyrus; 
kai kurie iš jų, kaip aš nusprendžiau, nugirdęs tai, ką šnibž- 
dėjo vienas kitam likusieji, visai nebegrįždavo į klachaną. 

Aušo, kai į pirkelę įgriuvo kapralas ir du kareiviai, 
džiugiai vilkdami paskui save kalnietį, ir aš iš karto pa- 
žinau, jog jis — senas mano pažįstamas, buvęs kalėjimo 
sargas. Misteris Džarvis, triukšmo pažadintas, taip pat jį 
tuojau pažino ir sušuko: 

— Dieve švenčiausias! Jie sučiupo vargšą Dugalą. Ka- 
pitone, aš duosiu užstatą, visiškai pakankamą užstatą už 
šį vargšą Dugalą. 

Atsakydamas į šį pasiūlymą, kuris buvo badarytas, be 
abejo, atsidėkojant už tai, kad anksčiau kalnietis buvo jį 
užstojęs, kapitonas tiktai patarė misteriui Džarviui gal- 


„Bonduka“, arba „Boadicėja“— anglų dramaturgo Džono 
Flečerio (1579— 1625) tragedija. . 

voti apie savo reikalūš KIA WžĖANKLjĖE jis pats dabar su- 
imtas. 

— Imu jus: liudininku, misteri Osbaldistonai,— tarė 
garbusis. eldermenas,- kurigm;; matyt, geriau buvo žino- 
mos civiliūšo; :» me karinio teismo procedūros taisyklės, — 

įš žtudininkū, "kąc is 'atihetė pakankamą laidą. Aš 
d vargšąs.Du: šląs g4liįškelti bylą dėl neteisingo 
arešto ir reikalauti atlyginti nuostolius pagal aktą, pas- 
kelbią: tūkstantis septyni šimtai pirmaisais metais; aš pats 
žiūrėsiu, kad teismas paremtų vargšelį. 

Karininkas, kuris, kaip aš Supralas, vadinosi Tornto- 
naš, nė ėk!albaamas: dėmėsio“ į "garbiojo 'Gidėrihenio "drasi- 

ims bal Teikalattinis;“ emė nuoddgniai" (Kkrosti“ DBugėtą 
api6 t ėnimą 'bėi "pažintis; A “beldisvišį hadrš'aiškiai 
neriotėnis/*vis:dėlio biiVo'priverstas prisipažinti; Kad 'pai 
žįsta: Rob" ož Mak -Gregorg:'kadi Yra: matęsis: sti ja Br 
paskutirižiostūs“mdtus, paskūtiniusššdšis mėnesius; šį iš: 
nėsį,. šiąssavaitė,. pagaliau | >= kad jis išsiskyręs su juo: iprieš 
vafahid“ „Šios siirūikmienos“ būvo“ "išspaustos "iš: *belai 
aš "8 visko atrodė; kad Kapitorias "Tornto> 
šgdvo; tik „pakartotinai grasitidėmas: pakatti'be- 

laišvį: o Ša tnddžiė: įeiu iš Mėgitis" išsisukti: 


Sio painiodamasis: „indo tniigi 
ABeIai "dabar. negali tikstiai žinoti. 


= iš E aisiais Ikšd: tavo gyvybė: peikia uo Ti Kuo tavo; atr 
sakymo! Kiek niekšų turėjo savo: ka tas: kas 
kar "tu sijos išsiskyreit sis „uėi 
L—0*kokia. šešiiniekšai,. kai. aš išėjau. ipioss 
— O kur kiti jo banditai? arksfi gė 
1— Su vado padėjėjų, išsiruošė: į karą prieš vakarų r nar: 
suoliųs:: | 4 užkai , 
„> Prieš vakarinius. Eieui? dar paklausė kapito: 
nas.— Hm, panašu į teisybę. O kokiu niekšišku reikalu jis 
pasiuntė tave? 
— Pažiūrėti, ką veikia šitame klachane jūsų EStOOIASs 
bė ir raudonžiponiai šentelmenai. 


„ikrtię 
: 

— Nenaudėlis pagaliau. vis dėlto pasirodė esąs išda- 
vikas;— tarė garbusis oldermenas, pamažu slinkdamas 
prie manęs ir pagaliau atsistojęs man už nugaros.— Gerai, 
kad aš nepasidariau išlaidų dėl jo. 

— O dabar, drauguži, — tarė kapitonas, — imkime ir 
susitarkime. Jūs prisipažinote esąs šnipas, vadinasi,-esa- 
te vertas pakarti ant artimiausio medžio; bet jeigu pada- 
rysite man paslaugą, aš jums atsilyginsiu. Būk geras, Do- 
naldai, nuvesk. mane ir nedidelį mano žmonių būrį į tą 
vietą, kur palikai savo poną; aš noriu jam pasakyti keletą 
žodžių svarbiu reikalu; o paskui paleisiu tave į visus ketu- 
ris vėjus ir dar pridėsiu penkias ginėjas. 

— Oi, oi! — sušuko Dugalas nusiminęs ir sumišęs.— 
Ašenai negali šito padaryti, negali; tegu verčiau ašenai 
kabės ant medžio, 

— Gerai, tu būsi pakartas, drauguži, — tarė karinin- 
kas, — ir tekrinta tavo kraujas ant tavo-paties galvos. Kap- 
rale Krempai, imkitės provosto maršalo'“* pareigų — pa- 
šalinkite jį! 

Kapralas atsistojo priešais vargšą Dugalą ir ėmė ne- 
skubėdamas rišti iš troboje rastos virvės grėsmingą kil- 
pą. Paskui jis užmetė ją nusikaltėliui ant kaklo ir poros 
kareivių padedamas nutempė Dugalą iki slenksčio, bet ne- 
išvengiamos mirties baimė įveikė jį, ir nelaimingajam iš- 
sprūdo šauksmas: 

—-Palaukite, šehtelmenai, palaukite! Ašenai padarys 
taip, kaip įsakė jo gerbiamybė! Palaukite! 

— Greičiau karkite nenaudėlį! — tarė garbusis older- 
menas.— Dabar jis labiau negu kada nors vertas kilpos! 
Greičiau karkite, kaprale; kodėl jo nekariate? 

— Aš giliai įsitikinęs, garbusis džentelmene,— tarė 
kapralas,-- jeigu jūs pats būtumėte vedamas karti, tai, 
po velnių, mūsų neragintumėte! 

Šis pašalinis dialogas sutrukdė man išgirsti, kas vyko 
tarp belaisvio ir kapitono Torntono, bet mano ausys pa- 
gavo, kaip pirmasis vos girdimai praverkšleno: 

— Ir jūs man neliepsite eiti toliau? Tiktai parodyti, 
kur yra Mak Gregoras? Och očh och! . 

— Tyliau, niekše, nerėk! Taip. Duodu tau žodį, aš ne- 
liepsiu tau eiti toliau. Kaprale, išrikiuokite priešais namus 


"8 Provostas maršalas — karinės policijos viršininkas. . 

žmones' ir išveskite šitiems džentelmenams jų arklius; 
mums teks juos pasiimti su savimi. Aš negaliu čia su jais 
palikti nė vieno žmogaus. Eikite, vyrai, rikiuokitės su 
ginklais. 

Kareiviai subruzdo, pasiruošė žygiuoti. Mes buvome 
nuvesti prie Dugalo kaip belaisviai. Mums išėjus iš tro- 
bos, girdėjau, kaip mūsų nelaisvės draugas priminė kapi- 
tonui penkias ginėjas. 

— Štai jos, — tarė karininkas, padėjęs auksą jam ant 
delno.— Bet žiūrėk, jeigu susigalvosi vesti mane ne tuo 
keliu, aš suskaldysiu tau galvą savo paties ranka. 

— Šitas nenaudėlis,— prabilo garbusis oldermenas,— 
dar blogesnis, negu aš maniau. Gobšus ir klastingas pa- 
daras! O, šlykštus pelno blizgesys, kuris vilioji žmogų! 
Mano tėvas, dekanas, sakydavo: daugiau sielų pražudyta 
sidabrine moneta negu kūnų — pliku kalaviju. 

Priėjo šeimininkė ir pareikalavo užsimokėti, įtrauk- 
dama į sąskaitą ir tai, ką buvo išgėręs bei sukirtęs 
majoras Galbreitas su savo bičiuliais kalniečiais. Angli- 
jos karininkas ėmė prieštarauti, bet misis Mak Alpin pa- 
reiškė, kad jinai pasikliovusi tik garbingu karininko var- 
du, kuris jiems besikalbant buvęs minimas, kitaip ji nebū- 
tų pastačiusi nė vienos taurelės; ar pamatysianti ji kada 
nors misterį Galbreitą — nežinia; gal taip, o gal ir ne; bet 
ji tikrai žinanti, kad atgauti iš jo savo pinigus jai jau ne- 
beteksią, o jinai — vargšė našlė ir Eyvenanti tik iš to, ką 
sumoka apsistojėliai. 

Kapitonas Torntonas padarė galą jos sEundaims, ap- 
mokėdamas sąskaitą, kuri sudarė tik keletą Anglijos ši- 
lingų, nors ta pati suma škotiškais pinigais buvo gana so- 
lidi: Dosnus karininkas buvo benorįs sumokėti iš karto 
už mane ir už misterį Džarvį, bet garbusis oldermenas, 
paniekinęs tylų šeimininkės patarimą „išspausti iš anglų 
viską, kas galima, nes mums nuo jų gana teks prisikentė- 
ti“, formaliai pareikalavo suskaičiuoti, kokia išlaidų suma 
teko mūsų daliai, ir susimokėjo tiek, kiek reikėjo. Kapi- 
tonas pasinaudojo proga mus atsiprašyti, kad turėjo su- 
imti; jeigu mes ištikimi valdiniai, tarė jis, tai neįsižeisime, 
kad buvome dieną kitą sulaikyti, kai to prireikė dėl tar- 
nybos karaliui; o jeigu esą ne taip, tai jis tik atlikęs savo 


pareigą. 
Mes buvome priversti priimti atsiprašymą, nes atmesti 


313 


ji:buvo tuščias. Pas aa iš prabos sak; Raskui 
žyginajanti Būti: i | t ia 3 pa) sibišoniesėi Gnėnija 
-+„Niekugmat;- neužimisšių S "kokių didžiu; džiaugsmų aš; 
pakeičiku; prirūkusią, Inankią- tamsią: škętišką dūšna:1kV-; 
ioje: mes taip. nejaukiai „praleidome. : paktių:, bp Bairlai. sp 
kyapnią: cyta; :Vėsą. Skaidrūs tekančios, sąulės, spinduliai; 
plieskė;ja purpužinių 4 gaksįnių dębesy skliauto į toki gaž; 
mantišką; miastakyieietgvaizdi „koks (dači niekijames jis 
tolei nebijyo -džiųginęs man. akių:,Kairėjespiytėjų. klanas, 
kypiug: tekėjo; Foftas,ipakeliu; į. rytus: aptiesdamas;prdžią 
vienišą kalvą; su miškų: gizliandomis. Dašinėjg:tėzp, vešli, 
atvašyna, <kauburėlių +r,.uolų tyvaliava platus kalnų eže5 
ras; „dvelkiąs tytipis. -wėjag: Eedano a as NilūjSi: Ryrios 
baRguodamos.;tviskėjo saulės spindųliųose Aukštos ;ka| į 
voši uojos, šlaitai su;linguojančiomis; nie om pRSOdIN: 
tomis beržų ir. ąžuolų; giraitėmis, „sudarė š šiaj'žayiai Mandęns 
plynumai lyg rėmųs.; O, ilapai..;$nibždėdamiegi ; „sn „vėjų,. i 
žėrėdąmi. saulėje; žadino iš,sųstingimo jr: gyvina: Š 4 
nišumą reginių Tiktai; žmogus „atrodė; daug: menkesnis: OK 
kiama;gąmtovaizdyje, Kur visi zasdieniški; gamtos: bruožai. 
alsavo didingumu. Dešimį, dvylika vargingų Jūšnų (Ruzor 
ki“? kaip jas vadino garbusis.o odai Kraus pas 
kaimą, vadinamą Abertpilo) :klachanu, bi ik7, Ššpa- 
prast:akmenų,. „suivirtintų :vietąj. „kal kių. „1Ę.apdę 
tos:xelėnomis; padrikai sudėtomis;, ant; Ketašų tų xaSii 
beržinių. i ir ąžuolinių, 1 nukirstų. apliakiniuos mišk 
i etaip; ėmės, kad, mes.,kaipi; pa: Tų8 
Praeitą eis ga! ėjome prajoti, kaima:ix ją jo; mnepas; 
L.-24ki.mūsų;arkliai hūtų-įsmukę, į kokį: M0rs stogą: 
Mas. matėme. kad.misis.Mak, Alpin troba; nors ir kokia. 
skurdi, buvo daug geresnė už visas. kifas; kaimą; lūšnas; „AF, 
galių:drąsiai; pasakyti (jeigit,.man aprašius,;, jums; kilo no- 
ras jos pasižiūrėti) ;vargu-aT ir mūsų dienomis rastumėje. ją 
geresnę, nes škotai ne taip jau greitai įsiveda; dok 3 15 
naujoves, Vs JP ir. būtų paudingės, pliki, į 


2 o 


Es ai 


„“* Burokai— - krūva. akmenų, pylimas (škot.). i 2 
„90 Nežinau, kaip buvo misterio Osbaldistono Jaikala, bet galiu už- 
tikrinti skaitytoją, kuris panorėtų aplankyti šių. romantiškų. nuotykių 
vietas, kad Aberfoilo klachane šiuo metu yra labai jaukus mažas vieš- 
butėlis. Jeigu skaitytojas, be to, būtų ir Škotijos kraštotyrininkas, jam 
dar įdomiau būtų išgirsti, jei aš pasakysiu, jog jis atsidurtų artimoje kai- 


314 


„Šių skurdžių buveinių gyventojai sujudo, mums triukš- 
mingai besiruošiant išvykti; kai mūsų būrys, kokia dvi- 
dešimt kareivių, ėmė rikiuotis žygiui, bjaurios senės dirs- 
čiojo į mus pro pravertas lūšnų duris. Kai šitos sibilės kai- 
šiojo žilas galvas, pusiau pridengtas sustirusias flaneliniais 
kykais ir raukė gauruotus antakius, keistai mostaguo- 
damos ilgomis kaulėtomis rankomis bei kraipydamosi ir 
drauge kažką murmėdamos gėlų kalba, aš prisiminiau 

„Makbete“ aprašytas raganas, ir man pasivaideno, kad 
kiekvienos tos bjaurios senės veide matyti burtininkės 
piktavališkumas. Iššliauždavo ir mažų vaikų, kurie vieni 
visai nuogi, kiti šiaip taip pridengti languotais skarma- 
lais pliaukšėjo mažyčiais delniukais ir šiepė dantis anglų 
kareiviams, tuo parodydami ne pagal savo metus gilią ne- 
apykantą ir pagiežą. Mane itin nustebino tai, kad tarp kla- 
chano gyventojų, kurių šiame palyginti nedideliame kla- 
chane buvo gausu, visai nesimatė vyrų — net berniukų 
kokių dešimties dvylikos metų; ir, savaime suprantama, 
dingtelėjo mintis, jog kelyje mes gal daug aiškiau pajusi- 
me tą neapykantą, kuri glūdėjo moterų bei vaikų Veicuose 
ir kuri reiškėsi piktu niurnėjimu. 

Vos mums pajudėjus, seniausių bendruomenės narių 
įtūžis prasiveržė paviršiun. Paskutinei kareivių gretai 
jau išėjus iš kaimo ir pasiruošus leistis siauru keliuku, iš- 
važinėtu rogių, kuriomis vietos gyventojai parsitempia 
durpių, ir einančiu į mišką, kuris supa žemutinį ežero kraš- 
tą, staiga nuaidėjo veriąs moterų klyksmas, sumišdamas su 
mažų vaikų spiegimu, berniūkščių rėkavimu ir pliauk- 
šėjimu delnais, — taip paprastai gėlų moterys reiškia sa- 
vo įniršį ir sielvartą. Aš paklausiau išbalusį lyg mirtis En- 
drų, ką visa tai reiškia. 

— Bijau, kad mes tatai sužinosime per daug greitai — 
atsakė tasai.— Ką tai reiškia? Tai reiškia, kad Aberfoilo 
moterys prakeikia ir plūsta raudonšvarkius ir šaukia ne- 
laimę ant jų ir ant kiekvieno, kuris kalba saksiškai. Aš gir- 
dėjau ir Anglijoje, ir Škotijoje, kaip riejasi bobos, — iš- 


mynystėje su ganytoju daktaru Patriku Grehemu, Aberfoilo dvasininku 
nonkonformistu, kurio malonus šnekumas, vos tik pradėjus kalbėti apie 
Škotijos senienas, beveik prilygsta didžiulei jo surinktų legendų ir sak- 
mių atsargai. (Pastaba rankraštyje.) 

Kiek teko girdėti, garbingasis bažnyčios tarnas pasimirė prieš keletą 
metų. (Autoriaus pastaba.) 

girsti bobas lojant visur nedidelis daiktas; bet tokių pik- 
tų liežuvių, kaip šitų šiaurės raganų, tokių kraupių linkė- 
jimų: kad žmonės būtų išskersti kaip avinai, kad priešas 
iki alkūnių nusiplautų rankas jų širdžių krauju ir kad jie 
numirtų kaip Gijoko Valteris Kumingas!?!, iš kurio nieko 
nebeliko nė šunų pietums, — tokio baisaus prakeikimo nesu 
girdėjęs iš žmogiškos koserės; pats velnias jų neišmokytų 
geriau siųsti prakeikimus. Visų baisiausia, kad jos mums 
pataria eiti pagal ežerą ir pažiūrėti, ant ko mes tenai už- 
giiūsime. 

*Palyginęs tai, ką pasakė man Ferservis, su tuo, ką pats 
-huvau pastebėjęs, galutinai įsitikinau, jog kalniečiai keti- 
„na užpulti mūsų būrį. Kelias, mums einant vis tolyn ir to- 
lyn, rodos, teikė visas galimybes tokiam nemaloniam ant- 
puoliui. Iš pradžių jis vingiavo nuošaliau ežero, klampia 
pieva, apžėlusia krūmokšniais, tarpais iš abiejų pusių jį 
užgoždavo tamsūs, tankūs atvašynai, kuriuose lengvai 
galėjo būti įrengtos pasalos per keletą jardų nuo. mūsų 
kelio, daugelyje vietų perkertančio sraunius kalnų upokš- 
nius, kuriuose vanduo kartais siekdavo pėstiesiems iki ke- 
lių, o srovė taip nešdavo, kad atsispirti jai buvo galima tik 
einant po du, po tris, tvirtai susikibus už parankių. Nors aš 
visiškai nebuvau susipažinęs su kariniais dalykais, bet 
man atrodė, jog nėra abejonės, kad puslaukiniai kariai, 
kokie buvo, kiek man teko girdėti, Škotijos kalniečiai, to- 
kiuose perėjimuose' galėjo labai patogiai atakuoti regulia- 
rios kariuomenės būrį: Garbusis oldermenas, turėdamas 
įgimtą sveiką protą ir įžvalgų pastabumą, padarė tą pačią 
išvadą, kaip aš šitai supratau iš jo mėginimo susitarti su 
kapitonu, į kurį jis kreipėsi tokiais žodžiais: 

— Kapitone, neketinu jums gerintis dėl kokių nors 
malonių — aš jas niekinų; ir iš anksto sakau: aš pasilie- 
ku veiksmų laisvę ir teisę skųstis dėl smurto ir neteišėto 
suėmimo; bet būdamas karaliaus Jurgio ir. jo armijos drau- 
gas leidžiu sau paklausti: ar jums neatrodo, kad galėjote 

išsirinkti patogesnį laiką žygiui į kalnus? Jeigu jūs ieš- 

'! Garsus feodalas engėjas, kurį, jojantį Gijoko mišku atlikti kaž- 
kokio žiauraus darbo, žirgas išmetė iš balno; jo koja įstrigo kilpoje, ir iš- 
gąsdintas arklys tempė raitelį per tankmę, iki jis buvo sudraskytas į ga- 


balėlius. Posakis „Valterio Kumingo PrASS ias, virto priežodžiu. (Au- 
toriaus "pastaba. ) 

kote Rob Rojaus, tai reikėtų jums žinoti, kad su juo visuo- 
met esti ne mažiau kaip pusšimtis žmonių; o jeigu jis pasi- 
telks Glengailo pramuštgalvius ir Glenfinlasų bei Balkvi- 
derių vyrus, jis galės jums gerokai įkrėsti į kailį. Nuošir- 
džiai jums patariu kaip karaliaus draugas, — grįžkite ver- 
čiau atgal į klachaną, nes moterys Aberfoile -- tas pat, kas 
ir žuvėdros ar audrašaukliai Kumrize: visada klykauja 
prieš bjaurų orą. . 

— Nesirūpinkite, sere,— atsakė kapitonas Tornto- 
nas,— aš vykdau man duotą įsakymą. Ir jeigu, kaip sako- 
tės, esate karaliaus Jurgio draugas, jums bus malonu su- 
žinoti, kad ši niekšų gauja, kurios nežabotas savavaliavi- 
mas taip ilgai tiikdė šalies ramybę, jau nebegalės išsisuk- 
ti nuo priemonių, kurių imtasi dabar jiems sutriuškinti. Mi- 
licijos eskadronas, kuriam vadovauja majoras Galbreitas, 
jau susijungė su kitais dviem raitelių būriais, ir jie pastos 
visas kalnų perėjas žemutinėje šios laukinės šalies dalyje; 
trys šimtai kalniečių, vedami dviejų džentelmenų, kuriuos 
jūs esate matę smuklėje, užėmė aukštutinės perėjas, o kele- 
tas stiprių įgulos dalių išdėstyta kalnuose ir slėniuose įvai- 
riomis kryptimis. Mūsų turimos paskutinės žinios apie Rob 
Rojų sutinka su šito šnipo prisipažinimu: supratęs esąs ap- 
suptas iš visų pusių, jis, matyt, atleido didesnę dalį savo 
bendrų, norėdamas ar pasislėpti, ar prasiskverbti pro ap- 
supimo žiedą, pasinaudodamas tuo, kad puikiai žino visus 
aplinkinius kėlius. 

— Man kažkodėl norisi abejoti, — tarė garbusis older- 
menas.— Šįryt Garschatachino galvoje buvo daugiau vy- 
no tvaiko negu sveiko proto. Ir, jumis dėtas, kapitone, aš 
taip nepasikliaučiau kalniečiais; varnas varnui akies ne- 
kirs. Jie gali vaidytis tarpusavy, kivirčytis, retkarčiais pa- 
vaišinti vienas kitą kardo smūgiu, — bet anksčiau ar vėliau 
būtinai susijungs prieš visus civilizuotus žmones, kurie 
ant kinkų nešioja kelnes ir turi pinigines kišenėse. 

Matyt, kapitonas Torntonas nepraleido pro ausis įspė- 
jimo. Jis liepė rikiuotei susiglausti, įsakė kareiviams už- 
mauti durtuvus, paruošti spynas ir paskyrė priekinę bei 
užpakalinę saugą — kiekvienoje po vieną kapralą ir du 
kareivius, kuriems buvo griežtai įsakyta akylai dairytis 
ir būti pasiruošusiems. Dugalas vėl buvo smulkiai iškvos- 
tas, bet jis visą laiką atkakliai laikėsi ankstesnių savo pa- 
rodymų, o kai jam imta prikaišioti, kad vedąs būrį pavo- 

jingu ir įtartinu keliu, jis atsakinėjo, atrodo, visiškai na- 
tūraliai susierzinęs: 

— Juk ne ašen tiesia kelią; jeigu šentelmenai mėgsta 
lygius kelius, sėdėtų verčiau Glasko mieste. 

Viskas vyko tarytum sklandžiai, ir mes vėl leidomės. 
kelionėn. 

Mūsų kelias, nors ir ėjo ežero link, buvo taip Užtėmays 
tas miško, kad mes tik retkarčiais tegalėjome. matyti. pro 
medžius gražią vandens plynumą. Bet staiga kelias išniro 
iš tankmės ir ėmęs vingiuoti paežere leido mums netruk- 
domai regėti tą didžiulį veidrodį, kuriame dabar, nuščiu- 
vus vėjui, atsispindėjo ramūs, didingi, tamsūs kalnai, ap- 
augę šilojais, didžiulės melsvai pilkos uolos ir ežerą supą 
gauruoti šlaitai. Kalvos dabar stūksojo taip arti vandens 
ir tokiais stačiais bei. uolėtais šlaitais, kad praeiti tebuvo 
likęs tik siauras kelio ruožas, kuriuo mes slinkome, 0 virš 
jo kybojo uolos, nuo kurių priešas, vien tik ritindamas že- 
myn akmenis, būtų galėjęs sunaikinti mūsų būrį, šioje vie- 
toje beveik nebegalintį priešintis. Prie viso to dar reikia 
pridėti, kad mūsų kelias vingiavo palei kiekvieną ežeran 
įsišovusį kyšulį bei kiekvieną įlinkusį užutekį ir retai kada 
teleido mums matyti per šimtą jardų priekin. Šitoji tar- 
pukalnė, kuria stūmėmės, matyt, kėlė mūsų vadui šiokio 
tokio rūpesčio, — tai buvo galima spėti iš nuolat jo karto- 
jamų kareiviams įsakymų būti pasiruošus ir iš jo grasini- 
mų nudėti Dugalą vietoje, jeigu pasirodytų, kad jisai įvi- 
liojęs juos pavojun. Dugalas klausėsi grasinimų su atsai- 
niu abejingumu, gal jausdamasis esąs nekaltas ar gal at- 
kakliai pasiryžęs. 

— Jeigu šentelmenai ieško Raudonojo Gregaracho,— 
tarė jis, — jie negali tikėtis, kad ras jį be 1esie) nors ir men- 
kiausio, pavojaus. 

Vos jam ištarus šiuos žodžius, Eapraias) vadovaująs 
priekinei saugai, sustabdė būrį, pasiūntęs vieną savo žmo- 
gų pasakyti kapitonui, kad kelią priešakyje atkirto kal- 
niečiai, užėmę toje kelio dalyje pačią aukščiausią ir sun- 
kiai paimamą poziciją. Beveik tą pačią valandėlę iš užnu- 
gario buvo pranešta, kad nuo miško, kuris liko užpakaly, 
girdisi dūdmaišio garsai. Kapitonas Torntonas, drąsus ir 
veiklus žmogus, tučtuojau nusprendė prasiveržti pirmyn, 
nelaukdamas, iki bus užpultas iš užnugario. Įtikinęs karei- 
vius, kad jie girdį dūduojant draugiškus kalniečius, einan- 

čius jiems į pagalbą, jis paaiškino, kaip svarbu esą dabar 
žygiuoti pirmyn ir sučiupti Rob Rojų, pagalbininkams 
dai nesuspėjus atvykti ir pasidalyti su jais garbe ir atpildu, 
skirtu už garsaus plėšiko galvą. Dėl to jis liepė užpakali- 
nei saugai susijungti su centru ir įsakė visam būriui pulti, 
sudvejinus gretas, kad vora sudarytų tokį frontą, kokį lei- 
do kelio plotis. Dugalui jis pašnibždėjo: „Jeigu tu mane 
apgavai, šunie, bematant mirsi!“ — ir pastatė jį būrio vi- 
duryje, tarp-dviejų grenadierių, įsakęs nieko nežiūrint 
šauti į jį, jeigu tik pamėgintų bėgti. Toji pati vieta buvo 
nurodyta ir mums, kaip saugiausia. Paėmęs iš kareivio 
lengvą savo ietį, kurią tasai nešė, kapitonas Torntonas at- 
sistojo nedidelio būrio priešakyje ir įsakė žygiuoti pir- 
myn. 

Būrys leidosi priekin su anglų kareiviams būdingu at- 
kakluniu. Tiktai Endrus Ferservis nesitvardė, iš baimės 
visai netekęs. proto. Tiesą sakant, ir mudu su misteriu 
Džarviu, nors ir nedrebėjome taip, bet vis dėlto negalė- 
jome su stoišku abejingumu galvoti apie pražūtį, kuri grėsė 
mums, įsivėlus į pašalinį, niekuo mūsų nekliudantį kivirčą. 
Tačiau nebuvo nei laiko ginčytis, nei kokios kitokios iš- 
eities. 

Mes buvome apie dvidešimt jardų nuo tos vietos, kur 
priekinė sauga pastebėjo priešą. Pasirodė, kad tai vienas 
tų uolingų kyšulių, įsiterpusių į ežerą, su siauru takeliu 
prie pat krašto, apie kuriuos esu rašęs anksčiau. Bet takas 
Čia ėjo ne palei pat vandenį, kaip ligi šiol, bet keliais stai- 
giais posūkiais vingiavo aukštyn ir stačiai kilo bazaltinės 
pilkos uolos skardžiu, kuris atrodė visiškai neprieinamas. 
Uolos viršūnėje, į kūrią įkopti tebuvo galima tik šiuo vin- 
giuotu, siauru ir pavojingu taku, kapralas, kaip jis pareiš- 
kė, buvo matęs keleto kalniečių kepures ir ilgavamzdžius 
šautuvus, — matyt, tie gulėjo ant pat keteros augančiuose 
krūmuose ir aukštuose šilojuose. Kapitonas: Torntonas 
įsakė kapralui su trimis gretomis žygiuoti pirmyn — pa- 
šalinti numatomą pasalą, o pats lėtesniu, bet tvirtu žings- 
niu ėjo jam į pagalbą su likusiu būriu. 

„ Taip suplanuotai atakai užbėgo už akių staiga uolos 
viršūnėje pasirodžiusi moters figūra. 

— Stokite! — įsakmiai tarė moteris.— Ir pasakykite 
man, ko jūs ieškote Mak Gregoro šalyje? 

„Retai kada man buvo tekę matyti puikesnę povyzą, 


319 


kaip šios moters, — jai galėjo būti kokie keturiasdešimt ar 
penkiasdešimt metų, ir tikriausiai jos veidą kadaise puošė 
išdidus ir įspūdingas grožis; bet dabar, kai darganų vei- 
kiami ar gal sielvartų ir nerimų nusiaubti jos bruožai tapo 
griežtesni, jos veidas atrodė tik tvirtas, rūstus ir raiškus. 
Pledą ji nešiojo neužsitraukusi ant galvos ir pečių, kaip 
yra pratusios škotės, bet buvo juo apsisupusi apie liemęnį, 
kaip darydavo Kalnų Šalies kariai. Jį dėvėjo vyrišką ke- 
purę su plunksna, rankoje laikė pliką kardą) už diržo ky- 
šojo du pistoletai. 

— Tai Helena Kempbel, Robo žmona; — neramiai su- 
šnibždėjo oldermenas.— Pamatysitė, kai kam iš mūsų iu81 
bus suaižyta makaulė, ilgai laukti nereikės! 

-— Ko jūs čia ieškote? — ji vėl paklausė kapitoną Tor- 
nioną, kuris išėjo priekin pradėti derybų. 

— Mes ieškome plėšiko Rob Rojaus, Mak Gregoro 
Kempbelo,— atsakė karininkas,— ir su moterimis neka- 
riaujame. Nesipriešinkite be reikalo karaliaus kariuo- 
menei, ir aš užtikrinu, kad su jumis bus padoriai elgiamasi. 

— O taip, — atšovė jam amazonė,— argi aš nepatyriau 
švelnaus jūsų elgesio! Jūs nepalikote man net gero var- 
do; mano motinos kaulai pasitrauks nuo manęs kapuose, 
kai būsiu paguldyta šalia jos: Jūs nepalikote man ir mano 
gentainiams nei namų, nei žemės, nei guolio, nei antklo- 
dės, kad turėtume kuo prisidengti; nei galvijų, kad jie mus 
išmaitintų; nei'avių; jūs atėmėte iš mūsų viską, viską! Patį 
mūsų senolių vardą jūs atėmėte iš mūsų, o dabar atėjote 
atimti ir mūsų gyvybės. 

— Aš nesikėsinu į niekieno gyvybę, — atsakė kapi- 
tonas, — aš tiktai vykdau įsakymą. Jeigu jūs ėsate viena, 
geroji moterie, jums nėra ko bijoti; jeigu su jumis yra to- 
kių, kurie išdrįs tuščiai mums pasipriešinti — tegu jų 
kraujas krinta ant jų pačių galvų! Pirmyn, seržantė! 

— Marš pirmyn! — sukomandavo jaunesnysis kari- 
ninkas.— Pirmyn, vyrai, dėl Rob Rojaus galvos: dėl kap- 
šio, pilno aukso! 

Jis sparčiai žengė į priekį, lydimas šešių kareivių; bet 
vos tik jie, kopdami skardžiu, pasiekė pirmą kelio vingį, 
iš visų pusių keletas titnaginių šautuvų paleido tankią ir 
taiklią ugnį. Peršautas seržantas dar mėgino užkopti skar- 
džiu ir kabindamasis rankomis šliaužė ant uolos, bet jo 
pirštai pastiro, ir paskutinį kartą beviltiškai įtempęs jėgas 

jis nuriedėjo nūo uolos plokštumos į gilų ežerą ir ten dingo. 
Trys kareiviai krito nukauti ar: sužeisti; kiti atsitraukė prie 
savųjų,: daugiau ar mažiau sužaloti. 

— Grenadieriai, pirmyn! — šūktelėjo kapitonas Torn- 
tonas. 

Jūs turite atsiminti, Vili, kad šios kategorijos kareiviai 
tomis dienomis iš tikrųjų buvo ginkluoti tais ardomaisiais 
sviediniais, nuo kurių ir patys gavo savo vardą. Taigi ke- 
turi grenadieriai žingtelėjo į priekį. Karininkas įsakė liku- 
siam būriui būti. paąsiruošusiam juos paremti ir, mums tik 
ištaręs: „Pasirūpinkite savo saugumu, džentelmenai“, — 
greitai, pagal tvarką sukomandavo grenadieriams: ; 

— Atidaryti šovinines, granatas žanEoR, uždegti sprog- 
diklius, pirmyn! 

' „Būrys, vadovaujamas . kapitono Torritonė, „pradėjo 
puolimą, drąsindamasis garsiais šūksniais, grenadieriai 
pasiruošė mesti granatas į krūmus, kur gulėjo pasala, 
muškietininkai — paremti juos staigiu ir smarkiu antpuo- 
liu. Dugalas, pamirštas susirėmimo įkarštyje, išmintingai 
nušliaužė į krūmus, pakibusius ties taku toje vietoje, kur 
mes buvome stabtelėję pirmą kartą, ir laukinės katės vik- 
rumu ėmė kabaruotis į skardį. Aš Dasekiau jo pavyzdžiu, 
instinktyviai pajutęs, kad nuo atviro kelio kalniečiai savo 
ugnimi viską nušluos, ir kopiau, kol man užteko kvapo. 
Nepaliaujama ugnis, kuriai plyksint kiekvieno šūvio ai- 
das „atsiliepdavo tūkstančius kartų, uždegamų sprogdiklių 
šnypštimas ir tučtuojau sprogstančių granatų drioksė- 
jimas, susiliejęs su kareivių šūksniais ir kalniečių klyks- 
mu,— visa tai, nesigėdysiu pasakyti, tarsi suteikė spar- 
nus mano“ norui pasiekti saugią vietą. Netrukus ropšti 
aukštyn pasidarė taip sunku, kad aš netekau vilties pasi- 
vyti Dugalą. O tasai šokinėjo nuo uolos ant uolos, nuo vie- 
no kero prie kito vikriau už voverę, tad aš lioviausi į jį 
žiūrėjęs ir pažvelgiau žemyn, norėdamas patirti, kas nutiko 
kitiems mano kelionės bendrams. Abu buvo patekę į la- 
bai nemalonią padėtį. 

e Misteris Džarvis, kuriam, aš manau, baimė suteikė šiek 
tiek vikrumo, pakopėjo kokias dvidešimt pėdų aukštyn 
nuo tako, bet staiga, lipdamas nuo vieno uolos luito ant ki- 
to, paslydo ir jau būtų užmigęs amžinu miegu kartu -sų 
savo tėvu, dekanu, kurio žodžiais ir poelgiais taip mėgda- 
vo remtis, jeigu ne pasitaikiusi ilga Išskeiojusia erškė- 

čio šaka, už kurios užkliuvo jo apsiausto skvernai,— už 
jų pakibęs, nelaimingasis oldermenas vyburiavo ore ir 
buvo panašus į auksinės vilnos emblemą virš vieno pirk- 
lio durų gimtajame jo mieste. prie Turgavietės Vartų. 

O dėl Endraus Ferservio, tai jis kabarojosi daug sėk- 
mingiau, iki prisikapstė plikos uolos viršūnę, kuri, kyšo- 
dama viršum miško, jo nė kiek nesaugojo (bent jis pats 
taip manė) nuo visų-pavojų, kylančių dėl vykstančio šali- 
mais susirėmimo, bet ši uola buvo drauge ir tokia stati bei 
neprieinama, kad jis nedrįso nei žengti pirmyn, nei trauk- 
tis atgal. Trypinėdamas po siaurą aikštelę uolos viršūnėje 
(tarytum pokštininkas kaimo mugėje, linksminąs pramo- 
gaujančius svečius), jis maldavo pasigailėti čia gėlų, čia 
anglų kalba — destis į kurią pusę krypo pergalės svarstyk- 
lės, — o tuo tarpu į jo maldavimus- atsiliepė beaičiodamas 
tiktai garbusis oldermenas, kuris žiauriai kentėjo ne tiek iš 
baimės, kiek dėl nepatogios padėties, kurioje atsidūrė, pa- 
kibęs per juosmenį. 

Matydamas, kokiame pavojuje yra garbusis olderme- 
nas, aš pirmiausia pagalvojau, kaip čia jam pagelbėjus. 
Bet šitai buvo neįmanoma be Endraus paramos; o tuo tar- 
pu nei ženklais, .nei prašymais, nei įsakymais, nei įkalbi- 
nėjimais nebuvo galima sužadinti jam drąsos nusliuogti 
nuo nelaimingos iškilumos,— panašiai nenuovokus ir: ne- 
mėgstamas ministras nesugeba nusileisti nuo aukštumos, 
į kurią pakilo, per daug pasikliovęs savo jėgomis. Jis liko 
kėksoti ant uolos, gailiai maldaudamas pasigailėti, nors 
jo prašymų niekas negirdėjo, ir šasčiojo į visas puses, la- 
bai juokingai raitydamasis visu kūnu, norėdamas išvengti 
kulkų, švilpiančių, kaip jam atrodė, pro pat jo galvą. 

Po keleto minučių ši siaubo priežastis staiga dingo, nes 
ugnis, iš pradžių taip įnirtingai plieskusi, susyk nutilo,— 
tikras ženklas, kad kova baigėsi. Dabar man reikėjo už- 
lipti į tokią vietą, iš kurios galėčiau pamatyti, kaip pasi- 
baigė mūšis, ir šauktis malonės į nugalėtojus, -kurie, aš 
manau (nesvarbu, kuri pusė laimėjo), nepaliktų garbiojo 
oldermeno karoti it Mahometo karsto tarp dangaus bei žė- 
mės ir jam ištiestų pagalbos ranką. Pagaliau sšliuogdamas 
čia ant vienos, čia ant kitos uolos atbrailos, aš aptikau vie- 
tą, iš kur galėjau apžvelgti mūšio. lauką. Kova iš tikrųjų 
buvo pasibaigusi, ir, kaip aš prieš tai spėjau, atsižvelgda- 
mas į priešo pozicijas, kapitonas Torntonas buvo pralai- 


322 


mėjęs. Aš pamačiau, kaip kalniečiai nuginkluoja tą kari- 
ninką ir jo būrio likučius. Iš viso jų išliko, berods, dvy- 
lika žmonių, ir šių daugumas buvo sužeisti; apsupti priė- 
šų, kurių buvo triskart daugiau, negalėdami nei prasimuš- 
ti į priekį, nei atsitraukti, apšaudomi žudančios taiklios 
ugnies, į kurią jie negalėjo atsakyti tuo pačiu, kareiviai, 
savo karininko pagaliau įsakyti, padėjo. ginklus: tasai 
pamatė, kad kelias už jų užimtas ir kad priešintis toliau 
reikštų be reikalo aukoti -kareivių gyvybes. Kalniečiams, 
kurie šaudė iš anapus priedangos, pergalė nedaug tekai- 
navo — vienas buvo nukautas ir du sužeisti granatų ske- 
veldromis. Visa tai aš sužinojau vėliau. O dabar tegalėjau 
nuspėti mūšio rezultatus, matydamas, kaip iš anglų kari- 
ninko, kurio veidas buvo aptekęs krauju, atimama skry- 
bėlė ir ginklai, kaip jo kareiviai, niūrūs ir prislėgti, glau- 
džiu ratu apsupti karingai nusiteikusių laukinių, pasiduoda 
su gilaus sielvarto išraiška toms atšiaurioms priemonėms, 
kokiomis karo įstatymai leidžia nugalėtojui apsisaugoti 
nuo nugalėtųjų keršto. 


"XXXI SKYRIUS 


„Vargas nugalėtiems!“ — Brenas!?? tarė, 
Kai Roma Galijai prakišo karą. 
„Vargas nugalėtiems!“ — žodį žėrė, 


Ir kardas aukso išpirką nusvėrė. 
Taip lemtį mūšy, kur mirtis abuoja, 
Vien nugalėtojo valia diktuoja. ' 


„Galiada“ 


Nerimaudamas stengiausi nugalėtojų eilėse pastebėti 
Dugalą.. Beveik neabejojau, kad į nelaisvę jis buvo pa- 


92 Brenas — galų senonų vadas, 390 metais prieš mūsų erą įsi- 
brovęs į Etruriją, sutriuškinęs ties Alija romėnus, paėmęs ir sugriovęs 
Romą, apgulė Kapitolį. Po septynių apsiausties mėnesių jis sutiko pasi- 
traukti, jei gaus didelę piniginę išpirką. Pasakojama, kad sveriant šį auksą 
jisai metęs ant vienos svarstyklių lėkštės kardą ir SUžLES „Vae vic- 
tis!" — „Vargas nugalėtiems!“ ; 

tekęs tyčiomis, turėdamas tikslą įvesti anglų karininką į 
siaurumą; ir nejučiomis stebėjausi, kaip sumaniai ne- 
apsišvietęs, matyt, ir puslaukinis kalnietis atliko savo vaid- 
menį, kaip jis su apsimestu nenoru suteikė melagingas. Ži- 
nias, kurias kaip tik ir buvo nusistatęs pranešti. Aš mačiau, 
kad mums būtų pavojinga tuojau pat artintis prie nugalė- 
tojų, kol kas dar tebeapimtų pirmojo pergalės svaigu- 
lio, gerokai atmiešto žiaurumu, nes du ar tris kareivius, ku- 
rie dėl žaizdų negalėjo atsikelti, pribaigė nugalėtojai, arba, 
tiksliau pasakius, apdriskę vaikėzai, kurie juos lydėjo. To- 
dėl nusprendžiau, kad mums būtų rizikinga prisistatyti be 
tarpininko; kadangi Kempbelo (kurio dabar negalėjau ne- 
tapatinti su garsiuoju plėšiku Rob Rojum) niekur nebuvo 
matyt, aš nusprendžiau KIEIBIA įjo siųstinį Dugalą, kad 
mus užtartų. 

Veltui. apsidairęs aplinkui, pagaliau pašukau atgal pa- 
mėginti, kokią pagalbą vienas pats galėčiau suteikti ne- 
laimingajam savo draugui, — fik staiga labai nudžiugau, 
pamatęs misterį Džarvį, išstvadavusį iš kabančios padė- 
ties; nors jo veidas buvo pajuodęs, o drabužiai sudraskyti, 
bet vis dėlto sveikas ir nenukentėjęs jis sėdėjo po ta: "pačia 
uola, ties kuria taip neseniai: karojo. Aš. skubėjau ji pas- 
veikinti, bet jis mano sveikinimus priėmė toli gražu-neę 
taip nuoširdžiai, kaip aš juos ištariau. Dusinamas staiga 
apėimusio sunkaus kosulio, jis, atsakydamas į mano nuo- 
širdamą, vos teišlarė“ atskirus žodžius: 

-— Kchu! kchu! kchu! kchu!../O dar sako, kad drgucašųė 
kchu,.kchu!.. kad draugas, artimesnis už tikrą brolį..: Kchu, 
kchu, kchu! Kai aš atvykau čionai, misteri Osbaldistonai, į 
šitą Dievo ir žmonių prakeiktą kraštą, kchu, kchu! (tebūnie 
atleistas toks mano dievagojimasis!) ne dėl ko kito, o tik 
jūsų reikalais, jūs pirmiausia paliekate mane likimo valiai, 
kad būčiau paskandintas arba sušaudytas, susirėmus patra- 
kusiems kalniečiams su raudonšvarkiais; o paskui mane 
paliekate kyboti tarp. dangaus ir žemės, kaip kaliausę dar- 
že, 'ir net piršto nepajudinate man išvaduoti. Jūs ma- 
note, „kad šitai garbinga? : 

Aš-atsiprašinėjau tūkstantį kartų ir taip uoliai įrodinė- 
jau, jog neįmanoma išvaduoti žmogaus iš tokios padėties 
mano vieno pastangomis, be trečiojo asmens pagalbos, kad 
pagaliau man šitai pavyko, ir misteris Džarvis, iš prigimties 
toks pat geraširdis kaip ir ūmus, pasidarė vėl man palan- 

kus. Tiktai dabar aš leidau sau paklausti, kaip jam pavyko 
nusikabinti. 

— Nusikabinti? Aš būčiau iškarojęs ten iki pat pasku- 
tinio teismo dienos! Ką aš galėjau padaryti, kai mano 
galva pakibo į vieną pusę, o kiškos į kitą — kaip verpalų 
svarstyklės muitinėje. Mane, kaip ir vakar, išlaisvino tas 
niekdarys Dugalas: jis nupjovė durklu mano apsiausto 
skvernus ir padedamas kito driskiaus pastatė ant kojų taip 
vikriai, tartum visą amžių būčiau ant jų stovėjęs, lyg į žemę 
įaugęs. Bet žiūrėkite, ką reiškia gera gelumbė: supuvęs 
prancūziškas jūsų kamlotas arba koks ten jūsiškis drap de 
beri būtų plyšęs kaip senas skuduras nuo mano kūno svo- 
rio. Garbė ir šlovė audėjui, išaudusiam tokią medžiagą, — 
sūpuodamasis ant jos, aš buvau visiškai saugus kaip ga- 
bartas'??, pririštas trilinku lynu Brumi Lo prieplaukoje. 

Po to aš paklausiau, kas nutiko jo išvaduotojui. < | 
<. — Niekdarys,— jis ir dabar taip tebevadino kalnie- 
tį, — man paaiškino, kad būtų pavojinga eiti pas ledi, kol 
jis sugrįšiąs, ir prašė jo palaukti čionai. Aš manau,— kal- 
bėjo toliau oldermenas,— kad Dugalas ieško jūsų -= jis 
supratingas vaikinas, nors ir niekdarys. Ir tiesą sakant, 
galiu tai prisiekti, kad jis neapsiriko dėl ledi, kaip jis ją ti- 
tuluoja; Helin Kempbel dar mergaitė buvo ne per ramiau- 
sia, o ištekėjusi nepasidarė švelnesnė; žmonės sako, kad 
pats Rob Rojus jos pribijąs. Jinai, ko gero, nepažins ma- 
nęs, juk nesimatėme daugel metų. Aš tikrai nenoriu pats 
eiti pas ją, verčiau jau palauksiu to“ niekdario Dugalo: 

Aš sutikau su šiuo argumentu, bet likimas nepanoro tą 
dieną, kad garbiojo oldermeno atsargumas išeitų į naudą 
jam arba kam nors kitam. 

Endrus Ferservis, tiesa, liovėsi šokęs ant uolos keteros, 
vos tiktai pasibaigė šaudymas, dėl kurio jam teko griebtis 
tokios keistos mankštos;. tačiau vis tebesėdėjo tarsi ant 
smaigo toje plikoje uolos viršūnėje, būdamas per daug 
gerai matomas, kad jo nebūtų pastebėję akylūs kalnie- 
čiai, vos tik jiems atsirado laiko apsižvalgyti.. Iš garsaus 
laukinio riksmo, nuaidėjusio iš susibūrusių nugalėtojų 
pusės, mes supratome, kad jis pastebėtas; trys ar keturi 


198 Laivas, plaukiojęs Klaido upe, panašus į lichterį; pavadinimas tik- 
riausiai kilęs iš prancūziško „gabare“. (Autoriaus pastaba.) 
Gabare (pranc.) — laivas. 

kalniečiai tuojau puolė į krūmus ir iš visų pusių ėmė kopti 
uolėtu kalno šlaitu ten, kur buvo išvydę šitą keistą vai- 
duoklį. 

Tie, kurie pirmieji prisiartino prie vargšo Endraus per 
šūvio nuotolį, nesiteikė vargintis, mėgindami jam padėti 
išsivaduoti iš keblios padėties, bet nutaikę į jį ilgavamz- 
džius ispaniškus savo šautuvus labai nedviprasmiškai leido 
jam suprasti, kad turįs, nors ir kaip tatai baisu, nulipti že- 
mėn ir pasiduoti jų malonei, — antraip jis nuo kulkų pa- 
virsiąs į rėtį, kaip mokomasis pulko taikinys. Tokių bai- 
sių grasinimų paskatintas rizikingam žingsniui, Endrus 
Ferservis nebegalėjo abejoti; priverstas pasirinkti tikrą 
pražūtį arba tą, kuri atrodė ne tokia neišvengiama, jis sau 
tarė, jog geriau pastaroji, ir ėmė kopti nuo uolos, kabin- 
damasis už vijoklių, už ąžuolų kelmų ir išsikišusių akme- 
nų; tuo pačiu metu su karštligišku nerimu nė karto nepra- 
leido progos, vos tik likdavo laisva ranka, maldaujamai 
ištiesti ją į susibūrusius apačioje kilmingus riterius su ple- 
dais, tartum maldaudamas juos nenuleisti atlaužtų gai- 
dukų. Žodžiu, vargšelis, skatinamas dvigubos baimės, lai- 
mingai i nusileido nuo pavojingos aukštumos, kur —- aš tuo 
giliai įsitikinęs — jį užsikabaroti tegalėjo pastūmėti tik 
greitos mirties baimė. Nerangūs Endraus judesiai labai 
linksmino iš apačios jį stebinčius kalniečius; kol jis sliuogė 
žemyn, jie kokius du kartus iššovė — žinoma, nenorėda- 
mi jo sužeisti, o tik dar labiau pasilinksminti iš begalinės 
jo baimės ir paakinti jo vikrumą. 

„ Pagaliau jis pasiekė tvirtą ir palyginti lygų žemės pa- 
viršių, arba, tikriau pasakius, išsitiesė paslikas, nes pas- 
kutinį momentą, baigdamas leistis nuo uolos, paslydo, o 
kalniečiai, kurie jo laukė, pastatė jį ant kojų ir jam dar ne- 
atsistojus suspėjo pasigrobti iš jo ne tik visa, kas buvo 
kišenėse, bet ir peruką, skrybėlę, švarką, liemenę, koji- 
nes bei kurpes. Visa tai buvo padaryta taip nuostabiai vik- 
riai, kad mano tarnas, kuris parkrito aukštielninkas bū- 
damas padoriai apsitaisęs, orios išvaizdos miestietis tar- 
nas, atsikėlė kaip išsikėtusi, 'apipešiota, nuplikusi ir pasi- 
gailėtina varnų baidyklė. Nekreipdami dėmesio į skaus- 
mą, kurį jis jautė, plikomis kojomis stodamasis ant aštrių 
akmenų, per kuriuos buvo varomas, kalniečiai, pirmieji 
aptikę Endrų, dabar nusitempė jį žemyn prie kelio per vi- 
sas pasitaikiusias kliūtis. 

. Kol jie taip leidosi žemyn, mudū su misteriu Džarviu 
pastebėjo įžvalgios lūšiškos akys, ir tučtuojau šešetas gin- 
kluotų kalniečių mus apsupo, prikišę mums prie veidų ir 
gerklių -apnuogintus savo durklus bei kardus ir beveik 
įrėmę į mus užtaisytus pistoletus. Priešintis būtų buvę ti= 
krai beprotiška, juo labiau kad mes neturėjome ginklų 
įvykdyti šitokiam mėginimui. Dėl to atsidavėme likimui, 
ir tie, kurie padėjo sutvarkyti mūsų tualetą, gana neman- 
dagiai ėmė taip darbuotis, kad mes atsidurtume toje „ne- 
užmaskuotoje būklėje“ (kaip yra pasakęs karalius Lyras), 
į kurią buvo patekęs beplunksnis dvikojis padaras — En- 
drus Ferserviš, stovįs už keleto jardų ir virpąs iš baimės 
ir šalčio. Tačiau laimingas atsitiktinumas mus išgelbėjo 
nuo šios baisiai nemalonios nelaimės: mat vos tik aš ati- 
daviau savo kaklaskarę (beje, pridursiu, puikų „steinker- 
ką“, prabangiai išsiuvinėtą); o garbusis oldermenas — sa- 
vo švarko liekanas, staiga atsirado Dugalas, ir viskas pa- 
krypo kitaip. Atkakliai reikalaudamas, plūsdamas ir gra- 
sindamas (apie žodžių toną galėjau spręsti iš smarkaus: jo 
mostagavimo rankomis), Dugalas privertė grobėjus, nors ir 
kaip jie to nenorėjo, ne tiktai liautis plėšus, bet ir grąžinti 
kam priklauso jau pasisavintus daiktus. Jis ištraukė mano 
kaklaskarę iš to vyruko, kuris buvo ją pasiglemžęs;ir deg- 
damas tvarkos saugotojo uolumu apvijo ją man apie kaklą 
su tokia dusinančia energija, jog man dingtelėjo mintis, 
kad gyvendamas Glazgo. mieste jis buvo ne Uk kalėjimo 
delio amato. Misteriui Džarviui jis užmetė ant pečių api-. 
pešiotą jo švarką; kadangi nuo kelio pas mus ėmė plaukti 
vis daugiau kalniečių, jis nuėjo. priekin ir įsakė kitiems 
kalniečiams, kiek bus reikalinga, padėti mums, ypač ger- 
biamam oldermenui nukopti į kelią kuo lengviau ir sėk- 
mingiau.-.O Endrus Ferservis veltui eikvojo savo plaučius, 
maldaudamas Dugalą paimti ir jį savo: globon arba beni 
užtarti, kad būtų sugrąžintos jam. kurpės. 

— Na, na! — atsakė jam Dugalas.— Manau, kad tu ne 
iš kilmingųjų; tavo senoliai, kaip aš suprantu, „vaikščiojo 
basi! 

Ir palikęs Endrų pamažu sekti paskui mus,— tikriau 
sakant, taip pamažu, kaip. patiko aplink jį susibūrusiems 
kalniečiams,— jis greitai nuvedė mus į taką, kur buvo 
įvykęs. susirėmimas, ir paskubėjo pristatyti, kaip. papil- 


327 


domus belaisvius, kalniečių gaujos vadei. 

Taigi mes buvome nutempti pas ją, Dugalui tuo tarpu 
pešantis, stumdantis ir rėkaujant, tartum jis būtų daugiau 
už visus nukentėjęs, ir grasinimais bei niuksais priverčiant 
atsitraukti kiekvieną, kuris mėgino, susidorojant su 
mumis kaip belaisviais, pasirodyti uolesnis negu jis pats: 
Pagaliau mes stojome prieš dienos heroję, kuri savo iš- 
vaizda — kaip ir laukiniai, keisti bei karingi veidai, kurie 
mus supo, — prisipažinsiu, vertė mane smarkiai būgštauti. 
Nežinau, ar iš tikrųjų Helena Mak Gregor pati dalyvavo 
mūšyje (vėliau aš buvau priešingai įtikinėjamas), bet krau- 
jo dėmės ant jos kaktos, ant delnų, ant plikų iki pat alkū- 
nių rankų ir ant kardo, kurį ji vis tebelaikė rankoje, lieps- 
nojantis jos veidas ir susitaršiusios melsvai juodų plau- 
kų sruogos, išsipešusios iš po raudonos kepuraitės su 
plunksna, — visa tai vertė manyti, kad ji pati kaip tik da; 
lyvavo kautynėse. Skvarbiose juodose jos akyse ir jos vei- 
do bruožuose spindėjo pergalės triumfas ir išdidus pasi- 
tenkinimas dėl įvykdyto keršto. Tačiau jos išorėje nebuvo 
nieko plėšraus bei žiauraus; ir kai praėjo pirmas susiti- 
kimo jaudinimasis, jinai man. pasirodė panaši į Biblijos 
įkvėptų herojų atvaizdus, kuriuos teko matyti Prancūzi- 
jos katalikų bažnyčiose. Tiesa, jinai nebuvo tokia graži 
kaip Judita ir jos bruožuose nesimatė tos įkvėpimo išraiš- 
kos, kokią dailininkai suteikia Deborai arba kenito He- 
bero!“* žmonai, prie kurios kojų nusilenkė galingasis Izra- 
elio engėjas iš pagoniškojo Harošeto ir parpuolęs krito 
negyvas. Ir vis dėlto joje liepsnojęs džiaugsmas teikė jos 
veidui ir laikysenai kažkokio laukinio didingumo, o šis 
darė ją artimą paveikslams tų nuostabių menininkų, kurie 
suteikė mums galimybę savo akimis pamatyti Šventojo 
Rašto didvyres. 

Aš stovėjau sumišęs, nežinodamas, kaip pradėti kalbą 
su tokia nepaprasta moterimi, bet misteris Džarvis, ėmęs 
kosėti prieš prašnekdamas ir tuo pralaužęs ledus (mes 
buvome labai greitai vedami į audienciją, ir jį vėl apėmė 
kosulys), kreipėsi į Heleną Mak Gregor tokiais žodžiais: 

— Kchu, kchu! (Ir vėl, ir taip toliau.) Aš labai džiau- 


557 ži i 
"4 Jailė, Šis žmona iš kenitų giminės, pasak Biblijos, nužudžiu- 

si kananiečių karo vadą Sisarą, kai jis pasislėpęs miegojo jos vyro pa- 

lapinėje. "2 . 


328 


giuosi laiminga proga (virpąs jo balsas smarkiai prieštara- 
vo tam pabrėžimui, su kuriuo jis ištarė žodį „laiminga')... 
laiminga galim$/be,— kalbėjo jis, stengdamasis, kad epite- 
tas būtų ištartas kuo natūralesne intonacija,— palinkėti 
gero ryto savo giminaičio Robino žmonai... Kchu, kchu! 
Kaip laikotės? (Jis įsišnekėjo ir atgavo įprastą gyvumą, 
familiarumą ir pasitikėjimą savimi.) Kaip gyvenote visą šį 
laiką? Jūs mane, žinoma, pamiršote, misis Mak Gregor 
Kempbel, savo pusbrolį, kchu, kchu! Bet jūs turbūt pri- 
simenate mano „tėvą, dekaną Nikolą Džarvį iš Druskos 
Turgavietės Glazgo mieste. Jis buvo doriausias bei garbin- 
giausias žmogus ir visuomet godojo jus ir jūsų šeimą. Tai- 
gi, kaip jau esu jūms sakęs, man nepaprastai džiugu susitik- 
ti su misis Mak Gregor Kempbel, mano giminiečio žmona. 
Aš nesivaržydamas leisčiau sau pasveikinti jus giminietiš- 
kai, jeigu jūsų bernaičiai nebūtų suveržę man taip skau- 
džiai rankų; ir, sakant teisybę, kaip sakytų teisėjas ir Die- 
vas, jums irgi ne pro šalį būtų nusiprausti prieš pasisveiki- 
nant su savo draugais. į 

“ "Šios įžangos familiarumas visai nesiderino su įjaudrin- 
ta nuotaika, apėmusia tą asmenybę, į kurią buvo kreip- 
tasi. — motetį, kuri ką tik buvo laimėjusi pavojingą su- 
sirėmimą ir dabar ruošėsi skelbti mirties nuosprendžius. 

— Kas tu toks, — tarė jinai, — kad drįsti pirštis į gimi- 
nystę su Mak Gregoru, nors ir nenešioji jo spalvos dra- 
bužių ir nekalbi jo kalba? Kas tu toks? Kalbi ir elgiesi kaip 
šuo, o taikstaisi gulti šalia elnio. 

— Nežinau, — ramiai kalbėjo toliau neįgąsdinamas 
olderinenas,-— gal jums, pussesere, niekas niekuomet ir 
neišaiškino, kokie mes giminės, bet.ši giminystė tai ne pas- 
laptis, ir galima ją įrodyti. Mano motina, Elspet Mak Far- 
lan, buvo mano tėvo, dekano Nikolo Džarvio, žmona, (am- 
žiną atilsį jiem abiem!). Elspet buvo duktė Parlano Mak 
Farlano iš Šilingo ties Loch Slojum. O Parlanas Mak Farla- 
nas, — kaip gali paliudyti dar tebegyvenanti jo duktė Megi 
Mak Farlan, arba Mak Nab, ištekėjusi už Dunkano Mak 
Nabo iš Stukabralachano,— buvo.su jūsų vyru, Robinu 
Mak Gregoru, nei daugiau, nei mažiau kaip ketvirtos eilės 
giminaičiai, -nes.. 

Bet karingoji: moteris pakirto gėnealogijos medį, iš- 
didžiai paklausdama: 

.— : Nejaugi veržlus S upo BIS gali prisipažinti giminystę 

su pasigailėtinu grioviu vandens, kurį pakrančių gyven- 
tojai atskyrė nuo jo žemiems namų reikalams? | | 

— Jūsų teisybė, gerbiamoji giminaite,— tarė teisė- 
jas, — bet vis dėlto upokšniui malonu vėl atgauti vandenį 
iš malūno užtvankos vidurvasarį, kai saulėje ima boluoti 
žvirgždas. Aš puikiai žinau, kad jūs, kalniečiai, už nieką 
laikote mus, Glazgo gyventojus, dėl mūsų kalbos ir drabu- 
žių; bet kiekvienas kalba gimtąja savo kalba, kurios buvo 
išmokytas ankstyvoje vaikystėje; ir būtų juokinga žiū- 
rėti, jeigu aš su storu savo pilvu apsirengčiau striuku kal- 
niečio švarkeliu ir apmaučiau iki kelių kojinėmis trumpas 
savo kulkšnis, mėgdžiodamas ilgablauzdžius. jūsų smar- 
kuolius. Maža to, mieloji giminaite, — tebekalbėjo jis, ne- 
kreipdamas dėmesio nei į Dugalo ženklus, kuriais jis neva 
ragino nutilti, nei į amazonės nekantravimą, kurį jai kėlė 
jo plepėjimas,— jums verta prisiminti, kad reikalas kar- 
tais patį karalių atveda prie pirklio durų.-Ir aš, nors ir la- 
bai jūs gerbiate savo vyrą (ir privalote. gerbti: tai dera 
kiekvienai žmonai, Šventame Rašte tatai prisakyta),— 
nors ir labai jūs gerbiate jį, sakau aš, vis tiek turite pripa- 
žinti, kad esu padaręs Robui šiokių tokių paslaugų; aš jau 
nebeminiu perlų vėrinio, kurį esu atsiuntęs jums per veš- 
tuves, kai Robas dar buvo doras galvijų supirkėjas, dirbo 
savo darbą ir nesėbravo su vagimis bei plėšikais, drūms- 
damas karalystėje SALISNĘ ir nuginkluodamas karaliaus 
kareivius. 

Oldermenas, Bb palietė. jautrią giminaitės stygą. 
Ji atsitiesė visu ūgiu, ir juokas, kuriame skambėjo ir pa- 
nieka, ir kartėlis, rodė, kaip skaudžiai buvo užgauti 198 
jausmai. 

— Taip,— tarė ji,— jūs ir.į jus panašūs mielai pripa- 
žįstate mus giminaičiais, kol mes, užguiti vargdieniai, 
lenkiam nugaras, priversti tarnauti jums kaip viešpa- 
čiams, kirsti jums malkas ir tempti vandenį, tiekti galvi- 
jus jūsų pokyliams ir vergus jūsų įstatymams, kad turė- 
tumėte ką engti ir kam lipti ant galvos. Tačiau dabar mes 
laisvi, — laisvi pagal tą. patį nuosprendį, kuris atėmė iš 
mūsų pastogę ir židinį, maistą ir drabužius; dėl kurio aš 
netekau visko, visko!.. Ir aš negaliu nesuvaitoti, pagalvo- 
jusi, kad vis dar man tenka mindžioti žemę, gyvenant ne 
vien tik kerštui. Prie žygio, taip sėkmingai šiandien pra- 
dėto, aš dar 1: PEiessių E kas nutrauks visus. ryšius tarp 

Mak Gregoro ir Žemumos šykšteivų. Ei, Alanai, Dugalai! 
Suriškite šituos sasenachus kulnais prie sprando ir įmes- 
kite į mūsų kalnų ežerą — tegu paieško jame savųjų Kal- 
nijos giminaičių! 

Oldermenas, nusigandęs tokio įsakymo, buvo bepra- 
dedąs įtikinėti šią moterį ir tikriausiai būtų dar daugiau su- 
kėlęs jai pasipiktinimo, bet tuo metu Dugalas puolė į mūsų 
tarpą ir gimtąja kalba, kuria jis šnekėjo greitai ir sklan- 
džiai berdamas žodžius, visiškai skirtingai nuo jo lėtos, 
darkytos ir juokingos anglų kalbos, karštai ėmė kažko 
maldauti, matyt, gindamas mus. 

Jo ponia atsikirto jam arba, tiksliau, nutraukė jo kalbą, 
šūktelėdama jam angliškai (tartum norėdama, kad mes iš 
anksto pajustume visą mirties kartėlį): 

— Niekšingas šunie ir šuns vaike! Tu drįsti prieštarau- 
ti mano įsakymams? Tegu aš tau liepčiau išpjauti jiems 
liežuvius ir sukeitus juos įdėti į vienas kito gerklę, kad bū- 
tų galima sužinoti, katras iš jų geriau sutarškės savąja 
pietietiška tarme; arba išplėšti jiems širdis ir sukeitus vėl 
įdėti jas į vienas kito krūtines, kad būtų galima pamatyti, 
katra iš jų geriau ruošia pinkles Mak Gregorui,— o tokie 
dalykai dėjosi senovėje keršto dienomis, kai mūsų tėvai 
mokėjo atsilyginti už skriaudas, — tegu įsakyčiau tau ką 
nors panašaus, argi ir tada tu neprivalėtum besąlygiškai 
vykdyti mano įsakymo? 

-— Gerai, gerai, — atsakė Dugalas gilaus nusižeminimo, 
tonu, — jūsų noras bus išpildytas, juk aš nesiginčiju; bet 
jeigu galima, tai yra, jeigu aš manyčiau, kad poniai taip 
pat malonu būtų paskandinti ežere šį nelemtą niekšą, rau- 
donšvarkį kapitoną, ir kapralą Krampą, ir dar du tris ka- 
reivius, aš padaryčiau tai savo rankomis ir kur kas mie- 
liau, negu skriausčiau dorus taikius šentelmenus, nes jie 
Gregaracho draugai ir atvyko mūsų vado pakviesti, o ne 
kaip išdavikai, — tą aš pats laiduoju. 

Ledi buvo beprieštaraujanti,.bet tuo tarpu kelyje nuo. 
Aberfoilo pusės pasigirdo laukinėmis melodijomis vaitoją 
dūdmaišiai, galbūt tie patys, kurių garsai buvo pasiekę 
anglų kareivių ausis ir pastūmėję kapitoną Torntoną nesi- 
traukti atgal į kaimą, o skverbtis į priekį, kai jis įsitikino, 
kad perėjimas užimtas. Susirėmimas truko labai neilgai, 
ir kariai, žygiavę į šios karingos muzikos taktą, nors ir 
pagreitino žingsnius, kai išgirdo šūvius, vis dėlto nesuspė- 

jo dalyvauti mūšyje. Pergalė buvo iškovota be jų, ir da- 
bar jie atvyko tik kartu pasidžiaugti savo tautiečių triumfu. 

Naujai atėjusieji savo išvaizda didžiai skyrėsi nuo ko- 
votojų, sutriuškinusių anglų būrį, — ir tas skirtumas toli 
gražu nebuvo pastarųjų naudai. Tarp kalniečių, kurie bū- 
rėsi apie vadeivę (jeigu aš galiu ją taip pavadinti, neįžeis- 
damas gramatikos), buvo senyvo amžiaus vyrų, vaikėzų, 
vos galinčių išlaikyti kardą, net moterų, — žodžiu, visi 
tie, kuriuos tik didelis vargas privertė imtis ginklo; ir dėl 
to drąsiame Torntono veide, kuris buvo apniauktas ne- 
vilties, atsirado ir karčios gėdos šešėlis, kai jis įsitikino; 
kad tiktai žmonių skaičiumi ir pozicijų pranašumu. toks 
pasigailėtinas priešas nugalėjo šaunius įgudusius jo ka- 
rius. Bet dabar prisidėję trisdešimt ar keturiasdešimt kal- 
niečių būvo mitrūs, liemeningi vyrai pačiame jaunystės ar 
subrendusio amžiaus žydėjime; kojinės, siekiančios iki 
kelių, ir diržais suveršti pledai gerai pabrėžė tvirtą jų kū- 
no sudėjimą: Jie buvo pranašesni už pirmąjį būrį ne tik- 
tai savo išvaizda bei drabužiais, bet ir ginklais. Moters 
vadovaujami žmonės, be titnaginių šautuvų, turėjo dalgius, 
ilgakočius kirvius ir kitokius senovinius ginklus, o kai 
kurie — tik vėzdus ir ilgus peilius. Bet dauguma antrojo 
būrio vyrų už juosmens buvo užsikišę pistoletus, ir beveik 
visiems iš priekio kabojo durklas. Kiekvienas rankoje 
turėjo šautuvą, prie šono kardą ir tvirtą apvalų skydą, pa- 
darytą iš lengvo medžio, aptrauktą oda, sumaniai apmuštą 
vatinėmis plokštelėmis, o jo viduryje kyšojo plieninis 
smaigalys. Žygio metu arba susišaudant su priešu jų skydas 
kabodavo ant kairiojo peties, 0 kai jie grumdavosi ašme- 
niniais ginklais — buvo užmaunamas ant. kairiosios ran- 


kos. 
Lengva buvo pastebėti, kad rinktinio būrio kariai 


atėjo ne su pergale, kuria galėjo pasigirti blogai apgink- 
luoti jų draugai. Retkarčiais girdėjosi pratisi gailūs dūd- 
maišio garsai, kurie reiškė jausmus, labai tolimus triumfui,; 
sustoję“ priešais savo vado žmoną, kariai žvelgė sielvar- 
tingai ir liūdnai. Tylomis išsirikiavo prieš ją, ir vėl pasigir- 
do tas pats nykus ir graudus dūdmaišio vaitojimas.' | 

Helena puolė prig jų, o jos veide pyktis buvo surnišęs 
su nerimu. 

— Ką tai reiškia, Alasterai? — paklausė ji muzikan- 
tą.— Kodėl liūdna gaida pergalės valandą? Robertai... He- 

mišai:.. kur Mak Gregoras?.: Kur jūsų tėvas? 

Jos sūnūs, kurie vadovavo būriui, priėjo prie jos lėtu, 
neryžtingu žingsniu ir sumurmėjo gėlų kalba keletą žodžių, 
kuriuos išgirdus jai prasiveržė šauksmas, gaudžiai nūaidė- 
jęs uolose; visos moterys ir vaikai tuojau prisidėjo prie 
jos; pliaukšėdami. delnais, ir taip ėmė raudoti, tartum. visa 
jų dvasia turėjo išsilieti verksmū. Kalnų aidas, kuris buvo 
„nuščiuvęs nuo to laiko, kai pasibaigė kovos triukšmas, vėl 
-pakirdo, atliepdamas įnirtingą ir neramų širdgėlos klyks- 
mą, kuris prikėlė nakties paukščius jų lizduose tarp uolų,- - 
tartum jie būtų nustebę, kad dabar, vidurdienį, vyksta dar 
bjauresnis; klaikesnis ir šiurpesnis koncertas negu tie, ku- 
riuos sukelia jie patys nakties tamsoje. | 

— Paimtas! — pakartojo Hėlena, kai klyksmas pamažu 
aptilo.— Paimtas! Nelaisvėje! Ir jūs atėjote-gyvi man tai 
pasakyti? Bailūs šunys! Ar dėl to aš jus išmaitinau, kad jūs 
gailėtumėt savo kraujo kovoje su jūsų tėvo priešais, žiū- 
rėtumėt, kaip jis imamas nelaisvėn, iT grįžtumėt pas ma- 
ne tai papasakoti? . 

Mak Gregoro sūnūs, kuriems motefis. taikė. savo 'prie- 
kaištus, buvo -dar visai jaunuoliai — vyresnysis vargu tu- 
rėjo dvidešimt metų. Jis.vadinosi Hemišas, arba Džeimsas, 
ir buvo visa galva aukštesnis ir daug gražesnis už savo 
brolį — tipiškas jaunas mėlynakis kalnietis tankiais švie- 
šiais. plaukais, krintančiais bangomis „iš po puikios 
mėlynos kėpuraitės. Jaunesnysis buvo vardu Robertas, bet, 
skirdami jį nuo tėvo, kalniečiai prie vardo pridėjo epite- 
tą. „Ogas“, kuris reiškia: „jaunasis“. Juosvais plaukais, 
tamsaus veido, degančiu sveikatos ir entuziazmo -raudo- 
niu, - lieknas ir tvirtas, ne pagal metus išsivystęs — toks 
buvo antrasis jaunuolis. 

„Gėda ir sielvartas buvo apniaukę jų veidus, kai jiedu 
stovėjo priešais motiną ir'su pagarbiu nuolankumu klau- 
sėsi priekaištų, kuriuos-jinai jiems bėrė. Pagaliau, kai jos 
pasipiktinimas kiek aprimo, vyresnysis prašneko angliškai 
(gal dėl to, kad jų bendrai jo nesuprastų) ir ėmė pagarbiai 
teisinti motinai save ir brolį. Aš stovėjau taip arti, kad ga- 
lėjau.suprasti daug jo žodžių; ir kadangi kritiškoje mūsų 
padėtyje buvo labai svarbu turėti kokių nors žinių, klau- 
siausi kaip galėdamas atidžiau. 

Mak. Gregoras, pasakojo į jo sūnus,.buvo iškviestas pa- 
simatyti su vienu žekiutinės Skotij Os sukčium, kuris atvy- 

ko su įgaliojimais nuo... Pavardę jis ištarė labai tyliai, bet 
man pasirodė, kad ji panaši į manąją. Mak Gregoras pri- 
ėmė kvietimą, bet vis dėlto įsakė pasilaikyti laišką atne- 
šusį anglą įkaitu — jeigu kartais įvyktų išdavystė. Taigi jis 
nuvyko į paskirtą vietą (ji vadinosi klaikiu gėlišku vardu, 
kurio ąš neįsiminiau), pasiėmęs su savimi tiktai Angų Bre- 
ką ir Rorį Mažąjį, o kitiems liepė pasilikti. Po pusvalandžio 
Angus Brekas grįžo su liūdna žinia, kad Mak.Gregorą už- 
puolė Lenokso milicijos būrys, vadovaujamas Galbreito 
Garschatachino, ir paėmė nelaisvėn. Kai Mak Gregoras, 
pridūrė Brekas, ėmė grasinti, kad dėl jo nelaisvės bus nu- 
žudytas įkaitas, Galbreitas iš aukšto tarė: „Gerai, tegu 
kiekviena pusė pakaria savo rankose turimą žmogų; mes 
pakarsime vagį, Robai, o jūsiškiai sniarkuoliai tepakaria 
muitinės žiurkę, šalis iškart nusikratys dviem nenaudė- 
liais — kalnų plėšiku ir mokesčių rinkėju“. Angus Brekas 
ne taip akylai buvo sekamas kaip jo ponas, todėl jis, pra- 
buvęs sargybos saugojamas tiek laiko, kad spėjo išgirsti šį 
pašnekesį, pabėgo iš nelaisvės ir pranešė saviesiems žinią. 

— .Tu šitai sužinojai, klastingas išdavike,— tarė Mak 
Gregoro žmona, — ir nepuolei tuoj pat vaduoti tėvo, kad iš- 
plėštum jį iš priešo rankų arba numirtum vietoje? 

Jaunasis Mak Gregoras atsakydamas kukliai priminė, 
kad priešo jėgos buvusios pranašesnės, ir paaiškino, kad 
sužinojęs; jog priešas nesiruošiąs išžygiuoti, jis, Hemi- 
šas Mak Gregoras! nusprendęs grįžti į slėnį ir apginkla- 
vęs stambų būrį, turintį daugiau šansų laimėti, pamėginti 
išvaduoti belaisvį. Baigdamas jis pridūrė, kad Galbreito 
būrys, kiek jis numano, sustosiąs nakvynės prie Gartar- 
tano arba senojo Monteito pilyje, arba kurioje nors kito- 
je įtvirtintoje vietoje, kurią betgi nesunku būsią netikė- 
tai užklupus paimti, tik reikią surinkti tam reikalui pakan- 
kamai žmonių. 

Vėliau aš sužinojau, kad kiti plėšikaujančio maišti- 
ninko šalininkai pasidalijo į du stiprius būrius: vienam 
buvo pavesta sekti nuolatinę Inversneido įgulą, kurios da- 
lis, vadovaujama kapitono Torntono, dabar -buvo sumušta; 
antrasis būrys išžygiavo priešais kalniečių klanus, kurie 
susijungė su reguliaria kariuomene ir Žemutinės Škotijos 
gyventojais, norėdami bendromis jėgomis įsibrauti į nu- 
niokotą Kalnų Šalį, esančią tarp Loch Lomondo; Loch Ka- 

trino bei Loch Ardo ir tais laikais visų vadinamą Rob 
Rojaus arba Mak Gregoro šalimi. 

Kuo greičiausiai buvo išsiųsti pasiuntiniai sutelkti 1 visas 
jėgas, kaip aš numaniau, priešųi užpulti; liūdesį ir nusimi- 
nimą, kurie pirma buvo apniaukę kiekvieno veidą, dabar 
pakeitė viltis išvaduoti vadą ir keršto troškimas. Uždeg- 
ta šio naujo jausmo, Mak Gregoro žmona įsakė atvesti pas 
ją įkaitą. Aš manau, kad sūnūs iki šiol laikė nelaimingąjį 
kuo toliau nuo jos akių, būgštaudami galimų pasekmių. 
Jeigu taip, humaniškas jų atsargumas tik neilgam atitolino 
jo.likimą. Vadei įsakius, iš paskutinių būrio eilių buvo iš- 
temptas į priekį iš baimės leisgyvis belaisvis, ir iš jo iš- 
kreiptų bruožų, nustebęs ir-pasibaisėjęs, aš pažinau seną 
savo pažįtamą — Morisą. 

Jis susmuko prie vadės kojų, mėgindamas apkabinti 
jai kelius, bet ji atsitraukė atatupsta, tartum jo prisilieti- 
mas būtų ją suteršęs, todėl, išreikšdamas begalinį nusiže- 
minimą, jis tegalėjo pabučiuoti jos pledo kraštelį. Nieka- 
dos nebuvau girdėjęs, kad.žmogus su šitokia dvasios ago- 
nija maldautų pasigailėti. Baimė nesukaustė jam liežuvio,. 
kaip.kad paprastai esti, priešingai, suteikė jam iškalbumo; 
pakėlęs blausų it pelenai veidą, mėšlungiškai gniaužyda- 
mas rankas, o žvilgsniu tartum atsisveikindamas su visu 
tuo, kas žemiška, jis karščiausiai saikstydamasis kartojo, 
jog esąs visai nekaltas dėl bet kurių kėslų prieš Rob Rojų, 
kurį prisiekė mylįs ir gerbiąs kaip savo paties sielą. Pas- 
kui su baimės apimto žmogaus nenuoseklumu jis pasakė, 
kad buvęs tik svetimos valios vykdytojas, ir ištarė Rėš- 
lio vardą. Jis maldavo tik gyvybės. Už gyvybę atiduosiąs 
viską, ką turįs pasaulyje; tiktai gyvybės jisai teprašąs, 
gyvybės, — nors ir kankynėse bei didžiausiame varge, jis 
maldaująs, kad būtų jam leista tik alsuoti, — nors ir pačia-, 
me drėgniausiame kalnų urve. 

Neįmanoma aprašyti, su: kokia panieka, pasišlykštė- 
jimu ir atkarumu Mak Gregoro žmona žiūrėjo į nelaimin- 
gąjį, kuris prašė menkutės malonės — leisti jam egzis- 


tuoti. 
— Aš dovanočiau tau gyvybę, — tarė ji — jeigu gyve- 


nimas tau būtų tokia pat sunki, varginanti našta kaip man, 
kaip kiekvienai tauriai ir kilniai sielai. Bet tu, menkas kir- 
mine, tu šliaužiotum šiame pasaulyje, nejautrus jo bjauru- 
mui, neapsakomoms jo nelaimėms, nuolat didėjančiam var- 

ko su įgaliojimais nuo... Pavardę jis ištarė labai tyliai, bet 
man pasirodė, kad ji panaši į manąją: Mak Gregoras pri- 
ėmė kvietimą, bet vis dėlto isakė pasilaikyti laišką atne- 
šusį anglą įkaitu — jeigu kartais įvyktų išdavystė. Taigi jis 
nuvyko į paskirtą: vietą (ji vadinosi klaikiu gėlišku vardu, 
kurio ąš neįsiminiau), pasiėmęs su savimi tiktai Angų Bre- 
ką ir Rorį Mažąjį, o kitiems liepė pasilikti. Po pusvalandžio 
Angus Brekas grįžo su liūdna žinia, kad Mak Gregorą už- 
puolė Lenokso milicijos būrys, vadovaujamas Galbreito 
Garschatachino, ir paėmė nelaisvėn. Kai Mak Gregoras, 
pridūrė Brekas, ėmė grasinti, kad dėl jo nelaisvės bus nu- 
žudytas įkaitas, Galbreitas iš aukšto tarė: „Gėrai, tegu 
kiekviena pusė pakaria savo rankose turimą Žmogų; mes 
pakarsime vagį, Robai, o jūsiškiai smiarkuoliai tepakaria 
muitinės žiurkę, šalis iškart nusikratys dviem nenaudė- 
liais — kalnų plėšiku ir mokesčių rinkėju“. Angus Brekas 
ne taip akylai buvo sekamas kaip jo ponas, todėl jis, pra- 
buvęs sargybos saugojamas tiek laiko, kad spėjo išgirsti šį 
pašnekesį, pabėgo iš nelaisvės ir pranešė saviesiems žinią. 

— „Tu šitai sužinojai, klastingas išdavike,— tarė Mak 
Gregoro žmona, — ir nepuolei tuoj pat vaduoti tėvo, kad iš- 
plėštum jį iš priešo rankų arba numirtum vietoje? 

Jaunasis Mak Gregoras atsakydamas kukliai priminė, 
kad priešo jėgos buvusios pranašesnės, ir paaiškino, kad 
sužinojęs; jog prįešas nesiruošiąs išžygiuoti, jis, Hemi- 
šas Mak Gregoras, nusprendęs grįžti į slėnį ir apginkla- 
vęs stambų būrį, turintį daugiau šansų laimėti, pamėginti 
išvaduoti belaisvį. Baigdamas jis pridūrė, kad Galbreito 
būrys, kiek jis numano, sustosiąs nakvynės prie Gartar- 
tano arba senojo Monteito pilyje, arba kurioje nors kito- 
je įtvirtintoje vietoje, kurią betgi nesunku būsią netikė- 
tai užklupus paimti, tik reikią surinkti tam reikalui pakan- 
kamai žmonių. 

Vėliau aš sužinojau, kad kiti plėšikaujančio maišti- 
ninko šalininkai pasidalijo į du stiprius būrius: vienam 
buvo pavesta sekti nuolatinę Inversneido įgulą, kurios da- 
lis, vadovaujama kapitono Torntono, dabar -buvo sumušta; 
antrasis būrys išžygiavo priešais kalniečių klanus, kurie 
susijungė su reguliaria kariuomene ir Žemutinės Škotijos 
gyventojais, norėdami bendromis jėgomis įsibrauti į nu- 
niokotą Kalnų Šalį, esančią tarp Loch Lomondo; Loch Ka- 

trino bei Loch Ardo ir tais laikais visų vadinamą Rob 
Rojaus arba Mak Gregoro šalimi. 

Kuo greičiausiai buvo išsiųsti pasiuntiniai sutelkti visas 
jėgas, kaip aš numaniau, priešui užpulti; liūdesį ir nusimi- 
nimą, kurie pirma buvo -apniaukę kiekvieno veidą, dabar 
pakeitė viltis išvaduoti vadą ir keršto troškimas. Uždeg- 
"ta šio naujo jausmo, Mak Gregoro žmona įsakė atvesti pas 
ją įkaitą. Aš manau, kad sūnūs iki šiol laikė nelaimingąjį 
kuo toliau nuo jos akių, būgštaudami galimų pasekmių. 
Jeigu taip, humaniškas jų atsargumas tik neilgam atitolino 
jo. likimą. Vadei įsakius, iš paskutinių būrio eilių buvo iš- 
"temptas į priekį iš baimės leisgyvis belaisvis, ir iš jo iš- 
kreiptų bruožų, nustebęs ir-pasibaisėjęs, aš pažinau seną 
savo pažįtamą — Morisą. 

Jis susmuko prie vadės kojų, mėgindamas apkabinti 
jai kelius, bet ji atsitraukė atatupsta, tartum jo prisilieti- 
mas būtų ją suteršęs, todėl, išreikšdamas. begalinį nusiže- 
minimą, jis tegalėjo pabučiuoti jos pledo kraštelį. Nieka- 
„dos nebuvau girdėjęs, kad žmogus su šitokia dvasios ago- 
nija maldautų pasigailėti. Baimė nesukaustė jam liežuvio,. 
kaip.kad paprastai esti, priešingai, suteikė jam iškalbumo; 
pakėlęs blausų it pelenai veidą, mėšlungiškai gniaužyda- 
mas rankas, o žvilgsniu. tartum atsisveikindamas su visu 
tuo, kas žemiška, jis karščiausiai saikstydamasis kartojo, 
jog esąs visai nekaltas dėl bet kurių kėslų prieš Rob Rojų, 
kurį prisiekė mylįs ir gerbiąs kaip savo paties sielą. Pas- 
kui su baimės apimto žmogaus nenuoseklumu jis pasakė, 
kad buvęs tik svetimos valios vykdytojas, ir ištarė Rėš- 
lio vardą. Jis maldavo tik gyvybės. Už gyvybę atiduosiąs 
viską, ką turįs pasaulyje; tiktai gyvybės jisai teprašąs, 
gyvybės, — nors ir kankynėse bei didžiausiame varge; jis 
maldaująs, kad būtų jam leista tik alsuoti, — nors ir pačia-, 
me drėgniausiame kalnų urve. 

Neįmanoma aprašyti, su kokia panieka, pasišlykštė“ 
jimu ir atkarumu Mak Gregoro žmona žiūrėjo į nelaimin- 
gąjį, kuris prašė menkutės malonės — leisti jam egzis- 
tuoti. 

: — Aš dovanočiau tau gyvybę, — tarė ji. — jeigu gyve- 
nimas tau būtų tokia pat sunki, varginanti našta kaip man, 
kaip kiekvienai tauriai ir kilniai sielai. Bet tu, menkas kir- 
mine, tu šliaužiotum šiame pasaulyje, nejautrus jo bjauru- 
mui, neapsakomoms jo nelaimėms, nuolat didėjančiam var- 

gui ir nusikaltimams, tu gali gyventi ir mėgautis, kai tau- 
rieji žūsta bjauriai išduoti, o žemi niekšai primina kulni- 
mi kaklą narsiesiems ir kilmingiesiems, tu gali mėgautis 
kaip mėsininko šuo skerdykloje, tukdamas nuo mėsgalių, 
kai aplinkui žudomi seniausių ir geriausių giminių pali- 
kuonys! Ne, aš neleisiu tau gyventi ir mėgautis tokiais 
džiaugsmais! Tu mirsi, niekšingas šunie, dar anam debesiui 
nespėjus užslinkti ant saulės. 
“Ji trumpai įsakė gėlų kalba savo artimiesiems, ir du jų 
tučtuojau pačiupo sukniubusį žemėje belaisvį ir nutem- 
pė prie uolos kyšulio, kybančio ties vandeniu. Belaisvis su- 
špigo nepaprastai klaikiai ir kraupiai, kaip tegalima su--. 
klikti iš baisaus siaubo, — taip, aš galiu tą riksmą pavadinti 
kraupiu, nes ilgus metus jis mane persekiojo sapnuose! 
Kai žmogžudžiai arba budeliai — vadinkite juos kaip 
norite, — jį tempė į bausmės vietą, jis net tą siaubingą va- 
landėlę mane pažino ir sušuko savo paskutinius aiškiai ta- 
riamus žodžius. | 
- — O misteri Osbaldistonai, gelbėkite mane! Gelbėkite! 
Aš buvau taip šito reginio sukrėstas, jog neatsisakiau 
pabandyti užstot baudžiamąjį, nors ir pats kas minutę lau- 
kiau tokio pat likimo. Bet; kaip ir reikėjo tikėtis, mano įsi- 
kišimas buvo griežtai atmestas. Vienas kalnietis stipriai 
laikė nelaimingąjį, kiti, susukę į pledą didelį, sunkų ak- 
menį,. pririšo jį Morisui prie kaklo, dar kiti paskubomis 
nuvilko nuo jo drabužius. Pusnuogį ir surištą pastūmėjo 
ji į ežerą, kuris šioje vietoje buvo kokių dvylikos pėdų 
gilumo, — ir garsus piktdžiugiškas budelių klykavimas ne- 
galėjo nustelbti paskutinio , priešmirtinio aukos "šauksmo, 
mirtinos širdgėlos aimanos. 'Kūnas pūkštelėjo į tamsiai 
mėlyną vandenį, ir kalniečiai, laikydami paruoštus ilgako- 
čius kirvius ir kardus, kurį laiką sekė, kad jų nubaustasis, 
išsivadavęs nuo pririšto svorio, neiškoptų į krantą. Bet 
mazgas buvo gerai užveržtas — nelaimingasis nugrimzdo į 
dugną;. vanduo, kurį krisdamas jis buvo sujudinęs, vėl 
tyliai nurimo viršum jo,— ir šis žmogaus gyvybės viene- 
tas, kurio-jis taip godžiai meldė, dingo visiems laikams iš 
gyvenančios žmonijos visumos: A 4 


XXXII SKYRIUS 


. Ligi saulėlydžiai užgest suspės, 

L Jis turi laisvas grįžti į namus, 
Arba jei suliepsnos širdis kerštu 
Ir ginklą žudantį paims ranka, — 
Jūsiškis kraštas gailiai suvaitos. 


Senovinė pjesė 


Nežinau kodėl, -bet pavienis smurto ir žiaurumo ak- 
tas labiau veikia mūsų nervus, nei bendras žudynių vaizdas. 
Tą dieną aš buvau matęs, kaip krito mūšyje keletas narsių 
mano kraštiečių, ir man atrodė, kad jiems tiktai teko 
toji dalia, kaip galėjo ji tekti ir kitam žmogui; ir nors 
mano širdį gniaužė gailesys, bet ji nekrūpčiojo iš siaubo, 
su kokiu aš žiūrėjau, kaip šaltakraujiškai sviedžiamas 
mirčiai nelaimingasis Morisas. Aš žvilgtelėjau į misterį 
Džarvį ir jo veide įskaičiau tuos pačius jausmus, kokie 
įsispaudė (ir manajame. Jis. negalėjo nuslopinti savo 
pasibjaurėjimo ir tyliu užsikertančiu balsu kaskart vis 
šnibžteldavo: 

— Protestuoju prieš tokį veiksmą! Tai žiauri ir - kru- 
vina žmogžudystė! Pasibaisėtinas dalykas! Dievas ras, kaip 
ir kada u jį atkeršyti. 

— Tai jūs nebijote pasekti. tuo pačiu keliu? — tarė 
karvedė, įbedusi į jį žudantį žvilgsnį, su | kokių vana- 
gas žiūri į pasirinktą auką. “ 

. — Giminaitė,— tarė oldermenas.— Nė vienas žmogus 
nepanorės nutraukti savo gyvenimo siūlo anksčiau, negu 
jam skirti verpalai išsibaigia staklėše. Man, jeigu liksiu 
gyvas, reikia dar žemėje-atlikti nemaža reikalų — visuo- 
meninių ir asmeninių, miesto tarybos ir savo paties la- 
bui; be to, žinoma, yra žmonių, kuriuos aš turiu aprūpin- 
ti, — pavyzdžiui, vargšė Mati, ji našlaitė ir tolima giminaitė 
lerdui Limerfildui. Taigi, kai šitai sudedi į vieną vietą, 
iš tiesų visa, ką turi, žmogus atiduos už gyvybę. 

.— O jeigu aš paleisčiau jus į laisvę, — tarė valdin- 
goji ledi, — kaip tada jūs pavadinsite atsiskaitymą. su šiuo 
anglų šunimi? 

— Kchu, kchu!.. hm! hm! — ištarė teisėjas, ligi galo 

pravalydamas gerklę.— Aš pasistengčiau Kaip galima ma- 
žiau apie jį kalbėti — kuo mažiau žodžių pasakysi, tuo 
greičiau darbą padarysi. 

— O jeigu jums tektų atsidurti teisme, kurį jūs Adi 
nate teisingumo vykdymu, — kvotė ji toliau. — ką jūs pa- 
sakytumėte tuomet? 

Garbusis oldermenas paskersakiavo į vieną pusę, pas- 
kui į kitą, lyg žmogus, galvojąs, kaip čia gėriau išnešti 
kulnus; paskui atsakė tokiu tonu, kokiu atsako asmuo, 
kuris, pamatęs, kad atsitraukti nebegalima, nusprendžia 
stoti į kovą ir duoti priešui atkirtį. 

— Aš matau, kad jūs norite mane priremti prie sienos. 
Bet pasakysiu jums tiesiai, giminaite, esu įpratęs visuo- 
met kalbėti taip, kaip man. liepia sąžinė; ir nors jūsų 
vyras (labai gaila, kad jo čia nėra, — tatai būtų geriau 
tiek jam, tiek man), nors jūsų vyras, kaip ir šis vargšas 
kalnietis, niekdarys Dugalas, galėtų jums patvirtinti, kad 
Nikolas Džarvis moka ne blogiau kaip kas kitas pro pirštus 
pažiūrėti į savo bičiulių klaidas, — vis dėlto jums pasaky- 
siu, giminaite, mano liežuvis neištars to, ko nėra mano 
mintyse; užuot pasakęs, kad tas nelaimingasis buvo nužu- 
dytas pagal įstatymą, aš greičiau sutiksiu gulėti šalia jo 
ežero dugne, — nors, manau, kad jūs vienintelė moteris 
Kalnų Šalyje, leidžianti sau grasinti tokia mirties baus- 
me savo vyro BimiaiEiui, ir dar netolimam; tik, ketvirtos 
eilės. 

Galimas daiktas, kad ryžtingas tonas, kokiu oldermenas 
kalbėjo šiuo kartu, galėjo labiau paveikti akmeninę jo 
giminaitės širdį negu ligšiolinis maldavimas; taip bran- 
gakmenį galima pjauti tik plienu, nes minkštesniu metalu 
nieko nepadarysi. Helena Mak Gregor liepė atvesti prie- 
šais save mus abu. 

— Jūsų pavardė, — kreipėsi jinai į mane, — Osbaldis- 
tonas? Taip pavadino jus tas šuo, kurio mirties liudininkais 
jūs buvote. 

— Taip, mano pavardė Osbaldistonas,— atsakiau . aš. 

— Rešlis „Osbaldistonas, ar ne E) toliau 
jinai. 

— Ne, Frėnsis. 

— Bet jūs pažįstate Rešlį Osbaldistoną? Jis jūsų brolis, 
jeigu aš neklystu, šiaip ar taip, jūsų giminaitis ar geras 
draugas. 

- — "Giminaitis, taip, — pertariau aš, -- bet ne draugas. 
Mes su juo neseniai buvome susidūrę dvikovoje, ir mus 
išskyrė žmogus, kuris, kaip aš Suprantu, yra jūsų vyras. 
Mano kraujas dar nenudžiūvo nuo Rešlio špagos, ir žaiz- 
da mano šone dar tebėra neužgijusi. Man nėra piiSaS 
ties vadinti jį draugu. 

— Tuo atveju, — tarė jinai — jeigu jūs neįsipainiojęs į 
jo intrigas, galite ramiai vykti į Garschatachino stovyklą, 
nebūgštaudamas, kad būsite sulaikytas, ir perduoti jam 
keletą žodžių nuo Mak Gregoro žmonos. ' 

Aš atsakiau, kad milicija, mano nuomone, neturinti 
pagrįstos dingsties mane sulaikyti, kad aš ir pats neturįs 
priežasties bijoti arešto, kad esu pasiruošęs tučtuojau 
išvykti, jeigu. man pavesta pasiuntinio misija užtikrins 
neliečiamybę su manim kartu į nelaisvę patekusiems mano 
bičiuliui ir tarnui. Pasinaudodamas proga, pridūriau, kad 
atvykau į kraštą pakviestas jos vyro, kuris žadėjęs man 
pagalbą sutvarkant vieną labai man svarbų reikalą ir kad 
mano bičiulis, misteris Džarvis, atkeliavęs su manimi dėl to 
paties dalyko. 


— Aš labai apgailestauju, kad misterio Džarvio puš- 
nyse nebuvo pripilta verdančio vandėns, kai jis jomis 
avėsi, rengdamasis į šią kelionę, — įterpė garbusis 0Ol- 
dermėnas. 

— Galite atpažinti savo tėvą iš to, ką sako mums 
jaunasis anglas, — kreipdamasi į sūnus, tarė Helena Mak 
Gregor.— Jūsų tėvas protingas, kol ant jo galvos kal- 
niečio kepurė, o rankoj kardas, bet tereikia jam pakeisti 
languotą tartaną miestiška gelumbe, ir jis būtinai įsivels 
į smulkias miestiečių intrigas ir pasidarys vėl — po viso to, 
ką jis pergyveno, — jų tarpininkas, jų įrankis, jų vergas. 

- — Pridėkite, ponia, jų geradaris, — pasakiau aš. 

— Tegu ir taip, — tarė ji, — bet tai tuščių tuščiausias 
titulas, nes mano vyras nuolat sėjo geradarystes, o pjau- 
davo tik patį juodžiausią nedėkingumą. Bet gana apie 
tai. Taigi aš liepsiu jus palydėti iki priešo sargybos postų; 
jūs paklausite viršininko ir jam pranešite nuo manęs, nuo 
Fielenos Mak Gregor, štai ką: jeigu jie palies nors vieną 
plauką ant Mak Gregoro galvos ir jeigu neišleis jo laisvėn 
per dvylika valandų, tai Lenokse nebeliks nė vienos ledi, 
kuri dar prieš Kalėdas neapverktų brangaus žmogaus mir- 

ties; nebus fermerio, kuris neaimanuotų prie sudeginto 
svirno ir tuščios karvidės; nebus nė vieno lerdo arba 
jo sūnaus, kuris vakare padėtų galvą ant pagalvio- ramus 
ir tikras, kad išgyvens iki rytojaus. O „pradžiai, kai tik 
pasibaigs skirtas laikas, aš nusiųsiu jiems Šį Glazgo 0l- 
dermeną, šį anglų kapitoną ir visus savo belaisvius, suvy- 
niotus į pledą ir sukapotus į tiek gabalų, kiek yra lan- 
gelių tartane: 

. Kai jinai pabaigė grasinimus, kapitonas Torntonas, ku- 
ris stovėjo netoliese ir girdėjo jos žodžius, šaltai pridūrė: 

. — Perduokite vyresniajam karininkui mano — Torn- 
tono, grenadierių pulko kapitono,-- sveikinimus ir pasaky- 
kite, kad jis vykdytų savo pareigą. ir nepaleistų belaisvio, 
nė kiek negalvodamas apie mane. Jeigu aš pasirodžiau 
toks kvailas, kad leidausi klastingų kalniečių įviliojamas 
į spąstus, man užteks drąsos mirti už savo neapdairumą, 
"nepadarius gėdos mundurui. Man tiktai gaila nelaimingų 
mano bendražygių,-—- pridūrė jis,- — patekusių į šių. sker- 
dikų rankas. 2 

— Cit, cit! — : sustabdė j ji garbusis oldermėnas. — „Ką, ar 
jums gyventi atsipyko? Perduokite ir nuo manęs labas 
dienas“ vyresniajam -karininkui, misteri- Osbaldistonai,- - 
labas dienas nuo oldermeno Nikolo Džarvio, Glazgo miesto 
tarybos nario, kuriuo savo metų buvo. ir mano tėvas, 
amžiną atilsį dekanas, — ir. pasakykite ja jam, kad čia keletas 
garbingų piliečių pateko į bėdą ir laukią dar didesnių nelai- 
mių ir kad visų labui būtų geriausia, jeigu jis kaip niekur 
nieko leistų Robui sugrįžti į savo kalnus. Čia jau pada- 
rytas vienas nelemtas darbas, bet kadangi jis daugiausia 
palietė ne ką kitą, o tik akcizininką — neverta dėl niekų 
kelti triukšmo: * 

Kai asmenys, labiausiai suinteresuoti mano pasiuntiny- 
bės sėkme, išdėstė man tokius prieštaringus savo pavedi- 
mus ir kai Mak Griegoro žmona dar pakartojo, 'kad. aš 
atsiminčiau ir žodis žodin perduočiau visus jos įsaky- 
mus, pagaliau buvo sutiktą, - kad išvykčiau, ir Endrui 
Ferserviui, — matyt, norint nusikratyti įkyriais jo aimana- 
vimais,— buvo leista mane lydėti. Tačiau būgštaujant, jog 
pasinaudosiu savo arkliu pabėgti nuo apsauginių, ar gal no- 
rint pasilaikyti vertingą grobį, man buvo leista suprasti, 
kad turiu savo kelionę atlikti pėsčias, lydimas Hemišo Mak 
Gregoro ir-dviejų jo valdinių, kurie turėjo. dvigubą užda- 

vinį: parodyti man kelią ir išžvalgyti priešo jėgas bei 
stovyklą. Iš pradžių vienu šių žvalgų buvo paskirtas Du- 
galas, bet jis mokėjo įšsisukti, nusprendęs, ikaip mes 
vėliau sužinojome, pasilikti ir saugoti misterį Džarvį, 
„kuris savo metu buvo jam geras šeimininkas ir globė- 
jas, — už tai padaryti gerą paslaugą laikė savo pareiga. 
Mes ėjome kokią valandą sparčiu žingsniu, kol pasie- 
kėme krūmokšniais apaugusią aukštumą; nuo kurios gerai 
galėjome apžvelgti apačioje nusitiesusį slėnį ir jame iš- 
sidėsčiusią miliciją. Kadangi jos pajėgas daugiausia sudarė 
raiteliai, vadovybė išmintingai atsisakė nuo bet kokių 
mėginimų prasigauti pro kalnų perėją, kurią taip nesėk- 
mingai išbandė kapitonas Torntonas. Aiškiai išmanant 
karo dalykus, buvo išrinkta pozicija ant kalvos, esančios 
viduryje nedidelio. Aberfoilo slėnio, kurį skalauja Eorto 
aukštupys. Slėnį saugo it kokios barikados dvi grandinės 
kalvų, stūksančių lyg kalkakmenio uolų sienos, vietomis 
paįvairintos brekčijų — didžiulių klodų, kurie atsira- 
do minkštesnėn masėn nugrimzdus ir joje lyg cemente 
sukietėjus rieduliams,— o už šių kalvų tolumoje iš 
visų pusių stūkso aukštesni kalnai. Vis dėlto slėnis 
tarp kalnų keterų buvo platus, ir raiteliai galėjo nebijoti 
staigaus kalniečių užpuolimo; sargybiniai ir avanpostai 
visose pusėse stovėjo gana tolį nuo pagrindinio būrio, 
kuris, kilus pavojui, visada būtų 'spėjęs užšokti ant ark- 
lių ir pasiruošti kautynėms. Beje, tuo metu niekas nesi- 
tikėjo, kad kalniečiai išdrįstų atakuoti kavalerijos dalį at- 
viroje lygumoje, nors neseni įvykiai parodė, kad jie gali 
sėkmingai, įvykdyti tokią ataką'“?. Kai aš pirmą kartą 
susipažinau su Aukštutinės Škotijos gyventojais, jie kone 
prietaringai baisėjosi kavaleristo, nes stambus jo arklys, 
palyginus su mažu kalnų šelti, atrodo aršus ir galingas 
gyvulys, be to, dar išmokytas, kaip įsivaizdavo tamsūs 
kalniečiai, kovoti mūšyje kanopomis ir dantimis. 
Rupšnoją žolę pririšti arkliai, sėdiniuoją, stoviniuoją 
bėi vaikštinėją būreliais palei gražią upę kareiviai ir pli- 
kos, bet romantiškos uolų užtvaros, kylančios iš abiejų pu- 
sių, prakilniai ryškėjo priekyje; toli rytuose akis regėjo 


“95 Čia turbūt turimi galvoje mūšiai ties Prestonpansu ir ties Fol- 
kerkų; iš to aišku, kad šie memuarai buvo parašyti po 1745 m. (Au- 
toriaus pastaba.) 

blizgantį Menteito ežerą, o pačioje vaizdo gilumoje — Stir- 
lingo pilis liejosi su tolima mėlyna Ochilo kalnų virtine. 
Atidžiai apžiūrėjęs gamtovaizdį, jaunasis Mak Grego- 
ras man pareiškė, kad dabar aš turįs nusileisti į milicijos 
kareivių stovyklą ir pasikalbėti, kaip man yra pavesta, 
šu jų .vadu; paskui, grėsmingai mostelėjęs, jis pridūrė, 
kad nepraneščiau priešui, kas mane palydėjo į šią vietą 
ir kur esu atsiskyręs su savo palydovais. Išklausęs pamo- 
kymų, aš nusileidau į kariuomenės stovyklą, lydimas 
Endraus Ferservio. Išsaugojęs iš savo angliškų drabu- 
žių tik kelnes ir kojines, vienplaukis, plikomis blauz- 
domis, apsiavęs brogais, Kuriuos iš gailesčio jam buvo 
padovanojęs Dugalas, užsimetęs ant pečių sudriskusį pledą 
vietoj marškinių ir liemenės, nelaimingasis mano tarnas 
buvo panašus į beprotį, pabėgusį iš škotiško Bedlamo!““, 
Mums netoli tenuėjus, mus pastebėjo vienas sargybinis, 
kuris pasuko mūsų link, nutaikė karabiną ir įsakė ne- 
judėti iš vietos. Aš paklausiau ir raiteliui prijojus prie 
manęs paprašiau nuvesti pas vadą. Tučtuojau buvau pa- 
lydėtas pas karininkus, kurie sėdėjo ant žolės ir, matyt, 
sudarė palydą prie vieno iš jų, turinčio aukštesnį rangą. 
Jis buvo užsidėjęs gludinto plieno kirasą, o ant jos matėsi 
senovinio Kardažolės ordino!“" ženklai. Mano bičiulis 
Garschatachinas ir daug kitų džentelmenų, kurių vieni 
buvo su mundurais, kiti su civiliais drabužiais, tačiau visi 
ginkluoti ir su palydomis, atrodo, klausė šio aukšto asmens 
įsakymų. Keletas tarnų puošniomis Kvrėjomis — matyt, jo 
šeimynykščiai — stovėjo čia pat, pasirengę patarnauti. 
Pareiškęs gilią savo pagarbą didikui, atsižvelgdamas į 
jo rangą, pranešiau jam, kad nenoromis man tekę būti 
liudininku,. kai karaliaus kareiviai pralaimėję mūšį su 
kalniečiais Loch Ardo tarpeklyje (man pasakė, kad taip 
vadinasi ta vieta, kur buvo paimtas į nelaisvę kapitonas 
Torntonas), ir kad nugalėtojai grasiną žiauriomis bausmė- 
mis tiems, kurie patekę į jų rankas, ir visai Žemutinei 
Škotijai, jeigu jų vadas, rytą paimtas į nelaisvę, nebūsiąs 
paleistas nepaliestas. Hercogas (nes tasai, į kurį aš krei- 
piausi, turėjo hercogo titulą) išklausė mane visiškai ramiai 
9 Bedlamas — beprotnamis Londone. 
97 Kardažolė— tautinė Škotijos emblema; -Kardažolės ordi- 


nas — vienas seniausių jos riterių ordinų. 

ir atsakė, jog labai apgailestaująs, kad reikia pasmerkti 
nelaiminguosius džentelmenus žiauriam susidorojimui, 
jiems patekus į barbarų rankas, tačiau .būtų neprotinga. ti- 
kėtis, kad jis paleisiąs svarbiausią visų šių siautėjimų 
ir savavaliavimų kaltininką ir tuo. paskatinsiąs nežabotą 
jo pasekėjų įžūlumą. 

— Galite grįžti pas tuos, kurie jus atsiuntė, — toliau 
kalbėjo jis,— ir jiems pranešti, kad Rob Rojui Kemp- 
belui, kurį jie vadina Mak Gregoru, man įsakius, auš- 
tant būtinai-bus įvykdyta mirties bausmė, kaip nusikaltė- 
liui, paimtam su ginklų rankoje ir tūkstančiu piktadarybių 
nusipelniusiam mirties; kad aš teisingai būčiau laikomas 
nevertuų savo titulo ir aukštų pareigų, jeigu pasielgčiau 
kitaip; kad aš rasiu būdą apginti šalį nuo įžūlių jų gra- 
sinimų ir kad jiems palietus nors plauką nelaimingie- 
siems džentelmenams, kurie atsitiktinai pateko į jų rankas, 
aš negailestingiausiai atkeršysiu — jų tarpeklių akmenys 
šimtą metų vaitos nuo mano keršto! 

Aš nužemintai paprašiau leidimo, atidėti man pavestą 
garbingą misiją ir ėmiau kalbėti apie aiškų pavojų, su- 
sijusį su ja, bet ' kilnusis vadas pasakė, kad jeigu 
taip yra, aš galįs pasiųsti savo tarną. 

—- Nebent pats velnias įlįstų į mano kojas! — sušuko 
Endrius, nėsivaržydamas aukštų asmenų ir neleisdamas 
man pačiam atsakyti. — Nebent pats velnias įlįstų į mano 
kojas, — kitaip aš nežengsiu nė žingsnio. Ar tik ponai 
nemano, kad aš atsargoje turiu antrą koserę, jeigu taip at- 
sitiktų, kad -Džonas Kalnietis brūkšteltų peiliu man per 
šitąją gerklę? Arba kad aš galiu pasinerti ežere prie 
vieno kranto. ir išplaukti prie kito tarsi laukinė antis? 
Na jau ne! Kiekvienas: už save, o Dievas už visus! Tegu 
žmonės patys rūpinasi savimi bei saviškiais ir tegu patys 
atlieka, ką sumano — nėra ko siuntinėti Endrų! Rob Rojus 
niekuomet nebuvo arti priėjęs prie Dripdeilio, niekuomet 
nevogė nei kriaušių, nei Obuolių nei iš manęs, . nei iš 
mano giminaičių. 

Vargais negalais sustabdęs savo tarno plepumą, aš 
priminiau hercogui, kokiame dideliame pavojuje yra at- 
sidūręs kapitonas Torntonas ir misteris Džarvis; pasakiau, 
jog esu pasiruošęs perduoti hercogo sąlygas priešingai 
pusei, bet tegu jis sušvelnina jas tiek, kad būtų vilties 
išgelbėti belaisvių gyvybę. Aš jį užtikrinau, kad jei ga- 

lėsiu būti naudingas, pavojus manęs nesustabdys, tačiau 
po viso to, ką teko matyti savo akimis, man neliko jokių 
abejonių, kad belaisviai bus tučtuojau nužudyti, vos plė- 
šikų vadui jis įvykdys mirties bausmę. 

Hercogui mano žodžiai aiškiai padarė įspūdį. Sunkus 
atvejis, tarė hercogas, ir jis tai suprantąs, bet savo kraštui 
jis turįs svarbesnę pareigą, kurios neįvykdyti negalima; 
Rob Rojus privalo mirti. 

Prisipažinsiu, kad aš susijaudinęs išklausiau mirties 
nuosprendžio grėsmę gerajam savo pažįstamam, misteriui 
Kempbelui, kuris tiek kartų buvo parodęs man savo pa- 
lankumą. Ir šitai jaučiau ne tik aš vienas, nes daugelis 
hercogo artimųjų išdrįso užtarti teisiamąjį. 

— Būtų protingiau, — kalbėjo jie, — nugabenti jį į Stir- 
lingo pilį ir laikyti ten griežtai saugojamą kaip įkaitą 
ir, tuo nuraminus jo. gaują, pasistengti ją likviduoti. La- 
bai gaila būtų palikti šalį niokoti tiems plėšikams, nes 
dabar, prasidėjus ilgoms naktims, bus labai sunku. tai 
sutrukdyti; sargybų visur neišstatysi, "o kalniečiai visuo- 
met mokės išsirinkti neapsaugotą punktą. 

Kiti dar pridėjo, kad būtų per daug žiauru palikti 
nelaiminguosius belaisvius jų likimui, nes nėra abejonės, 
kad keršto įkarštyje grasinimas juos nužudytį bus tuojau 
įvykdytas. - 

Pasikliaudamas didiko riteriškumu, Garschatachinas 
išdrįso pasakyti jam dar daugiau, nors ir žinojo, kad 
hercogas turi ypatingų priežasčių neapkęsti belaisvio. 

— Iš tikrųjų, —'tarė jis — Rob Rojus yra neparankus 
kaimynas Žemumai ir, žinoma, teikia daug rūpėsčių jo 
išplėtė, kaip niekas kitas mūsų laikais, tačiau. jis turi 
galvą ant pečių, ir jį dar galima kaip nors atvesti į protą, 
bet jo žmona ir sūnūs — tikri velniai, kurie nežino nei 
baimės, nei pasigailėjimo ir vadovaudami pašėlusiems jo 
galvažudžiams taps kraštui tikru maru — baisesniu ne- 
gandu negu buvo kada nors pats Rob Rojus. 

— Nesąmonė! — pertarė jį hercogas.— Juk tiktai pro- 
tas bei vikrumas ir leido šitam apsukruoliui taip ilgai 
siautėti; eilinis Škotijos plėšikas seniai būtų buvęs pakar- 
tas, nepasišvaistęs laisvėje nė tiek savaičių, kiek metų pui- 
kiausiai laikosi Robas. Jo gauja be paties vado neilgai 
mums įkyrės — pagyvens ne ilgiau kaip neprotinga vap- 

sva: įgylė kartą, ir čia pat sutraiškoma. 

„Bet Garschatachiną ne. taip lengvą buvo nutildyti. 
“— Visi žino, milorde hercoge,— atsikirto jis, — kad aš 

nelabai mėgstu Robą, kaip ir jis mane; jis dukait ištuš- 

tino mano tvartus ir ne vieną kartą išsivarė mano nuomi- 

ninkų gyvulius; vis dėlto... 

— „Vis dėlto, Garschatachinai,— reikšmingai šypsoda- 
masis tarė hercogas, — jūs, man' rodos, linkęs manyti, 
kad šitoks nesiskaitymas yra atleistinas jūsų bičiulių drau- 
gui— o Robas anaiptol nelaikomas majoro Galbreito už- 
jūrio draugų priešu. 

SE Jeigu ir šitaip "būtų, mMilorde,— tarė Garschatachi- 
nas tuo pačiu juokaujamu tonu,— tai dar ne pats blogiau- 
sias dalykas, kurį esu apie jį girdėjęs. Tačiau ar ne 
metas būtų mums iš klanų išgirsti gerų naujienų, kurių 
mes taip ilgai laukiame? Tikėsimės, kad jie išlaikys mums 
duotą kalniečių žodį... bet aš juos seniai pažįstu; ang- 
liškieji botfortai nė pora škotiškiesiems truzams. 

— Niekuomet nepatikėsiu,— tarė  hercogas.— Tie 
džentelmenai žinomi kaip garbingi žmonės, ir aš nemanau, 
kad jie sulaužytų žodį ir neatvyktų. Pasiųskite dar du 
raitelius sutikti mūsų draugų. Kol jie atvyks, mums nėra 
ko nė galvoti apie šturmavimą to tarpeklio, kur kapi- 
tonas Torntonas leidosi užklumpamas iš netyčių ir kur, 
kiek man.žinoma, dešimt pėstininkų gali laikytis prieš 
geriausią Europoje raitelių pulką. O kol kas pasirūpin- 
kite, kad būtų pavalgydinti žmonės. 

Šis patvarkymas lietė ir mane — ir labai laiku, nes 
aš nieko nebuvau turėjęs burnoje nuo vakarykščios Aber- 
foile greitomis paruoštos vakarienės. Pasiųstieji žvalgai 
grįžo, tačiau nepranešė jokių žinių apie pagalbinius būrius, 
ir saulė jau krypo vakarop, kai pagaliau atvyko kal- 
nietis, priklausąs-tiems klanams, iš kurių buvo laukiama 
pagalbos, ir ceremoningai nusilenkęs padavė hercogui 
laišką. 

— Tėgi aš pavirsiu klareto statine,— tarė Garschata- 
chinas,— jeigu tai ne malonus pranešimas, kad prakeik- 
tieji kalniečiai, kuriuos mes atitempėme čionai po tokių 
vargų ir kankynių, sumanė grįžti namo ir siūlo mums 
susitvarkyti reikaliukus, kaip patys pajėgiame! 

— Taipir yra, džentelmenai, — paraudęs iš pykčio, tarė 
hercogas, kai perskaitė laišką, parašytą ant nešvaraus 

popieriaus skiautelės, nors adresas buvo užrašytas pagal 
visas taisykles: „Šviesiausiajam ir Galingajam Valdovui, 
Hercogui, į jo paties didžiai gerbiamas rankas...“ ir taip 
toliau, ir taip toliau.— Mūsų sąjungininkai atsimetė nuo 
mūsų, džentelmenai, ir sudarė su priešu separatinę taiką. 

— Toks jau visų sąjungų likimas, — tarė Garschatachi- 
nas.— Olandai būtų: pasielgę su mumis lygiai taip pat, 
jeigu mes nebūtume greičiau už juos tai padarę Ut- 
rechte!““ 

— Jū ūs linksmai nusiteikęs, sere,— tarė hercogas, ir su- 
raukti antakiai rodė, kaip mažai tepatiko jam majoro 
juokavimas.— Tačiau mūsų reikalai pakrypo dabar į rim- 
tąją pusę. Aš manau, kad nė vienas džentelmenų nepri- 
tars dabar mūsų mėginimui žygiuoti toliau į šalies gilumą, 
nepadedant draugiškiems klanams arba pėstininkams iš 
Inversneido? 

Visi iki vieno patvirtino, kad toks mėginimas būtų 
tikra beprotystė. 

— Ir nelabai būtų išmintinga — kalbėjo toliau herco- 
gas, — pasilikti čia, vietoje, gresiant pavojui naktį būti už- 
pultiems. Todėl aš siūlau, pasitraukus iš“ čia, „apsistoti 
Duchrėjaus ar Gartartano pilaitėse ir be perstogės. budriai 
einant sargybą palaukti iki ryto. Bet prieš mums išsis- 
kirstant, aš iškvosiu Rob Rojų jums visiems matant; tegu 
jūsų pačių akys ir jūsų ausys įsitikina, kaip neprotinga 
būtų leisti šiam galvažudžiui ir toliau savavaliauti. | 

Jisai davė atitinkamus įsakymus, ir sargyba atvedė 
belaisvį. Jo rankos ligi alkūnių buvo suveržtos draugėn 
“r pritrauktos prie liemens balno diržu, sukabintu už nu- 
garos sagtimi. Du kapralai laikė jį iš dešinės ir iš kairės 
pusės, ir, kad: būtų saugiau, dvi kareivių gretos su užtai- 
sytais karabinais bei užmautais ant jų durtuvais lydėjo 
iš paskos. 

Pirmą kartą aš š pamačiau šį žmogų su tautiniais drabu- 
žiais, kurie pabrėžė ypatingą jo išvaizdą. Ugninių plaukų 
kupeta, kuri: jam dėvint miestiečio drabužius būdavo be- 
veik uždengta skrybėlės ir peruko, dabar kyšojo iš po 
škotiškos ; kepuraitės, baSPBAS pravardę . „Rojus „ku- 


1988 Per karą dėl Ispanijos savėldžjiūko: kuris baigėsi Utrechto taika 
1713 metais, tarp Anglijos ir Niderlandų — sąjungininkų, ans 
prieš: R ir Ispaniją, buvo rimtų REBASDIŲ, 

ria jis daugiausia buvo žinomas Žemutinėje Škotijoje ir 
atsimenamas iki šiol. Pravardę patvirtino ir jo kojos, 
kurias nuo sijono apačios iki kojinių kalniečiai visuomet 
palieka plikas: jos buvo apžėlusios trumpais tankiais ug- 
niniais plaukais, ypač per kelius, panėšėdamos tuo, ir 
taip pat stipriais galingais savo raumenimis-į žalo Ško- 
tijos jaučio staibius. Iš viso, ar dėl to, kad pasikeitė 
jo drabužiai, ar gal dėl to, kad sužinojau tikrąjį baisų 
jo vardą, jis mano akims pasirodė kur kas labiau laukinis 
ir nepaprastas negu pirmiau — aš net vos atpažinau seną 
savo pažįstamą. 

Rob Rojus laikėsi drąsiai, laisvai (kiek jam "leido jo 
linktelėjo Garschatachinui bei kitiems ir šiek tiek nustebo, 
pamatęs šioje draugijoje mane. 

- — Seniai mes besimatėme, misteri Kempbelai,— tarė 
hercogas. 

„ — Taip, milorde; man būtų buvę patogiau su jumis pa- 
simatyti tokiu laiku (jis žvilgsniu parodė į suveržtas 
savo rankas), kai mano padėtis būtų leidusi geriau iš- 
reikšti savo pagarbą jūsų šviesybei; bet proga dar pasi- 
taikys. 

— Kitos progos jums nebebus, misteri Kempbelai, — 
atsakė hercogas, — nes greitai artėja valanda, kai jūs turė- 
site duoti paskutinę visų savo žemiškųjų darbų ataskai- 
tą. Aš tai sakau, ne norėdamas iš jūsų pasityčioti pasku- 
tinę nevilties valandą, bet jūs turite žinoti, kad artinatės 
į savo gyvenimo kelio pabaigą. Neneigsiu, kad kartais jūs 
padarydavote mažiau eibių, negu kad būtų. jų iškrėtę kiti, 
besiverčią tuo pačiu nelemtu amatu, ir kad jumyse kar- 
tais pasireikšdavo gabumo žymių ir jūs netgi nestokoja- 
te gerų palinkimų, kurie leidžia tikėtis iš jūsų ko ge- 
resnio. Bet jūs pats žinote, kaip ilgai buvote pabaisa tai- 
kiems savo kaimynams ir kokiais plėšikiškais veiksmais 
stiprinote ir plėtėte neteisėtą savo valdžią. Trumpai: jūs 
žinote, kad nusipelnėte mirties, ir turite jai pasirengti. 

— Milorde,— tarė Rob Rojus, — nors aš ir galėčiau su- 
versti kaltę dėl savo nelaimių jūsų šviesybei, bet niekuo- 
met nepasakysiu, kad jūs pats apgalvotai ir sąmoningai 
buvote jų kaltininkas. Jeigu aš taip būčiau galvojęs, 
jūs nesipuikuotumėte šiandien, būdamas mano teisėju; tris 
kartus jūs buvote nuo manęs per šūvį, kai galvojote tik 

apie elnią, o reta kas tėra matęs, kad aš prašaučiau pro 
šalį. Bet tuos, kurie piktnaudžiavo palankia jūsų šviesybės 
klausa ir kurstė jus prieš žmogų, buvusį kadaise tokį 
pat ramų šios šalies gyventoją kaip ir bet kuris kitas, 
tuos, kurie prisidengę jūsų vardu privedė mane.iki kfaštu- 
tinybės, — su tais aš atsiskaitydavau po truputį ir nepai- 
sydamas to, ką dabar pasakė jūsų šviesybė, tikiuosi 
atsilyginti pilnutinai. . 

— Žinau, — tarė hercogas, užsidegdamas :pykčiu,— 
kad jūs esate paskutinis užkietėjęs niekšas, kuris tesi žodį, 
kai prisiekia įvykdysiąs blogą darbą, bet aš imsiuos prie- 
monių ir sukliudysiu jums tai padaryti. Jūs neturite E ų 
priešų, tik savo paties piktadarybes. 

* — Jeigu mano vardas būtų Grehemas, o ne Kempbelas, 
aš tikriausiai mažiau apie jas girdėčiau,— su atkakliu ryž- 
tingumu atsakė Rob Rojus. 

— Jūs gerai padarytumėte, sere,— tarė hercogas,— 
įspėdamas savo žmoną, savo artimuosius ir šalininkus, 
kad jie atsargiau elgtųsi su džentelmenais, kurie dabar yra 
patekę jiems į rankas, nes aš dešimteriopai nubausių 
juos, jūsų giminaičius ir bendražygius, už menkiausią 
žalą, kuri bus padaryta ištikimiesiems jo didenybės val- 
diniams. 

——- Milorde,— atsakė Rob Rojus, — nė vienas iš mano 
priešų neapkaltins manęs kraujo troškimu; ir jeigu būčiau 
dabar tarp savųjų, tai valdyčiau keturis penkis šimtus 
laukinių kalniečių taip lengvai, kaip jūsų šviesybė šiuos 
devynis ar dešimt liokajų bei žygūnų. Bet jeigu jūs ke- 
tinate šeimai atimti jos galvą, pasiruoškite, kad šios šeimos 
nariai ims veikti kaip išmanydami. Tačiau kas beatsi- 
tiktų, tenai, tarp belaisvių, yra vienas garbingas žmogus, 
mano giminaitis, ir jis neturi nukentėti. Ar yra čia kas 
nors, sutinkąs pasitarnauti Mak Gregorui? Jis atsimokės 
už tai, nors dabar jo rankos ir surištos. 

Kalnietis, atnešęs hercogui laišką, atsiliepė: 

— Aš įvykdysiu jūsų valią, Mak Gregorai; ir dėl to. 
grįšiu į kalnus. 

Jis priėjo ir išklausė, ką belaisvis norėjo pranešti 
žmonai; to pranešimo prasmės nesupratau, nes jis buvo 
pasakytas gėlų -kalba, bet aš neabejoju, kad jis užtik- 
Tino saugumą misteriui Džarviui. 

— Ar girdite, koks akiplėšiškumas? — tarė herco- 

gas:— Šis žmogus atvirai prisiima pasiuntinio vaidmenį! 
Jis elgiasi panašiai kaip jo šeimininkai, kurie patys pak- 
vietė mus bendrai veikti prieš-šiuos plėšikus ir nutraukė 
sąjungą, vos tiktai Mak Gregorai sutiko jiems užleisti 
Balkviderio kraštą, dėl kurio jie ilgą laiką IiVišcijosis 


p “Ir pledai, ir tartanai slepia vien klastas, 
„Ir kaip chameleonai keičia jie spalvas. 

„ — "Didysis jūsų protėvis niekuomet taip nekalbėdavo, 
milorde,— įsiterpė majoras Galbreitas.— Ir leiskite jums 
pagarbiai“ priminti, jūsų šviesybe, jūs niekuomet nebūtu- 
mėte turėjęs progos šitai pasakyti, jeigu teisingumo bū- 
tumėt ieškojęs iš pat pradžių... Grąžinkite. doram žmogui 
pavogtą kumelė; tegu kiekvieno galva nešioja savo kepu- 
rę — ir Lenokse savaime bus tvarka. | Ž 3 

— Tyliau, tyliau, Garschatachinai! — tarė hercogas.— 
Šitaip šnekėti bet kam yra labai pavojinga, o tuo labiau 
man, bet jūs, man. rodos, įsivaizduojate esąs privile- 
gijuotas asmuo. Prašau žygiuoti su savo daliniu į Gar- 
tartaną; aš pats žiūrėsiu, kad belaisvis būtų nugabentas 
į Duchrėjų, if rytoj jums atsiųsiu savo paliepimus. Ir 
teikitės nepaleisti į namųs nė vieno savo kareivio. 

.— Na, prasideda: čia įsakymas, čia kontraįsakymas,— 
iškošė pro dantis Garschatachinas:— Bet kantrybės, mano 
drauge, kantrybės! Ateis diena, ir mes sulošime žaidimą 
„Keiskitės vietomis“, — leiskite tik sugrįžti karaliui. 

Du raitelių būriai išsirikiavo ir pasiruošė žygiuoti, 
skubėdami dar. šu švieša nuvykti į naktinius būstus. Aš 
gavau greičiau įsakymą negu pakvietimą prisidėti prie 
būrio, ir nors niekas manęs nelaikė belaisviu, pastebėjau, 
kad vis dėlto buvau įtariamas. Iš tikrųjų laikai buvo pavo- 
jingi. Jakobitų ir hanoveriškių nesantaika, draskanti šalį, 
ir nuolatiniai Aukštutinės bei Žemutinės Škotijos gyven- 
tojų ginčai bei vaidai, nekalbant jau apie amžiną neiš- 
sprendžiamą kivirčą, kuris skyrė vieną nuo kitos įtakin- 
gąsias Škotijos šeimas, — šitai vertė visus būti labai įtarius, 
ir vienišas, be globos, svetimšalis savo kelionės metu 
beveik neišvengiamai turėjo. susidurti su kokiais nors ne: 
malonumais. 2 

“ Tačiau aš susitaikiau su savo dalia“ S didainasis: kad 
gal man pavyks gauti iš nelaisvėn patekusio plėšiko kokių 

nors žinių apie Rešlį ir jo intrigas. Bet teisingumas rei- 
kalauja pridėti, kad aš vadovavausi ne vien tik egois- 
tiškomis mintimis, — keisto mano pažįstamojo likimas man 
taip labai rūpėjo, kad aš visa širdimi norėjau jam pa- 
dėti ir padaryti paslaugas, kokių galės jam prireikti da- 
bartinėje nelemtoje būklėje ir kokias bus įmanoma 
suteikti. | 


XXXIII SKYRIUS 


Vos nusviedė raiščius bėglys, 
Paniro nelauktai, 

Vos išplaukė į krantą jis — 
Sumirgo jo kulnai. 


. Gilis.: Morisas!*? 


:Aidas uolose ir daubose iš dviejų pusių atsiliepė į kava- 
lerijos trimitus, kai jinai, išsirikiavusi dviem būriais, lėta 
risčia leidosi slėniu. Majoro Galbreito vadovaujamas būrys 
greitai ėmė suktis dešinėn ir persikėlė per Fortą, norėda- 
mas ligi nakties pasiekti. nurodytus jam būstus, — kiek man 
buvo žinoma, netoli esančioje senovinėje pilyje. Kel- 
damiesi per upę, raiteliai atrodė labai gražiai; tačiau ne- 
trukus jie išnyko iš akių, ėmę kilti priešingoje pusėje į 
mišku apaugusį krantą. 

Mes tęsėme savo žygį gana tvarkinga rikiuote. Norėda- 
mas labiau užtikrinti belaisvio apsaugą, hercogas įsakė 
jį pasodinti ant arklio už vieno savo asmens sargybinio 
nugaros (jis vadinosi, kaip vėliau sužinojau, Evanas iš 
Briglendzo) — augaločiausio ir stipriausio žmogaus bū- 
ryje. Balno diržas, kuris juosė abu raitelius, buvo susegtas 
ant milžino. krūtinės, todėl Robui buvo neįmanoma išsi- 
laisvinti nuo savo sargo. Aš gavau įsakymą laikytis greta 
jų ir dėl to buvau pasodintas ant pulko arklio. Kareiviai 
mus supo taip glaudžiai, kiek leido kelio plotis, ir nuolat 
vienoje ar kitoje mūsų pusEje jojo vienas, o kartais ir du 


9 Gilis Morisas — škotiškos baladės herojus, kilniaširdis 
plėšikas, kurio vardu pavadinta ir pati baladė. 

raiteliai su pistoletais rankose. Endrui Ferserviui, pasodin- 
tam ant kalnų ponio, kažkieno kažkur sučiupto, Auvo leista 
joti tarp kitų tarnų, kurių nemaža grupė sekė paskui būrį, 
betgi neįsiterpdama į bendrą apmokytų karių rikiuotę. 

Taip mes jojome geroką galą, iki atvykome į vietą, 
kur mums reikėjo bristi per upę. Kadangi Fortas išteka 
iš ežero, tai jis yra gilokas netgi ten, kur visai nep- 
latus; norint perbristi, reikėjo nusileisti uolėtų, stačiu taku 
siaurame tarpeklyje, kur greta vienas kito negalėio pra- 
joti nė du raiteliai. Kadangi nedidelio mūšų būrio arier- 
gardui ir centrui teko stabtelėti ant aukšto kranto, kol 
vienas paskui kitą leidosi į tarpeklį avangardo raiteliai, 
kaip paprastai būna tokiais atvejais, susidarė geroka gai- 
šatis ir net šiokia tokia maišatis; keletas raitelių, kurie 
nepriklausė nuolatinei eskadrono sudėčiai, nekreipdami 
dėmesio į gretas, puolė brastos link ir sukėlė netvarką 
taip pat milicijos eilėse, nors toji gana gerai buvo :iš- 
mokyta rikiuotės. 

Tada, suspaustas kamšatyje ant stataus kranto, aš iš- 
girdau, kaip Rob Rojus pašnibždėjo žmogui, už Kuo 
nugaros buvo pasodintas: 

— Tavo'tėvas, Evanai, niekuomet nebūtų tempęs seno 
savo draugo kaip veršio į skerdyklą, nors ir visi krikš- 
čioniškosios žemės hercogai būtų jam davę tokį įsa- 
kymą. 

Evanas nieko neatsakė, tik gūžtelėjo pečiais, lyg saky- 
damas, kad tai, ką jis darąs, nepriklausą nuo jo valios. 

— Kai Mak Gregorai nusileis į slėnį ir. tu pamatysi 
tuščius žardžius, kraują ant židinio akmenų ir ugnį, lieps- 
nojančią namo gegnėse,— tada tu gal suprasi, Evanai, kad 
jei klanui tebevadovautų tavo bičiulis Robas, tau būtų 
išlikę viskas, dėl ko tau taip gels širdį. 

Evanas iš Briglendzo vėl gūžtelėjo pečiais ir suvaitojo, 
bet nepratarė nė žodžio. . 

— Skaudu' pagalvoti,-- vėl prabilo Robas, taip tyliai 
šnibždėdamas gudrius savo priekaištus Evanui į ausį, kad 
jų negalėjo išgirsti niekas, išskyrus mane; o aš jokiu 
būdu nebūčiau palaikęs savo priederme sutrukdyti jam 
pabėgti, — skaudu pagalvoti, kad Evanui iš Briglendzo, 
kuriam Robas Mak. Gregoras ne kartą yra pagelbėjęs 
ranka, kalaviju ir pinigine, piktas oraus didiko žvilgs- 
nis reiškia daugiau negu draugo gyvybė. Į 

Buvo matyti, kad Evanas smarkiai susijaudinęs, bet 
tyli. Nuo kito kranto pasigirdo hercogo šūksnis: „Ga- 
benkite belaisvį“. 

Evanui paraginus arklį, aš vos spėjau išgirsti šnibž- 
desį: „Tu svarstai, ar vertas Mak Gregoro kraujas pert- 
rūkusio diržo? Bet tau už jį teks duoti ataskaitą ir šiame, 
ir. aname pasaulyje“, —ir jų abiejų arklys skubiai pra- 
žengė pro mane, paskui veržliai puolė pirmyn ir. pūkštė- 
lėjo į vandenį. 

— Palaukitė, sere, palaukite, — tarė man vienas kava- 
leristas, kai norėjau sekti paskui juos, ir keletas raitelių, 
atstūmę mane, šoko į upės brastą. 

Aš mačiau, kaip hercogas anapus upės, blėstant dienos 
šviesai, rikiavo savo būrį, nes raiteliai, upės srovės neša- 
mi, lipo į krantą padrikai — vieni aukščiau, kiti žemiau. 
Kai daugelis jau buvo spėję perbrišti, kai kiti dar tebe- 
kovojo su tėkme, o likusieji tik“ ruošėsi bristi į upę, 
aš, ūmai tykštelėjus vandeniui, supratau, kad Mak Gregoro 
gražbylystė nenuėjo veltui ir Evanas ryžosi suteikti jam 
laisvę bei „galimybę ginti savo gyvybę. Hercogas taip pat 
išgirdo šį garsą ir tuoj suprato, ką jis reiškia, 

— „Šunie,— šūktelėjo jis Evanui, kai tas išlipo į kran- 
tą — Kur tavo belaisvisė 

„Ir neklausydamas pasiteisinimų; kuriuos užsikirsdamas 
murmėjo įbaugintas vasalas, jis šovė jam į galvą — Neži- 
nau, pataikęs ar ne — ir sušuko: 

— Džentelmenai! Išsisklaidykite į visas puses ir -su- 
raskite niekšą. Šimtas ginėjų tam, kas sugaus Rob Rojų! 

Viskas akimirką sujudo, sukruto. Rob Rojus, išsilaisvi- 
nęs nuo raiščių, — be abėjonės dėl to, kad Evanas atsegė 
diržo sagtį, nuslydo nuo arklio nugaros ir nėręs į vandenį 
pralindo kairėje pro plaukusio arklio papilvę. Bet kadangi 
jis turėjo vieną akimirką išplaukti į paviršių ir vėl įk- 
vėpti oro, margas jo pledo tartanas patraukė kareivių 
dėmesį; tučtuojau daugelis jų šoko į upę, nė kiek nesirū- 
pindami savo pačių saugumu, verždamiesi, kaip sako ško- 
tai, „per pelkes ir tėkmes',— ir nuplaukė kas raitas, kas 
praradęs arklį ir dabar jau kovodamas dėl savo gyvybės. 
Kiti — mažiau uolūs arba protingesni — puolė visomis 
kryptimis ir abipus upės šuoliavo šen bei ten, žvalgy- 
damiesi vietų, kuriose bėglys būtų -galėjęs išlipti iš van- 
dens. Riksmai ir klykavimai, pagalbos šūksniai iš įvairių 

vietų, kuriose kas matė ar įsivaizdavo matęs kokią nors 
plėšiko drabužio dalį; tankūs, skardūs pistoletų ir karabinų 
šūviai į kiekvieną daiktą, sukėlusį mažiausią įtarimą; dau- 
gybė raitelių, šuoliuojančių aplinkui, šokančių į vandenį 
bei lipančių iš vandens ir užsimojančių ant visko, kas 
tik atkreipdavo jų dėmesį; tuščios karininkų pastangos 
grąžinti šiokią tokią tvarką — visa tai tokiomis šiurpio- 
mis aplinkybėmis ir blausioje rudens sambrėškoje sudarė 
patį nuostabiausią visokiausiais balsais paįvairintą reginį, 
kurį kada nors man buvo tekę matyti. Aš buvau paliktas 
ramiai viską stebėti, nes mūsų kavalkada, išsisklaidžiusi 
į visas puses, puolė persekioti belaisvio, arba nors ste- 
bėti, kaip vyksta gaudymas. Tučtuojau įtariau.— o vėliau 
tikrai sužinojau, — kad daugelis tų, kurie, rodos, uoliausiai 
stengėsi nutykoti ir sugauti bėglį, iš tikrųjų mažiausiai 
norėjo, kad jis būtų sučiuptas, ir tik rėkavo iš visų jėgų, 
didindami bendrą maišatį ir tuo padėdami Rob Rojui 
pabėgti. į į į 

O dingti nebuvo sunku tokiam mitriam plaukikui, jeigu 
jau jam pavyko išsprukti. nuo persekiotojų pirmajame 
vijimosi įkarštyje. Tiesa, kurį laiką kareiviai sekė jam 
įkandin ir iššaudė daug kulkų, kurios pliumpsėjo į vandenį 
visai šalia jo. Ši sčena labai priminė ūdros medžioklę, 
kurią man teko matyti Osbaldistone: ūdra turi kartkartėmis 
iškišti .nosį iš vandens ir iškvėpti bei įkvėpti oro, ir 
tais momentais šunys ją pastebi, bet atsikvėpus ji vėl 
pasineria po vandeniu ir jiems išsprūsta. Tačiau Mak Gre- 
goras pasirodė buklesnis už ūdrą: jis persekiotojams pano- 
sėje, jų visai nepastebėtas, atsipalaidavo nuo pledo ir pa- 
leido jį plaukti pasroviui, o languotas tartanas tučtuojau 
patraukė visų dėmesį; šitai daugelį raitelių nuviliojo klai- 
dingais pėdsakais ir nukreipė nemaža kulkų bei kalavijo 
kirčių nuo tos galvos, kuriai jie buvo skirti. 

Kai tik bėgliui pasisekė dingti kareiviams iš akių, 
surasti jį pasidarė beveik neįmanoma, nes daugelyje vietų 
prie upės prieiti trukdė statūs krantai ir tankiai sužėlę 
alksniai, beržai bei tuopos, kurie nusvirę ties vandeniu 
neleido raiteliui prisiartinti. Neretai atsitikdavo, kad per- 
sekiotojai nepažindavo vienas kito, daugelį jų ištikdavo 
kokia nesėkmė, o užslenkant nakčiai kas valandėlę vis 
mažiau vilties liko įvykdyti uždavinį. Vienus įtraukdavo 
upės sūkurys, ir draugams tekdavo skubėti jų gelbėti, 

kad nenuskęstų; kiti, sužeisti maišatyje kulkos ar špagos 
kirčio, šaukė pagalbos arba grasino atkeršysią, ir kokius 
du kartus panašūs atsitikimai iš tikrųjų sukėlė grum- 
tynes. Pagaliau buvo sutrimituota trauktis, o tai reiškė, 
kad vadas, nors ir kaip jam buvo skaudu, laikinai atsisvei- 
kino su viltimi gauti stambų atlyginimą, taip netikėtai 
išslydusį jam iš rankų, ir: kavaleristai pradėjo iš lėto, 
nenoromis, bardamiesi rinktis į gretas. Aš mačiau tamsius 
jų siluetus besirikiuojant jiems pietiniame krante palei 
upę, kurios gaudus čiurlenimas, dar neseniai nustelbtas 
įnirtingo persekiotojų triukšmo, dabar dusliai aidėjo sumi- 
šai su šiurkščiais, piktais, priekaištingais nusivylusių rai- 
telių balsais. 

Iki šiol aš buvau tik žiūrovas, nors toli gražu neabe- 
jingai stebėjau šią nepaprastą prie upės vykstančią sceną. 
Bet staiga išgirdau šūksnį: 

— O kurgi tas atsibastęs Suglass Tai jis davė. Rob 
Rojui peilį perpjauti diržui. 

— Sukapoti niekšą į gabalėlius! — atsiliepė kažkieno 
balsas. 

— Pragręžti jam kulka makaulę! — tarė kitas. 

—- Suvaryti jam į pašonę tris colius šaltos geležies, — 
sugriaudėjo trečias. 

Ir aš išgirdau nedarnų kanopų kaukšėjimą — keletas 
raitelių šuoliavo šen ir ten, aiškiai pasiruošę įvykdyti 
savo grasinimus. Aš tučtuojau įvertinau padėtį ir nus- 
prendžiau, kad ginkluoti žmonės, nemoką valdyti įsisiautė- 
jusių savo aistrų, tikrų tikriausiai pirma mane nušautų 
arba sukapotų ir tik paskui imtų aiškintis, kiek jų el- 
gesys buvo teisingas. Šitai suvokęs, nušokau nuo arklio 
ir paleidęs jį nėriau į alksnyną, manydamas, kad užeinan- 
čios nakties tamsoje vargu ar jie mane ten besuras. Būda- 
mas netoli hercogo ir galėdamas prašyti jo užtarimo, 
būčiau ir kreipęsis į jį, bet jis jau buvo pradėjęs trauktis, ir 
kairiajame upės krante nemačiau nė vieno ganėtinai aukš- 
to laipsnio karininko, kuris, man pasidavus, būtų galėjęs 
suteikti globą. Antra vertus, pagalvojau aš, tokiomis ap- 
linkybėmis rizikuoti gyvybe anaiptol nebuvo garbės rei- 
kalas. Kai sambrūzdis pamažu nutilo.ir prie mano užuo- 
landos nebesigirdėjo pasagų caksėjimo, visų pirma pano- 
rau surasti hercogo būstinę ir pasiduoti į jo rankas kaip 
ištikimas valdinys, kuriam nėra ko bijoti teisingumo, ir 

kaip svetimšalis, kuris turi visas teisės būti globojamas ir 
vaišingai priimamas. Tuo tiksju išlindau iš savo slėpynės 
ir apsidairiau. = 

Sutemos jau beveik 5565 ištirpusios nakties tamsoje. 
Šioje Forto pakrantėje raitelių matėsi likę labai mažai 
arba visai nė vieno, o tie, kurie jau buvo persigavę per 
upę, seniai nušuoliavo, ir aš tegirdėjau tolimą kanopų 
bildesį ir graudų, pratisą trimitų garsą, kuris aidėjo per 
miškus, šaukdamas atsilikusiuosius. Taigi pasijutau atsidū- 
ręs čia vienas ir gana keblioje padėtyje: neturėjau arklio; 
o smarki upės srovė, suteliuškuota po neseniai joje vyku- 
sio sambrūzdžio, klaidinančioje ir blausioje mėnesienoje 
atrodanti dar drūmstesnė, anaiptol netraukė pėsčio kelei- 
vio, kuris nebuvo pratęs.bristi per upes ir vos ką tik matė, 
kaip raiteliai su tokiu pavojum brido į kitą krantą, kapano- 
josi vandenyje, pasinerdami iki balno lankelių. Pasilik- 
damas šiapus upės, buvau priverstas po visų praėjusios 
dienos ir vakarykštės nakties išgyvenimų praleisti naujai 
užstojančią naktį al fresco““", vieno Škotijos kalno pa- 
šlaitėje. 


Valandėlę galvojęs, sumojau, kad Endrus Ferservis, 
perbridęs per upę su kitais tarnais, be abejo, paseks 
įžūliu savo įpročiu visuomet bruktis į priekį ir būtinai 
patenkins hercogo bei kitų įtakingų asmenų smalsumą ir 
pasakys, kuo aš vardu ir kas esu; vadinasi, norint iš- 
vengti įtarimų, man nebuvo reikalo skubėti į hercogo 
nakties būstinę, rizikuojant nuskęsti upėje arba,— net 
jeigu pavyktų sėkmingai išsikapstyti į krantą, — nepavi- 
jus eskadrono, paklysti ir pagaliau be reikalo būti nu- 
dobtam kurio nors atsilikusio kareivio, kuris galėtų pa- 
galvoti, kad tokiu šauniu žygdarbiu pasiteisins pavėluo- 
tai sugrįžęs. Todėl aš nusprendžiau nukreipti savo žings- 
nius atgal į tą smuklę, kurioje teko praleisti aną naktį. 
Rob Rojaus šalininkų man nebuvo ko bijoti. Dabar jis 
atgavo laisvę, ir-aš neabejojau, jeigu man tektų ir susi- 
tikti ką nors iš jo žmonių, tai pranešęs apie jų vado išsi- 
gelbėjimą būčiau užsitikrinęs saugumą. Be to, sugrįždamas 
aš parodysiu, jog neketinu palikti misterio Džarvio keb- 
lioje būklėje, į- kurią jis pateko daugiausia per mane. 


, 


200 Gryname ore (ital.). 


Ir pagaliau tik šiame krašte aš galėjau tikėtis kai ką 
patirti apie Rešlį ir savo tėvo dokumentus, — o juk to, 
svarbiausia, ir buvo siekta, leidžiantis į šią kelionę sų 
tokia daugybe pavojingų nuotykių. Todėl atsisakiau bet 
kurios minties šiąnakt persigauti per Fortą ir, atgręžęs 
nugarą į Fru brastą, leidausi Aberfoilo kaimelio link. 

Žvarbus vėjas, kartkartėmis leidžiąs save pajusti švil- 
pimu ir šaltu alsavimu, išvaikė debesis, kurie, priešingu 
atveju, būtų prasnaudę iki ryto klonyje, ir, nors nega- 
lėjo galutinai išsklaidyti miglos, ją suskaidė į padrikus, 
pavidalą kėičiančius debesiūkščius, kurie čia tvyrojo ties 
kalnų viršūnėmis, čia tarsi tirštomis ir plačiomis dūmų 
juostomis užgoždavo gilias kiaurymes ten, kur sudėtinės 
uolienos arba brekčijų luitai, kadaise atskilę nuo didžiulių 
masyvų ir smarkiai risdamiesi į slėnį, kiekvienas buvo 
palikęs išraustas griovas, panašias į išdžiūvusių upokšnių 
vagas. Mėnuo, dabar aukštai pakilęs ir linksmai blyk- 
čiojąs šaltame ore, sidabravo upės vingius ir kalnų viršū- 
nes bei skardžius, apdengtus miglos, jo spinduliai, rodos, 
siurbte siurbėsi į balto rūko pluoštus ten, kur jis tvyrojo 
tirštas ir susitelkęs, o lengvesnėms ir skydesnėms miglos 
juostoms teikė kažkokio matinio skaidrumo, koks yra 
ploniausias sidabrinio muslino šydas. Nors ir labai sunki 
buvo mano padėtis, šis romantiškas reginys ir gaivus 
šalto oro dvelkimas kėlė man nuotaiką ir teikė drąsos. No- 
rėjosi sviesti šalin rūpesčius, nepaisyti pavojaus, ir aš ne- 
jučiomis ėmiau švilpauti į taktą savo žingsniams, kuriuos 
dėl šalčio turėjau paspartinti. Ir pajutau, kad stiprėjant 
pasitikėjimui savo jėgomis, drąsai ir sumanumui, gyvy- 
bės pulsas manyje plaka daug išdidžiau ir pilniau. Aš bu- 
vau taip įsigilinęs į savo mintis ir tuos jausmus, kuriuos 
jos žadino, kad neišgirdau mane pasivejant dviejų raite- 
lių, kurie prisiartino prie pat manęs, vienas iš kairės, ki- 
tas iš dešinės, ir kairysis, sulaikęs savo LEB kreipėsi į 
mane angliškai: 

— Ho-ho, bičiuli, kurgi taip vėlai? 

— Vakarieniauti ir nakvoti į Aberfoilą, — atsakiau aš. 

— -Ar kelias laisvas? — paklausė jis tuo pačiu įsakmiu 
tonu. 

— Nežinau,— atsakiau aš.— Pamatysiu, kai nueisiu. 
Vis dėlto, — pridūriau, atsiminęs Moriso likimą, — įeigu 
jūs esate anglai, patariu jums, kol neišaušo, pasukti atgal; 

šiose vietose įvyko šiokių iokių susirėmimų, ir aš manau, 
kad svetimšaliui čia nėra visiškai saugu. 

— Karaliaus kareiviams teko atsitraukti —ar ne 
taip? — buvo atsakymas. - 

— Teko atsitraukti, ir vienas būrys su karininku su- 
muštas ir paimtas į nelaisvę. 

— Ar jūs tikrai žinote? — paklausė raitelis. 

-— Lygiai taip, kaip girdžiu jūsų balsą, — atsakiau.— 
Nenoromis man teko regėti kautynes. 

— Nenoromis? — patikslino klausinėtojas.— Tad jūs 
nedalyvavote jose? 

— Žinoma, ne, — atsakiau aš.— Mane buvo areštavęs 
Karaliaus karininkas. 

— Kuo jūs buvote įtartas? Ir kas jūs toks? Kaip va- 
dinatės? — klausinėjo jis. 

— Iš tikrųjų, sere, nesuprantu, — tariau aš,— kodėl 
turiu atsakyti į šitiek klausimų nepažįstamam žmogui. Aš 
pakankamai suteikiau žinių, painformuodamas jus, į kokią 
pavojingą ir neramią vietovę jūs vykstate. Jeigu nusprę- 
sitė keliauti toliau — jūsų valia, aš neklausiu, kuo jūs 
vardu ir kokių reikalų tenai turite, todėl ir būsiu labai 
dėkingas, jeigu jūs neklausinėsite šito manęs. 

— Misteris Frensis Osbaldistonas,— atsiliepė antrasis 
raitelis, ir jo balso skambesys suvįrpino kiekvieną mano 
nervą, — neturi švilpauti mėgstamų savo melodijų, jeigu 
nori likti neatpažintas. 

Ir Diana Vernon — nes ne kas kitas, o tik jinai, susisu- 
pusi plačiu jojimo apsiaustu, pratarė iš po vauros šiuos 
žodžius, — žaismingai mane mėgdžiodama, sušvilpė antrąją 
mano dainelės dalį. 

— Viešpatie. maloningas! — sušukau aš, tartum per- 
kūno trenktas.— Ar tai jūs, mis Vernon? Tokioje vieto- 
je, tokiu laiku, tokioje maištingoje šalyje, su tokiu... 

— Su tokiu vyrišku apsiaustu, jūs norite pasakyti? Bet 
ką padarysi? Neprilygstamo kapralo Nimo“' filosofija 
pasirodo visų išmintingiausia: „Kaip galima, taip ir rei- 
kia“,-- pauca verba?" 

Kol jinai šitaip kalbėjo, aš stengiausi itin šviesioje mė- 


2! Nimas— Šekspyro „Henriko V" personažas. 
202 Pažodžiui: nedaug žodžių (lot) — tai yra nedaugėliu žodžių pa- 
sakyta viskas, kas buvo reikalinga. 

nesienoje įžiūrėti, kaip atrodo jos palydovas; nesunku su- 
prasti, kad sutikęs tokioje nuošalioje vietoje mis Vernon, 
lydimą tokioje pavojingoje kelionėje tik vieno džentel- 
meno, negalėjau neužsidegti pavydu ir nenustebti. Raite- 
lis kalbėjo ne žemu, melodingu Rešlio balsu — jo tembras 
buvo aukštesnis ir skambėjo įsakmiau; be to, jis net sėdė- 
damas balne buvo žymiai aukštesnis negu tas, kurio aš la- 
biausiai neapkenčiau ir privengiau. Savo kreipimusi ne- 
pažįstamasis taip pat man nepriminė nė vieno iš kitų mano 
pusbrolių, — jis kalbėjo tuo neapčiuopiamu tonu, ta ypa- 
tinga maniera, iš kurios, vos išgirdus keletą pirmųjų žo- 
džių, galima pažinti protingą ir išauklėtą Žmogų. 

Bet nepažįstamasis, sukėlęs man nerimo, atrodė, no- 
rėjo išvengti smalsių mano žvilgsnių. 

— Diana,— tarė jis švelniai ir įsakmiai,— perduok 
savo pusbroliui jo nuosavybę, ir negaiškime laiko. 

Tuo tarpu mis Vernon išsitraukė nedidelį paketą ir pa- 
silenkusi prie manęs nuo balno pasakė tokiu tonu, kuria- 
me pastanga kalbėti jai įprasta žaisminga lengva maniera 
kovojo su gilesniu ir rimtesniu jausmu: 

— Matote, brangusis pusbroli, aš esu gimusi būti jūsų 
angelu sargu. Rešlis buvo priverstas grąžinti savo grobį, 
ir jei praeitą naktį, kaip ketinome, būtume atvykę į jūsų 
paminėtą Aberfoilo kaimą, aš būčiau radusi kokį nors Ško- 
tijos silfą““?, kuris jums ant sparnų būtų atnešęs šį komer- 
cinio turto laidą: Bet man kelią buvo pastoję milžinai ir 
slibinai, o mūsų dienomis keliaują riteriai ir mergelės, 
nors ir būdami narsūs, neturi, kaip senovėje, be reikalo 
veltis į pavojų. O jūs, mielas pusbroli, rodos, kaip tik į tai 
veržiatės. 

— Diana, — tarė jos palydovas, — leisk man tau dar 
kartą priminti, kad metas jau vėlyvas, o mums dar toli iki 
namų. Ė 

— Tuojau, sere, tuojau. Atsiminkite, — pridūrė ji at- 
sidusdama,— kaip neseniai aš tepriklausau ne nuo savo 
valios... Aš dar neperdaviau pusbroliui paketo... ir neatsi- 
sveikinau su juo... amžinai... Taip, Frenkai,— tarė ji, — 
amžinai! Bedugnė skiria mus — pragaištinga bedugnė! Jūs 
neturite mūsų sekti ten, kur mes vykstame; jūs neturite 


0 Silfas— keltų mitologijoje fantastinė būtybė, įkūnijanti oro 

prisidėti prie to, ką mes darome. Likite sveikas! Būkite lai- 
mingas! 

Kai jinai dar žemiau pasilenkė balne nuo škotiško savo 
ponio, jos veidas — gal ir ne visai netyčiomis — prisilietė 
manojo. Jinai suspaudė man ranką, ir ašara, suvirpusi 
ant jos blakstienų, nusirito ne ant jos skruosto, bet ant 
manojo. Tai buvo neužmirštama akimirka — neišreiškia- 
mai sielvartinga ir drauge kupina džiaugsmo, kuris didžiai 
ramino ir veikė taip, lyg tučtuojau būtų turėję atsiverti 
visos širdies užtvaros. Bet vis dėlto šitai buvo tik akimirka; 
tuojau pat sutvardžiusi savo jausmą, kuriam nejučiomis 
buvo pasidavusi, Diana Vernon pasakė bendrakeleiviui 
esanti pasiruošusi sekti, ir jiedu, paleidę arklius sparčia 
risčia, nerukus buvo jau toli nuo manęs. 

Dangus regi, tai ne abejingumas įliejo į mano rankas 
ir liežuvį tokio švininio sunkumo, kad aš negalėjau nei 
atsakyti mis Vernon į nedrąsų jos prisilietimą, nei atsiliep- 
ti į jos atsisveikinimo linkėjimus. Nors liežuvis buvo beta- 
riąs žodžius, bet jie, rodos, įstrigo gerklėje, kaip teisiama- 
jam lemtingasis prisipažinimas „kaltas“, kai jis, tardamas 
tą žodį teisme, žino, kad po jo turi sekti mirties nuospren- 
dis. Netikėtas susitikimas ir išsiskyrimo sielvartas mane 
pritrenkė. Apstulbęs stovėjau su paketu rankoje ir žiūrėjau 
raiteliams įkandin, tartum norėdamas suskaičiuoti iš po 
kanopų lekiančias kibirkštis. Aš tebežiūrėjau, kai jų jau 
nebuvo matyti, klausiausi pasagų kaukšėjimo, kai paskuti- 
nis jų atgarsis seniai jau buvo nutilęs mano ausyse. Paga- 
liau ašaros ištryško man iš akių, kurios tartum sustiklėjo iš 
įtempimo ir pastangų matyti tai, ko nėra. Aš mechaniškai 
šluosčiau tas ašaras, vos suvokdamas,. kad jos teka; bet 
jos vis labiau sruvo. Jaučiau, kaip kažkas sugniaužė man 
gerklę ir krūtinę — nelaimingojo Lyro histerica passio?“*; 
ir atsisėdęs pakelėje nebegalėjau sulaikyti raudos — tai 
buvo pirmos ir gailiausios ašaros nuo pat mano vaikystės. 


24 Isteriškas jausmo prasiveržimas (Iot.). 

XXXIV SKYRIUS 


Danglis. Po velnių, man rodos, komentato- 
rių sunkiau suprasti kaip autorių. 


„Kritikas“?9* 


Vos tik davęs valią jausmams, aš tučtuojau susigėdau 
savo silpnumo. Priminiau sau, kad jau kuris laikas, kai Dia- 
nos Vernon paveikslas įsibrovė į mano mintis, stengiausi 
žiūrėti į ją kaip į draugą, kurio laime visuomet rūpinsiuos, 
bet su kuriuo ateityje negalėsiu dažnai bendrauti. Tačiau 
mane apstulbino beveik neslepiamas jos atsisveikinimo 
lipšnumas ir netikėtas romantiškas mūsų susitikimas tokio- 
je vietoje, kur visų mažiausiai galėjau to laukti. Bet aš ati- 
tokau greičiau, negu buvo galima laukti, ir, nesistengdamas 
tiksliai suvokti, kodėl taip atsitiko, leidausi toliau tuo pa- 
čiu keliu, kuriame mane buvo užklupęs tasai keistas ir ne- 
tikėtas regėjimas. 

Juk nenusižengiu, pamaniau, taip jausmingai man pa- 
reikštam draudimui, o tik tęsiu savo kelionę vieninteliu 
laisvu keliu. Jeigu man ir pavyko atgauti tėvo dokumen- 
tus, aš turėjau pareigą dar pasirūpinti savo bičiuliu ško- 
tu, dėl manęs patekusiu bėdon. Ir be viso to — kurgi dar 
galiu rasti prieglaudą nakčiai, jeigu ne Aberfoilo užeigo- 
je? Jiems taip pat teks ten apsinakvoti, nes keleiviams nu- 
varytais arkliais neįmanoma būtų toliau vykti. Ką gi, jei- 
gu taip, mes vėl susitiksime — gal paskutinį kartą; bet aš 
pamatysiu ją, išgirsiu jos balsą... sužinosiu, kas tas laimin- 
gasis, kuris turi valią jai kaip vyras. Sužinosiu, ar negaliu 
kuo nors jai padėti pasitaikančiuose sunkumuose arba 
dar kaip nors išreikšti savo padėką už jos nuoširdumą... 
už nesavanaudišką jos draugystę. 

Šitaip man besvarstant ir visokiausiomis įmanomomis 
dingstimis, kokios tik atėjo į galvą, bedangstant aistrin- 
gą savo norą dar kartą pasimatyti ir pasišnekėti su Diana, 
staiga kažkas draugiškai padėjo man ant peties ranką, ir 
aš išgirdau, kaip sodriu balsu prašneko kalnietis, pasivi- 


5 „Kritikas“ — farsas, kurio autorius yra anglų dramaturgas Šeri- 
danas (1751—1816), parašęs garsiąją komediją „Intrigų mokykla". 

jęs mane kelyje, nors ir aš gana sparčiai žingsniavau. 

— Graži naktis, misteri Osbaldistonai; kai .£mes“matė- 
mės prieš valandą, buvo pačios sutemos. 

Aš negalėjau iš balso neatpažinti Mak Gregoro; jis ta- 
da pasislėpė nuo persekiojančių priešų ir dabar skubėjo 
į gimtuosius kalnus, pas savo šalininkus. Jam net pavyko 
gauti ginklų — galbūt kokio nors slapto savo šalininko 
namuose, — ant peties jis turėjo muškietą, o už diržo buvo 
užsikišęs nepakeičiamą kalniečio kardą ir durklą. Vargu ar 
įprastai nusiteikus man būtų buvę malonu susitikti vienam 
tokį vėlyvą metą su tokiu žmogumi; nors aš ir buvau įpra- 
tęs galvoti apie Rob Rojų kaip apie draugą, bet, turiu pri- 
sipažinti, girdint jo balsą, man visuomet stingdavo kraujas. 
Kalniečių šneka yra gaudi ir dusli dėl to, kad jų kalboje vy- 
rauja gomuriniai garsai, be to, kalniečiai paprastai labai 
pabrėžia kirčiuotus skiemenis. Šiai nacionalinei kalbos 
ypatybei Rob Rojus suteikdavo kažkokią šiurkščią, šaltą 
intonaciją, būdingą žmogui, kuris prieš nieką nesudrebės, 
niekuo nenusistebės, dėl nieko nesusijaudins, nors prieš 
jį vyktų baisiausi, netikėčiausi, sielvartingiausi dalykai. 
Apsipratimas su pavojais, be galo pasitikint savo apdairu- 
mu ir jėga, jį užgrūdino nieko nebijoti, o sunkus, pilnas 
klaidų ir pavojų atstumtojo gyvenimas, jeigu ir neišdildė 
visiškai jam gailesčio žmonėms, tai vis dėlto turėjo jį at- 
bukinti. Ir nereikia užmiršti, kad man visai neseniai teko 
matyti, kaip.jo šalininkai žiauriai susidorojo su beginkliu ir 
maldaujančiu pasigailėti žmogumi. 

Bet mano nuotaika buvo tokia, kad aš džiaugiausi į ke- 
lionės bendrus gavęs net ir plėšikų vadą, nes bendrystė 
galėjo mane atitraukti nuo per daug įtemptų bei kankina- 
mų minčių ir man davė šešėlį vilties, kad gausiu iš jo kel- 
rodį siūlą tame labirinte, į kurį mane buvo atvedęs likimas. 
Todėl aš nuoširdžiai atsakiau į jo sveikinimą ir pareiškiau 
džiaugsmą, kad jam sėkmingai pavyko pabėgti tokiomis 
aplinkybėmis, kai ištrūkti atrodė neįmanoma. 

— Taip, — tarė jis, — nuo gerklės iki karklo vytinės“““ 
tiek pat toli, kaip nuo lūpų iki taurelės. Bet pavojus man 
nebuvo toks didelis, kaip galėjo pasirodyti jums, svetim- 


06 Karklo vytelės, tokios pat, iš kokių rišamos vantos, Škotijoje ir 
Airijoje dažnai vartojamos kartuvių kilpoms; protinga kanapių ekonomi- 
ja. (Autoriaus pastaba.) 

šaliui, šiame krašte. Tarp. tų, kuriems buvo pavesta mane 
sučiupti, saugoti ir vėl sugauti, kai aš pabėgau, geri pen- 
kiasdešimt procentų, kaip būtų pasakęs mano pusbrolis 
Nikolas Džarvis, visai nenorėjo, kad aš būčiau sučiuptas, 
sulaikytas ir sugautas; o iš kitų penkiasdešimt procentų 
pusė bijojo mane paliesti; taigi iš tikrųjų prieš mane ėjo 
ne penkiasdešimt ar šešiasdešimt žmonių, o keturiskart 
mažiau. 

— Man atrodo, kad ir to gana, — įterpiau aš. 

— Kaip č čia jums pasakius... — tarė jis.— Viena težinau: 
jeigu visi mano priešai iš jų būrio išeitų į lauką priešais 
Aberfoilą kautis su manimi kardais, aš nudėčiau juos vi- 
sus iš eilės. 

Paskui jis ėmė mane klausinėti apie mano nuotykius jo 
šalyje ir iš širdies prisijuokė, man papasakojus apie pešty- 
nes užeigoje ir apie garbiojo oldermeno žygdarbius su 
įkaitintu žarstekliu. 

— Garbė ir šlovė Glazgo miestui! — sušuko jis. — Te: 
būnu aš prakeiktas kaip Kromvelis“?, jeigu užsigeisiu 
pamatyti ką nors linksmesnio negu tai, kaip mano pusbro- 
lis Nikolas Džarvis svilina Iveracho pledą tarsi avino gal- 
vą ant.iešmo. Ne be reikalo pusbrolio Džarvio gyslose,-- 
pridūrė jis nuoširdesniu tonu,-— teka kilnaus kraujo srovė, 
nors ir nelaimė, kad jisai išauklėtas taikiam amatui, kuris 
neišvengiamai atbukina narsą kiekvienam padoriam žmo- 
gui... Jūs suprasite, kodėl aš negalėjau jūsų sutikti Aber- 
foilo klachane, kaip anksčiau ketinau; kol buvau Glazgo 
mieste karaliaus reikalais, per tas dvi tris dienas man bu- 
vo paspęstos pinklės. Bet aš sužlugdžiau visas klastingas 
jų užmačias — daugiau jiems nebepasiseks sukurstyti 
vieną klaną prieš kitą, kaip jie šitai darė. Tikiuosi, jog 
netrukus ateis diena, kai visi kalniečiai stos petys į petį... 
Tačiau kas gi jums toliau nutiko? 

Aš jam papasakojau, kaip atvyko kapitonas Torntonas 
su savo būriu ir kaip aš ir garbusis oldermenas buvome 
areštuoti, kažkuo mus įtarus; o kai Rob Rojus-ėmė klausi- 
nėti smulkiau, aš prisiminiau karininko žodžius, kad ir pa- 
ti mano pavardė pasirodžiusi jam įtartina ir kad, be to, jis 
turėjęs įsakymą sulaikyti „vieną seną ir vieną jauną asme- 


*7 Kromvelis Oliveris (1599—1658) — žymus anglų buržuazi- 
nės revoliucijos veikėjas. 

nį“, kurių žymes mes esą atitikę. Man tai pasakius; mano 
"plėšikas vėl pralinksmėjo. 

— Tegu aš nevalgysiu duonos, — tarė jis, — jeigu tie 
apuokai nepalaikė mano bičiulio oldermeno jo ekscelenci- 
ja, o jūsų — Diana Vernon. Pelėdos, tikriausios pelėdos! 

— Mis Vernon... — pradėjau aš netvirtai, bijodamas 
išgirsti man negeistiną atsakymą, — ar ji dar tebesivadina 
šiuo vardu? Ji ką tik prajojo čia su vienu džentelmenu, ku- 
ris, matyt, ją globoja. 

— Taip, taip, — atsakė Robas,— dabar jinai teisėtoje 
globoje; ir kaip tik laiku, nes jinai pašėlusi nutrūktagalvė. 
Tačiau šiaip ji gera mergaitė ir drąsi. Gaila, kad jo eksce- 
lencija senokas“ Jai geriau tiktų jaunesnis bendrakelei- 
vis — toks kaip jūs arba kaip mano sūnus Hemišas. 

Šie žodžiai visiškai sugriovė tuos kortų namelius, ku- 
riuos statydama, priešingai sveikam protui, mėgavosi ma- 
no vaizduotė. Nebuvo ko nė tikėtis, nes juk negalėjau aš 
manyti, kad Diana keliauja naktį neramia šalimi su bet kuo, 
teisėtai negalinčiu vadintis jos globėju! Tačiau, tiesą sa- 
kant, tą valandėlę smūgis vis dėlio pritrenkė mane višu 
smarkumu, ir kai Mak Gregoras paprašė tęsti pasakojimą, 
jo balsas nuaidėjo man ausyse, nepasiekdamas sąmonės. 

— Jūs nesveikuojate,— pagaliau tarė jis, dukart pa- 
"klausęs ir nesulaukęs atsakymo.— Per sunki pasitaikė die- 
na, o jūs, žinoma, nesate pratęs prie tokių dalykėlių. 

Švelnus balsas, kuriuo buvo pasakyti šie žodžiai, mane 
privertė atitokti; prisiminęs dabartinę savo padėtį, aš kaip 
galėdamas pasakojau toliau. Rob Rojus susižavėjęs klau- 
sėsi apie sėkmingą susidūrimą prie ežero. 

— Sakoma, kad karaliaus pelai,— tarė jis, — verti mū- 
siškių grūdų; tačiau bijau, kad to negalima pasakyti apie 
karaliaus kareivius, jeigu jie pralaimi prieš saujelę kar- 
šinčių, jau per senų kariauti, ir vaikpalaikių, dar neatėjusių 
į metus, bei moterų, kurioms tik sėdėti prie ratelių, — žo- 
džiu, prieš pačius paskučiausius karius, kokie tik begali 
būti mūsų krašte. O Dugalas Gregoras! Kas galėtų pagal- 
voti, kad rasis tiek nuovokos jo puodynėje, kuri niekuo- 
met nematė kitokio apdangalo, tik savo pačios susivėlu- 
sius karčius! Bet pasakokite toliau... nors man ir baugoka; 
manoji Heli — tikras velnias, kai užverda jai kraujas... 
Vargšė, ji turi tam per daug svarbių priežasčių. 

Aš ieškojau švelniausių žodžių pasakodamas, kaip su 

mumis buvo elgiamasi, ir vis dėlto mačiau, kad mano at- 
skleistos smulkmenos teikė Mak Gregorui daug skausmo. 

— Nepagailėčiau nė tūkstančio markių, — tarė jis,— 
kad tik būčiau galėjęs tuo metu atsidurti namuose! Įžei- 
sti svetimšalius... o svarbiausia — tikrą mano giminaitį, 
kuris man buvo toks geras! Verčiau jie būtų išdeginę pusę 
Lenokso, jeigu jau užėjo jiems tokia kvailystė! Štai kas 
išeina, kai pasitiki moterimi ir jos sūnumis, nepripažįs- 
tančiais savo darbuose nei saiko, nei proto. Tačiau dėl vis- 
ko kaltas tas šuo akcizininkas, kuris mane apgavo pasakęs, 
jog jūsų pusbrolis Rešlis laukiąs manęs derėtis karališkais 
reikalais; o aš žinojau, kad Garschatachinas ir daugelis Le- 
nokse yra palankiai nusiteikę jakobitams, ir pagalvojau, 
kad dėl to Rešlis ir nori su manimi tartis. Bet iš karto sų- 
pratau apgaulę, kai išgirdau, jog hercogas yra čia; kai ma- 
no rankos buvo suveržtos balno diržu, nesunkiai galėjau 
suvokti, kas manęs laukia; juk aš žinojau, kad jūsų Rešlįs 
yra dviveidis niekšas ir mėgsta bendrauti su tos pačios pa- 
dermės žmonėmis. Gerai dar, jei sąmokslas nėra jo paties 
sugalvotas. Man tatai dingtelėjo į galvą, kai pastebėjau, 
jog tas paukštelis Morisas velniškai keistai atrodė, kai įsa- 
kiau jį sulaikyti kaip įkaitą, kol aš laimingai grįšiu. Ir štai 
grįžtu — nors ne iš Moriso malonės ir neprivalėdamas dė- 
koti tiems, kuriems jis parsisamdė; ir tik klausimas, kaip 
dabar išsisuks pats žaltys akcizininkas; aš jam prižadėjau, 
kad neišsipirkęs jis neišeis. 

— Morisas,— tariau aš, — sumokėjo jau paskutinę iš- 
pirką, kokios tik galima reikalauti iš mirtingojo. 

— Kaip tai? — sujudo mano bendrakeleivis.— Ką jūs 
sakote? Jis buvo netyčia nukautas per susišaudymą? 

— Jis buvo nužudytas sąmoningai ir šaltakraujiškai 
pasibaigus mūšiui, misteri Kempbelai. 

— Šaltakraujiškai! Prakeikimas! — iškošė jis pro dan- 
tis. — Kaip tai atšitiko, sere? Sakykite viską tiesiai ir ne- 
vadinkite manęs nei misteriu, nei Kempbelu; aš esu gim- 
tojoje savo žemėje, ir mano vardas— Mak Gregoras. 

Buvo matyti, kad jis labai susierzinęs. Tačiau nekreip- 
damas dėmesio į griežtą jo toną, aš trumpai ir aiškiai jam 
papasakojau, kaip Morisui buvo įvykdyta mirties bausmė. 
Jis smarkiai trenkė šautuvo buože į žemę ir pradėjo: 

— Prisiekiu Dievu, už tokį darbą galima prakeikti sa- 
vo giminę ir klaną, ir savo tėvynę, ir žmoną, ir vaikus! 

Nors niekšas seniai šito ieškojo. O koks skirtumas, ar 
trūkčioti po vandeniu su akmeniu ant kaklo, ar suptis vė- 
jyje su kilpa ant sprando? Ir čia, ir ten tas pats galas — 
uždusti. Jį ištiko tas likimas, kokį jis rengė man. Vis dėlto 
man geriau patiktų, kad jie būtų suvarę jam kulką ar nu- 
smeigę durklu; susidorojimas su juo,sukels daug nereika- 
lingų šnekų. Bet kiekvieno, tiek silpno, tiek stipraus, lau- 
kia jo dalia, — visi mirsime, mūsų dienai atėjus. O niekas 
neims ginčyti, kad Helena Mak Gregor keršija už sunkias 
nuoskaudas. | 

Tai pasakęs, jis tarsi visa pamiršo ir ėmė klausinėti to- 
liau, kaip man pavyko pasprukti iš kareivių, kurių rankose 
jis mane matė. 

Aš greitai viską papasakojau, užbaigdamas tuo, kaip 
man buvo grąžinti tėvo dokumentai, nors mano liežuvis ir 
neišdrįso ištarti Dianos vardo. 2 

— Aš buvau tikras, kad jūs juos atgausite— tarė Mak 
Gregoras.— Laiškutyje, kurį jūs perdavėte man, buvo pa- 
reikštas atitinkamas jo ekscelencijos pageidavimas, ir man, 
žinoma, buvo malonu padėti tai įvykdyti. Tam reikalui jus 
ir pasikviečiau į mūsų kalnus. Bet, matyt, jo.ekscelencijai 
pasisekė susitarti su Rešliu anksčiau, negu tikėjausi. 

Pirmoji šio atsakymo dalis mane itin pritrenkė. 

— Vadinasi, laiškutis, kurį perdaviau, buvo parašytas 
to, kurį jūs vadinate ekscelencija? Kas gi jis toks? Koks jo 
titulas ir koks tikrasis jo vardas? 

— Aš manau, — atsakė Mak Gregoras, — kad jeigu jūs 
iki šiol šito nežinojote, tai dabar šitai neturi reikšmės, to- 
dėl jums-apie tai nieko nesakysiu. Bet, žinoma, aš žinojau, 
kad laiškas parašytas jo ranka; antraip vargu ar būčiau 
ėmęs tiek rūpintis svetimu reikalu, kai ir savų rūpesčių 
man iki kaklo — kaip matote, vos susidorojau su jais. 

Aš atsiminiau šviesą bibliotekos languose ir nemaža 
kitų aplinkybių, kėlusių man pavydą: pirštinę, siūbuojantį 
kilimą, kuris dengė slaptas duris iš Rešlio kambario, o 
svarbiausia — prisiminiau, jog anuokart Diana buvo išė- 
jusi iš bibliotekos, kaip aš maniau, parašyti laiškelio, ku- 
riuo turėjau pasinaudoti neišvengiamai prireikus. Vadi- 
nasi, jinai ne vienatvėje leido savo laiką, o klausydama 
klastingų šnekų kažkokio įžūlaus jakobitų agento, slapta 
gyvenančio jos.dėdės pilyje. Juk pasitaikydavo, kad kar- 
tais jaunos moterys parsiduodavo už auksą arba išsižadė- 

davo pirmosios savo meilės dėl tuščios garbės; o Diana pa- 
aukojo manąjį ir savąjį jausmą, norėdama bendrauti su tuo 
įžūliu avantiūristu ir gūdų vidurnaktį slankioti su juo po 
plėšikų landynes, pasigailėtinai vildamasi tos tariamos 
garbės ir turtų, kuriuos gali duoti savo pasekė jams juok- 
dariški karališki Stiuartų rūmai Sen Žermene?“š 
„Pasimatysiu su ja, — mintyse tariau sau, — jei galima, 
dar kartą. Pasikalbėsiu su ja kaip draugas, kaip giminaitis, 
nurodysiu, kokiame pavojuje jinai yra atsidūrusi, ir pa- 
dėsiu jai pasitraukti į Prancūziją, kur ji galės ramiai ir de- 
ramai sulaukti, iki pasibaigs riaušės, keHamos, be abejo, 
to politinio kurstytojo, su kuriuo ji sujungė savo likimą“. 

— Taigi aš galiu padaryti išvadą, — tariau garsiai Mak 
Gregorui, kokias penkias minutes mums abiem patylėjus,— 
kad jo ekscelencija (vadinsiu jį taip, jeigu jūs nenorite man 
pasakyti tikro jo vardo) gyveno Osbaldistonė tuo pačiu 
metu kaip ir aš? 

— Žinoma, žinoma. Ir jaunosios ledi kambaryje dėl 
visai suprantamos priežasties. 

Ši neprašytai suteikta pridėtinė informacija dar užlaši- 
no tulžies ant mano juntamo kartėlio. 

— Bet niekas nežinojo, — vėl prabilo Mak Gregoras, — 
kad jis ten slepiasi, tik Rešlis ir seras Hildebrandas. Pasa- 
kyti jums — negalėjo būti nė kalbos; o kitiems bernaičiams 
nebūtų užtekę sųpratingumo atskirti katę nuo grietinės. 
Gera pilis, senoviška; ir kas man joje ypač patinka, tai 
daugybė durų durelių, urvų ir slaptynių. Patalpinkite jūs 
ten kokiame nors užkampyje dvidešimt trisdešimt žmonių, 
ir visa šeima išgyvens savaitę, nieko nepastebėjusi,— šitai, 
žinoma, prireikus gali būti labai patogu. Kad taip mums 
toks Osbaldistonas Kreig Roistono kalnuose! Bet kalnie- 
čiams tai atstoja miškai ir urvai. 

— Reikia manyti, kad jo ekscelencija,— tariau aš, — 
yra prisidėjęs prie to apiplėšimo, kai buvo apgrobtas... 

Aš nejučiomis stabtelėjau, neištardamas vardo. 

— „„„Morisas, jūs norite pasakyti, — šaltai pridūrė Rob 
Rojus, per daug pripratęs prie visokio smurto, kad pasipik- 
tinimas, kurį jis buvo parodęs pradžioje, būtų galėjęs il- 
gai jį jaudinti. — Man būdavo smagu nuoširdžiai pasijuokti 

iš tos išdaigos, bet dabar, po nelemto įvykio Loch Arde, 
kažkaip nelinkstu juoktis. Ne, jo ekscelencija čia niekuo 
dėtas, mes padarėme viską patys — Rešlis ir aš. Bet visas 
linksmurnias prasidėjo vėliau, kai Rešlis sugalvojo nu- 
kreipti įtarimą nuo savęs į jus, nes jis iš pat pradžių ne per 
daug buvo jums palankus; o paskui įsikišo mis Di ir mus 
privertė suardyti visą mūsų voratinklį ir jus išplėšti iš 
teisingumo nagų. O toji įgąsdinta varna, Morisas, — jis 
vos proto neteko iš baimės, pamatęs tikrąjį kaltininką tuo 
metu, kai šmeižė nekaltą svetimšalį! O tas sukčius rašti- 
ninkas ir prasilakėlis teisėjas! Ho ho! Oi prisijuokiau aš 
tada iš tos draugijos! Bet dabar kaipgi galiu pagelbėti varg- 
šeliui? Nebent užpirkti už jo sielą keletą mišių. 

— Ar galiu paklausti, — tariau aš, — kaip mis Vernon 
įgijo tokią įtaką Rešliui ir jo bendrininkams, kad jus pri- 
vertė atsisakyti savo sumanymo? 

— Mano sumanymo? Jis nebuvo mano. Niekas nepa- 
sakys, kad aš nuo savo pečių naštą suverčiu kitiems, — 
tai buvo Rešlio darbas. Bet, žinoma, mis Vernon-naudojosi 
įtaka mums abiem todėl, kad jo ekscelencija jaučia jai silp- 
nybę, ir dar.todėl, kad ji žino per daug mūsų paslapčių, ku- 
rių verčiau neatidengti. Velniai tegriebia tą, — sušuko jis, 
tartum padarydamas išvadą, — kuris išpasakoja moteriai 
paslaptį arba duoda jai valdžią; negalima puspročiui duoti 
į rankas lazdos. 

Kai mums jau buvo belikęs ketvirtis mylios iki kaimo, 
prieš mus staiga atsirado trys kalniečiai su ginklais ran- 
kose ir įsakė sustoti ir pasakyti, kur ir ko keliaujame. Ma- 
no bendrakeleivis gaudžiu ir įsakmiu balsu teištarė vieną 
žodį — „Gregarach“, ir tučtuojau pasigirdo garsus riksmas, 
ar, greičiau, džiugus šauksmas. Vienas, metęs žemėn tit- 
naginį šautuvą, taip stipriai apkabino savo vado kelius, 
kad tasai negalėjo pajudėti iš vietos, ir prapliupo gėliškų 
sveikinimų srautu, kuris netrukus virto pratisu susižavė- 
jimo klyksmu. Kiti du, praėjus pirmam audringam ir džiu- 
giam šūkalojimui, pasileido bėgti tarsi greitakojai el- 
niai, lenktyniaudami, katras pirmasis parneš į kaimą, dabar 
užimtą stipraus Mak Gregorų būrio, džiugią žinią apie Rob 
Rojaus pabėgimą-ir sugrįžimą. Naujiena sukėlė tokią džiū- 
gavimų audrą, kad jos atgarsiai aidėjo toli kalnuose, ir 
visi — nuo mažo iki didelio, vyrai, moterys, vaikai, visi — 
be lyties ir amžiaus skirtumo, puolė į slėnį mūsų pasitik- 

ti — audringai ir triukšmingai, lyg kalnų upė. Išgirdęs 
smarkiai besiartinantį džiūgaujančios minios trypimą ir 
klegesį, pagalvojau esant reikalinga priminti Mak Grego- 
rui, kad aš čia svetimšalis ir esu jo globoje. Jis paėmė 
mane už rankos ir stipriai laikė, kol kalniečiai veržte veržė- 
si prie jo iš visų pusių su tikrai jaudinamais atsidavusios 
meilės ir džiaugsmo šūksniais; ir jis neleido nė vienam sa- 
vo žmonių padaryti tai, ko jie taip nekantriai troško, — pas- 
pausti jam ranką, — iki juos įtikino, kad man jie turi būti 
malonūs ir rūpestingi. 

Delio sultono įsakymas nebūtų buvęs taip klusniai įvyk- 
dytas. Iš tikrųjų, dabar man teko beveik tiek pat iškentė- 
ti dėl jų palankumo, kaip pirmiau dėl šiurkštumo. Jie vos 
leido man išsilaikyti ant kojų — taip uoliai siūlė savo va- 
do bičiuliui pagalbą ir paramą; ir pagaliau, pasinaudoję 
akimirka, kai aš suklupau ant akmens, kurio jų spaudžia- 
mas negalėjau apeiti, mane jie pačiupo tiesiog ant rankų ir 
iškilmingai nunešė ant pečių į misis Mak Alpin namus. 

Mums atėjus į svetingą jos vigvamą, aš įsitikinau, kad 
galia ir garbė kalnuotoje Škotijoje, kaip ir visur kitur, 
turi savo nepatogumų. Prieš įleidžiamas į vidų, kur būtų 
galėjęs pailsėti ir pavalgyti, Mak Gregoras turėjo papa- 
sakoti savo pabėgimo istoriją ne mažiau kaip.dvidešimt 
kartų, — tai aš sužinojau iš paslaugaus senio, kuris manė 
esant reikalinga kiekvieną kartą išversti ją, kad mane pa- 
mokytų, — o aš iš mandagumo turėjau kaskart jos išklau- 
syti su deramu atidumu. Kai klausytojai buvo pagaliau pa- 
tenkinti, ėmė skirstytis grupėmis ir taisytis nakvynei, vie- 
ni po atviru dangumi, kiti gretimose lūšnelėse, kas keikda- 
mas hercogą ir Garschatachiną, kas sielvartaudamas, jog 
gresia pavojus Evanui Briglendzui dėl draugiškos jo pas- 
laugos Mak Gregorui, bet visi sutarė vienu klausimu — 
Rob Rojaus pabėgimas yra ne menkesnis už bet kurio jų 
vado žygdarbius nuo pat Dugal Kiaro, Mak Gregorų protė- 
vio, laikų. 

Tuo tarpu mano bičiulis maištininkas paėmė mane už 
rankos ir nusivedė į lūšnelę. Mano žvilgsnis klaidžiojo 
dūmų pilnoje jos prietemoje, ieškodamas Dianos ir jos ke- 
lionės draugo; bet jų niekur nebuvo matyti, o aš supratau, 
kad ėmęs klausinėti išduosiu slaptus savo lūkesčius, ku- 
riuos buvo geriau laikyti paslaptyje. Vienintelis pažįsta- 
mas, į kurį nukrypo mano akys, buvo garbusis olderme- 


368 


nas; sėdėdamas ant taburetės prie besikūrenančios ugnies, 
jis su santūriu orumu klausėsi Rob Rojaus sveikinimų, atsi- 
prašinėjimų už nepatogumus bei teiravimųsi apie sveikatą. 

— Aš ne taip jau blogai jaučiuosi, giminieėti, — tarė 
oldermenas,— ne visai blogai, dėkoju jums; o dėl pato- 
gumų... tai nieko nepadarysi; juk negalima ant uodegos 
pasiimti su savimi į kelionę Druskos Turgavietės, kaip 
sraigė nešasi savo namelį; labai džiaugiuosi, kad jūs pas- 
prukote nuo savo priešų. 

— Na gerai, gerai, — atsakė Rob Rojus, — ar verta apie 
tai kalbėti, bičiuli? Viskas gerai, kas gerai baigiasi! Pasau- 
lis dar mūsų, kol mes gyvi. Nagi prisipilkite po taurelę 
degtinės; jūsų tėvas, velionis dekanas, buvo mitrus išgerti 
progai pasitaikius. 

— Galimas daiktas, kad tai ir teisybė, Robinai, jis kar- 
tais išgerdavo po dienos rūpesčių, o jų šiandien man te- 
ko nemaža. Tačiau, — kalbėjo jis, iš lėto prisipildamas ne- 
didelį medinį indą, kokių trijų stikliukų talpos, — jisai kaip 
ir aš gerdamas žinojo saiką. Į jūsų sveikatą, Robinai (jis 
gurkštelėjo), ir už gerą klotį šiame gyvenime ir aname (jis 
dar kartą sriūbtelėjo), kokios linkiu taip pat ir savo gimi- 
nietei Helin ir dviem žydintiems jūsų sūnums, apie kuriuos 
pasikalbėsime atskirai. 

Tai pasakęs, jis oriai ir rimtai ištuštino taurę, 0 tuo 
tarpu Mak Gregoras, sėdėdamas šalia manęs, merkė man; 
tarsi juokdamasis iš to pamokomo ir autoritetingo tono, 
kokiu garbusis oldermenas visuomet kalbėdavo su juo; 
net dabar, kai Robas vadovavo karingam savo klanui, mi- 
sterio Džarvio kalba skambėjo dar labiau pamokomai ne- 
gu pirma, Glazgo kalėjime, kur maištininkas priklausė nuo 
oldermeno malonės. Man atrodė, kad Mak Gregoras davė 
man, svetimšaliui, suprasti, jog jis pakenčia tokį savo gi- 
minaičio toną iš pagarbos svetingumo papročiams, bet 
labiau pramogos dėlei. 

Pastatęs taurę ant stalo, garbusis oldermenas mane pa- 
žino ir nuoširdžiai pasveikino sugrįžus, bet tuo kol kas ir 
baigė savo pokalbį su manimi. 

— Apie jūsų reikalus mes dar spėsime pakalbėti, o da- 
bar aš turiu, kaip jūs suprantate, pasišnekėti su savo gi- 
minaičiu apie jo reikalus, Tikiuosi, Robinai, čia niekas ne- 
išplepės to, ką noriu tau paporinti, nei miesto tarybai, nei 
dar kur kitur, norėdamas apjuodinti mane arba tave? 

— Dėl to nesirūpinkite, giminieti Nikolai,— atsakė 
Mak Gregoras, — pusė mano vyrų nesupranta jūsų žodžių, 
o kiti nuleis juos pro ausis. Be to, aš išplėšiu liežuvį iš ger- 
klės kiekvienam, kuris sumanys išplepėti, kas bus kalbama 
pas mane jam girdint. ' 

— Puiku, giminieti! Jėigu taip ir jei misterį Osbaldis- 
toną pažįstame esant atsargų jaunuolį ir patikimą draugą, 
aš pasakysiu jums tiesiai, jog vedate savo šeimą negeru 
keliu. 

Paskui, kostelėjęs, prasivalydamas gerklę, globėjišką 
šypseną jis pakeitė rūsčiu, tiriamu žvilgsniu, kaip patarda- 
vo daryti Malvolijas?!? savo didybės dienomis, ir kreipė- 
si į giminaitį tokiais žodžiais: 

— Jūs pats žinote, kad nesate geruoju su įstatymais; 
o dėl giminietės Heli, tai, nekalbant apie priėmimą, kurį 
šiandien patyriau,— priėmimą, anaiptol! ne draugišką, be- 
je, tatai aš atleidžiu, atsižvelgdamas į jos sudrumstą dva- 
sios būseną, — tai šit, jums pasakysiu (palikdamas nuošaly 
šią asmeninę priežastį nusiskųsti), aš pasakysiu apie jūsų 
žmoną... 

— Sakykite apie ją, mielas giminaiti, — rimtai ir griež- 
tai įterpė Robas,— tik tai, kas dera kalbėti draugui ir klau- 
sytis vyrui. Apie mane sakykite viską, kas jums ateis į 
galvą. 

— Gerai, gerai, — tarė garbusis oldermenas kiek“ su- 
mišęs, — neliesime šio dalyko, — aš nepritariu, kai žmo- 
nės sėja nesantaiką šeimoje. Bet jūs turite dar du sūnus, 
Hemišą ir Robiną, ir tai reiškia, kaip man- buvo paaiškin- 
ta, jog jų vardai — Džeimsas ir Robertas, — tikiuosi, jūs 
taip juos ir vadinsite ateityje; apie Hemišus, Echinus ir 
Angusus negirdėti nieko doro — nebent: tik šie vardai 
dažnokai aptinkami Vakarinės Škotijos karališkųjų teis- 
mų kaltinamuose aktuose dėl gyvulių išsivarymo. Taigi 
du jūsų vaikinai, pasakysiu jums, negauna nė elementarių 
bendrojo išsilavinimo pagrindų; jie net nemoka daugybos 
lentelės, kuri yra kiekvieno naudingo mokslo pagrindas, 
ir tik juokiasi ir kvatoja, kai aš jiems pareiškiu savo nuo- 
monę apie jų tamsumą. Bijau, kad jie nemoka nei skaityti, 
nei rašyti, nei skaičiuoti, — nors sunku patikėti, jog šito- 

kie dalykai galimi krikščioniškoje šeimoje, dar tarp arti- 
mų tavo giminaičių! | 

— Jeigu jie būtų išmokę skaityti, rašyti ir skaičiuoti, — 
visiškai ramiai tarė Mak Gregoras, — tai tik savo noru; 
iš kurgi, po velnių, galėčiau gauti jiems mokyklą? Ar tik 
nepasiūlysite man iškabinti skelbimą ant Glazgo koledžo 
teologijos fakulteto vartų: „Rob Rojaus vaikams reikalin- 
gas mokytojas"? 

„— Ne, giminieti,— atkirto misteris Džarvis.— Bet jūs 
galite vyrukus kur nors pasiųsti, kur jie bus išmokyti Die- 
vo baimės ir tinkamo apsiėjimo. Jie neraštingi kaip jau- 
čiai, kuriuos jūs atvarydavote į turgų, arba kaip tie anglų 
storžieviai, kuriems jūs parduodavote juos, — jie nieko 
doro neišmano. 

— Nejaugi? — atsakė Robas.— Hemišas moka vienu 
šūvių nudėti skrendantį kurtinį, o Robas durklų kiaurai 
persmeigia dvicolę lentą. 

— Tuo blogiau jiems, giminieti! Tuo blogiau. jiems 
abiem! — ryžtingu tonu atsakė Glazgo pirklys.— Jeigu jie 
nieko geresnio nemoka daryti, verčiau nemokėtų ir šito. 
Pats pasakykite, Robai, ką jūs pešėte iš savo mokėjimo 
kapoti, badyti, šaudyti, suvaryti durklą į žmogaus mėsą 
drba į eglines lentas? Kai jūs sekėte paskui savo raguočių 
bandą ir gyvenote iš doro verslo — argi tuomet nebuvote 
laimingesnis negu dabar, vadovaudamas savo plėšikams 
ir galvažudžiams? 

Aš mačiau, kad geraširdžio giminaičio kalba Mak Gre- 
gorą skaudiną — jis visas virpčiojo ir nenustygo vietoje, 
tačiau nusprendė neišduoti aimana savo kančios. Ir aš ieš- 
kojau progos pertraukti gera linkintį, bet aiškiai klaidin- 
gą įkalbinėjimą, su kokiu misteris Džarvis kreipėsi į šį 
nepaprastą žmogų. Tačiau pašnekesys baigėsi man neįsi- 
kišus. 

— Štai aš ir pagalvojau, Robai,— tarė oldermenas,— 
jog jūs gal ir iš tikrųjų pernelyg seniai esate juodajame 
sąraše, kad galėtumėt tikėtis atleidimo, ir pernelyg esate 
senas, kad pasitaisytumėt; tačiau skaudu matyt, kaip du 
jaunuoliai pačiame jėgų ir vilčių žydėjime ruošiami tam 
pačiam bedieviškam amatui. Ir dėl to su džiaugsmu juos 
atiduočiau pameistriais į audimo dirbtuvę, kaip pradėjau 
ir aš pats ir, iki manęs, mano tėvas dekanas, nors šiuo 
ESS dėkui BALIUS, aš verčiuosi tik didmenine prekyba. 

I... 

Jis pastebėjo Robo antakiuose susitelkiant audrą ir gal 
todėl pasiskubino pasaldinti nevykusį savo pasiūlymą ta 
staigmena, kurią laikė pabaigai, ketindamas ja apvaini- 
kuoti savo kilniaširdiškumą, jeigu jo pasiūlymas būtų bu- 
vęs priimtas, kaip jis tikėjos, džiaugsmingai. 

— „ir... Robinai, drauguži, nežiūrėkite taip rūškanai, 
nes aš pats apmokėsiu jų išlaikymą, ir tarp mūsų niekad 
nė kalbos nebebus apie tą tūkstantį markių. 

— Ceade millia diaou! Šimtas tūkstančių velnių! — 
sušuko Robas ir pakilęs ėmė žingsniuoti po trobą.— Mano 
sūnūs — audėjai! Millia molligheart!?'? Jau aš greičiau 
pamatysiu, kaip paskutinės Glazgo staklės, paskutiniai 
riestuvai, šaudyklė ir ataudai sudegs pragaro ugnyje! 

Garbusis oldermenas ketino atsikirsti, ir aš tik vargais 
negalais jį įtikinau, kad pavojinga ir nedera įkyrėti šeimi- 
ninkui tokiu pašnekesiu, o po valandėlės Mak Gregorui 
grįžo — arba jis apsimetė, kad grįžo,—- ankstesnė gera 
nuotaika. ' , 

— Jūs šitai pasiūlėte iš tikros širdies, taip, iš tikros 
širdies, — tarė jis. — Duokite gi man paspausti jums ran- 
ką, Nikolai; ir jeigu aš kada nors sumanysiu atiduoti sū- 
nus mokytis, tai kreipsiuosi tik į jus. Beje, jūs man pri- 
minėte: mums reikia dar atsiskaityti. Ei, Echinai Mak Ana- 
leisteri, atnešk mano pinigų kapšą! 

Aukštas, tvirtas kalnietis, į kurį jis kreipėsi, matyt, jo 
adjutantas, atnešė iš kažkokios slaptos vietos didelį odinį 
kapšą, kokį nešioja prie diržo įžymūs asmenys Kalnų Ša- 
lyje, kai išeina pilna apranga, — pinigmaišį, pasiūtą iš jūrų 
ūdros kailiuko ir puošniai išgražintą sidabru. 

— Niekam nepatariu atidarinėti šio pinigmaišio, nesu- 
žinojus mano paslapties, — tarė Rob Rojus. Paskui jis pa- 
suko vieną sagutę vienon pusėn, kitą — kiton, paspaudė 
vieną mygtuką, paskui kitą, pinigmaišio anga, pridengta 
stora sidabrine plokštele, atsivėrė ir buvo galima įkišti 
ranką. Tarsi visiškai norėdamas užbaigti kalbas apie da- 
lyką, kurį buvo palietęs misteris Džarvis, Robinas ėmė man 
aiškinti, kad pinigmaišyje yra paslėptas mažutis pistole- 
tas, ir jo gaidukas sujungtas su užraktu, sudarydamas su 
juo vieną bendrą mechanizmą, todėl jei kas, nežinodamas 

paslapties, pabandytų jį krapštyti, neišvengiamai paliestų 
spyną ir pistoletas iššautų, o kulka, reikia manyti, pa- 
taikytų pasikėsinusiam į svetimą lobį vagiui. 

— Štai kas, — tarė šeimininkas, paglostęs pistoletą, — 
štai kas ištikimas mano iždininkas. 

Šis naivus išradimas, pritaikytas kailiniam maišiukui, 
kurį buvo galima praardyti neprisilietus spyruoklės, pri- 
minė man tas Homero poemos eilutes, kur pasakojama, 
kaip kažkada Odisėjas, norėdamas išsaugoti savo turtą, 
tenkinosi painiu virvelių rezginiu, apnarpliotu aplink jūrų 
kriauklę, kurioje jisai jį laikė. 

Garbusis oldermenas užsidėjo akinius, norėdamas ap- 
žvelgti mechanizmą, ir baigęs apžiūrą atsiduso ir su šyp- 
sena grąžino pinigmaišį šeimininkui. 

— Ak Robai! — tarė jis. — Jeigu kiekvienas taip gerai 
saugotų savo kapšą, aš manau, kad vargu jūsų pinigmaišis 
būtų toks pilnas ir svarus. 

— Nesirūpinkite, giminieti,— tarė juokdamasis Ro- 
bas.— Jis visuomet atdaras, kai reikia padėti bičiuliui 
arba apmokėti skolą geram žmogui. Štai, — pridūrė jis, 
ištraukdamas ritinėlį auksinių, — štai jūsiškė dešimtis šim- 
tinių markių. Suskaičiuokite, moku viską iš karto. 

Misteris Džarvis tylomis paėmė pinigus, pasvėrė juos 
rankoje ir padėjęs ant stalo tarė: 

— Robai, aš negaliu jų imti, negaliu jų paliesti: jie ne- 
atneš man gero. Šiandien aš labai gerai suprantu, pro ko- 
kius vartus teka jums auksas, — kas blogai užgyventa, tas 
neišeis į naudą. Pasakysiu jums atvirai, nesinori man pai- 
niotis į šį dalyką... Ant jūsų aukso man vaidenasi kraujas. 

— Be reikalo,— tarė plėšikas, dėdamasis abejingas, 
nors galbūt jo jausmai buvo giliai įžeisti. — Tai geras pran- 
cūziškas auksas, jisai nebuvo nė vienoje škotiškoje kiše- 
nėje, prieš patekdamas į manąją. Žiūrėkite — luidorai, 
visi kaip vienas, blizgą ir spindį, kokius juos išleido mo- 
netų kalykla. 

— Tuo blogiau, tuo blogiau — dešimtį kartų blogiau, — 
atsakė oldermenas ir nukreipė akis nuo luidorų, nors jo 
pirštai, rodos, tiesėsi į juos, kaip Cezario pirštai prie karū- 
nos luperkalijų šventėje.— Maištas — dar blogiau kaip 
burtininkavimas, dar blogiau kaip plėšimas; ir Šventasis 
Raštas mus moko susilaikyti nuo jo. 

.+— Ir ko čia nerimauti, giminieti! — tarė plėšikas.— 

Jums pinigai tenka doru keliu, atgaunant skolą. Jie paim- 
ti iš vieno karaliaus — galite, jeigu norite, perduoti juos 
kitam; tai tik padės susilpninti priešą, ir kaip tik ten, kur 
vargšas karalius Jokūbas itin silpnas, — nes, Dievas mato, 
rankų ir širdžių jis turi užtektinai, bet piligų jam, rodos, 
stinga. 

— Jeigu taip, Robinai, nedaug šalininkų jis teras Aukš- 
tutinėje Škotijoje, — tarė misteris Džarvis ir vėl užsidėjęs 
ant nosies akinius išvyniojo ritinį ir ėmė skaičiuoti mo- 
netas. 

— Žemutinėje ne daugiau, — tarė Mak Gregoras, aukš- 
tai pakėlęs antakį ir nukreipdamas žvilgsnį nuo manęs į 
misterį Džarvį, kuris, vis dar nenumanydamas, kaip juo- 
kingai elgiasi, su įprastu jam nepasitikėjimu svarinėjo 
rankoje kiekvieną monetą; suskaičiavęs ir perskaičiavęs 
visą sumą — kapitalą ir procentus, — jis grąžino iš jos tris 
monetas „giminietės sukniai“, kaip pasakė, ir du luidorus 
„berniukams“, vis dėlto pridūręs, kad jie galį už šituos 
pinigus nusipirkti, ko panorėsią, tik ne parako. Kalnietį 
nustebino netikėtas giminaičio dosnumas, tačiau jis man- 
dagiai priėmė jo dovaną ir kol kas įsidėjo monetas į sau- 
gųjį savo pinigmaišį. 

Tuo tarpu garbusis oldermenas išsitraukė patį vekselį, 
kurio kitoje pusėje buvo iš anksto jo paties ranka užrašytas 
formalus skolos apmokėjimo pakvitavimas. Patvirtinęs 
dabar jį savo parašu, jis paprašė ir mane pridėti ranką kaip 
liudininkui. Aš pasirašiau, ir misteris Džarvis ėmė nera- 
miai ieškoti akimis kito liudininko, nes pagal Škotijos: įs- 
tatymus ir vekselis, ir apmokėjimo pakvitavimas neturi ga- 
lios,jei nėra pasirašyti dviejų liudininkų. 

— Išskyrus mus, jūs čia per tris mylias aplinkui vargu 
ar surasite raštingą žmogų, — tarė Robas,— bet aš šį daly- 
ką sutvarkysiu paprasčiau. 

Ir paėmęs prieš mano bendrakeleivį gulintį dokumentą, 
įmetė jį ugnin. Dabar teko nustebti misteriui Džarviui; bet 
Robas tarė: 

— Štai kaip suvedamos sąskaitos Kalnų Šalyje. Gali 
ateiti tokie laikai, giminieti, kada, jeigu aš laikysiu viso- 
kius raštelius ir pakvitavimus, mano bičiuliai bus patrauk- 
ti atsakomybėn už verslinius santykius su manimi. 

Oldermenas neprieštaravo tokiam argumentui, be to, 
ant stalo priešais mus atsirado vakarienė, gausi ir net praš- 

matni, o tai šioje vietoje reikėjo pripažinti nepaprastu reiš- 
kiniu. Valgiai daugiausia buvo paduoti šalti, nes, matyt, 
juos gaminta ne čionai; dar buvo keletas butelių puikaus 
prancūziško vyno — užgerti apkepamis, pagamintiems iš 
visokiausios žvėrienos, ir kitiems užkandžiams. Aš įsidė- 
mėjau, kad Mak Gregoras, pagarbiai ir nuoširdžiai mus 
vaišindamas, atsiprašė už tai, kad padedant ant stalo kai 
kurie užkandžiai ir apkepai buvę jau praimti. 

— Turite žinoti, — tarė jis misteriui Džarviui, nežiūrė- 
damas į mano pusę, — jog šiąnakt esate ne vieninteliai sve- 
čiai Mak Gregorų žemėje — šitai jūs, žinoma, numanote 
ir patys, nes antraip mano žmona ir vaikai, kaip ir derė- 
tų, būtų patarnavę jums prie stalo. 

Misterio Džarvio veidas aiškiai rodė, kad jis džiaugiasi 
bet kokiomis aplinkybėmis, sutrukdžiusiomis jiems. daly- 
vauti mūsų vaišėse; ir aš būčiau pasidžiaugęs kartu su juo, 
jeigu maištininko žodžiai nebūtų padarę užuominos, kad 
Helena Mak Gregor šiuo metu patarnauja Dianai ir jos pa- 
lydovui, kurio aš net mintyse nenorėjau vadinti jos vyru. 

Tuo metu, kai šios užuominos sukeltos liūdnos mintys 
temdė gerą mano nuotaiką, kurią man buvo sužadinusi ska- 
ni vakarienė, vaišingas sutikimas ir linksmas užstalės pa- 
šnekesys, aš pastebėjau, jog Rob Rojus, būdamas atidus 
šeimininkas, jau rūpinasi mūsų guoliais, kad galėtume ge- 
riau išmiegoti negu vakar. Dvi lovelės, iš tų, kurios sto- 
vėjo lūšnelės pasieniais, mažiau išklibusios, buvo iki vir- 
šaus prikrautos tuo metu žydinčių šilojų, ir jie buvo taip 
mokamai sudėti, kad žiedams liekant viršuje sudarė stan- 
grią ir kartu kvapnią paklotę. Apsiaustai ir patalynė, 
kurią šiaip taip pavyko gauti, darė šį gyvų gėlių guolį 
minkštą ir šiltą. Garbusis oldermenas, rodės, buvo visai 
nūsikamavęs. Aš nusprendžiau atidėti pašnekesį su juo iki 
ryto, o dabar leisti jam atsigulti tučtuojau po sočios va- 
karienės. Bet pats, nors pavargęs ir sutrikęs, nejaučiau 
tokio noro miegoti; mane buvo apėmęs kažkoks nesu- 
tramdomas, karštligiškas nerimas, kuris ir privertė mane 
tęsti pašnekesį su Mak Gregoru. 


XXXV SKYRIUS 


Aplink mane — beviltiška tamsa, — 
Regėjau paskutinį josios žvilgsnį, 
"Girdėjau žodį paskutinį jos, 
Mačiau ją mielą dingstant amžinai: 
Likimas mano nulemtas. 


„Gralas Bazilis 


— Nežinau, ką man su jumis daryti, misteri Osbaldis- 
tonai, — tarė Mak Gregoras, pastumdamas man pūstašonį 
butelį. — Jūs nevalgote, nenusiteikęs miegoti ir netgi ne- 
geriate, nors šitas bordo nė kiek ne menkesnis už vynus 
iš sero Hildebrando rūsio. Jeigu jūs būtumėte buvęs visuo- 
met toks blaivininkas; tai nebūtumėte užsitraukęs mirtinos 
savo pusbrolio Rešlio neapykantos. ' 

— O! Būdamas visada išmintingas, — t tariau ir parau- 
dau, prisiminęs tą gėdingą nusigėrimo sceną, — aš būčiau 
išvengęs pačios didžiausios „blogybės — savo sąžinės prie- 
kaištų. 

Mak Gregoras ai aeiėjai į mane veriamu, beveik rūsčiu 
žvilgsniu, lyg norėdamas išskaityti, ar kaltinimas, kurį jis 
pajuto mano žodžiuose, buvo taikytas jam. Jis pamatė, 
kad aš galvoju apie save, o ne apie jį, ir giliai atsidusęs 
nusisuko į ugnį. Aš pasekiau jo pavyzdžiu, ir-:mes abu nu- 
grimzdome keletui minučių į sunkų susimąstymą. Lūšno- 
je visi, išskyrus mus, miegojo arba bent tylėjo. 

Mak Gregoras pirmas pertraukė tylą, prašnekdamas to- 
kiu tonu, kokiu būtų prabilęs žmogus, nusprendęs paliesti 
skaudžią . Jam temą. 


nimi iš geros širdies, — tarė jis, — bet jis per daug žiauriai 
smerkia mano būdo ir mano padėties žmogų. Reikia tik 
prisiminti, kas aš buvau... kuo tapau... o svarbiausia — kas 
mane privertė tapti tokiu, koks esu. 

Jis nutilo. Nors ir žinodamas, kokiu slidžiu keliu gali 
pakrypti šis pašnekesys, vis dėlto leidau sau pasakyti, kad 
daug kas dabartinėje Mak Gregoro padėtyje turbūt didžiai 
užgauna jo jausmus. 

* — Būčiau laimingas, išgirdęs,— pridūriau aš,— kad 

jums yra likusi galimybė garbingomis sąlygomis pradėti 
kitokį gyvenimą. +. 

— Jūs šnekate kaip vaikas, — pertraukė mane Mak 
Gregoras dusliu balsu, kuris nuaidėjo lyg tolimas griaus- 
tinis.— Kaip vaikas, kuris mano, kad seną surembėjusį 
ąžuolą taip pat lengva palenkti iki žemės kaip jauną me- 
delį. Argi aš galiu pamiršti, kad buvau apskelbtas maiš- 
tininku, kad buvau apšauktas išdaviku, kad mano galva 
įkainota, lyg būčiau „vilkas! Kad mano šeima buvo per- 
sekiojama kaip kalnų lapino patelė su jaunikliais, kuriuos 
kiekvienas turi valią kankinti, vainoti, žeminti ir įžeidi- 
nėti; kad pats mano vardas, kurį paveldėjau iš kilmingų, 
karingų prosenelių, yra uždraustas minėti, lyg jis tarsi 
užkeikimas galėtų iššaukti pragaro velnią! 

Jis tebekalbėjo vis tą patį, ir man buvo aišku, kad, skai- 
čiuodamas nuoskaudas, jis tyčia žadina savyje pyktį, no- 
rėdamas pats sau pateisinti tas klaidas, kurias dėl tų nuos- 
kaudų yra padaręs. Šitai jam visiškai pavyko; šviesiai 
pilkų jo akių vyzdžiai čia siaurėjo, čia plėtėsi, ir atrodė, 
lyg juose iš tikrųjų plykčiotų liepsna; jis pasilenkė, atmė- 
tė atgal koją, suspaudė durklo kotą, ištiesė ranką, sugniau- 
žė kumštį ir pagaliau atsikėlė nuo suolo. 

— Bet jie dar. patirs, — tarė jis, ir dusliame, bet giliame 
jo balse skambėjo nųslopinta aistra, — jie dar patirs, kad 
vardas, kurį jie uždraudė ištarti, kad Mak Gregoro vardas 
iš tikrųjų yra užkeiktas ir gali iššaukti patį aršiausią 
velnią... Jie dar išgirs apie mano kerštą, — visi tie, kurie 
šaipydamiesi klausėsi šnekų apie man pridarytas skriau- 
das... Varganas gyvuliais prekiaująs škotas, nuskurdęs, 
basas ir plikas, praradęs visą savo turtą, netekęs garbės 
ir persekiojamas, nes žmonių godumas pasigviešė daugiau, 
negu galėjo duoti menka jo nuosavybė,— jis pasirodys 
jiems baisaus vilkolakio pavidalu. Kas šaipėsi iš žemės 
kirmino, kas traiškė jį kulnimi — tasai sukliks ir sustūgs, 
kai pamatys viršum savęs sparnuotą slibiną. ugniniais 
nasrais. Bet kam aš šitai sakau? — tarė jis ramesniu balsu, 
vėl atsisėsdamas.— Tačiau jūs suprantate; misteri Osbal- 
distonai, sunku ištverti, kai vakarykščiai draugai ir kai- 
mynai persekioja tave kaip ūdrą, kaip ruonį, kaip la- 
šišą „seklumoje; kai ant tavęs užsimoja su šitokia 
daugybe kardų, kai į tave šaunama iš šitiek šautuvų vam- 
zdžių, kaip buvo šiandien prie Avon-du brastos. Ne tik 

kalnietis — šventasis netektų kantrybės; o kalniečiai, mis- 
teri Osbaldistonai, niekuomet nepasižymėjo kantrumu, 
kaip jums tikriausiai teko girdėti. Mane slegia tik vie- 
nas dalykas, apie kurį kalbėjo Nikolas, man skaudu dėl 
vaikinų; man skaudu, kad Hemišas ir Robertas turi gy- 
venti taip pat kaip ir jų tėvas. 

Ir apimtas liūdesio ne dėl savęs, bet dėl savo sūnų, jis 
pasirėmė rankomis galvą. 

Aš buvau labai sujaudintas, Vili. Mane visuomet la- 
biau graudindavo sielvartas, prislėgęs išdidų ir stiprios 
dvasios žmogų, negu skausmingas liūdesys, kuris lengvai 
apima švelriesnes natūras. Širdyje man kilo noras jam 
padėti, nors tai ir atrodė sunkus, net: neišsprendžiamas 
uždavinys. | 

—- Mes turime plačių pažinčių užsienyje,— tariau 
aš.— Ar negalėtų jūsų sūnūs, kuo nors jiems padėjus, — 
o jie turi teisę naudotis viskuo, ką gali duoti mano tėvo 
prekybos namai,— rasti garbingų lėšų "pragyventi, 
tarnaudami užsieny? 

„ Aš įsitikinęs, kad mano veido bruožuose turėjo atsis- 
pindėti nuoširdumas, bet mano bičiulis, paėmęs mane už 
rankos, neleido man kalbėti ir tarė: 

— Dėkui, dėkui jums, bet palikime šitą šneką. Nema- 
niau, kad žmogaus akis kada nors vėl pamatys ašarą ant 
Mak Gregoro blakstienų. į 

Ir jis atgalia ranka persibraukė per sudrėkusias ilgas, 
žilas blakstienas ir per gauruotus rusvus antakius. 

— Rytoj rytą, — pridūrė jis, — mes pakalbėsime apie 
tai, pakalbėsime ir apie jūsų reikalus; juk mes keliamės 
anksti, brėkštant, net jeigu pasiseka užmigti gerame guo- 
lyje. Gal susidaužtumėte su manimi po taurelę? 

Aš atsisakiau. 

— Tuomet, prisiekiu šventojo Maronocho siela, tarių 
išgerti vienas! —ir jis įsipylė į taurę ir išgėrė vienu 
mauku mažiausiai puskvortę vyno. 

Aš atsiguliau, nusprendęs klausinėjimus atidėti kitam 
kartui, kai mano šeimininkas bus ramiau nusiteikęs. Šis 
nepaprastas žmogus taip stipriai paveikė mano vaizduotę, 
kad nejučiomis žiūrėjau į jį dar keletą minučių, jau išsi- 
tiesęs viržių guolyje ir apsimesdamas miegąs. Jis žing- 
sniavo iš vieno kampo į kitą ir kartkartėmis žegnojosi, 
murmėdamas lotyniškus katalikiškos maldos žodžius; pas- 

kui susisupo pledu, pasilikęs po jūo ištrauktą iš makš- 
čių kardą prie vieno šono, pistoletą — prie kito, ir taip 
sudėjo pledo skvernus, kad kilus pavojui galėtų viena 
akimirka pašokti su ginklais abiejose rankose ir iš karto 
būti pasiruošęs kovai. Po keleto minučių iš lygaus jo 
alsavimo supratau, kad jis giliai užmigo. Mane, visiškai 
nuvargusį, priblokštą daugybės praėjusios dienos netikė- 
tų ir paprastų įvykių, netrukus irgi apėmė miegas, gilus 
ir neįveikiamas, ir, nors man reikėjo būti kur kas budres- 
niam, nenubudau iki ryto. 

Atmerkęs akis ir visiškai atsigodęs, aš pamačiau, kad 
Mak "Gregoro lūšnelėje jau nėra. Pažadinau garbųjį 0l- 
dermeną, kuris prisiaikčiojęs, prisidūsavęs ir gailiai pri- 
siskundęs, kad gelią kaulus — nuo neįprastos mankštos 
praėjusią dieną, — pasirodė pagaliau galįs įvertinti malonią 
žinią, kad Rešlio Osbaldistono pagrobti dokumentai sėk- 
mingai man sugrąžinti. Vos tik jis suvokė mano žodžių 
prasmę, vienu akimirksniu pamiršo savo vargus, greitai 
pašoko ir tučtuojau ėmė tikrinti visa tai, kas buvo pa- 
kete, kurį aš padaviau jam į rankas, pagal Oveno su- 
darytą sąrašą, vis kalbėdamas: 

— Tikrai, tikrai... Šit jie... Beilis ir Vitingtonas... kur 
čia Beilis ir Vitingtonas?.. Septyni šimtai, šeši, aštuoni — 
visiškai teisingai, iki paskutinio penso... Polokas ir Pilme- 
nas — dvidešimt aštuoni, septyni... teisingai iki paskutinio 
fartingo... Garbė Aukščiausiajam! Grubas ir Grinderis — 
nuostabiausi žmonės, geresnių nė būti negali... trys šimtai 
septyniasdešimt... Glaiblądas — dvidešimt... Glaibladas, 
mano nuomone, įklimpo... Slipritongas — Slipritongas pra- 
kišo... bet šitų dviejų nedidelės sumos, tiesiog niekai... 
Visa .kita— gerai. Garbė Aukščiausiajam! Dokumentai 
mūsų rankose, ir mes galime nešdintis iš šitos sopulingos 
šalies. Vos prisimenu Loch' Ardą, taip ir nueina nugara 
pagaugais. 

— Labai apgailestauju, giminaiti. — tarė Mak Grego- 
ras, įeidamas į lūšną, 'garbiajam oldermenui tariant 
paskutinius žodžius, — kad aplinkybės neleido man jūsų 
taip priimti, kaip būčiau norėjęs; vis dėlto, jeigu teik- 
tumėtės aplankyti menką mano buveinę... 

— Be galo jums dėkingas, be galo,— pasiskubino atsa- 


kyti misteris Džarvis.— Bet mums metas keliauti. Mes 

labai skubame — misteris Osbaldistonas ir aš; reikalai 
nelaukia. 

— Puiku, giminaiti. — atkirto kalnietis, — jūs žinote 
mūsų papročius: priimk svečią maloniai, kai jis atvyksta, 
palydėk, kai jis skuba namo. Bet jums negalima grįžti 
pro Draimeną; aš turiu jus palydėti Loch Lomondo pusėn, 
o iš ten laiveliu nuplukdyti prie Balocho perkėlos, be 
to, tenai nusiųsti aplinkiniu keliu jūsų arklius. Protingas 
žmogus visada žiūri taisyklės — nereikia grįžti tuo keliu, 
kuriuo atėjai, jeigu yra laisvas kitas. 

— Kaipgi, kaipgi, Robai, — tarė teisėjas, — tai viena tų 
taisyklių, kurias išmokote. prekiaudamas galvijais; jūs 
nemėgdavote susitikti su fermeriais tose vietose, kur jūsų 
jaučiai praeidami parupšnojo žolės; o aš įtariu, kad dabar 
jūs paskui save paliekate daug blogesnes žymes 


negu tais laikais. 

.  — Vadinasi, dabar, giminaiti, visiškai nedera dažnai 
keliauti tuo pačiu keliu — atsakė Robas.— Jūsų arklius 
aš pasiųsiu užuolanka į perkėlą su Dugalu Gregoru, kuris 
šiuo atveju taps pono oldermeno tarnu; ir šitas older- 
menas vyksta visai ne iš Aberfoilo ir ne iš Rob Rojaus 
šalies, kaip jūs galbūt manote, o iš Stirlingo miesto, 
keliaudamas taikiais reikalais. Aha, šit ir jis! 

— Niekaip nebūčiau pažinęs šito nenaudėlio,— tarė 
misteris Džarvis. 

Ir iš tikrųjų nelengva buvo pažinti kalnietį, kai jis 
pasirodė prie namų durų su skrybėle, peruku ir jojimo 
apsiaustu, kurie dar neseniai savo šeimininku laikė Endrų 
Ferservį,— raitas ant misterio Džarvio arklio, 0 manąjį 
laikydamas už pavadžio. Jis išklausė paskutinių savo 
pono nurodymų: vengti tų vietų, kur lengvai galėtų sukelti 
įtarimą; pakeliui rinkti žinias ir laukti mūšų atjojant 
sutartoje vietoje netoli Balocho perkėlos. ' 

Tuo tarpų Mak Gregoras pakvietė mus vykti kartu 
su juo, tikindamas, kad mums būtinai reikią prasijodinėti 
keletą mylių prieš pusryčius, ir pasiūlė gurkštelti kelionei 
degtinės; čia garbusis oldermenas jam pritarė, pareikšda- 
mas, kad gerti degtinę nevalgius,— apskritai netikęs ir 
blogas įprotis, išškyrus tuos atvejus, kai reikia apsaugoti 
skrandį (o tai labai opus organas) nuo žalingos ryto 
miglos įtakos; tokiomis aplinkybėmis jo tėvas, dekanas, 
rekomenduodavęs gurkšnelį degtinės ir savo patarimą 
paremdavęs pavyzdžiu. 

— Visiškai teisinga, giminaiti — atsakė Robas,— ir dėl 
to mes, Miglos sūnūs, turime teisę gerti degtinę nuo ryto 
iki vakaro. 

Pasistiprinęs pagal velionies dekano receptą, garbusis 
oldermenas užsirioglino ant mažučio kalnų ponio. Buvo 
pasiūlytas arkliukas ir man, bet aš atsisakiau, ir mes — 
visai kitaip išlydimi bei su kitokiomis ateities perspek- 
tyvomis — leidomės tuo pačiu keliu, kuriuo keliavome 


vakar. 
Mus lydėjo Mak Giešoras ir kokie penki šeši dailiausi, 


augaločiausi, gerai ginkluoti jo būrio kalniečiai, kurie 
paprastai ir sudarydavo vado palydą. 

Kai mes pasiekėme vietą, kur vakar dieną buvo įvykęs 
susidūrimas ir paskui padaryta ta žiaurybė, Mak Gre- 
goras pasiskubino prabilti, bet ne apie tai, ką aš pasa- 
kiau, 0 tarsi suvokęs, kas dingtelėjo man galvoje,— žo- 
džiu, atsakydamas mano mintims, o ne žodžiams. 

— Jūs, misteri Osbaldistonai, turbūt žiauriai smerkiate 
mus; ir būtų keista, jeigų manytumėte kitaip. Tačiau 
bent prisiminkite, kad ne mes pradėjome. Mes esame 
šiurkštūs ir tamsūs žmonės, galbūt karšti ir nesivaldo- 
me, bet nesame žiaurūs, ne. Mes vargu ar pažeistume 
taikų šalies gyvenimą ir įstatymus, jeigu galėtume ramiai 
naudotis taikos ir įstatymų teikiama palaima. Bet mūsų 
giminė buvo persekiojama iš kartos į kartą. 

— O persekiojimas, — įterpė garbusis oldermenas,— 
ir protingą padaro bepročiu. 

— Iki ko jis turi privesti tokius kaip mes, gyve- 
nančius, kaip gyveno mūsų tėvai prieš tūkstantį metų, 
ir ne ką daugiau už juos teapsišvietusius? Ar mes galime 
ramiai žiūrėti, kaip leidžiami prieš mus kruvini ediktai, 
kaip kariami, giljotinuojami, pjudomi ir ujami senos ir 
garbingos giminės žmonės, tarsi ko geresnio jie nebūtų 
nusipelnę, ir reikėtų juos trypti, kaip priešas priešo net- 
rypia? Šit aš stoviu priešais jus: dvidešimt kartų man teko 
būti susirėmimuose, bet nė karto kitaip nepraliejau žmo- 
gaus kraujo, tik mūšio įkarštyje; ir vis dėlto jeigu jie ma- 
ne sugautų, kaip benamį šunį pakartų vartuose bet kurio 
įtakingo žmogaus, kuris už ką nors yra ant manęs 
įpykęs. 

Aš atsakiau, kad jo vardo uždraudimas ir visų jo šeimos 
narių paskelbimas už įstatymo ribų anglui atrodo esąs 

žiaurus ir beprasmiškas savavaliavimas; ir šiek tiek jį 
nuraminęs šiais žodžiais, pakartojau anos dienos savo 
pasiūlymą padėti jam pačiam, jeigu panorės, ir jo sū- 
nums įstoti užsienyje į karo tarnybą. Mak Gregoras nuo- 
širdžiai paspaudė man ranką, sulaikė mane, praleisdamas 
pirmyn misterį Džarvį, — manevras, kurį pateisinti padėjo 
siauras kelias,— ir man tarė: 

— Jūs esate taurus ir geras jaunuolis ir, be abejo, 
mokate vėrtinti žmogaus garbės jausmus. Bet šilojai, ku- 
riuos mindžiojau, kol gyvenau, turi žydėti virš manęs, kai 
aš numirsiu; širdis man plyš ir ranka nusilpus nusvirs 
kaip šalčio pakąstas papartis, jeigu nematysiu gimtųjų 
savo kalnų; ir jokios pasaulio grožybės neatstos man 
štai šių nykių skardžių bei uolų vaizdo, kurį regite čia 
aplink mus. O Helena — ką ji veiks, kai aš ją paliksiu, 
pasmerkdamas naujoms patyčioms ir žiaurumams? Ir kaip 
ištvers jinai, netekus tų kraštų, kur mintį apie patirtas 
nuoskaudas pasaldina įvykdyto keršto prisiminimai? Buvo 
laikas, kai mano Didysis Priešas, kaip aš jį teisėtai va- 
dinu, taip žiauriai mane engė, kad buvau priverstas nusi- 
leisti jėgai, su visa šeima ir žmonėmis palikti gimtąją 
žemę ir persikelti laikinai į Mak Kolum Moro šalį; ir 
tuomet Helena sudėjo savo „Raudą“ apie mūsų išėjimą, 
tokią nuostabią, kad pats Mak Rimonas?!! nebūtų geriau 
sukūręs, ir tokią liūdną, tokią graudžią, kad kiekvienam 
mūsų plyšte plyšdavo širdis, kai mes sėdėdavome ir klau- 
sydavomės jos: lyg kas būtų apraudojęs motiną, kuri 
jį pagimdė. Ašaros riedėdavo per šiurkščius mūsų vyrų 
veidus, kai jinai dainuodavo; ir aš nesutiksiu dar kartą 
jos širdžiai suteikti tokį skausmą, — ne, nesutiksiu, nors 
man būtų grąžintos visos žemės, kokias kada nors yra 
valdę Mak Gregorai. 


kada jūsų tautiečiai paprastai trokšta pamatyti pasaulio. 

— Aš neprieštaraučiau,— tarė Mak Gregoras, — kad 
jie pamėgintų ieškoti laimės prancūzų arba ispanų karo 
tarnyboje, kaip yra įprasta kilmingo kraujo škotams, ir 


2! Mak Rimonai, arba Mak Krimondai, iš kartos į kartą. buvo 
prie Mak Leodo klano vadų dūdoriai ir garsėjo savo menu. Pibrochas, 
kurį, kaip sakoma, sukūrė Helena Mak Gregor, išliko iki mūsų laikų. 
(Autoriaus pastaba.) 

Pi b rochas — Škotijos kalniečių arija dūdmaišiui. 

vakar jūsų pasiūlymas man pasirodė visiškai įvykdomas. 
Bet rytą, kol jūs miegojote, aš suspėjau pasikalbėti su jo 
ekscelencija. 

— Argi jis nakvoj jo taip arti mūsų? — paklausiau aš, ir 
mano širdis ėmė smarkiau plakti iš susijaudinimo. 

— Arčiau, negu jūs manėte,— buvo Mak Gregoro atsa- 
kymas.— Bet jis, matyt, kiek pavyduliauja jums jaunosios 
ledi ir nenori, kad jinai su jumis matytųsi, „tigi sup- 
rantate.. 

— Pavydėti nebuvo ko, — tariau išdidžiai. — Aš nebū- 
čiau pasikėsinęs į tai, kas priklauso kitam. 

-— Neįsižeiskite be reikalo ir nežiūrėkite į mane taip 
niūriai pro savo garbanas lyg laukinė katė pro gebenių 
atvašyną. Jūs gi turite suprasti, kad jis nuoširdžiai jums 
palankus ir šitai įrodė darbais. Dėl to iš dalies ir įsilieps- 
nojo dabar mūsų šilojai. 

— Šilojai įsiliepsnojo? — pakartojau aš.— Nesupran- 
tu, ką norite pasakyti. 

— Na, juk jūs puikiai žinote, — atsakė Mak Grego- 
ras, — kad visa pikta žemėje kyla dėl moterų ir dėl pinigų. 
Aš ėmiau įtarti jūsų pusbroliuką, Rešlį Osbaldistoną, nuo 
to laiko, kai jis pamatė, kad nėra ko tikėtis gauti į žmonas 
mis Di Vernon; ir aš manau, dėl šios priežasties jis slaptai 
„ėmė širsti ant jo ekscelencijos. Paskui dar kilo ginčas 
dėl jūsų dokumentų grąžinimo; o dabar mes gavome 
tiesioginių įrodymų, kad vos tik buvo priverstas jūos 
grąžinti, jisai šuoliais nulėkė į Stirlingą ir vyriausybei 
pranešė viską, kas buvo „patyliukais kalniečių daroma, 
ir dar pridėjo, ko nebuvo; dėl to, žinoma, ir buvo iš- 
siuntinėtas po visą kraštą įsakymas areštuoti jo ekscelen- 
ciją su jaunąja ledi ir netikėtai mėginti sučiupti mane. 
Aš nė kiek neabejoju, kad Rešlis, susitaręs su kokiu 
nors Žemumos skvairu, pakurstė nelaimingąjį Morisą (juk 
jis su juo darė, ką norėjo) įvilioti mane į tuos spąstus. 
Tačiau nors Rešlis Osbaldistonas būtų paskutinis ir ge- 
riausias iš savo giminės — kai teks man nors kartą su- 
sitikti su juo akis į akį, tegu pats šėtonas perrėžia man 
gerklę, išsitraukęs savo kardą, jeigu mes išsiskirsime 
pirmiau, negu mano durklas patirs karštą jo kraują. 

Savo grasinimą jis ištarė, grėsmingai suraukęs anta- 
kius ir, pabrėžiamai uždėjęs ranką ant durklo. 

— Galiu beveik' džiaugtis dėl visko, kas įvyko, — ta- 

riau aš, — jei Rešlio išdavystė iš tikrųjų užkirs kelią prat- 
rūkti toms pašėlusioms ir įžūlioms intrigoms, kuriose 
jo paties, kaip aš seniai įtariu, buvo. nemažas vaidmuo. 

— Šito nesitikėkite! — tarė Rob Rojus.— Išdaviko žo- 
dis negali pakenkti garbingam reikalui. Tiesa, jis žine daug 
mūsų planų; jeigu ne šitai, Edinburgo ir Stirlingo pilys 
jau šiandien ar po keleto dienų būtų mūsų rankose. O dabar 
to sunku tikėtis. Tačiau į sąmokslą įpainiota tiek daug 
žmonių ir šis darbas toks kilnus, kad niekas nuo jo 
neatsimes dėl pirmo įskundimo,— šitai labai greitai bus 
įrodyta. Taigi, — dėl to aš, tiesą sakant, ir pradėjau savo 
kalbą — esu jums be galo dėkingas už jūsų pasiūlymą 
mano sūnums; dar praėjusią naktį aš rimtai apie jį gal- 
vojau. Bet dabar, kaip matau, niekšo išdavystė paska- 
tins įžymiuosius-mūsų vadus tučtuojau stoti sukilimo 
priešakyje ir suduoti pirmą smūgį, kitaip jie visi būtų 
sučiupti, kiekvienas savo namuose pririšti prie saito kaip 
šunys ir nuvaryti į Londoną — kaip atsitiko garbingiems 
baronams ir džentelmenams septyni šimtai septintaisiais 
metais?'?. Pilietinis karas yra panašus į baziliską. Mes 
dešimtį metų tupėjome ant kiaušinio, kuriame jis glū- 
dėjo, ir dar dešimtį metų būtume pratupėję, bet ateina 
Rešlis, pramuša lukštą, ir slibinas ima raitytis tarp mūsų, 
ateina ugnies ir kalavijo metas. Šitaip susiklosčius ap- 
linkybėms, yra brangi kiekviena ranka, galinti pakelti už 
mus ginklą; tegu neužsigauna Ispanijos ir Prancūzijos 
karaliai — jiems aš irgi linkiu kuo geriausios sėkmės;-— 
bet karalius Jokūbas vertesnis už bet kurį jų ir pir- 
miausia turi teisę į Hemišą bei Robą, jeigu jau jie gimė 
jo valdiniais. 
„ Aš supratau, kad šitie žodžiai byloja apie visos šalies 
suirutę; ir kadangi buvo ir nenaudinga, ir pavojinga 
tokioje vietoje bei tokiu laiku ginčyti politines mano pa- 
lydovo pažiūras, aš tik apgailestavau, kad per visuotinį 
sukilimą, kuriuo bus siekiama grąžinti išvytą dinastiją, 
prasidės negandai ir niokojimas. 

— Tegu prasideda, tegu! — atsakė Mak Gregoras.— 
Juk. negirdėta, kad dargana be liūties virstų giedra, o 
kai pasaulis verčiamas aukštyn kojomis, -doras žmogus 


212 Kalbama apie 1707 metų uniją, kuria Škotija buvo prijungta 
prie Anglijos. 

kur kas greičiau gali atsiriekti abišalę duonos. 

Aš vėl pamėginau užmegzti kalbą apie Dianą; tačiau 
nors mano bendrakeleivis labai mielai leidosi į viso- 
kiausias kalbas, kurių klausiausi bė ypatingo susižavė- 
jimo, — šituo klausimu, kuris vienintelis tedomino mane, 
jis buvo be galo santūrus ir apsiribojo tepasakydamas, 
kad „ledi, kaip jis tikįs, greitai išvyksianti į kitą šalį, 
kur jai tikriausiai būsią ramiau kaip Škotijoje“. Aš turėjau 
tenkintis šiuo atsakymu ir kaip anksčiau guostis vilti- 
mi, kad atsitiktinumas, kaip įvyko vakar, pasirodys esąs 
mano bičiulis ir suteiks man .liūdną džiaugsmą nors at- 
sisveikinti su tąja, kuriai tiek daug vietos teko mano 
širdyje, — daugiau negu aš maniau prieš išsiskirdamas su 
ja amžinai. 

Mes nukeliavome ežero pakrante vingiuojančiu gražiu 
taku kokias šėšias anglų mylias, iki pasiekėme savotišką 
Aukštutinės Škotijos fermą arba išsimėčiusį kaimą prie 
lygios it-veidrodis ežero įlankos, kuri vadinosi, jei nek- 
lystu, Lediartas ar kažkaip panašiai. Čia jau laukė gausus 
Mak Gregoro žmonių būrys, pasirengęs mus priimti. Lau- 
kinių, arba, tikriau sakant, necivilizuotų genčių skonis, 
kaip ir jų iškalbumas, paprastai nesuklysta, nes jo nę- 
varžo jokios taisyklės ir joks dirbtinumas; kalniečiai 
šitai įrodė, pasirinkdami vietą savo svečiams priimti. 
Kažkas yra pasakęs, kad britų monarchas, išmaningai sam- 
protaudamas, būtų turėjęs priimti varžovės valstybės am- 
basadą karinio laivo kajutėje; taip ir kalniečių klano vadas 
teisingai pasielgė parinkdamas tokią vietovę, kur gamtos 
didingumas, būdingas jo šaliai, galėjo padaryti deramą 
įspūdį jo svečiams. 

Mes užkopėme kokius du šimtus jardų nuo ežero 
pakrantės palei sraunų upelį ir palikome dešinėje penkias 
ar šešias trobikes su ariamos žemės sklypeliais aplin- 
kui, tokiais mažučiais, kad jie turbūt buvo dirbami -ne 
plūgu, o kastuvu; atkovoti iš kerojančių krūmokšnių, jie 
džiugino akį banguojančiomis vėjyje avižų ir miežių var- 
pomis. Viršum šio neplataus ruožo staigiai kilo kalnas, 
ir ant jo keteros mes pamatėme blykčiojančius pusšimčio 
Mak Gregoro vyrų ginklus ir besiplaikstančius apsiaustus. 
Jie buvo išsirikiavę tokioje nuostabioje vietovėje, kad 
prisimindamas aš žavėte žaviuosi ja. Upelis varė savo 
vandenis nuo kalno žemyn, dviem šuoliais peršokdamas 

uolą, pastojančią jam kelią; iš pradžių jis sruvo nuo dvyli- 
kos pėdų aukštumos drumstu kriokliu, kurį savo paunksne 
iki pusės dengė puikus senas ąžuolas, linkte palinkęs virš 
jo nuo kito. kranto, ir čiurkšlėmis krito į gražų beveik 
teisingos formos akmeninį baseiną, lyg šis būtų buvęs 
skulptoriaus iškaltas; tada kunkuliuodamas ties titnaginių 
jo kraštu darė antrą pašėlusį šuolį — į tamsaus ir siauro 
tarpeklio dugną, ne mažiau kaip penkiasdešimt pėdų gylio, 
o paskui greitai, bet palyginti ramia srove veržėsi iš 
jo į ežerą. 

Vadovaudamiesi įgimtu skoniu, būdingu kalniečiams, 
ypač Šiaurinės Škotijos kalniečiams, paprastai linkusiems, 
kaip aš pastebėjau, į romantiką ir poeziją, Rob Rojaus 
žmona ir vyrai mums čia paruošė rytines vaišes tokioje 
aplinkoje, kuri nėgalėjo nesukelti svetimšaliui pagarbios 
baimės. Be to, savo prigimtimi jie yra rimti ir išdidūs 
žmonės, nors mes laikome kalniečius neišprusėliais, jie 
turi savo supratimą apie mandagumo taisykles ir laikosi 
jų visu griežtumu, kuris atrodytų besaikis, jeigu su 
tuo mandagumu nebūtų kartu demonstruojama jėga — 
nes reikia pripažinti, kad paslaugus lipšnumas ir griež- 
tas etiketas, kurie atrodytų juokingi, jeigu taip elgtųsi 
paprastas kaimietis, čionai, kalniečiui, ginkluotam nuo 
galvos iki kojų, rodės, visiškai pritiko kaip gvardijos 
dalinio saliutas. Taigi mes buvome sutikti ir priimti pagal 
visus formalumus;; 

Pamatę mus, kalniečiai, kurie buno išsisklaidę kalno 
atšlaitėje, susirinko į vieną. vietą ir sustojo ramiai ir 
tvarkingai, išsirikiavę glaudžia eile už trijų figūrų, kurios, 
kaip aš greitai pažinau, buvo Helena Mak Gregor ir du 
jos sūnūs. Pats Mak Gregoras paliko savo palydą arier- 
garde ir pasiūlęs misteriui Džarviui nulipti nuo ponio, nes 
takas į kalną pasidarė per daug status, nuėjo su mumis 
pirmyn, žingsniuodamas būrio priešakyje. Mes girdėjome 
laukinius dūdmaišių garsus, kurie šniokščiant kriokliui 
buvo praradę įprastą disharmoniją. Mums priėjus visai 
arti, Mak Gregoro žmona žengė mūsų. pasitikti. Ji buvo 
rūpestingai ir puošniai apsirengusi, moteriškiau kaip va- 
kar, bet jos veido bruožai buvo tokie pat išdidūs, griežti 
ir ryžtingi; ir kai jinai netikėtai ir vargu ar nuoširdžiai 
apkabino mano bičiulį oldermeną, aš supratau — iš to kaip 
virpčiojo jo perukas, nugara ir kinkos, — kad jis jaučiasi 

lygiai taip, kaip žmogus, kurį staiga būtų apglėbusi lete- 
nomis meška, kai jis dar nėra susivokęs, kokia jinai — įtū- 
žusi ar gerai nusiteikusi. 

— Sveikinu jus, giminaiti! Ir jus sveikinu, svetim- 
šali, — pridūrė ji, kreipdamasi į mane ir paleisdama iš 
glėbio persigandusį mano bendrakeleivį; kuris instinkty- 
viai atšoko atgal ir pasitaisė ant galvos peruką.— Jūs at- 
vykote į nelaimingą mūsų šalį, kai mūsų kraujas įkaitęs 
ir rankos sukruvintos. Atleiskite paprastiems žmonėms, 
kurie jus atšiauriai priėmė, ir kaltinkite blogus laikus, 
o ne mus. . 

Šiuos žodžius sakydama, ji laikėsi kaip karalienė. Jie 
skambėjo. taip mandagiai, kaip tinka karalių rūmams, ir 
juose nebuvo nė lašelio to paprastumo, kuris, aišku, gir- 
disi anglui Žemutinės Škotijos tarmėje. Tiesa, Helena Mak 
Gregor kalbėjo su stipriu vietiniu akcentu, tačiau vis 
dėlto jos šneka, kurią ji mintyse vertė iš savo gimtosios 
ir poetiškos gėlų kalbos į anglų, jos išmoktą, kaip mes 
išmokstame svetimas kalbas, ir vargu ar kada nors girdėtą 
taikant kasdieniškiems dalykams, — jos šneka buvo graži 
ir sklandi lyg deklamacija.. Jos vyras, kuris per savo 
amžių buvo atsidūręs įvairiose padėtyse, kalbėjo toli 
gražu ne tokiu aukštu stilium ir ne taip išraiškingai. Bet 
ir jo šneka pasižymėjo dideliu išraiškos grynumu (kaip 
jūs galėjote pastebėti, jeigu aš teisingai ją perteikiau), 
jam ėmus kalbėti apie jaudinamus ir svarbius dalykus. 
Ir iš. viso, kiek aš pažįstu kalniečius, man atrodo, kad 
visi jie, draugiškai šnekučiuodami ir juokaudami, vartoja 
Žemutinės Škotijos tarmę; o kai būna rimti ar susijau- 
dinę, tuomet mąsto gimtąja kalba; tuo atveju, kai jie reiš- 
kia atitinkamas idėjas angliškai, jų kalba pasidaro karš- 
ta, pakili ir poetiška. Ir tikrai, įsikarščiavus kalba beveik 
visuomet esti gryna ir įtaigi; neretai jūs galite išgirsti, 
kaip škotas, kraštiečio puolamas karčiais gražbyliškais 
priekaištais, staiga įgelia priešą: „Aha, pratrūkai angliš- 
kai!“ 

Kad ir kaip ten būtų, Mak Gregoro žmona pakvietė mus 
pusryčių, kurie. buvo patiekti ant žolės ir kur buvo aps- 
čiai visokiausių skanėstų, kokius tik galėjo pasiūlyti Kalnų 
Šalis, tačiau juos temdė niūrus ir nesudrumsčiamas šei- 
mininkės veido rimtumas, taip pat mūsų užslėptas ir kanki- 
nantis prisiminimas, kas čia buvo įvykę vakar. Veltųui 

pats vadas stengėsi sukelti linksmumą: kažkoks šaltis 
kaustė mums širdis, lyg šios vaišės būtų buvusios šerme- 
nys, ir mes visi lengviau atsidusome, kai jos baigėsi. 

— Likite sveiki, giminaiti, — tarė šeimininkė misteriui 
Džarviui, kai mes pagaliau atsistojome.— Geriausia, ką 
gali palinkėti bičiuliui Helena Mak Gregor, tai niekuomet 
daugiau su ja nebesusitikti. 

Misteris Džarvis ieškojo žodžių jai atsakyti, tikriausiai 
turėdamas galvoje kokį nors banalų moralą;. bet prieš 
ramų ir liūdną Helenos Mak Gregor rūstumą išsisklaidė 
dirbtinis ir perdėtas Glazgo oldermeno orumas. Jis kos- 
telėjo, neryžtingai sumikčiojo, nusilenkė ir tylomis pasit- 
raukė. 

— O jums, svetimšali, aš turiu perduoti kai ką atmini- 
mui nuo vieno asmens, kurio jūs niekuomet... 

—-Helena,— pertarė ją Mak Gregoras garsiai ir griež- 
tai, — ką tai reiškia? Tu užmiršai įsakymą? 

— Mak Gregorai,— atsakė jinai, — aš nieko neužmir- 
šau, ką turiu prisiminti. Ne tokios rankos kaip ši (ji 
ištiesė ilgą, iki peties nuogą raumeningą ranką) perduoda 
meilės ženklą, jeigu dovana žada ką nors kita, 0 ne 
sielvartą. Jaunuoli, — tarė ji, perduodama man žiedą, kurį 
išvydęs aš tučtuojau pažinau, kad jis buvo vienas iš tų 
nedaugelio papuošalų, kuriuos kartais nešiodavo mis Ver- 
non, — tai jums nuo tos, kurios daugiau niekuomet ne- 
bepamatysite. Jeigu tai nedžiugi dovana, jai visiškai derėjo 
pereiti per rankas tos, kuri niekuomet nepatiria džiaugs- 
mo. Paskutiniai jos žodžiai buvo: „Teužmiršta mane jis 
amžinai“. 

— Ir jinai tiki — sušukau nejučiomis, — kad aš šitai 
galiu! 

— Viską galima užmiršti, — tarė man nepaprastoji mo- 
teris,— viską išskyrus prarastą garbę ir keršto troškimą. 

— Seid suas!?“ — šūktelėjo Mak Gregoras, nekantriai 
treptelėjęs koja. Užgrojo dūdmaišiai, ir spigūs, ausį verian- 
tys jų garsai nutraukė mūsų pašnekesį. Nebyliais mos- 
tais mes atsisveikinome su šeimininke ir leidomės ke- 
lionėn; kartu aš nešiausi naują įrodymą, kad buvau Dianos 
mylimas ir amžinai su ja išskirtas. 


+ 213 Grokite! (gėl) | 

XXXVI SKYRIUS 


Sudie šaliai, kur debesys mėgsta ilsėtis 

Ant kalnų paūksmingos krūtinės uolėtos, 
Kur pro upių kriokimą balsai arų sklinda, 
Kur dangus ežerų plynumoj atsispindi. 


Mūsų kelias ėjo siaura, bet romantiška vietove, tačiau 
apimtas liūdesio aš negalėjau ja grožėtis, todėl nesiim- 
siu jos aprašinėti. Aukštas, smailus Ben Lomondo gūb- 
rys — čionykščių kalnų karalius, — stiepėsi. į dešinę nuo 
mūsų, tarsi į akis krintanti didžiulė pasienio gairė. Tik 
tuomet atitokau iš apatijos, kai po ilgo ir sunkaus žygio 
mes išnirome iš slėnio ir priešais mus atsivėrė Loch 
Lomondas. Neapsunkinsiu jūsų aprašinėdamas reginį, kurį 
vargu ar įsivaizduotumėt, nenuvykęs jo pažiūrėti; tačiau, 
be abejo, šis išdidus ežeras, besipuikuojąs nesuskaitoma 
daugybe žavingų salų, kurios buvo pačių įvairiausių formų 
ir apybrėžų, kokias tik gali sugalvoti fantazija,— be to, 
šiauriniame savo pakraštyje jis siaurėja, nykdamas tarp 
tolstančių miglotų kalnų, o pietuose, vis platėdamas, ska- 
lauja dantytą puikios ir derlingos žemės krantą, — šis eže- 
ras sudaro tikrai nuostabų, puikų ir didingą reginį. Rytinė 
paežerė, itin tuščia ir uolėta, tuo metu buvo svarbiausias 
Mak Gregoro bei jo klano prieglobstis, o šiam klanui 
pažaboti pusiaukelėje- tarp Loch Lomondo ir.kito ežero 
buvo laikoma maža įgula. Tačiau patogi vietovė su bega- 
line daugybe kalnų tarpeklių, pelkių, urvų ir kitokių 
vietų, tinkamų pasislėpti arba gintis, darė kalniečių po- 
zicijas nepažeidžiamas, ir atsiuntimas čionai nedidelių 
karinių pajėgų tereiškė, kad pripažįstama, jog esama pa- 
vojaus, bet negalėjo būti tikra priemonė jam pašalinti. 

Ne vieną kartą, kaip ir tuo atveju, kai man pačiam 
pasitaikė būti liudininku, įgulai tekdavo nukentėti nuo 
avantiūristiško maištininko ir jo šalininkų. Tačiau jų per- 
galės niekuomet netemdydavo žiaurumas, jeigu vadovau- 
davo pats Mak Gregoras; geraširdis ir įžvalgus, jis gerai 
suprato, kaip pavojinga būtų kelti be reikalo neapykantą 
sau. Su džiaugsmu aš patyriau, kad jis įsakė paleisti 
vakar dieną paimtus belaisvius sveikus ir nepaliestus; 
ir žmonių atmintyje tebėra nemaža tokių atsitikimų, kai 

šis nuostabus žmogus pasielgdavo gailiaširdiškai, net kil- 
niai. 

Įlankoje, po didžiule pakibusia uola, mūsų laukė valtis, 
kurioje prie irklų sėdėjo keturi stambūs kalniečiai. Mūsų 
šeimininkas maloniai, net nuoširdžiai atsisveikino su mu- 
mis. Su misteriu Džarviu jį iš tikrųjų šiek tiek rišo. abi- 
pusė pagarba, nors jų verslas bei gyvenimo būdas ir buvo 
skirtingi. Meiliai atsibučiavęs su Rob Rojum ir jau visai 
atsisveikindamas, garbusis oldermenas užsikėrtančiu balsu 
iš visos širdies užtikrino savo giminaitį, kad jeigu jam 
arba jo šeimai kada nors sunkią valandėlę prireiksią 
šimto ar net dviejų šimtų svarų, tegu jis tik brūkšteliąs 
keletą žodžių į Druskos Turgavietę. -Į „tai Robas, pag- 
riebęs viena ranka už kardo rankenos, o kita karštai 
spausdamas dešinė misteriui Džarviui, atsakė, kad jeigu 
kada nors kas įžeisiąs giminaitį, tegu tik jis pranešąs jam, 
ir jis, Mak Gregoras, „Nhurausiąs įžeidėjui ausis, nors tasai 
būtų žymiausias žmogus Glazgo mieste“. 

Šitaip žadėdami vieni kitiems pagalbą ir ištikimą diaui 
gystę, mes atsistūmėme nuo kranto ir pašukome į ežero 
pietvakarių galą, iš kur išteka Leveno upė. Rob Rojus 
vis tebestovėjo ant uolos, nuo kurios nuplaukė mūsų val- 
tis, ir mes ilgai matėme iš tolo kyšantį jo šautuvą, be- 
siplaikstantį pledą ir styrinčią virš skrybėlės plunksną, 
kuri tuo metu žymėdavo Škotijos kalnų bajorą ir karį, — 
tuo tarpu šiuolaikinis skonis kalniečio kario kepurę papuo- 
šė visu juodų plunksnų kuodu, darydamas ją panašią 
į gedulo vėduoklę, kuri nešama laidotuvių procesijos 
priešakyje. Pagaliau labiau nutolę pamatėme, kaip mūsų 
draugas apsisuko ir iš lėto nuėjo aukštyn kalno šlaitu 
artimiausių karių arba, veikiau, asmeninių sargybinių 
lydimas. 

Mes ilgai plaukėme netardami nė žodžio; tylą trikdė 
tik gėliška daina, kurią traukė vienas yrėjas, ir tarpais 
negarsi, neritminga melodija virsdavo laukiniu choru, 
kai imdavo pritarti kiti. 

Mano mintys buvo gana liūdnos, bet aš jaučiau, kaip 
raminamai veikia didinga aplinka, ir tą iškilmingą va- 
landą mąsčiau: jeigu būčiau katalikas, gytikčiau gyventi 
ir mirti atsiskyrėliu vienoje iš šių romantiškų gražių 
salų, pro kurias sliuogė mūsų valtis. 

Garbusis oldermenas taip pat kažką mąstė, tik jo mintys 

buvo visai kitokios; tatai man paaiškėjo, kad jis, ištisą 
valandą tylėjęs ir sau mintyse skaičiavęs, staiga ėmė 
uoliai man įrodinėti, kad ežerą esą galima nusausinti 
ir atiduoti plūgui bei akėčioms daugelį šimtų — kur ten! — 
daugelį tūkstančių akrų žemės, tuo tarpu dabar iš jo 
nesą jokios naudos, nebent tik pagaunama ešerių ir 
lydekų. 

"Iš plačių jo" samprotavimų, kuriuos jis kimšo man į 
ausis, visai nenusiteikus klausyti, teįsiminiau, jog jo su- 
manymu buvo numatoma palikti dalį ežero, gana gilią 
ir plačią, vandens transportui, kad baržos ir anglialai- 
viai taip laisvai plaukiotų iš Dumbartono į Glenfalo- 
chą, kaip iš Glazgo į Grinoką. 

Pagaliau priplaukėme tą vietą, kur turėjome. išlipti, 
prie senovinės pilies griuvėsių, — ten, kur ežeras gausius 
savo vandenis atiduoda Levenui. Čia jau mūsų laukė 
Dugalas su arkliais. Garbusis oldermenas tuo tarpu paruošė 
„hiekdariui“ puikų planą, kuris buvo ne menkesnis už jo 
planą ežerui nusausinti — ir abiem atvejais jis, regis, 
daugiau žiūrėjo numatomos naudos negu praktinės suma- 
nymo galimybės. i 

— Dugalai,— tarė jis, — tu esi šaunus vyras, nors niek- 
darys, ir moki tinkamai Sera tuos, kurie aukštesni už tave. 
Man tavęs net gaila, Dugalai, nes, taip tau gyvenant, 
su tavimi vis tiek, anksčiau ar vėliau, bus susidorota 
Džedarto teisme?!''. Man atrodo, kad aš, kaip renkamasis 
miesto tarybos narys ir kaip savo tėvo, Nikolo Džarvio, 
sūnus, šiek tiek reiškiu miesto taryboje ir galiu užsi- 
minti kam reikia, kad kiti turi didesnių nuodėmių negu 
tavosios. Taigi aš manau, tu galėtum grįžti su mumis 
į Glazgą, ir kadangi turi tvirtus pečius, galima būtų tave 
padaryti krovėju sandėlyje, iki pasitaikys kas geresnio. 

— Ašenai labai dėkingas jūsų gerbiamybei,— atsakė 
Dugalas,— bet tegu velnias pakerta man kojas, jeigu ašenai 
gera valia eitų į grįstą gatvę; mane tebus galima nutemp- 
ti į Gelougeitą tiktai su virve, „kaip atsitiko ir pirmą- 
jį 6 


**Džedarto teismas (nuo Škotijos miesto 'Džedar- 
to ) pirma susidorodavo su nusikaltėliu, o tik paskui nagrinėdavo jo 
bylą. Posakis „Džedarto teismas“ (taip pat ir „Kuparo“, „Džedburgo“ teis- 
mas) tapo priežodžiu. 

Tikrai, aš vėliau sužinojau, kad iš pradžių Dugalas pa- 
teko į Glazgą kaip kalinys, įpainiotas į plėšikavimą, bet 
šiek tiek per daug pasitikėdamas, pasiliko jį tarnauti var- 
tininku; šią tarnybą Dugalas, kiek yra žinoma, ėjo visai 
sąžiningai, kol netikėtai pasirodžius vadui viršų paėmė at- 
sidavimas savo klanui. 

Pritrenktas, kad Dugalas taip tiesiai atsisakė tokio pui- 
kaus pasiūlymo, garbusis oldermenas atsigręžė į mane ir 
pasakė, jog „niekdarys iš prigimties esąs kvailas per vi- 
są pilvą“. Savo dėkingumą Dugalui aš išreiškiau, įbruk- 
damas jam į ranką keletą ginėjų,— ir šis būdas jam aiškiai 
labiau patiko. Vos tik jis pajuto delne auksą, šoktelėjo ke- 
letą kartų laukinio ožio vikrumu, taip žargstydamasis čia 
viena, čia kita koja, kad būtų nustebinęs bet kurį prancūzų 
baletmeisterį. Jis puolė prie valties parodyti yrėjams sa- 
vo laimikio, ir tie, gavę iš jo po truputį pinigų, džiūgavo 
kartu su juo. Paskui, pasak pietietiško Džono Benjano?!“ 
posakio, „jis nuėjo savo keliu, ir aš jo daugiau nebe- 
mačiau“. 

Mudu su oldermenu sėdome ant arklių ir patraukėme 
į Glazgą. Kai dingo mums iš akių ežeras, apsuptas didingo 
kalnų amfiteatip, aš neištvėriau ir karštai išreiškiau savo 
susižavėjimą tąmis gamtos grožybėmis, nors ir supratau, 
kad tokiam jausmų išliejimui misteris Džarvis nepritars. 

— Jūs — jaunas džentelmenas, — atkirto jis,— be to, 
anglas, todėl jums šitai gal ir tinka, bet aš... Aš esu pap- 
rastas Žmogus ir šį tą nutuokiu apie krašto vertybes, — 
tai šit, aš nemainyčiau paties kukliausio kampelio Gor- 
balse ties mūsų Glazgu į gražiausią vaizdą šiuose kalnuo- 
se. Leiskite man tik parsigauti namo, ir daugiau niekad nė 
vienas pakvaišėlis,— atleiskite, misteri Frensi,— neįvilios 
manęs savo reikalais į tokią vietą, iš kur nematyti šven- 
tojo Mungo varpinės! 

Garbiojo oldermeno norai buvo patenkinti; nesustoda- 
mi mes atvykome į Glazgą tą pačią naktį, arba, tikriau, ki- 
tą rytą. Palydėjęs garbųjį savo kelionės draugą iki jo na- 
mų durų ir sėkmingai atidavęs jį į rankas atidžiajai ir pas- 
laugiajai Mati, aš pasiekiau misis Flaiter namus, kur šiuo 


"9 Džonas Benjanas (1628—1688) — anglų rašytojas, puri- 
tonas, alegorinės poemos „Piligrimo kelionės“ autorius. 

neįprastu metu kažkodėl žibėjo šviesa. Durįs man atidarė 
ne kas kitas, kaip pats Endrus Ferservis; išgirdęs mano 
balsą, jis garsiai sukliko iš džiaugsmo ir netaręs nė žodžio 
puolė laiptais viršun į antrojo aukšto svetainę, kurios lan- 
guose švietė žiburys. Iškart sumetęs, kad Endrus skuba 
pranešti apie mano sugrįžimą sunerimusiam Ovenui, aš 
nubėgau jam iš paskos. Ovenas buvo ne vienas, kambary- 
ję su juo sėdėjo dar kažkas — ir tai buvo mano tėvas. 

Pirmiausia jis stengėsi išlaikyti orumą ir įprastą san- 
tūrumą. 

— Aš džiaugiuos tave matydamas, Frensi,— pradėjo 
Jisai. Paskui mane švelniai apkabino: — Brangusis, bran- 
gusis mano sūnau! 

Ovenas nustvėrė vieną mano ranką ir laistė ją ašaro- 
mis, sveikindamas mane laimingai sugrįžus. Tokiose sce- 
nose akis ir širdis regi daugiau, negu gali išgirsti ausis. Ir 
lig šios dienos seni mano vokai sudrėksta nuo ašarų, pri- 
siminus mūsų susitikimą; het gilūs ir švelnūs jūsų jausmai, 
Vili, lengvai papildys tai, ko aš negaliu aprašyti. 

Kai nurimo pirmo mūsų džiaugsmo susijaudinimas, 
aš sužinojau, kad mano tėvas grįžo iš Olandijos netrukus 
po Oveno išvykimo į Škotiją. Visada veikdamas ryžtingai 
ir greitai, jis uždelsė Londone tik tiek, kiek reikėjo lai- 
ko surinkti lėšoms, būtinoms apmokėti skubiausius fir- 
mos įsipareigojimus. Nepaprastai gerai pasisekus opera- 
cijoms kontinente, jis pelnė dideles atliekamas sumas ir su- 
stiprino kreditą, taigi, turėdamas didelius resursus, leng- 
vai pašalino sunkumus, kilusius galbūt tik dėl to, kad buvo 
pasitraukęs, ir iškeliavo į Škotiją atiduoti teismui Rešlio 
Osbaldistono ir sutvarkyti savo reikalų šioje šalyje. At- 
vykus mano tėvui, kuris, disponuodamas visišku finansi- 
niu pasitikėjimu ir didelėmis lėšomis, galėjo garbingai ap- 
mokėti vekselius ir net. duoti naudingų užsakymų vieti- 
niams pirkliams, „Mak Vitis ir bendrovė“, manę, kad jo 
žvaigždė amžinai nusileido, buvo visiškai priblokšti. Di- 
džiai pasipiktinęs jų poelgiu su jo įgaliotu klerku ir agen- 
tu, misteris Osbaldistonas atmetė visus jų mėginimus pasi- 
teisinti bei vėl susigrąžinti jo palankumą ir, suvedęs su 
jais savo sąskaitas, pareiškė jiems, kad po šiuo didžiosios 
savo buhalterijos knygos puslapiu jie turį visam laikui nu- 
brėžti brūkšnį. 

Tačiau jo triumfą prieš neištikimus draugus aptemdė 

susirūpinimas manimi. Geraširdis Ovenas neįsivaizdavo, 
kad penkiasdešimt šešiasdešimt mylių kelionė, kurią gali- 
ma taip lengvai ir ramiai atlikti iš Londono bet kuria kryp- 
timi, galėjo būti susijusi su kokiais nors rimtais pavojais. 
Bet jį užkrėtė nerimu mano tėvas, kuris geriau pažinojo 
Kalnų Šalies pobūdį ir įstatymų nepripažįstančius jos gy- 
ventojus: 

Netrukus paprasti jų būgštavimai tapo sunkia kankyne, 
kai keletą valandų prieš man parvykstant pasirodė Endrus 
Ferservis ir smarkiai perdėdamas papasakojo, kokioje 
kritiškoje padėtyje mane paliko. Kilmingasis vadas, ku- 
rio dalinyje mano tarnas buvo savotiškas belaisvis, po su- 
ruoštos jam apklausos. ne tiktai paleido jį-laisvėn, bet 
dar suteikė priemonių greičiau grįžti į Glazgą ir papasakoti 
mano draugams apie pavojingą ir nemalonią mano padėtį. 

Endrus buvo iš tų žmonių, kuriems malonu jausti tą dė- 
mesį ir tą skaudų savo asmens svarumą, laikinai tenkan- 
čius blogą žinią atnešusiam žmogui; ir dėl to jis anaiptol! 
nesistengė sušvelninti savo pasakojimo, juoba kad tarp 
klausytojų netikėtai pasirodė besąs turtingas Londono 
pirklys. Jis labai smulkiai papasakojo apie visokiausius 
pavojus, kurių aš išvengęs; — daugiausia, kaip jis leido su- 
prasti, per jo pastangas, patyrimą ir įžvalgumą. 

— Tiesiog skaudu ir baisu pagalvoti, — kalbėjo jis, — 
kas ištiks dabar jaunąjį džentelmeną, kai jo angelas sar- 
gas (tai yra Endrus; Ferservis) nebestovi už jo pečių! Iš 
misterio Džarvio sunkią valandą jokios naudos, vien tik 
bėda, nes jis per daug į puikybę pasikėlęs žmogėnas (Ėn- 
drus negalėjo pakęsti puikybės); ką čia kalbėti: kai iš visų 
pusių milicijos pistoletai ir karabinai, iš kurių kulkos tik 
lekia viena paskui kitą, ir kalniečių durklai bei vėzdai, o 
ir gilūs Avondo vandenys — sunku besitikėti, kad viskas 
gerai pasibaigtų jaunajam džentelmenui!. 

Girdėdamas tokius žodžius, Ovenas būtų didžiai nusi- 
minęs, jeigu būtų buvęs vienas, be jokios paramos; bet 
mano tėvas, labai gerai pažindamas žmones, lengvai suvo- 
kė, koks yra Endrus ir ko vertas jo postringavimas. Tačiau 
ir atmetus iš tų kalbų tai, kas Endraus buvo perdėta, jos ne- 
galėjo nesukelti nerimo tėvo širdžiai. Tėvas nusprendė 
nuvykti į vietą ir pats, šusitaręs ar išpirkdamas, išvaduoti 
mane. Todėl iki vėlos nakties prasėdėjo jis su Ovenu, ruoš- 
damas skubius laiškus ir tvarkydamas finansinius reika- 

lus, kuriuos klerkas turėjo atlikti jam išvykus. Tai ir buvo 
ta priežastis, dėl kurios radau juos dar neatsigulusius tą 
vėlų metą. ) 

Mes nuėjome gulti jau vėlai, ir aš, būdamas pernelyg 
įaudrintas, kad būčiau galėjęs ilgai miegoti, iš ryto atsi- 
kėliau gana anksti. Endrus, kaip uolus tarnas, dalyvavo 
mano apsirengimo ceremoniale, bet savo išvaizda jau ne- 
bepanėšėjo į varnų baidyklę, kokia jis buvo paverstas 
ties Aberfoilu, o veikiau į graborių, vilkintį padoriu gedu- 
lo kostiumu. Tiktai po įkyrių klausinėjimų (šelmis kuo 
ilgiausiai dėjosi manęs nesuprantąs) aš išsiaiškinau, kad jis 
„pagalvojo. esant tinkama užsivilkti gedulą, numatyda- 
mas nebeišvysiąs manęs gyvo; o kadangi pirklys, pas ku- 
rį jis įsigijęs kostiumą, nepanorėjęs atsiimti prekės atgal 
ir kadangi jo paties apdaras iš dalies suplyšęs, o iš dalies 
buvęs išgrobstytas tarnaujant mano gerbiamybei, tai, žino- 
ma, aš ir garbusis mano tėvas, kuriam apvaizda nepašykš- 
tėjusi visokių gėrybių, neleisią, kad nelaimingasis tarnas 
per juos patirtų nuostolių; drabužių pakeitimas maža ką 
reiškiąs Osbaldistonams (ačiū už tai Viešpačiui!), ypač kai 
jie reikalingi senam ir atsidavusiam jų namų tarnui“. 

Kadangi Endrus iš dalies skundėsi teisingai, kad paty- 
ręs nuostolių tarnaudamas savo ponui, tai ši gudrybė jam 
pavyko; jis ir toliau vaikščiojo su padoriu gedulo kostiu- 
mu, su kastorine skrybėle ir visais kitais priedais — liūdė- 
damas savo šeimininko, kuris buvo gyvas ir sveikas. 

Pirmas mano tėvo rūpestis atsikėlus buvo aplankyti 
misterį Džarvį ir trumpai, bet rimtai ir jausmingai pa- 
reikšti jam nuoširdžią padėką už jo gerumą. Jis paaiškino 
jam pasikeitusią savo finansinių reikalų padėtį ir pasiūlė 
patogiomis ir pelningomis sąlygomis atstovauti Glazgo 
mieste tiems jo firmos reikalams, kurie iki šiol buvo pa- 
vesti „Mak Vičiui ir bendrovei“. Oldermenas nuoširdžiai 
pasveikino mano tėvą ir Oveną su laiminga jų padėties 
permaina, bet anaiptol nemanė esant reikalinga paneigti 
paslaugas, kurias padarė firmai tokiu momentu, kai jos 
padėtis buvo visai kitokia; jis pasielgęs tik taip, pasakė jis, 
kaip būtų norėjęs, kad su juo pasielgtų kiti; o dėl jam pa- 
vėdamų operacijų išplėtimo, tai jis sutinkąs šį dalyką su 
dėkingumu ir švaria sąžine; jeigu „Mak Vitis ir bendrovė“ 
būtų elgęsi kaip padorūs žmonės,— paaiškino olderme- 
nas,— tai jam atrodytų nepatogu užbėgti jiems už akių ir 

nustumti juos nuo slenksčio; tačiau jie pasielgė negarbin- 
gai, tad tegu dabar turi nuostolių. 

Po to oldermenas timptelėjo mane už rankovės į šalį 
ir dar kartą nuoširdžiai palinkėjęs man laimės pridūrė 
šiek tiek suglumusiu balsu: 

— Aš labai norėčiau, misteri Frensi, kad čia kuo ma- 
žiausiai būtų šnekų apie tuos keistus dalykus, kuriuos mes 
ten regėjome. Neverta niekur pasakoti — nebent tik teis- 
mo tardytojui — apie šiurpų susidorojimą su Morisu; ir 
miesto tarybos nariai, aišku, pagalvotų, kad jų korpora- 
cijos atstovui nedera peštis su kažkokiais pasigailėtinais 
kalniečiais ir svilinti jiems pledų. O svarbiausia — nors 
mano išvaizda visai padori ir pagarbi, kai viskas ant ma- 
nęs kaip pridera, bijau, kad aš atrodžiau gana pasigailė- 
tinai, kai be skrybėlės, be peruko, kybojau už skvernų lyg 
apsiaustas, užmestas ant kabyklos. Oldermenas Grehe- 
mas, jei tik sužinotų šį nuotykį, mane gyvą į grabą nuva- 
rytų. . ; , 

"Aš negalėjau sulaikyti šypsenos, prisiminęs, kaip ta- 
da atrodė garbusis oldermenas, nors anuo metu manęs ne- 
ėmė juokas. Geraširdis pirklys buvo šiek tiek suglumęs, 
bet irgi nusišypsojo ir palingavo galvą: 

— Suprantu, suprantu. Bet būkite gera bičiulis ir nie- 
ko apie tai nepasakokite; taip pat pasakykite tam pagy- 
rūnui, pasipūtėliui ir įžūliam plepiui savo tarnui, kad ir 
jis niekur nieko nepliaukštų. Niekas nieko neturi žinoti 
apie tai, net meilioji mergužėlė Mati, kitaip šnekoms ne- 
bus galo. 

Šitoji baimė pasirodyti juokingam žmonių akyse, di- 
džiai jį jaudinusi, šiek tiek išsisklaidė, kai aš jam pasakiau, 
jog mano tėvas ketina tuoj pat išvykti iš Glazgo. Ir iš tik- 
rųjų mums dabar nebuvo reikalo šičia pasilikti, kai pati 
vertingiausia Rešlio pagrobtųjų dokumentų dalis buvo grą- 
žinta. Tos vertybių dalies, kurią Rešlis spėjo realizuoti ir 
išleisti asmeniniams savo reikalams bei politinėms intri- 
goms, negalima buvo grąžinti. kuriuo nors kitu keliu, tik 
per teismą. Byla buvo jau iškelta ir, kaip tikino mūsų ju- 
ristai, stūmėsi į priekį su visu įmanomu spartumu. 

Taigi mes praleidome dieną su svetingu oldermenu ir 
pasakėme jam sudie, kaip dabar su juo atsisveikina mano 
apysaka. Jis be atvangos turtėjo, gyveno visų gerbiamas 
bei nieko nestokodamas ir iš.tikrųjų pasiekė aukščiausią 

tarnybinį postą savo gimtajame mieste. Praslinkus porai 
metų po mano aprašytųjų įvykių, jam pakyrėjo gyventi 
viengungiškai, ir Mati, iki šiol laikiusi jo virtuvės židinio 
vairą, užėmė pagarbią vietą už jo stalo, tapdama misis 
Džarvi. Oldermenas Grehemas, Mak Vitis ir kiti (nes visi 
žmonės visur turi priešų, o juo labiau karališkojo mies- 
to taryboje) juokdavosi iš šios metamorfozės. „Tačiau. — 
sakydavo misteris Džarvis, — tepliauškia jie savo pliauška- 
lą, dėl jų aš neketinu jaudintis ir savo skonio nekeisiu — 
teloja nors dešimt dienų iš eilės. Mano tėvas, garbinga- 
sis dekanas, mėgdavo kartoti: 


Antakiai tamsūs ir skruostai žydį, 
Tyras šypsnys, gili meilė širdy, — 
Kas prieš juos titulai, turtai didi!... 


Be to, — pridurdavo jis nuolat, — Mati ne paprasta tarnai- 
tė; jinai, šiaip ar taip, lerdo Limerfildo giminaitė . 

Ar dėl aukštos savo kilmės, ar dėl/asmeninių ypaty- 
bių,.nesiimu spręsti, tačiau Mati šauniai laikėsi aukštoje 
savo padėtyje ir nepateisino niūrių pranašavimų, kuriuos 
skelbė garbingojo oldermeno bičiuliai, maniusieji, kad ši- 
toks eksperimentas šiek tiek rizikingas. Ramiame ir nau- 
dingame misterio Džarvio gyvenime, kiek man žinoma, 
nepasitaikė daugiau jokių nuotykių, vertų paminėti. 


XXXVII SKYRIUS 


Šeši sūnai, eikšekit čia! | 

Tikiuosi, jūs drąsiom širdim! 
Kurie iš jūs, mieli vaikai, 

Eis su grafu ir su manim? 


Ir greiiai penketas iš jų 

Atsako lyg viena mintim: 
„O tėvel Iki pat mirties 

Mes su grafu ir su tavim!“ 


„Sukilimas Šiaurėje“ 


Tą rytą, kai mes turėjome išvykti iš Glazgo, Endrus 
Ferserviš įlėkė kaip patrakęs.į mano kambarį, strakalio- 

damas ir Iėkalodamas nelabai melodingai, bet užtat gar- 
siai: . 


Liepsnoja laužas, liepsnoja laužas, 
Liepsnoja laužas meilės ugnim. 


Vargais negalais priverčiau jį liautis rėkavus ir man 
paaiškinti, kas atsitiko. Jis linksmai man pranešė, tarsi iš- 
klodamas maloniausią naujieną pasaulyje, kad kalniečiai 
visi iki vieno sukilę ir nepraslinkus nė dienos Rob Rojus 
su savo bekelnių gauja atsibaladosiąs į Glazgą. 

— Prikąsk liežuvį, niekše! — pasakiau aš.— Tu, matyt, 
girtas arba išėjai iš proto! O jeigu net ir yra dalis tiesos, 
tai ko gi čia įsigiedojai, sukčiau? 

— Girtas? Išėjau iš proto? Na, žinoma, — atšovė įžū- 
liai Endrus,— kai žmogus sako tai, kas aukštiems ponams 
nemalonu išgirsti, vadinasi, jis girtas arba išėjo iš proto. 
O įsigiedojo dėl ko? Kalniečių klanai privers mus kitaip 
užgiedoti, jeigu mes apsigėrę arba išprotėję lauksime jų 
ateinant. 

Aš paskubomis atsikėliau ir pamačiau, kad mano tėvas 
ir Ovenas jau apsirengę ir gana sunerimę. 

Endraus Ferservio naujiena pasirodė esanti didžia da- 
limi tikra. Didysis maištas, sujudinęs 1715 metais Britani- 
ją, įsiliepsnojo, įžiebtas nelaimingojo grafo Maro, kuris 
nepalankią valandą iškėlė Stiuartų vėliavą daugelio gar- 
Kobitų agentų (jų tarpe Rešlio) išdavystė bei kitų suėmi- 
mas atskleidė Jurgio I vyriausybei plačiai išsišakojusį, 
seniai ruoštą sąmokslą, ir dėl to tas sukilimas įsiliepsnojo 
prieš laiką ir nuošalioje. karalystės dalyje, negalėdamas 
lemiamai paveikti šalies likimo, nors ji ir patyrė smarkų 
sukrėtimą. 

Šis didelis įvykis valstybės gyvenime patvirtino ir nuš- 
vietė man tas neaiškias užuominas, kurias buvau girdėjęs 
iš Mak Gregoro; aš dabar supratau, kodėl vakariniai kla- 
nai, sukelti prieš jį, taip lengvai pamiršo smulkius savo 
vaidus; jie žinojo, kad veikiai jiems visiems teks išsiruoš- 
ti į bendrą žygį. Mane užvis labiau slėgė ir liūdino mintis, 
kad Diana Vernon tapo vieno aršiausių maištininkų žmona 
ir kad jai tenka patirti visus sunkumus bei pavojus, susi- 
jusius su rizikinga jos vyro veikla. 

Mes čia pat pasitarėme, kokių priemonių reikėtų mums 
griebtis šią kritišką valandą, ir sutikome su mano tėvo 
pasiūlymu — skubiai išgauti reikiamus leidimus ir vykti 
kol dar esame sveiki į Londoną. Aš tėvui pareiškiau no- 
rįs save pavesti vyriausybei ir įstoti į kurį nors savano- 
rių būrį, kurie jau ėmė formuotis. Tėvas mielai man pri- 
tarė; jis smerkė tuos, kurie karą laikė pagrindiniu savo 
verslu, tačiau būdamas tvirtų principų žmogus, visada 
būdavo pasirengęs paaukoti gyvybę pilietinėms ir religi- 
nėms laisvėms ginti. 

Mes atlikome skubią ir pavojingą kelionę per Dam- 
frizšyrą.ir kaimynines Anglijos grafystes. Šioje šalies daly- 
je skvairai, torių šalininkai, jau buvo spėję sukilti ir ver- 
bavo kareivius bei rinko arklius, o vigai telkėši svarbiau- 
siuose miestuose, ginklavo gyventojus ir ruošėsi pilieti- 
niam karui. Keletą kartų mes vos išsprūdome nuo suėmi- 
mo, ir mums dažnai tekdavo vykti aplinkiniais keliais, 
vengiant -tų vietų, kur būrėsi ginkluotos pajėgos. 

Atvykę į Londoną, tučtuojau prisidėjome prie tų ban- 
kininkų ir žymių prekybininkų, kurie sutiko palaikyti 
valstybės kreditą ir duoti atkirtį antpuoliui prieš pinigi- 
nius fondus, nes sąmokslininkai didžia dalimi į tai dėjo 
viltis, tikėdamiesi valstybei užtraukti visišką bankrotą ir 
tokiu būdu tikriau laimėti. Mano tėvas buvo išrinktas šios 
galingos finansininkų sąjungos nariu, nes visi pasitikėjo 
jo uolumu, sumanumu ir energija. Beje, jam buvo paves- 
ta palaikyti šios sąjungos ryšį su vyriausybe, ir įsilieps- 
nojus maištui jis sugebėjo, naudodamasis savo prekybi- 
duotais į jo rankas, rasti, kas supirktų didžiulį kiekį vals- 
tybinių paskolos obligacijų, netikėtai išmestų į rinką, nu- 
vertinus jų kursą. Aš irgi nesėdėjau sudėjęs rankas; gavęs 
paskyrimą ir sutelkęs tėvo lėšomis maždaug dviejų šimtų 
žmonių būrį, parėmiau generolo Karpenterio kariuomenę. 

Tuo metu sukilimas apėmė ir Angliją. Nelaimingasis 
grafas Dervenvoteris drauge su generolu Fosteriu prisidė- 
jo prie sukilėlių. Vargšas mano dėdė, seras Hildebrandas, 
beveik visai prasiskolinęs per savo paties nerūpestingu- 
mą ir sūnų bei namiškių išlaidumą ir lėbavimą, lengvai 
buvo įtikintas stoti. po nelemtąja Stiuartų vėliava. Tačiau 
prieš: leisdamasis į šį žygį jis pasirodė esąs apdairus, to 


399 


niekam iš jo nesitikint, — jisai surašė testamentą! 

Šiuo dokumentu jis užrašė savo valdas — Osbaldisto- 
no pilį su žemėmis, naudmenomis ir taip toliau — iš eilės 
kiekvienam savo sūnui bei jų būsimiems vyriškosios gi- 
minės įpėdiniams, iki priėjęs prie Rešlio, kurio jis nekentė 
visomis sielos jėgomis už neseną jo išdavystę, nutylėjo jį 
testamente, vietoj jauniausiojo sūnaus savo įpėdiniu pa- 
skirdamas mane. Senasis baronetas visada man buvo gana 
palankus, . bet veikiausiai pasikliaudamas savo milžinais 
sūnumis, dabar pakėlusiais drauge su juo ginklą, jis 
padarė mane įpėdiniu .vien vildamasis, kad šis paskyrimas 
liks negyva raide; mano vardą jis įrašė testamente dau- 
giausia norėdamas išreikšti savo pasipiktinimą Rešliu, ku- 
ris išdavė bendrą kovą ir savo šeimą. Atskiru paragrafu 
testamente jis užrašė savo velionės žmonos dukterėčiai 
Dianai Vernon, dabar ledi Dianai Vernon Bjučemp, brilian- 
tus, priklausiusius mirusiai jos tetai, ir didelę sidabrinę 
taurę, ant kurios buvo išgraviruotas jungtinis Vernonų 
ir Osbaldistonų herbas. 

Tačiau gausiems ir žydintiems jo ainiams dangus lėmė 
kur kas greitesnę pražūtį, negu tikėjosi jų tėvas. Per pir- 
mąją sąmokslininkų kariuomenės apžiūrą Grin Rigo mies- 
telyje Tornklifas Osbaldistonas susiginčijo dėl vyresnišku- 
mo su vienu Nortumberlendo skvairu, tokiu pat pikčiurna 
ir užsispyrėliu kaip ir.jis pats. Neklausydami jokių įkal- 
binėjimų, jie akivaizdžiai savo vadui parodė, kiek jis gali 
pasikliauti jų drausmingumu; ginčą jie išsprendė rapyrų 
dvikova, ir mano pusbrolis buvo nudėtas vietoje. Jo mir- 
tis buvo sunkus smūgis serui Hildebrandui; kad ir nepa- 
kenčiamo būdo, Tornklifas vis dėlto turėjo truputėlį dau- 
giau proto už kitus brolius, — žinoma, išskyrus Rešlį. 

Persilakėlis Persivalis taip pat rado galą, atitinkantį 
jo polinkius. Jis susilažino su vienu džentelmenu, gavu- 
siu už savo žygdarbius šioje srityje šiurpią „Degtinės Mau- 
kėjo“ pravardę, — katras iš juodviejų galės daugiau išger- 
ti spirito tą džiaugsmingą dieną, kai sukilėliai Morpete 
paskelbs karaliumi Jokūbą Stiuartą. Žygdarbis buvo ne- 
paprastas. Aš pamiršau, kiek tiksliai išmaukė degtinės Pėr- 
sis, bet jinai sukėlė jam karštligę, ir trečios dienos pabai- 
goje jis mirė, be perstojo kartodamas: „Vandens, van- 
dens!" š 

Dikonas nusisuko sprandą ties Voringtono tiltu — 

mėgindamas parodyti, kaip eikliai šuoliuoja apšlubusi 
grynakraujė kumelaitė, kurią jis norėjo iškišti. vienam 
prie sukilėlių prisidėjusiam Mančesterio pirkliui. Jis pri- 
vertė kumelaitę šokti per penkiaeilį barjerą; jinai šokda- 
ma suklupo, ir nelaimingasis jojikas užsimušė. 

Kvailiui Vilfredui, kaip kartais atsitinka, teko laimin- 
giausia dalia iš visų kitų brolių; jis buvo nukautas ties 
Praud Prestonu Lankašyre tą dieną, kai generolas Karpen- 
teris atakavo sukilėlių sutvirtinimus. Jis kovėsi labai nar- 
siai, nors, kaip girdėjau, niekad negalėjo aiškiai suprasti 
sukilimo tikslo bei priežasties ir ne visada aEkinė už 
katrą karalių jis kariauja. 

Džonas šitame mūšyje taip pat narsiai kovėsi ir gavo 
keletą žaizdų, bet jis neturėjo laimės numirti nuo jų kauty- 
nių vietoje. 

Rytojaus dieną, maištininkams pasidavus, senasis se- 
ras Hildebrandas, palaužtas šių vienas po kito nutikusių 
likimo smūgių, pateko drauge su kitais į nelaisvę ir buvo 
patalpintas Niugeite drauge su savo sužeistu sūnu- 
mi. 

Tuo metu aš jau buvau atleistas iš karinės tarnybos ir 
negaišdamas laiko visaip stengiausi palengvinti savo gi- 
minaičių likimą. Mano tėvo nuopelnai vyriausybei ir ben- 
dra visų užuojauta senajam serui Hildebrandui, kuris per 
tokį trumpą laiką neteko vieno po kito keturių sūnų, vei- 
kiausiai būtų išgelbėję mano dėdę ir pusbrolį nuo teismo, 
kaltinančio juos valstybės išdavimu. Tačiau jų likimą nu- 
lėmė aukštesnis tribunolas. Džonas mirė nuo žaizdų Niugei- 
te, su paskutiniu atodūsiu man palikdamas saitą sakalų, 
kuriuos jis turėjo pilyje, ir mylimą savo kalę — juodąjį 
spanielį, vardu Liusi. 

Mano vargšą dėdę, atrodė, galutinai palaužė šeimos 
nelaimės ir varginga padėtis, kurioje jis pats netikėtai at- 
sidūrė. Jis maža tekalbėjo, bet, matyt, buvo dėkingas už 
tą dėmesį, kurį aplinkybės man leido jam parodyti. Man 
neteko išvysti, kaip jis susitiko su mano tėvu — pirmą kar- 
tą po tiek metų ir tokiomis skaudžiomis aplinkybėmis, bet 
sprendžiant iš didžiai prislėgtos mano tėvo nuotaikos tas 
pasimatymas buvo be galo liūdnas. Seras Hildebrandas su 
didžiu pasipiktinimu kalbėjo apie Rešlį, dabar vienintelį 
savo sūnų, kaltino ji dėl šeimos nelaimių bei visų jo bro- 

lių mirties ir pareiškė, kad nei jis pats, nei penketas jo sūnų 
nebūtų įsivėlę į politinę intrigą, jeigu jų nebūtų įtraukęs į 
ją tas šeimos narys, kuris pirmasis nuo jų atsimetė.'Du tris 
kartus jis paminėjo Dianą — ir vis su didžiu švelnumu; 
ir sykį, kai aš sėdėjau prie jo guolio, jis pasakė: „Dabar, 
kada Tornklifas ir visi jie nebegyvi, man gaila, sūnėne, 
kad tu negali jos vesti“. 

Šie žodžiai tada mane smarkiai paveikė. Vargšas se- 
nasis baronetas kadaise turėjo įprotį, kai linksmai ruoš- 
davosi rytinei medžioklei, išskirti savo numylėtinį Torn- 
klifą, į likusius kreipdamasis daugiau bendrai; bet garsus, 
žvalus tonas, kuriuo seras Hildebrandas, būdavo, šūkteli: 

„Pašaukite Tornį — pašaukite juos visus“, 
nepanašus į skaudų, užsikertantį balsą, dabar ištarusį grau- 
džius žodžius, mano čia ką tik paminėtus! Dėdė man pasa- 
kė, kas yra parašyta jo testamente, ir įteikė man patvir- 
tintą jo kopiją; originalas, pasakė jis, yra padėtas pas se- 
ną Mano pažįstamą, misterį Inglvudą; niekam nekeldamas 
baimės, turėdamas visų pasitikėjimą, būdamas savotiš- 
kai neutralus asmuo, teisėjas, kiek žinau, saugojo pas save 
kone pusę testamentų, kuriuos buvo surašę į karą išžygia- 
vusieji Nortumberlendo skvairai, kad ir kokiai partijai 
jie priklausė. 

Didesnę dalį paskutinių savo gyvenimo valandų ma- 
no dėdė paskyrė teliginėms priedermėms (kaip jas supran- 
ta katalikų bažnyčia), vadovaujamas Sardinijos ambasa- 
doriaus kapeliono, kuriam mes gana sunkiai gavome lei- 
dimą lankyti mirštantįjį. Nei remdamasis savo paties ste- 
bėjimais, nei jį lankiusių gydytojų atsiliepimais, aš nega- 
liu pasakyti, kad seras Hildebrandas Osbaldistonas būtų 
miręs nuo kokios aiškios ligos, turinčios pavadinimą me- 
dicinos moksle. Jis, man atrodė, buvo baisiai nusibaigęs, 
sugniuždytas kūniško nuovargio bei dvasinės širdgėlos ir 
veikiau liovėsi egzistavęs, negu numirė, kovodamas dėl 
savo gyvybės. Šitaip laivas, mėtytas ir blaškytas nesi- 
baigiančių vėtrų Hei audrų, kartais be regimos priežas- 
ties — vien todėl, kad jo sąvaržos susilpnėjo ir bortai ne- 
išlaikė bangų daužymo,— staiga prakiūra ir nuskęsta. 

Įsidėmėtina buvo toji aplinkybė, kad mano tėvas, atli- 
kęs paskutinę pareigą savo broliui, staiga užsidegė noru, 
kad aš įvykdyčiau priešmirtinę velionio valią ir imčiau 
valdyti tėvoniją, nors iki šiolei šitokie dalykai, atrodė, jį 

viliojo užvis mažiausiai pasaulyje. Bet anksčiau jis, matyt, 
elgėsi kaip tos pasakėčios lapė, niekindamas tai, kas jam 
buvo nepasiekiama; be to, aš neabejoju, kad piktumas, 
kurį jis jautė Rešliui ' (dabar serui Rešliui) Osbaldistonui, 
atvirai grasinusiam ginčyti sero Hildebrando valią ir tes- 
tamentą, sustiprino mano tėvo ketinimą ginti mano tei- 
ses. i 

— Aš iš. savo tėvo negavau jokio palikimo,-- sakė 
jis.—- Mano brolis savo testamentu jeigu ir neišlygino 
tos skriaudos, tai bent atstatė teisingumą, palikdamas pra- 
skolintų savo valdų nuotrupas tau, Frenkai, teisėtam įpė- 
diniui. Todėl aš nusprendžiau, kad velionio valia turi būti 
įvykdyta. 

Tuo tarpu Rešlis buvo anaiptol ne toks įau menkas prie- 
šininkas, kad su juo būtų buvę galima nesiskaityti. Savo 
bendrininkus jis įskundė vyriausybei labai laiku, ir jo su- 
gebėjimas įsiteikti, platus informuotumas ir mokėjimas 
demonstruoti savo nuopelnus bei įsigyti įtaką laimėjo jam 
nemaža užtarėjų tarp ministrų. Mes jau seniai buvome iškė- 
lę jam bylą dėl grobstymo Osbaldistono ir Trešemo komer- 
cinėje firmoje; bet sprendžiant iš to, kaip stūmėsi į priekį 
šis procesas dėl tokio palyginti nesudėtingo ieškinio, sun- 
ku buvo tikėtis, kad mums teks gyviems sulaukti antrojo 
proceso: pabaigos. 

Norėdamas, kiek tai buvo galima, išvengti šių. trukdy- 
mų, tėvas, patartas mokslingo savo juriskonsulto, supirko 
ir mano vardu įteisino žymią dalį ipotekos, liečiančios 
Osbaldistono dvarą. Galimas daiktas, kad po neseniai pa- 
tirto susidūrimo su povandeninėmis komercijos uolomis 
jį viliojo galimumas tokiu būdu realizuoti tam tikrą dalį 
savo kapitalo ir investuoti į nekilnojamą nuosavybę kuo 
daugiau tų didžiulių savo pajamų, kurios numalšinus maiš- 
tą ir pabrangus fondinėms vertybėms ėmė sparčiai augti. 
Šiaip ar taip, tačiau užuot pasodinamas prie pulto, kaip kad 
neabejodamas tikėjausi pareiškęs visišką sutikimą nusilen- 
kti tėvo valiai, kad ir kokia ji būtų buvusi, aš gavau tėvo 
nurodymą vykti į Osbaldistoną ir imtis pilies valdymo kaip 
įpėdinis ir giminės atstovas. Man buvo nurodyta kreip- 
tis į skvairą Inglvudą dėdės testamento originalo, atiduoto 
jam saugoti, ir imtis visų reikiamų priemonių užtvirtinti 
savo nuosavybės teisėms, sudarančioms, kaip sako pro- 
tingi žmonės, „devynis įstatymo taškus“. 

Kitu laiku būčiau buvęs laimingas šitokiu savo likimo 
pasikeitimu, bet dabar Osbaldistonas man buvo susijęs su 
daugeliu sunkių prisiminimų. Tačiau aš tikėjausi, kad tik 
tame krašte man galbūt pavyks surinkti žinių apie Dianos 
Vernon likimą. Aš turėjau visas priežastis būgštauti, kad 
jos gyvenimas susiklostė toli gražu ne taip, kaip būčiau 
norėjęs, bet tuo metu man nepavyko ką nors tiksliau apie 
ją sužinoti. . 

Veltui stengiausi, pasinaudodamas visokiausiomis pas- 
laugomis, kokios tik buvė galimos mano padėtyje, palenkti 
į save kai kuriuos tolimus mūsų giminaičius, uždarytus 
Niugeito kalėjime. Išdidumas, kurio aš negalėjau pasmerk- 
ti, ir natūralus nepasitikėjimas vigu Frenku Osbaldistonu, 
didžiai neapkenčiamo išdaviko Rešlio pusbroliu, darydavo 
nebyles, nan teiraujantis, visas širdis bei burnas, ir aš te- 
išgirsdavau tik šaltus ir dirbtinius padėkos pareiškimus 
kaip atsaką į tas paslaugas, kurias galėdavau pasiūlyti. 
Bet to, įstatymo ranka palengva mažino skaičių žmonių, 
kuriems aš stengiausi padėti, ir likusieji gyvi vis labiau 
vengė tų, kuriuos jautė esant susijusius su tuometine vy- 
riausybe. Kaskart, kai jie iš eilės, nedidelėmis grupėmis, 
būdavo išvedami mirti, dar likusieji sėdėti kalėjime liau- 
davosi domėtis žmonėmis ir netekdavo jokio noro ben- 
drauti su jais. Niekad nepamiršiu, kaip vienas jų, vardu 
Nedas Šaftonas, atsakė į -užjaučiamą mano klausimą, ar 
aš negalėčiau jam išrūpinti bausmės sušvelninimo: 

— Misteri Frenkai Osbaldistonai, aš tužiu galvoti, 
kad jūs nuoširdžiai man linkite gero, ir todėl jums dėkoju. 
Bet, dėl Dievo, ar. gali žmogus tukti kaip penimas gaidys, 
matydamas, kad jo artimieji kasdien vedami po vieną į 
mirties vietą, ir žinodamas, kad ir jam, atėjus lemtai va- 
landai, bus ant kaklo užnerta kilpa? 

Todėl apskritai džiaugiausi, galėdamas ištrūkti | iš Lon- 
dono, atsitolinti nuo Niugeito — nuo scenų, kurias tekda- 
vo regėti mieste bei kalėjime, — ir alsuoti gaiviu Nor- 
tumberlendo oru. Endrus Ferservis ir toliau liko man tar- 
nauti — daugiau užsispyrus mano tėvui, negu man pačiam 
pageidaujant. O dabar aš, be to, pagalvojau, kad jis, pui- 
kiai pažinodamas pilį bei jos apylinkes, galės būti man 
naudingas; taigi, suprantama, jis lydėjo mane kelionėje, 
ir aš guodžiausi viltimi nusikratyti juo, grąžindamas jį į 
ankstesnę tarnybą. Negaliu suprasti, kaip jis įsigijo mano 

tėvo palankumą,— nebent tik apsimesdamas (o apsime- 
timo meną jis išmanė ne taip jau prastai) esąs nepapras- 
tai atsidavęs savo šeimininkui; šis tariamas atsidavimas 
praktiškai pasireikšdavo tuo, kad jis nesivaržydamas leis- 
davosi į visokias gudrybes ir rūpindavosi, kad jo pono ne- 
apgaudinėtų niekas, išskyrus ji patį. 

-Mes atlikome savo kelionę į šiaurę be pažymėtinų nuo- 
tykių, ir šalį, kurią neseniai buvo sudrumstęs maištas, ra- 
dome nurimusią ir'susitvarkiusią. Kuo labiau artėjome 
į Osbaldistoną, tuo labiau spaudė man širdį, pagalvojus, 
kaip aš įžengsiu į apleistą pilį; todėl, norėdamas toliau 
nustumti tą sunkią dieną, aš nusprendžiau iš pradžių ap- 
lankyti teisėją misterį Inglvudą. 

Šis godotinas džentelmenas didžiai sielvartavo, galvo- 
damas apie tai, kas jis buvo ir kuo tapo dabar; ir įkyrūs pra- 
eities prisiminimai jam labai trukdė uoliai eiti pareigas, o 
to kaip tik būtų buvę galima iš jo tikėtis dabartinėje padė- 
tyje. Bet vienu atžvilgiu jam pasisekė: jis nusikratė savo 
raštininku Džobsonu. Pasipiktinęs teisėjo vangumu, uolu- 
sis įstatymų vykdytojas galų gale pasitraukė nuo savo 
principalo ir stojo raštininkauti kažkokiam skvairui Sten- 
dišui, kuris pastaruoju metu ėmė teisėjauti savo apylin- 
kėje, taip karštai gindamas karaliaus Jurgio ir protestan- 
tizmo interėsus, kad jo raštininkas (priešingai negu pas 
ankstesnįjį šefą dirbdamas) turėjo daugiau progų sprausti 
jo uolumą į įstatymų ribas, negu jį stimuliuoti. 

Senasis teisėjas Inglvudas mane sūtiko labai lipšniai 
ir paslaugiai atskleidė man prieš akis dėdės testamentą, 
prie kurio, atrodė, niekur nebuvo galima prikibti. Iš pra- 
džių jis aiškiai sutriko, nežinodamas, kaip jam kalbėti ir 
laikytis su manimi; bet kai pamatė, kad aš, iš principo pri- 
tardamas esamai vyriausybei, vis dėlto užjaučiu tuos, kurie 
klaidingai suprasdami lojalumą ir pareigą prisidėjo prie 
maišto, teisėjas įsišneko ir ėmė labai įdomiai pasakoti, ką 
jis darė ir ko nedarė — kiek jam teko padėti vargo prilai- 
kant kai kuriuos.skvairus nuo dalyvavimo sukilime ir ne- 
trukdant pabėgti kitiems, kurie nElDIEIEBS) buvo įsivėlę į 
tą painiavą. 

Mes kalbėjomės tiktai dviese ir primygtinai spiriantis 
teisėjui išgėrėme ne vieną bokalą; paskui staiga jis man 
pasiūlė išlenkti pilną taurę į Di Vernon sveikatą — už tą 
tyrlaukių rožę, tą mielą Čeviotų kalnų žiedą, tą gėlę, perso- 

dintą į pragarišką vienuolyno tamsą. ' 

— Argi mis Vernon neištekėjusi? — "sušukau, didžiai 
nustebęs.— Aš maniau, jo ekscelencija..: 

— Ta ta ta! Jo ekscelencija, jo šviesybė! Tatai, žino- 
te, tušti, senžermeniški titulai. Grafas Bjučempas — įga- 
liotas Prancūzijos pasiuntinys, o regentas princas, Orleano 
hercogas, drįstu pasakyti, vargu ar žinojo, kad toks žmo- 
gus gyvena! Bet jūs turėjote sutikti senąjį serą Frederiką 
Vernoną pilyje, kai jis buvo pasivertęs tėvu Voganu. 

-— Dieve mieliausias! Vadinasi, Voganas buvo mis MES 
non tėvas? 

— Aišku, jis buvo jos tėvas, — šaltai atsakė ičigčius 
Dabar nebėra reikalo saugoti paslapties, nes šiuo metu se- 
nis jau už šalies ribų,— kitaip aš, žinoma, privalėčiau jį 
suimti. Taigi išlenkime taurę už brangiąją, pražuvusią 
mano Di! 


A jos sveikatą gerkim aplinkui, 
Į još sveikatą aplink, aplinkui! 
„Ir nors jūs mūvite kojinėm šilko, 
Teks jums priklaupti — tinka, netinka!*!“ 


Aš negalėjau, kaip skaitytojas lėngvai supras, pritarti 
linksmam teisėjo „GbAR Mano galva ūžte ūžė nuo gauto 
smūgio.“ 

— Aš ir nežinojau, -— tariau— kad mis Vernon tėvas 
tebėra gyvas. 

— Jeigu jisai ir gyvas, tai ne dai mūsų vyriausybės 
kaltės, — atsakė Inglvudas,— nes, po velnių, dar negimė 
toks žmogus, kieno galva būtų buvusi brangiau įkainota. 
Jis buvo nuteistas mirti dar už dalyvavimą Fenviko są- 
moksle, ir karaliaus Viljamo metais žmonės ji įtarė pri- 
sidėjus prie Naitbridžo žygio; o kadangi jo žmona buvo 
iš Bredolbenų giminės, tai jis turėjo įtakos šiaurinių Škoti- 
jos klanų vadams. Pasirašius Risviko taiką ?!", buvo be- 
pasklindąs gandas, kad vyriausybė pareikalaus jį išduoti. 
Bet jis apsimetė sergąs, ir Prancūzijos laikraščiuose pasi- 


216 Ši išraiškinga strofa, rodos, pateikiama Šeduelio pjesėje „Beri 
mugė“. (Autoriaus pastaba.) 


27 Risviko taika buvo pasirašyta 1697 metais po ilgai tru- 
kusio Anglijos ir Prancūzijos karo. ) 

rodė žinia, kad jis miręs. O kai jis išsilaipino šičia, gimta- 
jame krante, mes, senieji kavalieriai''4 puikiausiai jį pa- 
žinome,— tai yra aš jį pažinau, nors ir nebuvau kavalie- 
rius, — tačiau niekas neįskundė vargšo džentelmeno, o man 
pačiam dėl dažnų podagros priepuolių sutriko atmintis, 
taigi aš, jūs suprantate, negalėjau su priesaika patvirtinti, 
kad tai būta iš tikrųjų jo: 

— Vadinasi, ir Osbaldistone niekas nežinojo, kas jis 
per vienas? — paklausiau aš. 

— Žinojo tiktai jo duktė, senasis baronetas ir Rešlis, 
kuris suuodė šią paslaptį, kaip jis suuosdavo ir visas ki- 
tas, ir naudojosi ja kaip virve ant vargšės Di kaklo. Man 
pačiam šimtus kartų teko matyti, kaip ji buvo bespjau- 
nanti jam į veidą, bet nedrįso, bijodama dėl tėvo, kuriam 
būtų tekė kiekvieną momentą laukti pražūties, jeigu jį kas 
nors būtų įskundęs valdžios pareigūnams. Tačiau nesupras- 
kite manęs klaidingai, misteri Osbaldistonai; mūsų vyriau- 
sybė, sakau aš, yra gera, gailestinga ir teisinga, o jeigu 
pas mus ir.buvo. pakarta kokia pusė maištininkų, tai kiek- 
vienas pripažins, kad niekas tų nelaimingųjų nebūtų lie- 
tęs, jeigu jie būtų ramiai sėdėję namie. 

Nukreipęs šneką nuo politinių klausimų, aš grąžinau 
misterį Inglvudą prie ankstesnės mūsų temos ir sužino- 
jau, kad Diana kitados griežtai atsisakė tekėti už kurio 
nors Osbaldistono, o Rešliu pareiškė ypatingą pasišlykštė- 
jimą; ir tada Rešlis atsimetė nuo pretendento, į kurį iki to- 
lei, būdamas jaunesnysis iš šešių brolių, be to, dar drąsus, 
apsukrus ir gabus, jis žiūrėjo kaip į priemonę padaryti kar- 
jerai. Galimas daiktas, kad spiriamas sero Frederiko Ver- 
nono ir Škotijos vadų, kai tie bendromis pastangomis 
privertė jį grąžinti vertybes, jo pasigrobtas mano tėvo 
kontoroje, galop pasiryžo ieškoti sėkmės gyvenime, atsi- 
mesdamas nuo savo vėliavos ir išduodamas ankstesnius 
vienminčius. Taip pat galimas daiktas, — nes maža kas te- 
galėjo geriau už patį Rešlį spręsti apie reikalą, kur paliesti 
asmeniniai jo interesai,-- jis nusprendė, kad jakobitų jė- 
gos ir talentai (kaip tai vėliau ir paaiškėjo) buvo nepakan- 
kami sudėtingam uždaviniui nuversti įsitvirtinusią vyriau- 
sybę. Serui Eregeiikoi Vernonui, arba, kaip JB buvo va- 


28 Kavalieriais (tai yra išieliaisj save vadino nuverstosios 
Stiuartų dinastijos šalininkai. 

dinamas tarp jakobitų, jo ekscelencijai vikontui Bjučem- 
pui, ir jo dukteriai vargais negalais pavyko pabėgti nuo 
persekiojimo, kuris jiems grėsė, Rešliui juos įskundus. 
Čia misterio .Inglvudo žinios neatitiko tikrenybės; bet ka- 
dangi nieko nebuvo girdėti apie sero Frederiko suėmimą, 
teisėjas neabejojo, kad vikontas tuo metu jau buvo užsie- 
nyje, kur, kaip reikalavo tėvo sudaryta žiauri sutartis. su 
svainiu, Diana, atsisakiusi pasirinkti kurį nors Osbaldis- 
toną, turėjo įstoti į vienuolyną. Pirminės šio keisto susi- 
tarimo priežasties misteris Inglvudas negalėjo tiksliai pa- 
aiškinti, tačiau, kaip jis suprato, tatai buvo šeimyninė su- 
tartis, sudaryta norint užtikrinti serui Frederikui pajamas 
iš likusių plačių jo valdų, atitekusių Osbaldistonų šeimai 
per kokią nors juridinę gudrybę, — žodžiu, šeimyninė su- 
tartis, kuri, kaip tai dažnai atsitikdavo tomis dienomis, 
saistė Žmones tarsi gyvą inventorių, nė kiek nepaisydama 
jų jausmų. 

Negaliu pasakyti, — tokia aikštinga yra žmogaus širdies 
prigimtis, — ką aš išgyvenau, išgirdęs šią žinią: džiaugsmą 
ar liūdesį. Man atrodė, kad naujiena, jog mis Vernon at- 
skirta nuo manęs amžinai ne vedybų su kitu, o uždaryta į 
vienuolyną, vykdant kažkokį beprasmišką sandėrį, ne tik 
nesumažino, bet, priešingai, dar labiau padidino mano šird- 
gėlą, jos netekus. Šitoji mintis prislėgė mane, aš pasidariau 
išsiblaškęs, vangus, ir man sunku pasidarė kalbėtis su tei- 
sėju Inglvudu, kuris savo ruožtu ėmė žiovauti ir anksti pa- 
siūlė man gulti. Aš iš vakaro atsisveikinau su juo, nuspren- 
dęs iškeliauti auštant, dar prieš pusryčius, į Osbaldistoną. 

Misteris Inglvudas pritarė mano ketinimui. Bus protin- 
ga, pasakė jis, atsidurti ten, kol visi plačiai dar nesužino- 
jo apie mano atvykimą į čionykštį kraštą, — juo labiau 
kad seras Rešlis Osbaldistonas tuo metu glaudėsi, kaip bu- 
vo pranešta teisėjui, misterio Džobsono namuose, regzda- 
mas, be abejo, kokias nors intrigas. 

— „Jie atitinka vienas kitą kaip kirvis kotą, — pridūrė 
jis, — nes seras Rešlis neteko jokios teisės būti garbingų 
žmonių draugijoje; ir vargu ar tokie du užkietėję niek- 
šai, suėję draugėn, galėtų nekėslauti šunybių padoriems 
žmonėms. 

Baigdamas jis primygtinai paprašė išgerti su juo kelio- 
nei taurę degtinės ir prisėsti prie paukštienos apkepo, kad 
įgyčiau atsparumą prieš šaltą pelkių orą paryčiu. . 

XXXVIII SKYRIUS 


Be šeimininko, be tarnų 
Nūn Aivoro pilis 

Apmirus — nei arklių, šunų, 
Tik vienas liko jis. 


* Vordsvortas 


Vargu ar gali būti kas liūdnesnio už tą nykumą, kurią 
jaučiame žvelgdami į buvusių džiaugsmų vietas, dabar pa- 
sikeitusias ir ištuštėjusias. Į Osbaldistoną jojau per tas pa- 
čias vietas, kurias regėjau tą atmintiną dieną, kai drauge 
su Diana Vernon grįžau iš Inglvudo dvaro. Atrodė, Dia- 
nos dvasia lydėjo mane keliaujantį, o kai pasiekiau vietą, 
kur pirmą kartą ją išvydau, tai nejučia ėmiau klausytis šu- 
nų lojimo, įsivaizduojamo medžioklės rago garso ir įtem- 
pęs akis žvelgiau į tolumą, tarsi laukdamas, kad štai ims 
ir kalvos šlaitu kaip koks žavus vaiduoklis pralėks miela 
medžiotoja. Bet visur aplinkui buvo tylu ir tuščia. Kai pa- 
siekiau pilį, uždarytos durys ir langai, žole apaugęs takas, 
tykūs kiemai — visa tai buvo tikra priešingybė tam triuk- 
šmingam ir judriam vaizdui, kokį aš čia dažnai matyda- 
vau, kai linksmi medžiotojai susirinkdavo į rytmetinę 
pramogą arba grįždavo .kasdienių lėbonių. Linksmas nuo 
saitų paleidžiamų skalikų lojimas, medžioklių šūkaloji< 
mas, kanopų kaukšėjimas, garsus senojo baroneto juokas 
stiprių ir gausių savo ainių priešakyje — visa tai dabar 
buvo nutilę, ir nutilę amžinai. 

Aš žvelgiau į šią nykią, apleistą vietą, ir man neapsa- 
komai buvo skaudu prisiminti net tuos, apie kuriuos, jiems 
gyviems esant, netekdavo pagalvoti su meile. Mintis, kad 
tiek jaunuolių, gražių, žvitrių, sveikų ir pasitikinčių sa- 
vimi, per tokį trumpą laiką atsidūrė šaltame kape, kiekvie- 
nas žūdamas skirtinga, bet vis dėlto smurtiška ir netikėta 
mirtimi, — šitoji mintis sužadino man tokį mirties klaiku- 
mo jausmą, kad suvirpo mano širdis. Maža tegalėjo mane 
paguosti tai, kad aš grįžau kaip savininkas į tą sodybą, iš 
kurios dingau beveik kaip bėglys. Dairydamasis aplinkui, 
negalėjau apsiprasti su mintimi, kad visa tai — mano nuo- 
savybė; aš jaučiausi lyg uzurpatorius arba bent nekviestas 
svečias ir sunkiai vijau nuo savęs įkyrią mintį, kad tvirta 
kurio nors mirusio mano giminaičio figūra, tarsi milži- 

niškas vaiduoklis romanė, pasirodys dabar tarpduryje 
ir pastos man kelią. 14 

"Šitaip man paskendus "ngrioss godose, mano palydo- 
vas Endrus, apimtas visai kitokios rūšies jausmų, atkak- 
liai daužė iš eilės į visas namų duris, reikalaudamas atida- 
ryti — ir taip garsiai, tarsi norėdamas parodyti, kad bent 
jis tai jau kuo puikiausiai suvokia neseniai įgytų savo pa- 
reigų svarbą, tapęs naujo pilies valdytojo ginklanešiu. 
Pagaliau, bailiai ir nenoromis, Entonis Sidolas, perkaršęs 
mano velionio dėdės prievaizdas ir majordomas, dirste- 
lėjo pro stiprias grotas viename apatinio aukšto lange ir 
paklausė, ko mums reikia. 

— Mes atėjome išvyti tavęs iš čia, senas drauguži, — 
tarė Endrus Ferservis.— Galite kad ir dabar atiduoti rak- 
tus, — kiekvienam šuniui ateina paskutinė diena: Aš pri- 
imsiu iš tavęs staltieses ir brangius indus; tu savo metu tu- 
rėjai gerų dienelių, misteri Sidolai; bet nėra pupos be 
dėmelės, ir nėra tako be klano; dabar tau teks pasėdėti 
stalo kamputyje, kur tiek metų prasėdėjo Endrus. 

„Šiaip taip sutramdęs uolųjį savo pasekėją, aš Sidolui 
paaiškinau, kokias turiu teises, kuriomis remdamasis ir 
reikalauju būti įleistas į pilį kaip teisėtas jos savininkas. 
Senis atrodė didžiai susijaudinęs bei prislėgtas sielvarto, 
ir jis aiškiai nenorėjo manęs įsileisti; nors ir kalbėjo nuo- 
lankiu, romiu tonu.. Aš pagalvojau; kad tatai būta natūra- 
laus susijaudinimo, kuris tiktai teikė garbės. seniui, bet 
įsakmiai pareikalavau mane įleisti; atsisakius, paaiškinau 
aš, man teks-atvykti antrą kartą su misterio 225 
kymu ir konstėbliu. 

-— Šį rytą mes išjojome tiesiai iš teisėjo Inglvudo,— 
įsiterpė Endrus grasinimui sustiprinti, — ir aš prajodamas 
mačiau konsteblį Arčį Rutledžą. Praėjo laikai, misteri Si- 
jo kiek norėdami visokie maištininkai ir popiežeivos. 

Grasinimas iškviesti valdžios pareigūną nugąsdino 
senį: jis žinojo, kad yra įtariamas kaip katalikas ir sero 
Hildebrando bei jo .sūnų šalininkas: Drebėdamas iš baimės, 
jis atidarė vienas šalutines duris, sutvirtintas daugybe 
velkių bei skląsčių; ir nužemintai pareiškė viltį, kad aš ne- 
palaikysiąs kalte, jog jis ištikimas savo pareigoms. Aš 
nuraminau. senį, pasakydamas, kad jo atsargumas sudarė 
man tiktai geresnę nuomonę apie Ji. 

— Tik ne man,— įsiterpė Endrus,— Sidolas — senas 
sukčius. Jis neatrodytų toks baltutis baltutėlis it švelnutė 
drobė ir jo keliai taip netirtėtų, jeigu tam nebūtų priežas- 
ties, kurios jis nepanorės mums pasakyti.. 

— Teatleidžia jums Dievas, misteri Ferservi,— atsa- 
kė prievaizdas, — kad jūs kalbate tokius nebūtus dalykus 
apie seną savo bičiulį ir tokį pat tarną kaip ir jūs! O kur, — 
paklausė jis, nužemintai mane lydėdamas koridoriumi,— 
kur tamstos gerbiamybė malonėtų, kad būtų pakurtas ži- 
dinys? Bijau, kad namai jums pasirodys labai gūdūs ir ny- 
kūs. O gal jūs ketinate pietų joti atgal į Inglvudo dvarą? 

— Pakurkite židinį bibliotekoje, — atsakiau aš. H 

r Bibliotekoje? — lyg nenugirdęs paklausė senis.-— 
Ten seniai niekas nėra sėdėjęs, ir salė kūrenant prirūksta 
dūmų; pavasarį kamine kuosos lizdą susinešė, o pilyje ne- 
beliko jaunų tarnų, ir nėra kam jų gūžtos iškrapštyti. 

— Dūmai namie geriau negu ugnis svetur, — pasakė 
Endrus.— Mano ponas mėgsta biblioteką. Jisai ne koks 
popiežeiva, besididžiuojąs aklu savo nemokšiškumu, mis- 
teri Sidolai. 

Labai nenoromis, kaip man pasirodė, prievaizdas nu- 
vedė mane į biblioteką. Tačiau, priešingai jo žodžiams, sa- 
lės vidus atrodė tarsi neseniai sutvarkytas ir buvo jaukės- 
nis negu anksčiau. Už židinio grotelių liepsnojo ugnis, 
nors Sidolas buvo sakęs, kad kaminas esąs užkimštas. Pa- 
griebęs reples, tarsi norėdamas pamaišyti ugnį, bet vei- 
kiausiai bandydamas paslėpti savo sumišimą, prievaizdas 
pasakė, kad „malkos dabar degančios gerai, tik rytą ne- 
apsakomai rūkę“. 

Norėdamas pasilikti vienas, iki atsipeikėsiu nuo pir- 
mo skausmingo susijaudinimo, kurį man žadino viskas ap- 
linkui, aš paprašiau senąjį Sidolą pašaukti man ūkvedį, 
kuris gyveno už kokio ketvirčio mylios nuo pilies. Jis iš- 
ėjo aiškiai nenoromis. Po to įsakiau Endrui parūpinti 
man į tarnus porą trejetą petingų vyrų, kuriais jis galėtų 
pasitikėti, nes aplinkui gyventojai katalikai, ir Rešlis, iš 
kurio galima buvo laukti visokių įžūlių kėslų, sukinėjosi 
kaimynystėje. Endrus Ferservis mielai ėmėsi šio uždavi- 
nio ir prižadėjo man atvesti iš Trinlei Nou.du uolius pres- 
biterionus — tokius kaip jis pats, kurie ne tik patys nenu- 
sigąsią, bet mokėsią nugąsdinti ir popiežių, ir velnią, ir pa- 
tį pretendentą; jis ir pats džiaugsiąsis jų bičiulyste, nes 

dar pačią paskutinę naktį, mano praleistą Osbaldistone, 
tegu amaras nugadina visus obelų žiedus sode, jeigu jis 
nematęs, kad tas pats paveikslas (jis parodė į mis Vernon 
senelio portretą) nevaikščiojęs mėnesienoje po sodą! 

— Aš sakiau tada jūsų gerbiamybei, kad mane tą naktį 
persekiojo šmėkla, bet jūs nesiteikėte klausytis manęs. 
Visada maniau, kad popiežeivos raganauja ir pasiverčia 
velniais, bet niekad tokių dalykų nebuvau regėjęs savo 
paties akimis iki tos baisios nakties. 

— Drožkite, sere,— tariau aš, — ir atveskite tuos vyrus, 
kuriuos minėjote, ir žiūrėkite, kad jie būtų EE 
už jus ir nesibaidytų savo pačių šešėlio. 

— Aš esu padorus žmogus, ir jūsų apylinkėje visi ma- 
ne tokiu laiko, — atsakė niurnėdamas Endrus,— bet nesi- 
girsiu: su piktomis dvasiomis nenoriu susidėti. 

Tai taręs, jis išėjo. Vos jam spėjus uždaryti duris, ant 
slenksčio pasirodė dvaro ūkvedis Vordlo. 

Jisai buvo protingas ir doras žmogus; jeigu ne jo rū- 
pinimasis ir pastangos, mano dėdei būtų buvę sunku iki 
galo išlaikyti dvarą savo rankose. Jis atidžiai patikrino 
mano teises valdyti dvarą ir nuoširdžiai jas pripažino. Kam 
nors kitam paveldėjimas būtų buvęs menkos vertės — 
taip buvo praskolinta ir įkeista visa toji nuosavybė, ta- 
čiau didesnė vekselių dalis buvo mano tėvo rankose, ir jis 
be atvangos supirkinėjo taip pat likusius; gausus jo pel- 
nas, kuris išaugo pakilus fondinėms vertybėms; padėjo jam 
lengvai ir patogiai apmokėti skolas, kurios slėgė mūsų tė- 
voniją. 

Aš sutvarkiau su Vordlo daug neatidėliotinų reikalų iT 
pasilikau jį papietauti su manim. Mes paprašėme mums 
paduoti valgius bibliotekos 'patalpoje, nors Sidolas pri- 
mygtinai patarinėjo pereiti į Akmeninę salę, kurią šiam 
atvejui tyčia sutvarkęs. Tuo tarpu sugrįžo Endrus su trimis 
rekrūtais, kuriuos jis iškilmingai pristatė kaip „blaivius, 
padorius žmones, ištikimus tikėjimo dalykuose, o svar- 
biausia — drąsius it liūtai“. Aš įsakiau juos pavaišinti 
degtine, ir jie išėjo. Pamatęs, kaip Sidolas palingavo gal- 
vą jiems pasišalinant, prisispyręs ėmiau reikalauti, kad jis 
paaiškintų, dėl ko taip darąs. 

— Man gal nedera laukti, — tarė is == kad tamstos 
gerbiamybė patikėsite tuo, ką pasakysiu, bet tatai vis dėl- 
to šventa teisybė. Ambrozas Vingfildas yra doriausias 

žmogus pasaulyje, tačiau jei mūsų krašte yra veidmainių 
sukčių, tai toks yra jo brolis Lensis, — visa apylinkė žino, 
kad jis raštininkui Džobsonui šnipinėjo nelaiminguosius 
džentelmenus, kuriems būdavo striuka. Bet jis disidentas, 
ir, man rodos, nūdien to pakanka. 

Išliejęs savo pasipiktinimą šiais žodžiais, į kuriuos man 
atrodė neverta kreipti dėmesio, ir pastatęs ant stalo vyną, 
prievaizdas išėjo iš kambario. 

Misteris Vordlo, prasėdėjęs su manim iki sutemų, pa- 
galiau susidėstė raštus ir išėjo į savo paties būstą, palikęs 
mane tokios sutrikusios dvasinės būklės, kai negalima pa- 
sakyti, ar mums reikėtų draugijos, ar verčiau norėtume 
vienatvės. Tačiau man neteko rinktis, nes aš likau vienas 
kambaryje, kuris labiau už visas kitas patalpas galėjo man 
sužadinti liūdnus prisiminimus. 

Sutemoms vis labiau besitelkiant mano kambaryje, En- 
drus susigalvojo kyštelėti galvą pro duris — ne pasiklaus- 
ti, gal man reikia žiburio, bet patarti šviesa apsiginti nuo 
vaiduoklių, kurie drumstė jo vaizduotę. Aš atmečiau jo 
pasiūlymą gana irzliai, pamaišiau ugnį židinyje ir įsitaisęs 
viename iš dviejų sunkių odinių fotelių, kurie stovėjo 
abipus senoviško gotiško židinio, nieko negalvodamas 
ėmiau spoksoti į ugnį, kuri liepsnojo mano pažarstyta. 

— Šitaip sušvinta,— tariau pats sau vienas, — ir šitaip 
užgęsta žmogaus troškimai! Įžiebtus menkiausių smulk- 
mėnų, juos vėliau ima kurstyti vaizduotė, — ne, juos pūstę 
įpučia apgaulinga viltis! — iki sunaikina tai, ką buvo už- 
degę, ir žmogaus, jo vilčių ir svajonių telieka menkutis 
plėnių ir pelenų žiupsnelis. | 

Tarsi atsakas į šias mano godas, iš priešingo kamba- 
rio galo pasigirdo gilus atodūsis. Aš pašokau nustebęs — 
Diana Vernon stovėjo priešais mane, įsitvėrusi į ranką 
žmogui, kuris buvo toks panašus į atvaizduotąjį čia tiek 
sykių mano minėtame portrete, kad paskubomis dirste- 
lėjau į rėmus, tikėdamasis juos pamatyti tuščius. Pirmiau- 
sia šovė mintis, kad arba man staiga sutriko protas, arba 
mirusiųjų vėlės iš tikrųjų atsikėlė iš tamsos ir atėjo ma- 
nęs gąsdinti. Dar kartą dirstelėjęs, įsitikinau, kad mano 
protas visai blaivus ir kad figūros, stovinčios prieš mane, 
visai realios ir materialios. Tai buvo pati Diana, nors la- 
biau išblyškusi ir lieknesnė negu ansčiau; ir ne iš kapo 
išėjęs vaiduoklis stovėjo šalia jos, o Voganas, tiksliau sa- 

kant — seras Frederikas Vernonas, apsivilkęs lygiai taip, 
kaip jo protėvis, su kurio portretu jo veidas turėjo šeimy- 
ninį panašumą. Pirmas prašneko jisai, nes Diana stovėjo 
žvelgdama žemyn, o mano liežuvis iš.nustebimo tiesiog pri- 
lipo' prie gomurio. 

— Mes kreipiamės į jus kaip prašytojai, nistėri Os- 
baldistonai, — pratarė jis, — mes prašome prieglobsčio ir 
apgynos jūsų pastogėje, iki galėsime tęsti kelionę, nes po- 
žemių kalėjimas ir mirtis persekioja mane kiekviename 
žingsnyje. 

— Žinoma, — vargais negalais aš įstengiau prakal- 
bėti — mis Vernon negali pagalvoti... jūs, sere, negalite 
pamanyti, kad aš būčiau pamiršęs, kaip atjausdamas jūs 
padėjote man sunkią valandą, arba kad aš drįsčiau išduo- 
ti ką nors, o juo labiau jus. 

— Aš tai žinau, — tarė seras Frederikas, — tačiau su 
neapsakomu nenoru apsunkinu jųs pasitikėjimu, galbūt 
nepageidaujamu ir, be abejo, pavojingu. Aš, tiesą pasakius, 
mieliau prašyčiau to ką nors kitą, tiktai ne jus. Bet mano 
likimas, kuris mane pašmerkė pabėgėlio ir tremtinio gy- 
venimui, pilnam pavojų ir netikėtumų, dabar vėl mane per- 
sekioja, ir aš negaliu nieko kito pasirinkti. 

Tuo tarpu prasivėrė durys, ir pasigirdo paslaugaus En- 
draus balsas: |, 2 

— Atnešiau žvakių, galite užsidegti, jeigu norėsite. 
Lengvai. pats užsižiebsite, tam jokios gudrybės nereikia. 

Aš puoliau prie durų, kurias, kaip ir tikėjausi; f pasie- 
kiau laiku, neleisdamas Endrui pastebėti, kas buvo kam- 
baryje. Beskubėdamas smarkiai išstūmiau jį lauk, užtren- 
kiau paskui jį duris ir pasukau spynoje raktą... tačiau, be- 
regint prisiminęs du jo bičiuliūs, laukiančius apačioje, ir 
žinodamas, Koks mano tarnas palaidaliežuvis, bei pagal- 
vojęs, kad Sidolas įspėjo mane, jog vienas jų įtariamas esąs 
šnipas, aš kuo skubiausiai nusekiau paskui jį į tarnų kam- 
barį, kur jie buvo susirinkę. Atidarydamas duris, aš išgir- 
dau Endrų kažką garsiai pliauškiant, bet, man netikėtai 
pasirodžius, jisai nutilo. . 

— Kas tau yra, pakvaišėli? — paklausiau aš.— Tu taip 
spoksai ir žiūri akis išvertęs, lyg būtum išvydęs vaiduoklį. 

— N...nie... nieko, — vos pratarė Endrus,— tik tamstos 
gerbiamybė per daug jau pasikarščiavote. 


— Todėl, kad tu mane pažadinai iš gilaus miego, kvai- 

ly. Sidolas sakė negalįs šiai nakčiai paruošti lovų šiem 
dviem jūsų šaunuoliams, ir misteris Vordlo mano, kad nė- 
ra reikalo juos palikti pilyje. Štai jiems krona, tegu išgeria 
į mano sveikatą; ačiū, kad jie-nepatingėjo ateiti. Nėra ko 
gaišti, keliaukite iš pilies tuoj pat, mieli vyručiai. 

Vaikinai padėkojo man už dosnumą, paėmė pinigus ir 
išėjo, matyt, nieko neįtardami ir patenkinti. Stebėjau juos 
iš paskos, -iki įsitikinau, kad šiąnakt jiems nebeteks pa- 
plepėti su doruoju Endrum. Aš taip galvotrūkčiais buvau 
nusekęs paskui jį, kad, man rodos, jis neturėjo kada nė 
poros žodžių pasakyti prieš man užklumpant jį. Tiesiog 
baisu, kiek eibių galėjo pridaryti tie pora žodžių! Šiuo 
atveju jie galėjo kaštuoti dvi gyvybes. 

Savo svečių saugumui užtikrinti ėmęsis šitokių prie- 
monių (tai buvo geriausia, kas man atėjo į galvą tuo kebliu 
momentu), aš grįžau jiems pranešti, kas mano tuo tikslu 
padaryta, ir pridūriau, kad įsakiau Sidolui, kam nors pa- 
sibeldus, išeiti prie vartų; aš supratau, kad mano svečiai 
pasislėpė pilyje tiktai padedami senojo majordomo. Diana 
pakėlė į mane akis, dėkodama už rūpinimąsi. 

— Dabar jums paaiškėjo visos paslaptys, — pasakė 
ji. — Jūs, be abejo, žinote, koks artimas ir brangus yra 
man tas giminaitis, kuris nuolat šičia rasdavo prieglobstį; 
ir nesistebėsite, kad Rešlis, žinodamas šią paslaptį, galėjo 
laikyti mane tarsi geležinėse replėse. 

Jos tėvas pridūrė, kad jie neketina ilgai varginti ma- 
nęs savo slapstymusi ir išvyksią, pasitaikius pirmai gali- 
mybei. 

Aš prašiau pabėgėlius atmesti visus šalutinius sume- 
timus ir tegalvoti apie pačių saugumą, pasitikint karš- 
čiausiomis mano pastangomis jiems padėti. Čia jie smulkiai 
paaiškino tas aplinkybes, kuriose jie buvo atsidūrę. . 

— Rešlis Osbaldistonas man visada atrodė įtartinas, — 
pasakojo seras Frederikas,— bet jo elgesys su beginkle 
mano dukterimi (apie tai aš tik prisispyręs sužinojau iš jos) 
ir jo begėdystė pasiglemžiant jūsų tėvo vertybes mane 
išmokė jo neapkęsti ir jį niekinti. Per paskutinį mūsų pasi- 
kalbėjimą aš neslėpiau nuo jo savo nusistatymo, nors, pai- 
sydamas atsargumo, privalėjau pasielgti kitaip. Užgautas 
niekinamo mano elgesio, Rešlis, pridaręs jau ir taip dau- 
gybę nusikaltimų, tapo dar išdaviku ir atskalūnu. Tuo me- 
tu aš dar buvau linkęs tikėtis, kad jo išdavystė turės maža 

reikšmės: grafas Maras turėjo Škotijoje: puikią armiją, o 
lordas Derventvoteris su Forsteriu, Kenmuru, Vintertonu 
ir kitais telkė jėgas pasienyje. Kadangi aš turėjau plačias 
pažintis su Anglijos didžiūnais ir bajorija, buvo nuspręsta 
mane prikomandiruoti prie kalniečių dalinio, kuris, vado- 
vaujamas brigados generolo Mak Intošo iš Borlumo, per- 
sikėlė per Fortą ties pat jo žiotimis, peržygiavo Žemutinės 
Škotijos lygumą ir pasienyje prisidėjo prie anglų suki- 
lėlių. Mano duktė lydėjo mane per visus pavojus ir sun- 
kumus tokiame ilgame ir varginančiame žygyje. 

— Ir jinai niekad nepaliks mielojo savo tėtušio,— 
sušuko mis Vernon, su meile priglusdama jam prie peties. 

— Vos spėjęs atsidurti tarp angliškųjų 'savo draugų, 
iš karto supratau, kad mūsų žygis sužlugęs. Mūsų skaičius 
mažėjo, užuot didėjęs, ir prie mūsų neprisidėjo niekas, 
išskyrus mūsų pačių vienminčius. Aukštosios bažnyčios 
toriai daugiausia pasiliko neryžtingi, ir mes pagaliau atsi- 
dūrėme apsupti kur kas gausesnių jėgų mažame Prestono 
mieste. Ištisą dieną narsiai gynėmės. Rytojaus sulaukus, 
mūsų vadai nusiminė ir nusprendė pasiduoti nugalėtojo 
malonei. Pasiduoti šitokiomis sąlygomis — man reiškė pa- 
dėti galvą budeliui ant kaladės. Kokie dvidešimt trisde- 
šimt bajorų galvojo kaip aš. Mes užsėdėme ant arklių ir 
į savo būrio vidurį paėmėme mano dukterį, kuri panorė- 
jo drauge su manim pasitikti tą patį likimą. Mano draugai, 
nustebinti jos drąsos ir dukteriško prieraišumo, pareiškė 
greičiau mirsią, bet nepaliksią jos. Visas mūsų būrys iš- 
jojo gatve, vadinama Fišėrgeitu, iš kurios patekome į-pel- 
kėtą lauką ar pievą, besidriekiančią iki pat Riblo upės, kur 
vienas mūsų draugų žadėjo parodyti patogią brastą. Pel- 
kėje priešas nelaikė stiprių jėgų, todėl mums teko susi- 
durti tik su Honivudo dragūnų sargyba, kurią mes išvai- 
kėme ir iškapojome. Persikėlę per upę, prasigavome į Li- 
verpulio vieškelį, po to išsisklaidėme kiekvienas ieškoti 
sau vietos, kur būtų galima saugiai pasislėpti. Likimas ma- 
ne nuvedė į Velsą, kur daugelis džentelmenų yra tokių pat 
kaip ir aš religinių bei politinių pažiūrų. Tačiau man ne- 
pasisekė rasti patogios galimybės pabėgti jūra, ir buvau 
priverstas vėl pasukti į šiaurę. Vienas ištikimas bičiulis 
man paskyrė susitikimo vietą netoli nuo čia ir mane nu- 
ves į uostą prie Solvėjaus, kur iš anksto paruošta škuna 
mane išgabens iš gimtojo krašto visiems laikams. Kadangi 

Osbaldistono pilis šiuo metu buvo negyvenama ir saugoma 
Sidolo,. kuris ir anksčiau būdavo mūsų patikėtinis, mes pa- 
sukome į šią vietą kaip į saugų prieglobstį. Aš vėl apsi- 
vilkau drabužiais, kuriais ne kartą sėkmingai naudojausi 
gąsdinti prietaringiems kaimiečiams ar tarnams, jei jiems 
pasitaikydavo atsitiktinai mane sutikti; ir kiekvieną mo- 
mentą laukėme iš Sidolo žinios apie draugiško mūsų vado- 
vo atvykimą, tik staiga netikėtai pasirodėte jūs ir įsikūręs 
šiame kambaryje nepalikote mums kitos išeities, tik atsi- 
dūoti jūsų kilniaširdiškumui. 

Šitaip baigė seras Frederikas savo pasakojimą, kurio 
aš klausiausi tarsi sapnuodamas, ir man- buvo sunku pa- 
tikėti, kad regėjau dar kartą jo dukters figūrą su kūnu ir 
krauju, nors jos grožis buvo šiek tiek nublankęs, o siela 
prislėgta. Kunkuliuojanti energija, kuri jai padėdavo at- 
sispirti visiems negandams, dabar virto ramiu ir nuolan- 
kiu, tačiau bebaimiu ryžtingumu ir ištvermingumu. Jos 
tėvas, nors matydamas ir pavydžiai sekdamas, kaip mane 
veikia jo pagyrimai dukteriai, negalėjo jų nepaminėti. 

. — Jinai iškentė mėginimus, — tarė jis, — kuriais būtų 
galėjusi didžiuotis it kankinė; jinai žvelgė į alkis pavojams 
ir mirčiai įvairiausiomis aplinkybėmis, ištvėrė vargus ir 
nepriteklius, kurių buvo pabūgę stipriausi vyriškiai; jai 
teko praleisti dienas patamsyje bei naktis nesumerkiant 
akių, — ir nė karto mes iš jos neišgirdome nekantraus skun- 
do ar aimanos. Žodžiu, misteri Osbaldistonai, — baigė jis, — 
jinai verta auka Dievui, kuriam aš,— jis persižegnojo,— 
pašvęsiu ją — paskutinę mielą brangenybę, kuri dar liko 
Frederikui Vernonui. 

Po šių žodžių stojo tyla, ir liūdna' jos prasmė man bu- 
vo aiški: Dianos tėvas dabar, kaip ir mums trumpai susi- 
tikus Škotijoje, stengėsi sužlugdyti mano viltis susijungti 
su ja. 

AB Mes negaišinsime misteriui Osbaldistonui laiko, — 
tarė jis dukteriai. — Mes jau supažindinome jį su tomis ap- 
linkybėmis, kuriose atsidūrė nelaimingi jo svečiai, prašą 
prieglobsčio. 

Aš paprašiau. juos pasilikti ir pasakiau, pats galįs pe- 
reiti į kitą kambarį. Seras Frederikas A Kopa saky- 
damas, kad šitoks elgesys galėtų tiktai sukelti mano tarno 
įtarimus ir kad jų slėptuvė esanti visais atžvilgiais pa- 
togi, nes Sidolas juos aprūpino viskuo, ko tik jiems galė- 
jo prireikti. 

— Mes galbūt galėjome likti sėkmingai ten pasislėpę 
nuo jūsų akių, bet būtų buvę neteisinga prieš jus, jeigu 
būtume atsisakę visiškai pasikliauti jumis. 

— Ir jūs neapsivilsite manimi, — atsakiau aš.— Jūs, 
sere Frederikai, tik truputį mane pažįstate, bet mis Vernon, 
esu tikras, paliudys jums, kad aš... 

— Man nereikia savo dukters paliudijimo,— pasakė jis 
mandagiai, tačiau tokiu tonu, tarsi norėdamas sutrukdyti 
man kreiptis į Dianą, — nes aš pasiruošęs laukti iš mis- 
terio Osbaldistono vien tik gero. Leiskite dabar mums pa- 
sišalinti; mums reikia pasinaudoti poilsiu, kol turime 
galimybę, nės absoliučiai nežinome, kada galime būti pa- 
šaukti tęsti pavojingą „kelionę. 

Jis paėmė dukterį už rankos ir žemai nusilenkęs dingo 
su ja už portjeros. 


—- 


XXXIX SKYRIUS 


Likimas uždangą ranka patraukia 
Ir mums atskleidžia sceną. 


„Don Sebastianas“?!? 


ę 

Aš pasijutau nustėręs ir sustingęs, kai jie pasišalino. 
Vaizduotė, nukrypdama į meilės objektą, kai jo nėra, pie- 
šia jį ne tiktai puikiausiomis spalvomis, bet kaip tik tokį, 
kokį mes labiausiai norėtume matyti. Aš visą laiką vaiz- 
davausi Dianą tokią, kokia ji buvo tuomet, kai jos atsisvei- 
kinimo ašara nukrito man ant skruosto, kai jos atsisvęi- 
kinimo dovana, perduota Mak Gregoro žmonos, man ap- 
reiškė, kad jinai trokšta nusinešti ištrėmiman ir vienuolyno 
vienatvėn mano meilės atminimą. Aš ją pamačiau, ir šal- 
tas, abejingas jos elgesys, nieko kita nereiškiąs, tik ramų 
liūdesį, mane apvylė, net kiek įžeidė. Apniktas egoizmo 
jausmų, aš kaltinau ją abejingumu, beširdiškumu. Prikai- 
šiojau jos tėvui puikybę, žiaurumą, fanatizmą, užmiršda- 


?,„Don Sebastianas“ —anglų poeto Džono Draideno 
(1631—1700) tragedija. 

mas, kad jie abu aukojo asmeninius savo troškimus,— 
o Diana ir širdies palinkimą,— tam, ką jie laikė savo pa- 
reiga. 

Seras Frederikas Vernonas buvo griežtas katalikas, 
įsitikinęs, kad išganymo takas yra per siauras juo žengti 
eretikui; o Diana, kuriai rūpinimasis tėvu ilgus metus bu- 
vo visų jos minčių, vilčių, poelgių svarbiausia varomoji 
spyruoklė, manė vykdanti savo pareigą, paklusdama tėvo 
valiai ir atsižadėdama ne tik visų žemiškų gėrybių, bet ir 
paties brangiausio širdies polinkio. Nėra nieko nuostabaus, 
kad aš negalėjau tokiu momentu kaip reikiant įvertinti šių 
garbingų paskatų; bet vis dėlto neieškojau kokių nors ne- 
taurių priemonių išsivaduoti iš niūraus liūdesio. 

— Vadinasi, esu atstumtas,— tariau aš, kai pasilikęs 
vienas ėmiau svarstyti sero Frederiko žodžius.— Esu pa- 
niekintas, manęs jis nelaiko vertu net truputį su ja pasi- 
kalbėti. Tegu bus taip; tačiau jisai bent nesukliudys man 
pasirūpinti jos saugumu. Aš-liksiu čia, budėsiu, ir kol ji 
bus mano prieglobstyje, nepatirs pavojaus; kurį gali nu- 
kreipti ryžtingo žmogaus ranka. 

Aš pasišaukiau Sidolą į biblioteką. Jis atėjo, "tačiau am- 
žinai su tuo Endrum, kuris, pasikėlęs į puikybę dėl aukšto 
posto, man ėmus valdyti pilį ir žemes, nepraleido nė vie- 
nos galimybės lįsti man akysna; ir, kaip neretai atsitinka 
žmonėms, kai jie siekia egoistinių tikslų, jis persistengė, 
ir jo paslaugumas pasidarė įkyrus ir varžąs. 

Neprašytas jo buvimas man kliudė laisvai kalbėti su 
Sidolu, o išsiųsti jo nesiryžau, kad nepadidinčiau įtarimų, 
kurie galėjo jam kilti po to, kai išvijau jį pro duris. 

— Aš nakvosiu čia, sere,— tariau, liepdamas jam ar- 
čiau pristumti senovišką dieninį gūltą, panašų į kušetę.— 
Turiu daug darbo ir. vėlai eisiu gulti. 

Sidolas, matyt, supratęs mano žvilgsnį, pasisiūlė atnešti 
man čiužinį ir lovos baltinių. Aš sutikau su jo pasiūlymų, 
atleidau savo ginklanešį, užsižiebiau dvi žvakes ir papra- 
šiau manęs netrukdyti iki septintos valandos ryto. 

Tarnai išėjo, palikę mane vienumoje atsiduoti liūd- 
noms ir išdrikoms mintims, iki išvargintas kūnas parei- 
kalaus poilsio. 

Stengiausi negalvoti apie tas nepaprastas aplinkybes, 
į kurias mane atvedė likimas. Mintys, kurias taip riteriš- 
kai slopinau, kol jas žadinąs objektas buvo toli nuo ma- 

nęs, įsisiautėjo dabar, vos tik atsidūriau visiškai arti tos, 
su kuria turėjau taip greit amžinai išsiskirti. Kokią knygą 
aš beėmiau, Dianos vardas buvo parašytas kiekviename 
puslapyje; kad ir kaip stengiausi nukreipti savo mintis, 
jos paveikslas atkakliai stovėjo mano akyse. Jis buvo pa- 
našus į paslaugią Saliamono vergę Prajoro poemoje??“: 


Nespėju šūkteli, — Abra jau čionai, 
Pašauksiu kitą, — Abra amžinai. 


Kas kartą, leidęs laisvai skrieti šioms mintims, aš be- 
rengti imdavau kovoti su jomis — čia pasiduodamas man 
būdingam švelniam nuoširdžiam liūdesiui, čia apsigin- 
kluodamas įžeistojo išdidumu, kaip žmogus, pasijutęs ne- 
pelnytai atstumtas. Aš žingsniavau po biblioteką iš vieno 
galo į kitą, iki mane apėmė karštligiškas susijaudinimas. 
Paskui. kritau ant kušetės ir pamėginau užsnūsti; bet vel- 
tui dėjau visas pastangas, norėdamas nurimti, veltui gu- 
lėjau, nepajudindamas nė piršto ir nė mažiausio raumens, 
sustingęs it lavonas, veltui mėginau nuvyti drumsčiančias 
mintis, nukreipdamas dėmesį į eilėraščių kartojimą ar- 
ba į aritmetinius skaičiavimus. Kraujas, mušdamas į taktą 
karštligiškoms mano mintims, tvinksėjo pulsu, panašiu į 
duslų ir ritmingą tolimos vėlyklos tnksenimą; ir liejosi 
gyslose skystos ugnies srovėmis. 

Pagaliau atsikėliau, atvėriau langą ir valandėlę sto- 
vėjau šviesioje mėnesienoje; tai Mane truputį atgaivino, 
o blausus ir ramus reginys už lango kiek išblaškė mano 
mintis, kurios nenorėjo pasiduoti mano valiai. Aš vėl atsi- 
guliau ant kušetės, ir nors man širdyje — dangus regi! — 
nė kiek nebuvo lengviau, bet aš tapau tvirtesnis, labiau 
pasirengęs ištverti kančias. Netrukus miegas sukaustė 
mane, ir, nors pajautos miegojo, mano siela budėjo, kan- 
kinama minčių apie mano padėtį, ir aš sapnavau sielos 
kančias bei visokias baisenybes. 

Prisimenu, sielvarto kamuojamas aš suvokiau, kad mu- 
du su Diana tartum esame Mak Gregoro žmonos rankose 
ir tuojau būsime nustumti nuo skardžio į ežerą; signalas 
turėjo būti šūvis iš paltankos; kuria iššaus seras Frederi- 


20 Prajoras Metju (1664—1721) — anglų poetas ir diplo- 
matas. Ė 

kas Vernonas, su kardinolo drabužiais vadovaująs ceremo- 
nijai. Siaubingai tikrovišką įspūdį man sukėlė ši įsivaiz- 
duojama scena. Aš ir dabar galėčiau atvaizduoti tą nebylų 
ir drąsų nuolankumą, trykštantį iš Dianos bruožų; lauki- 
nius, perkreiptus -budelių veidus; jie būrėsi aplink mus, 
„vaipydamies bei maivydamies“, jų grimasos vis keitėsi ir 
kas kartą atrodė vis šlykštesnės už prieš tai buvusias. Aš 
mačiau rūsčiu, nepalenkiamu fanatizmu liepsnojantį Dia- 
nos tėvo veidą; mačiau, kaip jo ranka kelia lemtingą dag- 
tį... Pasigirsta signalo šūvis; vėl, ir vėl, ir vėl kartoja jį 
tarsi griaustinio dundesys aplinkinių uolų aidas; aš pabun- 
du nuo sapnuoto siaubo ir grįžtu į tikrovės nerimą. 

Garsai sapne nebuvo tariami — kai nubudau, jie dar 
aidėjo man ausyse; bet tik po kokių dviejų trijų minučių 
galutinai atitokau ir aiškiai supratau, kad kažkas atkak- 
liai beldžiasi į vartus. Didžiai sunerimęs, pašokau iš guolio, 
čiupau gulinčią po ranka špagą ir išskubėjau, nusprendęs 
nieko neįleisti. Tačiau man norom nenorom teko apsukti 
ratą, nes biblioteka buvo ne į kiemą, o į sodą. Prasigavęs 
pagaliau į laiptus, iš kur langai žvelgė į pagrindinį kiemą, 
išgirdau negarsius išsigandusio Sidolo žodžius, jam besi- 
ginčijant su šiurkščiais svetimais balsais: kažkas rėkavo 
apie teisėjo Stendišo kratos orderį ir karaliaus vardu rei- 
kalavo įleisti į pilį, grasindamas sėnajam tarnui sunkiausia 
įstatymo bausme, jeigu jis tučtuojau nepaklusiąs. Besigin- 
čiją balsai dar nespėjo nutilti, kai, neapsakomam savo ap- 
maudui, išgirdau Endraus balsą, kuris siūlė Sidolui pasi- 
traukti į šalį, — jis pats, girdi, atidarysiąs vartus. 

— Jeigu jie raikalauja karaliaus Jurgio vardu, mums 
nėra ko būgštauti; mes už jį liejome savo kraują ir auko- 
jome savo auksą. Mums nėra ko slėptis, kaip kai kuriems 
kitiems, misteri Sidolai; mes, kaip jūs žinote, ne popiežei- 
vos ir ne jakobitai. 

Veltui stengiausi greičiau bėgti laiptais žemyn; aš gir- 
dėjau, kaip sklendės viena paskui kitą atšaunamos paslau- 
gaus kvailio rankos, o jis be atvangos giriasi savo paties 
ir savo šeimininko atsidavimu karaliui Jurgiui. Tada grei- 
tai sumečiau, kad neprašyti svečiai įeis pirmiau, negu su- 
spėsiu pribėgti prie vartų ir užstumti atgal skląsčius. Nu- 
sprendęs duoti Endraus nugarai paragauti vėzdo, kai tik tu- 
rėsiu laiko atsiteisti su juo kaip reikiant, aš nubėgau atgal į 
biblioteką, užtrenkiau duris, užverčiau jas viskuo, kuo ga- 

lėjau, puoliau prie kitų durų, pro kurias pas mane buvo įėję 
Diana bei jos tėvas, ir paprašiau tučtuojau mane įleisti. 
Duris man atidarė pati Diana. Ji buvo spėjusi visiškai ap- 
sirengti ir neatrodė nei sunerimusi, nei išsigandusi. 

— Mes taip apsipratome su pavojais,— tarė jinai, — 
-kad visuomet pasiruošę juos sutikti. Tėvas jau atsikėlęs, 
jis Rešlio kambaryje. Mes prasigausime į sodą ir iš tenai 
pro užpakalinius vartelius (Sidolas davė man raktą nuo jų, 
jeigu prireiktų) tiesiai į mišką, — aš pažįstu jame kiekvieną 
griovą, kaip niekas kitas pasaulyje. Sulaikykite juos kaip 
nors keletą minučių. Ir... brangusis, brangusis Frenkai, 
dar kartą — lik sveikas! 

Jinai išnyko kaip meteoras, skubėdama pas tėvą, o kai 
aš vėl grįžau į biblioteką, neprašytieji svečiai jau laužėsi 
"pro duris. 

— A, plėšikai... šunys! — šūktelėjau aš, tyčiomis ap- 
simesdamas nesuprantąs, ko jie įsiveržė. — Jeigu jūs tuo- 
jau pat neišsinešdinsite iš mano namų, aš šausiu pro du- 
ris iš blanderbaso??! k 

— Šaukite iš lazdos, iš barškalo! — tarė Endrus Fer- 
servis.— Tai misteris Džobsonas, teismo raštininkas, jis su 
teisėtu kratos orderiu... 

„Surasti, sučiupti ir areštuoti asmenis, — tarė šlyk- 
šėios įstatymų žiurkės balsas, — nurodytus minėtame or- 
deryje ir pagal karaliaus Viljamo teisyno trečio skyriaus 
tryliktąjį paragrafą kaltinamus valstybės išdavimu! 

Duris vėl iš naujo ėmė atakuoti. 

— Aš keliuosi, džentelmenai, — tariau, stengdamasis 
kiek galint daugiau laimėti laiko.— Nesilaužkite. Leiskite 
man dirstelėti į jūsų orderį: jeigu jis teisėtas ir surašytas 
pagal visas taisykles, aš nesipriešinsiu. | 

— Tesaugo Viešpats didįjį mūsų karalių Jurgį! — su- 
šuko Endrus.— Aš. jau'sakiau jums, kad jūs čia nerasite nė 
vieno jakobito. 

Sugaišinęs jiems galimai daugiau laiko, galų gale bu- 
vau „priverstas atidaryti duris, kurias jie būtų išlaužę. 
išvydau jaunėlį Vingfildą, suteikusį, be abejo, įstatymų 
saugotojui reikiamą informaciją, ir pateikė orderį, nu- 
kreiptą ne tik prieš Frederiką Vernoną, nuteistą išdaviką, 


*! Blanderbasas —senoviškas ginklas, panašus į muškietą. 

bet taip pat prieš Dianą Vernon, merginą, ir prieš Frensį 
Osbaldistoną, džentelmeną, kaltinamą jų nusikaltimo slė- 
pimu. Priešintis būtų buvę beprotiška, todėl padelsęs dar 
keletą minučių pareiškiau sutinkąs atsiduoti į valdžios pa- 
reigūnų rankas. 

Po „to su skaudama širdimi išvydau, kaip /Džobsonas 
pasuko tiesiai į mis Vernon kambarį, o paskui supratau, 
kad iš ten, neabejodamas ir niekieno nekliudomas, nusi- 
gavo į patalpą, kur buvo miegojęs seras Frederikas. 

— Zuikis ištrūko,— prašvokštė tasai įstatymų Žiur- 
S ;— bet jo guolis tebėra šiltas. Skalikai nutvers jį už kiš- 

ų. 


Iš sodo pasigirdęs šūksmas patvirtino, kad. jo pranašys- 
tė išsipildė. Po penketo minučių į biblioteką įėjo Rešlis sų 
dviem belaisviais — seru Frederiku Vernonu ir jo „Auktės 6ž 
rimi. | Ia 

— Lapinas, ŠuEalė jis, — prisiminė senąją. savo old: 
bet pamiršo, kad ją gali pastoti apdairus medžiotojas. Aš 
nepamiršau sodo vartelių, sere Frederikai, arba jeigu šis 
titulas jums labiau prie. širdies, — kilnusis lorde Bju- 
čempai. | 

— Rešli,— atsakė seras Frederikas, — jūs- esate šlykš- 
čiausias niekšas. | 
„-— Aš kur kas Iabiai, buvau vertas šio vardo; sere ba- 
ronetai — arba, atleiskite, milorde, kai globojamas prity- 
rusio instruktuotojo stengiausi sukurstyti pilietinį karą 
taikios šalies širdyje. Bet aš padariau visa, ką galėjau, — 
tarė jis, pakeldamas akis į dangų,-— savo klaidoms išpirkti. 

Ilgiau nebegalėjau tverti. Buvau nusprendęs tylomis 
stebėti jų susitikimą, bet staiga pajutau, kad turiu prabil- 
ti arba numirti. 

— Jeigu pragare,— pratariau aš. — yra už viską bjau- 
riausia fizionomija, tai tatai turi būti niekšybės fizionomi- 
ja, pridengta veidmainybės kauke. 

— A-a! Mielasis mano pusbrolis! — "sušuko Rešlis, 
priėjęs prie: manęs su žvake ir apžvelgdamas nuo galvos 
iki kojų.— Sveikas atvykęs į Osbaldistoną! Atleidžiu jums 
tą tulžingą įniršį. Sunku per vieną naktį prarasti dvarą ir 
meilužę; mat mes atėjome pavesti valdyti šį nualintą dvarą 
teisėtam įpėdiniui, serui -Rešliui Osbaldistonui. 

Aš puikiai mačiau, kad Rešlis, šitaip narsaudamas, vos 
betvardo savo jausmus — įniršį ir gėdą. Tačiau dvasinė 

jo būsena aiškiai atsiskleidė, kai'į jį prašneko Diana Ver- 
non. 

— Rešli,— tarė jinai, — man gaila jūsų; nes kad ir ko- 
kios didelės yra tos niekšybės, kurias man kėslavote, ir 
tos, kurias man teko nuo jūsų patirti, aš negaliu neapkęsti 
jūsų taip baisiai, kaip aš jus niekinu ir gailiuosi jūsų. Tai, 
ką jūs dabar padarėte, užtruko gal valandą, bet šis jūsų 
darbas iki grabo lentos drums jūsų mintis, — o kodėl, ta- 
tai pajus jūsų sąžinė, kuri niekados neras ramybės. 

Rešlis du tris kartus perėjo per patalpą, sustojo pasie- 
nyje prie staliuko, ant kurio tebestovėjo vynas, ir. dre- 
bančia ranka prisipylė didžiulę taurę; bet pamatęs, kad 
mes pastebėjome, jog jis visas virpa, Rešlis pasistengė 
sutramdyti drebulį ir, įsitempęs žvelgdamas į mus, įžūliai 
ramiai pakėlė taurę priė lūpų, nenuliedamas nė lašo. 

— Tai senas mano tėvo burgundiškis, — tarė jis, žvelg- 
damas į Džobsoną.— Džiaugiuosi, kad jo dar šiek tiek li- 
ko... Jūs parinkite tinkamus asmenis, kurie galėtų mano 
vardu valdyti namą ir visą dvarą. Tą seną nenaudėlį ka- 
merdinerį ir pusgalvį škotą išvykite lauk. O šias žmogystas 
tuoj pat nugabensime su sargyba į tinkamesnę arešto vietą. 
Rūpindamasis jūsų patogumais, — pridūrė jis, — aš liepiau 
pakinkyti senąją šeimos karietą, nors puikiausiai žinau, 
jog ledi kartais nesibaido nakties vėsoje keliauti pėsčia 
ar raita, kad tik pagal plauką jai Dan kelionės tikslas. 

Endrus grąžė rankas: 

— Aštik pasakiau, kad mano ponas kalbasi veikiausiai 
su dvasia bibliotekoje... o niekšingasis Lensis nepasigė- 
dijo išduoti seno savo draugo, kuris dvidešimt metų kas 
sekmadienis giedojo su juo giesmes iš to paties psalmyno! 

Jis buvo išmestas pro duris drauge su Sidolu, neleidus 
jam baigti savo verkšlenimų. Tačiau Endraus išvijimas tu- 
rėjo netikėtų pasekmių. Nusprendęs, kaip jis paskui pasa- 
kojosi, pasiprašyti nakvynės pas tetulę Simpson,-- gal 
kartais jį priglausianti iš senos pažinties! — jis nužings- 
niavo pagrindine alėja į „senąjį mišką“, kaip jis vadinosi, 
nors dabar buvo daugiau panašus į ganyklą negu į mišką,-- 
ir staiga pataikė į škotų galvijų kaimenę, sugulusią ten po- 
ilsio po dieninės ginimo kelionės. Endrus dėl to visai ne- 
nustebo, gerai žinodamas savo kraštiečių, galvijų pirklių, 
paprotį; užėjus nakčiai, jie apsistodavo geriausioje pie- 
voje, kurią rasdavo neaptvertą, o prieš auštant pasitrauk- 

davo, kad netektų užsimokėti už naktinį stovyklavimą. 
Bet jis nustebo ir net nusigando, kai kažkoks kalnietis, pri- 
šokęs prie jo, apkaltino, kam jis baidąs gyvulius, ir užgynė 
eiti toliau, iki pasikalbėsiąs su savo ponu. Kalnietis nusi- 
vedė Endrų į krūmus, kur jis išvydo dar tris ar keturis sa- 
vo kraštiečius. „Aš bematant sumečiau,— pasakojo En- 
drus,— kad varovų daugoka; kai jie ėmė mane kvosti, iš- 
kart susigriebiau — ant jų verpstės visai kitoks siūlas“???, 

Varovai smulkiai jį išklausinėjo, kas įvyko Osbaldis- 
tono pilyje, ir, atrodė, nustebo ir susirūpino dėl išgirstų 
naujienų. 

— Ir tikrai, — dėstė Endrus,— aš papasakojau jiems 
viską, ką žinojau; ir per visą savo gyvenimą niekad ne- 
siryždavau tylėti prieš durklą ar pistoletą. 

Varovai šnibždomis pasitarė, o paskui suvarė į krūvą 
visą kaimenę ir ją atginė prie alėjos galo, maždaug per 
pusmylį nuo pilies. Jie ėmė tempti iš visų pusių išvirtusius 
medžius ir padarė iš jų laikiną užtvarą skersai kelio už ko- 
kių penkiolikos jardų, išvažiavus iš alėjos. Artėjo rytas, 
ir blanki aušra rytuose tvyrojo sumišusi su gęstančia mė- 
nesiena, todėl daiktus buvo galima įžiūsėti gana aiškiai. 
Iš alėjos pasigirdo, kaip kaskart vis arčiau darda karieta, 
traukiama ketverto arklių ir lydima šešeto raitelių. Kalnie- 
čiai atidžiai sukluso. Karietoje važiavo misteris Džobso- 
nas ir nelaimingieji jo belaisviai. Raiti jojo Rešlis ir ke- 
letas policininkų bei jų padėjėjų. Vos tik mes prasigavo- 
me pro vartus alėjos gale, juos tuoj už kavalkados uždarė 
specialiai tam tikslui stovėjęs kalnietis. Tuo pat metu ka- 
rietai kelią pastojo gyvulių kaimenė, į kurią ši įstrigo, ir 
priešakyje stūksanti užtvara. Pora raitelių nusėdo nuo ar- 
klių pašalinti sumestų medžių, pamanę galbūt, kad jie čia 
palikti atsitiktinai arba iš apsileidimo. Kiti rimbais ėmė va- 
ryti gyvulius nuo kelio. 

— Kas drįsta liesti mūsų gyvulius? — pasigirdo sueis 
tas balsas.— Šauk į jį, Angusai! 

— Nori atimti belaisvius! — bematant suriko Rešlis 
ir iššovęs iš pistoleto sužeidė kalbėjusįjį. 

— Claymore!“?? — sušuko kalniečių vadas, ir kautyns 
virte užvirė. Valdžios pareigūnai, netikėtai užklupti ir šiaip 


22 Tai yra verčiasi visai kuo kitu. 
23 Už ginklų! ' 

jau nepasižymėdami akiplėšiška drąsa, tesigynė gana silp- 
nai, nors jų ir buvo daugiau. Kai kurie pabandė joti atgal 
į pilį, bet prie vartų sutikti pistoleto šūvio pagalvojo esą 
apsupti ir išlakstė į visas puses. 

Rešlis tuo tarpu nušoko nuo balno ir.pėsčias susirėmė 
žūtbūtinėje dvikovoje su gaujos vadu. Jų grumtynes aš 
stebėjau pro karietos langą. Pagaliau Rešlis parkrito. 

— Ar sutinki prašyti atleidimo, šaukdamasis į Dievą, 
į karalių Jokūbą ir į seną draugystę? — ištarė balsas, kurį 
aš iš karto pažinau. 

— Ne, niekados! — tvirtai atsakė Rešlis. 

— Tai mirki, niekšingas išdavike! — atšovė Mak Gre- 
goras ir persmeigė ties jo kojomis išsitiesusį priešininką. 

Po to jis. tuoj prišoko prie karietos durų, ištiesė ranką 
mis Vernon, padėjo išlipti jos tėvui bei man ir, ištempęs 
už pakarpos teismo raštininką, sviedė jį po ratais. | 

„— Misteri Osbaldistonai,.— tarė jis pašnibždomis,— 
jums nėra ko bijoti. Aš turiu pasirūpinti tais, kuriems 
mano pagalba labiau reikalinga. Jūsų bičiuliams greit nė- 
begrės joks pasojus, Likite sveikas ir nepamirškite Mak 
Gregoro. 

Jis. švilptelėjo, jo gauja susirinko aplink jį, ir pasiėmę 
Dianą bei jos tėvą jie po akimirkos dingo miško takų vin- 
giuose. Vežėjas ir foreitorius, vos pasigirdus pirmam šū- 
viui, buvo pabėgę, palikdami arklius, kūrie atsidūrę į už- 
tvarą sustojo ir stovėjo nesijudindami,— Džobsono lai- 
mė, nes vos jiems pajudėjus, ratas būtų pervažiavęs jam 
per krūtinę. Pirmiausia aš susirūpinau pastatyti jį ant kojų, 
nes nenaudėlis buvo toks persigandęs, kad nieku gyvu 
nebūtų atsikėlęs savo paties pastangomis., Paskui įsakiau 
tai įstatymų žiurkei gerai įsidėmėti, kad aš nei pats daly- 
vavau išvaduojant belaisvius, nei bandžiau išsigelbėti pa- 
bėgdamas, ir pasiūliau, grįžus atgal į pilį, pašaukti ką nors 
ten paliktų saviškių padėti sužeistiesiems: Bet Džobsonas 
buvo taip persigandęs ir toks bejėgis ką nors suprasti, kad 
negalėjo nė iš vietos pajudėti. Todėl aš nusprendžiau ei- 
ti pats, suklupau ant žmogaus, kuris man pasirodė jau la- 
vonas ar bemirštąs. Tačiau tai būta Endraus Ferservio, 
sveikut sveikutėlio, koks jis būdavo geriausiomis savo gy- 
venimo valandomis, — o išsitiesė paslikas, norėdamas iš- 
vengti artimos pažinties su kardu, durklu ar kulkomis, 
kurių mirtinas veikimas iš tikrųjų reiškėsi aplinkui ke- 

letą minučių. Aš taip nudžiugau jį čią radęs, kad visai ne- 
siteiravau, kaip jis čia atsidūrė, tik uepiaL sekti iš paskos 
ir man padėti. 

Pirmiausia ėmėmės Rešlio. Man SAšjackmuS, jis su- 
vaitojo tiek pat iš pykčio, kiek iš skausmo ir užsimerkė, 
tarytum pasiryžęs kaip Jagas nepratarti nė žodžio. Mes 
įkėlėme jį į karietą ir tą pačią paslaugą padarėme kitam 
sužeistam jo būrio asmeniui, kuris gulėjo mūšio lauke. 
Po to vargais negalais įtikinau Džobsoną, kad jis turi įlipti 
į karietą ir atsisėdęs prilaikyti serą Rešlį. Jis pakluso, 
tačiau, rodos, pusiau tesuprasdamas mano žodžius. Mes 
su Endrum apgręžėme arklius ir atidarę vartus iš lėto nu- 
sivarėme pakinkytą karietą atgal į COsbaldistoną. 

Keletas pabėgėlių jau buvo aplinkiniais takais sugrįžę į 
pilį ir sujudinę jos įgulą, pasakodami,; kad seras Rešlis, raš- 
tininkas Džobsonas ir visa jų palyda, išskyrus juos, kurie 
išsigelbėjo parnešti šios naujienos, buvo sukapoti į ga- 
balus ištiso laukinių kalniečių ibūrio. Todėl pasiekę pilį 
išgirdome tokį balsų gaudesį, koks kyla sujudus aviliui, 
kuriame suūžia šimtai bičių. Misteris Džobsonas, dabar jau 
spėjęs šiek tiek atitokti, surado savyje jėgų prašnekti ir 
pasisakyti, kas toks esąs. Jis juo labiau skubėjo ištrūkti 
iš karietos, kad vienas jo palydovas (policijos pareigūnas), 
didžiausiam raštininko siaubui, klaikiai vaitodamas, ati- 
davė sielą. 

Seras Rešlis. Osbaldistonas buvo dar gyvas, bet taip 
sunkiai sužeistas, kad visos karietos grindys būvo paplū- 
dusios jo krauju ir ilga raudona kraujo srovė driekėsi nuo 
paradinių durų iki Akmeninės salės, kur sužeistasis buvo 
paguldytas į fotelį. Visi subėgo prie jo: vieni mėgino su- 
stabdyti kraujavimą drobulėmis, kiti reikalavo chirurgo, 
bet, matyt, niekas nenorėjo eiti jo pašaukti. 

— Nekankinkite manęs,— pratarė sužeistasis.— Aš 
žinau, kad niekas man nebepadės. Aš jau mirštu. 

Jis atsitiesė krėsle; nors jo kaktą jau buvo išpylęs šal- 
tas priešmirtinis prakaitas, ir prašneko tokiu tvirtu balsu, 
kuris pranoko jo jėgas. 

— Pusbroli Frensi,— tarė jis,— prieikite arčiau prie 
manęs. 

Aš priėjau. 

— Aš tenoriu, kad jūs žinotumėte, jog mirties skaus- 
mai nė truputėlio nepakeitė mano jausmų jūsų atžvilgiu. 

Aš neapkenčiu jūsų! — prašvokštė jis, ir įniršis kraupiu 
atšvaitu suspindo jo akyse, kurios veikiai turėjo amžinai 
užsimerkti. — Aš neapkenčiu jūsų su tokia didžia neapy- 
kanta dabar, gulėdamas prieš jus paplūdęs kraujais, mir- 
damas, kaip neapkęsčiau, jei mano koja laikytų primynus 
jūsų kaklą. 

— Aš jums nedaviau tam pagrindo, sere, — atsakiau 
jam,— ir jūsų paties labui norėčiau, kad jūsų mintys pa- 
kryptų kita linkme. * 

— Jūs davėte tam pagrindą... — atkirto jis.— Meilės, 
garbės ir dalykiniuose reikaluose jūs amžinai; kiekvie- 
name posūkyje stovėjote man skersai kelio ir žlugdėte 
mane. Aš gimiau būti savo tėvo namų pasididžiavimu — 
o tapau jų gėda... Ir vien per jus... Mano tėvonija, šita 
pilis, ir toji atiteko jums... Glemžkitės ją,— švokštė jis — 
ir mirštančiojo prakeikimas tekrinta ant jos visiems 
laikams. 

Jis baigė sakyti baisų savo linitėjimą ir po valandėlės 
atšlijo fotelyje; jo akys pasidarė it stiklinės, sąnariai pas- 
tiro, bet mirtinos neapykantos grimasa ir žvilgsnis liko, 
net išleidus paskutinį atodūsį. Aš nenoriu ilgiau apsistoti 
prie šio skausmingo paveikslo ir apie Rešlio mirtį pasaky- 
siu tik tiek, kad ji leido man netrukdomam pasinaudoti pa- 
veldėjimo teisėmis: Džobsonas buvo priverstas prisipa- 
žinti, kad man mestas juokingas kaltinimas slėpus vals- 
tybės išdavikus tebuvęs paremtas tik paprastu affidavit??“ 
ir kad jis pasinaudojęs juo tiktai dėl to, kad norėjęs pada- 
ryti paslaugą Rešliui, pašalindamas mane iš pilies. Nenau- 
dėlio vardas buvo išbrauktas iš juristų sąrašo, ir, žmonių 
niekinamas, jis atsidūrė skurde. 

Sutvarkęs savo reikalus Osbaldistono pilyje, aš grįžau 
į Londoną ir jaučiausi laimingas, kad pavyko ištrūkti iš 
vietos, kuri man žadino tiek skausmingų prisiminimų. Da- 
bar buvau didžiai susirūpinęs ką nors sužinoti apie Dianos 
ir jos tėvo likimą. Vienas prancūzas, atvykęs į Londoną 
komerciniais reikalais, perdavė man mis Vernon laišką, 
kuris iš dalies mane nuramino,— jiems pavojus nebė- 
grėsė. 

Iš laiško supratau, kad Mak Gregoras pasirodė su sa- 
vo žmonėmis tokiu lemiamu momentu anaiptol ne atsitik- 


24 Liudijimu, patvirtintu tik priesaikos be jokių įrodymų (Iot.). 

tinai. Škotijos didikai ir skvairai, įsivėlę į maištą, taip pat 
daugelis Anglijos kilmingųjų buvo itin susirūpinę padėti 
išsigelbėti serui Frederikui Vernonui, kuris, iš seno būda- 
mas ištikimas Stiuartų dinastijos šalininkas, turėjo su sa- 
vim įvairių dokumentų, kurių būtų užtekę pražudyti pusei 
Škotijos. Palengvinti jo pabėgimą ir buvo pavesta Rob 
Rojui, kuris savo drąsą ir apsukrumą ne kartą jiems buvo 
įrodęs, o susitikimo vieta parinktas Osbaldistonas. Jūs jau 
žinote, kaip šio plano vos nesuardė nelemtasis Rešlis. Ta- 
čiau sumanymas pavyko kuo puikiausiai. Vos tik seras 
Frederikas su dukterimi pasijuto laisvi, jie sėdo ant jiems 
pabalnotų arklių, ir Mak Gregoras, puikiai pažindamas 
vietovę, — kiekviename Škotijos kampelyje ir Šiaurės 
Anglijoje jis jautėsi kaip namie, 
pakrantę, iš kur jie sėkmingai išplaukė į Prancūziją. Tas 
pats prancūzas man papasakojo, kad serą Frederiką surė- 
musi kažkokia įsisenėjusi liga — patirtų sunkumų ir ne- 
gandų pasekmė — ir kad gydytojai maną, jog jam likę 
gyventi vos keletas mėnesių. Jo duktė esanti vienuolyne, 
bet seras Frederikas, nors ir pageidavęs, kad ji užsidėtų 
vienuolės gaubtą, neva nusprendęs jai palikti visišką lais- 
vę pasirinkti. | 

„Gavęs šias žinias, aš atvirai pasipasakojau savo širdies 
balsą tėvui, kuris gana nustebo, išgirdęs, kad aš užsigei- 
džiau vesti katalikę. Bet jis labai norėjo matyti mane „nu- 
sistovėjusį gyvenime“, kaip jis sakė; ir nepamiršo, kad 
tapęs uoliu jo pagalbininku komercijos reikaluose aš pa- 
aukojau savo palinkimus. Šiek tiek pasvyravęs ir davęs 
man keletą klausimų, į kuriuos aš sugebėjau tinkamai jam 
atsakyti, jis pareiškė: 

— Nemaniau, kad mano sūnus taps pilies valdytoju, 
lordu Osbaldistonu, ir anaiptol nesitikėjau, kad jis dan- 
ginsis į Prancūzijos vienuolyną nuotakos ieškoti. Bet tokia 
atsidavusi duktė, be abejo, bus gera žmona. Tu sėdai prie 
kontoros stalo, Frenkai, norėdamas padaryti man malonu- 
mą. Bus labai teisingai, jei išsirinksi žmoną; “darydamas 
pats sau malonumą. 

Man neverta nė pasakoti, Vili Trešemai, kaip aš skubė- 
jau sutvarkyti savo piršlybas. Jūs taip pat žinote, kaip il- 
gai ir laimingai aš gyvenau su Diana. Jūs žinote, su kokiu 
sielvartu aš jos verkiau ir raudojau. Bet jūs nežinote... ne- 

galite žinoti, kaip didžiai ji buvo BuSipe ius; kad vyras 
taip jos gedėtų. 

Štai ir visi romantiški mano nuotykiai, ir aš „nebeturiu 
ko jums daugiau papasakoti, nes visi vėlesni mano gyve- 
nimo nutikimai yra taip gerai žinomi tam, kuris su tikrai 
draugiška užuojauta kartu su manim pasitikdavo tiek 
džiaugsmus, tiek ir sielvartus, įvairinusius mūsų dienas. 
Aš dažnai lankydavausi Škotijoje, bet niekados nebesu- 
tikau drąsiojo kalniečio, kurio įtaka jaunystės dienomis 
taip lemtingai paveikė visą mano gyvenimą. Tačiau kart- 
kartėmis išgirsdavau, jog jis kaip ir anksčiau tvirtai lai- 
kosi Loch Lomondo kalnuose, nepaisydamas visų galingų 
„priešų, net išsirūpinęs, kad vyriausybė tam tikra-dalimi jį 
pripažintų „Lenokso protektoriumi“, kuris eidamas šias 
savavališkai prisiimtas pareigas rinko „juodąją duoklę“ 
teisingiau negu kuris nors dvarininkas nuomos mokestį. 
Atrodė neįtikėtina, kad jo gyvenimas galėtų baigtis kitaip 
negu tragiška mirtimi. Tačiau jis ramiai pasimirė; sulau- 
kęs senatvės, berods, 1733 metais; ir iki šiol gimtojoje jo 
šalyje prisimenamas kaip Škotijos Robinas Hudas — siau- 
bas turtuoliams, draugams varguoliams, apdovanotas to- 
kiomis proto ir širdies ypatybėmis, kurios būtų dariušios 
garbę žmogui ir ne tokios abejotinos profesijos, kokiai 
likimas buvo jį pasmerkęs. 

Senasis Endrus Ferservis mėgdavo sakyti: 

— Pasaulyje daug dalykų yra per daug blogų, kad-juos 
šlovintume, ir per daug gerų, kad juos smerktume,— kaip 
Rob Žas 


(Čia rankraštis kažkaip staiga nutrūksta. Aš turiu pa- 
grindo spėti, kad toliau buvo akis aaa apie privačius 
dalykus.) 

